
„Dincolo de un aparent spirit medieval, în trilogia PRIMA LEGE 

găsim o lume de dimensiuni industriale, un univers fantasy 

cu elemente politice, numai bun pentru vremea noastră“ 
Locus 


„PRIMA LEGE este una dintre cele mai impresionante serii din 
toate timpurile. Nu numai datorită intrigii de o complexitate sfi- 
dătoare și personajelor, ci și prin felul curajos în care explorează 
labirinturile întunecate ale condiției umane.“ 


Specusphere 


Regele se află pe patul de moarte, țăranii se răzvrătesc, iar 
nobilii complotează să pună mâna pe coroană. Nimeni nu crede 
că războiul este o amenințare ce va da totul peste cap. Numai 
primul dintre magi poate salva lumea, dar acțiunea e ris- 
cantă. Și nimic nu e mai riscant decât să încalci Prima Lege... 

„Ultimul argument al regilor“ 


Inscripţie de pe tunurile 
lui Ludovic al XIV-lea 


NUMĂRUL MORȚILOR 


Era liniște în sat. Cele câteva case din piatră veche, 
cu acoperișuri de ardezie năpădite de mușchi, păreau 
părăsite. Singurele forme de viaţă de pe câmpiile din 
jur, majoritatea recoltate proaspăt și arate, erau câteva 
ciori. Lângă Ferro, clopotul din turlă scârțâia încet. 
Nişte obloane de la ferestre se legănau în vânt, trosnind. 
Câteva frunze veștede, purtate de vânt, foșneau slab 
în piața pustie a satului. La orizont, trei coloane de fum 
negru se ridicau la fel de încet pe cerul plumburiu. 

Gurkienii veneau - şi întotdeauna le plăcea să pâr- 
jolească totul în cale. 

- Maljinn! 

Maiorul Vallimir era dedesubt, chiar sub trapă, iar 
Ferro se încruntă spre el. Îi amintea de Jezal dan 
Luthar, când îl văzuse prima oară. Un chip palid și 
dolofan, plin de acel amestec enervant de aroganță și 
panică. Se vedea destul de limpede că nu mai pregătise 
o ambuscadă nici măcar pentru o capră, darămite în 

calea cercetașilor gurkieni. Cu toate astea, se purta 
ca și cum le-ar fi știut pe toate. 

- Vezi ceva? șuieră el pentru a cincea oară În- 
tr-o oră. 

- Îi văd cum vin, mârâi Ferro. 

- Câu sunt? 

- Vreo duzină. 

- Cât de departe? 

- Poate la un sfert de oră călare, de-acum, și dacă 
mă tot întrebi nu-i faci să vină mai repede. 

- Când ajung în piaţă, voi da semnalul: două palme. 

— Ai grijă să nu încurci o mână cu ailaltă, rozaliule. 

- Ti-am spus să nu-mi mai zici așa! 

O scurtă pauză. 

- Trebuie să prindem unul viu, să-l interogăm. 

Ferro strâmbă din nas. Cruţarea vieților gurkiene 
nu era pe gustul ei. 

- Mai vedem. 

Se intoarse iar spre zare, și nu peste mult îl auzi 
pe Vallimir dându-le ordine şoptite unora dintre oa- 
menii lui. Ceilalți erau împrăștiați prin alte clădiri, 
ascunzându-se. O adunătură pestriță de soldaţi rămași 
din alte lupte. Câţiva erau veterani, dar cei mai mulți, 
foarte tineri, păreau mai nervoși decât Vallimir însuși. 
Ferro îşi dorea, şi nu pentru prima oară, să-l fi avut 
cu ei și pe Nouădegete. Că-i plăcea, că nu-i plăcea, ni- 
meni n-ar fi putut să nege că omul ştia meserie. Cu 
el, Ferro ştiuse intotdeauna la ce să se aştepte. La o 
experiență solidă sau, ocazional, la furie ucigașă. Ori- 
care dintre ele ar fi fost la fel de folositoare. 

Dar Nouădegete nu era acolo. 

Aşa că Ferro stătea în fereastra largă a clopotniţei, 
singură, uitându-se încruntată peste câmpiile undui- 
toare ale Midderlandului și privindu-i pe călăreți cum 
se apropiau. O duzină de cercetași gurkieni, venind la 
trap într-un grup răzleț, pe drum. Nişte pete mici săl- 
tând pe o dâră palidă, între parcelele de pământ brun. 

La trecerea prin fața primului hambar de lemn, în- 
cetiniră pasul, răsfirându-se. O oaste gurkiană mare 
ar fi numărat soldaţi de pe tot întinsul Imperiului, 
luptători din vreo zece provincii cucerite. Aceşti doi- 
sprezece cercetași erau kadiri, după chipurile lungi și 
ochii înguști, cu desagile din pânză decorată, înarmați 
ușor, cu arcuri și sulițe. Uciderea lor n-ar fi fost o 
răzbunare prea grozavă, dar tot era mai mult decât 
nimic. Umplea un gol, deocamdată. Un gol care aş- 
tepta de prea multă vreme să fie astupat. 

Unul dintre ei tresări, când dintr-un copac 
scheletic îşi luă zborul o cioară. Ferro îşi ținu res- 
piraţia, convinsă că Vallimir sau unul din rozaliii lui 
impiedicaţi avea să aleagă tocmai acel moment ca să 
dea cu stângu-n dreptu”. Dar nu se auzi decât tăcerea, 
în timp ce călăreții intrau cu grijă în piața satului, 
cu comandantul ţinând o mână ridicată, semn să fie 
prudenți. Se uita drept spre ea, dar nu vedea nimic. 
Nătărăi înfumuraţi. Vedeau numai ce voiau ei să 
vadă. Un sat din care toată lumea fugise, mânată de 
teama armatei fără pereche a Împăratului. Pumnul 
1 se strânse pe arc. Aveau să se înveţe minte. 

Avea să-i înveţe ea minte. 

Conducătorul ținea în mâini o hârtie pătrată care 
falfâia, uitându-se la ea ca și cum ar fi conținut un mesaj 
intr-o limbă neinţeleasă. O hartă, poate. Unul dintre 
oamenii lui își struni calul și se dădu jos din șa, îl luă 
de căpăstru şi-l duse spre o troacă acoperită de mușchi. 
Alţi doi stăteau călare relaxaţi, vorbind şi zâmbind, 
gesticulând cu mâinile, spunându-şi glume. Un al pa- 
trulea își curăța unghiile cu un cuţit. Altul călărea încet 
pe marginea pieţei, aplecându-se în șa și privind prin 
ferestrele caselor. Se uita după ceva bun de furat. Unul 
dintre glumeţi izbucni într-un hohot gros de râs. 

Și atunci, dinspre clădiri răsunară două bătăi 
din palme. 

Cercetașul de lângă troacă tocmai își umplea 
plosca, în clipa când săgeata lui Ferro i se înfipse în 
piept. Bidonul îi căzu din mână, imprăştiind o jerbă 
de stropi sclipitori. La ferestre, arcurile începură să 
țăcăne. Cercetașii țipau, cu ochii holbați. Un cal se 
aplecă într-o parte şi căzu, stârnind nori de praf de 
sub copite, iar călărețul fu strivit sub el, zbierând. 

Soldaţii Uniunii atacau din case, strigând, cu lăn- 
cile pregătite. Unul dintre călăreți îşi scosese pe ju- 
mătate sabia, când îl nimeri o săgeată, doborându-l 
din şa. A doua săgeată a lui Ferro îl străpunse pe altul 
in spate. Cel care se scobea sub unghii fu azvârlit de 
pe cal, dar se ridică tocmai la timp pentru a vedea 
un soldat unionist repezindu-se la el cu o suliță. Își 
aruncă pumnalul și ridică mâinile - prea târziu, fu 
străpuns oricum, vârful însângerat al lăncii ieșindu-i 
din spate când se prăbuși. 

Doi dintre ei se repeziră înapoi pe unde veniseră. 
Ferro îl ochi pe unul - dar, când ajunseră pe ulița în- 
gustă, de-a latul acesteia se întinse o frânghie. Amân- 
doi fură smulși din şei, funia trăgând după ea și un 
soldat unionist dintr-o clădire, care se rostogoli țipând, 
cu frânghia înfășurată strâns pe braț. Una dintre 
săgețile lui Ferro nimeni un cercetaș între omoplați, 
in timp ce încerca să se salte din praf. Celălalt se mai 
târi câțiva paşi, ameţit, până când un soldat al Uniunii 
il lovi în cap cu o sabie, lăsându-i partea dinapoi a 
craniului să atârne. 

Din toți doisprezece, doar căpetenia reuși să scape 
din sat. Își mână calul spre un gard scund dintre două 
case şi sări peste el, cu copitele atingând din zbor 
stinghia de sus. O luă la galop peste o miriște, aplecat 
în şa, cu călcâiele înfipte în coastele calului. 

Ferro ţinti încet, pe îndelete, simțind cum colțurile 
gurii i se lățeau într-un zâmbet. Într-o clipă doar, 
judecă felul cum stătea omul călare, viteza calului, 
înălțimea turlei, simţi vântul în obraz, greutatea săgeți, 
tensiunea lemnului, coarda care-i apăsa buza. Privi cum 
săgeata își lua zborul, ca o așchie neagră fulgerând pe 
cerul cenușiu, iar calul i se repezea în cale. 

Uneori, Dumnezeu e generos. 

Conducătorul își arcui spatele şi căzu din șa, ros- 
togolindu-se de mai multe ori pe pământul prăfuit, 
intr-un vălmășag de ţărână și tulpini tăiate. Ţipătul 
său de durere ajunse la urechile lui Ferro o clipă mai 


târziu. Buzele i se răsfrânseră și mai mult de pe dinți. 
- Ha! 

Își agăță arcul pe umăr, coborî scara, sări pe fe- 
reastra din dos şi se repezi peste câmpie. Cizmele îi 
tropăiau pe pământul moale dintre smocurile miriștii, 
iar în mână ținea strâns sabia. 

Omul miorlăia în praf, încercând să se târască spre 
cal. La auzul pașilor grăbiţi ai lui Ferro din spate, își 
agăţă disperat un deget de scara șeii, dar când încercă 
să se ridice căzu pe spate, cu un scâncet. Rămase pe-o 
parte, în timp ce Ferro se apropia, scoțând sabia din 
teaca de lemn, cu un scrâșnet furios. Ochii rănitului 
se îndreptară spre ea, holbaţi de durere şi spaimă. 

Un chip negricios, la fel ca al ei. 

Un chip deloc ieşit din comun, de vreo patruzeci 
de ani, cu o barbă rară şi pe obraz un semn din naş- 
tere uşor colorat. Celălalt obraz îi era plin de praf, iar 
fruntea, imbrobonată de sudoare. Ferro se opri lângă 
el, iar lumina soarelui luci pe tăișul sabiei curbate. 

- Dă-mi un motiv să n-o fac, se pomeni ea zicând. 
~ Ciudat, că o spusese, și încă unui soldat din armata 
Împăratului, nu altcuiva. În arşiţa și praful Melea- 
gurilor Ostile din Kanta, nu avusese obiceiul de a 
oferi șanse. Poate că se schimbase ceva în ea, aici, în 
vestul umed şi ruinat al lumii. 

Omul o privi un moment, cu buza tremurându.-i. 

- Eu... horcăi el, fetele mele! Am două fete. Mă 
rog să le văd măritate... 

Ferro se încruntă. N-ar fi trebuit să-l lase să 
vorbească. Un tată, cu fiice. La fel cum şi ea avusese 
cândva un tată, și ea fusese fata cuiva. Omul acela 
nu-i făcuse niciun rău. Nu era mai gurkian decât ea. 

Nu pornise de bunăvoie la luptă, cel mai probabil, 
neavând încotro decât să respecte ordinele lui Uth- 
man-ul-Dosht. 

- Am să mă duc... jur pe Dumnezeu... mă duc 
inapoi la nevasta şi la fiicele mel... 

Săgeata îl nimerise chiar sub umăr, străbătându-l, 
și se rupsese în cădere. La subsuoară i se vedea frântura. 
Nu-i atinsese plămânul, după cum vorbea. N-avea să 
moară. Nu imediat, cel puțin. Ferro putea să-l ajute 
să încalece, și ar fi plecat, având șanse de a scăpa cu viață. 

Cercetașul ridică o mână tremurândă, cu o dâră 
de sânge pe degetul mare. 

- Te rog... ăsta nu-i războiul meu... 

Sabia îi scobi o rană adâncă în față, prin gură, zbu- 
rându-i mandibula. Omul scoase un geamăt șuierător. 
Următoarea lovitură îi reteză pe jumătate capul. Nefe- 
ricitul se rostogoli, cu sângele șiroindu-i pe pământ, 
agățându-se de cioturile miriștii. În sfârşit, sabia îi 
despică partea dinapoi a ţestei, lăsându-l nemișcat. 

Se părea că în ziua aceea Ferro nu avea o dispoziție 
milostivă. 

Calul cercetașului măcelărit o privea prostește. 

- Ce? se răsti ea. 

Poate că se schimbase, aici în apus, dar nimeni nu 
se schimbă chiar atât de mult. Un soldat al armatei 
lui Uthman în minus era un lucru bun, indiferent de 
unde venea. Nu avea nevoie să-și găsească scuze. ȘI, 
mai ales, în fața unui cal. Îl luă de căpăstru și smuci. 

O fi fost Vallimir un rozaliu neghiob, dar Ferro 
trebuia să recunoască: ambuscada îi reușise de minune. 

Zece cercetași zăceau morți în piața satului, cu hainele 
sfâşiate fluturând în vânt și sângele vărsat pe jos. Sin- 
gura victimă a Uniunii era idiotul care se lăsase tras 
de propria lui funie, acum plin de praf și zgârieturi. 

O zi de muncă rodnică, până acum. 

Un soldat împinse unul dintre cadavre cu cizma. 

- Deci, așa arată gurkienu, da? Acum nu mai sunt 
așa de-nfricoșători. 

- Ăştia nu-s gurkieni, replică Ferro. Cercetași 
kadiri, luaţi la oaste cu arcanul. Nu voiau să fie aici 
mai mult decât îi voiaţi şi voi. 

Omul o privi lung, nedumerit şi iritat. 

- Kanta e plină de oameni. Nu oricine e negricios 
la față este gurkian, nici nu se roagă la Dumnezeul 
lor, şi nici nu se pleacă în fața Împăratului. 

- Cei mai mulți, da. 

- Cei mai mulți n-au încotro. 

- Tot dușmani sunt, se strâmbă soldatul. 

- N-am zis să-i cruțăm. 

Trecu pe lângă el, intrând iar în clopotniţă. Se 
părea că Vallimir reușise totuși să ia un prizonier. 
El și alți câțiva stăteau agitaţi în jurul unui cercetaș, 
ingenuncheat, cu mâinile legate strâns la spate. Avea 
pe obraz o zgârietură însângerată și se uita la ei cu 
obișnuita expresie a tuturor prizonierilor. 

Speriat. 

- Unde... este... oastea... voastră... principală? îl 
intreba Vallimir. 

- Nu vorbeşte limba ta, rozaliule, se răsti Ferro, 
și dacă strigi la el nu-ţi folosește la nimic. 

Vallimir întoarse capul spre ea, furios. 

- Poate-ar fi trebuit s-aducem cu noi pe cineva care 
știe kantica, spuse el, ironic. 

- Poate. 

Se lăsă tăcerea, în timp ce Vallimir o aștepta să 
continue, dar Ferro nu mai spuse nimic. În cele din 
urmă, maiorul oftă prelung. 

- Vorbeşti kantica? 

- Sigur. 

- Atunci, eşti așa de bună să-i pui câteva întrebări 
din partea noastră? 

Ferro îşi supse dinții. O pierdere de timp, dar dacă 
trebuia s-o facă, cel mai bine era să termine repede. 

- Ce să-l intreb? 

- Păi... cât de departe e armata gurkiană, câți oa- 
meni are, pe ce drum o iau, știi... 

- Hm. 

Ferro se lăsă pe vine în faţa prizonierului, privindu-l 
drept în ochi. Omul îi susținu privirea, neputincios și 
speriat, intrebându-se fără îndoială ce căuta ea printre 
toți rozaliii aceia. Și Ferro se întreba același lucru. 

- Cine eşti? şopti el. 

Scoţând cuțitul, Ferro i-l arătă. 

- Ai să-mi răspunzi la întrebări, sau te omor cu 
jungherul ăsta. Asta sunt. Unde-i armata gurkiană? 

Prizonierul își linse buzele. 

- La vreo... două zile de mers, spre sud. 

- Câţi sunt? 

- Mai mulți decât pot eu să număr. Mii și mii. 
Oameni ai deșertului și ai câmpiei, și... 

- Pe ce drum merg? 

- Nu știu. Ni s-a spus doar să facem un raid prin 
satul ăsta, să vedem dacă e gol. 

Înghiți în sec, cu beregata săltându-i în sus și-n jos. 

- Poate știe mai mult căpitanul meu... 

- Sssst, Îl opri Ferro; căpitanul lui n-avea să mai 
spună nimănui nimic, acum că-i despicase capul. Sunt 
mulți, se răsti ea spre Vallimir, în limba comună, și 
vor veni și mai mulți, la două zile de mers în urmă. 
Pe ce drum, nu ştie. Altceva? 

Vallimur își frecă ţepii mărunți ai bărbu. 

- Cred... că ar trebui să-l ducem la Agriont. Să-l 
dăm pe mâna Inchiziției. 

- Nu ştie nimic. N-ar face decât să ne încetinească. 
Mai bine-l omorâm. 

- S-a predat! A-l ucide ar fi o crimă, că-i război 
sau nu, protestă Vallimir, făcându-i semn unui soldat 
să se apropie. N-o să am așa ceva pe conștiință. 

- Eu, da. 

Cuţitul lui Ferro lunecă lin în inima cercetașului, 
apoi ieși. Gura și ochii rănitului se deschiseră larg. 
Prin pieptarul găurit al hainei țâșni sângele, formând 
repede un cerc roșu. Omul cobori privirea, cu un 
bolborosit prelung. 

Capul îi căzu pe spate, apoi se prăvăli moale. În- 
torcându-se spre soldaţi, Ferro văzu că se uitau la ea 
cu expresii şocate pe feţele lor palide. O zi cam plină 
pentru ei, poate. Aveau multe de învăţat, dar urmau 
să se obișnuiască în scurt timp. 

Sau, de nu, îi omorau gurkienii. 

- Vor să vă ardă fermele, satele şi orașele. Vor să 
vă ia copiii în robie. Vor ca toată lumea să se roage lui 
Dumnezeu la fel ca ei, cu aceleași cuvinte pe care ei le 
folosesc, și ca țara voastră să fie o provincie a Imperiu- 
lui lor. Ştiu toate astea, spuse Ferro, ștergându-și lama 
cuțitului de mâneca mortului. Singura diferență din- 
tre un război și o crimă e numărul de morți. 

Vallimir mai privi un moment cadavrul, cu buzele 
strânse îngândurat. Ferro se întrebă dacă nu cumva 
avea O şiră a spinării mai solidă decât crezuse. Într-un 
târziu, se intoarse spre ea. 

- Şi ce propur» 

— Putem să mai așteptăm aici alții. Poate că a doua 
oară vom prinde chiar și câțiva gurkieni adevărați. Dar 
asta ar putea să însemne prea mulți, pentru câţi suntem. 

- Și-atunci? 

— La est, sau la nord, ca să întindem altă capcană ca asta. 

- Şi să învingem armata Împăratului din doișpe-n 
doișpe? Ar dura cam mult... 

Ferro ridică din umeri. 

— Pași mărunți în direcția dorită. Doar dacă nu cum- 
va ai văzut destul şi vrei să te intorci între zidurile tale. 

Vallimur o privi lung, încruntat, apoi se întoarse 
spre unul dintre oamenii lui, un veteran voinic, cu 
o cicatrice pe obraz. 

- La est de-aici mai e un sat, nu, sergent Forest? 

- Da, domnule. Până la Marlhof sunt doar zece mile. 

- Îi convine? o întrebă Vallimir pe Ferro, arcuind 
o sprânceană. 

- Îmi convin gurkienii morți. Atâta tot. 


FRUNZE PE APĂ 


- Carleon, spuse Logen. 

- Mda, răspunse Copoiul. 

Stătea pe vine, la bifurcația râului, sub noni moho- 
râți. Forme dure de ziduri și turnuri înalte se profilau 
pe faleza abruptă de deasupra apei repezi, sus unde 
fusese sala lui Skarling. Acoperișuri de ardezie și clădiri 
de piatră înghesuite în josul pantei prelungi, aglomerate 
la poale și cu încă un zid înconjurător, toate lucind rece 
și tăios, după ploaia care tocmai incetase. Copoiul nu 
putea spune că se bucura să revadă acele locuri. Până 
acum, fiecare vizită se terminase prost. 

- S-a mai schimbat, de la bătălia aia, cu ani în 
urmă, remarcă Logen, care-și privea mâna desfăcută, 
mișcându-și ciotul degetului lipsă. 

- Pe-atunci, nu avea în jur ziduri din-astea. 

- Nu. Dar nici nu era înconjurat de armata Uniunii. 

Copoiul nu putea să nege că acest lucru era liniș- 
titor. Pichetele unioniste își croiseră drum pe câmpiile 
pustii din jurul orașului, o imprejmuire neregulată de 

săpături, țepușe și garduri, cu oameni mișcându-se 
dincolo de ele, sub lumina palidă a soarelui care se re- 
flecta ici şi colo cu un luciu metalic. Mii de oameni, 
înarmați până-n dinți și răzbunători, ținându-l pe 
Bethod încolțit. 

- Eşti sigur că-i acolo? 

- Nu văd unde-ar mai fi putut să se ducă. Și-a pier- 
dut majoritatea celor mai buni oameni sus, în munţi. 
Nu i-a mai rămas niciun prieten, cred. 

- Toţi avem mai puţini decât altădată, mormăi 
Copoiul. Cred c-o să stăm doar. Avem tot timpul, la 
urma urmei. Timp cât încape. Ședem aici și ne uităm 
cum crește iarba, așteptând ca Bethod să se predea. 

- Mda, răspunse Logen, deși nu părea deloc să-i 
vină a crede. 

- Mda, repetă și Copoiul; nici lui nu i se părea 
că o capitulare i-ar fi stat în fire acelui Bethod pe 
care-l ştia. 

Întoarse capul la auzul unui ropot grăbit de copite 
pe drum și-l văzu pe unul dintre acei mesageri cu coiful 
ca o găină furioasă gonind dinspre copaci, către cortul 
lui West, cu calul făcând spume de efort. Și-l infrână 
cu gesturi stângace din cauza grabei, aproape căzând din 
șa, trecu pe lângă câţiva ofițeri care se uitau mirați la 
el și intră în cort. Copoiul simți familiarul gol în stomac 
cauzat de ingrijorare. 

- Miroase a veşti proaste. 

- Există și altfel de veşti? 

Între timp, izbucnise o anume agitație: soldații 
strigau și făceau gesturi largi cu braţele. 

- Hai mai bine să vedem ce s-a-ntâmplat, murmură 
Copoiul, deşi tare ar mai fi preferat s-o ia-n partea cea- 
altă. Lângă cort stătea Crummock, privind încruntat 
toată învălmășeala. 

- Ceva se petrece, zise deleanul. Da” nu-nţeleg o 
boabă din ce zic sau fac sudicii ăștia. Jur că-s smintiți 
cu toții. 

Și din cort se auzeau vorbe indârjite, când Copoiul 
ajunse la intrare. Peste tot se aflau ofițeri ai Uniunii, 
forfotind ca mânaţi de draci. West era în mijloc, palid 
ca laptele proaspăt muls, cu pumnii încleștaţi în gol. 

- Furiosule! îl apucă Copoiul de braţ. Ce naiba 
se-ntâmplă aici? 

- Gurkienu au invadat Midderlandul! strigă West, 
smucindu-şi braţul. 

- Acuma cine ce-a mai făcut? bombăni Crummock. 

- Gurkienii, repetă Logen, încruntat. Oameni ne- 
gricioși, din sud. Și duri, oricum i-ai lua. 

Venise și Pike, cu o expresie mohorâtă pe chipul 
său ars. 

— Au adus o armată, pe mare. S-ar putea să fi și ajuns 
in Adua, de-acum. 

— Staţi așa... interveni Copoiul, care habar n-avea 
de gurkieni, de Adua sau de Midderland, dar 
presentimentul rău i se agrava cu fiecare moment. 
Ce tot ziceţi acolo? 

- Ni s-a ordonat să ne intoarcem acasă. Acum. 

Copoiul făcu ochu mari. Ar fi trebuit să ştie tot tim- 
pul că n-avea să meargă atât de simplu. ÎI prinse iar pe 
West de braţ, arătând spre Carleon cu un deget murdar. 

- Fără tine, nu suntem nici pe departe oamenii 
de care-i nevoie ca să-i țină pe-ăștia sub asediu! 

- Știu, răspunse West, și-mi pare rău. Dar nu pot 
face nimic. Du-te la generalul Poulder! se răstu el la 
un tânăr cu ochii mijiți. Spune-i să-şi pregătească di- 
vizia pentru plecarea pe coastă, imediat! 

Copoiul clipi din ochi, simțind că i se făcea rău 
de la stomac. 

- Deci, am luptat degeaba șapte zile-n Locu- 
rile-Nalte? Tul a murit, și numai morții știu câți alții, 
pentru nimic? 

Mereu îl lua prin surprindere repeziciunea cu care 
se putea destrăma un lucru, odată ce te bazai pe el. 

- Deci, asta e. Inapoi în pădure, în frig, la alergă- 
turi și omoruri. Nu se mai termină. 

- Ar putea fi și altă cale, spuse Crummock. 

- Ce cale? 

Șeful delenilor avea pe chip un rânjet viclean. 

— Ştii tu care, nu, Sângerosule-Nouă? 

- Mda, știu, răspunse Logen, care arăta ca un om 
care ştie că va fi sprânzurat și se uită la copacul ales 
pentru asta. Când trebuie să plecaţi, Furiosule? 

West se incruntă. 

- Avem o mulțime de oameni, iar drumul nu-i 
prea incăpător. Divizia lui Poulder mâine, presupun, 
și a lui Kroy, poimâine. 

Zâmbetul lui Crummock se lăți și mai mult. 

- Deci, mâine toată ziua o să mai șadă aici oameni 
cu grămada, proptiţi în juru” lu” Bethod, arătând de 
parcă n-au să plece niciunde, mm? 

- Aşa cred. 

- Daţi-mi ziua de mâine, ceru Logen. Atâta să-mi 
daţi, și poate reușesc să rezolv totul. Pe urmă, dacă 
mai sunt viu, vin Și eu cu voi în sud și mai aduc pe 
cine pot. Vă dau cuvântul meu. O să vă ajutăm împo- 
triva gurkienilor. 

- Ce contează o zi-n plus sau in minus? vru să 
ştie West. 

- Mda, mormăi și Copoiul, ce-nseamnă o zi? 

Problema era că deja putea ghici răspunsul. 


Apa şipotea pe sub vechiul pod, pe lângă copaci 
Și în josul pantei înverzite. În jos spre Carleon. Logen 
se uita la câteva frunze îngălbenite duse de valuri, 
învârtindu-se mereu, pe lângă pietrele năpădite de 
mușchi. Îşi dorea să fi putut pluti și el la fel, unde 
vedea cu ochii, dar părea cam improbabil. 

- Am luptat aici, spuse Copoiul. Împreună cu 
Treicopaci și Tul, Dow și Ursuzul. Forley e îngro- 
pat pe undeva prin pădurea asta. 

- Vrei să te duci până acolo? întrebă Logen. Să-i 
faci O vizită, să vezi dacă... 

- La ce bun? Mă îndoiesc că o vizită mi-ar folosi 
la ceva, și-s sigur că nici lui nu i-ar folosi. Acum, 
nimic nu-i mai folosește. Așa-i când ești mort. Logen, 
in legătură cu treaba asta... eşti sigur? 

- Vezi tu vreo altă cale? Uniunea n-o să se țină de 
treabă. Ar putea fi ultima noastră șansă de a termina 
cu Bethod. Nu prea am ce pierde, este? 

- Viaţa, de pildă. 

Logen trase adânc aer în piept. 

- Nu-mi vin în minte prea mulți oameni care să 
pună cine știe ce preț pe ea. Vii jos? 

Copoiul clătină din cap. 

- Socot c-o să stau aici. M-am săturat până peste 
cap de Bethod. 

- Bine, atunci. În regulă... 

Era ca și cum toate momentele din viaţa lui Logen, 
toate lucrurile pe care le spusese și le făcuse, hotărâri 
pe care abia dacă-și mai aducea aminte că le luase, l-ar 
fi adus aici. Acum nu mai avea de ales. Poate că nici 
nu avusese vreodată. Era ca oricare dintre frunzele de 
pe apă - purtat de valuri, în jos spre Carleon, şi nu 
putea face nimic. Dădu pinteni calului și cobori panta 
de unul singur, în lungul drumului desfundat, pe lângă 
pârâul care clipocea. 

Toate păreau să se distingă mai limpede decât de 
obicei, pe măsură ce trecea ziua. Călărea pe lângă co- 
paci cu frunzele umezite gata să cadă — galben-aurii, 
portocalii-arzătoare, purpuriu-aprinse, în toate culo- 
rile focului. Tot în jos, spre fundul văii, prin aerul 
greu, cu doar o urmă de ceaţă a toamnei, care-i ră- 
corea gâtlejul. Trosnetele șeii, scârțâitul frâului, ropo- 
tul de copite pe pământul moale, toate sunau înfundat. 
Străbătea la trap câmpiile pustii, cu pământul răs- 
colit și străpuns de buruieni, pe lângă pichete ale 
Uniunii, un șanț și un șir de țepușe ascuţite, la trei 
zboruri de săgeată distanță de ziduri. Soldaţii, cu 
vestoane bătute în ținte și coifuri de oțel, îl priveau 
încruntați cum trecea. 

Trase de căpăstru și-și încetini calul la pas. Trecu 
bocănind peste un pod de lemn, unul dintre cele noi 
ale lui Bethod, peste râul umflat de ploile toamnei. 
Urcă panta blândă, cu zidul înălțându-se deasupra. 
Înalt, drept, întunecat și solid. Cel mai amenințător 
zid care se clădise vreodată. Nu vedea oameni în 
ambrazurile de pe metereze, dar bănuia că trebuia să 
fie acolo. Îşi înghiți saliva, simțind cum i se prelingea 
groasă pe gât, și se strădui să stea cât mai drept în șa, 
ca şi cum n-ar fi fost plin de tăieturi și dureri după 
cele șapte zile de luptă în munți. Se întrebă dacă avea 
să audă un arc încordându-se, să simtă junghiul 
dureros și să cadă la pământ, mort. Ce mai cântec 
stânjenitor ar fi fost și ăsta... 

- Fi, ei, ei! se auzi un glas gros, iar Logen îl recu- 
noscu pe dată. Al cui putea să fie, dacă nu al lui Bethod? 

Ciudăţenia era că se bucura să-l audă, măcar pentru 
o clipă. Până-și aminti de tot sângele vărsat între ei. 
Până-și aduse aminte că se urau. Poţi avea dușmani pe 
care nu i-ai întâlnit niciodată, Logen avea destui. Poți 
ucide oameni pe care nu-i cunoşti, o făcuse adesea. Dar 
nu poți uri cu adevărat un om fără ca mai întâi să-l fi 
iubit, iar din acea iubire mai rămâne mereu o urmă... 

- Arunc și eu o privire in jos, de deasupra porţii, 
și pe cine văd că vine din trecut? strigă Bethod. Pe 
Sângerosul-Nouă! Îţi vine să crezi? Aș organiza un 
ospăț, dar aici nu prea mai avem mâncare de prisos! 

Stătea pe parapet, sus deasupra ușilor, cu pumnii 
rezemaţi pe piatră. Nu zâmbea. Nici nu se încrunta. 
Chipul lui era lipsit de orice expresie. 


puterea armelor 25 


— Dacă ăsta nu-i Regele Nordicilor...! strigă și Logen. 
Deci tot mai ai bonețica aia aurie? 

Bethod își atinse cercul de pe cap, cu marea piatră 
scumpă din frunte sclipind în soarele coborât spre apus. 

- De ce să n-o am? 

— Păi, să vedem... răspunse Logen, uitându-se la 
stânga și la dreapta, în lungul zidului gol. Poate pen- 
tru că numai rahatul ăla ţi-a mai rămas ca să te simți 
ca un rege, din câte văd. 

- Hm. Cred că amândoi ne simţim cam singuri. 
Unde ţi-s prietenii, Sângerosule-Nouă? Ucigașii ăia 
pe care-ţi plăcea să-i ai prin jur. Unde-s Capdetunet 
și Ursuzul, și Copoiul, şi nemernicul ăla de Dow 
cel Negru? 

- S-a zis cu ei, Bethod. Morți, sus în munţi. La 
fel de morţi ca Skarling. Ei, și Oscior, și Goring, și 
Coastealbe, și încă mulți alții. 

La asta, chipul lui Bethod se posomori. 

- Nu prea e un motiv de veselie, dacă vrei să ştii 
părerea mea. S-au întors în țărână niște oameni de 
folos, într-un fel sau altul. Unii prieteni de-ai mei, 
şi unii de-ai tăi. Cu noi doi, niciodată nu-i rost de-un 
deznodământ fericit, așa-i? Răi ca prieteni, și mai răi 
ca vrăjmași. De ce-ai venit aici, Nouădegete? 

Logen rămase un moment tăcut, cu gândul la toate 
celelalte ocazii când făcuse ceea ce avea de făcut acum. 
Provocările pe care le lansase, și rezultatele lor, care-i 
trezeau amintiri deloc plăcute. Un lucru se putea spune 
despre Logen Nouădegete - că era ezitant. Dar altă 
cale nu avea. 

- Am venit aici să-ți lansez o provocare! mugi el, 
iar ecoul reveni dinspre zidurile întunecate și umede, 
stingându-se lent în aerul ceţos. 

Bethod își dădu capul pe spate, râzând. Un râs fără 
prea multă bucurie, după părerea lui Logen. 

- Pe toți morţii, Nouădegete, da’ chiar nu te 
schimbi niciodată. Eşti ca un dulău bătrân care nu 
se mai poate opri din lătrat. Provocare? Pentru ce 
ne-a mai rămas să luptăm? 

- Dacă înving, deschizi porțile și vei fi al meu. Pri- 
zonier. Dacă pierd, Uniunea își face bagajele și por- 
nește spre casă, iar tu rămâi liber. 

Lui Bethod i se șterse încet zâmbetul de pe buze, 
in timp ce ochii i se îngustau, bănuitori. Logen cu- 
noștea de mult expresia aceea. Cântărea șansele, punea 
in ordine motivele. 

— Pare o ofertă de aur, dacă mă gândesc la ce strâm- 
toare am ajuns. Mi-e greu să te cred. Ce au de câștigat 
prietenii tăi sudici de-acolo? 

Logen pufni. 

— Vor aştepta, dacă n-au încotro, dar nu prea le pasă 
de tine, Bethod. Nu insemni nimic pentru ei, cu toate 
palavrele tale. Te-au zburat deja c-un șut în fund peste 
tot Nordul, și socotesc că n-ai să-i mai deranjezi nici- 
odată, în niciun fel. Dacă înving, iţi vor lua capul. Dacă 
pierd, pot să se întoarcă acasă mai devreme. 

- Nu însemn nimic pentru ei, zici? repetă Bethod, 
cu un zâmbet trist. Aici am ajuns, după atâta muncă, 
sudoare şi chin? Eşti mulțumit, Nouădegete? Să vezi 
că de toate cele pentru care am luptat s-a ales praful? 

— Şi de ce n-aş fi? Numai tu ești de vină. Tu ne-ai 
adus aici. Primește-mi provocarea, Bethod, şi pe 
urmă, poate că unul dintre noi își va găsi pacea! 

Regele Nordicilor îl privi cu ochi mari. 

- Numai eu sunt de vină? Eu? Ce repede uităm 
totul! continuă el, zornăindu-și lanţul de la gât. Crezi 
că eu am vrut toate astea? Crezi c-am cerut ceva din 
ele? N-am vrut decât încă o fâșie de pământ, ca să 
aibă ai mei ce mânca, să nu mă mai tot stoarcă marile 
clanuri. Am vrut doar câteva victorii cu care să mă 
mândresc, să le las fiilor mei ceva mai bun decât mi-a 
rămas de la tatăl meu. 

Se aplecă înainte, cu mâinile strânse pe creneluri. 

- Cine-a trebuit mereu să forțeze cu încă un pas? 
Cine nu m-a lăsat niciodată să mă opresc? Cine tre- 
buia neapărat să guste sânge și, după ce-i simţea gustul 
şi se imbăta cu el, își pierdea mințile și nu se mai 
sătura? Cine altul dacă nu Sângerosul-Nouă? încheie 
el, arătând în jos cu degetul. 

- Nu așa a fost, mormăi Logen. 

Râsul lui Bethod răsună aspru în vânt. 

- N-a fost așa? Voiam să vorbesc cu Shama Ini- 
mă-de-Piatră, dar a trebuit să-l omori tu! Am încercat 
să fac o invoială, la Heonan, dar tu a trebuit să te 
salți și să-ți închei socotelile, și să dai drumul la încă 
nu știu câte răfuieli! Pace, zici? Te-am rugat să mă lași 
să închei pacea la Uffrith, dar tu trebuia să te lupi cu 
Treicopaci! În genunchi te-am rugat, numai că tu ţineai 
morțiș să ai cel mai faimos nume din tot Nordul! Și 
pe urmă, după ce l-ai învins, ţi-ai călcat cuvântul dat 

mie și l-ai lăsat în viață, de parcă nimic n-ar fi fost 
mai important decât mândria ta blestemată! 

- Nu aşa s-a întâmplat, insistă Logen. 

- Nu există niciun om, în întregul Nord, care să 
nu știe adevărul! Pace? Ha! Și cu Gât-Horcăitor cum 
rămâne? I-aș fi inapoiat fiul, pentru o răcumpărare, 
și toți am fi fost mulțumiți — da” nu! Ce mi-ai spus? 
Mai ușor oprești Șuvoiul-Alb în matcă, decât pe 
Sângerosul-Nouă! Și pe urmă, a trebuit să-i țintuiești 
capul pe stindardul meu, în văzul tuturor, pentru ca 
dorinţa de răzbunare să nu se mai sfârșească niciodată! 
Oricând încercam să-i pun capăt, tu mă trăgeai tot 
înainte, în mlaștină, tot mai adânc și mai adânc! Până 
când nu m-am mai putut opri! Până n-am mai avut 
de ales decât între a ucide şi a fi ucis! Până a trebuit 
să-mi culc la picioare întregul Nord! Tu m-ai făcut 
rege, Nouădegete. Ce alte căi mi-ai lăsat? 

- N-a fost aşa... șopti Logen, deși știa că așa fusese. 

— N-ai decât să-ți zici că eu sunt cauza tuturor neca- 
zurilor tale, dacă asta te face fericit! Spuneţi că eu sunt 
cel nemilos, cel ucigaș, cel însetat de sânge, dar 
întreabă-te de la cine am învăţat! Am avut cel mai bun 
dascăl! Joacă-te de-a omul bun dacă vrei, de-a omul care 
n-are de ales, dar știm amândoi cine ești cu adevărat. 
Pace? N-ai să-ți găsești niciodată pacea, Sângero- 
sule-Nouă. Tu ești făcut din moarte! 

Lui Logen i-ar fi plăcut să nege, insă n-ar fi fost de- 
cât încă o minciună. Bethod îl cunoștea cu adevărat. 
Bethod îl înţelegea ca nimeni altul. Cel mai inverșunat 
dușman al lui, și totuși, cel mai bun prieten. 

— Atunci, de ce nu m-ai omorât când ai avut ocazia? 

Regele Nordicilor se incruntă, ca și cum n-ar fi înțe- 
les ceva. Apoi, incepu să râdă din nou. Râdea în hohote. 

- Nu ştii de ce? Ai stat chiar lângă el, și nu știi? N-ai 
învățat nimic de la mine, Nouădegete! După atâţia ani, 
încă mai lași vântul să te ducă încotro i se năzare! 

— Ce vrei să spui? mârâi Logen. 

- Bayaz! 

- Bayaz? Ce-i cu el? 

- Eram gata să înfig în tine crucea însângerată, să-ți 
scufund hoitul într-o mlaştină, cu toți sălbaticii tăi 
idioţi cu tot, și aş fi făcut-o cu plăcere, până a venit la 
mine mincinosul ăla bătrân! 

— Şi? 

- Îi eram dator, iar el mi-a cerut să-ţi dau drumul. 
Băgăciosul ăla împuțit ţi-a salvat pielea de două pa- 
rale, și nimeni altul! 

- De ce? mârâi Logen, neștiind ce să creadă, dar 
fără să-i placă faptul că o afla atât de târziu după toți 
ceilalți. 

Bethod, însă, chicoti doar. 

- Poate că nu m-am târât destul de jos ca să fiu pe 
gustul lui. Tu ești cel pe care l-a salvat, întreabă-l tu 
motivele, dacă mai trăieşti pân-atunci. Da' nu cred 
C-al S-apuci. Îţi primesc provocarea! Aici. Mâine. La 
răsăritul soarelui, adăugă el, frecându-și palmele. Om 
la om, cu viitorul Nordului atârnând însângerat de 
rezultatul luptei! La fel ca pe vremuri, nu, Logen? În 
vremurile cele bune? În văile însorite ale trecutului? 
Ma: dăm o dată cu zarurile, da? 

Și Regele Nordicilor se retrase încet de lângă me- 
tereze. 

- Unele lucruri s-au schimbat, totuși. Acum am un 
campion nou! În locul tău, mi-aş lua rămas-bun de la 
toată lumea în seara asta și m-aș pregăti pentru țărână! 
La urma urmei... cum îmi tot spuneai tu...? 

Râsul i se pierdu încet în umbrele înserării. 

- Trebuie să fii realist! 


- Bună fleică, remarcă Ursuzul. 

Un foc cald și o friptură gustoasă erau două mo- 
tive de recunoștință, și se întâmplase de multe ori să 
fi avut parte de mult mai puţin, dar când Copoiul 
vedea ciozvârta aceea de oaie mustind de sânge, i se 
făcea rău. Îi amintea de sângele care țâșnise din Shama 
Inimă-de-Piatră, când îl spintecase Logen. Trecuseră 
ani de-atunci, poate, insă Copoiul revedea totul în 
minte de parc-ar fi fost ieri. Auzea răgetele oamenilor, 
scuturile ciocnindu-se. Simţea mirosul de sudoare 
acră și sânge proaspăt pe zăpadă. 

— Pe toți morţii, mormăi el, cu o senzaţie de vărsă- 
tură în gură. Cum îţi poate sta mintea la mâncare 
tocmai acum? 

Dow afișă un rânjet dinţos. 

- Dacă flămânzim, n-o să-l ajutăm pe Nouădegete 
cu nimica. Chiar cu nimica. Ăsta-i rostu’ unui duel, 
nu? Totul apasă pe un singur om. 

Împunse carnea cu cuțitul și făcu sângele să se scurgă 
in foc, sfârâind. Apoi se trase mai inapoi, gânditor. 

- Crezi c-o să fie-n stare? Serios? Mai ţii minte 
chestia aia? 

Copoiul simţi o urmă a spaimei bolnăvicioase 
care-l cuprinsese în ceață, și se cutremură până-n vâr- 
furile cizmelor. ÎN-avea nicio șansă să uite imaginea 
acelui uriaș care venea prin negură, cu pumnul vopsit 
ridicându-se, trosnetul loviturii în coaste, care-i spul- 
berase lui Treicopaci viaţa din trup. 

- Dacă e cineva-n stare, mârâi el printre dinți, cred 
că Logen e ăla. 

- Mhm, mormăi Ursuzul. 

- Mda, d2’ crezi c-o s-o facă? Asta-i întrebarea. 
Asta, și ce-o să se-ntâmple dacă n-o face. 

Era o întrebare căreia Copoiul nici nu suporta 
să-i caute răspunsul. În primul rând, Logen ar fi 
murit. Și atunci, s-ar fi zis cu asediul Carleonului. 
După bătălia din munţi, Copoiului îi mai rămă- 
seseră prea puţini oameni ca să mai înconjoare 
un țucal de noapte, necum cel mai fortificat oraș 
din Nord. Bethod putea face orice - să caute 
ajutoare, să-și găsească noi prieteni și să reinceapă 
lupta. Nu exista om mai dur ca el, când era incolțit. 

- Logen poate s-o facă, șopti el, strângând pumnii 
și simțind cum îl ardea tăietura din lungul braţului. 
Trebuie s-o facă. 

Fu cât pe ce să cadă-n foc, când o mână mare și 
grasă îl bătu pe spate. 

- Pe toți morţii, da-n viața mea n-am mai văzut 
un foc cu-atâtea mutre acre-n jur! 

Copoiul se strâmbă. Numai de deleanul cel smin- 
tit n-avea nevoie ca să-i ridice moralul, rânjind în 
noapte, cu copiii în spatele lui, ducându-i pe umeri 
armele uriaşe. 

Acum Crummock mai avea doar doi, de vreme ce 
unul dintre fiii lui murise în munți, dar nu părea 
supărat din cauza asta. și pierduse și sabia, ruptă-n 
două de careva estic, cum îi plăcea să spună, aşa că nu 
mai avea nevoie de nimeni care să i-o care. De la bătălie 
incoace, nici unul dintre copii nu vorbise prea mult, 
sau cel puțin nu atât de aproape încât Copoiul să audă. 
Nu mai spuneau cât de mulți oameni ar fi putut ucide. 
Lupta văzută de aproape îți poate seca jalnic entu- 
ziasmul faţă de indeletnicirea războiului. Copoiul știa 
destul de bine cum mergeau lucrurile. 

Lui Crummock, însă, nu-i era deloc greu să ră- 
mână vesel. 

- Nouădegete un’ s-a dus? 

- A plecat prin preajmă, de unul singur. Întot- 
deauna-i place să facă așa, înainte de un duel. 

- Hmmm... își mângâie Crummock oscioarele din 
jurul gâtului. Stă de vorbă cu luna, pun prinsoare. 

— Se cacă mai aproape de ea, aș zice eu. 

— Ei, atâta vreme cât termini cu căcarea înainte de 
luptă, nu văz de ce-ar trebui careva să se plângă, se 
hlizi Crummock cu toată fața. Nimenea nu-i mai iubit 
de lună ca Sângerosul-Nouă, vă zic io! Nimenea din 
tot Cercu” larg al Lumii! Are el un soi de noroc să 
câștige o luptă dreaptă, și asta-i tot ce poți spera când 
ai de-a face cu drăcovenia aia. Mai e doar o problemă. 

- Numai una? 

- N-o să fie rost de luptă dreaptă, câtă vreme-i în 
viață vrăjitoarea aia afurisită. 

Copoiul își simți umerii înmuindu-se și mai rău. 

- Ce vrei să zic? 

Învârtind între degete una dintre falangele salbei, 
Crummock răspunse: 

- N-o văd io p-aia lăsându-l pe Bethod să piardă, 
și să piardă și ea odată cu el, este? O vrăjitoare is- 
teață ca aia? Ar putea să pună la cale tot felul de 
farmece. Tot soiu” de descântece și blesteme. Orice, 
numai să înrâurească sfârșitu”, de parcă sorții n-ar 
fi deja ca și aranjați. 

- Hm? 

- Ideea-i asta: cineva trebuie s-o oprească. 

Copoiul nu crezuse că s-ar fi putut simţi și mai 
abătut. Acum era de altă părere. 

- Noroc la treaba asta, mormăi el. 

- Ha, ha, băiete, ha-ha. Tare mi-ar mai plăcea, da’ 
au niște ziduri groaznice-acolo, şi nu mă prea pricep 
să mă cațăr peste ele, spuse Crummock, plesnindu-și 
burdihanul cu o palmă lată. De două ori prea multă 
osânză pentru așa ceva. Nu, la treaba asta avem nevoie 
de-un om mărunţel, da? cu boașe barosane. Nu-n- 
cape-ndoială, și luna o știe. Un om dibaci la furișat, 
cu ochi ager și picior sigur. Avem nevoie de careva 
iute de mână şi de minte. 

Îl privi pe Copoi, rânjind. 

- Ei, unde-o să găsim noi un om ca ăsta, îmi zici 
ŞI mie? 

— Ştii ceva? i-o întoarse Copoiul, luându-și fața în 
mâini. N-am naibii nici cea mai vagă idee. 


Logen ridică la buze plosca turtită și trase o dușcă. 
Simţi băutura tare arzându-i limba, gâdilându-i bere- 
gata, cu acea veche nevoie de a înghiți. Se aplecă ina- 
inte, își strânse buzele și o suflă sub formă de vapori. 
O flacără se înălță în noaptea rece. Cătând prin in- 
tunecime, Logen nu văzu nimic altceva decât contu- 
rurile negre ale trunchiurilor de copaci și umbrele 
mișcătoare pe care focul le așternea între ele. 

Își scutură plosca, auzind cum plescăia înăuntru 
băutura rămasă. Ridicând din umeri, o duse la gură 
și o sorbi pe toată, pentru a o simţi cum îl ardea până-n 
stomac. O putea împărți cu spiritele, în noaptea aceea. 
Era foarte posibil ca, de a doua zi, să nu mai aibă parte 
de așa ceva. 

- Nouădegete. 

Glasul foşnise spre el ca frunzele care cad. 

Un spirit se desprinse din umbră, venind în lumina 
focului. Logen nu-l recunoștea de nicăieri, și constată 
că se simţea ușurat. Nici acuzaţii nu existau, nici teamă 
şi nici neincredere. Nu-i păsa cine era sau ce făcuse. 

Aruncă lângă el plosca goală. 

- Singur? 

- Da. 

- Ei bine, n-ai să mai fii niciodată singur dacă 
aduci şi râsul cu tine. 

Spiritul nu spuse nimic. 

- Cred că râsul e pentru oameni, nu pentru spirite. 

- Da. 

- Nu prea vorbeşti, așa-i? 

- Nu eu te-am chemat. 

- Într-adevăr, răspunse Logen, cu privirea spre foc. 
Mâine trebuie să mă lupt cu un om. Cu un om numit 
Fenris Temutul. 

- Nu e om. 

— Îl ştii, deci? 

- E bătrân. 

- Aşa socoți tu? 

- Nimic nu e bătrân, după socotelile mele, dar e 
pe-aici din Vechiul Timp, şi chiar dinainte. Pe-atunci, 
avea un alt stăpân. 

- Ce stăpân? 

- Glustrod. 

Numele îi impunse urechea ca un cuțit. Niciun 
nume n-ar fi putut să fie mai neașteptat, nici mai ne- 
bine venit. Vântul sufla rece printre copaci, iar amin- 
tirile ruinelor înalte din Aulcus îl asaltau pe Logen, 
făcând să-l treacă fiori pe şira spinării. 

- Nu-i nicio șansă de a fi vreun alt Glustrod decât 
cel care a fost cât pe ce să distrugă jumătate din lume? 

- Nu există nici un altul. El e cel ce-a scris semnele 
pe pielea 'Temutului. Semne în Vechea Limbă, limba 
diavolilor, pe partea lui stângă. Carnea aceea e a lumii 
de jos. Unde e scris cuvântul lui Glustrod, Temutul 
nu poate fi vătămat. 

- Nu poate fi vătămat? Câtuși de puţin? 

Logen stătu un moment pe gânduri. 

- De ce nu 1-a scris pe ambele părți? 

- Întreabă-l pe Glustrod. 

- Nu prea cred c-aș putea. 

- Nu. 

O lungă pauză. 

- Ce vei face, Nouădegete? 

Logen se uită pieziș spre copaci. Ideea de a o lua 
la fugă, fără să mai privească în urmă, părea destul 
de bună în acel moment. Uneori poate fi mai bine 
să trăieşti cu frica de un lucru, decât să mori făcându-l, 
orice i-ar fi spus tatăl lui. 

- Am mai fugit şi înainte, mormăi el, și n-am făcut 
decât să alerg în cerc. Pentru mine, la capătul fiecărei 
cărări se află Bethod. 

— Atunci, asta-i tot ce-am avut de vorbit, răspunse 
spiritul, ridicându-se de lângă foc. 

- Poate-o să ne mai vedem. 

- N-aș crede. Magia se scurge din lume, iar ai mei 
dorm. Nu, n-aş crede. Chiar dacă-l învingi pe Temut, 
și nu cred c-ai să reușeşti. 

- Un mesaj de speranţă, hmm? pufni Logen. No- 
rocul fie cu tine. 

Spiritul se mistui din nou în întuneric, și nu se 
mai văzu. Nu-i urase lui Logen noroc. Nu-i păsa. 


AUTORITATE 


Era o întâlnire sumbră și deprimantă, chiar și pen- 
tru Consiliul Închis. Dincolo de ferestrele î inguste, 
vremea era noroasă și mohorâtă, făgăduind furtuni 
care nu mai veneau și cufundând Camera Albă într-o 
intunecime friguroasă. Din când în când, rafale de 
vânt zgâlțâiau geamurile vechi, făcându-l pe Jezal să 
tresară și să se înfioare în roba lui tivită cu blană. 

Expresiile posomorâte ale celor douăsprezece chi- 
puri bătrâne nu-i prea incălzeau nici ele oasele. Lordul 
Mareșal Varuz stătea cu fălcile încleștate, pradă unei 
indârjiri aspre. Lordul Șambelan Hoff își strângea in 
mână potirul ca un înecat care se agaţă de ultima scân- 
dură a bărcii. Înaltul Judecător Marovia se încrunta de 
parcă ar fi fost pe cale să pronunţe condamnarea la 
moarte a întregii adunări, inclusiv a lui proprie. Buza 
subțire a Arhilectorului Sult stătea răsfrântă tot timpul, 
in vreme ce ochii lui reci lunecau de la Bayaz la Jezal, 
apoi la Marovia, și din nou la Bayaz. 

Întâiul dintre Magi însuși privea încruntat masa. 

- Situaţia, te rog, Lord Mareșal Varuz. 

- Situaţia, sincer vorbind, este cam neagră. Adua 
e în plin tumult. S-ar putea ca o treime din popu- 
lație să fi și fugit deja. Blocada gurkiană face ca foarte 
puține produse să ajungă in piețe. S-au emis con- 
semnuri, dar unii cetățeni profită totuși de ocazie ca 
să fure, să prade și să se revolte, în timp ce autoritățile 
sunt ocupate cu alte treburi. 

Marovia clătină din cap, cu barba-i căruntă legă- 
nându-i-se ușor. 

- Şi nu ne putem aștepta decât ca situația asta să 
se degradeze tot mai rău, pe măsură ce gurkienii se 
apropie de oraș. 

- Un lucru pe care-l fac cu viteza de câteva mile 
pe zi, preciză Varuz. Încercăm tot ce putem ca să le 
zădărnicim planurile, dar resursele noastre sunt li- 
mitate... se prea poate ca, într-o săptămână, să fie la 
porțile orașului. 

Se auziră câteva exclamaţii șocate şi sudălmi 
şoptite, priviri nervoase se îndreptară într-o parte 
şi-n alta. 

- Așa de curând? întrebă Jezal, cu glasul cam frânt. 

- Mă tem că da, Maiestatea Voastră. 

- Ce forţe au gurkienii? se interesă Marovia. 

- Estimările sunt foarte variate. În prezent, însă... 
spuse Varuz, sugându-și îngrijorat dantura, se pare 
că au pe teren cel puțin cincizeci de mii de oameni. 

Alte șuierături de aer tras în piept, și nu în ultimul 
rând dinspre Jezal. 

— Așa de mulți...? mormăi Halleck. 

— Și alți mii și mii debarcă zilnic lângă Keln, adău- 
gă Amiralul Reutzer, fără să facă nimic pentru a le 
ridica moralul. Cu cea mai mare parte a marinei în 
drum spre Nord, pentru a aduce înapoi armata noas- 
tră după aventura de-acolo, nu avem nicio putere ca 
să-l oprim. 

Nervos, Jezal își linse buzele. Pereţii încăperii 
spațioase păreau să se strângă în jurul lor tot mai 
mult, de la un moment la altul. 

Varuz și Reutzer avură un scurt schimb de priviri. 

- Avem două regimente din Garda Regelui, unul 
pedestru și altul călare, vreo șase mii de oameni în 
total. Corpul Cenușiu, însărcinat cu apărarea Agrion- 
tului în sine, numără patru mii. Cavalerii Vestitori 
şi din Gardă formează o elită de vreo cinci sute. În 
plus, mai sunt militarii necombatanți - bucătari, 
grăjdari, fierari și așa mai departe - care în caz de 
urgenţă pot fi înarmați... 

- Cred că se califică, remarcă Bayaz. 

— „plus încă vreo câteva mii, poate. Garda ora- 
şului ar putea fi de un oarecare folos, dar nu sunt nici 
pe departe militari profesioniști. 

— Și cu nobilii cum e? vru să știe Marovia. Ajuto- 
rul lor unde e? 

— Câţiva au trimis oameni, răspunse posac Varuz, 
alții numai regrete. Cei mai mulți... nici măcar atât. 

— Se fofilează, clătină din cap Hoff. Brock a dat 
de înţeles că aceia care-l ajută vor avea parte de 
aur gurkian, iar cei care ne stau nouă alături vor 
primi milă gurkiană. 

- Mereu a fost aşa, se lamentă Torlichorm. Pe 
nobili nu-i interesează decât să le fie lor bine! 

- Atunci, trebuie să deschidem armurăriile, spuse 
Bayaz, și să nu le menajăm conţinutul. Trebuie să inar- 
măm fiecare cetățean care en stare să țină o armă-n 
mână. Să înarmăm ghildele lucrătorilor, ghildele 
meșteșugarilor și asociaţiile veteranilor. Chiar și 
cerşetorii din șanțuri trebuie să fie gata de luptă. 

Toate bune și frumoase, își spunea Jezal, dar nu 
prea-i venea să-și încredințeze viaţa unei legiuni de 
cerșetori. 

- Când se întoarce Lordul Mareșal West cu armata? 

- Dacă a primit ordinele ieri, va dura cel puţin o 
lună până să debarce și să fie gata să ne vină în ajutor. 

- Ceea ce înseamnă că trebuie să rezistăm unui 
asediu de câteva săptămâni, mormăi Hoff, clătinând 
din cap; se aplecă spre Jezal și-i vorbi încet la ureche, 
ca şi cum ar fi fost două școlăriţe care-și destăinuiesc 
secrete: Maiestate, ar putea fi mai prudent să plecaţi 
din oraș, impreună cu Consiliul Închis. Să vă mutați 
guvernul mai la nord, în afara căii de înaintare a 
gurkienilor, unde campania se poate desfășura în mai 
mare siguranță. La Holsthrom, eventual, sau.. 

- În niciun caz, îl întrerupse sever Bayaz. | 

Jezal nu prea putea nega că ideea era destul de atră- 
gătoare. Insula Shabulyan părea, în acel moment, 
locul ideal ca să-și strămute guvernul, dar Bayaz avea 
dreptate. Pe Harod cel Mare nu prea l-ar fi încântat 
ideea unei retrageri și, din păcate, nici Jezal nu putea 
s-o accepte. 

- Îi vom înfrunta pe gurkieni aici, declară el. 

- Era o simplă sugestie, bombăni Hoff, simplă 
prudență... 

Trecând peste el, Bayaz întrebă: 

- Cum se prezintă apărarea orașului? 

-În esență, avem trei linii defensive concentrice. 
Agriontul propriu-zis este, desigur, ultimul nostru 
bastion. 

- Totuși, nu se va ajunge până acolo, nu? chicoti 
Hoff, cu prea puțină convingere. 

Varuz preferă să nu răspundă. 

- Zidul lui Arnault înconjoară cele mai vechi 
și mai importante zone ale orașului - Agriontul, 
Calea-de-Mijloc, docurile principale și piața Patru 
Colțuri, printre altele. Zidul lui Casamir reprezintă 
linia de apărare exterioară - mai slab, mai scund, 
și mult mai lung decât al lui Arnault. Intre ele se 
intind ziduri mai mici, ca spițele unei roți, împăr- 
țind cercul exterior al orașului în cinci cartiere, 
dintre care fiecare poate fi izolat, dacă-l capturează 
inamicul. Dincolo de Zidul lui Casamir există unele 
zone cu construcții, dar alea trebuie să fie aban- 
donate imediat. 

Bayaz își sprijini coatele pe marginea mesei, cu 
pumnii săi cărnoși strânși laolaltă. 

- Dat fiind numărul şi calitatea trupelor noastre, 
cel mai util ar fi să evacuăm cartierele exterioare ale 
orașului și să ne concentrăm eforturile în jurul peri- 
metrului mult mai scurt și mai puternic al Zidului 
lu: Arnault. Putem continua o acțiune de ariergardă 

in zonele exterioare, unde ne avantajează mai buna 
noastră cunoaştere a străzilor şi a clădirilor... 

- Nu, se opuse Jezal. 

Bayaz îl privi nemulțumit. 

- Maiestate? 

Jezal, însă, refuză să se lase influențat. De câtva 
timp, îi era tot mai clar că, dacă-l lăsa pe Mag să aibă 
intotdeauna ultimul cuvânt, n-avea să mai scape nici- 
odată de sub cizma lui. L-o fi văzut el pe Bayaz făcând 
un om să explodeze numai cu puterea gândului, dar 
ştia că era improbabil să facă același lucru cu Regele 
Uniunii în faţa Consiliului Închis,mai ales când le 
suflau în ceafă gurkienii. 

- N-am de gând să predau fără luptă cea mai mare 
parte din capitala mea celui mai vechi dușman al 
Uniunii. Vom apăra Zidul lui Casamir, luptând pen- 
tru fiecare palmă de pământ. 

Varuz aruncă o privire spre Hoff, iar șambelanul 
inălță abia vizibil sprâncenele. 

- Ää... desigur, Maiestate. Fiecare palmă de pământ. 

Se lăsă o tăcere incomodă, neplăcerea Întâiului 
dintre Magi plutind peste tot grupul, la fel de grea 
ca norii de furtună de deasupra orașului. 

- Inchiziția mea are ceva cu care să contribuie? în- 
trebă Jezal cu un glas spart, străduindu-se să risi- 
pească tensiunea. 

Ochii lui Sult îl măsurară cu răceală. 

- Fireşte, Maiestate. Este bine cunoscut gustul 
gurkienilor pentru intrigi. Nu avem nicio îndoială 
că între zidurile orașului Adua există deja spioni. 

Poate chiar și în Agriont. Toţi cetățenii de origine 
kantică sunt acum internați. Inchizitorii mei lucrează 
zi şi noapte în Casa Întrebărilor. Mai mulți spioni 
au și mărturisit deja. 

Marovia pufni: 

- Deci, ar trebui să credem că pasiunea gurkienilor 
pentru intrigi nu se extinde și la angajarea de agenţi 
cu pielea albă? 

- Suntem în război! şuieră Sult, aruncându-i Înal- 
tului Judecător o privire ucigătoare. Însăși suveranitatea 
naţiunii noastre este în pericol! N-avem timp pentru 
trăncănelile dumitale despre libertate, Marovia! 

- Dimpotrivă, tocmai acum e timpul cel mai 
potrivit! 

Cei doi bătrâni continuară să se ciondănească, în- 
tinzând până la limită nervii tuturor celorlalți. Între 
timp, Bayaz se adâncise în scaun, cu brațele încrucișate 
pe piept, privindu-l pe Jezal cu o expresie calmă și 
gânditoare — care era, dacă se putea, și mai înfrico- 
șătoare decât privirea lui încruntată. Jezal simţea cum 
il apăsau tot mai greu grijile. Oricum ar fi privit 
lucrurile, era la un pas de a avea cea mai scurtă și mai 
dezastruoasă domnie din istoria Uniunii. 


- Îmi pare rău că a trebuit să trimit după Maies- 
tatea Voastră, cinipi Gorst, cu glăsciorul lui de fetiță. 

- Desigur, desigur, răspunse Jezal, în timp ce bo- 
cănitul cizmelor lui lăcuite reverbera furios în jur. 

- Fac şi eu ce pot... 

- Sigur că da. 

Jezal deschise cu ambele mâini ușa dublă. Terez 
stătea aşezată în mijlocul camerei aurite, cu spinarea 
dreaptă, privindu-l încruntată cu aerul acela trufaș 
care devenise insuportabil de familiar. Ca și cum Jezal 
ar fi fost o muscă în mâncare. Câteva doamne sty- 
riene ridicară capetele, apoi își văzură de treburile 
lor. Încăperea era plină de cufere și lăzi în care erau 
impachetate cu grijă haine. Se vedea limpede că Re- 
gina Uniunii se pregătea să plece din capitală, fără 
ca măcar să-și fi informat soțul. 

Jezal scrâșni din dinţi, care-l dureau deja. Era 
chinuit de un Consiliu Închis neloial, de un Consiliu 
Deschis neloial și de o populaţie neloială. Iar otrăvi- 
toarea lipsă de loialitate a soției sale era aproape 
imposibil de indurat. 

- Ce naiba-i asta? 

- Eu și doamnele mele nu prea te putem ajuta în 
războiul tău cu Împăratul, replică Terez, întorcând 
calmă capul în altă parte. Ne întoarcem la Talins. 

- Imposibil! șuieră Jezal. O armată gurkiană de 
mii și mii de oameni se apropie de oraș! Oamenii mei 
fug din Adua cârduri-cârduri, iar cei care rămân sunt 
cât pe ce să intre în panică! Plecarea ta acum ar avea 
cel mai prost efect! N-o pot permite. 

- Maiestatea Sa nu e implicată în niciun fel, se răsti 
Contesa Shalere, venind spre el pe pardoseala lustruită. 

Ca și cum n-ar fi avut destulă bătaie de cap cu re- 
gina, acum Jezal mai trebuia să le facă față și femeilor 
din suita ei. 

- Uiţi cu cine vorbeşti, mârâi el. 

- Ba dumneata ești cel care uită! făcu un pas spre 
el contesa, cu o expresie de silă. Uiţi că ești un fiu ne- 
legitim, și sluțit de cicatrice pe... 

Dosul palmei lui Jezal o plesni drept peste gura 
schimonosită, făcând-o să se impleticească înapoi, cu 
un smiorcăit câtuși de puţin elegant. Femeia se im- 
piedică de poala rochiei și căzu pe jos, cu un pantof 
zburându-i din picior, până în colțul camerei. 

- Sunt Rege, și mă aflu în palatul meu. Nu per- 
mit să mi se vorbească în felul ăsta de către o slujnică 
răzgâiată. 

Tonul îi era sec și rece, și teribil de poruncitor. 
Parcă nici n-ar fi fost glasul lui - dar al cui ar fi putut 
să fie? Era singurul bărbat din cameră. 

— Văd că am fost mult prea generos cu voi, și mi-aţi 
luat mărinimia drept slăbiciune. 

Cele unsprezece femei se holbau la el și la tovarășa 
lor căzută, care-şi dusese o mână la gura plină de sânge. 

- Dacă oricare dintre voi, scorpiilor, vrea să pără- 
sească aceste țărmuri tulburi, îi voi aranja trecerea, 
ba chiar am s-o conduc personal în port, ca să-i urez 
călătorie sprâncenată. Dar dumneata, Maiestate, nu 
pleci nicăieri. 

Terez sări de pe scaun, încruntată, cu tot trupul rigid. 

- Brută fără inimă... începu ea, șuierător. 

- Poate că amândoi dorim din tot sufletul să nu 
fie așa, dar suntem căsătoriți! mugi el, tăindu-i vorba. 
Ai avut tot timpul să vii cu obiecţii față de ascendenţa 
mea, față de persoana mea sau oricare alt aspect al 
situației noastre, înainte de a deveni Regină a Uniunii! 

Dispreţuiește-mă cât poftești, Terez, dar tu - nu - 
pleci - nicăieri! 

Și le mătură pe cucoanele năucite cu o privire scâr- 
bită, după care se răsuci pe călcâiele cizmelor lăcuite 
Și ieşi cu pași mari din salon. 

La naiba, da’ rău îl mai durea capul...! 


CERCUL 


Se crăpa de ziuă, o lumină slabă, cenușie, înce- 
pând să contureze zidurile solemne ale Carleonului. 
Toate stelele păliseră de pe cerul încremenit, dar 
luna încă mai stătea suspendată deasupra copacilor, 
părând aproape destul de aproape pentru a trage în 
ea cu O săgeată. 

West nu inchisese ochii toată noaptea, plutind pe 
acele tărâmuri stranii ale tresăririlor dintre veghe și 
vis care urmează unei zile istovitoare. O vreme, după 
ce se dăduseră toate ordinele, stătuse la lumina unei 
lămpi, în întunecimea tăcută, scriindu-i o epistolă 
surorii lui. Ca să vomite scuze. Să-i ceară iertare. Mult 
timp, nici el nu putea spune cât, ţinuse condeiul dea- 
supra hârtiei, dar cuvintele pur și simplu refuzau să-i 
vină-n minte. Voise să-i vorbească despre tot ce simţea, 
dar când să scrie, nu mai simţea nimic. Tavernele calde 
din Adua, jocurile de cărți în curtea însorită... Zâm- 
betul strâmb al lui Ardee... Toate păreau să fi fost cu 
o mie de ani în urmă. 

Nordicii erau deja ocupați, tăind de la rădăcină 
iarba din umbra zidurilor, în forma unui cerc cu 
diametrul de doisprezece pași. Țăcănitul foarfecelor 
amintea în chip ciudat de grădinari din Agriont. 
Terenul pe care urma să aibă loc duelul, probabil. 
Locul unde, peste nu mai mult de o oră, două, avea 
să se hotărască soarta Nordului. Semăna foarte bine 
cu un ring de scrimă — atâta doar că în curând urma 
să fie împroșcat cu sânge. 

- Un obicei barbar, mormăi Jalenhorm, vizibil 
cu gândul la același lucru. 

- Serios? mârâi Pike. Chiar acum mă gândeam cât 
e de civilizat. 

- Civilizat? Doi oameni care se căsăpesc unul pe 
altul în văzul mulțimii? 

- Mai bine aşa, decât să se măcelărească o mulțime 
intreagă. Rezolvarea unei probleme cu prețul vieții 
unui singur om? Asta-i un război încheiat cu bine, 
după părerea mea. 

Jalenhorm se înfioră și-și suflă în mâinile făcute 
căuș. 

- Totuși... Cam multe lucruri care să depindă de 
o luptă între doi oameni. Dacă Nouădegete pierde? 

— Atunci, cred că Bethod va pleca liber de-aici, 
spuse West, nefericit. 

- Dar a invadat Uniunea! A cauzat moartea a mii 
și mii de oameni! Merită să fie pedepsit! 

- Oamenii rareori primesc ceea ce merită. 

West se gândea la oasele Prințului Ladisla, care pu- 
trezeau în pustietate. Unele crime îngrozitoare rămân 

nepedepsite, ba chiar câteva, fără alt motiv decât capri- 
ciile sorții, sunt răsplătite peste măsură. Se opri în loc. 

Un om stătea așezat de unul singur pe panta lungă, 
cu spatele spre oraș. Un om adus de spate, într-o haină 
roasă, atât de nemișcat și tăcut în lumina slabă a zori- 
lor, incât West fusese cât pe ce să nu-l observe. 

- Am să v-ajung din urmă, spuse el, abătându-se 
de pe cărare. 

Iarba, acoperită cu o pătură palidă de promoroacă, 
scrâșnea Încet sub cizmele lui, la fiecare pas. 

- Trage-ţi un scaun, îl pofti Nouădegete, cu aburi: 
respirației învăluindu-i ușor chipul intunecat. 

West se ghemui lângă el, pe pământul rece. 

- Eşti gata? 

- Am mai făcut asta de zece ori până acum. Nu pot 
spune c-am fost vreodată gata. Nici nu știu dacă există 
vreun mod de a fi gata pentru așa ceva. Tot ce-am 
reușit a fost să stau Jos și să aştept să treacă timpul, 
incercând să nu fac pe mine. 

- Cred că ar fi jenant s-apari în cerc cu nădragii uzi. 

- Mda. Totuși, mai bine așa, decât cu capul crăpat, 
aș zice. 

Neindoielnic. West auzise, desigur, multe istorisiri 
despre acele dueluri nordice. În Englia, unde crescuse, 
copiii își povesteau unii altora, pe şoptite, întâmplări 
sinistre. Totuși, nu prea avea idee cum se desfășurau. 

- Cum merge treaba asta? 

- Se desenează un cerc. În jurul lui stau oameni 
cu scuturi, jumate dintr-o tabără, jumate din cealaltă, 
şi nu lasă pe nimeni să iasă până nu se termină. În 

cerc intră doi oameni. Cel care moare acolo a pierdut. 
Doar dacă nu-i trece cuiva prin minte să fie milostiv. 
Totuși, azi nu prea văd intâmplându-se una ca asta. 

La fel de neindoielnic. 

- Cu ce veţi lupta? 

- Fiecare dintre noi aduce câte ceva. Pot fi de toate. 
Pe urmă, se trage la sorți, și câștigătorul alege arma. 

- Deci s-ar putea să lupţi cu ce-a adus adversarul? 

— Se prea poate. Pe Shama Inimă-de-Piatră l-am 
ucis cu propria lui sabie, și am fost impuns cu lancea 
pe care o adusesem ca să lupt cu Harding Ursuzul. 

Îşi frecă abdomenul, ca și cum amintirea rănii încă 
l-ar mai fi durut. 

- Oricum, că eşti lovit cu sabia ta, că ești cu a altuia, 
cam tot aia e. 

West își puse și el o mână pe pântece, ingândurat. 

- Mda... 

O vreme, stătură amândoi tăcuți. 

— Aş vrea să-ţi cer o favoare. 

- Dă-i bătaie. 

— Aţi fi de acord să ţineţi scuturile pentru mine, 
tu ȘI prietenii tăi? 

- Now 

West se uită spre carlii de la umbra zidului, cli- 
pind din ochi. Scuturile lor rotunde păreau destul 
de grele pentru a fi ridicate, darămite să mai poată 
fi şi folosite bine. 

- Eşti sigur? În viața mea n-am ținut unul din alea. 

— Aşa o fi, dar știți de partea cui sunteți. Printre ăia 
n-au mai rămas mulți oameni În care să am încredere. 

Cei mai mulți încă mai incearcă să se lămurească pe 
cine urăsc ma! tare, pe mine sau pe Bethod. E de-ajuns 
unul singur să-mi dea un brânci când trebuie să mă 
țin bine pe picioare, sau să mă lase să cad când am 
nevoie de sprijin. Și atunci, s-a zis cu noi. Începând 
cu mine. 

West își umflă obrajii. 

- O să facem tot ce putem. 

— Bine. Bine... 

Tăcerea glacială se prelungi din nou. Peste coli- 
nele cenușii şi copacii negri, luna cobora încet, tot 
mai palidă. 

- la spune-mi, Furiosule - crezi că un om trebuie 
să plătească pentru lucrurile pe care le-a făcut? 

West ridică brusc privirea, prin minte fulgerându-i 
gândul irațional și bolnăvicios că Nouădegete se re- 
ferea la Ardee, sau la Ladisla, sau la amândoi. Cu sigu- 
ranță, ochii nordicului păreau să lucească acuzator 
în lumina slabă, dar imediat West simţi că valul de 
teamă începea să scadă. Nouădegete vorbea despre 
sine însuși, desigur, aşa cum face oricine întotdea- 
una, când are ocazia. În ochii lui se citea vinovăția, 
nu acuzaţiile. Fiecare om are propriile lui greşeli 
care-l urmăresc. 

- Poate, răspunse el, dregându-și glasul. Uneori. 
Nu știu. Cred că toți am făcut lucruri pe care le 
regretăm. 

- Mda, replică Nouădegete. Așa se pare. 

Rămaseră tăcuți, privind cum lumina se revărsa 
incet pe tot cerul. 

— Să mergem, șefule! șuieră Dow. Hai naibii să 
mergem! 

— Am să zic eu când! replică răstit Copoiul, dând 
la o parte din drum crengile umede de rouă, pentru 
a privi spre zidurile aflate la vreo sută de pași, dincolo 
de o pajiște jilavă. Acuma-i prea multă lumină. O 
s-așteptăm să mai coboare un pic luna aia nenorocită, 
și pe urmă tragem o fugă. 

- Mai întuneric de-atâta n-o să se facă! Lui Bethod 
nu i-au putut rămâne prea mulţi oameni, după ce-am 
omorât atâția în munți, și-are-o grămadă de ziduri. 
Stau ăia acolo răsfirați, ca firele de păianjen. 

- E de-ajuns unul ca să... 

Și Dow o luă la goană peste câmpie, la fel de 
vizibil pe iarba netedă ca un rahat pe zăpadă. 

- Căca-m-aș! șuieră Copoiul, neputincios. 

- Mhm, mormăi și Ursuzul. 

Nu puteau face altceva decât să privească, așteptând 
ca Dow să fie impănat cu săgeți. Așteptând strigătele, 
torțele aprinse și semnalele de alarmă, pentru ca totul 
să se ducă direct la căcăstoare. Apoi, Dow străbătu ulti- 
ma parte a povârnișului și dispăru în umbra de sub zid. 

— A reușit, constată Copoiul. 

- Mhm, făcu iar Ursuzul. 

Ar fi trebuit să se bucure, dar Copoiului nu-i prea 
venea să râdă. Acum trebuia să-și adune și el curajul 
ca să alerge, și nu avea același noroc ca al lui Dow. 
ÎI privi pe Ursuz, iar acesta ridică din umeri. Se repe- 
ziră amândoi dintre copaci, tropăind pe iarba moale. 
Ursuzul avea picioare mai lungi și începea s-o ia 

inainte. Pământul era mult mai afânat decât crezuse 
Copoiul... 

- În! 

Piciorul i se scufundă până la gleznă și se prăvăli 
plescăind într-o băltoacă, alunecând pe burtă. Se ri- 
dică, gâfâind infrigurat, și fugi mai departe, cu cămașa 
udă lipită de piele. Urcă impleticit panta până la baza 
zidurilor, unde se aplecă suflând greu și scuipând iarbă, 
cu mâinile proptite pe genunchi. 

- Se pare c-ai tras o căzătură, șefule, zâmbi Dow, 
arătându-și curba albă a dinților în penumbră. 

- Nebun nenorocit! șuieră Copoiul, cu pieptul 
infrigurat începând să i se înfierbânte. Puteai să ne 
omori pe toți! 

- A, mai avem timp. 

- $şt, le făcu semn Ursuzul să tacă. 

Copoiul se strânse lângă zid, cu furia înăbușită de 
ingrijorare. Auzea oameni mișcându-se pe deasupra 
și văzu lucirea unei lămpi așternându-se încet în jos, 
pe perete. Așteptă nemișcat, fără alt sunet decât res- 
piraţia înceată a lui Dow, alături, și bătăile propriei 
inimi, până când cei de deasupra își văzură de drum 
şi se lăsă din nou liniștea. 

- Zi c-asta nu ţi-a pus sângele-n mișcare, șefule, 
șopti Dow. 

- Bine că nu ni l-a făcut să țâșnească. 

- Și acum? 

Copoiul scrâșni din dinți, în timp ce încerca să-și 
șteargă noroiul de pe faţă. 

- Acuma, așteptăm. 

Logen se ridică în picioare, scuturându-și roua de 
pe pantaloni, și trase adânc în piept aerul rece. Nu 
mai încăpea nicio îndoială că soarele răsărise. O fi 
fost el ascuns la est, dincolo de Colina lu: Skarling, 
dar turnurile înalte și negre de deasupra aveau margi- 
nile aurite, norii subțiri din înaltul bolții deveneau 
trandafirii pe dedesubt, iar cerul rece dintre ei se făcea 
tot mai albastru. 

- Mai bine s-o faci, şopti Logen printre dinți, decât 
să trăieşti cu teama de ea. 

Își amintea că așa-i spusese tatăl lui. I-o spusese în 
sala afumată, cu lumina focului unduindu-i-se peste chi- 
pul ridat, legănându-și degetul prelung. Logen își mai 
amintea și că el însuși i-o spusese fiului său, zâmbind 
lângă râu, în timp ce-l învăţa să pescuiască. Și tatăl, și 
fiul, amândoi morți de-acum, țărână și scrum. Nimeni 
n-avea s-o mai înveţe de la Logen, după ce el nu mai era. 
Nimeni n-avea să-i simtă prea mult lipsa. La o adică, Însă, 
cui îi păsa? Nimic nu contează mai puţin decât ce cred 
oamenii despre tine după ce te-ai întors în țărână. 

Strânse degetele pe mânerul sabiei Creatorului, 
simțind cum crestăturile îi gădilau palma. O trase din 
teacă și o ținu atârnată, în timp ce-și răsucea umerii 
și-și smucea capul într-o parte şi-n alta. Mai inspiră 
o dată aerul rece, îl expiră și porni în sus, prin 
mulțimea care se adunase în jurul porții, intr-un semi- 
cerc larg. O echipă mixtă de carli ai Copoiului și 
deleni de-ai lui Crummock, plus câţiva soldați ai 
Uniunii care primiseră învoire ca să se uite cum se 
omorau unul pe altul nordicii nebuni. Unii Îl strigară 

in timp ce trecea, cu toţii știind că de lupta aceea 
depindeau mai multe vieți decât a lui Logen. 

- E Nouădegete! 

- Sângerosul-Nouă! 

- Pune-i capăt! 

- Omoară-l pe nemernic! 

Cei pe care Logen îi alesese ca îl țină își luaseră 
scuturile și stăteau solemni, grupaţi strâns lângă zid. 
West era unul dintre ei, alături de Pike, Tichie Roşie 
și Fior. Logen se întrebă dacă nu cumva greșise cu 
cel din urmă, dar îi salvase viaţa în munţi, ceea ce 
ar fi trebuit să însemne totuși ceva. Fie și doar un 
fir subțire de care să-ți atârne pielea, dar tot era mai 
mult decât nimic. Viaţa lui spânzura de-un fir de 
când se ştia. 

Crummock-i-Phaul i se alătură, cu scutul său uriaș 
părând neinsemnat pe brațul musculos și cealaltă 
mână rezemată pe burta cât toate zilele. 

— Abia aștepți, vasăzică, Sângerosule-Nouă? Că io, 
unu”, da — pot să-ți zic! 

Mâini îl băteau pe umeri, glasuri strigau încurajări, 
dar Logen nu spunea nimic. Nu se uita nici la stânga, 
nici la dreapta, în timp ce păşea în cercul cu iarba 
tunsă. Simţi oamenii adunându-se în spatele lui, îi 
auzi punându-și scuturile în semicerc la marginea 
ierbii scurte, cu fața spre porțile Carleonului. Mai 
in spate se înghesuia mulțimea. Șușotind. Încercând 
să vadă cât mai bine. Acum nu mai putea da inapoi, 
de-atâta lucru era sigur. Dar, în fond, niciodată nu 
putuse. Toată viața, se indreptase numai spre acest loc. 

Logen se opri, în mijlocul cercului, și ridică privirea 
spre metereze. 

- A răsărit soarele! mugi el. Hai să-ncepem! 

Nu-i răspunse decât tăcerea, în timp ce ecourile se 
stingeau, iar vântul rostogolea pe iarbă câteva frunze 
uscate. O tăcere destul de lungă pentru ca Logen să 
inceapă a spera că n-avea să-i răspundă nimeni. Că 
toți fugiseră cumva în timpul nopții și nu mai urma 
niciun duel. 

După care, pe ziduri incepură să apară capete. 
Unul ici, altul colo, apoi un șir întreg, întinzându-se 
deasupra parapetului cât vedeai cu ochii, în ambele 
direcții. Sute de oameni - luptători, femei, chiar și 
copii ţinuţi pe umeri. Toată lumea din oraș, după câte 
se părea. Un scrâșnet metalic, un trosnet de lemne, 
și porțile înalte se deschiseră încet, lăsând să se reverse 
printre ele lumina soarelui care răsărea, tot mai orbi- 
toare, pe măsură ce deschizătura se lărgea. Două șiruri 
de oameni ieșiră în pas alergător. Carli, numai chipuri 
aspre și păr încâlcit, cu zalele grele zornăind și scu- 
turile pictate pe braţe. 

Logen îi cunoștea pe câțiva. Unii dintre cei mai 
apropiaţi ai lui Bethod, care fuseseră cu el de la început. 
Cu toții, oameni duri, care ţinuseră scuturile și pentru 
Logen, nu o dată, pe vremuri. Își formară propriul 
semicerc, închizând tot perimetrul. Un perete de scu- 
turi — fețe de animale, copaci și turnuri, ape curgând, 
securi încrucișate, toate zgâriate şi ciuntite într-o sută 
de bătălii. Și toate, intoarse spre Logen. O cușcă de 

oameni și lemn, din care singura ieșire posibilă era 
ucigând. Sau murind, desigur. 

În arcada luminoasă se contură o formă neagră. 
Arăta ca un om, dar era mai înalt, părând să umple 
toată poarta, până la piatra de boltă. Logen auzi pași. 
Pași grei, bubuind ca barosul pe nicovală. Îl cuprinse 
o teamă ciudată. Un soi de panică pe negândite, ca 
și cum s-ar fi trezit din nou prins sub zăpadă. Se stră- 
dui să nu se uite peste umăr, la Crummock, făcu un 
efort să privească înainte, spre campionul lui Bethod 
care ieşea în lumina zorilor. 

- Pe toți morții nenorociți... șopti Logen. 

În primul moment, crezu că arăta atât de mare 
din cauza vreunui efect al luminii, Tul Duru Capde- 
tunet era un ticălos uriaș, nu încăpea nicio îndoială, 
destul de mare ca unii să-l numească gigant. Dar tot 
arăta ca un om. Fenris Temutul fusese clădit pe-o ase- 
menea scară, incât părea să fie altceva. Din alt neam. 
Un gigant, într-adevăr, ieșit din vechile povești și 
plămădit din carne și oase. Multă carne, şi oase cât 
toate zilele. 

În timp ce mergea, își clătina capul într-o parte și-n 
alta, schimonosit. Pe buze avea un rânjet crud, iar 
ochii ba-i sticleau, ba i se bulbucau. O jumătate a tru- 
pului său era albastră. Altfel nu s-ar fi putut spune. 
O linie trasă vertical, pe mijloc, îi despărțea pielea 
albastră de cea palidă. Enormul său braţ drept era alb. 
Stângul devenise albastru, de la umăr până-n vârful 
degetelor imense. În mâna aceea ţinea un sac care se 


58 Joe ABERCROMBIE 


legăna înainte și-napoi la fiecare pas, umflat de parcă 
ar fi fost plin cu ciocane. 

Vreo doi dintre purtătorii de scuturi ai lui Bethod 
se feriră din calea lui. Pe lângă el, arătau ca niște copii 
și se strâmbau de parcă moartea însăși le-ar fi suflat 
în ceafă. Temutul păși în cerc, iar Logen văzu semnele 
albastre scrise pe el, intocmai așa cum îi spusese 
spiritul. Simboluri sucite, mâzgălite pe toată partea 
lui stângă - pe mână, pe braț, pe față, chiar și pe buze. 
Cuvintele lui Glustrod, scrise în Vechiul Timp. 

Temutul se opri la câțiva paşi distanţă, iar din el 
păru să se reverse o groază bolnăvicioasă peste toată 
mulțimea amuţită. Logen avu senzația că o mare 
greutate îl apăsa pe piept, storcându-i curajul din trup. 
Sarcina însă era destul de simplă, în felul ei. Dacă 
latura vopsită a Temutului nu putea fi vătămată, lui 
Logen nu-i rămânea decât să i-o ciopârțească pe cea- 
laltă — şi cât mai adânc. Bătuse nişte oameni destul 
de duri, în cerc. Zece dintre cei mai puternici ticăloși 
din Nord. Ăsta nu era decât unul în plus. Sau, cel 
puţin, așa încerca să-și spună. 

- Unde-i Bethod? 

Voise să pună întrebarea răcnind sfidător, dar se 
auzi ca un Cârâit uscat. 

- Pot să mă uit cum mori și de-aici, de sus! 

Regele Nordicilor stătea pe creneluri, deasupra 
porții deschise, fercheș și încântat, cu Palid-ca-Zăpada 
și câțiva paznici alături. Dacă-i fusese greu să doarmă 
noaptea, Logen n-avea de unde să știe. Briza dimineții 
ii flutura părul și blana deasă de pe umeri, soarele făcea 

să-i strălucească lanţul de aur și să scânteieze diamantul 
de pe frunte. 

- Mă bucur că ai venit! Mă temeam să nu fi dat 
bir cu fugițu! 

Scoase un oftat nepăsător, care formă aburi în 
aerul rece. 

- E dimineaţă, cum spuneai. Hai să incepem. 

Logen privi în ochii bulbucaţi, sticloși, nebuni ai 
Temutului, și înghiţi în sec. 

- Ne-am adunat aici ca să asistăm la o provocare! 
tună glasul lu: Crummock. O provocare pentru a pune 
capăt războiului ăstuia și a plăti sângele vărsat între 
Bethod, care s-a apucat să-și zică Regele Nordicilor, 
și Furiosul, care vorbește din partea Uniunii. Dacă 
Bethod câștigă, asediul încetează și Uniunea pleacă din 
Nord. Dacă-nvinge Furiosul, atunci porţile Carleo- 
nului se vor deschide, și Bethod stă la cheremul lui. 
Adevăr grăit-am? 

- Aşa e, răspunse West, cu glasul abia auzit în tot 
acel spaţiu deschis. 

- Mda, făcu Bethod un semn plictisit cu mâna, 
sus pe ziduri. Ai zis-o, grasule. 

- Atunci, să v-auzim numele, campionilor! strigă 
Crummock. Și strămoşii! 

Logen făcu un pas înainte. Era un pas dificil, ca 
și cum ar fi trebuit să înfrunte un vânt puternic, dar 
il făcu oricum, lăsându-și capul pe spate și privindu-l 
pe Temut drept în faţa lui hidoasă. 

- Sunt Sângerosul-Nouă, iar oamenii pe care i-am 
ucis nu au număr. 


60 JoE ABERCROMBIE 


Cuvintele îi ieșiră pe gură încete, moarte. Nici 
urmă de mândrie nu se simţea în glasul lui sec, dar nici 
de teamă. Era un fapt simplu și rece. Rece ca iarna. 

- Zece provocări am înfruntat, și le-am câştigat pe 
toate. În acest cerc, i-am bătut pe Shama Inimă-de-Pia- 
tră, Rudd Treicopaci, Harding Ursuzul, Tul Duru 
Capdetunet, Dow cel Negru și alţii pe lângă el. Dacă 
i-aș înșira pe Oamenii Numiţi pe care i-am trimis inapoi 
în țărână, am sta aici până mâine la răsăritul soarelui. 
Nu e om, în tot Nordul, care să nu-mi ştie lucrarea. 

Pe chipul giantului nu se zări nicio schimbare. 
Sau, cel puţin, nimic mai mult decât de obicei. 

- Numele meu este Fenris Temutul. Toate izbân- 
zile mele sunt în trecut. 

Îşi ridică mâna pictată, strângând degetele uriașe, 
iar tendoanele enormului antebraț albastru i se 
umflară ca niște rădăcini noduroase de copaci. 

- Cu aceste semne, marele Glustrod m-a însemnat 
dintre aleșii lui. Cu această mână, am dărâmat statuile 
din Aulcus. Acum ucid oameni mărunți, în războaie 
mărunte. 

Logen îi sesiză o mică ridicare a umerilor masivi. 

- Aşa stau lucrurile. 

Crummock îl privi pe Logen, inălțând sprâncenele. 

— Atunci, e-n regulă. Ce arme ați adus pentru luptă? 

Logen ridică sabia grea, făurită de Kanedias pentru 
războiul său impotriva Magilor, și o ținu în lumină. 
O fâșie de metal mat, al cărei tăiș lucea slab în lumina 
palidă a răsăritului. 

- Lama asta. 

O înfipse în pământ, între ei, lăsând-o acolo. 

Temutul își aruncă jos sacul, care se deschise. 
Înăuntru se găseau plăci negre mari, cu ţepi și ținte, 
zgâriate și îndoite. 

- Armura asta. 

Logen privi maldărul de fiare inchise la culoare și-și 
linse dinţii. Dacă Temutul câștiga tragerea la sorţi, 
putea să ia sabia și să-l lase pe Logen cu o grămadă de 
platoșe mult prea mari pentru el, care nu-i foloseau 
la nimic. Și atunci, ce putea să facă? Să se ascundă sub 
armură? Nu-i mai rămânea decât să spere că norocul 
mai era de partea lui pentru câteva minute. 

- În regulă, frumoșilor, își rezemă Crummock 
scutul de pământ, ţinându-l de margine. Pictat sau 
simplu, Nouădegete? 

— Pictat. 

Crummock învârti pavăza, care incepu să se ro- 
tească. Se-nvârtea și se tot invârtea - pictat, simplu, 
pictat, simplu... Speranţă și deznădejde, la fiecare 
intorsătură. Apoi, lemnul începu să încetinească, să se 
clatine pe muchie... Şi căzu, cu partea simplă în sus și 
chingile tresăltând. 

Halal noroc. 

Crummock se strâmbă. Ridică privirea spre gigant. 

- Alege, malacule. 

Temutul apucă sabia Creatorului și o smulse din 
pământ. În mâna lui monstruoasă, arăta ca o jucărie. 
Ochii bulbucaţi i se rostogoliră spre Logen, iar gura 

mare se strâmbă intr-un zâmbet. Aruncă sabia, care 
căzu la picioarele lui Logen, în noroi. 
— a-ţi cuțitaşul, prichindelule. 


Sunetul glasurilor ridicate plutea subțire în vânt. 

- În regulă, șuieră Dow, mult prea tare pentru 
nervii Copoiului, ha: că-ncep! 

- Aud și eu că-ncep! se răsti încet Copoiul, inco- 
lăcind frânghia în cercuri largi, gata s-o arunce. 

- Cu aia ştii ce ai de făcut? M-aș bucura să n-o 
arunci peste mine. 

- Zău? 

Copoiul legănă puţin ancora cu gheare, inainte 
și-napoi, cumpănindu-i greutatea. 

- Mă gândeam doar că, dacă n-o-nfig în zidul ăla, 
căpăţâna ta umflată ar fi ţinta cea mai bună. 

O roti în cerc, apoi într-un cerc și mai larg, lăsând 
o parte din frânghie să-i alunece prin mână, după care 
își luă avânt complet și o azvârli. Ancora zbură în 
sus, lin de tot, cu funia descolăcindu-se după ea, și 
trecu peste metereze. Copoiul se strâmbă, când o auzi 
clănțănind pe pasarelă, dar nu apăru nimeni. Trase 
de frânghie. Alunecă puţin în jos, apoi ancora se 
prinse și rămase neclintită ca stânca. 

- Din prima, remarcă Ursuzul. 

Copoiul dădu din cap, aproape nevenindu-i nici 
lui să creadă. 

- Care-s sorții? Cine urcă primul? 

Dow îi rânji. 

- Cine ţine de funie, cre’ că. 

În timp ce începea să se cațăre, Copoiul descoperi 
că număra în gând toate felurile în care un om ar fi 
putut muri escaladând acel perete. Aluneca ancora, 
și cădea. Se destrăma frânghia, se rupea - și cădea. 
Cineva văzuse ancora și îl aștepta să ajungă destul de 
sus, inainte de a tăia funia. Sau îl așteptau să ajungă 
sus de tot, înainte de a-i tăia lui beregata. Sau tocmai 
chemau o duzină de namile care să-l ia prizonier pe 
idiotul care încerca să sară zidul în propriul lui oraș. 

Cizmele i se frecau de pietrele aspre, cânepa îi 
rodea palmele, brațele-i ardeau de efort, și-n tot acel 
timp se chinuia să gâfâie cât mai încet. Crenelurile 
se apropiau tot mai mult, și mai mult... și ajunse. Îşi 
agăță degetele de margine și se uită pe deasupra. 
Pasarela era goală, în ambele direcţii. Trecu peste 
parapet, scoțându-și cuțitul, pentru orice eventua- 
litate. Vorba ceea, niciodată nu poţi avea prea multe 
cuțite. Se asigură că ancora era bine prinsă, apoi se 
aplecă, îl văzu jos pe Dow uitându-se spre el, în timp 
ce Ursuzul ţinea funia în mâini și un picior pe zid, 
gata să se urce. Copoiul îi făcu semn să vină, îl privi 
cum pornea, punând o mână deasupra alteia, în timp 
ce Dow ţinea de capătul frânghiei ca să nu se 
bălăngăne. Nu peste mult, ajunse la jumătate... 

- Ce naiba... 

Copoiul întoarse brusc capul spre stânga. Nu 
departe se aflau doi thralli, care tocmai ieșiseră pe zid 
dintr-o ușă a celui mai apropiat turn. Se holbau la 
el, el se holba la ei, și părea să treacă o veșnicie. 

- Io funie-aicea! strigă Copoiul, agitându-și cu- 
țitul, ca și cum s-ar fi pregătit să taie frânghia. Un 
nemernic încearcă să se urce pe zid! 

- Pe toți morţii! veni unul în fugă, aruncând o 
privire în jos, spre Ursuzul care se legăna pe funie. 
Uite-l c-acuma vine! 

Celălalt își scoase sabia. 

- Nu-ţi face griji, rânji el, ridicând-o, gata să reteze 
frânghia; în clipa următoare, se opri. Auzi? Dz’ de 
ce ești plin tot de noroi? 

Copoiul îl înjunghie în piept, lovind cu toată 
puterea, de două ori. 
căzu cu spatele peste un crenel, scăpându-și sabia peste 
parapet. Camaradul său atacă, ridicând o ghioagă 
uriaşă. Copoiul reuși s-o evite, dar thrallul se năpusti 
in el și-l dobori pe spate, lovindu-l cu capul de pietre. 

Ghioaga se rostogoli la distanță, pe când cei doi 
se luau la trântă, thrallul lovind cu pumnii și picioa- 
rele, în timp ce Copoiul încerca să-l strângă de gât, 
pentru a-l împiedica să strige. Se rostogoliră într-o 
parte, apoi în cealaltă, se ridicară cu greu pe picioare 
și continuară să se clatine pe pasarelă. Thrallul reuși 
să-şi strecoare umărul la subsuoara Copoiului și-l 
impinse spre creneluri, încercând să-l răstoarne pe 
deasupra. 

- Căca-m-aș... icni Copoiul, când picioarele i se 
desprinseră pe pietre. Își simţea fundul frecându-se de 
zidărie, dar se ținea din răsputeri cu mâinile de bere- 
gata celuilalt, tăindu-i respirația. Se mai săltă cu încă 

un deget, simţi cum capul îi era împins cu forța pe 
spate. Acum stătea într-un echilibru precar, gata să 
basculeze peste parapet. 

- Jos cu tine, lăbarule! horcă: thrallul, smul- 
gându-și gâtul din mâinile Copoiului și împingându-l 
și mai mult, jos cu... 

Făcu ochii mari. Se impletici înapoi, cu o săgeată 
infiptă în coaste. 

- O, nu... 

Alta îi străpunse gâtul, iar omul mai făcu un pas 
impleticit, gata să cadă de pe zid, Copoiul îl apucă 
de braţ, trăgându-l inapoi pe pasarelă, unde-l ținu 
până-și dădu ultima suflare. 

Când termină, se ridică și rămase aplecat peste ca- 
davru, suflând greu. Ursuzul veni grăbit, aruncând o 
privire prin Jur ca să se asigure că nu mai apărea nimeni. 

- În regulă? 

- Măcar o dată... Măcar o dată aş vrea să-mi vină 
ajutoru” înainte s-ajung la un pas de moarte. 

- Mai bine-așa decât după. 

Avea oarecum dreptate - trebuia să recunoască. 
Copoiul îl privi pe Dow cum se sălta peste metereze, 
ajungând pe pasarelă. Thrallul înjunghiat de Copoi 
incă mai respira, cu ultimele puteri, așezat lângă an- 
coră. Dow îi zbură o bucată din ţeastă cu securea, 
din mers, nepăsător de parcă ar fi tăiat lemne. 

Apoi, clătină din cap: 

— Vă las și io singuri cât să-mi trag răsuflarea, și 
uite ce se-ntâmplă. Doi morți, hai? 

Se aplecă, își vâri două degete în găurile făcute de 
cuțitul Copoiului, după care le scoase și-și mânji cu 
sânge un obraz, rânjind. 

- Ce-aţi zice voi că putem să facem cu doi morți? 


Temutul părea să umple tot cercul, cu o parte a tru- 
pului dezgolită și albastră, iar cealaltă implătoșată în fier 
negru, ca un monstru scăpat din legende. Logen nu avea 
unde să se ascundă de pumnii lui enormi, n-avea unde 
să scape de groaza pe care i-o stârnea. Scuturile se cioc- 
neau cu zgomot, oamenii răcneau și mugeau, o mare 
de chipuri tulburi, deformate de furie nebunească. 

Logen dădea ocol cercului, peste iarba tunsă, incer- 
când să se miște cât mai agil. O fi fost el mai scund, 
dar era mai iute și mai isteț. Sau, cel puţin, așa spera. 
Trebuia să fie, altfel țărâna-l aștepta. Să se miște incon- 
tinuu, să se ferească, să fenteze, să stea la distanță și să 
pândească momentul. Și, mai presus de orice, să nu se 
lase lovit. Să nu fie lovit, asta era cel mai important. 

Gigantul se repezi asupra lui ca de niciunde, cu 
pumnul tatuat ca o pată albastră cețoasă. Logen se 
aruncă într-o parte, dar lovitura tot îi șterse obrazul 
şi-l] nimeri în umăr, trimițându-l de-a berbeleacul. Atâta 
despre a nu se lăsa lovit. Un scut, nu unul de-al oame- 
nilor lui, îl împinse din spate, iar Logen se impletici 
în partea cealaltă, cu capul smucindu-i-se înainte. Căzu 
pe burtă, aproape tăindu-se în propria lui sabie, se 
rostogoli disperat într-o parte și văzu cizma uriașă a 
Temutului căzând ca un baros, imprăștiind pământul 
din locul unde-i fusese capul cu-o clipă înainte. 

Se adună pe picioare tocmai la timp ca să vadă 
mâna albastră venind iar spre el. Aplecându-se pe sub 
ea, dădu o lovitură spre pielea tatuată a Temutului, 
din mișcare. Sabia Creatorului se înfipse adânc în 
coapsa gigantului, ca o cazma în pământ. Piciorul 
uriaș se Îndoi, iar omul căzu într-un genunchi. Ar fi 
trebuit să fie o lovitură mortală, retezându-i venele 
principale, dar abia dacă ţâșni atâta sânge cât de la o 
zgârietură la bărbierit. 

Oricum, dacă una nu-ţi reușește, incerci alta. Cu 
un răget, Logen lovi spre capul pleşuv al Temutului. 
Lama zăngăni pe armura braţului drept, ridicat în 
ultima clipă. Zgârie metalul negru și alunecă mai de- 
parte, fără niciun efect, mușcând pământul cu o 
mișcare care trimise vibrații prin mâinile lui Logen. 

- Ooof! 

Genunchiul Temutului i se înfipse în burtă, îndo- 
indu-l de mijloc. Împleticit, lui Logen îi veni să tu- 
şească, dar nu mai avea aer în piept. Gigantul se săltase 
deja din nou pe picioare și-și lua avânt cu brațul 
implătoșat, strângând pumnul ca un bulgăre de fier 
mare cât un cap omenesc. Logen sări într-o parte, ros- 
togolindu-se pe iarba scurtă, în timp ce simţea pe lângă 
el curentul de aer stârnit de lovitură. Pumnul de fier 
lovi scutul în faţa căruia stătuse, făcându-l țăndări, iar 
omul din spatele lui se prăbuși la pământ, cu un vaiet. 

Se părea că spiritul avusese dreptate. Partea cu 
semne albastre nu putea fi rănită. Logen se chirci, 
așteptând ca durerea ce-i sfâșia stomacul să treacă atâta 
cât să poată respira, în timp ce încerca să se gândească 

la vreo nouă tactică, fără a-i veni vreo idee. Temutul 
A °A . A A . . 
își intoarse spre el chipul hâd. In spatele lui, pe jos, 
omul căzut scâncea sub resturile scutului. Cam fără 
tragere de inimă, carlii dintr-o parte și alta strânseră 
rândurile, pentru a astupa spărtura. 

Uriașul făcu un pas încet înainte, iar Logen făcu 
un pas chinuit înapoi. 

A . . 
- Încă viu... şopti el. 
Pentru cât timp, insă, ar fi fost greu de spus. 


West nu mai fusese în viaţa lui așa de speriat, așa 
de însuflețut, așa de viu. Nici chiar când câștigase Tur- 
nirul, cu toată Piaţa Mareşalilor ovaționându-l. Și nici 
când luase cu asalt zidurile Ulriochului şi năvălise, 
din praf și haos, la lumina soarelui. 

Pielea îl furnica de speranţă şi oroare. Mâinile-i 
tresăreau neputincioase la fiecare mișcare a lui Nouă- 
degete. De pe buze i se desprindeau sfaturi fără rost 
și încurajări mute. Lângă el, Pike și Jalenhorm se 
inghionteau, se impingeau, strigau cu glasuri răgușite, 
iar în spatele lor mulțimea urla, căznindu-se să vadă 
totul. Cei de pe ziduri se aplecau zbierând și agitân- 
du-și pumnii prin aer. Cercul de oameni se unduia 
odată cu mișcările luptătorilor, fără să stea nemișcat 
o clipă, umflându-se și turtindu-se după cum cei doi 
campioni înaintau sau se retrăgeau. 

Și aproape de fiecare dată, până acum, cel care se 
retrăgea era Nouădegete. Ditamai bruta de om, în 
comparaţie cu aproape oricine, părea mărunţel, slab 
și fragil, in compania aceea înspăimântătoare. Pentru 

a înrăutăţi și mai mult lucrurile, se întâmpla acolo 
ceva foarte ciudat. Ceva ce West nu putea numi decât 
vrajă. Răni mari, mortale, se închideau sub ochii lui 
pe pielea albastră a Temutului. Ăla nu era om. Nu 
putea fi decât un diavol și, ori de câte ori se apropia 
de el, West simțea câte un val de groază, ca și cum 
s-ar fi aflat la marginea iadului. 

Se strâmbă, când Nouădegete căzu neputincios 
peste scuturile din partea opusă a cercului. Temutul 
iși ridică pumnul implătoșat pentru a-i da o lovitură 
care sigur ar fi putut face piftie o țeastă. Nimeri însă 
in gol. Logen se smucise în ultima clipă, scăpând ca 
prin urechile acului de pumnul de fier. Sabia lui grea 
despică aerul, pentru a ricoșa din armura de pe umă- 
rul Temutului cu un dangăt răsunător. Gigantul se 
clătină înapoi, iar Nouădegete îl urmă, cu cicatricele 
palide întinse pe chipul rigid. 

- Da! șuieră West, în timp ce oamenii din jurul 
lui răcneau aprobator. 

Următoarea lovitură scârțâi pe platoșele gigantului, 
lăsând o zgârietură prelungă și lucitoare, după care 
smulse un bulgăre mare din pământ. Ultima mușcă 
adânc din coastele pictate, făcând să țâșnească o jerbă 
cețoasă de sânge, iar uriașul își pierdu echilibrul. West 
căscă larg gura, când umbra imensă se așternu peste 
el. 'Temutul se prăbuși peste scutul său ca un copac 
tăiat, făcându-l pe West să cadă în genunchi sub 
greutatea lui strivitoare, cu stomacul întorcându-i-se 
pe dos de silă și groază. 

În clipa aceea, văzu. Una dintre cataramele ar- 
murii pline de ținte și ţepi, aflată chiar sub genun- 
chiul gigantului, se afla la câteva degete distanţă de 
mâna sa liberă. În acel moment, nu se putu gândi 
decât la faptul că Bethod putea să scape, după toți 
morții pe care-i lăsase în urma lui, împrăștiați în 
lungul și-n latul Engliei. Scrâşni din dinți și inhăță 
capul curelei de piele, groasă cât o cingătoare. Trase 
de ea, în timp ce Temutul își ridica din nou trupul 
masiv. Cu un clănțănit, catarama se desfăcu, iar jam- 
biera se desprinse când piciorul lovi iar în pământ, 
în timp ce braţul uriașului se repezea să-l mai trimită 
pe Nouădegete de-a rostogolul cu încă o lovitură. 

West se ridică greoi, deja regretându-și enorm 
impulsivitatea. Aruncă o privire prin jur, în căutarea 
vreunui semn că-l văzuse cineva, dar toţi ochii stăteau 
ațintiți asupra celor doi luptători. Acum, i se părea 
un sabotaj mărunt și răutăcios, care n-ar fi putut re- 
zolva nimic — decât să-i aducă moartea, desigur. Era 
un lucru pe care-l ştiuse încă din copilărie. Lasă-te prins 
trișând într-un duel nordic, și-au să-ți cresteze pe trup 
crucea însângerată, ca să-ți smulgă măruntaiele. 


- Aaaa...! 

Logen se smulse din calea pumnului implătoșat, 
clătinându-se spre dreapta, în timp ce pumnul celălalt, 
cel albastru, i se repezea drept în față; sări la stânga 
când mâna de fier veni iar spre el, alunecă și fu cât 
pe ce să cadă. Oricare dintre toate acele lovituri fusese 
destul de puternică pentru a-i zbura capul. Văzu braţul 

pictat luându-și avânt şi scrâşni din dinţi în timp ce 
se ferea de alt pumn năprasnic al Temutului, deja 
balansând sabia şi ridicând-o. 

Tăișul reteză dintr-o lovitură antebraţul albastru, 
chiar sub cot, aszvârlindu-l de-a dura prin cerc, urmat 
de un șuvoi de sânge. Logen trase aer în pieptul care-i 
ardea şi ridică sabia Creatorului cât mai sus, pregă- 
tindu-se pentru un ultim efort. Ochii Temutului se 
rostogoliră spre lama cenușie, cu luciu mat. Capul 
ii Zvâcni într-o parte, iar sabia i se înfipse adânc în 
craniul vopsit, îimproşcând cu stropi de sânge și 
despicându-i țeasta până la sprânceană. 

Cotul în armură al giantului îl izbi pe Logen în 
coaste, aproape ridicându-l de la pământ, și-l aruncă 
prin cerc cu picioarele zbătându-i-se prin aer. Ricoșă 
dintr-un scut și căzu pe burtă. Rămase acolo, scui- 
pând ţărâna din gură, în timp ce lumea se învârtea 
in jurul lui ca prin ceață. 

Cu o strâmbătură de durere, se săltă în sus, clipind 
ca să-şi limpezească ochii plini de lacrimi, și încremeni. 

Cu sabia încă înfiptă adânc în cap, Temutul mer- 
gea spre antebraţul smuls. Îl ridică și și-l lipi de ciotul 
care nu mai sângera, îl răsuci la dreapta, la stânga, 
și-i dădu drumul. Acum braţul îi era din nou întreg, 
cu șirul literelor coborând neintrerupt de la umăr 
până la incheietura mâinii. 

Oamenii din jurul cercului amuţiră. Gigantul își 
mișcă un moment degetele albastre, apoi ridică mâna 
şi apucă de plăsele sabia Creatorului. O întoarse într-o 
parte şi-n cealaltă, cu oasele craniului trosnindu-i. Apoi 

smulse lama și scutură din cap, ca pentru a se dezmetici. 
În sfârșit, aruncă sabia prin cerc, până în fața lui Logen, 
unde căzu clănțănind pentru a doua oară în ziua aceea. 
Logen o privi lung, cu pieptul zbuciumându-i-se 
sufocat. Și-l simţea tot mai greu, după fiecare schimb 
de lovituri. Îl dureau rănile din munţi, loviturile pri- 
mite în cerc îi pulsau fierbinte. Ziua era încă frigu- 
roasă, dar avea cămașa năclăită de sudoare. 
Temutul nu dădea semne de oboseală, nici chiar cu 
O jumătate de tonă de fier prins pe trup. Nicio bro- 
boană de transpiraţie nu-i lucea pe chipul schimonosit. 
Pe scalpul tatuat nu-i mai rămăsese nicio zgârietură. 
Din nou, Logen simţi cum îl încolțea frica. Acum 
știa cum se simte șoarecele, când pisica l-a prins între 
labe. Ar fi trebuit să fugă. Trebuia să fugă fără să se 
mai uite în urmă, și când colo, alesese lupta. Un lucru 
se putea spune despre Logen Nouădegete - că neno- 
rocitul nu se învăța minte în veci. 
Gura giantului se lăți într-un zâmbet sardonic. 
- Mai departe, zise el. 


În timp ce mergea spre poarta din zidul interior 
al Carleonului, Copoiul simţi că-l tăia pișarea. Mereu 
ii venea în asemenea momente. 

Luase pe el hainele unuia dintre thrallii omorâţi, 
destul de largi ca să fie nevoit să-și strângă foarte tare 
centura; mantaua acoperea gaura de cuțit însângerată 
din cămașă. Ursuzul purta îmbrăcămintea celuilalt, 
cu arcul pe un umăr și ghioaga cea mare în mâna cea- 
laltă. Printre ei, târşându-și prostește picioarele pe 

pietre, mergea cocârjat Dow, cu mâinile legate la 
spate și capul în piept, plin de sânge, ca și cum ceilalți 
doi i-ar fi ars o mamă de bătaie. 

La drept vorbind, își spunea Copoiul, părea un 
șiretlic destul de jalnic. În timpul coborârii de pe 
ziduri, numărase cincizeci de amănunte care puteau 
să-i dea de gol. Nu aveau timp, însă, pentru tactici 
mai isteţe. Să vorbească bine, să zâmbească, şi nimeni 
n-avea să observe detaliile. Sau, cel puţin, așa spera. 

Două gărzi stăteau de-o parte şi de alta a arcadei, 
carli cu tunici lungi de zale și coifuri, ţinând în mâini 
sulițe. 

- Ce-i asta? întrebă unul, încruntându-se, când se 
apropiară. 

- L-am găsit pe mișelul ăsta încercând să se stre- 
coare, răspunse Copoiul, dându-i lui Dow un pumn 
în cap, doar ca să fie cât mai credibil. Îl ducem jos, 
să-l închidem până se termină. 

Și dădu să-şi vadă de drum. 

Unul dintre paznici îl opri cu o mână în piept, 
făcându-l să înghită în sec. Arătă cu capul spre porțile 
orașului. 

- Cum merge acolo? 

- Bine, cred, ridică din umeri Copoiul. Adică, 
merge, măcar. O să-nvingă Bethod, hmm? El învinge 
mereu, nu? 

- Nu ştiu, clătină din cap carlul. Temutul ăla îmi 
taie naibii respirația. El și afurisita de vrăjitoare. Nu 
pot zice c-o să plâng prea tare dacă Sângerosul-Nouă 
ii omoară pe-amândoi. 

Celălalt chicoti, își dădu coiful pe ceafă și scoase 
o cârpă ca să se șteargă de nădușeală. 

— Ai și tu drep... 

Dow se repezi înainte, cu bucăţile de frânghie 
falfâindu-i de la încheieturi, și infipse până la plăsele 
un cuțit în fruntea carlului. Omul căzu ca un scaun 
lovit peste picioare. Aproape în aceeași clipă, ghioaga 
de imprumut a Ursuzului lovi coiful celuilalt, cu un 
dangăt, apăsându-i-l până aproape de vârful nasului, 
cu o adâncitură mare în creștet. Străjerul se impletici 
inapoi ca un om beat, bolborosind. Apoi, sângele îi 
țașni din urechi și căzu pe spate. 

Copoiul se răsuci, încercând să-și ţină întinsă man- 
taua furată, astfel încât nimeni să nu-i vadă pe Dow și 
Ursuz în timp ce târau cele două leșuri, dar orașul pă- 
rea pustiu. Toți priveau lupta, fără îndoială. Un mo- 
ment, se întrebă ce se întâmpla afară, în cerc. Un moment 
destul de lung ca să simtă un gol greţos în stomac. 

- Haide. 

Întorcându-se, îl văzu pe Dow cu un rânjet lățit 
pe tot chipul său plin de sânge. Ascunseră după poartă 
cele două cadavre, dintre care unul se uita cruciș la 
gaura de cuțit din frunte. 

- Gata, aţi terminat? îl întrebă el pe Copoi. 

- D2’ ce, voiai să zici două vorbe pentru sufletele 
morților? 

— Ștui ce vreau să zic, dacă cineva... 

- Hai că nu-i timp să facem pe deştepţi, îl apucă 
Dow de braţ, trăgându-l pe poartă. Avem de omo- 
rât o vrăjitoare. 

Talpa cizmei metalice a Temutului bufni în piep- 
tul lui Logen, tăindu-i respirația și strivindu-l la 
pământ. Sabia îi sări dintre degetele încârligate, iar 
in gâtlej simţi arsura borâturii. Până să se dezmeti- 
cească, peste el căzu o umbră imensă. Ceva metalic i 
se încleștă pe incheietura mâinii, strâns, ca o menghină. 
O lovitură peste picioare îl intoarse pe burtă, cu brațul 
răsucit la spate și gura plină de țărână, ca temă de 
gândire. Ceva îi apăsă obrazul. Rece la început, apoi 
dureros. Piciorul enorm al Temutului. Încheietura îi 
fu smucită, trasă în sus. Avea capul apăsat tot mai adânc 
in pământul umed, iar firele de iarbă ii înțepau nasul. 

Durerea sfașietoare din umăr era groaznică. Cu- 
rând, deveni și mai cumplită. Era ținut strâns, nepu- 
tincios, întins ca un iepure gata să fie jupuit. 
Mulțimea tăcea, cu răsuflarea tăiată; nu se mai auzea 
decât clefăitul cărnii sfârtecate din jurul gurii lui 
Logen și șuieratul aerului printr-o nară strivită. Ar 
fi urlat, dacă nu avea chipul atât de îndesat în pă- 
mânt încât abia mai putea să respire, șuierător. Un 
lucru se putea spune despre Logen Nouădegete - 
că era terminat. Înapoi în țărână, și nimeni n-ar fi 
putut spune că n-o meritase. Un sfârșit potrivit pen- 
tru Sângerosul-Nouă, sfâșiat în cerc. 

Dar braţele uriașe se opriră din tras. Cu coada unui 
ochi tulbure, Logen îl putu desluși ca prin ceață pe 
Bethod, rezemat de un crenel. Regele Nordicilor își 
mişca mâna încet, în cerc. Logen își aminti ce insemna. 

Nu te grăbi. Să dureze cât mai mult. Învaţă-i pe 
toți o lecție de s-o ţină minte. 

Cizma cea mare a Temutului îi alunecă de pe 
falcă, iar Logen se simţi ridicat în aer, cu membrele 
bălăngănindu-i-se ca ale unei păpuși cu sforile rupte. 
Mâna tatuată se profilă pe cer, în dreptul soarelui, și-l 
plesni peste față. Cu palma deschisă, așa cum bate un 
tată un copil neastâmpărat. Parcă ar fi fost lovit cu 
o tigaie. O lumină orbitoare îi explodă în țeastă, iar 
gura i se umplu de sânge. Ochii i se limpeziră tocmai 
la timp ca să vadă mâna vopsită luându-și avânt din 
cealaltă parte. Căzu cumplit de nemilos, trăsnindu-l 
cu dosul palmei, ca a unui bărbat gelos care-și cârpește 
nevasta neajutorată. 

- Aaaa... își auzi el gura bălmăjind, iar în clipa 
următoare zbura. Cer albastru, soare orbitor, iarbă 
gălbuie, chipuri holbate, toate numai pete fără sens. 
Se prăvăli în scuturile de la marginea cercului, pen- 
tru a cădea fără vlagă la pământ. Undeva, departe, 
oamenii strigau, urlau, șuierau, dar nu înţelegea o 
vorbă şi nici nu-i păsa. Nu se mai putea gândi decât 
la golul rece din stomac. Ca și cum măruntaiele i-ar 
fi fost indopate cu gheaţă. 

Văzu o mână palidă, mânjită cu sânge tran- 
dafiriu peste tendoanele albe care se reliefau prin 
pielea zgâriată. Mâna lui, desigur. Avea un ciot de 
deget. Dar, când încercă să și le desfacă, degetele 
nu făcură decât să se încleşteze şi mai strâns în 
pământul maroniu. 

- Da, şopti el, iar sângele i se prelinse din gura 
amorțită, şiroind pe iarbă. 

Gheaţa din stomac i se răspândea prin tot trupul, 
până în vârfurile degetelor, amorțindu-l în întregime. 
Cu atât mai bine. Era și timpul. 

- Da, repetă. 

Sus, sus într-un genunchi, cu buzele însângerate 
răsfrângându-se inapoi de pe dinţi, cu mâna dreaptă 
șerpuind prin iarbă, căutând sabia Creatorului, apu- 
când strâns plăselele. 

- Da, șuieră gura, iar Logen râse, şi Sângero- 
sul-Nouă râse impreună cu el. 


West nu se așteptase ca Nouădegete să se mai 
ridice, nici atunci și nici altă dată — dar o făcu, și când 
se ridică, râdea. La inceput, sunase aproape ca un plâns, 
sau un chicotit bălos, ascuţit și ciudat, dar pe măsură 
ce Logen se ridica, răsuna tot mai tare, mai tăios, mai 
rece. Ca și cum s-ar fi amuzat de o glumă crudă pe 
care nimeni altul n-o observa. O glumă fatală. Capul 
ii căzu într-o parte, ca al unui spânzurat, cu chipul 
livid, moleșit imprejurul unui rânjet frânt. 

Sângele îi mânjea în roz dinţii, i se prelingea din 
tăieturile de pe față, se infiltra din buzele sparte. Râsul 
bolborosea tot mai tare şi mai tare, zimțat ca o lamă 
de fierăstrău, sfâșiind urechile lui West. Mai chinuit 
decât orice zbieret, mai furios decât oricare strigăt 
de război. Groaznic, greţos de anormal. Chicotit la 
vederea unui masacru. Hlizeală la măcel. 

Nouădegete porni inainte ca un om beat, legă- 
nându-se, innebunit, cu sabia atârnându-i în pumnul 
plin de sânge. Ochii lipsiţi de viaţă îi sticleau, umezi 

și holbați, cu pupilele dilatate ca două găuri negre. 
Râsul dement scrâșnea, ciopârțea, tăia brazde în cer- 
cul din jur. West însuși se pomeni ferindu-se, cu gura 
uscată. Oamenii nu mai ştiau cine-i speria mai rău: 
Fenris Temutul sau Sângerosul-Nouă. 


Lumea ardea. 

Pielea-i luase foc. Răsuflarea îi era opărită. Sabia 
strânsă în pumn părea o bară de metal topit. 

Soarele-i intipărea modele incandescente în ochii 
care-l usturau, peste formele reci şi cenușii ale oame- 
nilor, scuturilor și zidurilor şi a uriașului făcut din 
cuvinte albastre și fierătanii negre. Frica se scurgea 
afară din el, scârbos, valuri-valuri, dar Sânge- 
rosul-Nouă nu făcea decât să zâmbească din ce în ce 
mai larg. Teama și durerea îi alimentau focul, iar 
flăcările se inălțau tot mai sus și mai sus. 

Lumea ardea, iar în mijlocul ei, cel mai fierbinte 
din toate ardea Sângerosul-Nouă. Întinse mâna, înco- 
voindu-și trei degete, într-un gest de chemare. 

— Aştept, spuse el. 

Pumnii cei uriași se repeziră spre chipul lui, 
mâinile enorme dădură să-i inșface trupul. Tot ce 
prinse gigantul, însă, fu numai râs. Mai ușor lo- 
veşti un foc pâlpâitor. E mai lesne de prins fumul 
ce se înalță. 

Cercul era un cuptor. Firele gălbui de iarbă erau 
limbile flăcărilor de dedesubt. Sudoarea, saliva, sân- 
gele picurau ca grăsimea din carnea friptă. 

Sângerosul-Nouă scoase un șuierat, ca al apei peste 
jăratic. Șuieratul se transformă în mârâit, fier scrâș- 
nind în forjă. Mârâitul deveni un răget năprasnic, 
pădure uscată arzând - şi lăsă sabia să se miște în voie. 

Metalul cenușiu descria cercuri pârjolitoare, scobea 
găuri lipsite de sânge în carnea albastră, răsuna pe fierul 
negru. Gigantul se mistui, iar lama mușcă din chipul 
unuia dintre oamenii care țineau scuturile. Capul îi 
fu spulberat, stropindu-l cu sânge pe altul, iar în zidul 
din jurul cercului se ivi o spărtură. Ceilalți se foiră 
inapoi, cu scuturile clătinate, spaima lărgind cercul. 
Se temeau de el mai mult decât de gigant, și nu greşeau. 
Orice ființă vie îi era dușman, iar după ce-l făcea bucăți 
pe dracul ăla uriaș, avea să treacă la ei. 

Cercul era un cazan. Pe ziduri, deasupra mulțimii, 
păreau să se înalțe cu furie aburi, pământul se cutre- 
mura și se umfla sub picioarele Sângerosului-Nouă, 
ca uleiul clocotut. 

Mugetul lui deveni un zbieret arzător, sabia ful- 
geră în jos şi izbi armura ţepoasă ca un ciocan căzând 
pe nicovală. Gigantul își apăsă mâna albastră pe partea 
palidă a capului, cu chipul forfotindu-i ca un cuib de 
viermi. Tăișul nu nimerise țeasta, dar îi zburase jumăta- 
tea de sus a urechii. Sângele țâșni din rană, curgându-i 
pe gât în două dåre subțiri, și nu se mai opri. 

Ochii săi mari se holbară și mai mult, iar giantul 
sări înainte cu un răget tunător. Sângerosul-Nouă se 
rostogoli pe sub pumnul lui, lunecă în juru-i și văzu 
placa neagră a jambierei legănându-se, cu catarama des- 
făcută. Sabia se strecură în deschizătură, infruptându-se 

adânc din pulpa cărnoasă și palidă. Gigantul urlă de 
durere, se răsuci, cu piciorul rănit înmuindu-i-se sub 
trup, Și căzu în genunchi. 

Cercul era un creuzet. Feţele oamenilor care urlau 
în jur se unduiau ca fumul, inotau ca prin metal topit, 
cu scuturile scurgându-li-se unele în altele. 

Acum era timpul. Soarele dimineții ardea pe cer, 
lucea viu pe pieptarul masiv, însemnând locul. Acum 
era momentul, minunatul moment. 

Lumea ardea și, ca o flacără în salt, Sângerosul-Nouă 
se retrase, arcuindu-se inapoi, cu sabia sus. Lucrarea 
lui Kanedias, Maestrul Creator. Nu exista lamă mai 
tăioasă. Muchia ei amarnică spintecă o dâră prelungă 
pe armura neagră, prin fier, până în carnea moale 
dinăuntru, stârnind scântei și improșcând cu sânge, 
țipătul metalului torturat amestecându-se cu vaietul de 
durere smuls din gura stâlcită a Temutului. Rana lăsată 
in trupul lui era adâncă. 

Dar nu destul de adâncă. 

Braţele mari ale gigantului cuprinseră spatele Sân- 
gerosului-Nouă, învăluindu-l într-o îmbrățișare 
sufocantă. Marginile metalice îi străpunseră carnea în 
zeci de locuri. Tot mai tare îl strângea uriașul, iar o 
țeapă zimţată pătrunse în obrazul Sângerosului-Nouă, 
ii zgârie dinții, mușcă din marginea limbii și-i umplu 
gura cu sânge sărat. 

Strânsoarea Temutului era grea ca un munte. Oricât 
de cumplită ar fi fost turbarea Sângerosului-Nouă, 
oricât se zbătea şi se zvârcolea, oricât urla de furie, era 
ținut la fel de strâns ca morții îngropaţi în pământul 

inghețat. Sângele şiroia de pe fața şi de pe spatele lui, 
dar și din marea spărtură a armurii uriașului, imbi- 
bându-i hainele și arzându-i pielea. 

Lumea ardea. Deasupra cuptorului, a cazanului, 
a creuzetului, Bethod făcu un semn din cap, iar bra- 
țele reci ale giantului strânseră și mai tare. 


Copoiul îşi urma mirosul. Rareori nasul lui îl 
ducea pe căi greșite și spera din suflet să nu-l lase 
de izbeliște tocmai acum. Era un miros bolnăvi- 
cios - ca al plăcintelor dulci lăsate prea mult în 
cuptor. Îi conduse pe ceilalți de-a lungul unui 
culoar gol, apoi pe o scară întunecoasă, strecurân- 
du-se prin întunericul jilav, în măruntaiele nodu- 
roase ale Colinei lui Skarling. Acum auzea ceva, 
pe lângă miros, şi suna la fel de rău cum mirosea. 
O voce de femeie, cântând încet, molatic. Îngâna 
o cântare stranie, în nicio limbă pe care Copoiul 
s-o poată înţelege. 

- Ea trebuie să fie, mormăi Dow. 

- Nu-mi place deloc cum sună, șopti și Copoiul. 
Sună a farmece. 

- Păi, ce-ai fi vrut? Doar i-o vrăjitoare de tot 
căcatu”, nu? Io o iau pe la spate. 

- Nu, stai... 

Dow, insă, se furișa deja prin partea cealaltă, 
lipăind fără zgomot cu cizmele. 

- Rahat... 

Copoiul se ținu în continuare după miros, stre- 
curându-se pe coridor cu Ursuzul după el, iar vocea 

se auzea tot mai tare. O dâră de lumină ieșea printr-o 
arcadă, și merse până acolo, unde se lipi de perete și 
privi cu grijă pe după colț. 

Camera din partea cealaltă arăta cât de vrăjitoreşte 
poate arăta o încăpere. Întunecoasă, fără ferestre, cu 
alte trei intrări negre imprejurul pereților. Lumina 
venea doar de la un mangal din capătul opus, plin cu 
tăciuni aprinși care fumegau, răspândind în jur o lucire 
roșiatică murdară şi o duhoare dulceagă grețoasă. Peste 
tot se zăreau oale și ulcele imprăștiate, legături de 
crenguţe, ierburi și flori uscate atârnând de grinzile 
slinoase, ca nişte spânzurați ale căror umbre se lungeau 
până prin colțuri. 

Lângă mangal stătea o femeie, cu spatele la Copoi. 
Își ţinea brațele albe și lungi desfăcute larg, lucind 
de sudoare. Pe încheieturile slabe îi luceau brățări din 
aur, iar părul negru i se revărsa pe spate. N-o fi cu- 
noscut Copoiul cuvintele pe care le ingâna, dar putea 
ghici că insemnau niște lucruri necurate. 

Ursuzul își ridică arcul, cu o sprânceană înălțată 
intrebător. Clătinând din cap, Copoiul scoase cuțitul. 
Nu era sigur că o săgeată ar fi ucis-o pe loc, și cine ştia 
ce putea face, după ce era rănită? O lamă de oţel rece 
în gât nu-i lăsa nicio șansă. 

Se furișară impreună în cameră. Aerul de-acolo era 
incins, îngroșat ca apa de baltă. Copoiul înainta tipul, 
încercând să nu respire, convins că duhoarea l-ar fi 
sufocat. Transpira, sau aerul din cameră era umed, căci 
pielea i se îimbrobonă numaidecât. Pășea cu grijă, cro- 
indu-și drum printre toate lucrurile risipite pe Jos - 

lăzi, urcioare, sticle și boccele. Își potrivi palma umedă 
pe plăselele cuţitului, aţintindu-și ochii spre locul din- 
tre umerii femeii, unde avea să-l înfigă... 

Piciorul său lovi o oală, rostogolind-o cu zgomot. 
Capul vrăjitoarei se intoarse smucit, cu incantaţia stin- 
gându-i-se pe buze. O față albă, suptă, palidă ca a unui 
inecat, cu boială neagră în jurul ochilor înguști - ochi 
albaștri, reci ca oceanul. 


În cerc se lăsase tăcerea. Oamenii de pe margini stă- 
teau încremeniţi, cu fețele şi scuturile atârnând inerte. 
Mulțimea din spatele lor, precum și cei înghesuiți sus 
pe ziduri, toți erau nemișcaţi, toți tăceau ca morți. 

Cu toată furia turbată a lui Nouădegete, cu toate 
sucelile și caznele lui, gigantul îl ținea strâns. Muş- 
chii groși viermuiau sub pielea albastră, în timp ce 
braţele mari ale Temutului se încleștau tot mai tare, 
storcându-i încet viaţa din trup. Gura lu: West stătea 
strânsă de dezamăgire neajutorată. Tot ce făcuse, tot 
ce îndurase, toate acele vieți pierdute, degeaba. Be- 
thod avea să scape liber. 

Apoi, Nouădegete scoase un mârâit animalic. 
Temutul îl ținea în loc, dar braţul albastru îi tre- 
mura de efort. Ca şi cum dintr-odată i-ar fi secat 
puterile şi nu-l putea strânge şi mai tare. În timp 
ce-i privea, West își simțea toate tendoanele din trup 
incordate până la refuz. Cureaua groasă a scutului 
ii tăia palma. Avea fălcile încleștate atât de amarnic, 
incât îl dureau dinţii. Cei doi luptători erau înlăn- 
țuiți laolaltă, sforțându-se în îmbrăţişare din fiecare 

fibră și totuși rămânând ca Împietriți, inghețați in 
mijlocul cercului. 

Copoiul sări Înainte, cu cuțitul sus, gata să lovească. 

— Stai. 

Într-o clipă, înlemni. Niciodată nu mai auzise o voce 
ca aceea. Un singur cuvânt, și din minte-i pierise orice 
gând. Privea țintă femeia palidă, cu gura deschisă, abia 
respirând, dorindu-și să mai spună ceva. 

- Și tu, adăugă ea, cu o privire spre Ursuz, al cărui 
chip se moleși, rânjind, cu arcul ridicat pe jumătate. 

Vrăjitoarea îl măsură pe Copoi cu privirea, apoi 
se bosumflă, parcă dezamăgită. 

- Așa se poartă niște musafiri? 

Copoiul clipi din ochi. Ce naiba l-o fi apucat, să dea 
buzna acolo cu cuțitul scos? Nu-i venea să creadă că 
putuse face una ca asta. Roși până-n vârful urechilor. 

- Ăă... îmi pare rău... pe toți morții... 

- Îhhh...! bolborosi Ursuzul, aruncându-și 
arcul într-un colț al odăii, de parcă și-ar fi dat brusc 
seama că ținea în mână un rahat, după care privi 
nedumerit săgeata. 

- Așa mai merge, zâmbi femeia, iar Copoiul își 
dădu seama că rânjea ca un idiot. Se prea putea să-i 
curgă și balele, chiar și câțiva stropi, dar nu-l prea 
deranja. Atâta vreme cât femeia vorbea, nimic altceva 
nu părea să mai conteze. 

Vrăjitoarea le făcu semn să se apropie, mângâind 
aerul cu degetele ei lungi și albe: 

- Nu e nevoie să staţi așa departe de mine. Haideţi 
mai aproape. 

Copoiul și Ursuzul se poticniră spre ea ca doi 
copii nerăbdători, cel dintâi cât pe ce să se împiedice 
de propriile-i picioare, pe când al doilea nimeri peste 
o masă Care-i stătea în drum, mai-mai să cadă-n nas. 

- Mă numesc Caurib. 

- A... făcu Copoiul. 

Cel mai frumos nume din toate timpurile, nu în- 
căpea nicio îndoială. Uluitor, că un singur cuvânt 
putea fi atât de frumos. 

- Harding Ursuzul e numele meu! 

- Mie mi se spune Copoiul, fin'c-am miros ager, 
ȘI... Aà... 

Pe toți morţii, da? greu îi mai era să gândească 
limpede! Trebuia să facă ceva important, dar nici 
mort nu-și mai putea aminti ce anume. 

- Copoiul... perfect. 

Vocea ei era liniştitoare ca o baie caldă, ca o 
sărutare blândă, ca laptele cu miere... 

- Să n-adormi încă! 

Copoiului i se legăna capul, iar fața machiată a lui 
Caurib se unduia pe dinaintea ochilor lui, ca prin ceață. 

- Scuze! îngăimă el, roșind iar și încercând să-și 
ascundă cuțitul la spate. Așa, scuze pentru jungher... 
habar n-am ce... 

- Nu-ţi face griji. Mă bucur că l-ai adus. Cel mai 
bine ar fi dacă-l foloseşti ca să-ţi înjunghii prietenul. 

- Pe el? miji Copoiul ochii spre Ursuz. 

Ursuzul dădu din cap, rânjindu-i încântat: 


- Normal că pe mine! 
- Da, da, bună idee. 

Copoiul ridică pumnalul, care părea să cântărească 
o tonă. Ăă... şi unde ai vrea să i-l înfig, anume? 

- În inimă ar fi foarte drăguţ. 

- Că bine zici. Așa. În inimă să fie. 

Ursuzul se întoarse cu faţa, pentru a-i oferi o ţintă 
mai bună. Copoiul clipi din ochi, ștergându-și su- 
doarea de pe frunte. 

- Atunci, hai să... 

La naiba, da” ameţit mai era! Își aţinti privirea spre 
pieptul Ursuzului, ca să se asigure că-l nimerea din 
prima lovitură, fără să se mai facă de râs. 

- Hai s-o facem. 

- Acum! șuieră vrăjitoarea. Înfige-l odată... 

Tăișul securii scoase un scrâșnet scurt, despi- 
cându-i capul drept pe mijloc, până la bărbie. Sângele 
țâșni în jur, stropind chipul stupefiat al Copoiului, 
iar trupul slab al femeii se nărui pe pietre ca și cum 
ar fi fost făcut din cârpe. 

Dow se încruntă, în timp ce sucea coada toporului 
incoace și-ncolo, până-i desprinse lama din ţeasta 
zdrobită a lui Caurib, cu un plescăit slab. 

- Jigodia asta vorbea prea mult, mormăi el. 


Sângerosul-Nouă simți schimbarea. Ca primele mlă- 
dițe verzi ale primăverii. Ca prima adiere caldă, când 
vine vara. În felul cum îl tinea Temutul se ascundea 
un mesaj. Oasele nu-i mai gemeau, amenințând să 
crape. Forţa gigantului era mai mică, iar a lui, mai mare. 

Trase aer În piept, iar mânia i se aprinse mai 
arzătoare ca oricând. Încet, încet, își îndepărtă fața 

de umărul uriașului, simți țepuşa alunecându-i afară 
din gură. Se răsuci, până i se eliberă gâtul. Până ajunse 
să privească chipul scofâlcit de efort al Temutului. 
Sângerosul-Nouă zâmbi, apoi se repezi inainte, iute 
ca o ploaie de scântei, și-și infipse dinții adânc în buza 
de Jos a gigantului. 

Temutul mormăi, își schimbă poziţia braţelor, 
incercă să-i îndepărteze capul, să-și smulgă din buză 
dinții care-l mușcau. Mai ușor, însă, i-ar fi fost să se 
scuture de ciumă. Braţele îi slăbiră strânsoarea, iar 
Sângerosul-Nouă își răsuci mâna în care ţinea sabia 
Creatorului. O răsuci cum se răsucește șarpele-n cuib, 
și încet începu să și-o elibereze. 

Braţul stâng al gigantului, cel albastru, se desprinse 
de trupul Sângerosului-Nouă, mâna lui albastră îl 
apucă de încheietură, dar nicicum nu-l putea opri. 
Când lăstarul găseşte o crăpătură în munte, rădăcinile 
sale vor ajunge, de-a lungul anilor, să spargă în bucăți 
chiar și stânca. Așa că Sângerosul-Nouă se incorda din 
tot trupul și aștepta să treacă timpul, încet, șuie- 
rându-și ura în gura tremurătoare a Temutului. Lama 
se strecura înainte, încet, încet, iar vârful ei înțepă 
pielea pictată, chiar sub ultima coastă a uriașului. 

Sângerosul-Nouă simţi sângele cald șiroind peste 
garda sabiei și pumnul lui strâns, curgând din gura 
Temutului într-a lui, prelingându-i-se prin gât, infil- 
trându-se afară din rănile de pe spate, pentru a picura 
pe pământ, așa cum era firesc. Incet, ușor, lama lu- 
necă în trupul tatuat al Temutului, într-o parte, în 
sus, înainte. 

Enormele mâini zgâriau brațul și spinarea Sânge- 
rosului-Nouă, căutând cu disperare să se agațe de 
ceva, să poată opri cumplita sfredelire a acelei lame. 
Dar puterile uriașului se topeau de la o clipă la alta, 
ca gheaţa în fața unui cuptor. Mai ușor ar fi oprit Şu- 
voiul-Alb, decât pe Sângerosul-Nouă. Mişcarea 
mâinilor lui era precum creșterea unui copac uriaș, 
nespus de înceată, dar fără s-o poată opri nici carnea, 
nici piatra, nici metalul. 

Partea tatuată a giantului nu putea fi vătămată. 
Aşa hotărâse marele Glustrod, cu ani și ani în urmă, 
in Vechiul Timp, când cuvintele fuseseră scrise pe 
pielea Temutului. Dar Glustrod îi insemnase doar 
o jumătate din trup. lar acum, încet, ușor, pe nesim- 
țite, vârful sabiei Creatorului trecea dintr-o parte în 
alta, adâncindu-se în jumătatea netatuată, străbătân- 
du-i măruntaiele, străpungându-l ca pe o bucată de 
carne gata să fie pusă la frigare. 

Gigantul scoase un zbieret ascuţit, asurzitor, și 
toată vlaga i se scurse din braţe. Sângerosul-Nouă își 
descleștă fălcile, dându-i drumul, cu un braț îndoit 
strâns la spate, în timp ce cu celălalt infigea tot mai 
adânc sabia în el. Râdea șuierător printre dinţii în- 
cleștați, râsul îi țâșnea prin gaura însângerată din 
obraz. Împlântă lama cât de mult putea, iar vârful 
ei lunecă afară printre platoșele armurii, mai jos de 
subsuoara uriașului, lucind roșu în soare. 

Fenris Temutul se impletici de-a-ndăratelea, con- 
tinuând să scoată țipătul acela prelung, cu gura căs- 
cată și un ciucure de salivă însângerată atârnându-i 

de pe buză. Partea pictată i se vindecase deja, dar cea 
albă era sfârtecată ca tocătura la bucătărie. Oamenii 
din jur îl priveau încremeniţi, cu ochii holbați pe 
deasupra scuturilor. Picioarele i se târșâiau prin ță- 
rână, o mână bâjbâia după mânerul inroșit ale sabiei 
Creatorului, îngropată până la gardă în coastele lui, 
cu sângele șiroind de pe măciulie și împroșcând pe 
jos stropi mari și roşii. Zbieretul deveni un geamăt 
intretăiat, un picior i se împiedică de celălalt și se 
răsturnă ca un copac doborât, prăvălindu-se pe spate, 
in mijlocul cercului, cu brațele și picioarele larg 
desfăcute. În sfârșit, spasmele feţei i se potoliră și se 
lăsă o tăcere adâncă. 

- Pe toți morţii... 

Cuvintele fuseseră rostite încet, gânditor. Logen 
iși miji ochii în soarele dimineţii, văzu silueta neagră 
a omului care-l privea de deasupra porții înalte. 

- Pe toţi morţii, în veci nu te-aș fi crezut în stare. 

Lumea începu să se clatine dintr-o parte-n alta când 
Logen o luă din loc, cu răsuflarea șuierându-i rece prin 
rana din obraz, zgâriindu-i gâtlejul îndurerat. Oa- 
menii care formaseră cercul se dădură la o parte din 
drum, amuțiţi, cu scuturile uitate în mâini. 

- Nu te-aș fi crezut în stare, dar când e vorba de 
ucis, nu se găsește om mai bun! Și nici mai rău! Mereu 
am spus-o! 

Cu pas șovăielnic, Logen intră pe poarta deschisă, 
găsi o arcadă și porni în sus pe treptele nesigure, în 
spirală. Cizmele-i foșneau pe pietre, lăsând în urmă 
dâre roșietice. Sângele se prelingea, pic, pic, pic, de 

pe degetele inerte ale mâinii stângi. Îl dureau toți 
muşchii. Glasul lui Bethod îi scormonea auzul. 

- Dar tot eu voi râde la urmă, Sângerosule-Nouă, 
este? Nu mai ești decât o frunză pe apă! Orice ploicică 
poate să te măture! 

Logen se poticnea mai departe, cu coastele ar- 
zându-i, cu fălcile încleștate strâns, cu umărul fre- 
cându-i-se de peretele curb. Sus, tot mai sus, în 
spirală, mereu în spirală, lăsând în urmă-i ecourile 
respirației scrâșnite. 

- Niciodată n-o să ai nimic! Niciodată n-o să fii 
nimic! Niciodată n-o să lași în urmă altceva decât 
hoituri! 

leși pe acoperiș, clipind din ochi în lumina di- 
mineții, și scuipă o gură de sânge peste umăr. Bethod 
stătea lângă creneluri. Oamenii Numiţi se dădură la 
o parte din calea lui Logen. 

- Eşti făcut din moarte, Sângerosule-Nouă! Eşti 
făcut din... 

Pumnul lui Logen îl izbi în falcă, iar Bethod se 
impletici înapoi. Cealaltă mână a lui Logen îi pocni 
obrazul, făcându-l să se clatine peste parapet, cu balele 
sângerii curgându-i din gura zdrobită. Logen îl apucă 
de ceafă şi-i trimise un genunchi în faţă, simțind 
cum i se sfărâma nasul. Își încleștă degetele în părul lui 
Bethod, strâns, îi trase capul în sus și-l lovi de pietre. 

- Mori! şuieră el. 

Bethod zvâcnea, bolborosea, iar Logen îl mai dădu 
O dată cu capul de pietre, și încă o dată. Cercul de 


puterea armelor 91 


aur zbură de pe ţeasta spartă, rostogolindu-se pe un 
acoperiș, cu un zornăit vesel. 

- Mon! 

Oasele trosniră, iar sângele țâșni pe pietre cu 
stropi mari și în dâre subțiri. Palid-ca-Zăpada și Oa- 
menii Numiţi se holbau, albi la față, neputincioşi și 
temători, îngroziţi și încântați. 

- Mori, scursură! 

Și, cu un ultim efort, Logen ridică trupul ferfenițit 
al lui Bethod în aer și-l prăvăli peste metereze. Îl privi 
cum cădea. Îl privi cum se zdrobea de pământ, rămâ- 
nând pe o parte, cu braţele și picioarele întinse în poziții 
nefirești, cu degetele incovoiate ca și cum ar fi incercat 
să se agaţe de ceva, cu capul ca o pată neagră pe solul 
pietros. Toate chipurile mulțimilor de oameni aflați 
jos se intorseseră spre leşul acela, cu ochii și gurile larg 
deschise, apoi se ridicară să se uite la Logen. 

Crummock-i-Phail, care stătea în mijlocul lor, 
lângă trupul uriaș al Temutului rămas în centrul cer- 
cului de luptă, își ridică încet braţul gros și lung, 
arătând în sus cu degetul său cărnos: 

- Sângerosul-Nouă! urlă el. Regele Nordicilor! 

Logen îl privea gâfâind sufocat, cu picioarele tre- 
murându-i, încercând să înțeleagă. Furia i se risipise, 
lăsând în urma ei doar o cumplită oboseală. Oboseală 
și durere. 

- Regele Nordicilor! repetă cineva, de undeva din 
mulțime. 

- Nu... horcăi Logen, dar nimeni nu-l auzi. Toţi 
erau prea imbătați de sânge și furie, sau ocupați cu cele 

mai simple gânduri, sau prea speriați ca să spună 
altceva. De peste tot începură să răsune cântări, mai 
întâi ca niște pârâiașe, apoi șuvoaie, amestecându-se 
intr-un torent, iar Logen nu putea decât să se uite, 
cu mâinile strânse pe crenelul însângerat, încercând 
să nu cadă. 

- Sângerosul-Nouă! Regele Nordicilor! 

Lângă el, Palid-ca-Zăpada se lăsase într-un ge- 
nunchi, cu blana albă a mantalei stropită de sângele 
lui Bethod. Dintotdeauna fusese primul care să lingă 
fundul cel mai apropiat, dar nu era singurul. Toți 
ingenuncheau, sus pe ziduri și jos pe iarbă. Carlii 
Copoiului și cei ai lui Bethod. Oamenii care ținuseră 
scuturile pentru Logen și cei care le ținuseră pentru 
Temut. Poate că Bethod îi învățase o lecție. Poate 
că uitaseră cum să-și fie singuri stăpâni și aveau nevoie 
de altcineva care să le spună ce să facă. 

- Nu... șopti iar Logen, insă nu reuși să scoată 
decât un bolborosit surd. N-avea putere să-i oprească, 
la fel cum n-ar fi avut nici să ţină cerul să nu cadă. 
În acel moment, i se păru că oamenii plătesc într-a- 
devăr pentru faptele lor. Uneori, însă, plata nu e aceea 
la care se așteaptă. 

- Sângerosul-Nouă! mugi din nou Crummock, în 
timp ce cădea în genunchi, ridicând braţele spre cer. 
Regele Nordicilor! 


UN BINE MAI MARE 


Încăperea era o altă boxă peste măsură de luminoasă. 
Avea aceiași pereți albicioși, presărați cu pete brune. 
Mucegai, sau sânge, sau și una, şi alta. Aceeași masă, 
aceleași scaune rablagite. Aproape niște instrumente 
de tortură în sine. Aceleași dureri arzătoare în picio- 
rul lui Glokta, în șold și în spate. Unele lucruri nu 
se schimbă niciodată. Acelaşi prizonier, după câte ar 
fi putut spune oricine, cu același sac de pânză groasă 
pe cap. La fel ca zecile și zecile care au trecut prin 
camera asta în ultimele câteva zile, și întocmai la fel 
ca și celelalte zeci, înghesuiți în celulele de dincolo de 
ușă, așteptând la discreţia noastră. 

- Foarte bine, făcu Glokta un semn obosit cu 
mâna, să incepem. 

Frost scoase sacul de pe capul prizonierului. Un 
chip kantic lung și slab, cu riduri adânci în jurul gurii 
și o barbă neagră tunsă îngrijit, vârstată cu argintiu. 
Un chip demn și înțelept, cu ochi adânciţi în cap, 
care tocmai se adaptau la lumină. 

Glokta izbucni în râs. Fiecare hohot îl înjunghia 
la baza șirei țepene a spinării, propagându-se până în 
gâtul rigid, dar nu se putea stăpâni. Chiar și după 
atâția ani, soarta încă mai poate să-mi joace farse. 

— Şe-i die râs? mârâi Frost. 

Ștergându-și ochiul umed, Glokta îi răspunse: 

- Practician Frost, suntem realmente onoraţi. Cel 
mai nou prizonier al nostru este nimeni altul decât 
Maestrul Farrad, cândva din Yashtavit, Kanta, iar mai 
recent, domiciliat la o adresă magnifică în capătul 
Căii Regale. Îl avem în fața noastră pe cel mai bun 
dentist din Cercul Lumii. 

Și trebuie să admirăm ironia. 

Farrad clipi din ochi, orbit de lumină. 

- Te cunosc. 

- Da. 

- Ai fost prizonierul gurkienilor. 

- Da. 

— Cel pe care l-au torturat. Ţin minte... ai fost adus 
la mine. 

- Da. 

Prizonierul înghiți în sec. Ca și cum simpla amin- 
tire ar fi de ajuns pentru a-l face să vomite. Ridică pri- 
virea spre Frost, iar ochii trandafirii ai acestuia i-o 
susținură, fără să chpească. Se uită în jur, prin camera 
sordidă, mânjită cu sânge, spre dalele crăpate, peste 
tăblia zgâriată a mesei. Ochii îi poposiră asupra confe- 
siunii așternute pe hârtia din fața lui. 

- După tot ce ți-au făcut... cum mai poți face așa 
ceva, acum? 

Glokta îi arătă lui Farrad rânjetul său știrb. 

- După tot ce mi-au făcut, cum aș putea face altceva? 

- De ce sunt aici? 

- Din același motiv ca și toți ceilalți care ajung aici, 
răspunse Glokta, privindu-l pe Frost cum își proptea 
vârfurile degetelor grele pe coala de hârtie, pentru a 
o împinge încet spre prizonier. Ca să mărturiseşti. 

- Să mărturisesc ce? 

- Păi, că spionezi pentru gurkieni. 

Chipul lu: Farrad se încreți a neincredere. 

- Nu sunt spion! Gurkienii mi-au luat tot ce aveam! 
Când au venit, am fugit de-acasă! Sunt nevinovat, nu 
se poate să nu știți! 

Firește. La fel ca toţi spionii care au mârturisit în 
camera asta, de câteva zile încoace. Dar toți au recu- 
noscut, fără excepție. 

- Semnezi hârtia? 

- N-am nimic de mărturisit! 

- Oare de ce nimeni nu poate răspunde la întrebă- 
rile pe care i le pun? 

Glokta își întinse spatele îndurerat, își suci gâtul 
dintr-o parte în alta, trosnind, își frecă rădăcina nasului 
intre două degete. Nu-i ajuta cu nimic. Dar, în fond, 
nimic nu-mi ajută. De ce trebuie mereu să îngreuneze 
așa de mult situația, și pentru ei, şi pentru mine? 

- Practician Frost, eşti așa de amabil să-i arăţi bu- 
nului maestru tot ce-am lucrat până acum? 

Albinosul scoase de sub masă o găleată de tablă 
turtită şi deșertă conţinutul, fără ceremonie, în fața 
prizonierului. Pe masă se rostogoliră tot soiul de 

dinți, învârtindu-se și clănțănind. Sute și sute. Dinți de 
toate formele, mărimile și culorile, de la cea albă, prin 
toate nuanțele de galben, până la cafeniu închis. Dinţi 
cu rădăcini însângerate și fâșiuţe de carne prinse de ele. 
Vreo doi căzură de pe masă, săltând pe dalele murdare 
ale pardoselii, până în colțurile camerei întunecoase. 

Farrad se holbă îngrozit la gunoiul stomatologic 
plin de sânge din faţa lui. Nici chiar Prinţul Din- 
ților n-a mai văzut niciodată așa ceva. Glokta se 
aplecă înainte. 

- Indrăznesc să presupun că și dumneata ai scos 
vreun dinte, doi, la viața dumitale. 

Buimac, prizonierul dădu din cap. 

- Deci, probabil îți poți imagina ce obosit mă simt 
după atâtea extracții. De-asta aș dori, sincer, să 
terminăm cât mai rapid posibil. Nu te vreau aici și, 
cu siguranță, nici dumneata nu vrei să mai stai. Ne 
putem ajuta unul pe altul. 

- Ce trebuie să fac? murmură Farrad, cu limba 
plimbându-i-se nervos prin gură. 

- Nu e complicat deloc. Mai întâi, semnezi con- 
fesiunea. 

- Șcuje, bălmăji Frost, aplecându-se să înlăture de 
pe document câţiva dinți, dintre care unul lăsă în 
urmă o dâră lungă, rozacee. 

- Apoi, mai numești încă doi. 

- Încă doi ce? 

- Ei, încă doi spioni ai gurkienilor, desigur, dintre 
ai dumitale. 

- Dar... nu cunosc niciun spion! 

- Atunci, pot fi de folos alte nume. Ai fost no- 
minalizat deja, de mai multe ori. 

Dentistul înghiți în sec, apoi clătină din cap și 
impinse hârtia din faţa lui. Un om curajos și cinstit. 
Dar curajul şi cinstea nu sunt cele mai potrivite calități 
într-o cameră ca asta. 

— Am să semnez. Dar nu voi numi oameni nevino- 
vaţi. Dumnezeu să aibă milă de mine, însă n-am s-o fac. 

- S-ar putea ca Dumnezeu să aibă milă de dum- 
neata, dar nu El ţine în mână cleştii de-aici. Înhaţă-. 

Frost îl apucă pe Farrad de ceafă, cu mâna lui albă 
și mare, ale cărei tendoane se reliefară pe pielea palidă 
in timp ce-i deschidea gura cu forța. Apoi, îndesă depărtă- 
torul între maxilarele prizonierului și răsuci şurubul cu 
degetul mare și cel arătător, până i le desfăcu larg. 

- Ah...! gemu dentistul. Auuu...! 

- Știu. Şi abia începem. 

Glokta dădu la o parte capacul casetei, privind 
lemnul lustruit, oţelul tăios, sticla lucioasă desfăcută 
în afară. Ce naib...? Între ustensile se vedea un loc 
gol, deconcertant. 

- Pentru numele lui Dumnezeu! Ai luat cleștele 
de-aici, Frost? 

- Nnu, mârâi albinosul, clătinând din cap cu 
îndârjire. 

- La naiba! Nu-i în stare nici unul din nenorociţii 
ăștia să aibă grijă de instrumente? Du-te-alături și vezi 
dacă putem lua unul cu imprumut, măcar. 

Practicianul ieși greoi din cameră, lăsând ușa grea 
intredeschisă în urma lui. Glokta își frecă piciorul, 

strâmbându-se. Farrad îl privea fix, cu saliva prelin- 
gându-i-se din colțul gurii căscate cu forța. Ochii ieșiți 
din orbite i se rostogoliră într-o parte, când de pe 
coridor se auzi un urlet infundat de durere. 

- Îmi cer iertare, spuse Glokta. De obicei, ne 
organizăm mult mai bine, dar în ultimele zile am fost 
ingrozitor de ocupați pe-aici. Înţelegi, avem atâtea 
probleme de rezolvat... 

Frost reveni, închizând ușa, și-i îinmână lui Glokta, 
cu mânerele înainte, un clește ruginit. Pe muchii se 
vedea sânge uscat și câteva fire de păr creț. 

— Asta-i tot ce-au avut? E murdar! 

Frost ridică din umeri: 

— Și şe conteajă? 

Ai și tu dreptate, cred... Glokta oftă prelung, ridi- 
cându-se cu greu de pe scaun, pentru a se apleca 
inainte să privească în gura lui Farrad. Și ce dantură 
frumoasă mai are și el... O bijuterie de perle albe. Cred 
că te-ai putea aștepta la o comoară dentară, din partea 
unei comori de dentist. Orice altceva ar fi o reclamă 
jalnică a meseriei. 

- Îşi aplaud curăţenia. Este un privilegiu rar să 
interoghezi un om care apreciază just importanța igie- 
nei bucale. Nu pot spune că am văzut vreodată o dan- 
tură mai apropiată de perfecţiune, i-o lăudă Glokta, 
bătând încântat cu cleştele în dinții lui Farrad. Ar fi 
mare păcat să-i smulgem, doar ca să mărturisești peste 
zece minute, şi nu acum - dar, asta e... 

Și strânse cleștele în jurul unui dinte, potrivindu-și 
mânerele în palmă. 

- Uuuh... bălmăji Farrad. Uuuh! 

Glokta își țuguie buzele, ca și cum ar fi stat pe 
gânduri, apoi îi dădu drumul. 

- Hai să-i mai dăm bunului maestru o șansă de a 
vorbi. 

Frost deșurubă depărtătorul și îl scoase din gura 
dentisului, trăgând după ea și un șirag de bale. 

- Dorești să ne spui ceva? 

- Semnez! gâfâi Farrad, cu o lacrimă prelingân- 
du-i-se pe obraz. Așa să-mi ajute Dumnezeu, semnez! 

— Și vei indica încă doi complici? 

- Orice vreți... vă rog... orice... 

- Excelent, se bucură Glokta, privind tocul care 
scârțâia pe coala de hârtie. Cine urmează? 

Auzi ușa deschizându-se, în spatele lui, și intoarse 
capul încruntat, gata să țipe la vizitatorul inoportun. 

- Eminenţa Voastră... șopti el, cu o dezamăgire 
abia ascunsă, strâmbându-se în timp ce se chinuia să 
se ridice de pe scaun. 

- Nu e nevoie să te ridici, n-am toată ziua la dis- 
poziție. 

Glokta se pomeni încremenit în cea mai dureroasă 
postură cu putinţă, îndoit undeva între poziţia așezat 
şi cea în picioare, și fu nevoit să se lase la loc pe scaun, 
cu o mișcare deloc elegantă, în timp ce Sult intra în 
cameră, iar trei dintre Practicienii lui uriași rămâneau 
tăcuţi în ușă. 

- Poate-l rogi pe accidentul ăsta al naturii să ne lase. 

Ochii lui Frost se ingustară, săgetând spre ceilalți 
Practicieni, pentru a reveni apoi la Sult. 

- Foarte bine, răspunse grăbit Glokta. Practician 
Frost, poți să duci prizonierul. 

Albinosul descuie cătușele lui Farrad și-l ridică pe 
dentist de pe scaun cu mâna sa albă, pentru a-l târî de 
zgardă, gâfâind, spre ușa din fundul încăperii, căreia îi 
trase zăvorul cu mâna liberă. Mai aruncă o privire 
incruntată peste umăr, iar Sult se încruntă și el. În sfâr- 
şit, trânti ușa în urma lui. 

Eminenţa Sa se așeză pe scaunul din faţa lui Glokta. 
Fără îndoială, e cald încă, de la fundul nădușit al vitea- 
zului și preacinstitului Maestru Farrad. Mătură câţiva 
dinți de pe masa din fața lui, cu latul unei mâini înmă- 
nușate, risipindu-i pe pardoseală. Nepâsător, de parc-ar 
fi fost firimituri de pâine... 

- În Agriont este în curs de desfășurare o conspi- 
rație mortală. Am făcut ceva progrese spre demas- 
carea el? 

- am interogat pe majoritatea prizonierilor kan- 
tici, am obținut un număr convenabil de mărturisiri, 
n-ar trebui să fie... 

Sult făcu un gest nervos cu mâna. 

- Nu asta, nătărăule. Mă refeream la nemernicul 
de Marovia și pionii lui, așa-numitul Întâiul dintre 
Magi și așa-zisul nostru rege. 

Chiar și acum, cu gurkienii bătând la porţi? 

- Eminenţa Voastră, am presupus că războiul ar 
avea întâietate... 

- Nu te duce pe tine mintea să presupui nimic, 
mârâi Sult. Ce probe ai adunat contra lui Bayaz? 

Am dat peste ceva ce n-ar fi trebuit să găsesc, la Univer- 
sitate, apoi am fost cât pe ce să fiu înecat la mine-n baie. 

- Până acum... nu mare lucru. 

- Dar despre ascendenţa Regelui Jezal Întâiul? 

— Şi acea cale pare să fie... o fundătură. 

Sau o cale în capătul căreia se află propria mea 
moarte, dacă patronii mei de la Valint și Balk află 
ceva... lar ei le află pe toate. 

Buzele Arhilectorului se răsfrânseră. 

- Atunci, ce naiba ai făcut în ultima vreme? 

În ultimele trei zile, am fost ocupat să smulg màr- 
turisiri fără niciun sens din gurile unor oameni nevino- 
vati, ca să creez impresia că avem și noi o ocupaţie. Când 
anume să mai am timp și să dau statul Jose 

- Am fost ocupat să caut spioni gurkieni... 

- De ce n-aud niciodată de la tine şi altceva decât 
scuze? Am început să mă întreb, de când eficiența ta a 
intrat într-un asemenea declin, cum ai reușit să împie- 
dici atâta vreme ca Dagoska să cadă în mâinile gurkie- 
nilor. Trebuie să fi avut nevoie de-o sumă fabuloasă ca 
să intărești fortificațiile de apărare ale orașului... 

Glokta fu nevoit să facă un mare efort pentru ca 
ochiul care i se zbătea să nu-i sară din cap. Stai la un 
loc, piftie sâltăreaţă, că altfel s-a zis cu noi! 

- Ghilda Negustorilor de Mirodenii a fost con- 
vinsă să contribuie, din moment ce erau în joc pro- 
priile lor mijloace de subzistență... 

- Ce generozitate necaracteristică din partea lor! 
Acum, dacă stau să mă gândesc, constat că toată 
povestea din Dagoska are o aromă cam stranie. Mereu 

mi s-a părut ciudat că ai preferat să te debarasezi de 
Magistresa Eider într-un mod atât de privat și expe- 
ditiv, în loc s-o trimiţi la mine. 

Din rău spre mai rău, până la cel mai îngrozitor 
de râu... 

- O greșeală de calcul din partea mea, Eminența 
Voastră. M-am gândit să vă scutesc de deranjul... 

- Lichidarea trădătorilor nu e pentru mine niciun 
deranj. Ştii bine asta, replică Sult, în timp ce în jurul 
ochilor albaştri i se adânceau riduri de furie. S-ar 
putea oare ca, după toate prin câte-am trecut Îm- 
preună, să mă iei de prost? 

Glasul lui Glokta scrâșni incomod în gâtlejul uscat: 

- În niciun caz, Arhilector Sult. 

Doar un megaloman cu acte-n regulă. Și ştie. Stie 
că nu-s tocmai un sclav ascultător. Dar cât de mult 
o fi știind, oare? Și de la cine să fi aflat...? 

— Ți-am dat o sarcină imposibilă, aşa că te consider 
nevinovat până la proba contrară. Dar această bună- 
voinţă va dura numai atât timp cât lucrezi cu succes. 
M-am săturat să te tot imboldesc. Dacă nu-mi rezolvi 
problemele cu noul nostru rege în următoarele două 
săptămâni, îl voi pune pe Superiorul Goyle să dez- 
groape el răspunsurile întrebărilor mele despre 
Dagoska. Din carnea ta scofâlcită am să-l pun să le 
dezgroape, la nevoie. M-am făcut clar înțeles? 

Ca o oglindă visserină. Doud săptămâni ca să aflu 
răspunsurile, că de nu... fragmente dintr-un corp må- 
celărit găsite plutind pe lângă docuri. Însă chiar dacă 
aș pune acele întrebări, Valint și Balk îl vor informa 

pe Eminenţa Sa despre aranjamentul nostru și... um- 
flate de apa mării, mutilate oribil, de nerecunoscut. 
Vai de bietul Superior Glokta. Un om așa de arătos 
și de mult iubit, și ce ghinion pe capul lui! Oare unde-o 
să apară 

- Înţeleg, Arhilector Sult. 

— Atunci, de ce mai pierzi vremea pe-aici? 


Ardee West însăşi fu cea care deschise ușa, ţinând 
in mână un pahar pe jumătate plin cu vin. 

- A, Superior Glokta, ce surpriză plăcută! Poftește, 
te rog! 

- Pari aproape încântată să mă vezi. 

O reacţie cam rară, într-adevăr, la apariția mea. 

— Şi de ce n-aș fi? replică ea, făcând un pas grațios 
intr-o parte pentru a-l lăsa să treacă. Câte fete au no- 
rocul de-a avea un torționar pe post de guvernantă? 
Nimic nu se compară cu privilegiul ăsta, ca să incura- 
jeze pețitorii. 

Șontăcăind, Glokta trecu pragul. 

- Unde ţi-e camerista? 

- S-a speriat din cauza nu știu cărei armate gur- 
kiene, aşa c-am lăsat-o să plece. S-a dus la mama ei, 
in Martenhorm. 

— Şi eşti gata de plecare şi tu, sper? întrebă el, ur- 
mând-o în camera de zi, caldă şi luminată doar de 
lucirea tăciunilor din cămin, cu perdelele şi obloa- 
nele trase. 

- De fapt, m-am hotărât să rămân în oraș. 

— Serios? Prinţesa tragică, oftând în castelul pustiu? 
Abandonată de servitorii ei necredincioși, frângân- 
du-și mâinile neajutorate, în timp ce dușmanii încon- 
joară șanțul de apărare? pufni Glokta. Eşti sigură că 
ți se potrivește rolul? 

— Mai bine decât ţi se potrivește ţie cel al cava- 
lerului pe un cal alb, venind cu sabia scoasă s-o salveze 
pe demoazela la ananghie, îl măsură ea cu o privire 
disprețuitoare. Sperasem să am parte de un erou măcar 
cu jumătate din dinţi în gură. 

- Credeam că, după atâta vreme, te-ai învățat să 
te-alegi cu mai puţin decât speri. 

Că eu, unul, ştiu că da. 

- Ce pot să spun? Sunt o fire romantică. Ai venit 
aici doar ca să-mi spulberi visele? 

- Nu, pe-asta pot s-o fac și fără să mă deranjez 
atâta. Mă gândeam să bem ceva și să purtăm o con- 
versaţie care să nu includă un cadavru mutilat. 

- În faza asta, mi-e greu să spun în ce direcție ar 
lua-o conversaţia noastră, dar băutura ţi-o pot promite. 

Îi turnă un pahar, iar Glokta îl bău din patru în- 
ghițituri prelungi. Apoi îl întinse să-i mai pună, 
molfăindu-și gingiile îndulcite. 

- Cu toată seriozitatea, gurkienii mai au doar o 
săptămână, cel mult, până vor pune Adua sub asediu. 
Ar trebui să pleci cât mai curând posibil. 

Ardee îi umplu din nou paharul, apoi și pe al ei. 

- N-ai observat că jumătate din oraș a avut aceeași 
idee? Vechiturile roase de purici pe care nu le-a rechi- 
ziţionat armata trec dintr-o mână-n alta la cincizeci 

de mărci bucata. Cetăţenii nervoși dau năvală din 
toate colțurile Midderlandului. Coloane de refugiați 
fără apărare, rătăcind peste întinderi de noroi, cu o 
milă pe zi, încotoșmănațţi cu toate lucrurile de valoare 
pe care le mai au, în timp ce vremea devine tot mai 
rece — prăzi ușoare pentru orice tâlhar, pe-o rază de-o 
sută de mile. 

- Adevărat, fu nevoit Glokta să recunoască, în 
timp ce se potrivea cu chiu, cu vai într-un fotoliu de 
lângă foc. 

— Şi-n fond, unde să mă duc? Jur că nu mi-a mai ră- 
mas în Midderland niciun prieten sau rudă. Ai vrea să 
mă ascund în pădure, să aprind focul frecând două bețe 
Și să vânez veverițe cu mâinile goale? Nu, mulțumesc, 
aici voi fi mai în siguranță, și în condiţii considerabil 
mai confortabile. Am cărbuni pentru foc, iar pivnița 
e plină până la refuz. Pot să rezist luni în șir. 

Arătă cu un gest molatic spre perete: 

- Gurkienii vin dinspre vest, iar noi suntem în 
partea de răsărit a orașului. Nici chiar în palat n-aș 
fi mai în siguranţă, îndrăznesc să spun. 

S-ar putea să aibă dreptate. Aici, cel puţin, pot s-o 
supraveghez cât de cât. 

- Foarte bine, mă înclin în faţa raționamentului. 
Sau, m-aș inclina, dacă spinarea mea mi-ar permite. 

Ardee se aşeză în celălalt fotoliu. 

— Și cum mai e viaţa în coridoarele puterii? 

- Friguroasă. Așa cum sunt adesea coridoarele, 
răspunse Glokta, mângâindu-și buzele cu un deget. 
Mă aflu într-o situaţie dificilă. 

- Am o oarecare experiență cu situaţiile de soiul 
ăsta. 

- Asta e mai... complicată. 

- Ei, atunci, explic-o în niște termeni pe care o 
proastă needucată ca mine să-i poată înțelege. 

Și de ce nu? Oricum privesc deja moartea în fațà. 

— În termenii unei proaste needucate, așadar, imagi- 
nează-ţi următoarele... având o nevoie disperată de anu- 
mite favoruri, le-ai promis unor oameni foarte bogaţi 
şi puternici — doi, mai exact — că te vei mărita cu el. 

- Hm... Mr-ajunge unul. 

- Nici unul nu ţi-ar ajunge, în cazul ăsta anume. 
Amândoi sunt bătrâni și de-o urâţenie de-a dreptul 
hidoasă. 

Ardee ridică din umeri. 

- Urâţenia se iartă ușor, când ești bogat și puternic. 

- Dar acești doi peţitori tind spre manifestări 
violente de gelozie. Manifestări periculoase, dacă infi- 
delitatea ta desfrânată ar ajunge cunoscută. Speraseşi 
să te poți eschiva de la una sau alta dintre promisiuni, 
la un moment dat, dar acum datele nunţilor se apro- 
pie și descoperi că încă mai ești... încurcată strâns cu 
amândoi. Mai strâns decât oricând, chiar. Ce faci? 

Ardee își boți buzele și trase adânc aer în piept, 
pe gânduri, apoi își aruncă o șuviță de păr peste umăr, 
cu un gest teatral. 

- I-aş aduce pe amândoi în pragul nebuniei, cu iste- 
țimea mea fără pereche și frumuseţea mea irezistibilă, 
apoi aș pune la cale un duel între ei. Cel care câștigă 
va primi răsplata supremă: pe mine de nevastă, fără 


puterea armelor 107 


a bănui o clipă că-i fusesem promisă și fostului său 
rival. De vreme ce e bătrân, aş spera sincer să moară 
cât mai repede, lăsându-mă o văduvă respectată. 

Îi zâmbi în lungul nasului. 

- Ce-ai zice de asta, domnule? 

Glokta clipi din ochi. 

- Mă tem că metafora şi-a pierdut relevanţa. 

- Sau... miji Ardee ochii spre tavan, după care 
pocni din degete. S-ar putea să-mi folosesc subtilele 
vicleșuguri feminine... 

Îşi trase umerii inapoi, cu bustul scos în evidență. 

— „ca să prind în cursă un alt treilea bărbat, și 
mai puternic și bogat decât ei. Tânăr, chipeș și cu 
membre mlădioase, cred, dacă tot vorbim în meta- 
fore. M-aș mărita cu el și, cu ajutorul lui, i-aș dis- 
truge pe ceilalți doi, lăsându-i dezamăgiţi şi fără un 
ban. Ha! Ce părere ai? 

Glokta își simţi pleoapa tresărind și și-o apăsă cu 
o mână. Interesant... 

- Un al treilea pețitor... murmură el. La asta nu 
m-am gândit. 


SCAUNUL LUI SKARLING 


Departe, jos, apa spumega năvalnic. În timpul 
nopţii plouase din belșug, iar acum râul se umflase, 
devenind un torent furios care rodea intruna baza 
falezei. Apă rece și neagră, spumă rece şi albă, sub 
stânca rece și neagră. Forme mărunte - galben-auriu, 
portocaliu aprins, violet, în toate culorile focului - 
se învârteau şi se zbăteau duse de curenţii nebunești, 
in orice direcție le purta ploaia. 

Frunze pe apă, intocmai ca el. 

Iar acum, se părea că ploaia avea să-l ducă spre sud. 
Ca să mai lupte. Să omoare oameni care nu auziseră 
niciodată de Logen Nouădegete. Simplul gând făcea 
să-i vină rău. Dar își dăduse cuvântul, iar un om care 
nu se ţine de cuvânt nici nu se poate numi om. Așa 
obișnuia să-i spună tatăl lui. 

Petrecuse ani şi ani fără să se ţină de mare lucru. 
Fără să se ţină de cuvânt, sau de cuvintele tatălui 
său, şi fără să țină la viețile altora — toate însemnând 
mai puțin decât nimic. Lăsase de izbelişte toate 

promisiunile făcute soției și copiilor lui. Îşi călcase 
cuvântul față de oamenii săi, față de prietenii lui și 
față de sine însuşi, de-atâtea ori că nici nu le mai știa 
numărul. Sângerosul-Nouă. Cel mai temut om din 
Nord. Un om care toată viaţa lui umblase numai 
printr-un cerc de sânge. Un om care toată viața nu 
făcuse decât rău. Și tot timpul se uitase la cer și 
ridicase din umeri. Dând vina pe cine era mai aproape 
şi spunându-și că el nu avea încotro. 

Bethod nu mai era. Logen se răzbunase în sfârșit, 
dar lumea nu devenise dintr-odată mai bună. Lumea 
era aceeași, la fel ca el. Își răsfiră degetele mâinii stângi 
pe piatra umedă, indoite și șubrezite de zeci de 
rupturi vechi, cu nodurile zgâriate și pline de coji, 
cu unghiile rupte şi înnegrite pe dedesubt. Privi un 
moment ciotul familiar. 

- Încă viu, şopti el, aproape nevenindu-i să creadă. 

Durerea din coastele lovite îl făcu să tresară, ge- 
mând, când se întoarse de la fereastră, înapoi în sala 
cea mare. Sala tronului lui Bethod, care acum era al său. 
Gândul îi smulse un râs slab, ca un râgâit din pântec, 
insă chiar și acela îi impunse cusăturile de pe obraz şi 
tâmplă. Porni șontâc-șontâc peste pardoseala întinsă, 
fiecare pas fiind un calvar. Sunetul cizmelor frecate de 
podele reverbera din grinzile tavanului inalt, peste vuie- 
tul râului de afară. Fascicule de lumină cețoasă, pline 
de praf, se încrucișau în forme stranii pe scânduri. În 
apropiere, pe un piedestal, se înălța Scaunul lui Skarling. 

Sala, și orașul, și pământurile din jur, toate se 
schimbaseră, devenind de nerecunoscut, dar Logen 

socotea că scaunul arăta cam la fel ca pe vremea lui 
Skarling. Skarling Fărăglugă, cel mai mare erou al 
Nordului. Omul care unise clanurile pentru a lupta 
contra Uniunii, demult. Omul care adunase tot Nor- 
dul laolaltă, cu ajutorul cuvintelor și al gesturilor, cel 
puțin pentru câțiva ani. 

Un scaun simplu pentru un om simplu - bucăți 
de lemn, mari și cinstite, vopsea scorojită pe margini, 
suprafeţe netezite de fiii lui Skarling, și de nepoţii lui, 
şi de oamenii care-i conduseseră de-atunci clanul. Până 
când Sângerosul-Nouă venise să bată la porțile Car- 
leonului. Până când Bethod își însușise tronul, pretin- 
zând că era tot ceea ce fusese Skarling, în timp ce 
reunea Nordul prin forța focului, a oțelului și a fricii. 

- E1, ce faci? 

Logen întoarse smucit capul, pentru a-l vedea pe 
Dow cel Negru rezemat în ușă, cu braţele încrucișate 
pe piept. 

- N-ai de gând să te aşezi pe el? 

Deşi picioarele îl dureau atât de rău încât abia dacă 
se mai putea ţine pe ele, Logen clătină din cap. 

- Mie mi-a plăcut intotdeauna să mă așez pe pă- 
mânt. Nu sunt un erou, și nici Skarling n-a fost rege. 

- A refuzat o coroană, din câte-am auzit. 

- Coroane... scuipă Logen pe paie, cu salivă incă 
rozacee de la tăieturile din gură. Regi... Un rahat, 
toată ideea, iar pentru mine, cea mai proastă alegere 
din câte se putea. 

- D2’ nu zici nu, totuşi, mm? 

Logen se incruntă la el. 

- Ca să vină alt nemernic, și mai rău decât Bethod, 
să se-așeze pe scaunul ăla și să facă Nordul să verse 
și mai mult sânge? Poate-oi fi în stare de ceva bun, 
de-acolo de sus. 

- Poate... îi susținu privirea Dow. Numai că unii 
oameni nu-s croiţi ca să facă nimic bun. 

— Iar vorbiţi de mine? chicoti Crummock, intrând 
cu pași mari pe ușă, urmat de Copoi și de Ursuz. 

- Nu toată lumea vorbeşte de tine, Crummock, 
ii spuse Copoiul. Ai dormit bine, Logen? 

- Mda, minți el. Ca un mort. 

- Și acum? 

Logen privi iar scaunul. 

- Spre Sud, cred. 

- Spre Sud, mârâi Ursuzul, fără să dea prin nimic 
de înţeles dacă o găsea o idee rea sau bună. 

Logen își atinse cu limba carnea ciopârțită din- 
tr-o latură a gurii, doar ca să simtă, fără niciun motiv 
serios, cât de tare îl durea. 

- Calder și Solz sunt încă pe-acolo, pe undeva prin 
preajmă. Nu încape nicio îndoială că Bethod i-a trimis 
să mai caute niște ajutoare. De dincolo de Crinna, sau 
din văile de sus, sau de cine ştie unde... 

Crummock chicoti încet. 

- Aha, treburile bune nu se termină niciodată. 

- Vor cauza necazuri, mai devreme sau mai târziu, 
comentă Copoiul, nu mă-ndoiesc. 

— Cineva trebuie să stea aici și să vegheze la cum 
merg, lucrurile. Să le dea de urmă ălora doi, dacă 
se poate. 

- O să stau eu, replică Dow cel Negru. 

- Eşti sigur? 

Dow ridică din umeri. 

- Nu-mi plac corăbiile, și nici Uniunea nu-mi 
place. N-am nevoie să fac ditamai drumul ca să mă 
dumiresc de asta. Și am destule socoteli cu Calder și 
Solz. O să-mi aleg niște carli din ăia care-au mai 
rămas, și-am să le fac o vizită. 

Își afișă rânjetul răutăcios, bătându-l pe Copoi 
pe braț. 

- Mult noroc vă doresc, acolo jos, cu sudicu. Ţie 
mai ales, ce zici, Sângerosule-Nouă? N-ar fi bine să 
mai pierdem încă un Rege al Nordicilor, acuma, nu? 

Și ieși din sală, cu pas țanţoș și brațele încrucișate 
pe piept. 

- Câţi oameni ne-au mai rămas? 

- Să tot fie vreo trei sute, acum, dacă ia și Dow 
câţiva la el. 

Logen scoase un oftat prelung. 

- Atunci, mai bine să se pregătească de plecare. 
N-ar fi bine ca Furiosul să plece fără noi. 

- Cine-o să vrea să se ducă? întrebă Copoiul. După 
toate prin câte-au trecut în ultimele luni? Cui îi mai 
arde de omoruri? 

- Unora care nu prea știu să facă nimic altceva, cred, 
ridică Logen din umeri. Bethod avea aur acolo, jos, nu? 

- Mda, avea ceva. 

- Atunci, împărțiți-l. Cât mai mult pentru fiecare 
om care vine cu noi. O parte acum, o parte la-ntoar- 
cere. Cred că vor fi câțiva care să primească oferta. 

- Poate. Dacă-i vorba de aur, oamenii vorbesc de 
nu mai pot. Nu-s sigur c-au să şi lupte de n-au să mai 
poată, când o veni vremea. 

- Om vedea, aş zice. 

Câteva clipe, Copoiul îl privi lung. Drept în ochi. 

- De ce? 

- Fiindcă mi-am dat cuvântul. 

- Şi? Înainte nu-ți prea păsa, nu? 

- Nu pot zice că da, și tocmai aici e problema, 
replică Logen, înghițind în sec; avea în gură un gust 
coclit. Ce altceva poți face, decât să-ncerci să fii 
mai bun? 

Copoiul dădu din cap, incet, fără să-și ia ochii din- 
spre chipul lu: Logen. 

- Că bine zici, șefule. Atunci, spre sud. 

- Mhm, făcu și Ursuzul, și amândoi ieșiră pe ușă, 
lăsându-l în sală doar pe Crummock. 

- Deci, spre Uniune cu voi, așa-i, Maiestate? În 
sud, să omorâţi niște maronii sub soare? 

- Spre sud. 

Logen își răsuci un umăr îndurerat, lângă gâtul 
la fel de indurerat, apoi și pe celălalt. 

- Vu şi tu? 

Desprinzându-se de perete, Crummock păși spre 
el, cu oasele colierului țăcănindu-i în jurul gatului gros. 

- Nu, nu, nu, eu nu. Mi-a plăcut cât am stat im- 
preună, zău că da, da’ toate au un sfârșit, nu? Am 
stat departe de munți prea multă vreme, și nevestelor 
mele le-o fi dor de mine. 

Căpetenia delenilor își desfăcu larg brațele, făcu 
un pas înainte și-l cuprinse strâns pe Logen. Puțin 
cam prea strâns, dacă era s-o spună p-a dreaptă. 

- Pot să aibă un rege, dacă vor unul, îi şopti el la 
ureche, da' nu pot zice că vreau și eu. Mai ales nu 
pe omul care mi-a omorât fiul, hmm? 

Logen simţi că-l lua cu frig, de la rădăcinile firelor 
de păr până-n vârful degetelor. 

- Ce credeai? Că n-o să aflu? continuă deleanul, 
trăgându-se mai inapoi pentru a-l privi pe Logen în 
ochi. L-ai măcelărit în văzul tuturor, nu? L-ai căsăpit 
pe micul Rond ca pe-o oaie de pus în căldare, și el era 
cel mai neajutorat. 

Rămăseseră singuri în marea sală, numai ei doi, și 
umbrele, şi Scaunul lui Skarling. Logen se strâmbă, 
când braţele lui Crummock îl strânseră și mai tare, 
peste vânătăile și rănile lăsate de armele lu: Fenris 
Temutul. Nu mai avea putere nici cât să se lupte cu-o 
pisică, și O știau amândoi. Deleanul l-ar fi putut strivi 
ca pe-o muscă, terminând treaba începută de Temut. 
Dar nu făcu decât să zâmbească. 

- Ei, hai, nu-ţi face griji acuma, Sângerosule-Nouă. 
Am căpătat ce-am vrut, nu? Bethod e mort și-n- 
gropat, și Temutu: lui, și vrăjitoarea, și toată ideea aia 
a lui impuțită de unire a clanurilor, toate s-au dus 
inapoi în țărână unde le e locul. Cu tine-n frunte, 
cutez a spune c-o să mai treacă o sută de ani până când 
oamenii din Nord n-au să se mai omoare între ei. Așa 
că, între timp, poate că noi, ăștia de pe dealuri, o 
s-avem puţină liniște, hmm? 

- Sigur c-o s-aveţi, scrâșni Logen printre dinţi, 
strâmbându-se, în timp ce Crummock îl strângea și 
mai tare. 

- L-ai omorât pe fiu-meu, i-adevărat, da? mai am 
destui. Pe ăia mai slabi e mai bine să-i smulgi din rădă- 
cini de mici, știi, nu? Aia slabi și nenorocoși. Dacă-ţi 
pui un lup între oi, pe urmă nu te-apuci și plângi când 
vezi Că ţi-a mâncat-o pe-una mai nevolnică, nu? 

Logen nu putea decât să se holbeze la el. 

- Chiar că eşti nebun. 

- Oi fi io nebun, da’ pe-acolo-s unii și mai răi decât 
mine. 

Se aplecă din nou, pentru a-i șopti la ureche: 

- Nu eu l-am omorât pe băiat, este? 

Apoi îi dădu drumul și-l bătu pe umăr. Așa cum 
ar fi făcut-o un prieten, deși în gestul lui nu se simţea 
nici urmă de prietenie. 

- Să nu mai vii niciodată-n Locurile-Nalte, Nouă- 
degete, ăsta-i sfatul meu. S-ar putea să nu mai fiu în 
stare să-ți fac o primire prietenoasă. 

Se întoarse și plecă, încet, în timp ce-i mai spunea 
peste umăr, legănându-și un deget cărnos: 

- Să nu mai apari prin Locurile-Nalte, Sânge- 
rosule-Nouă! Luna te iubeşte un pic cam prea mult, 
pentru gustul meu! 


CALITĂȚI DE CONDUCĂTOR 


Jezal străbătea străzile pietruite călare pe un ar- 
măsar sur magnific, urmat de Bayaz și Mareșalul 
Varuz, după care veneau zece Cavaleri din Gardă, con- 
duși de Bremen dan Gorst, în echipament complet de 
război. Era o senzaţie stranie şi neliniștitoare să vadă 
orașul, de obicei forfotind de oameni, aproape pustiu 
acum. Numai câţiva copii ai străzii zdrențăroși, niște 
soldați nervoși din garda orașului și unii cetăţeni 
bănuitori mai stătuseră pe loc, iar acum se grăbeau 
să se dea la o parte dinaintea convoiului regal. Jezal 
iși imagina că majoritatea celor care rămăseseră în 
Adua stăteau baricadaţi în dormitoare. Și el ar fi fost 
tentat să facă același lucru, dacă nu i-o lua înainte 
Regina Terez. 

- Când au ajuns? întrebă Bayaz, peste ropotul 
copitelor. 

- Avangarda a apărut inaintea zorilor, îl auzi Jezal 
pe Varuz strigând. Și toată dimineaţa au venit alte 
și alte trupe gurkiene, pe drumul dinspre Keln. Au 

avut loc câteva ciocniri în cartierele de dincolo de 
Zidul lui Casamir, dar nimic care să-i încetinească 
prea mult. Au încercuit deja pe jumătate orașul. 

Jezal intoarse brusc capul: 

- Deja? 

- Gurkienilor le-a plăcut dintotdeauna să vină 
pregătiți, Maiestate, răspunse bătrânul militar, adu- 
cându-și calul lângă al lui. Au început să construiască 
o palisadă în jurul Aduei și au adus cu ei catapulte mari. 
Aceleaşi care s-au dovedit atât de eficiente la asediul 
Dagoskăi. Pe la amiază, vom fi complet înconjurați. 

Jezal înghiți în sec. Cuvântul „înconjurați“ avea 
in el ceva care-i făcea gâtlejul să se contracte neplăcut. 

Coloana încetini la pas, maiestuos, în timp ce se 
apropiau de poarta apuseană a oraşului. Printr-o iro- 
nie care nu-i prea făcea plăcere lui Jezal, era aceeași 
poartă prin care intrase el triumfal în cetate, înainte 
de a fi încoronat ca Înalt Rege al Uniunii. La umbra 
Zidului lui Casamir se adunase o mulțime de oameni, 
și mai mare decât cea care-l salutase după ciudata lui 
victorie asupra țăranilor. Acum, însă, starea de spirit 
nu mai era deloc festivă. În locul fetelor zâmbitoare 
se vedeau bărbaţi încruntați, florile proaspăt culese 
erau înlocuite de arme vechi. Deasupra capetelor se 
inălțau tot felul de prăjini, ca o pădure învălmășită, 
cu vârfurile și muchiile lucind în soare. Furci şi sulițe 
improvizate, căngi de tot felul, cozi de mături cu 
cuțite prinse în locul paielor. 

Nişte membri ai Gărzii Regale erau însoțiți de 
străjeni cu ochii mijiți, printre negustori și meșteșugari 

cu jiletci de piele și săbii lustruite, sau muncitori 
Cocârjaţi, cu arcuri antice și expresii crunte. Erau tot 
ce-aveau mai de soi. Li însoțeau diverși cetățeni, bărbați 
și femei de toate vârstele, echipați cu arme și armuri 
fel de fel, încropite din te miri ce. Sau cu nimic. Era 
greu de spus cine să fi fost militar și cine civil — dacă 
mai exista vreo diferență. Toţi se uitau la rege, în timp 
ce descăleca grăbit, cu pintenii de aur zornăind. Se 
uitau /a el, își dădu Jezal seama, când porni printre ei, 
cu garda de corp în armuri însoțindu-l. 

— Ei sunt apărătorii cartierului ăstuia? îi murmură 
Jezal Lordului Mareșal Varuz, care-l urma indeaproape. 

- O parte din ei, Maiestate. Împreună cu câţiva 
orășeni entuziaști. Un spectacol induioșător. 

Jezal ar fi dat bucuros o mulțime înduioșătoare 
pe una eficientă, dar presupunea că un lider trebuie 
să pară întotdeauna neimblânzit în faţa celor ce-l ur- 
mează. Bayaz i-o spusese de-atâtea ori... Cât de ade- 
vărat era acest lucru pentru un rege în fața supușilor 
săi — de două ori mai adevărat, de trei... Mai ales un 
rege a cărui coroană recent dobândită ar putea fi 
considerată cam alunecoasă - în cel mai bun caz. 

Așa că se îndreptă de spate, își ridică bărbia brăz- 
dată de cicatrice cât de sus îndrăznea, și-și aranjă cu 
o mână înmănușată mantia tivită cu auriu. Își văzu 
de drum prin mulțime, cu mersul său ţanţoș și 
încrezător dintotdeauna, ținându-și o mână pe 
măciulia sabiei, în speranţa că nimeni nu bănuia ca- 
zanul de îndoială și teamă ce-i clocotea scăzut înapoia 
ochilor. Oamenii murmurau în timp ce trecea prin 

faţa lor, cu Varuz și Bayaz urmându-l grăbiţi. Unii 
incercau să facă plecăciuni, alții nici nu se osteneau. 

— Regele! 

- Credeam că-i mai înalt... 

- Jezal Bastardul. 

Jezal întoarse brusc capul, dar nu avea de unde 
să ştie cine vorbise. 

- Asta-i Luthar! 

- Ura pentru „Maiestatea Sa“! se auzi un strigăt, 
urmat de o rumoare fără vlagă. 

- Pe-aici, spuse un ofițer palid din fața porții, 
indicând o scară, cu un gest parcă de scuză. 

Jezal o urcă vitejește, câte două trepte o dată, cu 
pintenii răsunând. leși pe acoperișul turnului porții 
și încremeni, cu buza răsfrântă de dezgust. Cine stă- 
tea acolo, dacă nu vechiul lui prieten, Superiorul 
Glokta, cocoşat peste baston, cu respingătorul său 
zâmbet știrb pe față? 

- Maiestatea Voastră, rânji el, cu ironie în glas. 
Ce onoare copleșitoare. 

Și ridică bastonul, pentru a arăta spre parapet. 

- Acolo sunt gurkienii. 

Jezal incerca să formuleze o replică potrivit de acidă, 
in timp ce urmărea cu privirea direcția bastonului lui 
Glokta. Clipi din ochi, iar mușchii feței i se pleoștiră. 
Fără o vorbă, trecu pe lângă bătrânul schilod. Gura 
marcată de cicatrice i se deschidea încet, și așa rămase. 

- Inamicul, mârâi Varuz, iar Jezal încercă să-și 
imagineze ce-ar fi zis Logen Nouădegete la vederea 
unei asemenea priveliști. 

- Rahat... 

Pe câmpiile umede, peste drumuri și printre tu- 
fişuri, între ferme, sate și cele câteva pâlcuri de copaci 
bătrâni din imprejurimile oraşului, trupele gurkiene 
roiau cu miile. Drumul larg și pietruit către Keln, 
care se arcuia spre sud printre terenurile agricole 
netede, arăta ca un râu unduitor, forfotitor, sclipi- 
tor, de oameni în marș. Soldați gurkieni în coloană, 
scurgându-se lin pentru a inunda câmpia, pentru a 
inconjura orașul cu un inel uriaș de oameni, lemn și 
oțel. Stindarde înalte se ridicau deasupra gloatei trepi- 
dante, simboluri aurii strălucind în lumina apoasă a 
soarelui de toamnă. Drapelele legiunilor Împăratului. 
Dintr-o singură privire, Jezal numără zece. 

- O oaste considerabilă, remarcă Bayaz. 

Era îngrozitor de puțin spus. Glokta rânji: 

- Gurkienilor nu le place să călătorească de unii 
singuri. 

Parapetul la care se referise mai-nainte se ridica 
deja, o linie întunecată șerpuind pe câmpiile noro- 
ioase, la câteva sute de pași în faţa zidurilor, cu un 
șanț nu prea adânc paralel cu el. Mai mult decât adec- 
vat pentru a împiedica aprovizionarea orașului din 
exterior. Mai departe, începeau să se contureze câteva 
tabere: întinderi vaste de corturi albe, rânduite în 
careuri ordonate, câteva având deasupra coloane de 
fum negru care pluteau deja spre cerul alb, de la focu- 
rile de gătit și fierării. Tot aranjamentul emana un 
sentiment profund și îngrijorător de permanență. O 
fi fost Adua încă în mâinile Uniunii, însă nici chiar 

cel mai mincinos patriot n-ar fi putut nega că îm- 
prejurimile orașului aparțineau deja Împăratului 
din Gurkhul. 

- Trebuie să recunoaștem că sunt bine organizaţi, 
comentă posac Varuz. 

- Da... organizarea lor... 

Dintr-odată, glasul lui Jezal devenise uscat ca niște 
podele vechi. Afișarea unei expresii vitejești părea mai 
degrabă nebunească decât curajoasă. 

O duzină de călăreți se desprinseseră din rân- 
durile gurkienilor, iar acum se apropiau în trap 
ușor. Deasupra lor fluturau două flamuri prelungi, 
de mătase roșie și galbenă, înscrise cu caractere 
kantice aurii. Era și un steag alb, atât de mic încât 
abia dacă se vedea. 

- Sol, mârâi Întâiul dintre Magi, clătinând încet 
din cap. O biată scuză pentru niște nătărăi bătrâni 
cărora le place să se audă vorbind despre tratamente 
umane, înainte de a începe măcelul. 

Cred că, în materie de nătărăi bătrâni cărora le place 
să se audă vorbind, tu ești expertul suprem. 

Aşa ar fi replicat Jezal, dar își păstră ideea pentru 
sine, în timp ce privea grupul gurkian care se apropia 
intr-o tăcere apăsătoare, În frunte călărea un om înalt, 
cu luciri aurii pe coiful ascuţit și armura lustruită, 
stând în acea poziție arogantă care, chiar și de la 
distanță, ţipă a autoritate. 

Mareșalul Varuz se încruntă: 

- Generalul Malzagur. 

- Îl cunoşti? 

- A comandat forțele Împăratului, în ultimul 
război. Luni în șir ne-am tot hărțuit. Am parlamentat 
de mai multe ori. Un adversar foarte dibaci. 

- Totuşi, i-ai venit de hac, nu? 

— În cele din urmă, Maiestate, răspunse Varuz, de- 
parte de-a arăta încântat. Atunci, însă, aveam o armată. 

Comandantul gurkian se apropia tropăind prin 
amestecătura de clădiri părăsite ce se intindeau din- 
colo de Zidul lui Casamir. Își struni calul în faţa 
porţii, privind mândru în sus, cu o mână în șold. 

- Sunt generalul Malzagurt! strigă el cu un accent 
kantic pronunțat. Reprezentantul ales al Magnificenţei 
Sale, Uthman-ul-Dosht, Împăratul Gurkhulului. 

- Eu sunt Regele Jezal Întâiul. 

- Fireşte. Bastardul. 

Nu avea niciun rost să nege. 

— Așa este. Bastardul. De ce nu intri, generale? Am 
putea vorbi față-n faţă, ca doi oameni civilizați. 

Ochii lui Malzagurt se abătură spre Glokta. 

— lartă-mă, dar răspunsul dat de guvernul dumitale 
emisarilor neinarmaţi ai Împăratului nu a fost întot- 
deauna... civilizat. Cred că prefer să rămân în afara 
zidurilor. Deocamdată. 

- Cum dorești. Cred că-l cunoști deja pe Lordul 
Mareșal Varuz, nu? 

- Fireşte. Pare să fi trecut o veșnicie de când ne-am 
zbenguit prin pustietățile secetoase. Aș spune că mi-ai 
lipsit... dar n-o fac. Cum o mai duci, vechiul meu 
prieten și dușman? 

- Destul de bine, mormăi Varuz. 

Malzagurt arătă spre vasta întindere a puterii de 
luptă desfășurate în spatele lui. 

- Ţinând seama de împrejurări, hmm? Nu-l 
cunosc pe celălalt... 

- Ăla-i Bayaz. Întâiul dintre Magi. 

Un glas calm și lin. Aparținea unuia dintre înso- 
țitorii lui Malzagurt. Un om îmbrăcat simplu, în alb, 
cam ca un preot. Nu părea mult mai vârstnic decât 
Jezal, și arăta foarte chipeș, cu o față netedă și închisă 
la culoare. Nu purta armură și nici vreo armă. Îmbră- 
cămintea și șaua lui simplă nu aveau niciun fel de 
podoabe. Cu toate acestea, ceilalți membri ai soliei, 
ba chiar și Malzagurt, îl priveau cu un respect vizibil. 
Cu teamă, aproape. 

- Aha... se uită în sus generalul, mângâindu-și în- 
gândurat barba scurtă, căruntă. Deci, ăsta e Bayaz. 

Tânărul dădu din cap. 

- El este. Nu ne-am mai văzut de mult timp. 

- Nici pe departe de-atât de mult timp, Mamun, șarpe 
blestemat! se agăță Bayaz de parapet, cu dinții dezgoliți. 

Bătrânul Mag se pricepea așa de bine să joace rolul 
unchiului blajin, încât Jezal uitase ce înspăimân- 
tătoare puteau fi accesele lui neașteptate de furie. 
Șocat, făcu un pas într-o parte, ridicând pe jumătate 
o mână ca să-și apere faţa. Aghiotanţii și stegarii gur- 
kieni se chirciră în șei, unul ajungând chiar să vomite 
cu zgomot. Până și Malzagurt își pierdu o halcă în- 
semnată din postura eroică. 

Mamun, însă, rămase cu privirea îndreptată în sus, 
la fel de calm ca înainte. 


124 Joc ABERCROMBIE 


- Unu dintre frații mei credeau că poate ai fugit, 
dar eu știam ce știam. Khalul spunea mereu că mân- 
dria ta va fi cea care-ţi va veni de hac, și iată dovada. 
Acum, mi se pare ciudat că te-am crezut cândva un 
mare om. Arăți îmbătrânit, Bayaz. Te-ai împuţinat 
la trup. 

- Orice lucru pare mai mic când stă mult mai sus 
decât tine! mârâi Întâiul dintre Magi, pe un ton cum- 
plit de ameninţător, în timp ce-și răsucea capătul 
bastonului pe pietrele pasarelei. Vino mai aproape 
Mâncătorule, și-ai să-mi poţi judeca slăbiciunea în 
timp ce arzi! 

— A existat o vreme când mă puteai strivi doar 
c-un cuvânt, nu mă îndoiesc. Acum, însă, cuvintele 
tale nu mai sunt decât vorbe-n vânt. Puterile ţi s-au 
risipit încet, de-a lungul anilor, câtă vreme ale mele 
niciodată n-au fost mai mari. Am în spatele meu o 
sută de frați și surori. Tu ce aliați ai, Bayaz? întrebă 
el, privind de-a lungul meterezelor cu un zâmbet 
batjocoritor. Doar pe cei pe care-i meriți. 

- S-ar putea să-mi găsesc niște aliați care te vor 
surprinde. 

- Mă indoiesc. Demult, Khalul mi-a spus care avea 
să fie ultima ta speranță, deznădăjduită. Și timpul a 
dovedit că avea dreptate, la fel ca întotdeauna. Așadar, 
te-ai dus până la marginea Lumii, alergând după 
umbre. Umbre întunecate chiar, pentru unul care se 
numește un om drept. Și știu că ai dat greș, afirmă 
preotul, arătându-și două șiruri de dinți albi. Sămânţa 
a ieșit din istorie, demult. Îngropată, la multe leghe 

sub pământ. Scufundată, adânc sub fundul oceanului. 
Iar speranţele tale s-au scufundat și ele odată cu ea. Nu 
ţi-a mai rămas decât o singură cale. Vii cu noi de bună- 
voie, ca să fii judecat de Khalul pentru trădare? Sau 
va trebui să intrăm noi să te luăm? 

— Îndrăzneşti să-mi vorbeşti mie de trădare? Tu, 
care ai trădat cele mai Înalte principii ale ordinului 
nostru și ai încălcat legea sacră a lui Euz? Câţi ai ucis, 
ca să fii acum atât de puternic pe cât ești? 

Mamun se mulțumi să ridice din umeri. 

- Foarte mulți. Ne-ai lăsat multe căi întunecate 
din care să alegem, Bayaz, și am făcut toate sacrifi- 
ciile de care am avut nevoie. N-are niciun rost să ne 
certăm pentru trecut. După atâtea secole, stând pe 
laturile opuse ale unei mari prăpastii, cred că nici unul 
dintre noi nu-l va convinge vreodată pe celălalt. 
Învingătorii pot hotări cine a avut dreptate, la fel cum 
au făcut întotdeauna, încă de mult dinaintea Vechiu- 
lui Timp. Îşi știu deja răspunsul, dar Profetul ar dori 
să pun întrebarea: vii la Sarkant, ca să răspunzi pentru 
odioasele tale crime? Vii să fii judecat de Khalul? 

— Judecat? mârâi Bayaz. El să mă judece pe mine, 
ucigașul ăla bătrân cu capul umflat? 

Râsul său ca un lătrat răsună în jos de pe ziduri. 

— Hai și ia-mă, dacă indrăznești, Mamun. Te-aștept! 

- Atunci, vom veni, murmură întâiul ucenic al 
lui Khalul, privindu-l încruntat pe sub sprâncenele 
sale negre și subțiri. Ani după ani ne-am pregătit. 

Cei doi rămaseră tăcuţi, uitându-se crunt unul la 
altul, iar Jezal se încruntă şi el. Îl nemulțumea senzaţia 

neașteptată că, într-un fel, totul nu era decât un conflict 
între Bayaz și acel preot, iar el, deși rege, părea un copil 
care trage cu urechea la o ceartă a părinților, neavând 
niciun cuvânt de spus. 

- Declară-ţi termenii, generale! mugi el. 

Malzagurt î își drese glasul. 

- Mai întâi, dacă-i predai Împăratului orașul Adua, 
este dispus să te lase să-ți păstrezi tronul, ca supus al 
lui, firește, plătind tributul cuvenit. 

- Câtă generozitate din partea lui! Și trădătorul, 
Lordul Brock? Am înţeles că i-ați promis coroana 
Uniunii. 

- Nu avem niciun angajament definitiv față de 
Lordul Brock. În fond, nu el ține orașul în mână — 
dumneata îl ţii. 

— Şi nici nu-i prea respectăm pe cei care-și trădează 
propriii stăpâni, adăugă Mamun, cu o privire negu- 
roasă spre Bayaz. 

- În al doilea rând, cetățenilor Uniunii li se va 
permite să trăiască mai departe conform propriilor lor 
legi și obiceiuri. Vor continua să trăiască în libertate. 
Sau, mai aproape de libertate decât au fost vreodată, 
cel puțin. 

- Mărinimia voastră e uluitoare! 

Jezal ar fi vrut să vorbească ironic, dar nu-i prea 
reuşise. 

- În al treilea rând, strigă generalul, cu o privire 
nervoasă într-o parte, spre Mamun, ne va fi predat 
omul cunoscut ca Bayaz, Întâiul dintre Magi, legat 
în lanţuri, ca să poată fi transportat la Templul din 


puterea armelor 127 


Sarkant, pentru a fi judecat de Profetul Khalul. 
Aceştia sunt termenii noștri. Refuzaţi-i, și Împăratul 
va decreta ca Midderlandul să fie tratat ca orice pro- 
vincie cucerită. Mulți oameni vor fi uciși, și mult mai 
mulți vor fi luaţi în sclavie. Se vor instala guvernatori 
gurkieni, Agriontul vostru va fi transformat în templu, 
iar actualii voştri conducători... închiși în celule, în 
beciurile palatului imperial. 

Instinctiv, Jezal începu să deschidă gura pentru a 
refuza. Apoi se opri. Harod cel Mare, fără îndoială, 
ar fi scuipat un răspuns sfidător, cu orice preţ, poate 
chiar s-ar fi și ușurat pe emisarul de jos. Simpla idee 
de a negocia cu gurkienii contravenea tuturor 
convingerilor lui dintotdeauna. 

Dar, dacă stătea să se gândească, termenii erau cu 
mult mai generoși decât se așteptase vreodată. Pro- 
babil că Jezal s-ar fi bucurat de mai multă autoritate, 
ca supus al lui Uthman-ul-Dosht, decât acum, cu 
Bayaz suflându-i mereu în ceafă, zi și noapte. Putea 
să salveze vieți nenumărate, doar cu o vorbă. Vieţi 
adevărate, ale unor oameni adevăraţi. Ridică mâna, 
frecându-și ușor cu un deget bărbia brăzdată de cica- 
rice. Cunoscuse destule suferinţe, pe câmpiile nemăr- 
ginite ale Vechiului Imperiu, ca să se gândească 
temeinic înainte de a risca atâtea vieți, și pe a lui în 
special. Ideea celulelor de sub palatul Împăratului il 
făcea să nu se grăbească. 

Era ciudat că tocmai lui îi revenea o decizie atât 
de vitală. Lui, unui om care, cu nu mai mult de un 
an în urmă, mărturisise mândru că nu se pricepea la 

nimic și că puţin îi păsa. Dar, în fond, Jezal incepea 
să aibă îndoieli că orice om într-o poziţie de înaltă 
autoritate ştia vreodată cu adevărat ce făcea. Tot ce 
putea spera era să-și păstreze o vagă iluzie că ar fi fost 
posibil. Şi, ocazional, poate, să încerce să influenţeze 
cât de puţin mersul orb al evenimentelor, într-o 
direcție sau alta, cu nădejdea disperată că alesese calea 
cea potrivită. 

Dar care era direcția potrivită? 

- Dă-mi odată răspunsul! strigă Malzagurt. Am 
pregătiri de făcut! 

Jezal se încruntă. Se săturase de dictatele lui Bayaz, 
dar cel puțin bătrânul ticălos jucase un rol în ascen- 
siunea lui spre tron. Se săturase de disprețul lu: Terez, 
dar ea măcar era soția lui. Lăsând la o parte orice alte 
considerente, cam ajunsese la capătul răbdării. Pur 
și simplu, refuza să primească ordine, sub amenin- 
țarea sabiei, de la un general gurkian fanfaron și 
preotul lui afurisit. 

— Îşi resping toți termenii! anunţă el nepăsător, 
de pe zid. Îi resping total și complet. Nu prea am obi- 
ceiul de a-mi preda sfetnicii sau suveranitatea doar 
fiindcă așa mi se cere. Și cu atât mai puţin unei hoarde 
de bădărani gurkieni care n-au nici bune maniere, nici 
vreun dram de minte. Acum nu mai ești în Gurkhul, 
generale, iar aici aroganţa dumitale nu mai inseamnă 
nici cât coiful ăla caraghios pe care-l porți pe cap. 
Cred că, până să părăsești aceste meleaguri, vei învăţa 
o lecţie aspră. Aș mai putea să adaug, inainte s-o ștergi 
cu coada-ntre picioare, că vă incurajez, pe tine și pe 

preotul tău, să vă luați la regulat? Cine știe, poate-l 
convingi să vi se alăture și pe marele Uthman-ul-Dosht, 
ba încă și pe atoateștiutorul Profet Khalul, ca să v-o 
trageţi în patru! 

Generalul Malzagurt se încruntă. Se sfătui scurt 
cu un aghiotant, fiind clar că nu prea pricepuse cele 
mai fine nuanţe ale ultimei fraze. Când în sfârșit se 
dumiri, făcu un gest furios cu mâna sa negricioasă, 
lătrând un ordin în kantică. Jezal văzu mai mulți 
oameni care mergeau printre clădirile de dincolo de 
ziduri, cu torţe în mâini. Generalul gurkian aruncă 
o ultimă privire spre turnul porții. 

- Rozalii nenorociți! mârâi el. Animalelor! 

Și, trăgând brusc de frâul calului, o luă din loc, 
cu ofițerii după el. 

Preotul Mamun mai rămase un moment pe loc, 
cu tristețea întipărită pe chipul lui perfect. 

- Așa să fie. Ne vom lua pe noi armura. Dumne- 
zeu să te ierte, Bayaz. 

- Tu ai mai multă nevoie de iertare decât mine, 
Mamun! Pentru tine să te rogi! 

— Asta şi fac. În fiecare zi. Dar n-am văzut niciun 
semn, în toată lunga mea viaţă, că Dumnezeu ar fi 
iertător din fire. 

Își întoarse calul și porni încet înapoi, spre liniile 
gurkiene, printre clădirile abandonate, pe ale căror 
ziduri începeau deja să urce flăcările. 

Jezal trase aer în piept, prelung, întretăiat, în timp 
ce ochii i se îndreptau spre mulțimea de oameni ce 
mișunau pe câmpii. Fir-ar gura lui a dracu”, că numai 

în belele îl băga! Acum, Însă, era cam târziu ca să se 
mai răzgândească. Simți mâna părintească a lui Bayaz 
pe umăr, acea atingere care în ultimele câteva săptă- 
mâni devenise atât de iritantă. Fu nevoit să strângă 
din dinți, pentru a nu se feri. 

— Ar trebui să te adresezi poporului, îi spuse Magul. 

- Ce? 

- Cuvintele potrivite ar putea avea o influență 
hotărâtoare. Harod cel Mare putea vorbi în orice mo- 
ment. Ți-am povestit cum a fost atunci când... 

- Foarte bine! îl întrerupse Jezal, răstit. Mă duc. 

Porni spre parapetul opus, cu tot entuziasmul 
unui condamnat care urcă pe eșafod. Jos, mulți- 
mea se răsfira în toată diversitatea ei tulburător de 
pestriță. Jezal simţea nevoia să-și strângă centura, 
dar se stăpâni. Cine știe de ce, 1 se tot părea că-i vor 
cădea pantalonii în faţa tuturor acelor oameni. O 
idee ridicolă. Își drese glasul. Cineva îl văzu și arătă 
cu degetul: 

- Regele! 

- Regele Jezal! 

- Vorbește regele! 

Mulțimea se foi, se frământă și se răspândi, atrasă 
spre turnul porții, ca o mare de fețe pline de spaimă, 
de așteptare, de nevoia unui ajutor. Încet, zarva din 
piaţă se stinse, înlocuită de o tăcere adâncă. 

- Prieteni... compatrioți... supuși ai mei! răsună 
glasul lui Jezal, cu autoritate binevoitoare; un bun 
inceput, foarte... retoric. Dușmanii noștri pot fi 
mulţi... foarte mulți... 

Se blestemă în sinea lui. O asemenea mărturisire 
nu prea le insufla curaj maselor. 

— Dar vă îndemn să fiți viteji! Avem ziduri de apărare 
puternice! strigă el, bătând cu palma în pietrele metere- 
zelor. Curajul nostru este neabătut! continuă, lovindu-și 
cu pumnul platoșa lustruită. Vom rezista cu tărie! 

Așa mai mergea! Își descoperise un talent oratoric 
innăscut. Mulțimea se încălzea, putea s-o simtă. 

- Nu va fi nevoie să rezistăm la nesfârșit! Lordul 
Mareșal West e chiar acum pe drum încoace, să ne 
ajute cu armata lui... 

- D2’ când vine? zbieră cineva, stârnind un val 
de bombăneli furioase. 

- Ää... 

Prins pe picior greșit, Jezal aruncă o privire neli- 
niștită spre Bayaz. 

- Păi... 

- Când ajung aici? Când? șuieră Întâiul dintre 
Magi către Glokta, iar schilodul făcu un gest repezit 
spre cineva de jos. 

- Curând! Puteţi fi siguri de asta! 

Blestemat să fie Bayaz, avusese cea mai tâmpită idee. 
Jezal habar n-avea cum să dea curaj unei adunături atât 
de bălțate. 

- Şi copiii noștri? Cu casele noastre cum rămâne? 
Casa ta o să ardă? Da sau ba? 

Urmă un iureș de strigăte nemulțumite. 

- Nu vă temeți! Vă rog... vă implor...! 

La naiba! Nu trebuia să roage pe nimeni nimic, 
doar era rege! 

- Armata e pe drum! 

Observă nişte chipuri negre croindu-și cu forța 
drum prin îmbulzeală. Practicieni ai Inchiziției. Se 
adunau, oarecum spre ușurarea lui, în jurul locului 
de unde răsunau protestele. 

- Chiar acum pleacă din Nord! Vor veni în aju- 
torul nostru cât de repede și-i vor învăţa o lecție pe 
câinii ăștia gurkieni... 

- Când? Când o să... 

Nişte ciomege negre se ridicară și căzură, în 
mijlocul mulțimii, iar întrebarea fu retezată de un 
țipăt ascuţit. 

Jezal se strădui să strige şi mai tare: 

- Între timp, îi vom lăsa pe nemernicii gurkieni 
să ne cutreiere liberi câmpiile? Câmpiile părinților 
noștri? 

- Nu! răcni cineva, spre marea ușurare a lui Jezal. 

- Nu! Le vom arăta acestor sclavi kantici cum 
poate să lupte un cetăţean liber al Uniunii! 

Un cor de încuviințări călduţe. 

- Vom lupta vitejește ca leii! Feroce ca tigri! 

Începuse să se ambaleze, iar cuvintele i se revăr- 
sau pe gură ca și cum chiar le-ar fi crezut. Poate că 
le și credea. 

- Vom lupta la fel cum am luptat pe vremea lui 
Harod! A lui Arnault! A lui Casamur! 

Se înălță un val de ovaţii. 

- Nu ne vom afla odihna până când diavolii ăștia 
gurkieni nu vor fi alungaţi inapoi, dincolo de Marea 
Circulară! Fără niciun fel de negocieri! 

- Fără negocieri! repetă un glas. 

- La dracu” cu gurkienii! 

- Nu vom capitula niciodată! urlă Jezal, dând cu 
pumnul în parapet. Vom lupta pentru fiecare stradă! 
Pentru fiecare casă! Pentru fiecare odaie! 

- Pentru fiecare casă! ţipă o voce, ca turbată, iar 
cetăţenii din Adua aprobară cu un răget colectiv. 

Simţind importanța momentului, Jezal își scoase 
sabia din teacă, cu un scrâșnet cât se putea de război- 
nic, și O ridică deasupra capului. 

- Iar eu voi fi mândru să-mi scot sabia alături de 
voi! Vom lupta unii pentru alții. Vom lupta pentru 
Uniune! Fiecare om... bărbat sau femeie... un erou! 

Izbucniră urale asurzitoare. Jezal își agita sabia 
prin aer, iar lăncile de jos îi urmară exemplul, într-o 
revărsare de scânteieri. Pumnii loveau pieptarele, 
băteau în pietre. Pe chipul lui Jezal se ivi un zâmbet 
larg. Oamenii îl iubeau, și erau mai mult decât dor- 
nici să lupte pentru el. Împreună, aveau să învingă, 
o simţea. Luase decizia potrivită. 

- Bine jucat, îi murmură Bayaz la ureche. Bine 
de tot... 

Jezal ajunsese la capătul răbdării. Se răsuci spre 
Mag, cu dinţii dezgoliți. 

- Știu foarte bine ce fac! N-am nevoie de pisă- 
logelile tale continue... 

- Maiestate, interveni glasul piţigăiat al lui Gorst. 

- Cum îndrăznești să mă-ntrerupi? Ce naiba... 

Tirada lui Jezal fu întreruptă de o văpaie roșiatică, 
zărită cu coada ochiului, căreia-i urmă peste o clipă 

o detunătură năprasnică. Întoarse scurt capul, pen- 
tru a vedea flăcările care izbucneau peste învălmă- 
șeala de acoperișuri, la o oarecare distanţă, spre dreapta. 
Jos, în piață, se auzi o exclamaţie colectivă, și o 
mișcare nervoasă străbătu ca un val mulțimea. 

- A început bombardamenul gurkian, spuse Varuz. 

O dâră de foc se repezi pe cerul alb, deasupra li- 
niilor gurkiene. Jezal privi cu gura căscată cum capă- 
tul ei se prăvălea spre oraș. Căzu între clădiri, de astă 
dată la stânga lui, stârnind o vâlvătaie orbitoare. 
Cumplita bubuitură îi ajunse la urechi peste o clipă. 

De jos se auzeau strigăte. Ordine, poate, sau zbie- 
rete de panică. Oamenii porneau care-ncotro, toți în 
același timp. Unii se repezeau spre ziduri, alții către 
casele lor, ori nicăieri anume - o îmbulzeală haotică 
de trupuri înghesuite și prăjini ce se legănau. 

— Apă! strigă cineva. 

- Foc! 

- Maiestatea Voastră... ciripi Gorst, care deja îl 
conducea pe Jezal inapoi spre scară. Ar trebui să vă 
intoarceți numaidecât în Agriont. 

Jezal urmări încă o explozie tunătoare, și mai aproa- 
pe. Fumul se ridica deja în pete unsuroase, peste oraș. 

- Da, murmură el, lăsându-se dus la loc sigur; își 
dădu seama că mai ținea sabia în mână, și o vâri la 
loc în teacă, cu un aer vinovat. Da, desigur... 

Neînfricarea, după cum observase cândva Logen 
Nouădegete, este lauda prostului. 


CIOCAN ȘI NICOVALĂ 


Glokta se scutura de râs, într-o serie de chicoteli 
țiuitoare ce-i bolboroseau printre gingiile goale, in 
vreme ce scaunul tare scârțâia sub fundul lui osos. 
Tusea și scâncetele îi răsunau înfundat, reverberate 
de pereții goi ai camerei de zi cam întunecoase. 
Într-un fel, suna ca o tânguială. Și poate așa și este, 
măcar puțin. 

Fiecare smucitură a umerilor lui anchilozați îi înfi- 
gea cuie în ceafă. Fiecare spasm al cutiei toracice îi trimi- 
tea fulgere de durere până-n vârful acelor degete de la 
picioare care-i mai rămăseseră. Vat, ce ironie! Chicotesc 
de neputinţă, mă blizesc cu disperare. 

Clăbuci de salivă îi săreau de pe buze, în timp ce 
slobozi un ultim scheunat prelung. Ca behäitul unei oi 
pe moarte, doar că mai puțin demn. Apoi înghiţi în sec 
și se șterse la ochi. De ani buni n-am mai râs asa de tare. 
Cred că dinainte de-a se fi apucat de treabă torționarii 
Împăratului — n-ar fi de mirare. Și totuși, nu-i chiar așa 

de greu să te opresti. La urma urmei, aici nu e nimic cu 
adevărat comic, este? Ridică scrisoarea și o mai citi O dată. 


Superior Glokta, 


Șefii mei de la casa bancară Valint și Balk sunt mai 
mult decât dezamăgiţi de progresele dumitale. A trecut 
ceva timp de când ţi-am cerut, personal, să ne infor- 
mezi despre planurile Arbilectorului Sult. În special, 
cu privire la motivele interesului său permanent faţă 
de Universitate. De-atunci, n-am mai primit nicio 
veste de la dumneata. 

Poate-ţi închipui că sosirea neașteptată a gurkienilor 
dincolo de zidurile orașului a schimbat pretenţiile 
șefilor mei. 

Nu s-a schimbat nimic, în niciun fel. Și nici n-o 
să se schimbe. 

Ne vei da raportul până la sfârșitul săptămânii, 
altfel Eminenţa Sa va fi informat despre loialitățile 
dumitale divizate. 

Nu mai este nevoie să adaug că ar fi foarte înţelept 
să distrugi această scrisoare. 

Mauthis 


Glokta privi mult timp hârtia, la lumina singurei 
lumânări, cu gura sa ferfenițită căscată larg. Pentru asta 
am trăit eu luni întregi de chinuri în întunericul temni- 
telor Împăratului? ...Am trecut prin Ghilda Pânzarilor, 
cu torturi sălbatice? ...Mi-am croit drum prin orașul 
Dagoska, cu măceluri sângeroase? Ca să-mi sfârșesc zilele 

în dizgrație, prins între un birocrat bătrân și dușmăânos 
și o bancă plină de escroci trădători? Toate manevrele 
mele, toate minciunile, învoielile si durerea... Toate acele 
cadavre lăsate pe marginea drumului... pentru asta? 

Un nou acces de râs îi zgâlţâi trupul, răsucindu-l 
și făcându-i spatele îndurerat să scârțâie din toate 
încheieturile. Eminenta Sa și bancherii știa se merită 
unii pe alții! Chiar și cu orașul arzând până-n temelii 
în jur, nu se pot opri o clipă din jocurile lor. Jocuri ce se 
pot dovedi fatale pentru bietul Superior Glokta, care n-a 
făcut decât să-și dea toată silinţa schiloadă. Fu nevoit 
să-și șteargă un muc mic de sub nas, atât de tare îl 
făcuse să râdă ultimul gând. 

Aproape că ar fi păcat să ard un document așa 
de-ngrozitor de ilar. Poate ar fi mai bine să i-l duc în 
schimb Arhilectorului? Oare ar fi în stare să vadă latura 
comică, mă întreb... Am râde bine împreună? Întinse 
mâna, apropiind colțul scrisorii de flacăra lumânării, 
privi focul care o cuprindea dintr-o parte, pentru a 
se târi apoi peste rândurile scrise, transformând hârtia 
albă în cenușă neagră și îndoită. 

Arzi, la fel ca speranţele mele, și ca visele mele, şi ca 
viitorul meu glorios, făcut scrum sub palatul Împăra- 
tului! Azi cum a ars Dagoska și cum cu siguranță va 
arde și Adua, pârjolită de furia Împăratului! Arzi cum 
mi-ar plăcea mie să-l ard pe Regele Jezal Bastardul, și 
pe Întâiul dintre Magi, și pe Arhilectorul Sult, și pe 
Valint și Balk, și toată afurisenta asta de... 

- Ih! 

Glokta își flutură prin aer degetele pârlite, apoi 
și le supse între gingiile fără dinți. Râsul ii pierise 
dintr-odată. Ciudat... Prin oricâte dureri am trece, tot 
nu ne obișnuim niciodată cu ele. Mereu ne dăm de ceasu” 
morții ca să scăpăm. În veci nu ne resemnăm cu gândul 
că vor mai urma. Un colţ al scrisorii încă mai fumega 
pe jos. Glokta se încruntă și-l strivi cu o impunsătură 
sălbatică a bastonului. 


Prin aer se simţea mirosul greu al fumului. Cz de 
la o sută de mii de prânzuri arse. Chiar şi acolo, în 
Agriont, ajunsese o pâclă cenușie, ca o ceaţă care făcea 
clădirile din capetele străzilor să se contopească. De 
câteva zile, incendiile făceau prăpăd prin cartierele 
exterioare, iar bombardamentul gurkian nu slăbise 
nici cu o câtime, zi și noapte. Chiar în timp ce Glokta 
mergea pe stradă, cu respirația ţiuindu-i prin găurile 
dintre dinţi, în efortul de a pune un picior în faţa 
celuilalt, se auzi bubuitul înfundat al unui butoi in- 
cendiar căzând undeva în oraș, și simţi prin tălpile 
cizmelor murmurul mărunt al vibraţiei. 

Oamenii de pe alee îngheţară, privind alarmaţi în 
sus. Acer câțiva nenorocoși care s-au pomenit că n-aveau 
nicio scuză de a fugi din oraș când au venit gurkienii. 
Acei ghinioniști care erau prea importanți, sau nu 
îndeajuns de importanți. O mând de optimişti care 
credeau că asediul gurkian va fi doar alt capriciu trecă- 
tor — ca o ploaie furtunoasă, sau ca moda pantalonilor 
scurți. Prea târziu descoperă cât de amarnic s-au înșelat. 

Glokta șontâcăia mai departe, cu capul plecat. Nu 
dormise o clipă, dar nu din cauza exploziilor care zgu- 
duiau orașul pe întuneric, în ultima săptămână. Am 
fost prea ocupat să stau treaz, cu mintea învârtindu-mi-se 
mereu ca o pisică într-un sac, încercând să găsească o ie- 
sire din capcana asta. Cu exploziile m-am obișnuit bine, 
în timpul vacanței mele din fermecătoarea Dagoska. 
Pentru el, durerea care-i sfâșia fundul și spinarea era 
considerabil mai îngrijorătoare. 

O, ce aroganță! Cine-ar fi îndrăznit vreodată să 
sugereze că într-o zi cizmele gurkiene vor tropăi pe 
câmpiile rodnice din Midderland? Că fermele frumoase 
și satele somnoroase ale Uniunii vor dansa sub focul 
gurkian? Cine s-ar fi așteptat ca minunata și înflori- 
toarea Adua să se transforme, dintr-un mândru colț de 
rai, într-un mândru colț de iad? Simţi că zâmbea. 
Bun-venit tuturor! Bun-venit! Eu am fost aici tot timpul. 
Ce drăguţ, că v-aţi alăturat mie! 

Auzi niște cizme de armură bocănind pe drum 
in spatele lui și se dădu la o parte, prea târziu, din 
calea unei coloane grăbite de soldați, fiind impins 
brutal pe iarba de pe margine. Piciorul stâng îi alu- 
necă în noroi, cu un junghi de durere până-n șold. 
Coloana mărșălui pe alături, cu nepăsare, iar Glokta 
se strâmbă în urma ei. Oamenii nu mai au nivelul 
cuvenit de teamă în fața Inchiziției. Se tem prea tare 
de gurkieni, ca să le mai pese de noi. Se desprinse de 
zid, cu o strâmbătură și o ocară, își lungi gâtul și 
porni șchiopătând mai departe. 

Înaltul Judecător Marovia stătea încadrat în cea mai 
mare fereastră a biroului său ca o cutie de rezonanță, ți- 
nându-și mâinile la spate. Ferestrele cabinetului dădeau 
spre vest. Direcţia principală de atac a gurkienilor. În 
depărtare, deasupra acoperișurilor, coloane de fum ce- 
nușiu se înălțau pe cerul senin, contopindu-se într-un nor 
negricios ce făcea ca lumina slabă a toamnei să arate și 
mai funebru. Când auzi podelele scârțâind sub piciorul 
fără degete al lui Glokta, Marovia se întoarse, cu un zâm- 
bet primitor pe chipul său bătrân și zbârcit. 

- A, Superior Glokta! Nici nu-ți poți imagina ce plă- 
cere a fost să-ţi aud anunțată sosirea! Mi-ai lipsit de la 
ultima vizită. Îmi place atât de mult... stilul dumitale 
direct. Îţi admir enorm... devotamentul față de muncă. 

Arătă cu un gest leneș spre fereastră: 

— Legea, trebuie să recunosc, tinde să fie cam som- 
noroasă în vremuri de război. Însă chiar și cu gurkienii 
la porțile orașului, nobila activitate a Inchiziției Maies- 
tății Sale continuă, nu-i așa? Presupun că tot din partea 
Eminenţei Sale ai venit...? 

Glokta ezită. Dar numai din obișnuință. Trebuie 
să-i întorc Inchiziției sucitul meu spate. Cum m-ar numi 
Sult? Trădător? Fără îndoială, și chiar mai râu. Dar 
fiecare om trebuie să-și fie loial în primul rând sieși. Am 
făcut și eu sacrificiile mele. 

- Nu, Înălțimea Voastră. Am venit în numele lui 
Sand dan Glokta. 

Șchiopătă până la un scaun, îl trase și se trânti pe 
el fără a aștepta vreo invitaţie. De-acuma, am trecut 
de faza ambilităților. 

— Sincer vă spun, am nevoie de ajutorul dumnea- 
voastră. 

Sincer vă spun, sunteți ultima mea speranţă. 

- De ajutorul meu? Cu siguranţă, nu sunteți lipsit 
de prieteni puternici! 

- Ştiu, din regretabilă experiență, că oamenii 
puternici nu-și pot permite să aibă prieteni. 

- Cum nu se poate mai adevărat, din păcate. Nu 
ajungi într-o poziție ca a mea, sau măcar ca a du- 
mitale, fără a înțelege că fiecare om răzbește de unul 
singur, în ultimă instanţă. 

Marovia îl privi binevoitor, în timp ce se așeza pe 
jilțul său înalt. Totusi, sunt departe de a mă simţi mai 
la largul meu. Zâmbetele lui sunt întru totul la fel de 
mortale ca încruntăturile lui Sult, cred. 

- Prietenii noștri trebuie să fie aceia care pot să nu 
se facă utili. Reținând acest lucru, cu ce te pot ajuta? 
Și, mai important, ce-mi poți oferi dumneata în schimb? 

- Pentru asta, s-ar putea să fie nevoie de unele 
explicații, răspunse Glokta, strâmbându-se din cauza 
unui cârcel, și-și întinse cu forţa piciorul sub masă. 
Vă pot vorbi absolut cinstit, Înălțimea Voastră? 

Marovia își mângâie barba, îngândurat. 

— Adevărul este un bun foarte rar şi valoros. Sunt 
uimit că un om cu experienţa dumitale l-ar dărui pur 
și simplu. Mai ales cuiva aflat de cealaltă parte a 
baricadei, ca să zic așa. 

- Mi s-a spus odată că un om pierdut în deșert tre- 
buie să primească orice apă i se oferă, indiferent din 
ce sursă. 

— Pierdut, zici? Atunci, vorbește deschis, Superio- 
rule, și vom vedea dacă mă pot lipsi de câteva înghi- 
țuituri din bidonul meu. 

Nu e tocmai o promisiune de salvare, dar e maximum 
la ce m-aș fi putut aștepta din partea unui om care atât 
de recent mi-a fost dușman înverșunat. Așa că... să trecem 
la mărturisiri, işi spuse Glokta, revăzând în minte amin- 
urile din ultimii doi ani. Și ce scârbaunice, rușinoase și 
urâte mai sunt...! Cu ce să încep? 

- Acum câtva timp, am început să examinez nere- 
gulile din Onorabila Ghildă a Pânzarilor. 

— Îmi amintesc bine afacerea aceea nefericită. 

- În timpul investigaţiilor, am descoperit că negus- 
torii erau finanţaţi de o bancă. O bancă foarte bogată 
şi puternică. Valint și Balk. 

li urmări cu atenţie reacţia, dar ochii lui Marovia 
nici nu tresăriră. 

- Ştiu despre existenţa unei asemenea instituții. 

- Am bănuit că erau implicaţi în crimele Pânza- 
rilor. Magistrul Kault a apucat să-mi spună atâta lucru, 
inaintea tragicului său sfârșit. Dar Eminenţa Sa n-a 
dorit să cercetez mai departe. Prea multe complicații, 
intr-o perioadă prea complicată. 

Ochiul stâng al lu: Glokta tresări, și imediat simţi 
că începea să-i curgă. 

- Scuzele mele, mormăi el, în timp ce și-l ștergea 
cu un deget. Nu peste mult, am fost trimis la Dagoska, 
pentru a mă ocupa de apărarea orașului. 

— Sarguinţa dumitale deosebită în acel caz a fost 
sursa unor neplăceri, în ceea ce mă privește, rosti 

acru Marovia. Felicitările mele. Ai făcut o treabă 
extraordinară. 

- Nu-mi pot asuma pe deplin meritul. Sarcina pe 
care mi-o dăduse Arhilectorul era imposibilă. Dagoska 
viermuia de trădări și era înconjurată de gurkieni. 

Marovia pufni. 

- Sunt de aceeași părere cu dumneata. 

- Numai de-ar fi fost cineva de aceeași părere și 
atunci — dar cei de-aici erau foarte ocupați, incer- 
când să-şi vină de hac unii altora, ca întotdeauna. 
Defensiva Dagoskăi era într-o stare complet ina- 
decvată pentru menirea sa. N-am putut-o pune la 
punct fără bani... 

- lar Eminenţa Sa n-a fost foarte darnic. 

- Eminenţa Sa n-a dat nicio para chioară. Dar, 
tocmai când aveam mai mare nevoie, a ieșit din umbră 
un binefăcător neașteptat. 

- Un unchi bogat? Ce noroc! 

- Nu tocmai. 

Glokta își linse locul sărat unde-i stătuseră când- 
va dinții din față. Și uite cum secretele încep să iasă la 
iveală ca rahații dintr-o hazna la vremea curàțeniei... 

- Unchiul meu bogat era nimeni altul decât casa 
bancară Valint şi Balk. 

Marovia se încruntă. 

- Ti-au acordat un avans? 

- Graţie generozității lor, i-am putut ține pe 
gurkieni afară atât timp cât am făcut-o. 

- Reținând că oamenii puternici nu au prieteni, 
ce-au obținut în schimb Valint și Balk? 

- În esenţă? îl privi Glokta imperturbabil pe Înal- 
tul Judecător. Orice voiau. La scurt timp după întoar- 
cerea din Dagoska, investigam moartea Prințului de 
Coroană Raynault. 

- O crimă cumplită. 

- De care ambasadorul gurkian care a fost spån- 
zurat pentru asta era nevinovat. 

Pe chipul lui Marovia se citi o tresărire de surpriză 
abia vizibilă. 

- Așa spui dumneata? 

- Nu încape nicio îndoială. Însă moartea moște- 
nitorului la tron a creat alte probleme - probleme 
legate de voturile din Consiliul Deschis, iar Eminența 
Sa a fost mulțumit de un răspuns simplu. Am incercat 
să dau curs chestiunii, însă am fost impiedicat. De 
Valint şi Balk. 

- Și bănuiești că acești bancheri au fost implicați 
in moartea Prințului de Coroană, aşadar? 

- Îi bănuiesc de tot felul de lucruri, dar nu prea 
am dovezi. 

Mereu prea multe suspiciuni și prea puţine probe. 

- Băncile, mormăi Marovia. Sunt făcute din vânt. 
Deapănă banii pe bază de ghiceli, şi minciuni, şi 
promisiuni. Secretele sunt moneda lor curentă, mai 
valoroasă chiar şi decât aurul. 

— Așa am descoperit și eu. Dar oamenii pierduţi 
in deşert... 

- Da, da! Continuă, te rog. 

Spre surprinderea lui, Glokta constată că se distra 
de minune. Aproape că i se impiedica limba printre 

gingii, în graba de a da totul pe gură. Acum, că încep 
să arunc la vedere secretele pe care le-am ţinut ascunse 
atâta timp, descopâr că nu mă mai pot opri. Mă simt 
ca un sărântoc care-și face de cap la cumpărături. În- 
grozit, dar eliberat. Chinuit, însă şi încântat. Cam așa 
te simți când îți tai singur beregata, cred - o eliberare 
glorioasă, dar pe care n-o poți savura decât o dată în 
viață. Și, ca și cum mi-aş tăia beregata, se prea poate 
ca rezultatul să fie o moarte bidoasd. Mă rog... Tot se 
apropia, de ceva vreme, nu? Și nici măcar nu pot susține 
că n-o merit înzecit. 

Se aplecă înainte. Chiar și aici, chiar și acum, simt 
cumva nevoia să vorbesc încet. 

- Arhilectorul Sult nu e mulţumit de noul nostru 
rege. Mai cu seamă, e nemulțumit de influența pe care 
o exercită Bayaz asupra lui. Sult găseşte că propriile 
sale puteri s-au limitat prea mult. Crede, de fapt, că 
dumneavoastră sunteți în spatele întregii tărășenii. 

Marovia se încruntă: 


Chiar așa, și nu-s complet sigur că aș exclude și eu 
posibilitatea asta. 

- Mi-a cerut să găsesc un mijloc de a-l înlătura pe 
Bayaz... 

Și, coborând glasul până aproape de șoaptă: 

- Sau să-l inlătur pe rege. Presupun că, dacă nu 
reușesc, are alte planuri. Planuri care, cumva, implică 
și Universitatea. 

- S-ar părea că-l acuzi pe Eminenţa Sa Arhilectorul 
de înaltă trădare la adresa statului. 

Ochii lui Marovia deveniseră lucitori şi duri ca două 
cuie noi. Suspicios, și în același timp teribil de curios. 

- Ai descoperit vreun lucru care să se poată folosi 
împotriva regelui? 

— Înainte de a apuca măcar să mă gândesc la așa 
ceva, Valint și Balk m-au convins cu forța să renunţ. 

- Au aflat atât de repede? 

- Sunt nevoit să consimt că o persoană din apro- 
pierea mea s-ar putea să nu fie atât de demnă de incre- 
dere pe cât am sperat dintotdeauna. Bancherii nu numai 
că mi-au cerut să nu mă supun Eminenţei Sale, ci au 
Și insistat să-l investighez pe el. Vor să știe ce planuri 
are. Am la dispoziție doar câteva zile ca să le inde- 
plinesc dorinţa, iar Sult nu mai are incredere în mine 
nici Cât să-mi spună ce-are în latrină, darămite în minte. 

- Vai de mine... clătină Marovia încet din cap. Vai 
de mine şi de mine... 

- Și, ca să le pună capac la toate, mai cred şi că 
Arhilectorul știe considerabil mai multe despre cele 
intâmplate în Dagoska decât păruse la inceput. Dacă 
vorbeşte cineva, s-ar putea să vorbească și cu unii, și 
cu alții. 

În fond, dacă poţi träda pe cineva o dată, nu e foarte 
dificil s-o faci și a doua oară. Glokta oftă prelung. Și 
iatd-ne ajunși la capăt. Toate secretele au fost date pe Jață. 
Haznaua cu rahat s-a golit. lar beregata mea e tăiată 
de la o ureche la cealaltă. 

- Asta e toată povestea, Înălțimea Voastră. 

- Ei bine, Superiorule, e limpede că a: nimerit la 
mare strâmtoare. 

O strâmtoare de-a dreptul fatală, mai bine zis. 

Marovia se ridică și porni incet prin cameră. 

- Să presupunem, pentru moment, Că ai venit în- 
tr-adevăr numai ca să te ajut, și nu ca să mă pui în cine 
știe ce situație dificilă. Arhilectorul Sult are mijloacele 
pentru a cauza probleme cum nu se poate mai serioase 
- plus monumentala obsesie față de sine însuși necesară 
pentru a încerca s-o facă tocmai în momente ca acestea. 

În privința asta, nu te pot contrazice. 

- Dacă reușeşti să obţii probe concludente, aș fi 
dispus, desigur, să 1 le prezint regelui. Dar nu pot 
acționa impotriva unui membru al Consiliului Închis, 
și mai ales contra Arhilectorului, fără dovezi clare. 
Cea mai bună ar fi o confesiune semnată. 

- Confesiunea semnată a lui Sult? murmură Glokta. 

- Un asemenea document ar putea să rezolve mai 
multe probleme pentru amândoi. Sult ar dispărea, iar 
bancherii și-ar pierde puterea asupra dumitale. Gur- 
kienii ar rămâne încă în jurul zidurilor noastre, desi- 
gur, dar nu le putem pretinde chiar pe toate. 

- Confesiunea semnată a Arhilectorului... 

Și, în timp ce i-o obțin, nu vrei să culeg și luna de 
pe cer? 

- Sau un bolovan destul de mare ca să declanșeze 
alunecarea de teren - eventual, confesiunea cuiva 
convenabil de apropiat lui. Înţeleg că ești expert în a 
le obţine, îl privi Înaltul Judecător pe Glokta pe sub 
sprâncenele sale stufoase. Sau am fost dezinformat? 

- Nu pot plăsmui probe din eter, Înălțimea 
Voastră. 

— Cei pierduţi în deşert trebuie să profite de șansele 
ce li se oferă, oricât de mici. Găseşte dovezile și adu-mi-le. 
Atunci am să pot acționa, şi nicio clipă mai devreme. 
Înţelegi că nu-mi pot asuma niciun fel de riscuri pentru 
dumneata. Mi-e dificil să am încredere într-un om care 
și-a ales stăpânul, iar acum își alege un altul. 

— Care alege? întrebă Glokta, simțind că iar i se 
zbătea pleoapa. Dacă vă inchipuiți că am ales orice 
parte din umbra asta jalnică de viață pe care o vedeți 
în faţa dumneavoastră, vă inşelați amarnic. De ales, 
am ales gloria și succesul. Dar cutia nu conţinea ce 
era scris pe capac. 

- Lumea e doldora de povești tragice, replică Maro- 
via, în timp ce îi întorcea spatele, pornind spre fe- 
reastră ca să se uite la cerul tot mai intunecat. Mai 
ales acum. Doar nu te-aștepţi să aibă vreo importanță 
pentru un om cu experiența mea. O zi bună îți doresc. 

Orice alt comentariu n-ar avea niciun rost. Glokta 
se aplecă inainte, îimpingându-se dureros ca să se ridice 
cu ajutorul bastonului, și porni șchiopătând spre ușă. 
Dar cel mai mic licâr de speranță a reușit să se strecoare 
în beciul umed al deznădejdii mele... Am nevoie doar 
să obțin o confesiune de Înaltă Trădare din partea sefului 
Inchiziției Maiestăţii Sale... 

- Și, Superiorule! 

De ce nu-i în stare nimeni să termine de vorbit 
înainte de a mă ridica în picioare? Glokta se întoarse, 
cu șira spinării arzându-i. 

- Dacă vorbeşte cineva din preajma dumitale, va 
trebui să-i închizi gura. Acum. Numai un nebun s-ar 

gândi să smulgă din rădăcini trădarea din Consiliul 
Inchis inainte de a-și curăța de buruieni propria ogradă. 

— A, în legătură cu ograda mea nu aveţi de ce vă 
face griji, Înălțimea Voastră, îl învrednici Glokta pe 
Înaltul Judecător cu cel mai respingător rânjet al său. 
Tocmai îmi ascut foarfeca. 


CARITATE 


Adua ardea. 

Două cartiere din capătul de la apus - cele Trei 
Ferme, în colţul de sud-vest al oraşului, și Arcurile, 
mai spre nord - erau ciopârțite de răni negre. Din 
unele continua să iasă fum, coloane uriaşe cu baza 
luminată palid în portocaliu. Se întindeau în pete ule- 
joase, purtate către vest de un vânt viu, pentru a in- 
tinde o perdea noroioasă în faţa asfinţitului. 

Jezal privea într-o tăcere solemnă, cu pumnii 
strânși, amorțiţi, pe parapetul Turnului Lanţurilor. 
Acolo nu se auzea nici un alt sunet decât şuieratul 
vântului pe la urechi și, doar din când în când, câte 
un zgomot vag de luptă, din depărtare. Mai un strigăt 
de atac, mai urletul câte unui rănit... Sau, poate, doar 
un glas de pasăre zburând pe aripile brizei. Preţ de-un 
moment, Jezal își dori să fi fost și el o pasăre, să poată 
pur și simplu zbura din turn, peste pichetele gur- 
kiene, cât mai departe de acel coşmar. Dar nu-i era 
așa de ușor să scape. 

- Zidul lui Casamir a fost spart prima oară acum 
trei zile, îi explica tărăgănat Mareșalul Varuz. Am res- 
pins primele două asalturi, și în noaptea aceea am reușit 
să apărăm cele Trei Ferme, dar a doua zi s-a produs 
incă o spărtură, şi încă una. Afurisita asta de pulbere 
care ia foc a schimbat toate regulile. Pot dărâma într-o 
oră un zid care altfel ar fi rezistat o săptămână. 

- Lui Khalul i-a plăcut mereu să se joace cu pulbe- 
rile şi i sticlele lui, mormăi Bayaz, fără să rezolve nimic. 

-În noaptea aia, au luat cele Trei Ferme în forță, 
și nu peste mult au doborât și porțile de la Arcuri. 
Și de-atunci, prin toată partea de vest a orașului se 
desfăşoară o luptă continuă. 

În acel cartier se găsea și taverna unde Jezal își săr- 
bătorise victoria asupra lui Filio, la Turnir. Taverna 
unde stătuse cu West și Jalenhorm, cu Kaspa și Brint, 
inainte ca ei să plece în Nord, iar el spre Vechiul 
Imperiu. Oare şi acea clădire ardea acum? Se prefă- 
cuse deja într-o ruină înnegrită? 

- La lumina zilei, luptăm cu ei corp la corp, pe 
străzi. Noaptea, pe întuneric, organizăm raiduri. 
Nicio palmă de pământ nu e cedată fără să se imbibe 
cu sânge gurkian. 

Poate că Varuz spera să spună lucruri încuraja- 
toare, dar nu reușea decât să-l facă pe Jezal să-i vină 
rău. Străzile capitalei scăldate în sânge, indiferent al 
cui sânge o fi fost, nu prea reprezentau principalul 
lui ţel, ca Rege al Uniunii. 

- Zidul lui Arnault încă se mai ţine bine, deşi prin 
centrul oraşului ard focuri. Azi-noapte, flăcările au 

ajuns până aproape de Patru Colţuri, insă le-a stins 
ploaia, cel puţin pentru moment. Luptăm pentru fie- 
care stradă, fiecare casă, fiecare cameră. Intocmai cum 
ați spus să facem, Maiestatea Voastră. 

- Bine, reuși Jezal să cârâie, aproape inecându-se 
cu propria-i vorbă. 

Când respinsese cu atâta însuflețire termenii gene- 
ralului Malzagurt, nu era sigur la ce să se aștepte. Își 
imaginase doar, ca prin ceață, că avea să le vină cineva 
in ajutor. Că urma să se întâmple ceva eroic. Iar 
acum, toată blestemăţia aia sângeroasă mergea din 
plin, și nu se zărea niciun semn de salvare miracu- 
loasă. Probabil că, pe-acolo prin fum, aveau loc şi acte 
de eroism. Soldaţi cărându-şi camarazii răniți la 
adăpost, în întunericul plin de funingine. Surori 
medicale cosând răni la lumina lumânărilor, printre 
zbierete. Orășeni repezindu-se în clădirile incendiate, 
ca să tragă afară copii ce tușeau. Eroism de un soi 
cotidian și deloc glorios. De un soi care nu conta cu 
nimic pentru deznodământul final. 

- Alea din golf sunt corăbiile noastre? întrebă el 
incet, deja temându-se să audă răspunsul. 

- Aș vrea eu, Maiestate. N-am crezut s-o spun 
vreodată, dar pe mare sunt mai puternici decât noi. 
Niciodată nu s-au mai văzut atâtea blestemate de 
corăbii. Chiar dacă cea mai însemnată parte a marinei 
noastre n-ar fi plecată să ne aducă armata înapoi din 
Englia, tot nu-s sigur ce-ar putea să facă. Așa cum stau 
lucrurile, va trebui ca oamenii să fie debarcaţi în afara 
oraşului. E al naibii de incomod, şi ar putea fi mult 

mai rău decât atât. Docurile sunt un punct slab. Mai 
devreme sau mai târziu, pot încerca să debarce oa- 
meni acolo. 

Jezal aruncă o privire nervoasă spre apă. Oștuiri 
intregi de gurkieni, şiroind de pe nave pentru a intra 
in inima orașului. Calea-de-Mijloc trecea drept prin 
centrul Aduei, din golf până-n Agriont. Un drum 
imbietor de larg, suficient pentru ca o întreagă legiu- 
ne gurkiană să mărșăluiască de la un capăt la altul, 
cât ai clipi. Închise ochii și încercă să respire regulat. 

Înainte de sosirea gurkienilor, abia dacă putuse 
avea un moment de liniște, în care să fie scutit de opi- 
nuile sfetnicilor. Acum, când chiar avea nevoie de 
sfaturi, torentul secase brusc. Sult nu mai apărea decât 
rareori în Consiliul Închis — ȘI atunci, numai Ca să 
se uite urât la Marovia. Înaltul Judecător însuși avea 
prea puţin de oferit, în afară de a deplânge ananghia 
in care ajunseseră cu toții. Până și rezerva de exemple 
istorice ale lu: Bayaz părea să se fi epuizat în sfârșit. 
Lui Jezal nu-mi mai rămânea decât să poarte singur 
pe umeri toată răspunderea, și o găsea foarte apăsă- 
toare. Bănuia că situaţia era mult mai neplăcută pen- 
tru cei rămași fără case, răniţi sau uciși, dar asta nu 
prea-l consola. 

- Câţi morți avem? se pomeni el întrebând, ca un 
copil care zgândăreşte o rană. Câţi oameni am pierdut? 

- De-a lungul Zidului lui Casamir s-au dat lupte 
aprige, iar cele din cartierele ocupate au fost și mai grele. 
S-au înregistrat numeroase victime, din ambele părți. 
Aș aprecia că noi avem vreo mie de morți, cel puţin. 

Jezal își înghiţi saliva acră. Se gândea la apărătorii 
dezorganizaţi pe care-i văzuse lângă poarta de vest, 
intr-o piață care acum, cel mai probabil, era invadată 
de legiunile gurkiene. Oameni de rând, care-l priviseră 
cu speranţă și mândrie. Apoi, încercă să-ȘI imagineze 
cum puteau arăta O mie de cadavre. Își închipui o sută, 
unele lângă altele, în șir. Zece asemenea rânduri, unul 
deasupra celuilalt. O mie. Își mușcă unghia degetului 
mare, deja roasă până-n carne. 

— Și mult mai mulți răniți, desigur, adăugă Varuz, 
răsucind și el cuțitul în rană. De fapt, nici nu prea 
mai avem loc pentru ei. Două cartiere sunt ocupate 
cel puţin parțial de gurkieni, iar forțele lor aruncă 
butoaie incendiare aproape până-n centrul oraşului. 

Limba lui Jezal căută spațiul î incă dureros dintre 
dinți. Îşi amintea de propria lui durere, pe câmpia 
fără margini, sub cerul nemilos, cu fața plină de răni, 
in timp ce căruțele se hurducau scârțâind. 

- Deschideţi Agriontul pentru răniţi și cei rămași 
fără case. Acum, armata fiind plecată, e spațiu destul. 
Cazărmi cu mii de locuri, şi multe provizii. 

Bayaz clătina din capul său pleșuv. 

- E riscant. N-avem de unde ști pe cine primim. 
Agenţi gurkieni. Spioni de-ai lui Khalul. Nici unul 
din ei nu e ceea ce pare. 

Jezal scrâșni din dinți. 

- Sunt pregătit să-mi asum riscul. Sunt rege aici, 
sau nu? 

- Sunteţi, mârâi Bayaz, și ar fi bine să acționaţi 
ca atare. Nu e momentul pentru sentimentalisme. 

Inamicul strânge rândurile în jurul Zidului lui 
Arnault. Pe alocuri, s-ar putea să fie la nici două mile 
de locul unde ne aflăm acum. 

- Două mile? murmură Jezal, aruncând iar o 
privire agitată spre apus. 

Zidul lui Arnault se vedea ca o linie cenușie sub- 
țire printre clădiri, arătând teribil de firav de-acolo, 
de sus - și neliniștitor de aproape. Dintr-odată, îl cu- 
prinse teama. Nu îngrijorarea vinovată pe care o simţea 
pentru oamenii aflați acolo, în fum, ci o frică reală și 
foarte personală pentru propria lui viață. Ca aceea pe 
care o simţise între stânci, când cei doi războinici 
veneau spre el cu gândul să-l ucidă. Poate că făcuse o 
greșeală, rămânând în oraș când încă mai avea ocazia 
să-l părăsească. Poate nu era prea târziu ca să... 

- Voi rezista sau voi cădea lângă poporul Uniu- 
nii! strigă el, înfuriat nu numai pe Mag, ci și pe 
propria lui lașitate. Dacă ei sunt gata să moară pentru 
mine, atunci sunt gata și eu să mor pentru ei! 

Se grăbi să-și mute privirea dinspre Bayaz, întor- 
cându-și spatele. 

- Deschide Agriontul, Mareșale Varuz. Poţi să 
umpli și palatul cu răniți, dacă e nevoie. 

Varuz aruncă o privire nervoasă spre Bayaz, după 
care se înclină țeapăn. 

- Atunci, în Agriont se vor organiza spitale, Ma- 
iestatea Voastră. Cazărmile vor fi deschise pentru 
oameni. Probabil că palatul ar fi mai bine să-l lăsăm 
incuiat, cel puţin până când situaţia se va înrăutăți 
și mai mult. 

Lui Jezal îi era greu să-și imagineze cum ar fi putut 
arăta o situație și mai gravă. 

- Bine, bine. Apucaţi-vă de treabă. 

Fu nevoit să-și șteargă o lacrimă de sub ochi, în 
timp ce se întorcea dinspre orașul fumegând, pornind 
către scara cea lungă. Din cauza fumului, desigur. 
Numai din cauza fumului. 


Regina Terez stătea singură, încadrată în fereastra 
vastului lor dormitor. 

Contesa Shalere încă mai bântuia pe undeva prin 
palat, dar se părea că învățase să-și ţină pentru sine 
însăși disprețul la adresa lui Jezal. Restul doamnelor 
din suita lui Terez fuseseră trimise inapoi în Styria, 
inainte ca gurkienii să blocheze portul. Jezal ar fi 
preferat s-o trimită și pe regină cu ele — dar, din pă- 
cate, așa ceva era exclus. 

Terez nici nu se uită spre el, când Jezal inchise 
ușa. Fu nevoit să-și înăbușe un oftat greu, în timp ce 
străbătea încet camera, cu cizmele pline de noroi și 
pielea înnegrită de funingine. 

- Faci murdărie pe Jos, remarcă Terez, cu o voce 
înghețată ca de obicei, fără să se întoarcă. 

- Războiul e o treabă murdară, iubirea mea. 

Îi văzu latura feţei tresărind de silă la auzul ulti- 
melor două cuvinte, și nici nu știu dacă-i venea să 
râdă sau să plângă. Se așeză greoi în fotoliul din 
apropierea ei, fără să-și atingă cizmele, știind tot 
timpul că asta avea s-o enerveze și mai tare. Nu putea 
face niciun lucru care să n-o înfurie. 

- Trebuie neapărat să vii la mine în felul ăsta? se 
răsti regina. 

- A, dar nu puteam sta prea mult timp departe. 
Eşti soția mea, la urma urmei. 

- Nu cu voia mea. 

- Nici a mea n-a fost, dar sunt dispus să rezolv 
atât cât se poate! Mă crezi sau nu, aş fi preferat să 
mă însor cu o femeie care să nu mă urască! 

Își trecu o mână prin păr, făcând un mare efort 
să-și înăbușe furia. 

- Dar hai să nu ne certăm, te rog. Am deja parte 
de conflicte destule afară. Peste puterile mele de multe! 
N-am putea, cel puţin... să ne purtăm civilizat unul 
cu altul? 

Terez îl privi lung câteva clipe, încruntată și 
gânditoare. 

- Mă întreb cum poți... 

- Cum pot ce? 

- Să tot incerci. 

Jezal indrăzni o frântură de zâmbet. 

- Sperasem că vei ajunge să-mi admiri persistenţa, 
dacă nu și altceva. 

Soția lui nu zâmbi, dar lui Jezal i se păru că zărea 
o ușoară îmblânzire în linia strânsă a gurii. Nu îndrăz- 
nea să presupună că incepea în sfârșit să se dezgheţe, 
dar era dispus să se agaţe și de cea mai mică speranţă. 
Cam ducea lipsă de speranţe, în ultima vreme. Se aplecă 
spre ea, privind-o în ochi cu sinceritate. 

- Mi-ai dat foarte clar de înțeles ce părere proastă 
ai despre mine, și nu cred că te pot învinui. Nici eu 

nu mă consider prea grozav, crede-mă. Dar încerc... 
incerc din răsputeri... să fiu un om mai bun. 

Colţul gurii lui Terez tresări într-un fel de surâs - 
trist, dar tot surâs. Spre marea lui uimire, intinse 
mâna și i-o puse pe obraz, tandru. Lui Jezal i se tăie 
respiraţia, în timp ce pielea-l furnica sub degetele ei. 

- De ce nu poți să înţelegi că te disprețuiesc? în- 
trebă ea, făcându-l să simtă un fior de gheață. Dispre- 
țuiesc felul cum arăţi, felul cum te simți, sunetul vocii 
tale. Dispreţuiesc locul ăsta și oamenii de-aici. Cu cât 
il vor arde mai repede gurkienii până-n temelii, cu 
atât voi fi mai fericită. 

Își retrase mâna, întorcându-se iar spre fereastră, 
cu profilul ei perfect conturat de o lucire luminoasă. 

Incet, Jezal se ridică. 

- Cred c-am să-mi găsesc altă cameră în care să 
dorm la noapte. Aici s-a făcut deja prea frig. 

- În sfârșit. 

Poate fi un blestem groaznic pentru un bărbat să 
obțină tot ce-a visat vreodată. Dacă descoperă cumva 
că prăzile sclipitoare sunt găunoase, nu-i mai rămân 
nici măcar visele, ca mângâiere. Toate lucrurile pe 
care Jezal crezuse că și le dorea - putere, faimă, minu- 
natele accesorii ale măreției - nu erau decât praf în 
vânt. Acum nu-și mai dorea decât ca viața lui să fie la 
fel ca inainte, când încă nu le dobândise. Dar nu exista 
cale de întoarcere. Niciodată n-avea să mai fie vreuna. 

Chiar nu mai avea nimic de spus. Se intoarse cu 
mişcări ţepene și porni cu paşi grei spre ușă. 


MAI BINE SĂ RĂMÂNĂ 
ÎNGROPATĂ 


Când luptele s-au sfârșit, sapi - dacă mai ești în 
viață. Sapı morminte pentru camarazii morți. Un 
ultim semn de respect, indiferent cât de puţin ai avut 

° ° A A . ©. Ae . 
pentru ei. Sapi cât de adânc poți să te ostenești, ii arunci 
A A* . A . A 
in groapă, îi acoperi cu pământ, și rămân acolo să 
putrezească, în uitare. Așa a mers dintotdeauna. 

Aveau să se sape multe gropi la sfârșitul luptelor. 
Multe morminte, și de-o parte, și de alta. 

Douăsprezece zile, de-acum, de când începuse 

P P 
ploaia de foc. De când mânia lui Dumnezeu înce- 
puse să se prăvălească peste rozaliii ăia încrezuți, 
făcând din mândrul lor oraș o pustietate înnegrită. 

Șo p 8 
Douăsprezece zile de când incepuse măcelul - lângă 
ziduri, pe străzi și prin case. Vreme de douăsprezece 
zile, în lumina rece a soarelui, în ploaia măruntă, 
in fumul înecăcios, și vreme de douăsprezece nopţi, 
la lumina pâlpâitoare a focurilor, Ferro fusese în 
grosul bătăliei. 

Cizmele ei bocăneau pe dalele lustruite, lăsând 
urme negre pe pardoseala imaculată. Cenușă. Aco- 
perea de-acum cele două cartiere unde lupta făcea 
prăpăd. Se amestecase cu ploaia, formând o pastă 
clisoasă, ca un clei negru. Învăluia totul: clădirile care 
incă mai stăteau în picioare, scheletele calcinate ale 
celor care nu mai rezistaseră, oamenii care ucideau și 
oamenii Care erau uciși. Străjerii încruntaţi şi servi- 
torii speriați se uitau urât la ea și la urmele pe care 
le lăsa pe jos, dar lui Ferro nu-i păsase niciodată de 
părerile lor, și n-avea să-nceapă tocmai acum. Urmau 
să aibă parte de-atâta cenușă, cât să nu știe unde s-o 
pună, curând. Tot orașul avea să se facă scrum, dacă 
era după voia gurkienilor. 

Și se prea putea să fie așa. În fiecare zi și în fiecare 
noapte, cu toate eforturile adunăturii de apărători, 
cu toți morții pe care-i lăsau printre ruine, trupele 
Împăratului înaintau tot mai adânc în oraș. 

Spre Agriont. 

Când ajunse în camera cea mare, Yulwei stătea 
aşezat într-un fotoliu din colț, cu brățările atârnându-i 
pe brațele moleșite. Calmul care păruse să-l învăluiască 
intotdeauna ca o pătură veche se risipise. Arăta îngri- 
jorat, obosit, cu ochii adânciţi în orbitele întunecate. 
Un om care privea în față înfrângerea. O privire pe 
care Ferro, in ultimele câteva zile, se obișnuise s-o 
vadă tot mai mult. 

- Ferro Maljinn, inapoi de pe front. Mereu am 
spus c-ai ucide întreaga lume, dac-ai putea, iar acum 
ai ocazia. Cum îţi place războiul, Ferro? 

- Aşa i-așa... 

Își aruncă arcul pe o masă lustruită, cu zgomot, 
iși scoase sabia de la cingătoare și-și dădu jos tolba 
de pe umăr. Doar două săgeți îi mai rămăseseră. Pe 
cele mai multe le lăsase înfipte în soldați gurkieni, 
printre ruinele innegrite de la marginea orașului. 

Totuși, nu se putea indura să zâmbească. 

Omorârea gurkienilor era ca un ospăț cu miere. 
Când pofta e în toi, abia dac-a mai rămas ceva. lar dacă 
infuleci prea multă, te-apucă greaţa. Leșurile fuseseră 
intotdeauna o răsplată jalnică pentru tot efortul făcut. 
Acum, însă, cale de oprire nu mai era. 

- Eşti rănită? 

Ferro își strânse mai bine pe braț bandajul mur- 
dar, privind sângele care se infiltra prin cârpa cenușie. 
Nu simţea nicio durere. 

- Nu. 

- Să știi că nu e prea târziu, Ferro. N-ai niciun 
motiv să mori aici. Eu te-am adus, tot eu pot să te duc 
inapoi. Merg pe unde poftesc și iau cu mine pe cine 
vreau. Dacă acum te oprești din omorât, cine știe...? 
Poate că Dumnezeu îţi va găsi totuși un loc în rai. 

Ferro se plictisea tot mai mult de predicile lui 
Yulwei. N-or fi avut incredere unu-n altul nici atâtica, 
ea și Bayaz, dar cel puţin se înțelegeau. Yulwei nu 
pricepea nimic. 

„Rai“? se strâmbă ea, intorcând privirea. Poate 
că iadul mi se potriveşte mai bine, la asta nu te-ai gândit? 

Își strânse umerii, când de pe culoar se auziră pași 
reverberând. Simyi furia lui Bayaz încă înainte ca ușa 

să se dea de perete, pentru ca rozaliul cel bătrân și 
chel să intre valvârtej în cameră. 

- Netrebnic prăpădit! După toate câte i le-am dat, 
cum mă răsplăteşte? 

Quai și Sulfur îl urmară, ca doi câini furișându-se 
după stăpânul lor. 

- Mă sfidează în faţa Consiliului Închis! Îmi zice 
să-mi văd de treburile mele! Mie! De unde să știe nătă- 
răul ăla fricos care-s treburile mele și care nu? 

- Ai necazuri cu Regele Luthar Magnificul? mâ- 
râi Ferro. 

Magul o privi cu ochi ingustaţi. 

- Acum un an, nu era în tot Cercul Lumii un cap 
mai sec ca al lui. Pune-i o coroană și adu o haită de 
mincinoși bătrâni să-l lingă-n cur câteva săptămâni, 
și căcăţelul o să se creadă Stolicus! 

Ferro ridică din umeri. Rege sau nu, Luthar 
avusese mereu o părere foarte bună despre sine însuși. 

- Ar trebui să fii mai atent cui îi pui coroane pe cap. 

- Asta-i problema cu coroanele, că trebuie să stea 
pe capul cuiva. Tot ce poţi face e să le-azvarli în 
mulțime și să speri că nimeresc unde trebuie, replică 
Bayaz, întorcând încruntat capul spre Yulwei. Și cu 
tine cum e, frate? Ai mai fost dincolo de ziduri? 

- Am fost. 

— Și ce-ai văzut? 

- Morți. Mulți de tot. Soldații Împăratului au inva- 
dat cartierele apusene din Adua, corăbule lui umplu 
tot golful. În fiecare zi, alte și alte trupe vin pe drumul 

dinspre sud, și întăresc strânsoarea gurkiană asupra 
orașului. 

- Atâta am putut și eu să aflu, de la nătângii ăia 
din Consiliul Închis. Cu Mamun şi Cele O Sută De 
Cuvinte ale lui cum stau lucrurile? 

- Mamun, cel de trei ori binecuvântat și de trei 
ori blestemat? Miraculosul ucenic dintâi: al marelui 
Khalul, mâna dreaptă a lui Dumnezeu? Așteaptă. El 
şi fraţii lui, și surorile lui, și-au pus un cort mare din- 
colo de periferia orașului. Se roagă pentru victorie, 
ascultă muzică dulce, se imbăiază în apă parfumată, 
lenevesc goi și se bucură de plăcerile cărnii. 

Ridică privirea spre Bayaz. 

- Mănâncă zi și noapte, sfidând pe față Legea a 
Doua, batjocorind cu neobrăzare cuvântul solemn 
al lui Euz. Se pregătesc pentru momentul când vor 
veni să te scoată de-aici. Momentul pentru care i-a 
instruit Khalul. Și cred că nu mai e mult pân-atunci. 
Îşi lustruiesc armurile. 

- Nu mai spune...? șuieră Bayaz. la mai dă-i dracu’! 

- I s-au dat ei singuri, de mult. Dar asta nu ne-ajută 
cu nimic. 

- Atunci, trebuie să vizităm Casa Creatorului. 

Capul lui Ferro se ridică brusc. Turnul acela înalt 
și golaș avea ceva care o fascinase tot timpul, de când 
se găsea în Adua. Fără voia ei, ochii îi fură atrași spre 
silueta sa masivă, care se înălța intangibilă deasupra 
orașului și a prăpădului. 

- De ce? întrebă Yulwei. Plănuieşti să te fereci înă- 
untru? La fel cum a făcut Kanedias, cu atâţia ani în 

urmă, când am venit să ne răzbunăm? Ai de gând să 
te ascunzi în intuneric, Bayaz? De data asta, tu vei 
fi cel aruncat de sus, să te zdrobești pe pod? 

Întâiul dintre Magi pufni. 

- Mă cunoşti prea bine ca să crezi așa ceva. Când 
vor ajunge la mine, am să-i infrunt pe față. Dar în 
intuneric se mai găsesc arme. O surpriză, două, din 
forja Creatorului, pentru prietenii noștri blestemați 
de dincolo de ziduri. 

Yulwei făcu o mutră și mai îngrijorată decât înainte. 

- Despărțitorul? 

- O muchie aici, șopti Quai, din colț. Una, în 
Cealaltă Parte. 

Ca de obicei, Bayaz nu-l luă în seamă. 

- Poate să taie orice, chiar și un Mâncător. 

— Va tăia și o sută? vru să știe Yulwei. 

- Mă mulțumesc numai cu Mamun. 

Yulwei se ridică încet de pe scaun, cu un oftat. 

- Foarte bine, ia-o înainte. Voi intra cu tine în 
Casa Creatorului, pentru ultima oară. 

Ferro își linse dinţii. Ideea de a se duce acolo era 
irezistibilă. 

— Vin şi eu cu voi. 

Bayaz întoarse capul, încruntat. 

- Ba n-ai să vii. Poți să stai aici, bosumflată. Ăsta 
a fost Întotdeauna talentul tău deosebit, nu? Aș fi 
dezolat să-ți refuz o ocazie de a-l folosi. Tu vii cu noi, 
se răsti el la Quai. Știi ce ai de făcut, Yoru, nu? 

- Da, Maestre Bayaz. 

- Bine. 

Întâiul dintre Magi ieși din încăpere, cu Yulwei 
lângă el și ucenicul urmându-i cu pas greoi. Yoru 
Sulfur nu se clinui din loc. Ferro îl privea încruntată, 
iar el rânji, cu capul rezemat de peretele cu lambriuri 
și bărbia ridicată spre decorațiunile de pe tavan. 

- Alea O Sută De Cuvinte nu vă sunt şi ele 
duşmani? întrebă Ferro. 

— Cei mai mari şi mai amarnici dușmani ai mei. 

- Atunci, de ce nu lupți? 

- A, mai sunt și alte moduri de a lupta, decât să 
te baţi acolo, în praf. 

În ochii aceia, unul de culoare închisă, altul mai 
deschis, se citea ceva care lui Ferro nu-i plăcea deloc 
cum arăta. Ceva dur și flămând, ascuns înapoia 
zâmbetelor. 

- Deși mi-ar plăcea să mai stăm la taclale, trebuie 
să mă duc și să mai învârtesc puţin roțile, continuă 
el, descriind cercuri cu degetul prin aer. Roțile trebuie 
să se învârtească tot timpul, nu, Maljinn? 

- Du-te, atunci, se răsti ea. N-am să te opresc. 

- Nici să vrei n-ai putea. Ți-aş ura o zi bună, dar 
pun prinsoare că-n viaţa ta n-ai avut parte de vreuna. 

Și plecă țanţoș, închizând ușa în urma lui. 

Ferro ajunsese deja în partea cealaltă a camerei, 
trăgând zăvorul de la fereastră. Mai făcuse o dată ce-i 
spusese Bayaz și nu se alesese cu nimic altceva decât 
un an pierdut de pomană. Acum, hotăra singură. 
Deschise cu un gest smucit fereastra și ieși pe balcon. 
Frunzele veștede erau suflate de vânt, prin ploaia 
măruntă, învârtindu-se în vârtejuri pe aleile de jos. 

Aruncă o privire scurtă în jur și descoperi că prin 
preajmă nu era decât un singur străjer, care se uita 
in altă parte, infofolit în manta. 

- Uneori, cel mai bine e să prinzi momentul. 

Ferro își aruncă picioarele peste balustradă, se ghe- 
mui ca să-și ia avânt și făcu un salt prin aer. Agățân- 
du-se de creanga alunecoasă a unui copac, se balansă 
spre trunchi, lunecă în josul lui până pe pământul 
umed și se furișă în spatele unui gard viu tuns cu grijă, 
adusă de spate. 

Auzi pași, apoi voci. Glasurile lui Bayaz și al lui 
Yulwei vorbind încet prin vântul șuierător. La naiba, 
da? mult le ma: plăcea să dea din gură smintiţilor 
ălora de Magi bătrâni. 

- Sulfur? se auzi vocea lui Yulwei. Mai e cu tine? 

- De ce să nu fie? 

- Studiile lui au luat-o în... direcții periculoase. 
Ti-am mai spus asta, frate. 

- Și Khalul nu-i așa de cusurgiu când își alege slu- 
jitorii. 

Se îndepărtară, iar Ferro fu nevoită s-o ia la fugă prin 
spatele gardului viu, aplecată, ca să-i audă în continuare. 

- ...nu-mi place obiceiul ăsta, spunea Yulwei, să 
iei alte forme, să-ți schimbi pielea. E o îndeletnicire 
blestemată. Ştii ce părere avea Juvens... 

- N-am timp să-mi bat capul cu părerile unui om 
care de veacuri zace-n mormânt. Nu există nicio Lege 
a Treia, Yulwei. 

— Poate-ar trebui să existe. Să furi înfățișarea alt- 
cuiva... Trucuri folosite de Glustrod și ai lui, cei cu 

sânge de diavol. Arte imprumutate din Cealaltă 
Parte... 

- Trebuie să folosim ce arme găsim. Nu-mi place 
deloc Mamun, dar are dreptate. Li se spune Cele O 
Sută De Cuvinte fiindcă sunt o sută. Noi suntem doi, 
iar cu noi timpul n-a fost prea mărinimos. 

- Atunci, ce mai așteaptă? 

- Îl ştii pe Khalul, frate. Mereu atent, grijuliu, 
calculat... N-o să-și riște copiii până nu va trebui... 

Prin spaţiile dintre crenguţele desfrunzite, Ferro 
ii privi pe cei trei cum treceau de gărzi, ieșind pe poarta 
din zidul inalt al palatului. Așteptă câteva momente, 
apoi porni după ei, cu umerii trași îndărăt, ca și cum 
ar fi mers cu o treabă importantă. Simțu privirile aspre 
ale paznicilor înarmaţi de la poartă, dar aceștia se 
obișnuiseră s-o vadă venind și plecând. Măcar o dată 
rămaseră tăcuţi. 

Printre clădirile înalte, pe lângă statui, prin gră- 
dinile mohorâte, Ferro îi urmă pe cei doi magi și pe 
ucenicul lor, prin Agriont. Păstra distanța, ascunzân- 
du-se în pragul ușilor, pe sub copaci, mergând în spa- 
tele puţinilor trecători care străbăteau grăbiţi străzile 
bătute de vânt. Uneori, deasupra caselor din câte o 
piață, sau în capătul vreunei ulițe, se vedea iar înăl- 
țandu-se vârful siluetei uriașe a Casei Creatorului. La 
inceput, de un cenușiu ceţos, prin ploaia măruntă și 
deasă, dar tot mai neagră, mai imensă și mai limpede 
cu fiecare pas pe care-l făcea. 

Cei trei o conduseră spre o construcție dărăpănată, 
cu turnulețe șubrede înălțându-se de pe acoperișul lăsat. 

Ferro îngenunche, pândind de după un colț, în timp 
ce Bayaz ciocănea în ușă cu capătul bastonului. 

- Mă bucur că n-ai găsit Sămânța, frate, spuse Yul- 
wei, pe când așteptau. Aia-i mai bine să rămână îngropată. 

- Mă întreb dacă vei mai fi de aceeași părere când 
Cele O Sută De Cuvinte au să roiască pe străzile din 
Agriont, urlând după sângele nostru. 

— Să mă ierte Dumnezeu, dar cred că am să-mi păs- 
trez părerea. Sunt și lucruri mai rele decât Mâncă- 
torii lui Khalul. 

Unghiile lui Ferro se înfipseră în palme. La una 
dintre ferestrele murdare apăruse o siluetă, privind 
spre Yulwei și Bayaz. O față lungă și slabă, cu 
mască neagră şi păr scurt. Femeia care se luase după 
ea și Nouădegete, demult. Instinctiv, mâna lui Ferro 
se abătu spre sabie, apoi își dădu seama că și-o lă- 
sase la palat, și-și sudui propria nesocotință. Nouă- 
degete avusese dreptate. Niciodată nu poți avea prea 
multe cuțite. 

Uşa se deschise scârțâind, fură rostite câteva cu- 
vinte, iar cei doi bătrâni intrară, urmaţi de Quai, cu 
capul plecat. Femeia mascată mai privi puțin pe 
fereastră, apoi se retrase în întuneric. În timp ce ușa 
șubredă se închidea, Ferro sări peste un gard, își vâri 
piciorul în deschizătură și se strecură în bezna 
dinăuntru. Scârțâind în balamale, ușa se închise. 

În fața ei se întindea un coridor lung, cu tablouri 
prăfuite pe un perete și ferestre la fel de prăfuite pe 
celălalt. Ferro simți furnicături în ceafă, așteptân- 
du-se să vadă o mulțime de măști negre năvălind din 


puterea armelor 169 


umbre — dar nu se auzeau decât pașii care se înde- 
părtau și murmurul nepăsător al celor doi bătrâni. 

— Locul ăsta s-a schimbat, spunea Yulwei. Din ziua 
aia, când ne-am luptat cu Kanedias. Din ziua când 
Vechiul Timp a luat sfârșit. Și atunci ploua. 

— Ţin minte. 

— Zăceam rănit pe pod, în ploaie. l-am văzut căzând, 
pe Creator și pe fiica lui. De-a rostogolul au căzut, până 
jos. E greu de crezut, dar am zâmbit atunci la vederea 
lor. Răzbunarea e un fior fugar. Indoielile le ducem 
cu noi în mormânt. 

La auzul acestor cuvinte, Ferro se strâmbă. Dac-ar 
fi putut avea parte de răzbunarea mult dorită, putea 
să trăiască pe urmă și cu îndoielile. 

- Timpul ne-a adus amândurora regrete, mormăi 
Bayaz. 

- Tot mai multe, cu fiecare an ce trecea. Totuși, 
uite o ciudățenie. Aș fi fost gata să jur, când ză- 
ceam acolo, că primul a căzut Kanedias, și Tolo- 
mei după el. 

- Memoria poate spune minciuni, mai ales unor 
oameni care au trăit atât de mult ca noi. Creatorul 
și-a aruncat fiica, apoi eu l-am aruncat pe el. Și astfel 
s-a terminat cu Vechiul Timp. 

- Într-adevăr, murmură Yulwei. S-au pierdut atâ- 
tea... Și acum, uite unde-am ajuns... 

Capul lui Quai se întoarse brusc, iar Ferro se lipi 
de perete, lângă un dulap înclinat. Ucenicul stătu pe 
loc câteva momente, privind încruntat în direcția ei. 
Apoi, porni iar după ceilalți. Ferro aşteptă, ținându-și 

respirația, până când toți trei trecură de un colț, 
făcându-se nevăzuți. 

Îi ajunse din urmă într-o curte părăginită, plină de 
buruieni uscate și bucăți de ardezie căzute de pe 
acoperișuri. Un bărbat într-o cămașă pătată îi conduse 
pe o scară lungă, spre o arcadă întunecoasă aflată 
undeva sus, în zidul înalt al Agriontului. Ținea în 
mâinile noduroase un inel de chei zornăitoare şi 
bombănea ceva despre niște ouă. După ce intrară în 
tunel, Ferro străbătu fără zgomot curtea și urcă 
treptele, oprindu-se aproape de capătul scării. 

- O să ne întoarcem curând, îl auzi pe Bayaz 
mârâind. Lasă ușa întredeschisă. 

— Stă încuiată tot timpul, răspunse un glas. Asta-i 
regula. De când mă știu, tot încuiată am ţinut-o, și 
n-am de gând să... 

— Atunci, stai aici până ne întoarcem! Nu pleca 
nicăieri! Am lucruri mult mai bune de făcut decât 
să aștept lângă ușile voastre încuiate! 

O cheie se răsuci în broască. Ţâţânile vechi scâr- 
țâiră. Degetele lui Ferro alunecară peste o piatră des- 
prinsă din zidărie, apucând-o strâns. 

Când Ferro ajunse pe furiș în capul scării, omul 
cu cămașa murdară tocmai închidea poarta. Răsucea 
cheia pe bajbâite, într-un zornăit metalic, mormăind 
furios. Se auzi o bufnitură înfundată, când piatra îl izbi 
in creștetul pleșuv. Omul icni, căzând în față, iar Ferro 
ii apucă de subsuori trupul inert, culcându-l cu grijă 
pe pardoseală. 

Apoi, lăsă piatra jos și-l ușură de chei, cu un deget 
incovoiat. 

În timp ce ridica mâna să deschidă ușile, o cuprinse 
o senzaţie ciudată. Ca o briză răcoroasă pe timp de 
arșiţă, la început surprinzătoare, apoi delicioasă. Un 
fior, câtuși de puțin neplăcut, își croi drum în sus pe 
șira spinării, făcând să i se taie respirația. Ferro apăsă 
cu mâna lemnul tocit de vremuri, simțind cum fibrele 
calde și primitoare i se frecau de palmă. Întredeschise 
cele două uși doar atâta cât să se uite printre ele. 

Din zidul Agriontului pornea un pod ingust, nu 
mai lat de un pas, fără balustradă sau parapet. Capătul 
opus se afla lângă zidul Casei Creatorului - un perete 
inalt de piatră golașă, lucind negru, umezit de ploaie. 
O poartă de metal închis la culoare, însemnată în cen- 
tru cu cercuri strălucitoare. Cercuri de litere pe care 
Ferro nu le înțelegea. Îl văzu pe Bayaz scoțând ceva 
de sub gulerul cămășii. Văzu cum cercurile incepeau 
să se miște, învârtindu-se, rotindu-se, în timp ce 
inima-i bubuia în urechi. Fără zgomot, ușile se 
despărțiră. Încet, aproape șovăitor, cei trei intrară în 
dreptunghiul negru și nu se mai văzură. 

Casa Creatorului rămăsese deschisă. 

Stropii de apă cădeau pe pietrele cenușii de sub 
picioare, în timp ce Ferro îi urma pe pod. Ploaia îi 
săruta pielea, vântul i-o mușca mărunt. În depărtare, 
nori de fum se înălțau deasupra orașului incendiat, 
spre cerul tulbure, dar ochii lui Ferro rămâneau ațin- 
tiți asupra portalului căscat drept în fața ei. Ezită o 
clipă în prag, cu pumnii strânși. 

Apoi, păşi în Întuneric. 

De cealaltă parte a porții nu era nici frig, nici cald. 
Aerul era atât de incremenit și plat și tăcut, încât părea 
s-o apese greu pe umeri, să-i astupe urechile. Câţiva 
pași înfundați înainte, iar lumina păli aproape com- 
plet. Vântul, ploaia și cerul liber nu mai erau decât 
niște vise, amintite ca prin ceață. Avea senzaţia că 
străbătuse o sută de mile, pe sub pământul mort. Tim- 
pul însuși părea să se fi oprit în loc. Ferro se furișă 
spre o arcadă largă și privi prin ea. 

Sala din partea cealaltă arăta ca un templu, însă 
ar fi înghițit pe nemestecate până și templul cel mare 
din Shaffa, unde în fiecare moment mii şi mii de ființe 
il invocau pe Dumnezeu. Făcea ca domul unde pri- 
mise coroana Jezal dan Luthar să pară o colibă amă- 
râtă. Era o întindere pe lângă care chiar și pustietatea 
de ruine din Aulcus arăta măruntă. O încăpere 
incununată cu umbre solemne, populată de ecouri 
posomorâte, mărginită cu piatră ostilă, neinduplecată. 
Mormântul uriașilor morţi de mult. 

Mormântul zeilor uitaţi. 

Yulwei și Bayaz stăteau în mijloc. Două siluete 
MICI, Ca niște insecte, într-un ocean de întunecime stră- 
bătută de luciri. Ferro se lipi de zidul rece, chinuin- 
du-se să le distingă cuvintele din marea de ecouri. 

— Du-te la armurărie și găsește unele dintre lamele 
Creatorului. Eu mă duc sus să aduc... lucrul celălalt. 

Bayaz se întoarse, dar Yulwei îl apucă de braţ. 

- Mai întâi, răspunde-mi la o întrebare, frate. 

- Ce întrebare? 

— Aceeași pe care o pun întotdeauna. 

- Iar? Chiar și acum? Foarte bine, dacă trebuie... 
Întreabă-mă. 

Cei doi bătrâni rămaseră nemișcaţi un răstimp 
nemăsurat - până când ultimele ecouri se stinseră, 
lăsând în urma lor doar o tăcere grea, ca de plumb. 
Ferro își ținea respirația. 

- Tu l-ai omorât pe Juvens? șuieră șoapta lui Yulwei. 
L-ai omorât pe stăpânul nostru? 

Bayaz nici nu tresări. 

- Am făcut greșeli, cu mult timp în urmă. Multe 
greşeli, știu. Unele, în apusul ruinat. Altele, aici, în 
locul ăsta. Nu trece o zi fără să le regret. Am luptat 
cu Khalul. Am nesocotit înțelepciunea stăpânului 
meu. Am intrat fără permisiune în Casa Creato- 
rului. M-am îndrăgostit de fiica lui. Eram mândru, 
ȘI Vanitos, Și repezit, toate astea sunt adevărate. Dar 
nu l-am ucis pe Juvens. 

- Ce s-a întâmplat în ziua aceea? 

Întâiul dintre Magi rostea frazele ca și cum ar fi 
fost niște replici îndelung repetate. 

- Kanedias a venit să mă ucidă. Pentru că-i sedu- 
sesem fiica. Pentru că-i furasem secretele. Juvens n-a 
vrut să mă predea. S-au luptat, iar eu am fugit. Furia 
bătăliei lor lumina cerurile. Când m-am întors, Crea- 
torul nu mai era, iar stăpânul nostru murise. Nu eu 
l-am ucis pe Juvens. 

Din nou o tăcere îndelungată, timp în care Ferro 
li privea încremenită. 

- Foarte bine, spuse Yulwei, desprinzându-și mâna 
de pe brațul lui Bayaz. Prin urmare, Mamun a mințit. 
Vom lupta împreună impotriva lor. 

- Bine, vechiul meu prieten, bine. Știam că pot 
avea încredere în tine, după cum și tu poți să ai in- 
credere-n mine. 

Ferro își răsfrânse buza. Încredere...! Era un cuvânt 
pe care nu-l foloseau decât mincinoșii. Un cuvânt de 
care oamenii sinceri n-aveau nevoie. Pașii Intâiului 
dintre Magi răsunară din nou, în timp ce se îndrepta 
spre una dintre numeroasele arcade, pe unde dispăru 
în întuneric. 

Yulwei îl privi cum pleca. Apoi oftă scurt și o luă 
în cealaltă direcție, cu brățările zornăindu-i pe brațele 
slabe. Ecourile trecerii lui se stinseră încet, iar Ferro 
rămase singură, învăluită în umbră și tăcere. 

Încet, cu grijă, se furișă înainte, prin pustietatea 
aceea imensă. Pardoseala scânteia - linii șerpuitoare 
de metal sclipitor, incrustate în piatra neagră. Ta- 
vanul, dacă exista vreunul, se pierdea undeva în întu- 
neric. Undeva, la vreo douăzeci de pași înălțime, un 
balcon înconjura pereții, urmat de un altul mult mai 
sus, și un altul, și încă unul, zărindu-se vag în lumina 
slabă. Iar deasupra tuturor atârna o alcătuire mira- 
culoasă. Cercuri de metal închis la culoare, mari și 
mici, discuri lucioase și inele strălucitoare, însem- 
nate cu o scriitură stranie. Și toate se mișcau. Toate 
se învârteau, cerc după cerc, iar în mijlocul lor se 
afla un glob negru, singurul punct cu desăvârșire 
nemișcat. 

Ferro se întoarse în loc, o dată și încă o dată — sau 
poate că stătea neclintită, și sala se rotea în jurul ei. 
Se simțea amețită, îimbătată, fără suflare. Zidăria golașă 
se înălța în beznă, pietre aspre fără mortar între ele, 
fără ca măcar două să se asemene. Ferro încerca să-și 
imagineze din câte pietre era clădit turnul. 

Mu. Milioane. 

Ce spusese Bayaz, pe insula aceea de la marginea 
Lumii? Unde ascunde înțeleptul o piatră? Între altele 
o mie. Printre un milion de pietre. Cercurile de deasu- 
pra se mișcau încet. O atrăgeau, iar sfera neagră din 
centru o atrăgea cel mai tare. Ca o mână chemând-o. 
Ca o voce rostindu-i numele. 

Își infipse degetele în spațiile uscate dintre pietre și 
incepu să se cațere, ridicând o mână după alta, tot mai 
sus și mai sus. Nu-i era deloc greu. Ca și cum peretele 
ar fi fost făcut anume ca să fie escaladat. Curând, își trecu 
picioarele peste balustrada de fier a primului balcon. 
ȘI se cățără mai departe, fără a sta să-și tragă răsuflarea, 
mereu în sus. Ajunse la al doilea balcon, udă de nădu- 
șeală în aerul încremenit. Trecu și de al treilea, cu respi- 
raţia îngreunată. Apucă balustrada celui de-al patrulea 
și se săltă peste ea. Acolo se opri, cu privirea în jos. 

Departe, în fundul abisului negru, se întindea tot 
Cercul Lumii, pe pardoseala sălii rotunde. O hartă, 
cu coastele mărilor conturate din metal lucitor. La 
aceeași înălțime cu Ferro, umplând aproape tot spa- 
yul încercuit de galerie, suspendat cu fire nu cu mult 
mai groase decât cele de păr, uriașul mecanism se 
invârtea încet. 

Ferro privi încruntată globul negru din mijloc, 
simțind furnicături în palme. Părea să plutească acolo, 
fără niciun sprijin. Ar fi trebuit să se intrebe cum era 
cu putință, dar nu se putea gândi decât la un singur 
lucru: cât de mult dorea să-l atingă. Simţea nevoia 
să-l atingă. Nu avea încotro. Unul dintre cercurile 
metalice se apropia de ea, lucind mat. 

Uneori, cel mai bine e să prinzi momentul. 

Sări pe balustradă și se ghemui acolo pentru o clipă, 
adunându-și forțele. Nu stătu pe gânduri. Gânditul ar 
fi fost o nebunie. Se aruncă în gol, cu membrele des- 
făcute. Toată mașinăria se cutremură și se clătină, când 
Ferro se agăță de cercul exterior. Se balansă sub el, 
suspendată acolo, cu răsuflarea tăiată. Încet, delicat, 
cu limba apăsată în cerul gurii, se săltă în brațe, își 
petrecu picioarele peste tija metalică și începu să se 
tragă în lungul ei. Curând, ajunse aproape de un disc 
mare, străbătut de adâncituri, și se mută pe acela, cu 
tot trupul tremurându-i de efort. Metalul rece vibră 
sub greutatea ei, răsucindu-se și îindoindu-se, trepidând 
la fiecare mișcare, parcă gata s-o azvârle în gol. 

N-o fi știut Ferro ce era frica, dar o prăbușire de 
la o sută de pași înălțime, pe cea mai tare dintre cele 
mai tari pietre, ii impunea un profund respect. 

Aşa că îşi continuă drumul, de pe un cerc pe altul, 
abia îndrăznind să respire măcar. Își tot spunea că 
nu risca nicio cădere. Nu făcea decât să se urce în 
copaci, strecurându-se printre ramuri, așa cum făcea 
in copilărie, inainte de a veni gurkienii. În sfârșit se 
prinse de inelul cel mai apropiat de centru. Se agăță 

de el, cât putea de strâns, așteptând ca mișcarea aces- 
tuia s-o apropie de mijloc. Ținându-se doar cu o mână 
și picioarele incolăcite peste bara subțire de metal, 
intinse mâna cealaltă spre globul negru lucios. 

Putea să-și vadă faţa rigidă reflectată în suprafața lui 
perfectă, și mâna cu degetele rășchirate, parcă umflată, 
diformă. Din răsputeri, cu toți nervii incordați, se 
intinse și mai mult, scrâșnind din dinți. Mai aproape, 
și mai aproape. Nu conta decât un singur lucru - să 
atingă globul. Vârful degetului mijlociu îl atinse și, ca 
un balon care se sparge, sfera se mistui în golul ceţos. 

Ceva căzu, încet, ca și cum s-ar fi scufundat prin 
apă. Ferro privi cum se îndepărta de ea, o pată inchisă 
in tenebrele ca de cerneală, tot mai jos și mai jos. Lovi 
pardoseala, cu o bubuitură ce păru să zgâlțâie din 
temelii toată Casa Creatorului, umplând sala cu ecouri 
zdrobitoare. Cercul de care se ţinea Ferro se cutremură 
și, preț de-o clipă, fu cât pe ce să-l scape. Când reuși 
să se salte înapoi, își dădu seama că nu se mai mișca. 

Tot mecanismul se oprise. 

Păru să treacă o veșnicie până străbătu Înapoi cer- 
curile incremenite, spre galeria cea mai de sus, iar apoi 
să coboare incet pe pereții înalți. Când în sfârșit ajunse 
jos, pe dușumeaua sălii uriașe ca o cavernă, avea hainele 
rupte, julituri și sânge pe mâini, coate și genunchi, dar 
nu le băgă de seamă. O luă la fugă pe pardoseala in- 
tinsă, cu pașii răsunând puternic. Alerga spre mijlocul 
sălii, unde zăcea obiectul care căzuse din înalt. 

Părea doar o bucată de piatră închisă la culoare, 
de formă neregulată, cât un pumn mare. Nu era o piatră, 


178 Joe ABERCROMBIE 


însă, iar Ferro știa. Simţea că din ea se prelingea ceva, 
se scurgea, se revărsa valuri-valuri. Ceva ce nu putea 
fi văzut, sau atins, și totuși umplea întregul spațiu, până 
în cele mai întunecate unghere. Invizibil, dar irezistibil, 
se răspândea în jurul ei, ințepător, trăgând-o inainte. 

Inima lui Ferro se zbătea între coaste, tot mai tare, 
cu fiecare pas ce o purta într-acolo. Gura i se umplu 
de salivă hămesită, când îngenunche alături. Respirația 
o zgâria prin gâtlej, în timp ce întindea mâna, cu palma 
străbătută de furnicături. Și-o strânse în jurul suprafeţei 
ciuruite și brăzdate. Foarte grea, și foarte rece, ca și 
cum ar fi fost o bucată de plumb îngheţat. O ridică 
încet, răsucind-o în mână, privind-o cum scăpăra în 
întuneric, fascinată. 

- Sămânța. 

Bayaz stătea într-o arcadă, cu chipul tremurându-i 
într-un amestec hidos de oroare și plăcere. 

- Pleacă, Ferro, acum! Du-o la palat. 

Tresări spasmodic și ridică un braţ, ca pentru a-și 
feri ochii de o văpaie orbitoare. 

— Cutia e în odăile mele. Pune-o înăuntru, fere- 
cată bine, m-ai auzit? Ferecată cât mai bine! 

Ferro se întoarse, încruntată, nesigură care dintre 
arcade ducea afară din Casa Creatorului. 

— Stai! 

Quai lipăia pe pardoseală spre ea, cu ochii sticloși 
aţintiți către mâna ei. 

— Așteaptă! 

Nu dădea niciun semn de teamă, în timp ce se apro- 
pia. Pe față i se citea doar un soi de foame groaznică, 

destul de stranie pentru ca Ferro să se retragă cu 
un pas. 

- Era aici... Aici a fost, tot timpul... 

Chipul îi era palid, flasc, plin de umbre. 

- Sămânţa... 

Mâna albicioasă i se întinse înainte, spre ea, prin 
intuneric. 

-În sfârşit... Dă-mi-... 

Se scofâlci ca un ghemotoc de hârtie, fu smuls de 
pe picioare și azvârlit pe toată lățimea imensei săli, 
in secunda de care avu nevoie Ferro ca să-și tragă 
respiraţia, năucită. Izbi peretele, sub balconul de jos, 
cu un trosnet răsunător. Ferro privi cu gura căscată 
cum trupul zdrobit ricoșa, prăvălindu-se pe pardo- 
seală, într-un vălmășag de membre rupte. 

Bayaz păși înainte, cu toiagul strâns în pumn. 
Imprejurul umerilor săi, aerul încă mai era străbătut 
de irizații ușoare. Ferro ucisese mulți oameni, desigur, 
fără să verse nicio lacrimă - însă iuțeala acelei fapte 
o şocase chiar și pe ea. 

- Ce-ai făcut? îl întrebă cu voce șuierătoare, în 
timp ce ecourile impactului fatal dintre Quai și 
peretele îndepărtat incă mai reverberau prin Jur. 

- Ce-a trebuit. Du-te la palat. În clipa asta, îm- 
punse Bayaz aerul cu un deget gros, spre una dintre 
arcade, în care Ferro zări o slabă lucire luminoasă. 
Pune lucrul ăla în cutie! Nici nu-ți închipui ce 
periculos e! 

Puţini erau oamenii cărora să le placă ma: puțin 
decât ei să primească ordine, dar Ferro nu dorea deloc 

să mai stea în acel loc. Își îndesă bulgărele pietros în 
cămașă, cuibărit peste stomacul ei. Rece și liniștitor, 
oricât de periculos ar fi zis Bayaz că era. Făcu un pas 
și, când cizma ei călcă pe piatră, un chicotit ca un scrâş- 
net pluti în sus din partea opusă a sălii. 

Din locul unde se prăbușise trupul sfărâmat al lui Quai. 

Bayaz nu păru deloc surprins. 

- Așa! strigă el. Te arăţi, în sfârșit! Bănuiam eu, 
de câtva timp, că nu erai cine păreai a fi! Unde mi-e 
ucenicul, şi când l-ai înlocuit? 

— Acum câteva luni. 

Quai încă mai chicotea, în timp ce se ridica încet 
de pe pardoseala lustruită. 

- Înainte să plecați în căutarea aia prostească, spre 
Vechiul Imperiu, continuă el - fără nicio zgârietură, 
niciun strop de sânge pe chipul zâmbitor. Am stat 
alături de tine, lângă foc. Te-am privit cum zăcea: 
neputincios în căruța aia. Tot timpul am fost cu tine, 
până la marginea Lumii și înapoi. Ucenicul tău a 
rămas aici. l-am lăsat hoitul pe jumătate devorat în 
tufe, pentru muște, la nici douăzeci de pași de locul 
unde tu și nordicul dormeaţi adânc. 

- Hm, făcu Bayaz, aruncându-și toiagul dintr-o 
mână în alta. Mi se părea mie c-am observat un pro- 
gres cam mare în iscusinţa ta. Trebuia să mă omori 
atunci, cât ai avut ocazia. 

- A, dar am timp și acum. 

Ferro se cutremură, în timp ce-l privea pe Quai 
ridicându-se în picioare. În sală părea să se fi lăsat 
dintr-odată un frig năprasnic. 

- O sută de cuvinte? Poate. Un cuvânt? își răs- 
frânse Bayaz buza. N-aș crede. Care dintre creaturile 
lui Khalul ești? Vânt de Răsărit? Unul din gemenii 
ăia afurisiți? 

- Nu sunt una dintre creaturile lui Khalul. 

Pe chipul lui Bayaz trecu o mică tresărire de îndoială. 

— Atunci, cine? 

- Ne cunoaștem bine, din vremuri de mult apuse. 

Întâiul dintre Magi se încruntă. 

— Cine eşti? Vorbeşte! 

- Schimbatul formelor... 

O voce de femeie, suavă și scăzută. Se întâmpla 
ceva cu fața lui Quai, în timp ce înainta încet. Pielea 
palidă i se inmuia, se răsucea... 

- Un truc temut și insidios... 

Nasul, ochii, buzele începură să i se topească, 
curgându-i de pe craniu precum ceara unei lumânări. 

- Nu mă mai ţii minte, Bayaz? 

O altă față se arăta de dedesubt, o față dură, albă 
ca marmura. 

— Ai spus că mă vei iubi pentru totdeauna. 

Aerul se făcuse rece ca gheaţa. Respirația lui Ferro 
forma aburi în dreptul gurii. 

- Mi-ai promis că niciodată n-o să ne despărțim. 
Când ţi-am deschis poarta tatălui meu... 

- Nu! făcu Bayaz un pas șovăielnic înapoi. 

— Pari surprins. Nu la fel de surprins ca mine, când 
in loc de a mă lua în braţe m-ai aruncat de pe acoperiș, 
așa-i, iubirea mea? Și de ce? Ca să-ți păstrezi secre- 
tele? Ca să poți părea nobil? 

Părul lung al lui Quai se albise precum creta. 
Acum se unduia în jurul unui chip de femeie, cumplit 
de palid, cu ochii ca două puncte negre, scăpărătoare. 
Tolomei. Fiica Maestrului Creator. O fantomă ivită 
din trecutul aproape uitat. O stafie care pășise lângă 
ei vreme de luni bune, purtând o formă furată. Ferro 
aproape că-i putea simţi respiraţia înghețată, cum 
plutea rece ca moartea prin aer. Ochii îi săgetară 
dinspre fața aceea către arcadă, aflată departe, foarte 
departe. Ezita între dorinţa de a fugi și nevoia de a 
şti mai mult. 

- Te-am văzut în mormânt! șopti Bayaz. Cu mâi- 
nile mele am îngrămădit pământul peste tine! 

- Într-adevăr, și plângeai în acel timp, de parcă 
n-ai fi fost tu cel care mă aruncase. 

Ochii ei negri se întoarseră spre Ferro, care simţea 
pe burtă furnicăturile Seminţei. 

- Dar atinsesem Cealaltă Parte. În mâinile astea 
două o ținusem, în timp ce tatăl meu lucra. Și s-a pro- 
dus schimbarea. Zăceam acolo, în îmbrăţișarea rece 
a pământului. Între viață şi moarte. Până am auzit 
vocile. Vocile pe care le auzise și Glustrod, demult. 
Mi-au propus un târg. Libertatea mea, în schimbul 
libertăţii lor. 

— Ai călcat Prima Lege! 

— Legile nu mai înseamnă nimic pentru cei îngro- 
pați! Când m-am târât în sfârșit afară din pământul 
ce mă strângea, partea omenească din mine nu mai 
era. Dar cealaltă parte, partea care aparține lumii de 
jos — aceea nu poate să moară. Stă în faţa ta. Acum 

voi desăvârși lucrarea pe care a început-o Glustrod. 
Voi deschide larg ușile pecetluite de bunicul meu. 
Lumea asta și Cealaltă Parte vor deveni una. Aşa cum 
au fost înainte de Vechiul Timp. Așa cum au fost 
sortite întotdeauna să fie. 

Desfăcu palma, iar din ea se revărsă un frig amar- 
nic, făcând ca pe Ferro s-o străbată fiori până-n 
vârfurile degetelor. 

- Dă-mi Sămânța, copilă. Le-am făcut o promisiune 
Șoptitorilor de Secrete, iar eu imi ţin cuvântul dat. 

- Mai vedem noi! mârâi Întâiul dintre Magi. 

Ferro simţi spasmul în burtă, văzu aerul din jurul 
lui Bayaz devenind mai tulbure. Tolomei stătea la 
zece paşi de el. În clipa următoare, îl izbi cu un sunet 
ca un trăsnet. Toiagul i se sfărâmă, aruncând în toate 
părțile cu așchii. Cu un bolborosit șocat, Bayaz zbură 
prin întuneric, căzu și se rostogoli de mai multe ori 
pe pietrele reci, pentru a rămâne prăvălit cu faţa în 
jos. Ferro se holba într-acolo, în timp ce peste ea se 
revărsa un val de aer rece ca gheaţa. O cuprinsese o 
spaimă cumplită, bolnăvicioasă, cu atât mai rea cu 
cât n-o mai cunoscuse. Stătea incremenită. 

- Anu ţi-au slăbit puterile. 

Acum, fata Creatorului se mișca încet, fără zgo- 
mot, spre trupul căzut în nesimţire al lui Bayaz, cu 
părul alb unduindu-i-se în urmă ca valurile unui 
heleșteu acoperit cu promoroacă. 

— Arta ta nu-mi mai poate face niciun rău. 

Se opri lângă el, cu buzele albe şi uscate întinse 
într-un zâmbet înghețat. 

- Pentru tot ce-ai luat de la mine. Pentru tatăl meu... 

Ridică piciorul deasupra capului pleșuv al lui 
Bayaz. 

- Pentru mine însămi... 

Izbucni într-o vâlvătaie orbitoare. Lumina puter- 
nică se răspândi până-n cele mai îndepărtate cotloane 
ale uriașei săli, strălucirea pătrunzând chiar și în 
crăpăturile dintre pietre. Ferro se impletici înapoi, 
acoperindu-și ochii cu o mână. Printre degete, o văzu 
pe 'Tolomei rostogolindu-se nebunește pe jos, zvâr- 
colindu-se și dansând, cu tot trupul învăluit de flăcări 
albe și părul ca o funie de foc incolăcită. 

Rămase prăbușită, cu întunericul strângându-se la 
loc în jur, sub o coloană de fum inecăcios. Yulwei păși 
de sub o arcadă, cu pielea negricioasă lucindu-i de 
sudoare. Sub un braţ slăbănog ținea un snop de săbii. 
Arme din metal mat, ca aceea pe care o purtase Nouă- 
degete, fiecare însemnată cu câte o singură literă argintie. 

— Ai pățit ceva, Ferro? 

- Eu... 

Focul nu adusese cu el și căldură. Lui Ferro îi 
clănțăneau dinţii, atât de frig se făcuse în sală. 

- Nu... 

- Du-te. 

Yulwei se încruntă spre trupul lui Tolomei, în 
timp ce ultimele flăcări se stingeau. În sfârșit, Ferro 
își găsi puterea de a se mișca și începu să se retragă. 
Simţi un gol amar în stomac, când văzu că fata Crea- 
torului se ridica încet, cu cenușa hainelor lui Quai 
scuturându-i-se de pe trup. Rămase în picioare, înaltă 

şi slabă ca moartea, goală și la fel de pleșuvă ca Bayaz, 
cu tot părul prefăcut într-o pulbere cenușie. Niciun 
semn nu avea pe trupul de o paloare cadaverică, ima- 
culat de lucios. 

- Întotdeauna e mai mult decât crezi, îl străpunse 
ea pe Yulwei cu ochii săi negri și maţi. Nicio flacără 
nu mă poate arde, vraciule. N-ai cum să mă oprești. 

- Trebuie totuși să incerc. 

Magul își azvârli săbiile în aer. Zburară învâr- 
tindu-se, cu tăișurile sclipind, răsfirate prin întuneric, 
plutind într-o parte și-n alta pe direcții imposibile. 
Incepură să se rotească în jurul lui Yulwei și al lui Ferro, 
intr-un cerc amețitor. Tot mai repede și mai repede, 
până nu se mai văzu decât o ceață metalică, ucigătoare. 
Destul de aproape pentru ca, dacă Ferro ar fi întins 
mâna, aceasta să-i fie retezată de la încheietură. 

- Nu te mişca, îi zise Yulwei. 

Nici nu era nevoie să i-o spună. Ferro simţi un 
val de furie, fierbinte și familiară. 

- Întâi să fug, și pe urmă să nu mă mișc? Mai întâi, 
Sămânța e la marginea Lumii, și acum i-aici, în centrul 
ei? Jar asta, ba-i moartă, ba a furat mutra altcuiva? Fa- 
ceți bine și ajungeţi la o-nţelegere, nenorociților! 

- Sunt nişte mincinoși! mârâi Tolomei, iar Ferro 
îi simți răceala respirației înghețate izbindu-i obrazul, 
pentru a o pătrunde pân-la os. Se folosesc de oricine! 
Nu poți avea încredere-n ei! 

— Şi ce, în tine pot să am? pufni Ferro cu dispreţ. 
Mai du-te-n mă-ta! 

Tolomei dădu din cap, incet. 

- Atunci, mori şi tu, cu ceilalți. 

Păși într-o parte, pe vârfuri, lăsând cercuri albe 
de chiciură pe locurile unde picioarele ei goale atin- 
geau pardoseala. 

- Nu poţi jongla la nesfârșit cu cuţitele, bătrâne. 

Peste umărul ei alb, Ferro îl văzu pe Bayaz ridi- 
cându-se încet în picioare. Se ținea de un braț, iar chi- 
pul rigid îi era zgâriat și mânjit de sânge. Din pumnul 
inert îi atârna ceva - un mănunchi lung de tuburi 
metalice, la capăt cu un cârlig care lucea stins în întu- 
neric. Ochii i se inălțară spre partea opusă a tava- 
nului, iar venele gâtului începură să i se umile de 
efort, în timp ce aerul incepea să se deformeze în jurul 
lui. Ferro simți iar golul acela in stomac, iar privirea 
ii fu atrasă în sus. În sus, spre mașinăria cea mare 
agăţată deasupra lor. Începuse să tremure. 

— Căca-m-aș... mormăi ea, dând să se retragă. 

Dacă observase, Tolomei nu dădu niciun semn. Îşi 
indoi genunchii și făcu un salt în sus, ca o săgeată albă 
pe deasupra vâltorii de săbii. O clipă pluti în aer, apoi 
se prăvăli spre Yulwei. Căzu pe dușumea, lovind-o cu 
genunchii, de se cutremură toată sala. O frântură de 
piatră zgârie obrazul lui Ferro, lăsându-i pe față o dâră 
de vânt înghețat. Ferro făcu un pas poticnit înapoi. 

Fata Creatorului: ridică o privire încruntată. 

- D2’ greu te mai lași omorât, bătrâne, mârâi ea, 
în timp ce ecourile se risipeau. 

Ferro nu-şi dădea seama cum o evitase Yulwei, 
dar acum acesta din urmă se îndepărta cu mișcări ca 
de dans, învârtindu-și încet mâinile, într-un zornăit 

de brățări, iar săbule continuau să se rostogolească 
prin aer în urma lui. 

- Toată viața am muncit pentru asta. Nici tu nu 
te lași mai uşor. 

Tolomei se opri în fața lui. 

- Eu nu mor. 

Sus, deasupra lor, dispozitivul cel enorm se zdrun- 
cina, cablurile se rupeau cu țiuituri ascuțite, șfichiuind 
prin întuneric. Cu o încetineală aproape ca-n vis, 
incepu să cadă. Bucățile de metal lucitor se răsuceau, 
se indoiau, țipau, în timp ce tot se prăbușea. Ferro se 
întoarse și o luă la fugă. Apucă să facă cinci pași, cu 
răsuflarea tăiată, și se aruncă pe jos, alunecând cu burta 
pe pietrele lustruite. Simți cum Sămânţa îi apăsa 
stomacul, în timp ce curentul stârnit de săbiile învârtite 
prin aer îi scăldă spatele, când trecu chiar pe sub ele. 

Imensa mașinărie lovi pardoseala în spatele ei, cu 
un zgomot ca muzica infernului. Fiecare cerc era un 
talger uriaș, gongul unui gigant. Fiecare scotea propria 
lui notă nebunească, un amestec de dangăte, urlete, bu- 
buituri de metal torturat, destul de tare pentru a face 
să vibreze toate oasele din trupul lu: Ferro. Ridică 
privirea, pentru a vedea un disc mare zburând peste ea, 
până căzu pe muchie, aruncând cu scântei din pardo- 
seală. Altul se rotea nebunește prin aer, ca o monedă 
azvârlită. Icnind, se feri din calea lui, rostogolindu-se 
inapoi când cercul metalic lovi pietrele lângă ea. 

Locul unde Yulwei și Tolomei stăteau faţă-n față 
era acum un morman de metal răsucit, cercuri rupte 
şi discuri răsturnate, bare indoite și cabluri încurcate. 

Amețită, Ferro se adună pe picioare, în furia de 
ecouri discordante care răsunau prin toată sala. În 
jurul ei ploua cu așchii, izbind pardoseala cu piuituri 
ascuţite. Peste tot zăceau bucăți împrăștiate, lucind 
in umbră ca stelele pe cerul nopții. 

Habar n-avea cine era mort şi cine viu. 

— leşi! mârâi la ea Bayaz printre dinți, cu faţa ca 
o mască schimonosită de durere. leși! Pleacă! 

- Yulwei, îngăimă ea, e... 

- Mă-ntorc eu după el! i-o reteză Magul, alun- 
gând-o cu braţul nevătămat. Fugi! 

Există momente pentru a lupta și momente pen- 
tru a fugi, iar Ferro cunoștea bine diferenţa. O în- 
vățase de la gurkieni, în adâncul inuturilor Rele. 
Arcada se clătina și se smucea, în timp ce Ferro alerga 
într-acolo. Propria ei respiraţie îi vuia în urechi. Sări 
peste o roată de metal lucitor, tropăind cu cizmele 
pe pietrele netede. Aproape ajunsese la arcadă, când 
simți un fior amarnic lângă ea, un val de groază 
bolnăvicioasă. Se aruncă înainte. 

Mâna albă a lui Tolomei o rată la mustață pe Ferro, 
smulgând din perete o bucată mare de piatră și 
umplând aerul cu praf. 

- Nu pleci nicăieri! 

O fi fost momentul să fugă, dar Ferro ajunsese la 
capătul răbdăru. În timp ce se răsucea, pumnul i se 
repezi deja înainte, împins de toată furia lunilor 
irosite, a anilor pierduţi, a vieții risipite. Nodurile 
degetelor sale loviră falca lui Tolomei, cu un trosnet 
ascuţit. Parcă ar fi dat într-un bloc de gheață. N-o duru 

când mâna i se rupse, dar își simţi încheietura indo- 
indu-se, braţul amorțind. Prea târziu ca să-și mai facă 
griji. Celălalt pumn pornise deja. 

Tolomei îi înhăță braţul din zbor înainte s-o 
atingă și o trase pe Ferro spre ea, îngenunchind-o 
neputincioasă, cu o putere groaznică, de neinfrânt. 

- Sămânța! 

Cuvintele șuierătoare înfrigurară faţa lui Ferro, 
smulgându-i un geamăt îngrețoșat, pe când pielea îi 
ardea în locul de unde o ţinea Tolomei. Îşi simțea 
oasele sucindu-se, apoi plesnind, și antrebaţul îi căzu 
intr-o parte ca un băț rupt. O mână albă se întinse 
printre umbre, spre umflătura de sub cămașă. 

Izbucni brusc o lumină, o văpaie curbată care cu- 
prinse orbitor toată sala, preț de-o clipă. Ferro auzi 
un țipăt pătrunzător și căzu pe spate, eliberată. Mâna 
lui Tolomei fusese retezată de lângă încheietură, lăsând 
doar un ciot neinsângerat. Pe peretele neted și o parte 
a pardoseli se căscase o rană enormă din care curgea 
rocă topită, bolborosind şi sfârâind. Un nor de fum 
se ridica dinspre arma ciudată din mâna lui Bayaz, care 
venea greoi din întuneric, cu capătul cârligului încă 
lucind roșiatic. Scoțând un zbieret înghețat, Tolomei 
își repezi spre el mâna rămasă, cu degetele rășchirate 
ca niște gheare. 

Bayaz îi răspunse urlând nebunește, cu gura larg 
deschisă și ochii îngustaţi. Ferro simţi un junghi în 
stomac, atât de feroce încât se îndoi de mijloc, aproape 
căzând în genunchi. Fata Creatorului fu smulsă din loc 
și azvârlită cât colo, cu un călcâi alb lăsând o zgârietură 

alungită pe harta de pe jos, scobind prin piatră și 
sfâşiind metalul. 

În spatele ei, resturile uriașei mașinării zburau în 
bucăți, împrăștiindu-se cu luciri prin întunecime, ca 
frunzele în vânt. Tolomei se rostogolea ca o momâie 
printr-o furtună de metal involburat. Izbi peretele 
opus cu o bubuitură cutremurătoare, împroșcând în 
jur cu bucăți de piatră. O grindină de frânturi răpăia, 
clănțănea, zăngănea pe pardoseală, împrejuru-i. 
Inele, ace, tije ca niște lame de cuţit se înfigeau în zid, 
făcând din toată suprafaţa de piatră curbată un pat 
uriaș de cuie. 

Lui Bayaz îi ieșeau ochii din cap, iar chipul îi era 
lac de sudoare. 

- Mori, diavole! mugi el. 

Ploua cu praf, pietrele începeau să se zgâlțâie. Ho- 
hote reci răsunau prin sală. Ferro se târi inapoi, împin- 
gând cu călcâ:ele în pietrele netede, apoi se ridică și o 
luă la fugă. Mâna ruptă i se lovea de peretele tunelului, 
braţul frânt i se bălăbănea. Un dreptunghi luminos 
se apropia de ea, săltând. Ieșirea din Casa Creatorului. 

leşi clătinându-se la aer, orbită de lumină, în ploaia 
măruntă care părea de-a dreptul caldă, după atingerea 
de gheaţă a lui Tolomei. Sămânța continua să-i atârne 
grea în cămașă, aspră și liniștitoare pe piele. 

- Fuga! se auzi din beznă glasul lui Bayaz. La palat! 

Ferro alergă pe pod, cu picioarele nesigure alu- 
necându-i pe pietrele umede, deasupra apei reci care 
pândea departe, jos. 

- Pune-o-n cutie și încui-o bine! 

Auzi un bubuit reverberat în urma ei, o ciocnire 
de metal pe metal, dar nu se uită înapoi. 

Îşi croi drum cu umerii prin ușile deschise din zi- 
dul Agriontului, aproape impiedicându-se de portar, 
care stătea așezat lângă perete, acolo unde-l lăsase, cu 
o mână ridicată la cap. Sări peste el, iar omul se chirci. 
Cobori treptele câte două, străbătu curtea părăginită, 
coridoarele pline de praf, fără să învrednicească nici 
c-un gând mascații sau pe altcineva. Acum păreau niște 
ameninţări jalnice, de zi cu zi, oarecum. Încă mai simţea 
răsuflarea aceea înghețată în ceafă. 

Nimic nu mai conta decât s-o lase în urmă, cât 
mai departe. 

Ajunse la ușă, dibui zăvorul cu podul mâinii rupte, 
se repezi afară în ploaie şi alergă pe străzile ude, în 
direcția din care venise. Oamenii de pe uliţe și din 
pieţe se dădeau la o parte din calea ei, șocați s-o vadă 
atât de disperată și plină de sânge. Voci furioase 
răsunau în spatele ei, dar Ferro nu le lua în seamă. 
Cou pe o stradă mai largă, printre clădiri cenușii, și 
alunecă pe pietrele umede. 

Drumul era blocat de o mulțime învălmășită. Femei, 
copii, bătrâni, toți murdari și zdrențuiți. 

- La o parte, răcni Ferro, începând să-și croiască 
drum cu forța. Mişcați-vă! 

Povestea pe care o spusese Bayaz pe câmpia ne- 
mărginită o sâcâia în străfundurile minţii. Cum găsi- 
seră ostașii Sămânţa în ruinele orașului Aulcus. Cum 
se uscaseră pe picioare și muriseră. Îmbrâncea, lovea 
şi se împingea cu umărul printre oameni. 

— Daţi-vă din drum! 

leşi dintre ei și-și continuă goana pe strada pustie, 
ținându-și braţul rupt lipit de trup, lângă obiectul din 
cămaşă. 

Traversă în fugă parcul, printre frunzele care că- 
deau din copaci la fiecare rafală de vânt. În capătul aleii 
se înălța zidul palatului, iar Ferro se repezi spre poartă. 
Cei doi străjeri o încadrau ca întotdeauna, și știa că se 
uitau la ea. Or fi lăsat-o ei să iasă, dar nu păreau prea 
dispuși s-o și primească înapoi, mai ales aşa cum era, 
murdară, plină de sânge, acoperită cu mizerie și su- 
doare, și fugind de parcă s-ar fi ținut diavolul după ea. 

— Stai așa! 

Ferro dădu să se strecoare pe lângă ei, dar unul 
o prinse. 

- Daţi-mi drumul, idioţi rozalii! şuieră ea. Nu 
ințelegeţi! 

Încercă să se răsucească, iar o halebardă aurită căzu 
la pământ, când unul dintre paznici o cuprinse cu 
braţele. 

— Atunci, explică! se răsti celălalt, prin viziera coi- 
fului. Ce atâta grabă? 

Mâna lui înmănușată se apropie de umflătura 
cămășii. 

— Ce-ai aco... 

- Nu! scrâșni Ferro, zbătându-se, înghesuită lângă 
zid, și reuși să-l împingă pe un străjer înapoi sub 
arcadă; halebarda celuilalt cobori ușor, cu vârful 
lucios spre pieptul lui Ferro. 

- Nicio mișcare, mârâi el, până nu te... 

— Lasaţi-o să intre! 

Dincolo de poartă stătea Sulfur - și, ca prin 
farmec, nu zâmbea. Paznicul întoarse capul spre el, 
cu îndoială. 

- Acum! răcni Magul. În numele Lordului Bayaz! 

Îi dădură drumul, iar Ferro se smulse dintre ei, 
suduind. O luă iar la fugă prin grădini, până în palat, 
cu cizmele bocănindu-i pe coridoare, unde gărzile și 
servitorii se dădeau la o parte, bănuitori, din calea 
ei. Ajunse la ușa camerelor lui Bayaz și o deschise 
pe dibuite, impleticindu-se peste prag. Cutia stătea 
deschisă pe o masă de lângă fereastră, un simplu cub 
de metal cenușiu. Merse până la ea, iși descheie 
cămaşa şi scoase obiectul dinăuntru. 

O piatră negricioasă, grea, mare cât pumnul. Su- 
prafața ei mată era la fel de rece ca în primul moment 
când o atinsese. Simţi nişte furnicături plăcute prin 
palmă, ca la atingerea unui vechi prieten. Cumva, o 
infuria simplul gând de a-i da drumul. 

Așadar, în sfârșit, asta era Sămânţa. Cealaltă Parte, 
incarnată. Substanţa magiei ÎNSĂȘI. Îşi amintea ruinele 
mănate din Aulcus. Întinderea de pământ mort din 
jur, pe o sută de mile în toate direcțiile. Putere destulă 
ca să-i trimită în iad pe Împărat, pe Profet şi Mân- 
cătorii lui blestemaţi, și tot poporul din Gurkhul, și 
pe alții după ei. O putere atât de cumplită, incât ar 
fi trebuit să-i aparțină numai lui Dumnezeu, iar acum 
se afla în pumnul ei firav. O privi mult timp - apoi, 
incet, începu să zâmbească. 

De-acum, urma să aibă parte de răzbunare. 

Sunetul unor pași grei pe coridor o readuse brusc la 
realitate. Lăsă Sămânţa să cadă în locul hărăzit ei, își re- 
trase mâna, cu un efort, și trânti capacul cutiei. Ca și 
cum flacăra unei lumânări s-ar fi stins dintr-odată într-o 
cameră întunecoasă, lumea deveni: brusc mai tulbure, 
mai fără viață, lipsită de orice farmec. Abia atunci își 
dădu seama că mâna i se vindecase. O privi incruntată, 
flexându-și degetele. Se mișcau la fel de ușor ca oricând, 
deloc umflate prin jurul falangelor pe care fusese sigură 
că și le zdrobise. Și celălalt antebraț era drept și neted, 
fără nicio urmă în locul unde-l striviseră degetele inghe- 
ate ale lu: Tolomei. Ferro se uită spre cutie. Dintot- 
deauna se vindecase repede — dar să-i treacă fracturile 
intr-o oră...? 

Nu era în regulă. 

Bayaz îşi târî pașii în cameră, strâmbându-se. Avea 
sânge uscat în barbă, iar fruntea cheală îi lucea de 
sudoare. Răsufla greu, cu pielea palidă și tresărind 
convulsiv, și un braţ strâns lângă trup. Arăta ca un 
om Care și-a petrecut toată după-amiaza bătându-se 
cu un diavol și a scăpat ca prin urechile acului. 

- Unde-i Yulwe:? 

Întâiul dintre Magi o privi lung. 

— Ştii unde e. 

Ferro își aminti bubuitura reverberată, în momentul 
când ea ieşise din turn. Ca sunetul unei uși trântite. O 
ușă pe care nicio armă, niciun foc, nicio vrajă n-o mai 
putea deschide. Numai Bayaz avea cheia. 

- Nu te-ai mai întors. Ai ferecat ușile, cu ei 
inăuntru. 

- Trebuie să se facă și sacrificii, Ferro, știi asta. 
Azi am făcut un mare sacrificiu. Propriul meu frate. 
Întâiul dintre Magi se apropie de ea, şchiopătând. 

- Tolomei a încălcat Prima Lege. A căzut la in- 
voială cu Șoptitorii de Secrete. Voia să folosească 
Sămânța pentru a deschide porțile spre lumea de jos. 
Putea fi mai periculoasă decât toți Mâncătorii lui 
Khalul. Casa Creatorului trebuie să rămână ferecată. 
Până la sfarșitul timpului, dacă altfel nu se poate. 
Un deznodământ nu lipsit de ironie. Și-a inceput 
viaţa întemnițată în acel turn. Acum, s-a întors tot 
acolo. Istoria se învârtește în cerc, cum spunea 
intotdeauna Juvens. 

Ferro se incruntă. 

- Mă cac în cercurile tale, rozaliule. M-a: minţit. 
În legătură cu Tolomei. În legătură cu Creatorul. 
Cu toate. 

— Şi? 

Se incruntă și mai tare. 

— Yulwei era un om bun. M-a ajutat în deșert. Mi-a 
salvat viaţa. 

— Și mie, și nu o dată. Dar oamenii buni nu merg 
decat până la un punct pe cărările întunecate. 

Ochii sclipitori ai lui Bayaz coborâră spre cubul 
de metal cenușiu aflat sub mâna lui Ferro. 

- Până la capăt trebuie să meargă alții. 

Yoru Sulfur intră pe ușă, iar Bayaz scoase de sub 
haină arma pe care o adusese din Casa Creatorului, 
metalul cenușiu lucind în lumina slabă care intra pe 
ferestre. O relicvă din Vechiul Timp. O armă pe care 

Ferro o văzuse tăind piatra de parcă ar fi fost unt. 
Sulfur i-o luă cu un respect surescitat, și o înfășură 
cu grijă într-o bucată veche de piele. Apoi își deschise 
traista și scoase vechea carte neagră pe care Ferro o 
mai văzuse cândva. 

- Acum? murmură el. 

- Acum. 

Bayaz luă cartea, își puse ușor mâna pe coperta 
zgăriată, închise ochii și trase adânc aer în piept. Când 
ti deschise, se uita drept la Ferro. 

— Cărănle pe care trebuie să pornim acum, tu și cu 
mine, sunt într-adevăr întunecoase. Ai văzut cu ochii tăi. 

Ferro nu avea niciun răspuns. Yulwei fusese un om 
bun, dar poarta Casei Creatorului era ferecată, iar el 
se dusese în cer sau în iad. Ferro îngropase mulți oa- 
meni, în multe feluri. Încă o grămăjoară de țărână în 
deșert nu avea nimic deosebit. Se săturase să-și tot fure 
răzbunarea bob cu bob. Cărările întunecate n-o speriau. 
Toată viaţa le străbătuse. I se părea că auzea, chiar și 
prin metalul cutiei, un fel de șoaptă, chemând-o. 

- Nu vreau decât răzbunare. 

- Şi vei avea parte de ea, întocmai cum ţi-am 
făgăduur. 

Stând față-n față cu Bayaz, ridică din umeri. 

- Atunci, ce mai contează acum, cine pe cine a 
ucis cu o mie de ani în urmă? 

Pe buzele Întâiului dintre Magi apăru un zâmbet 
bolnăvicios, iar ochii i se luminară pe chipul palid 
şi însângerat. 

- Parcă mi-ai fi citit gândurile. 


EROUL DE MÂINE 


Copitele calului sur al lui Jezal tropăiau cuminte 
prin noroiul negru. Era un animal magnific, rasă pe 
care visase toată viaţa să o călărească. Valora câteva 
mii de mărci, fără îndoială. Un armăsar care oricărui 
bărbat călare pe el, oricât de nevrednic, îi putea da 
un aer de regalitate. Armura strălucitoare era făcută 
din cel mai bun oţel styrian, cu decoraţiuni de aur. 
Mantia era din cea mai fină mătase de Suljuk, tivită 
cu hermină. Garda sabiei era încrustată cu diamante, 
scânteind în razele soarelui care se strecurau printre 
nori. În ziua acea, renunțase la coroană în favoarea 
unui cerculeț simplu de aur, de o greutate conside- 
rabil mai puţin obositoare pentru punctele dureroase 
care 1 se formaseră pe la tâmple. 

Toate valtrapurile regalității. Incă din copilărie, 
Jezal visase să fie preamărit, adulat, ascultat. Acum, 
toată situaţia îl făcea să verse — deși putea fi din cauză 
că abia dormise noaptea, iar dimineaţa nu mâncase 
aproape nimic. 

Lordul Mareşal Varuz călărea în dreapta lui, 
arătând de parcă vârsta l-ar fi ajuns brusc din urmă. 
Părea scofâlcit în uniformă, adus de spate și cu umerii 
cocârjați. Mișcările sale își pierduseră precizia oțelită, 
semn că nu prea știa ce să facă. 

- Luptele mai continuă în Arcuri, Maiestate, explica 
el, dar acolo avem doar puncte de rezistență. Gurkienii 
țin ferm sub control cele Trei Ferme. Și-au adus cata- 
pultele mai în față, spre canal, iar azi-noapte au aruncat 
butoaie incendiare până departe, în cartierul central. 
Au ajuns până la Calea-de-Mijloc și dincolo de ea. 
Focurile au ars până în zori. Unele mai ard și acum, 
prin câteva locuri. Au fost pagube... extinse. 

O afirmație zdrobitor de modestă. Zone întinse ale 
orașului fuseseră devastate de foc. Șiruri întregi de case, 
unde Jezal își amintea că fuseseră clădiri mari, taverne 
aglomerate, ateliere zgomotoase — din toate nu mai 
rămăseseră decât ruine înnegrite. Vederea lor era la fel 
de îngrozitoare ca a unei vechi iubite care, deschizând 
gura, dezvăluie două rânduri de dinți sfărâmați. Mirosul 
de fum, de ars și de moarte îl râcâia încontinuu pe Jezal 
in gâtlej și-i prefăcuse glasul într-un horcăit pietros. 

Un om murdar de cenușă și țărână ridică privirea 
dintre resturile încă fumegânde ale unei case prin care 
tot scormonea. Se uită lung la Jezal și la gărzile lui, 
in timp ce treceau la trap pe-alături. 

- Unde-i fiul meu? ţipă el deodată, ascuțit. Fiul 
meu unde-i? 

Jezal avu grijă să se uite în altă parte și dădu ușor pin- 
teni calului. Nu era nevoie să-i ofere propriei conștiințe 

și alte arme cu care să-l împungă. Era deja peste măsură 
de bine inarmată. 

- Zidul lui Arnault încă mai rezistă, totuși, Maies- 
tate, continuă Varuz, vorbind mult mai tare decât 
era necesar, într-un efort zadarnic de a acoperi vaie- 
tele jalnice care răsunau în continuare din urma lor. 
Niciun soldat gurkian n-a pus încă piciorul în centrul 
oraşului. Nici măcar unul. 

Jezal se întrebă cât timp aveau să se mai poată lăuda 
cu asta. 

- Am primit vreo veste de la Lordul Mareșal West? 
se interesă el pentru a doua oară în aceeași oră — și a 
zecea oară în acea zi. 

Varuz îi dădu același răspuns pe care, fără indo- 
ială, urma să-l mai primească de încă zece ori înainte 
de a se lăsa pradă somnului pe apucate, noaptea. 

- Regret că legăturile sunt tăiate aproape complet, 
Maiestate. Veştile nu mai ajung la noi decât arareori, 
prin cordonul gurkian. Dar știm că au fost furtuni 
pe lângă coastele Engliei. Trebuie să acceptăm posibi- 
litatea ca armata să întârzie. 

- Ghinion, murmură Bremen dan Gorst din 
partea cealaltă, cu ochii săi inguști săgetând încon- 
tinuu peste ruine, în căutarea celui mai mic semn 
ameninţător. 

Jezal își roase îngrijorat resturile sărate ale unghiei 
de la degetul mare. Abia dacă-și mai amintea când pri- 
miseră ultima frântură de veşti bune. Furtuni. Întâr- 
zieri. Până și forțele naturii se rânduiseră impotriva 
lor, după câte se părea. 

Varuz nu avea niciun argument cu care să-i ridice 
moralul. 

- ar acum, în Agriont a izbucnit și molima. O 
ciumă iute și nemiloasă. A lovit un grup mare de civili 
cărora le-aţi deschis porțile, toți s-au îmbolnăvit deo- 
dată. Și s-a întins până la palat. Doi Cavaleri ai Gărzii 
au murit deja. Într-o zi, stăteau de pază la poartă, ca 
de obicei. În seara următoare, zăceau în sicriu. Tru- 
purile li s-au uscat, dinţii le-au putrezit, le-a căzut 
părul. Cadavrele sunt arse, dar tot apar alte și alte 
cazuri. Medicii n-au mai văzut așa ceva, habar n-au 
cum s-o trateze. Unii zic că e un blestem gurkian. 

Jezal înghiți în sec. Fuseseră de ajuns numai câteva 
săptămâni din domnia lui iubitoare, pentru ca mag- 
nificul oraș, munca atâtor perechi de mâini de-a lun- 
gul secolelor, să se transforme într-o ruină calcinată. 
Aproape toți locuitorii mândri ai Aduei deveniseră 
niște cerșetori împuţiţi, răniţi care ţipau, oameni În- 
doliați zguduiți de plâns — adică, aceia care nu ajun- 
seseră deja cadavre. Era cea mai jalnică imitație de 
rege pe care-ar fi putut-o zămisli Uniunea vreodată. 
Nu putea aduce fericirea nici măcar în propria sa farsă 
conjugală, darămite unei întregi naţiuni. Toată repu- 
tația lui avea la bază minciuni pe care nu avusese 
curajul să le nege. Era un impostor fără șira spinării, 
neputincios și neajutorat. 

- Acum pe unde suntem? mormăi el, în timp ce 
călăreau mai departe peste întinderea măturată de vânt. 

- Păi, aceasta este piața Patru Colţuri, Maiestate. 

— Asta? Asta nu poate... 

Nu mai continuă, recunoaşterea lovindu-l ca o 
palmă în faţă. 

Doar două ziduri din clădirea care găzduise 
cândva Ghilda Pânzarilor mai stăteau în picioare, 
cu ferestrele și ușile căscate ca niște ochi și guri 
de morți șocați, cu feţele încremenite. Pavajul pe 
care stătuseră cândva sute de tarabe vesele era 
crăpat și îngălat cu funingine cleioasă. Din grădini: 
mai rămăseseră doar pete de noroi și tufișuri de 
măceş desfrunzite și arse. Văzduhul ar fi trebuit 
să răsune de strigătele negustorilor, turuiala slu- 
gilor, râsetele copiilor. Acum domnea o tăcere de 
moarte, străbătută doar de un vânt rece care șuiera 
printre resturi, măturând valuri de scrum negru 
prin inima orașului. 

Jezal trase de căpăstru, iar caii escortei formate 
din vreo douăzeci de Cavaleri ai Gărzii Regale, cinci 
Cavaleri Vestitori, o duzină de oameni de-ai lui Varuz 
și vreo doi paji agitaţi se opriră în jurul lui, într-un 
cloncănit de copite. Gorst se încruntă în sus, spre cer. 

- Maiestatea Voastră, ar trebui să mergem înainte. 
Aici nu suntem în siguranță. Nu știm când vor incepe 
din nou gurkienii asaltul. 

Fără să-i dea atenţie, Jezal cobori din șa și porni 
printre rămășițe. Îi venea greu să creadă că era același 
loc unde odinioară cumpărase vin, târguise fel de fel 
de fleacuri, își luase măsurile pentru o uniformă nouă. 
La nici o sută de pași distanţă, in cealaltă parte a unui 
șir de dărâmături fumegânde, se înălța statuia lui 

Harod cel Mare, unde Jezal se întâlnise cu Ardee pe 
întuneric — cu o sută de ani în urmă, i se părea acum. 
Acolo se adunase un grup amărât, în jurul unei 
grădini răvășite. Femei și copii, mai mult, și câțiva 
bătrâni. Murdari și deznădăjduiți, câțiva cu cârje sau 
bandaje mânjite de sânge, strângând în mâini diverse 
obiecte salvate. Cei rămași fără adăpost, după luptele 
și incendiile din timpul nopţii. Printre ei se afla și 
Ardee, așezată pe un bolovan, într-o rochie subțire, 
tremurând, cu privirea în pământ și părul căzut, aco- 
perindu-i pe jumătate chipul. Jezal porni spre ea, zâm- 
bind pentru prima oară după atâtea săptămâni. 

— Ardee. 

Femeia se întoarse, cu ochii larg deschiși, iar Jezal 
încremeni. Era altă fată, mai tânără şi mult mai nea- 
trăgătoare. Îl privi clipind din ochi, în timp ce se 
legăna încet înainte și-napoi. Jezal își mișca mâinile 
fără rost, mormăind câteva vorbe fără şir. Toţi se 
uitau la el. Nu putea să plece așa, pur și simplu. 

— Te rog, ia asta, spuse el, desfăcându-și cataramele 
de aur ale mantiei stacojii, pe care i-o întinse. 

Fata o luă fără să spună nimic, privindu-l doar. 
Un gest ridicol și fără sens, aproape ofensator, în 
ipocrizia sa arzătoare. Ceilalți civili fără casă, însă, 
nu păreau să fie de aceeași părere. 

- Ura pentru Regele Jezal! strigă cineva, și se înălță 
un val de ovaţii. 

Un băiat tânăr, rezemat într-o cârjă, îl privea cu ochi 
goi, în care nu se mai citea decât disperarea. Un soldat 
avea un bandaj insângerat peste un ochi, iar celălalt 

ii lucea umed. O mamă își strângea bebelușul într-o 
fașă ce semăna îngrozitor cu o bucată ruptă dintr-un 
steag al Uniunii căzut pe jos. Toată scena părea să fi 
fost plăsmuită cu atenţie, pentru a avea cel mai mare 
impact emoţional: câteva modele de pictură, pentru 
un tablou sinistru și naiv despre ororile războiului. 

- Regele Jezal! se auzi din nou strigătul, însoțit 
de un slab: 

- Uraaa! 

Adulația lor era ca o otravă pentru Jezal. Nu făcea 
decât ca marea povară a responsabilități să-l apese 
cu atât mai greu. Se intoarse în loc, neputând să-și 
mai păstreze pe față nicio clipă imitația strâmbă de 
zâmbet. 

- Ce-am făcut? șopti el, frământându-și încontinuu 
mâinile. Ce-am făcut...? 

Se săltă din nou în șa, sfâșiat de remușări. 

- Duceţi-mă mai aproape de Zidul lui Arnault. 

- Maiestatea Voastră, nu prea cred că... 

— Ai auzit ce-am spus! Ma: aproape de lupte. Vreau 
să le văd. 

Varuz se încruntă. 

- Foarte bine. 

Își întoarse calul, conducându-i pe Jezal și gărzile 
lui de corp în direcția Arcurilor, pe drumuri care-i 
erau atât de familiare - și totuși, atât de îngrozitor 
schimbate. După câteva minute de mers nervos, 
Lordul Mareșal își opri calul, arătând în lungul unei 
ulițe pustii, spre vest. Vorbi încet, parcă îngrijorat 
ca inamicul să nu-l audă: 

- Zidul lui Arnault este la doar trei sute de pași 
în direcția aceea, iar gurkienii mișună de cealaltă parte 
a lui. Zău că ar fi bine să ne întoarcem... 

Jezal simți o vibrație slabă prin șa, calul său tresări, 
de pe acoperișurile caselor din ambele laturi ale străzii 
incepu să cadă praful. 

Tocmai deschidea gura ca să întrebe ce se în- 
tâmplase, când aerul fu zguduit de o detunătură asur- 
zitoare. Un zid de sunet groaznic, zdrobitor, care-l 
făcu pe Jezal să-i țiuie urechile. Cei din jur scoaseră 
exclamaţii de spaimă, rămânând cu gurile căscate. 
Caii se agitau și dădeau din copite, cu ochii rosto- 
golindu-li-se în cap. Al lui Varuz se ridică pe picioa- 
rele dinapoi, azvârlindu-l neceremonios din şa pe 
bătrânul militar. 

- Maiestate! se auzi ţipătul plângăreţ al lui Gorst. 
Să ne întoarcem! 

Jezal, însă, nici nu se uită la el. 

Inaintă într-o piață largă, cu caldarâmul spart plin 
de moloz împrăștiat și bucăţi de zidărie mari, pe alo- 
curi, cât niște cocioabe. In timp ce praful inecăcios 
se depunea încet, într-o tăcere lugubră, Jezal își dădu 
seama că acel loc îi era cunoscut. Foarte cunoscut. 
În partea de nord se afla o tavernă pe care obișnuise 
s-o viziteze, dar ceva se schimbase - era mai largă 
decât înainte... Îi căzu fața. O porţiune prelungă din 
Zidul lui Arnault formase latura de vest a scuarului. 
Acum, nu mai era acolo decât un crater căscat. 

Pesemne gurkienii săpaseră o galerie dedesubt și 
o umpluseră cu afurisita lor de pulbere explozivă. 

Soarele alese tocmai acel moment ca să străpungă norii 
de deasupra, iar Jezal reuși să vadă, prin spărtură, toc- 
mai până-n cartierul devastat al Arcurilor. Acolo, cu 
armurile lucind și săbule agitate în aer, adunaţi dincolo 
de zid, coborând panta presărată cu pietre, se observa 
un detașament numeros de soldați gurkieni. 

Primii dintre ei ieșeau deja din crater, urcând în 
piața răvășită. Câţiva apărători buimăciţi se târau prin 
praf, tușind și scuipând. Alții nici nu se mai mișcau. 
Nu era nimeni care să-i întoarcă pe gurkieni din drum, 
după câte putea să vadă Jezal. Nimeni, doar el. Se 
intrebă ce-ar fi făcut Harod cel Mare într-o asemenea 
situaţie. 

Răspunsul nu era prea greu de găsit. 

Curajul poate fi alcătuit din multe, şi poate veni 
din surse numeroase, iar lașul de ieri poate deveni 
intr-o clipă eroul de mâine, dacă prilejul e cel potrivit. 
Valul ameţitor de vitejie pe care-l cunoscu Jezal în acel 
moment consta mai ales din vinovăție și teamă, și 
rușine din cauza fricii, întețit de o frustrare meschină 
pentru că nimic nu mersese conform speranţelor sale, 
şi conștiința vagă, apărută brusc, a faptului că moar- 
tea lui ar fi putut rezolva multe probleme iritante 
cărora nu le vedea nicio soluție. Nu erau tocmai niște 
ingrediente nobile, cu siguranță. Dar nimeni nu în- 
treabă vreodată ce pune brutarul în plăcintă, atâta 
vreme Cât e gustoasă. 

Îşi scoase sabia șI o ridică în lumina soarelui. 

- Cavaleri ai Gărzii! mugi el. După mine! 

Gorst trase disperat de căpăstru. 

- Maiestatea Voastră! Nu vă puteți pune în... 

Jezal dădu pinteni calului. Acesta se repezi îna- 
inte cu o vigoare neașteptată, iar capul lui Jezal fu 
aruncat Înapoi, dureros, aproape făcându-l să scape 
frâul din mână. Se clătină în șa, pe când copitele 
bubuiau sub el, iar pavajul murdar zbura pe dede- 
subt. Îşi dădea seama vag că escorta îl urma, la o 
Oarecare distanță, dar atenţia îi era mai degrabă atrasă 
de soldaţii gurkieni tot mai numeroși din faţă. 

Calul îl purta înainte cu o viteză ameţitoare, drept 
spre omul din fruntea detașamentului, un stegar cu 
simboluri aurii pe stindard, în vârful unei prăjini înalte. 
Ghinionul lui, își zise Jezal, că primise O sarcină atât 
de importantă. Omul făcu ochii mari când văzu calul 
enorm repezindu-se asupra lui. Își aruncă drapelul și 
incercă să sară într-o parte. Tăișul de oțel al sabiei 
lui Jezal i se înfipse adânc în umăr, propulsat de forța 
atacului, îl sfârtecă și-l trânti pe spate. Alți câțiva 
căzură urlând sub copitele calului, când acesta năvăli 
în mijlocul lor - n-ar fi putut spune câți. 

În clipa următoare, se dezlănțui haosul. Jezal stătea 
călare deasupra unei mulțimi de chipuri negricioase 
și schimonosite, armuri lucitoare și săbii care împun- 
geau. Lemnul trosnea, metalul zăngănea, oamenii stri- 
gau cuvinte pe care nu le înțelegea. Regele ciopârțea 
în jur, într-o parte și-n cealaltă, într-un iureș de bles- 
teme urlate la întâmplare. Un vârf de lance îi scârțâi 
pe jambieră. Dădu într-o mână care-i apucase frâul 
calului, zburându-i două degete. Ceva îl lovi într-o 
parte, mai-mai să-l azvârle din șa. Sabia izbi un coif, 

cu un dangăt găunos, doborându-l pe omul ce-l purta, 
în îmbulzeala celorlalți. 

Calul scoase un nechezat, ridicându-se pe pi- 
cioarele dinapoi, înnebunit. Jezal simţi un junghi 
cumplit de teamă, când zbură din șa, cu lumea răs- 
turnându-se în jur. Căzu la pământ, cu praf în ochi 
și în gură, tușind, zbătându-se. Se săltă în genunchi. 
Copite tropăiau pe pământul răscolit. Cizme alu- 
necau și se impiedicau. Își căută cerculețul de pe cap, 
dar acesta căzuse cine ştie pe unde. Cum să-și dea 
seama cineva că era rege? Mai era rege? Părul îi era 
incleiat. Ar fi fost al naibii de bine să-și ia un coif, 
dar acum era cam târziu. Scormoni vlăguit prin 
moloz, întoarse o piatră plată... Uitase ce căuta. Se 
ridică împleticit, ceva îl prinse de picior şi i-l smuci 
dureros, făcându-l să cadă iar pe burtă. Aşteptă să-şi 
simtă sfărâmat capul, dar nu era decât scara șeii, încă 
prinsă de cadavrul calului său magnific. Își eliberă 
piciorul, gâfâind sufocat, făcu câțiva pași, clăti- 
nându-se sub greutatea armurii, cu sabia atârnându-i 
în mâna moleșită. 

Cineva ridică o lamă curbată, iar Jezal îl înjunghie 
in piept. Omul îi vomă sânge în faţă și căzu, smul- 
gându-i sabia din mână. Ceva izbi pieptarul lui Jezal, 
cu un zgomot infundat, și-l răsturnă într-o parte, 
drept peste un gurkian cu o lance. Soldatul o scăpă, 
apoi incepură să se lupte cu mâinile goale, invâr- 
tindu-se în loc fără rost. Jezal se simţea ingrozitor, 
ingrozitor de obosit. Îl durea rău capul. Doar ca să-și 
tragă respirația, trebuia să facă un efort teribil. Toată 

ideea acelui atac eroic părea foarte proastă. Voia să 
se culce la pământ. 

Soldatul gurkian își eliberă un braț și-l ridică, 
strângând în pumn un jungher. Mâna îi zbură din 
incheietură, lăsând în urma ei un şuvoi prelung de 
sânge. Omul se prăvăli la pământ, privindu-și ciotul 
şi văicărindu-se. 

- Regele! cirip: glăsciorul copilăresc al lui Gorst. 
Regele! 

Sabia lui lungă descrise un arc larg, retezând capul 
gurkianului care urla. Altul sări înainte, cu o sabie 
curbă ridicată. Înainte de a apuca să mai facă un pas, 
lama grea a lui Gorst îi despică în două țeasta. O 
secure zăngăni în platoșa umărului, iar Gorst o îm- 
pinse deoparte ca pe o muscă, sfârtecându-l pe omul 
care-o mânuia, într-o ploaie de sânge. Un al patrulea 
se pomeni cu gâtul străpuns și se prăbuşi inainte, cu 
ochii holbaţi și o mână înroșită la beregată. 

Lui Jezal, care se clătina amorţit inainte şi-napoi, 
aproape că-i părea rău pentru gurkieni. Numărul lor 
o fi fost impresionant de la distanţă, dar de-aproape 
se vedea clar că erau doar soldaţi de mâna a doua, im- 
pinși în crater la inaintare. Slăbănogi, murdari, groaz- 
nic de dezorganizaţi, înarmaţi ușor și abia protejați 
cu armuri. Mulţi, își dădu el seama, arătau extrem 
de speriaţi. Gorst îşi croia drum printre ei ca un taur 
printr-o turmă de oi, ciopârțind nepăsător, mârâind 
când oţelurile lui ascuţite căscau răni mari, cu sunete 
grețoase de carne hăcuită. Alte armuri se buluceau 
in urma lui, impingând cu scuturile, tocând cu săbiile 

strălucitoare, degajând un spaţiu însângerat în mul- 
țimea gurkienilor. 

Mâna lui Gorst se strecură la subsuoara lui Jezal 
și-l trase înapoi, cu călcâiele târându-i-se prin pietriș. 
Era vag conştient că-și scăpase sabia pe undeva, dar 
acum părea o nebunie s-o mai caute. Fără indoială, 
vreun cerşetor avea să dea peste o mană cerească, mai 
târziu, când scotocea printre cadavre. Jezal văzu un 
Cavaler Vestitor incă pe cal, ca un contur cu coif 
înaripat în norii de praf înecăcios, lovind în jur cu o 
secure lungă. 

Fu cărat aproape pe sus inapoi, afară din imbul- 
zeală. Unii dintre apărătorii obișnuiți ai orașului se 
regrupaseră sau veneau din alte părți ale zidurilor. 
Oameni cu coifuri de oțel incepeau să ingenuncheze 
pe marginea neregulată a craterului, trăgând cu arcu- 
rile în masa densă de gurkieni din fundul adânciturii, 
toți învălmășiți prin noroi și moloz. Alții trăgeau 
după ei o căruţă, pe care o răsturnară pe-o parte, 
făcându-și din ea un bastion improvizat. Un soldat 
gurkian icni când fu spintecat și căzu de pe buza 
craterului, în glodul de jos. La marginea pieţei se iviră 
alte arcuri ale Uniunii, alte sulițe și lănci. Le urmau 
butoaie, lemne, bucăți de zidărie, pentru a forma o bari- 
cadă pe toată lăţimea spărturii din Zidul lui Arnault, 
ințesată de oameni și arme. 

Bombardaţi cu săgeți și pietre, gurkienii ezitau, 
apoi incepură să bată în retragere, îngrămădiţi prin 
dărâmăturile de pe panta craterului, în sus, la adăpost, 
lăsând fundul gropii plin cu cadavre. 

- Spre Agriont, Maiestate, spuse Gorst. Imediat. 
Jezal nu făcu niciun efort să se împotrivească. 
Luptase cu prisosință pe ziua aceea. 


Se întâmpla ceva ciudat în Piaţa Mareșalilor. Nişte 
muncitori scoteau pietrele din pavaj cu dălți și târ- 
năcoape, săpând tranșee puţin adânci, aparent la întâm- 
plare. Fierarii asudau la forje provizorii, turnând fierul 
in forme, luminaţi de lucirea metalului topit. 
Hărmălaia dangătelor de ciocane și a trosnetelor de 
târnăcoape era de ajuns pentru a face ca pe Jezal să-l 
doară dinţii - dar, cumva, glasul Întâiului dintre Magi 
reușea să se audă și mai tare. 

- Nu! Un cerc, neghiobule, de-aici și pân-acolo! 

- Trebuie să mă întorc la Sala Marțială, Maiestate, 
spuse Varuz. Zidul lui Arnault a fost spart. Nu va 
trece mult, și gurkienii vor încerca să forțeze iar 
intrarea. Ar fi ajuns deja la Calea-de-Myjloc, dacă nu-i 
oprea şarja aceea a Maiestății Voastre. Acum înţeleg 
cum V-aţi câştigat reputaţia, în vest! În viața mea n-am 
văzut o acţiune mai nobilă! 

- Hmm... făcu Jezal, privind cum erau târâți 
morţii din piață. 

Trei Cavaleri ai Gărzii, unul din statul major al 
lui Varuz și un paj nu mai mare de doisprezece ani, 
ultimul cu capul ținându-i-se doar printr-un zgârci. 
Patru bărbaţi și un copil pe care el îi dusese la moarte. 
Și asta, fără a mai pune la socoteală și rănile celorlalți 
oameni din credinciosul lui anturaj, suferite pe seama 
lui. Nobilă treabă, într-adevăr. 

— Stai aici, se răsti el la Gorst şi porni printre mun- 
citorii transpirați, spre Întâiul dintre Magi. 

Ferro stătea aşezată În apropiere, pe un șir de 
butoaie, cu picioarele încrucișate și mâinile atârnând; 
avea pe faţă același dispreţ total pe care i-l arătase În- 
totdeauna. Părea aproape liniştitor să vadă că unele 
lucruri nu se schimbă niciodată. Bayaz răsfoia înver- 
șunat o carte mare și neagră, foarte veche, cu scoarțele 
de piele crăpate și rupte. Arăta obosit și palid, bătrân 
și ofilit. O parte a feţei îi era acoperită cu cruste de 
sânge uscat. 

- Ce-ai pățit? îl întrebă Jezal. 

Bayaz se încruntă și mai tare, cu un mușchi 
tremurându-i sub ochiul învineţut. 

— Și eu te-aș putea întreba același lucru. 

Jezal observă că Magul nici nu se deranjase cu 
„Maiestatea Voastră“. Își atinse cu o mână bandajul 
insângerat din jurul capului. 

- Am luat parte la o șarjă. 

- La o ce? 

- Gurkienii au doborât o porțiune din Zidul lui 
Arnault, în timp ce eu inspectam orașul. Nu era ni- 
meni care să-i respingă, aşa că... am făcut-o eu. 

Fu aproape surprins să se audă pe sine însuși rostind 
acele cuvinte. Cu siguranţă, era departe de a se mândri 
cu cele întâmplate. Nu făcuse decât să călărească, să 
cadă și să se lovească la cap. Bremen dan Gorst și pro- 
priul lui cal mort luptaseră mai mult decât el, și încă, 
impotriva unor inamici foarte slabi. Dar presupunea 

că procedase cum se cuvenea, măcar o dată, dacă putea 
fi vorba de așa ceva. 

Bayaz nu era de acord. 

- S-a preschimbat în căcat şi bruma aia de creier 
pe care ţi-o pusese soarta deoparte? 

- Mi s-a... 

Jezal clipi din ochi, când înţelese sensul cuvintelor 
lui Bayaz. 

Cum îți permiţi, băi, bâlegar bătrân şi băgăcios? 
Vorbești cu un rege! 

Asta ar fi vrut să spună, dar îi bubuia capul de 
durere, și ceva de pe chipul secătuit și nervos al Ma- 
gului îl împiedică. În schimb, se pomeni mormăind, 
aproape pe un ton de scuză: 

- Dar... nu înţeleg. Credeam că... Nu așa ar fi 
făcut Harod cel Mare? 

- Harod? se strâmbă Bayaz. Harod era cel mai mare 
laş, și un nătărău clasa-ntâi! Idiotul ăla nici să 
se-mbrace nu putea, fără ajutorul meu! 

- Dar... 

- E ușor să găsești oameni care să conducă atacuri, 
continuă Magul, pronunțând fiecare cuvânt cu o grijă 
exagerată, ca și cum i s-ar fi adresat unui slab de minte. 
Să găseşti oameni care să conducă națiunile e incom- 
parabil mai greu. N-am de gând să permit ca din toate 
eforturile pe care le-am făcut cu tine să se aleagă praful. 
Data viitoare când îţi vine cheful să-ți riști viaţa, 
poate-ar fi mai bine să te inchizi într-o umblătoare. 
Oamenii respectă reputația de luptător, iar cu asta ai 
avut norocul să fii înzestrat. Pentru cadavre, însă, n-au 

pic de respect. Nu acolo! răcni el, șchiopătând pe lângă 
Jezal ca să dea furios din mână spre un fierar; bietul 
om tresări ca un iepure speriat, făcând să sară scântei 
din forjă. Ți-am spus doar, prostănacule! Trebuie să 
te ţii întocmai după scheme! Exact aşa cum le-am 
desenat eu! Cea mai mică greșeală poate fi mai mult 
decât fatală! 

Jezal se uită după el, cu indignarea, vinovăția și 
oboseala zdrobitoare luându-se la întrecere în el. 
Epuizarea învinse. Se duse cu pas căznit spre 
butoaie și se așeză lângă Ferro. 

- Maiestatea Voastră de căcat, îi aruncă ea. 

- Îmi faci prea multă cinste cu bunăvoința ta, re- 
plică Jezal, frecându-se la ochi cu degetele. 

- Bayaz nu-i prea încântat, hm? 

— Se pare că nu. 

- Mă rog... Când e nemernicul ăla bătrân încântat 
de ceva? 

Jezal scoase un mormăit de încuviinţare. Își dădu 
seama că de la încoronare nu mai vorbise cu Ferro. 
Nu că înainte ar fi fost buni prieteni, desigur, dar 
trebuia să recunoască: lipsa ei totală de deferență avea 
un efect neașteptat de tonic. Era aproape ca și cum, 
preț de-o clipă, ar fi redevenit omul îngâmfat, leneș, 
fericit și bun de nimic dinainte. Se incruntă spre 
Bayaz, care îimpungea cu degetul ceva din cartea lui 
cea veche. 

- Acuma ce mai pune la cale? 

— Cică salvează lumea, așa mi-a zis. 

— A, aia... A cam întârziat, nu ţi se pare? 

Ferro ridică din umeri. 

- Nuss eu cea care ține socoteala timpului. 

— Și cum are de gând s-o facă? Cu târnăcoape și 
forje? 

Femeia îl privi. Ochii aceia de un galben drăcesc 
il descumpăneau la fel ca intotdeauna. 

— Printre altele. 

Jezal își rezemă coatele de genunchi, lăsându-și 
bărbia în palme, și dădu drumul unui oftat prelung. 
Era așa de obosit, așa de obosit... 

— Se pare că am făcut ce nu trebuia... mormăi el. 

- Hmm... murmură Ferro, mutându-și privirea. 
Ăsta-i talentul tău. 


CĂDEREA NOPȚII 


Generalul Poulder se foia pe scaunul său de cam- 
panie, cu mustăţile tremurându-i, ca și cum abia și-ar 
fi putut controla trupul, atât de covârșitoare-i era 
furia. Chipul rău rumen și respirația horcăită păreau 
să sugereze că se putea repezi afară din cort în orice 
moment, ca să atace de unul singur poziţiile gurkiene. 
Generalul Kroy se ținea drept și țeapăn de cealaltă 
parte a mesei, cu mușchii fălcilor încleștate umflați, 
lăţindu-i și mai mult capul tuns scurt. Expresia sa 
îincruntată, ucigătoare, demonstra clar furia la adresa 
invadatorilor, deși și-o stăpânea cu un pumn de fier, 
la fel ca toți ceilalți, iar dacă era vorba să se lanseze 
vreun atac, acesta trebuia să fie făcut acordând cea 
mai fastidioasă atenţie tuturor detaliilor. 

În primele lor consultări, West se pomenise de- 
pășit numeric de douăzeci de ori de către monstru- 
osul stat major reunit al celor doi generali. Printr-un 
neînduplecat proces de uzură, le redusese pe amân- 
două la câte doi ofiţeri amărâţi bucata. Întâlnirile își 

pierduseră atmosfera încărcată a unor ciorovăieli 
de tavernă și evenimente familiale prost-dispuse - 
cum ar fi lectura unui testament disputat. West era 
executorul, încercând să găsească o soluție accep- 
tabilă pentru doi beneficiari gâlcevitori cărora 
nimic nu li se părea acceptabil. Jalenhorm și Brint, 
așezați la dreapta și la stânga lui, acționau ca 
asistenţi — niște asistenți cam năuciți. Rolul jucat 
de Copoi în toată metafora era greu de judecat, dar 
sporea atmosfera de îngrijorare deja febrilă din 
cort, scobindu-se sub unghii cu cuțitul. 

- Va fi o bătălie cum n-a fost alta! spumega fără 
rost Poulder. De când a făurit Harod Uniunea, 
niciun invadator n-a pus piciorul pe pământul 
Midderlandului! 

Kroy mormăi a încuviinţare. 

- Gurkienui vor să ne răstoarne legile, să ne inăbușe 
cultura, să ne înrobească poporul! Însuși viitorul 
națiunii nostre atârnă de... 

Uşa cortului se dădu în lături și Pike intră aplecat, 
fără nicio expresie pe chipul său topit. Îl urma un 
bărbat inalt, adus de spate și clătinându-se de oboseală, 
cu o pătură groasă pe umeri și chipul mânjit de 
murdărie. 

- Acesta este Fedor dan Hayden, îl prezentă Pike. 
Un Cavaler Vestitor. A reușit să părăsească inot do- 
curile din Adua, la adăpostul întunericului, strecu- 
rându-se prin linile gurkiene. 

- O faptă de evidentă vitejie, comentă West, în 
mormăielile posomorât aprobatoare ale generalilor 

Poulder și Kroy. Ai parte de toate mulțumirile noastre. 
Cum stau lucrurile în oraș? 

- Drept să vă spun, domnule Lord Mareșal, stau 
rău, răspunse Hayden, cu glasul scârțâindu-i de 
oboseală. Cartierele din apus - Arcurile și cele Trei 
Ferme - aparțin acum Împăratului. Gurkienii au 
spart Zidul lui Arnault cu două zile în urmă, iar apă- 
rarea e forțată până la limită. Ar putea năvăli înăun- 
tru în orice moment, amenințând Agriontul însuși. 
Maiestatea Sa cere să porniţi spre Adua cu toată viteza 
care vă stă în putință. Fiecare oră poate fi vitală. 

— Are în minte vreo strategie anume? se interesă 
West, care ştia că Jezal dan Luthar n-avea niciodată 
în minte altceva decât să se imbete și să se culce cu 
soră-sa, dar spera ca timpul să fi adus unele schimbări. 

- Gurkienii au inconjurat orașul, dar forțele lor 
sunt răsfirate destul de subțire. În partea de est, mai 
ales. Lordul Mareșal Varuz crede că, printr-un atac 
rapid, le-aţi putea penetra. 

- Totuși, cartierele vestice ale oraşului vor mișuna 
de porci gurkieni, mârâi Kroy. 

- Nemernicii, șopti Poulder, cu fălcile tresăl- 
tându-i. Derbedeu. 

- Nu avem încotro decât să pornim imediat spre 
Adua, decretă West. Vom folosi toate drumurile și 
O să ne mișcăm cu toată viteza de care suntem în stare, 
pentru a ocupa poziţii la est de oraș — mergând și la 
lumina fălcilor, în caz de nevoie. Trebuie să atacăm 
incercuirea gurkiană în zorii zilei și să le doborâm do- 
minaţia asupra zidurilor. Între timp, Amiralul Reutzer 

va conduce flota într-un atac asupra corăbiilor 
gurkiene din port. Generale Kroy, ordonă ca niște 
cavaleriști s-o ia înainte în cercetare și să ne prote- 
jeze înaintarea. N-am chef de surprize. 

Lucru de mirare, nu urmă de protest. 

- Am înţeles, Domnule Lord Mareşal. 

— Divizia dumitale se va apropia de Adua dinspre 
nord-est, va străpunge liniile gurkiene și va penetra 
orașul în forță, avansând în direcția vest, spre Agriont. 
Dacă inamicul a ajuns în centrul orașului, vă veţi an- 
gaja în luptă. Dacă nu, veţi întări apărarea Zidului 
lui Arnault și vă veți pregăti să evacuaţi forțele ina- 
mice din cartierul Arcurilor. 

Kroy dădu din cap îndârjit, cu o singură venă um- 
flată pe frunte, în timp ce ofițerii lui stăteau mai în 
spate, ca niște statui ale preciziei și disciplinei militare. 

- Până mâine, la vremea asta, niciun soldat kantic 
să nu mai rămână viu în Adua. 

- Copoiule, aş vrea ca, impreună cu nordici du- 
mitale, să sprijini atacul diviziei generalului Kroy. 
Dacă... regele dumitale, continuă West, chinuindu-se 
să pronunţe cuvântul, nu are nicio obiecţie. 

Copoiul își linse dinții ascuţiţi. 

- Socot că s-o duce încotro bate vântu”. Ăsta a fost 
mereu stilu” lui. 

- În noaptea asta, vântul suflă spre Adua. 

- Așa-i, dădu din cap Copoiul. Spre Adua, așadar. 

- Generale Poulder, divizia dumitale se va apropia 
de oraș dinspre sud-est, va participa la lupta pentru 
ziduri, apoi va intra în forță și se va duce la docuri. 

Dacă inamicul a ajuns până acolo, veți elibera locul, 
după care veţi coti spre nord, urmând Calea-de-Mijloc 
până-n Agriont. 

Poulder bătu cu pumnul în masă, în timp ce 
ofițerii lui mârâiau ca nişte luptători de toată spaima. 

- Da, fir-ar să fie! O să vopsim străzile cu sânge 
gurkian! 

West se incruntă aspru la Poulder, apoi la Kroy. 

- Nu mai e nevoie să subliniez importanţa victo- 
riei de mâine. 

Cei doi generali se ridicară fără o vorbă și porniră 
in același timp spre ieșirea din cort. Ajunși acolo, se 
opriră față-n față. Un moment, West se întrebă dacă 
aveau să-și înceapă chiar și acum obișnuitele ciondăneli. 

Apoi, Kroy intinse mâna: 

- Numai noroc, generale Poulder. 

Poulder îi apucă mâna în amândouă ale lui. 

— Şi dumitale, generale Kroy. Numai noroc, nouă 
tuturor. 

ȘI ieșiră amândoi cu pas sprinten în penumbra 
asfinţitului, urmaţi de ofiţerii lor, cu Jalenhorm și 
Brint în coadă. 

Hayden tuși. 

- Domnule Lord Mareșal... au mai fost trimiși 
odată cu mine încă patru Cavaleri Vestitori. Ne-am 
despărțit, în speranţa că măcar unul va răzbate dincolo 
de liniile gurkiene. A mai sosit vreunul dintre ceilalți? 

- Nu... încă nu. Poate mai târziu... 

Lui West nu i se părea prea probabil, și nici lui 
Hayden - i se citea în ochi. 

- Desigur. Poate mai târziu. 

- Sergentul Pike îți va găsi puțin vin și un cal. Pre- 
supun că ai dori foarte mult să vezi cum îi vom ataca 
pe gurkieni mâine-dimineaţă. 

— Într-adevăr. 

- Foarte bine. 

Cei doi ieșiră, iar West privi incruntat după el. 
Mare păcat de camarazii Cavalerului Vestitor, dar 
aveau să mai fie mulți morți de jelit, până să se 
termine luptele de a doua zi - dacă mai rămânea ci- 
neva care să jelească... leși din cort și se opri în aerul 
rece al serii. 

Corăbuile din flotă erau ancorate în golful îngust 
de jos, legănându-se incet pe valuri, cu catargele 
inalte balansându-se sub norii tot mai groși — în to- 
nuri de albastru dur, cenușiu rece și portocaliu 
furios. Lui West i se păru că putea să vadă câteva 
bărci apropiindu-se de plaja neagră, aducând la mal 
ultimii ostași. 

Soarele cobora cu repeziciune spre orizont, răs- 
pândind o ultimă văpaie noroioasă peste colinele de 
la apus. Undeva prin partea aceea, dincolo de zare, 
Adua ardea. West îşi învârti umerii, încercând să-și 
relaxeze muşchii incordaţi. Nu auzise nicio vorbă, 
dinainte de a fi plecat din Englia. După câte putea 
ști el, Ardee era încă între zidurile orașului. Dar nu 
avea ce face. Putea doar să ordone atacul imediat și 
să spere, în pofida tuturor sorților, la tot ce putea 
fi mai bine. Se frecă pe burtă, nefericit. De când 
incepuse călătoria pe mare, suferea de indigestie. 

Presiunile funcţiei de comandă, fără îndoială. Dacă 
mai dura câteva săptămâni, probabil avea să vomite 
sânge peste hărţi, la fel ca predecesorul lui. Trase 
aer în piept, prelung, întretăiat, și-l expiră. 

— Ştiu ce simţi. 

Era Copoiul, aşezat pe o banchetă șubredă, lângă 
intrarea în cort, cu coatele pe genunchi și privirea 
spre mare. 

Greoi, West se așeză lângă el. Discuţiile cu Poul- 
der și Kroy îl secătuiau cumplit de puteri, întot- 
deauna. Joacă prea mult rolul omului de piatră, și vei 
rămâne doar un om de paie. 

- Îmi pare rău, se pomeni el răspunzând. 

Copoiul ridică privirea spre el. 

- Îşi pare rău? Pentru ce? 

- Pentru toate. Pentru Treicopaci, pentru Tul... 
pentru Cathil. 

Fu nevoit să-și înghită nodul care i se pusese pe 
neașteptate în gât. 

- Pentru toate. Îmi pare rău. 

- Ei, rău ne pare tuturor. Nu te condamn. Nu 
condamn pe nimeni, nici chiar pe Bethod. La ce-ar 
folosi? Toți facem ceea ce avem de făcut. Am renun- 
țat de mult să mai caut motive. 

West stătu un moment pe gânduri, apoi dădu 
din cap. 

- În regulă. 

Rămaseră așezați, privind făclule cum erau aprinse 
in jurul golfului de jos, ca o pulbere sclipitoare îm- 
prăștiată prin ținutul întunecat. 

Vreme de noapte, amarnică. Amarnică din cauza 
frigului, din cauza stropilor de ploaie și a drumului 
lung și greu pe care-l aveau de străbătut până-n zori. 
Mai presus de orice, amarnică prin ceea ce-i aștepta 
la capăt, când răsărea soarele. Mersul spre câte o bătălie 
devenea tot mai greu cu fiecare ocazie. Când Logen 
era tânăr, înainte de a-și pierde degetul și a-și câștiga 
neagra reputație, existase măcar o urmă de emoție, 
unda unui fior. Acum, nu mai era decât frica bolnă- 
vicioasă. Frica de luptă - și, mai rău, frica de rezultate. 

Faptul de a fi rege nu folosea la nimic. Nu era de 
niciun ajutor, din câte-și putea da el seama. Era la 
fel ca și cum ar fi fost șef, doar că şi mai rău. Îl îm- 
pingea să creadă că exista un lucru pe care ar fi trebuit 
să-l facă și nu-l făcea. Căsca și mai mult prăpastia 
dintre el și toți ceilalți. Până devenea de netrecut. 

Cizmele plescăiau și tropăiau prin noroi, armele 
și harnașamentele zăngăneau și zornăiau, oamenii 
mormăiau și înjurau prin întuneric. Câţiva țineau tor- 
ţe, luminându-și drumul gloduros, printre stropu de 
ploaie care sclipeau în pâlpâirile din jurul lor. Ploaia 
cădea și peste Logen, sărutându-i ușor pielea capului, 
și faţa, și răpăind inegal pe umerii hainei lui vechi. 

Armata Uniunii era răspândită pe cinci drumuri, 
toate ducând spre est, toate țintind Adua și o răfuială 
cu gurkienii care se anunţa foarte grea. Logen și ai lui 
mergeau pe drumul cel mai nordic. Departe, în sud, 
vedea o linie slabă de licăriri plutind prin beznă, tot 
mai departe, până nu se mai vedeau. Alte câteva mii 
de oameni, ocărând prin noroi spre zorile însângerate. 

Logen se încruntă. Vedea obrazul slab al lui Fior, 
mai în faţă, la lumina unduitoare a unei făclii, cu o 
expresie încruntată, străbătută de umbre negre, şi un 
ochi lucindu-i. Se uitară câteva clipe unul la altul, apoi 
Fior îi întoarse spatele, își strânse umerii și merse 
mai departe. 

- Nici acum nu mă place, și nici n-o să mă placă 
vreodată. 

- Măcelul de-a valma nu-i neapărat cel mai potrivit 
drum spre popularitate, răspunse Copoiul. Ma: ales 
pentru un rege. 

- Dar ăla ar putea avea bărbăţia de a face ceva în 
sensul ăsta. 

Fior avea râca în suflet. Una pe care n-o alunga 
nici timpul, nici blândețea, nici chiar salvarea vieților. 
Nu prea există răni care să se vindece vreodată 
complet, iar unele dor tot mai mult pe zi ce trece. 

Copoiul părea să-i ghicească gândurile. 

- Nu-ţi face griji în legătură cu Fior. E-n regulă. 
Și-aşa avem destule pe cap, cu gurkienii ăștia și ce-o 
mai fi. 

- Mhm, făcu şi Ursuzul. 

Logen nu era prea sigur. Cei mai periculoși duş- 
mani sunt cei care stau în vecini, îi spunea mereu 
tatăl lui. Pe vremuri, l-ar fi omorât imediat pe ti- 
călos, acolo unde stătea, și problema era rezolvată. 
Acum, însă, încerca să devină un om mai bun. 
Încerca din răsputeri. 

- Pe toți morţii, totuși, continuă Copoiul. Să lup- 
tăm acuma contra oamenilor tuciurii, pentru Uniune? 

Cum mama dracului s-a putut întâmpla una ca asta? 
N-aveam ce căuta aici. 

Logen trase prelung aer în piept și-l lăsă pe Fior 
să se îndepărteze. 

- Furiosul ne-a stat alături. Dacă nu era el, în veci 
n-am fi terminat cu Bethod. Îi suntem datori. Măcar 
cu lupta asta, ultima. 

— Ai observat vreodată năravul ăsta al lucrurilor, 
că de la unul duce la altul? Se pare că mereu urmează 
incă o luptă, și încă una... 

- Mhm, repetă Ursuzul. 

- Nu și de data asta. Lupta de-acum e ultima, și 
pe urmă am terminat. 

- Chiar aşa? Și-atunci, ce-o să se-ntâmple? 

- Înapoi în Nord, cred, ridică Logen din umeri. 
O să fie pace, nu? 

- Pace? mormăi Copoiul. Aia ce mai e? Ce faci 
cu ea? 

— Păi, cred... că... o să creştem tot felul de chestii, 
sau așa ceva. 

— Să creştem chestii? Pe toți morţii cordiţi! Ce 
ȘtIi tu, sau eu, sau oricare dintre noi, despre cum 
se cresc chestiile? Ce altceva am făcut, toată viaţa, 
decât să omorâm? 

Logen își foi umerii, stânjenit. 

- Tre’ s-avem și noi o speranţă. Omu” poate să 
înveţe, nu? 

- Poate să-nveţe? Cu cât omori mai mult, cu atât 
te pricepi mai bine. Și cu cât te pricepi mai bine la 
omorât, cu atât mai nepriceput ești la orice altceva. 

Pare-mi-se că am trăit aşa de mult fiindcă, atunci când 
e vorba de ucis, suntem cei mai buni din lume. 

- Eşti prost dispus, Copoiule. 

- De ani întregi sunt prost dispus. Ce mă în- 
grijorează e că tu nu ești. Speranţa nu prea merge 
la unii ca noi, Logen. Ia răspunde-mi la asta: ai 
atins vreodată ceva fără să-i faci rău? Ce-ai avut, 
și nu s-a ales prafu’? 

Logen stătu să se gândească. Nevasta și copiii, 
tatăl și oamenii lui, toți se întorseseră în țărână. 
Forley, Treicopaci și Tul. Toţi, oameni buni, și toți 
morți, unii de mâna lui Logen, alții fiindcă-i lăsase 
de izbeliște, sau din cauza mândriei și a nesocotinţei 
lui. Putea să le vadă chipurile, în gând, și nu arătau 
deloc încântați. Morţii nu arată încântați prea des. 
lar asta, fără să se uite la adunătura neguroasă și 
mohorâtă care pândea în spate. O turmă de stafii. 
O armată ciopârțită și însângerată. Toţi oamenii pe 
care i se năzărise să-i omoare. Shama Inimă-de-Pia- 
tră, cu maţele atârnându-i din pântecul spintecat. 
Degetnegru, cu picioarele strivite și mâinile arse. 
Ticălosul ăla de Finius, cu un picior tăiat și pieptul 
sfâșiat. Bethod, chiar, drept în frunte, cu țeasta 
făcută terci și mutra încruntată sucită într-o parte. 
Băiatul mort al lui Crummock, cătând pe după cotul 
lui. Un ocean de ucideri. Logen închise strâns ochii, 
apoi se forță să şi-i deschidă larg, dar chipurile conti- 
nuau să-i stăruie pe la marginile minții. Nu putea 
spune nimic. 

- Mă gândeam eu... 

Copoiul se întoarse în altă parte, cu părul ud 
picurându-i în lungul obrajilor. Trebuie să fii realist, 
nu așa-mi ziceai tu mereu? Așa trebuie să fii. 

Porni în lungul drumului, pe sub stelele reci. Ur- 
suzul mai rămase un moment lângă Logen, apoi ridică 
din umerii umezi și-l urmă pe Copoi, luând cu el și 
torța. 

- Omul se mai poate și schimba, șopti Logen, ne- 
sigur dacă vorbea cu Copoiul, sau cu sine însuși, sau 
cu acele fețe cadaverice care așteptau în întuneric; 
imprejurul lui, oamenii mergeau pe drum, și totuși, 
Logen era singur. Omul se poate schimba... 


ÎNTREBĂRI 


O urmă de ceață de toamnă se desprindea de 
marea neliniștită, în timp ce soarele asfințea peste 
schilodita Adua, dând nopții reci un aer spectral. La 
o sută de pași distanţă, casele nu se mai deslușeau. 
La două sute, arătau fantomatic, cu puţinele lumini 
din ferestre ca nişte stafii plutind tulburi prin întu- 
neric. Vreme bund pentru treburi vele, si ne așteaptă 
din belșug. 

Până acum, nicio explozie îndepărtată nu zguduise 
nemișcarea întunecoasă. Catapultele gurkiene tăcu- 
seră. Cel puțin pentru moment — și de ce nu? Orașul 
aproape că le aparține, și de ce să dai foc propriului tău 
oraş? Acolo, în partea estică a cetății Adua, departe 
de lupte, totul părea de un calm scos în afara timpului. 
Aproape ca și cum gurkienii nici n-ar fi venit. 

Prin urmare, când prin tenebre se infiltră un fel 
de tropăit vag, ca al cizmelor unor oameni bine înar- 
mați, Glokta nu-și putu stăpâni un junghi de ner- 
vozitate și se înghesui în umbrele adânci de lângă 

gardul viu, la marginea drumului. Luminiţe slabe 
săltau prin tenebre. Apoi apăru conturul unui om, 
cu o mână rezemată pe garda sabiei, apropiindu-se 
cu mersul acela relaxat şi ţanțoș care trădează o mare 
incredere în sine. Din cap părea să-i crească ceva 
inalt, legănându-se la fiecare mișcare. 

Glokta miji ochii prin penumbră. 

- Cosca? 

- Eu, și nimeni altul! râse styrianul; purta o 
cascheră de piele fină, cu un panaș ridicol de înalt, 
şi ŞI-O atinse cu degetul. Mi-am cumpărat o pălărie 
nouă. Sau, poate-ar fi mai bine să zic că dumneata 
mi-ai cumpărat-o, nu, Superior Glokta? 

- Văd şi eu, se uită Glokta încruntat la pana cea 
lungă, apoi la flamboaianta dantelărie aurită a gărzii 
sabiei lui Cosca. Parcă spusesem să nu baţi la ochi. 

- Să... nu... bat... la ochi? se incruntă styrianul, apoi 
ridică din umeri. A, deci despre asta era vorba. Ţin min- 
te Că s-a spus ceva, și mai țin minte și că n-am înțeles. 

Se strâmbă, scărpinându-se între picioare. 

- Cred c-am luat niște chiriași de la una dintre fe- 
meile alea din tavernă. Ce mai mâncărimi, cu prichin- 
deii ăștia afurisiţi... 

Hm. Măcar femeile sunt plătite ca să se ducă 
acolo. S-ar fi zis că păduchi laţi au gusturi mai alese. 

În spatele lui Cosca începea să se desprindă din 
întuneric o mulțime nedeslușită, din care câteva 
umbre țineau felinare camuflate. Vreo duzină de si- 
luete lățoase, apoi încă o duzină, fiecare cu un aer 

amenințător pe care-l răspândea în jur ca putoarea 
unui rahat. 

- Ăştia-s oamenii tăi? 

Cel mai apropiat avea pe față cele mai urâte coșuri 
pe care le văzuse Glokta vreodată. Omul de alături 
era ciung de-o mână, care-i fusese înlocuită cu un 
cârlig fioros. Urma un grăsan enorm, cu pielea palidă 
a gâtului acoperită de tatuaje prost desenate. Îl însoțea 
un om nu mai mare decât un pitic, cu chip de şobolan 
și numai un ochi. Nu se ostenise să-și acopere orbita 
goală, care se căsca sub părul slinos. Și lista monstruo- 
zităţilor continua. Ca la vreo două duzini, în total, 
dintre criminalii cei mai sălbatici pe care-i avusese 
Glokta sub ochi în viaţa lui. Și am avut sub ochi des- 
tui, la anii mei. Apa le e străină, cu siguranţă. Nici- 
unul nu arată de parcă n-ar fi în stare să-și vândă sora 
pe-o marcă. 

- Nu par prea demni de încredere, murmură el. 

- Nu par? Prostii, Superior Glokta! Oameni fără 
noroc, atâta tot, și știm amândoi cum e, nu? Păi, 
printre ei nu-i unul căruia să nu i-o încredinţez și 
pe maică-mea. 

- Eşti sigur? 

- E moartă de vreo douăzeci de ani. Ce rău ar mai 
putea să-i facă acum? 

Cosca își aruncă brațul pe după umerii diformi 
ai lui Glokta și-l trase spre el, cauzându-i un junghi 
dureros în șolduri. 

- Mă tem că nu prea avem de unde-alege, șopti, cu 
răsuflarea mirosind puternic a spirtoase și a corupție. 


230 Joe ABERCROMBIE 


Toţi oamenii care nu erau disperaţi au fugit din oraș 
în clipa când au sosit gurkienii. D2’ cui îi pasă, mm? 
I-am angajat pentru că au boașe și mușchi, nu pentru 
cum arată. Oamenii disperaţi sunt soiul care-mi place 
mie! Amândoi îi înțelegem, nu? Unele treburi pot 
fi făcute numai de oameni disperaţi, ce zici, Supe- 
rior Glokta? 

Glokta se încruntă un moment spre adunătura de 
fețe supte, umflate, desfigurate şi brăzdate de cicatrice. 
Cum s-a putut ca promiţătorul colonel Glokta, coman- 
dant avântat al primului regiment din Garda Regelui, 
să ajungă în fruntea unor asemenea scursuri? Oftă pre- 
lung. Dar acum e cam târziu ca să găsim mercenari ard- 
toși, și cred că la fel de bine vor merge și știa. 

- Foarte bine. Aşteptaţi aici. 

Glokta ridică privirea spre casa întunecată, în timp 
ce deschidea poarta cu mâna liberă și intra șchiopătând. 
O rază de lumină se strecura printre draperiile groase 
ale ferestrei din față. Bătu în ușă cu capătul bastonului. 
O pauză, apoi sunetul unor pași târșâiți care se apro- 
piau fără tragere de inimă prin antreu. 

- Cine e? 

- Eu. Glokta. 

Zăvoarele fură trase, iar lumina se revărsă în frigul 
de-afară. Apăru faţa lui Ardee, slăbită, cu cearcăne la 
ochi și roșeață în jurul nasului. Ca o pisică pe moarte. 

- Superior Glokta! zâmbi ea larg, luându-l de cot 
ca să-l tragă peste prag, aproape cu forța. Ce în- 
cântare! Puţină conversaţie, în sfârșit! Nu mai pot 
de plictiseală. 

Câteva sticle goale stăteau adunate în colțul camerei 
de zi, lucind osul în lumina lumânărilor fumegânde și 
a buşteanului ce ardea mocnit în şemineu. Masa era 
incărcată de farfurii, tacâmuri și pahare murdare. Miro- 
sea a sudoare și a vin, a mâncare stricată și a disperare 
proaspătă. Poate exista o ocupaţie mai mizerabilă decât 
să te îmbeți de unul singur? Câteodată, vinul poate ține 
fericit un om fericit. Pe unul trist îl amârăște întotdeauna 
Și mai râu. 

- Am încercat să parcurg iar cartea asta neno- 
rocită, bătu Ardee cu palma într-un volum care zăcea 
deschis, cu paginile în jos, pe un scaun. 

- Căderea Maestrului Creator, mormăi Glokta. 
Aiureala asta? Numai magie și virtute, nu? N-am 
reuşit să trec de primul volum. 

- Te înţeleg. Eu am ajuns la al treilea, și nu-i cu 
nimic mai ușor de citit. Prea mulți vrăjitori afurisiți. 
Îi tot încurc pe unii cu alții. Numai bătălii și călătorii 
sângeroase care nu se mai termină, de colo-colo 
și-napoi. Dacă-mi mai cade sub ochi o hartă, una 
singură, jur că mă omor. 

— S-ar putea să te scutească cineva de deranj. 

- Ce? 

- Mă tem că aici nu mai ești în siguranţă. Ar trebui 
să vii cu mine. 

- Mi-a venit salvarea? Mulţumescu-ţi ție, soartă! 
răspunse ea, cu un gest de lehamite. Am mai vorbit 
despre asta. Gurkienu sunt în cealaltă parte a orașului. 
Mai periculos ar fi în Agriont, nu m-ar... 

- Nu gurkienii sunt pericolul, ci administratorii 
mei. 

- Domnii care ți-s prieteni reprezintă un pericol 
pentru mine? 

- Subestimezi proporțiile geloziei lor. Mă tem că-n 
curând vor deveni o amenințare serioasă pentru toți 
cei pe care i-am cunoscut, prieteni sau dușmani, în 
toată viața mea amărâtă, răspunse Glokta, 
smulgând o pelerină cu glugă din cuierul de pe 
perete, pentru a i-o întinde. 

- Unde ne ducem? 

- Într-o căsuță fermecătoare, lângă docuri. A cam 
trecut de perioada ei cea mai bună, dar e plină de 
caracter. La fel ca noi doi, s-ar putea spune. 

Pe culoar se auziră niște pași grei, iar Nicomo 
Cosca vâri capul pe ușă. 

- Superior Glokta, ar trebui să plecăm, dacă vrem 
să ajungem la docuri până... 

Tăcu brusc, privind-o lung pe Ardee. Se lăsă o 
tăcere stânjenitoare. 

- Ăsta cine mai e? murmură ea. 

Cosca intră în cameră cu o mişcare flamboaiantă, 
își scoase pălăria, dezvăluindu-și chelia scârboasă, și 
făcu o plecăciune adâncă, adâncă, adâncă de tot. Încă 
puţin, și-o să se frece cu nasul de podea. 

- Scuzaţi-mă, doamna mea. Nicomo Cosca, aven- 
turier vestit, la dispoziția dumneavoastră. Sau, mai 
bine zis, umil la picioarele dumneavoastră. 

Cuţitul de aruncat îi căzu din haină, zăngănind 
pe podele. 

Toţi trei îl priviră un moment, apoi Cosca rânji. 

- Vedeţi musca aceea pe perete? 

Glokta își îngustă ochii. 

- Poate că nu e momentul cel mai potrivit... 

Lama zbură învârtindu-se prin aer, nimeri pere- 
tele cu plăselele, la un pas de țintă, smulgând o bucată 
de tencuială, ricoșă și căzu iar pe Jos. 

- Căca-m-aș... Adică, fir-aş al naibii, se corectă Cosca. 

Privind incruntată cuțitul, Ardee replică: 

- Prima era mai potrivită. 

Cosca trecu peste asta, cu un zâmbet plin de dinți 
stricaţi. 

- Probabil sunt cam amețit. Când Superiorul mi-a 
descris frumuseţea dumneavoastră, am crezut că, ne- 
greșit... cum se zice... a exagerat? Acum văd cât de 
departe a fost de adevăr. 

Își culese de jos cuțitul și-și îndesă la loc pe cap 
pălăria, cam strâmbă. 

- Vă rog, permiteţi-mi să mă declar îndrăgostit. 

- Ce i-ai zis? întrebă Ardee. 

- Nimic, răspunse Glokta, sugându-și gingiile cu 
o mutră acră. Jupânul Cosca are obiceiul de a în- 
trece măsura. 

- Mai ales când e îndrăgostit! interveni merce- 
narul. Mai ales atunci. Când mă îndrăgostesc, mă 
îndrăgostesc până peste cap și, de regulă, nu mi se 
întâmplă mai des decât o dată pe zi. 

Ardee îl privi lung. 

- Nu ştiu dacă să mă simt măgulită sau speriată. 

- De ce nu amândouă? i-o întoarse Glokta. Dar 
va trebui s-o faci pe drum. 

Stăm prost cu timpul, iar eu mai am și de smuls 
buruienile dintr-o grădină pârâginită. 


Poarta se deschise cu un scrâşnet torturat de metal 
ruginit. Glokta trecu greoi pragul putred, cu picio- 
rul, şoldul și tot spatele străbătute de junghiuri, după 
drumul lung, şontâc-șontăc, până în port. Conacul 
ruinat se înălța din penumbră, în capătul îndepărtat 
al curții făcute praf. Ca un mausoleu măreț. Cel mai 
potrivit monument pentru toate speranţele mele spul be- 
rate. Severard și Frost îl așteptau în umbra scării sfă- 
râmate, îmbrăcați complet în negru și mascaţi, ca de 
obicei. Dar câtuși de puțin asemănători. Un om masiv 
și unul zvelt, unul cu părul alb și altul brunet, unul 
in picioare, cu braţele încrucișate pe piept, celălalt 
așezat, cu picioarele încrucișate. Unul este loial, ce- 
lălalt... vom afla. 

Severard se ridică în picioare, cu obișnuitul lui 
zâmbet în jurul ochilor. 

- În regulă, șefule, deci care-i... 

Nicomo Cosca intră pe poartă și porni alene peste 
pavajul spart, azvârlind din drum câteva bucăţi de 
zidărie, cu vârful cizmei scâlciate. Se opri lângă o 
fântână ruinată și râcâi cu degetul mizeria de pe ea. 

- E frumos aici. Frumos și... 

Arătă în jur cu degetul - și cu mizeria adunată 
pe el. 

— ...cam patinat de vreme. 

Mercenarii lui se răspândeau deja încet prin curtea 
presărată cu resturi. Hainele peticite și mantalele zdren- 
țuite scoteau la iveală arme de toate mărimile și formele. 
Tăișuri, vârfuri, ţepi și flanșe luceau în lumina șovăiel- 
nică a felinarelor, cu oţetul la fel de neted și curat pe 
cât de aspre și murdare le erau chipurile. 

- Ăştia cine naiba sunt? întrebă Severard. 

- Prieteni. 

- Nu arată prea prietenos. 

Glokta îi arătă Practicianului gaura dintre dinții 
de sus. 

- Păi, cred că depinde de partea cui ești. 

Ultimele urme ale zâmbetului lui Severard dispă- 
ruseră. Ochii-i fulgerau nervoși prin curte. Ochii celui 
vinovat. Ce bine-i cunoaștem... Îi vedem pe chipurile 
prizonierilor. Îi vedem în oglindă, când îndrăznim să 
ne uităm într-acolo. M-as fi putut aștepta la mai mult 
din partea unui om cu experiența lui, dar faptul de a ține 
arma-n mână nu-i decât o slabă pregătire pentru mo- 
mentul când vei fi tăiat de ea. Cine să știe mai bine decât 
mine? Severard se repezi spre casă, iute ca un iepure, 
dar nu apucă să facă decât un pas, inainte ca latul unei 
mâini albe şi grele să-l lovească într-o parte a gâtului, 
doborându-l în nesimţire pe pietrele sparte. 

- Du-l jos, Frost. Ştii drumul. 

- $oş. Mnh... fonfăi albinosul cel uriaș, săltându-și 
pe umăr trupul inert al lui Severard, pentru a porni 
cu el spre ușa din faţă. 

- Trebuie să spun, zise Cosca, aruncându-și cu un 
bobârnac nepăsător murdăria de pe deget, că-mi place 

cum procedezi cu oamenii, Superiorule. Asta, da, dis- 
ciplină — dintotdeauna am admirat-o. 

- Grozav sfat din partea celui mai indisciplinat 
om din tot Cercul Lumii. 

- Am învăţat fel de fel de lucruri, din nenumă- 
ratele mele greșeli... 

Nicomo Cosca își ridică bărbia, scărpinându-se pe 
gâtul cu pielea descuamată. 

— Singurul lucru pe care nu-l învăţ niciodată e cum 
să nu le mai fac. 

- Hm, mormăi Glokta, în timp ce urca treptele cu 
mare caznă. Un blestem pe care toți trebuie să-l purtăm 
cu noi. Tot în cerc ne învârtim, agățându-ne de izbânzi 
pe care nu reuşim să le păstrăm, împiedicându-ne la ne- 
sfârşit de aceleași vechi eșecuri. Asta-i viața cu adevărat, 
nefericirea pe care o indurăm între dezamăgiri. 

Intrară prin cadrul gol al ușii, în întunericul și mai 
adânc al holului. Cosca își ridică felinarul, privind 
în sus spre acoperișul găurit, cu cizmele clefăind prin 
găinaţii de pasăre care acopereau podeaua. 

- Un palat! răsună glasul său, reverberând printre 
scările rupte, ușile goale și grinzile golaşe de deasupra. 

- Vă rog, faceţi-vă comozi, îi pofti Glokta. Dar, 
eventual, nu prea la vedere. S-ar putea să avem vizi- 
tatori, la un moment dat, în noaptea asta. 

- Excelent. Ne plac oaspeții, nu, băieți? 

Unul dintre oamenii lui Cosca scoase un chicotit 
flegmos, dezvelind două șiruri de dinți de culoare 
căcănie. Așa-s de stricaţi, c-aproape mă bucur de cei câțiva 
pe care îi mai am. 

- Musafirii ăștia vor veni de la Eminenţa Sa, Arhi- 
lectorul. Poate reușiți să-i primiți cum se cuvine, cât 
timp sunt eu Jos? 

Cosca își plimbă o privire aprobatoare prin holul 
părăginit. 

- Un loc elegant pentru o întâmpinare călduroasă. 
O să te-anunţ după ce pleacă. Mă îndoiesc că vor sta 
prea mult. 

Ardee își găsise un loc lângă perete, unde stătea 
cu gluga ridicată și ochii în podea. Încearcă să se facă 
una cu tencuiala — și cine-ar putea s-o condamne? Nu-i 
tocmai compania cea mai plăcută pentru o femeie 
tânără, nici o ambianţă prea liniștitoare. Dar tot e mai 
bine așa decât cu beregata tăiată, presupun. Glokta 
intinse mâna spre ea. 

— Ar fi mai bine să vii și tu cu mine, Jos. 

Femeia ezită. De parcă n-ar fi tocmai sigură că așa 
ar fi mai bine într-adevăr. Fu insă de ajuns o privire 
scurtă spre unul dintre cei mai urâţi oameni care 
făceau una dintre cele mai urâte meserii ale lumii, ca 
s-o convingă. Cosca îi dădu felinarul lui, având grijă 
să-i atingă degetele neplăcut de mult timp. 

- Mulţumesc, răspunse ea, smucindu-și mâna. 

- Îmi face o plăcere deosebită. 

Fâșii de tapet ferfenițit, șipci rupte, bucăți de ipsos 
căzut aruncau în jur umbre stranii, în timp ce Glokta 
și Ardee îi lăsau pe Cosca și haidamacii lui în urmă, 
croindu-și drum prin măruntaiele clădirii moarte. 
Ușile pe lângă care treceau, ca niște găuri negre drep- 
tunghiulare, se căscau asemenea unor morminte. 

- Fermecători mai par prietenii tăi, murmură 
Ardee. 

- A, da, cele mai strălucitoare stele de pe firma- 
mentul social. Unele sarcini necesită oameni dis- 
perați, pare-se. 

- Înseamnă că ai în minte o treabă cu adevărat 
disperată. 

- Când nu am? 

Felinarul abia dacă lumina salonul descompus, cu 
lambriurile atârnând de pe zidăria ieftină din cără- 
midă și cea mai mare parte a podelei formând doar o 
băltoacă puturoasă. Ușa ascunsă stătea deschisă în 
peretele opus, iar Glokta își târșâi picioarele pe lângă 
perete într-acolo, cu șoldurile arzându-i de efort. 

- Ce-a făcut omul tău? 

- Severard? M-a dezamăgit. Si-n curând vom afla 
cât de râu. 

- Atunci, sper că eu nu te-am dezamăgit niciodată. 

- Tu, sunt sigur, ai mai multă minte. Ar trebui să 
intru primul, pentru că, dacă oi cădea, măcar să cad 
numai eu. 

Și porni în jos pe trepte, strâmbându-se, în timp 
ce Ardee îl urma cu felinarul. 

- În. Ce miroase-aşa? 

- Canalele. E o intrare în subterane, pe-acolo, 
pe undeva. 

Trecând pe lângă ușa masivă, Glokta pătrunse în 
pivniţa transformată, cu gratiile de oţel ale celulelor 
din ambele laturi lucind în timp ce ei treceau prin 
fața lor. Peste tot duhnea a umezeală și frică. 

- Superior Glokta! se auzi un glas din întuneric 
— și apăru chipul deznădăjduit al Fratelui Picior-Lung, 
lipit de niște zăbrele. 

- Frate Picior-Lung, scuzele mele! A m fost aşa de 
ocupat... Gurkienii au luat orașul cu asalt. 

- Gurkienui? chițăi omul, cu ochii ieşiţi din orbite. 
Vă rog, dacă-mi dați drumul... 

- Tăcere! șuieră Glokta, pe un ton care nu mai 
permitea nicio replică. Aici ar fi cel mai bine să stai. 

Ardee aruncă o privire nervoasă înspre celula 
Navigatorului. 

— Aucl...? 

- Nu e periculos. Cred c-o să-ţi fie mai comod 
decât... continuă el, arătând cu capul spre ușa deschisă 
din capătul culoarului boltit. Decât acolo... 

Femeia înghiți în sec. 

- Bine. 

- Superior Glokta, vă rog! se întinse un braţ 
disperat din celula lui Picior-Lung. Vă rog, când o 
să-mi dați drumul? Domnule Superior, vă rog! 

Glokta închise ușa peste implorările lui, cu un 
clinchet uşurel. Azi avem alte treburi, care nu su- 
portă amânare. 

Frost îl incătușase deja pe Severard, încă leșinat, în 
scaunul de lângă masă, şi aprindea lămpile una câte 
una, cu o feștilă. Camera boltită devenea tot mai lumi- 
noasă, culorile scurgându-se în frescele de pe pereții 
circulari. Kanedias se uita încruntat, cu braţele întinse 
și focul arzând în spatele lui. Aha, vechiul nostru prieten, 
Maestrul Creator, mereu dezaprobator. În faţa lui, 

fratele său Juvens își tot vărsa ultimii stropi de sânge, 
lugubru, pe perete. Și nu-i singurul sânge care-o să se 
verse aici în noaptea asta, cred. 

- Urr... mârâi Severard, cu părul lăţos legănân- 
du-1-se. 

Glokta se lăsă încet pe scaun, a cărui pielărie trosni 
sub el. Severard gemu din nou, iar capul i se dădu pe 
spate, cu pleoapele tresărindu-i. Frost se apropie greoi, 
intinse mâinile și-i desfăcu cataramele măștii, pe care 
o scoase, aruncând-o în colțul încăperii. Dintr-un 
înfricoșător Practician al Inchiziției... o nimica toată. 
Prizonierul se foi, strâmbând din nas, ca un băiat 
adormit. 

Tânăr. Slab. Neajutorat. Aproape c-ar putea să-ți 
pară râu pentru el, dacă ai avea inimă. Dar acum nu 
e momentul pentru sentimentalisme și gingășii, pentru 
prietenie și iertare. Duhul fericitului și promiţătorului 
colonel Sand dan Glokta s-a ținut prea mult timp agăţat 
de mine. Adio, vechiul meu prieten. Azi n-ai cum să 
ne ajuţi. E vremea ca necruțătorul Superior Glokta 
să facă ce face el cel mai bine. Să facă singurul lucru pe 
care-l face bine. E vremea minţilor dure, a inimilor dure 
si a muchiilor și mai dure. 

Vremea să scoatem adevărul la iveală. 

Frost îl impunse pe Severard în burtă cu două de- 
gete, iar ochii tânărului se deschiseră brusc. Zvâcni în 
scaun, cu cătușele zăngănind. Îl văzu pe Glokta. Îl văzu 
pe Frost. Ochii i se holbară, în timp ce săgetau prin 
jur. Se căscară și mai mult, când își dădu seama unde 
se afla. Inspiră scurt, zgomotos, cu un smârcâit de 

groază abjectă care-i fâlfâi șuvițele de păr slinos. Și cum 
vom începe? 

- Ştiu... horcăi el. Ştiu că i-am spus femeii ăleia 
cine erai... ştiu... da? n-am avut încotro... 

Aha, fofilările. Fiecare om, mai mult sau mai puțin, 
se poartă la fel când e legat în lanțuri pe un scaun. 

- Ce era să fac? M-ar fi omorât naibii! N-am avut 
incotro! Te rog... 

— Ştiu ce i-ai spus, și știu că n-ai avut încotro. 

— Atunci... atunci, de ce... 

- Nu-mi veni cu fleacuri de-astea, Severard. Ştii 
bine de ce eşti aici. 

Frost făcu un pas înainte, nepăsător ca întot- 
deauna, și săltă capacul de pe minunata trusă a lui 
Glokta. Tăviţele dinăuntru se desfăcură ca o floare 
exotică, dând la iveală mânerele lustruite, acele scli- 
pitoare, lamele lucioase ale instrumentelor. 

Glokta își umflă obrajii. 

- Am avut o zi bună, azi. M-am trezit curat și am 
ajuns de unul singur la baie. Nu m-a durut prea rău. 

Degetele sale cuprinseră plăselele satârului. 

— Asta merită să fie sărbătorită - o zi bună. Am 
parte de foarte puţine. 

Scoase din teacă satârul, cu lama grea fulgerând 
in lumina aspră a lămpilor. Ochii lui Severard îl 
urmăreau tot timpul, bulbucați de spaimă și fasci- 
nație, cu broboane de sudoare scânteindu-i pe 
fruntea palidă. 

- Nu, șopu el. 

Ba da. Frost îi descuie cătușa de pe încheietura 
stângă, ridicându-i apoi brațul cu mâinile sale cărnoase. 
Îi apucă degetele și le desfăcu unul câte unul, până se 
lipiră pe masa de lemn din faţa lui, în timp ce cu celălalt 
braţ cuprindea umerii lui Severard, strâns. 

- Cred că ne putem lipsi de preambul. 

Glokta se balansă inainte, se ridică și porni încet 
in jurul mesei, cu bastonul țăcănind pe dale, picio- 
rul stâng târât în urmă-i și colțul satârului zgâriind 
ușor tăblia mesei. 

- Nu e nevoie să-ți explic cum o să meargă. Tocmai 
ție, care m-ai asistat așa de capabil, cu atâtea și atâtea 
ocazii. Cine-ar putea să știe mai bine cum vom proceda? 

- Nuuu, schelălăi Severard, scremându-și ceva ca 
un fel de zambet disperat, cu jumătate de gură, în 
timp ce din colțul ochiului îi curgea totuși o lacrimă. 
Nu, n-ai s-o faci! Nu mie! Nu mi-ai face asta! 

- Nu ție? zâmbi și Glokta, trist. Hai, Practician 
Severard, te rog... 

Își lăsă zâmbetul să se șteargă încet de pe buze, 
in timp ce ridica satârul. 

- Mă cunoşti prea bine ca să zici așa ceva. 

Bang! Lama grea străfulgeră în jos, înfigându-se 
în lemnul mesei, iar din vârful degetului mijlociu al 
lui Severard sări o fâșiuţă de piele. 

- Nu! chirăi Practicianul. Nu! 

Vasăzică, nu-mi mai admiri precizia? 

- A, ba da, ba da... replică Glokta, în timp ce tră- 
gea de mânerul neted, desprinzând tăișul din masă. 
Cum credeai c-o să se termine? Ai vorbit. Ai spus 

lucruri pe care nu trebuia să le spui unor oameni cu 
care n-aveai tu nicio treabă să vorbeşti. Acum ai să-mi 
spui ce anume. A: să-mi spui cui. 

Satârul luci când îl ridică din nou. 

— Și fă bine de-mi spune cât mai repede. 

- Nu! se zvârcoli Severard, innebunit, în scaun, 
dar Frost îl ținea strâns ca pe o muscă prinsă-n miere. 
Ba da. 

Lama trecu prin capătul degetului mijlociu al lui 
Severard, lin ca prin unt, retezându-l de la prima 
articulaţie. Vârful arătătorului porni învârtindu-se pe 
masă ca un titirez. Al inelarului rămase unde era, 
infipt între două scânduri. Cu mâna lui Frost strânsă 
ca o menghină în jurul încheieturii, sângele nu făcu 
decât să se prelingă încet din cele trei răni, formând 
pârâiașe prin fibrele lemnoase. 

Urmă o pauză, Severard stând nemișcat, cu răsufla- 
rea tăiată. Unu, doi, trei... Fostul Practician zbieră. Se 
văicări, se smuci, zbuciumat, cu faţa tremurându-i. 
Doare, bmm Bine ai venit în lumea mea. 

Glokta își mișcă în gheată piciorul îndurerat. 

- Cine-ar fi crezut că fermecătoarea noastră aso- 
ciere, atât de plăcută și de profitabilă pentru amân- 
doi, s-ar putea sfârși așa? Nu eu am vrut-o. Nu eu. 
Spune-mi cu cine ai vorbit. Spune-mi ce-ai zis. Și 
atunci, toată neplăcerea asta se va termina. Altfel... 

Bang! Acum și capătul degetului mic, și încă trei 
bucăţi din celelalte. Din mijlociu nu mai rămăsese 
mare lucru. Severard se holbă, cu ochii căscați de 
groază, respirând cu gâfâieli scurte și repezi. Șoc, 

uimire, teroare nâucită. Glokta se aplecă la ure- 
chea lui. 

- Sper că nu plănuiai să te-apuci de vioară, Seve- 
rard. Vei avea noroc dacă mai poți cânta la un căcat 
de gong, când o să terminăm aici. 

Spasmul din grumaz îl făcu să se strâmbe, în timp 
ce ridica iar satârul. 

- Stai! suspină Severard. Stai! Valint şi Balk! Ban- 
cherii! Le-am spus... le-am spus... 

Stiam eu. 

- Ce le-ai spus? 

- Că încă-l mai căutai pe ucigașul lui Raynault, când 
noi îl spânzuraserăm deja pe trimisul Împăratului! 

Glokta întâlni ochii lui Frost, iar albinosul îi sus- 
ţinu privirea, fără nicio emoție. Și încă un secret e târât 
la lumină, dând din picioare. Ce dezamăgitor de bine 
am știut. Mereu mă uimeste, ce repede se pot rezolva 
toate problemele, odată ce începi să tai părticele din 
oameni. 

- Și... și... le-am spus că voiai să afli mai multe 
despre regele nostru bastard, și despre Bayaz, și le-am 
zis că nu iscodeai în legătură cu Sult, așa cum ți-au 
cerut, şi le-am mai zis... le-am mai zis... 

Severard se opri, bâlbâit, privindu-și resturile dege- 
telor împrăștiate pe masă, într-o băltoacă de sânge 
tot mai întinsă. Acea mixtură de durere insuportabilă, 
pierdere şi mai insuportabilă și deplină neputinţă de a 
crede. Visez oare? Sau chiar mi-am pierdut jumătate din 
degete, pentru totdeauna? 

Glokta îl imbold: cu capătul satârului. 

— Și altceva? 

- Le-am spus tot ce puteam. Le-am spus... tot 
ce ştiam. 

Cuvintele i se rostogoleau printre bale, de pe 
buzele răsfrânte de durere. 

— N-am avut de ales. Aveam datorii, și... s-au oferit 
să mă plătească. N-aveam de ales! 

Valint şi Balk. Datorii, șantaje și trădări. Ce oribil de 
banal e totul. Asta-i problema cu răspunsurile. Cumva, 
niciodată nu sunt la fel de interesante ca întrebările. 
Buzele lu: Glokta tresăriră într-un zâmbet trist. 

- N-aveai de ales. Știu prea bine ce simți. 

Și ridică iar satârul. 

- Dar... 

Bang! Lama grea căzu, apoi se târi scrâșnind pe 
tăblia mesei, în timp ce Glokta dădea cu grijă la o 
parte încă patru bucățele de carne. Severard urlă, 
icni, urlă din nou. Zbierete disperate, bolborosite, 
cu chipul scofâlcit. La fel ca prunele pe care le mà- 
nânc uneori la micul dejun. Incă mai avea jumătate 
din degetul mic, dar din celelalte trei nu-i mai ră- 
măseseră decât trei cioturi sângerânde. Însă acum nu 
ne mai putem opri, când am ajuns așa departe. Pentru 
nimic în lume nu ne putem opri, așa-i? Trebuie să 
aflăm totul. 

- Și cu Arhilectorul cum e? se interesă Glokta, 
arcuindu-și gâtul într-o parte și flexându-și umărul 
țeapăn. De unde-a aflat ce se întâmplase în Dagoska? 
Ce i-ai spus? 

- De unde-a... ce... Nu i-am spus nimic! l-am zis... 

Bang! Degetul mare al lui Severard zbură, răsucin- 
du-se peste masă, cu o spirală de pete sângerii în urma 
lui. Glokta își mișca șoldurile înainte și-napoi, încer- 
când să-și alunge durerile din lungul picioarelor și pe 
cele din spinare. Degeaba, n-am cum să scap de astea. 
Orice poziţie aș încerca, e și mai rea decât aia dinainte. 

- Ce i-ai spus lui Sult? 

- l-am... i-am... 

Severard ridică privirea, cu gura căscată și un ciu- 
cure lung de bale atârnându-i de pe buză. 

- Am... 

Glokta se încruntă. Asta nu-i un răspuns. 

- Leagă-i incheietura și pregătește-i mâna cealaltă. 
Aici nu ne-a mai rămas nimic cu ce să lucrăm. 

- Nu! Nu! Vă rog... n-am... vă rog... 

Cât mă mai plictisesc rugăminţile... Vorbe ca „nu“ 
și „te rog“, care-și pierd orice sens după o jumătate de 
oră ca asta. Încep să sune ca nişte bebăieli de oaie. Până 
la urmă, toți suntem niște miei duși la tăiere. Privea lung 
falangele degetelor risipite pe masa plină de sânge. 
Carne pentru măcelar. Il durea capul, în cameră era 
prea multă lumină. Glokta puse satârul jos şi-şi frecă 
ochii îndureraţi. Obositoare treabă, să-ți mutilezi cei 
mai apropiaţi prieteni. Își dădu seama că-și mânjise 
pleoapele cu sânge. Fi-ţi-ar... 

Frost strânsese deja un garou în jurul încheieturii 
lui Severard și-i încătușase din nou de scaun restul 
însângerat al mâinii. Îi eliberă brațul drept și-l aduse 
cu grijă spre masă. Glokta îl urmărea cu privirea. Ín 
deplină ordine, meseriaș și nemilos de eficient. Oare-l 

mustră conștiința, mă întreb, după apusul soarelui? 
Îndoi-m-aș. La urma urmei, eu dau ordinele. Și acţio- 
nez la ordinele lui Sult, la sfaturile lui Marovia, la 
cererea celor de la Valint şi Balk. Care dintre noi are 
de ales, în cele din urmă? Păi, scuzele se formează 
aproape de la sine. 

Chipul alb al lui Frost era improșcatăcu punc- 
tișoare roșii, în timp ce întindea mâna dreaptă a lui 
Severard pe masă, exact în locul unde stătuse stânga. 
De data asta, nefericitul nici nu se mai zbătea. Își piere 
si voinţa, la un moment dat. Tin bine minte. 

- Vă rog... şopti el. 

Ar fi așa de plăcut să ne oprim. Cel mai probabil, 
gurkienii vor arde orașul pând-n temelii şi ne vor ucide 
pe toţi, și-atunci, cui o să-i mai pese cine ce și cui a spus? 
Dacă, prin cine știe ce minune, dau greș, nu încape nicio 
îndoială c-o să mă termine Sult, sau Valint si Balk își 
vor încasa datoria în sânge. Ce-o să mai conteze, când 
voi pluti cu fața-n jos prin port, dacă la anumite 
întrebări nu s-a răspuns niciodată? Și atunci, de ce fac 
asta? De ces 

Sângele ajunsese la marginea mesei și incepu să se 
prelingă pe podea, cu un pic pic pic regulat. Nici un 
alt răspuns. Glokta simți un nou iureș de spasme stră- 
bătându-i o parte a feţei. Apucă iar satârul. 

- Uită-te la astea, arătă el spre bucățile de carne 
insângerată risipite pe masă. Uită-te aici, la ce-ai pier- 
dut deja. Și totul, numai fiindcă nu vrei să-mi spui ce 
trebuie să aflu. Nu-ţi prețuiești propriile degete? Acum 


nu-ți mai sunt de niciun folos, aşa-i? Nici mie nu-mi 


248 Joe ABERCROMBIE 


folosesc la nimic, poți să fii sigur. Nimănui nu-i 
mai sunt de folos, decât vreunui câine flămând, sau 
doi, poate. 

Îşi dezveli golul căscat între dinții din față și râcâi 
lemnul cu vârful satârului, între degetele desfăcute ale 
lui Severard. 

- Încă o dată, pronunță el cuvintele cu precizie 
înghețată: Ce... i-ai spus... Eminenţei... Sale? 

- Nu... n-am spus... nimic! 

Lacrimile curgeau pe obrajii supţi ai lui Severard, 
iar pieptul îi era zguduit de suspine. 

- Nimic nu i-am spus! Cu Valint și Balk, n-am 
avut încotro! Cu Sult n-am vorbit în viața mea, 
căca-m-aș! O vorbă nu i-am spus! Niciodată! 

Preţ de un lung răstimp, Glokta se uită în ochii 
Practicianului, în ochii prizonierului, încercând să des- 
lușească adevărul. Se lăsase tăcerea - nu se mai auzea 
decât respirația gâlgâită, dureroasă, a lui Severard. Apoi, 
Glokta își încreți buza și aruncă satârul pe masă, cu un 
clănțănit. De ce să renunţi și la cealaltă mână, când ai 
mărturisit deja? Oftă prelung, întinse mâna și șterse cu 
blândeţe lacrimile de pe chipul palid al lui Severard. 

- În regulă. Te cred. 

Dar atunci... Am rămas cu și mai multe întrebări 
decât înainte, și nu mai avem unde să căutăm răspun- 
surile. Îşi arcui spinarea, strâmbându-se din cauza dure- 
rilor din coloana sucită, care-i străbăteau și piciorul, 
până-n vârfurile degetelor pe care nu le mai avea. Sult 
trebuie să-și fi obținut informaţiile din altă sursă. Cine-a 
mai supraviețuit după Dagoska, cine altcineva a mai 

văzut destul? Eider? N-ar fi îndrăznit niciodată să se 
dea de gol. Vitari? Dacă voia să clămpăâne din gură, ar 
fi putut-o face chiar atunci. Cosca? Eminenţa Sa n-ar fi 
lucrat niciodată cu un om atât de imprevizibil. Chiar 
și eu mă folosesc de el numai fiindcă n-am nici o altă 
cale. Atunci, cine? 

Ochii lui Glokta îi întâlniră pe ai lui Frost. Ochi 
trandafirii, care nu clipeau. Îl priveau fix, strălucitori 
și duri ca două nestemate roz. Și piesele se așezară la 
locurile lor. 

Am înţeles. 

Nici unul dintre ei nu scoase o vorbă. Frost 
intinse mâinile, fără prea mare grabă, şi cuprinse gâtul 
lui Severard cu braţele lui groase. Fostul Practician 
nu putea decât să se holbeze, neputincios. 

- Ce vrei să... 

Frost se încruntă ușor. Răsună un trosnet scurt, 
când răsuci capul lui Severard într-o parte. Simplu și 
nepăsător ca și cum ar omori o găină. Când Frost îi 
dădu drumul, țeasta lui Severard căzu pe spate, foarte 
pe spate, cu niște forme noduroase nefirești impun- 
gându-i pielea palidă a gâtului: rupt. 

Albinosul se îndreptă de spate, intre Glokta şi ușa 
întredeschisă. Nicio iesire. Strâmbându-se, Glokta se 
impletici înapoi, cu vârful bastonului târât pe jos. 

- De ce? 

Frost veni spre el, incet și sigur, cu pumnii albi 
incleștaţi strâns și chipul din spatele măști lipsit de 
orice expresie. Glokta ridică o mână. 

- Măcar spune-mi de ce, naibii! 


250 Joe ABERCROMBIE 


Albinosul ridică din umeri. Cred că unele întrebări 
nu au niciun răspuns, la urma urmei. Spatele strâmb 
al lui Glokta se izbi de peretele curbat. Și nu mai am 
timp. Mă rog... Trase adânc aer în piept. Sorţii au fost 
întotdeauna rânduiţi impotriva mea. Nu mă deranjează 
cd mor — nu prea tare... 

Frost își ridică pumnul alb, apoi icni. Cu un 
plesnet înfundat, satârul i se infipsese în umărul masiv. 
Sângele începu să-i imbibe cămașa. Practicianul se 
întoarse. În spatele lui stătea Ardee. O clipă, toți trei 
se uitară unul la altul. Apoi, Frost o lovi cu pumnul 
in față. Femeia se clătină îndărăt, nimerind peste mar- 
ginea mesei, și căzu moale la pământ, răsturnând-o 
pe-o parte. Trusa lu: Glokta se rostogoli alături, cu 
instrumentele zăngănind, într-un amestec de sânge și 
bucăți de carne. Frost dădu să se întoarcă iar, cu satâ- 
rul încă înfipt în carne și brațul stâng atârnându-i inert. 

Buzele lu: Glokta se răsfrânseră de pe gingiile goale. 
Nu mă deranjează că mor — dar refuz să mă dau bătut. 

Se propti pe picioare cât putea de bine, neluând în 
seamă durerea care-l fulgera prin laba fără degete și în 
sus, spre genunchi și şold. Ridică bastonul și apăsă cu 
degetul mare butonul ascuns. Fusese lucrat după in- 
strucțiunile lui precise, de același om care-i făcuse și 
trusa de instrumente. Și e o unealtă și mai meşteșugită. 

Se auzi un țăcănit slab, când lemnul se desfăcu pe 
balamalele nevăzute și căzu în lături, dezvăluind un 
ac de metal lucios ca oglinda, lung de doi coți. Glokta 
scoase un țipăt pătrunzător. 


Da-i, dă-i, Glokta. Dă-i, dă-i. 

Oțelul țâşni ca prin ceață. Prima lovitură îl stră- 
punse lin pe Frost prin partea stângă a pieptului. A 
doua îi străbătu fără zgomot dreapta gâtului. A treia 
ii perforă masca și zgârie osul mandibulei, cu vârful 
lucitor apărând o clipă sub urechea albă, înainte de a 
se retrage scurt. 

Frost rămase nemișcat, cu sprâncenele albe arcuin- 
du-i-se de mirare. Apoi, sângele îi porni din mica rană 
a gâtului, curgând pe cămașă într-o dâră negricioasă. 
Ridică o mână mare și albă. Se clătină, în timp ce 
sângele-i gâlgâia pe sub mască. 

- Fufu-i... bălmăji el. 

Se prăvăli pe podea ca şi cum picioarele i-ar fi fost 
smulse brusc de sub trup. Întinse un braț ca să se salte, 
dar îl părăsiseră puterile. Gâfâielile îi bolboroseau 
zgomotos, apoi tot mai încet, până rămase nemișcat. 
Și asta a fost tot. 

Ardee stătea așezată pe Jos, lângă masă, cu sângele 
curgându-i din nas, peste buza de sus. 

- E mort. 

- Am făcut scrimă, murmură Glokta. Se pare că 
indemânarea nu piere niciodată. 

Se uită de la un mort la celălalt. Frost zăcea într-o 
baltă de sânge ce se întindea încet, cu un ochi roz 
aţintit drept înainte, fără să clipească - nici chiar 
acum, în moarte. Capul lui Severard atârna peste 
spătarul scaunului, cu gura larg căscată într-un urlet 
mut; mâna mutilată-i era încătușată de braţul scau- 
nului, iar cealaltă spânzura fără viață. Băieţii mei. 
Ochii mei. Mâinile mele. Totul s-a sfârșit. Glokta se 

incruntă spre tija de metal insângerat pe care o strån- 
gea în pumn. Asta e... Trebuie să bâjbâim mai departe, 
cum putem, fără ei. 

Cu un spasm, se aplecă și luă între două degete 
piesa căzută a bastonului, pentru a o aplica la loc peste 
oţelul mânjit cu sânge. 

— Dacă eşti bună să închizi trusa aia... 

Ardee privea cu ochi mari instrumentele, cada- 
vrul lui Severard, masa plină de sânge, răsturnată, 
și fragmentele de carne împrăștiate pe jos. Tuși și-și 
apăsă dosul mâinii peste gură. Uităm mereu că unele 
persoane nu sunt obișnuite să facă fată acestor lucruri. 
Dar avem nevoie de orice ajutor putem găsi, iar acum 
e cam târziu ca să acomodăm ușurel oamenii. Dacă 
a putut ciopârți un om cu satârul, e capabilă și să 
mânuiască un pumnal sau o sabie fără s-o ia cu leşin. 

- Trusa, repetă el, răstit. O să mai am nevoie de 
instrumente. 

Ardee clipi din ochi, adună cu mâini tremurânde 
cele câteva ustensile risipite pe podea și le puse la lo- 
curile lor. Luă cutia sub braţ și se ridică în picioare, 
cam nesigură, ștergându-și cu mâneca albă sângele de 
sub nas. Glokta observă că în păr i se prinsese o bucată 
dintr-un deget al lu: Severard. 

- Vezi că ai ceva... aici, spuse, arătând spre pro- 
priu-i cap. 

— Ce...2 Îh! smulse Ardee ciozvârta moartă, cu un 
fior scârbit, aruncând-o pe jos. Ar trebui să găsești 
alt mod de a-ţi câștiga existența. 

- Mă gândeam și eu la asta, de câtva timp. Mai 
sunt, însă, câteva întrebări cărora trebuie să le aflu 
răspunsurile. 

Uşa scârțâi, iar Glokta simți un fior brusc de 
panică. În cameră intră Cosca. Fluieră încetișor la 
vederea carnajului, dându-și pe spate boneta a cărei 
pană aşternea o umbră lungă pe fresca din spatele lui. 

- Mare mizerie ai făcut aici, Superiorule, mare 
mizerie... 

Glokta își atinse bastonul cu degetul. Piciorul par- 
că-i luase foc, inima-i bubuia infundat în tâmple, era 
lac de nădușeală pe sub hainele aspre. 

— Inevitabil. 

- Mă gândeam că ai vrea să știi: vizitatorii au venit. 
Șase Practicieni ai Inchiziției. Cam bănuiesc c-or fi 
fost trimiși aici ca să te omoare. 

Neiîndoielnic. La ordinele Arbilectorului, pe baza 
informaţiilor primite de la răposatul Practician Frost. 

— Și? 

După evenimentele din ultima vreme, Glokta 
aproape se aștepta să-l vadă pe Cosca repezindu-se la 
el cu sabia scoasă. 

Dar dacă am învăţat ceva în ora care-a trecut, e că 
cel mai nedemn de încredere dintre baidamaci nu e 
întotdeauna cel mai puţin loial. 

— Şi i-am făcut bucăți, firește, rânji styrianul. Sunt 
jignit că ai putea crede altceva. 

- Bine. Bine. 

Măcar atâta lucru a mers conform planului. Glokta 
nu-și dorea nimic mai mult decât să se lase să lunece 

la podea și să zacă acolo, zbierând. Dar avem treburi 
de făcut. Strâmbându-se, porni șontăc-șontăc spre ușă. 

- Trebuie s-o luăm imediat spre Agriont. 

Primele gene de lumină a zorilor se întindeau pe 
cerul senin și rece, în timp ce Glokta şchiopăta pe Ca- 
lea-de-Mijloc, cu Ardee lângă el. Prin aer Încă mai 
plutea o ceaţă subțire, dar incepuse să se risipească. Se 
anunţă o zi frumoasă, după câte se pare. O zi perfectă 
pentru trădări, vărsare de sânge și... 

Prin ceață se mișcau siluete, străbătând strada largă 
și pietruită, în jos, spre mare. Se auzeau și zgomote. 
Zăngăneli, zornăieli... Părea să fie un detașament de 
oameni înarmaţi, în mișcare. Undeva, mai departe, 
cineva striga. Un clopot începu să sune, infundat și 
posomorât. Un clopot de alarmă. 

Cosca se încruntă, cu privirea prin ceața tot mai 
rară. 

— Ce-i asta? 

Formele deveneau mai clare. Oameni înarmaţi, 
cu lănci în mâini, mulți la număr. Coifurile lor înalte 
aveau alt model decât al Uniunii. 

Ardee atinse braţul lui Glokta. 

- Ăştia nu-s...? 

- Gurkieni. 

Armurile luceau în lumina slabă, cenușie, prin ceața 
care se risipea. Un regiment numeros, străbătând spre 
nord Calea-de-Mijloc. Înseamnă că în sfârșit şi-au de- 
barcat oamenii în port și au răzbit până-n centrul 
orașului. Ce uluitor de prost am nimerit momentul...! 

— Înapoi. 


puterea armelor 255 


Glokta se intoarse spre strada lăturalnică, alunecă 
și fu cât pe ce să cadă, strâmbându-se când Ardee îl 
apucă de cot, ca să-l sprijine. 

- Înapoi la conac! 

Să sperăm cd nu ne-au văzut deja. 

— Și ţineţi la voi felinarele alea, vom avea nevoie 
de ele. 

Grăbi pasul spre ulița puturoasă, atâta cât putea, 
depășit și inghiontit de mercenarii lui Cosca. 

- Dracu” să-i ia de gurkieni, șuieră styrianul. Nici 
mort nu mă prind ce-oi fi făcut ca să-i supăr așa. 

- Te înţeleg prea bine. 

Poarta se închise cu un scârțâit, iar câțiva merce- 
nari începură să tragă spre ea ghizdurile unei fântâni 
dărâmate. Nu-s sigur cât timp o să țină asta pe loc o 
legiune a Împăratului. 

- Pot să te întreb ce planuri avem de-acum încolo, 
Superiorule? Oricât ar fi de fermecător palatul du- 
mitale, nu mi se pare prea inspirat să stăm aici, aştep- 
tând un ajutor. 

= Într-adevăr, confirmă Glokta, urcând cu chin, 
cu vai treptele ca să intre pe ușa din față. Trebuie să 
ajungem în Agriont. 

— Ceva îmi spune că și amicii noștri gurkieni vor 
fi avut aceeași idee. Un lucru-i sigur: n-o să ajungem 
acolo mergând pe străzi. 

- Atunci, trebuie s-o luăm pe sub străzi. 

Glokta porni șchiopătând spre beciul clădirii, cât 
putea de repede, cu Ardee și mercenarii urmându-l 
îngrijoraţi. 

— Aici e o intrare În rețeaua de canale. Putem ajunge 
până-n Agriont, dacă știm drumul. 

- Canale? rânji Cosca. Nimic nu-mi place mai mult 
decât să mă bălăcăresc prin scârna vieții, cum bine ştii, 
dar canalele pot fi destul de... derutante. Cunoșu drumul? 

- De fapt, nu. 

Dar cunosc un om care zice că se poate orienta pe 
oriunde, chiar şi printr-un râu de câcat. 

— Frate Picior-Lung! strigă Glokta, în timp ce șon- 
tâcăia în jos pe trepte. Am să-ți fac o propunere! 


ZIUA JUDECĂȚII 


Lordul Mareșal West stătea în umbra unui 
hambar părăsit, pe o ridicătură de deasupra câmpiilor 
mănoase ale Midderlandului, ținând strâns ocheanul 
in mâna înmănușată. Câteva fuioare de ceață mai 
pluteau peste întinderea șesurilor de toamnă — parcele 
de culoare cafenie, verde, galbenă, cu copaci pe ici, 
pe colo, brăzdate de haturi golaşe. West putea să vadă 
până la zidurile exterioare ale Aduei, zărite ca o linie 
cenușie severă din care se înălțau turnuri. Dincolo 
de ele, se repezeau spre cer formele vagi ale clădirilor, 
de un gri mai deschis. Deasupra lor se înălța ca o stafie 
uriașă Casa Creatorului, simplă și neinduplecată. Una 
peste alta, era o întoarcere acasă peste măsură de 
mohorâtă. 

Nu adia nicio boare de vânt. În aerul rece domnea 
o neclintire stranie. Ca și cum nici n-ar fi fost vreun 
război, nicio oaste dușmană strângându-și rândurile, 
nici gând de bătălie sângeroasă gata să înceapă. West 
iși plimba luneta încoace și-ncolo, dar abia dacă putea 

zări vreun semn al prezenței gurkienilor. I se părea 
că distingea un gărduleț, departe în fața zidurilor, parcă 
desluşea contururile sulițelor, ca niște ace, dar de la dis- 
tanța aceea, și în lumina aceea, nu putea fi sigur de nimic. 

- Trebuie că ne așteaptă. Altfel nu se poate. 

— Poate că dorm până târziu, remarcă Jalenhorm, 
optimist ca întotdeauna. 

Pike fu mai direct: 

— Şi dacă dorm, ce? 

- Nu prea contează, recunoscu West. 

Ordinele Regelui Jezal fuseseră clare. Orașul era 
infestat de trupe gurkiene, iar apărarea mai avea 
puţin și se prăbușea de tot. Nu aveau timp pentru 
stratageme inteligente, pentru abordări grijulii, pen- 
tru a imbold: inamicul, în căutarea punctelor slabe. 
În acea situație, printr-o ironie a sorții, probabil că 
Prinţul Ladisla ar fi fost un comandat la fel de bun 
ca oricare altul. Era una dintre acele situaţii rare când 
imprejurările cereau un atac magnific, urmat îndea- 
proape de glorie sau moarte. Singurul lucru pe care 
West îl avea sub control era momentul. 

Brint își struni calul în apropiere, împroșcând cu 
țărână prin aerul rece. Sări din șa și salută milităreşte. 

- Cavaleria generalului Kroy este pe poziţie, pe 
aripa dreaptă, Domnule Lord Mareșal, gata să atace 
la ordinele dumneavoastră! 

- Mulţumesc, căpitane. Și infanteria? 

— Pe la jumătatea desfășurării, cred. Unele com- 
panii încă mai sunt inșirate pe drumuri. 

— Încă...2 

- Merg prin noroi, domnule. 

- Hmm... 

Armatele lăsau noroi în urma lor cum lasă dâră 
melcul. 

- Și Poulder? 

- Poziţie similară, din câte pot spune, răspunse 
Brint. Niciun mesaj? 

Jalenhorm clătină din cap: 

- Generalul Poulder n-a fost prea comunicativ în 
dimineața asta. 

West privea spre oraș, acel contur cenușiu din de- 
părtare, dincolo de câmpii. 

- Curând... murmură el, mușcându-și buza, deja 
roasă până-n carne de-atâtea griji. Foarte curând. Nu 
trebuie să ne luăm zborul doar pe jumătate. Când 
se va mai întregi infanteria... 

Încruntat, Brint se uita spre sud. 

- Domnule, nu cumva... 

West îi urmări direcția degetului. Pe aripa stângă, 
unde Poulder își adunase divizia, cavaleria mergea 
deja cu repeziciune înainte. 

— Ce nai...? se încruntă West, văzând cum călăreții 
luau viteză. 

Două regimente complete de cavalerie grea por- 
neau într-un galop maiestuos. Mii și mii, năvălind pe 
intinderea plantațiilor, ocolind copacii și casele răsfi- 
rate, ridicând în urma lor nori de praf. Acum, West 
le auzea și ropotul copitelor, ca un tunet îndepărtat, 
aproape că putea simţi prin cizme pământul vibrând. 
Soarele se reflecta în lăncile și săbiile ridicate, în 

scuturi și armuri. Stindardele fluturau și plesneau în 
vânt. Era cea mai grozavă demonstraţie de grandoare 
marțială. O scenă dintr-o carte de povești sinistre, cu 
un erou musculos, în care se repetă la tot pasul cu- 
vinte fără sens, ca „onoare“ și „virtute“. 

- Căca-m-aş... scrâșni West printre dinți, simțind 
pulsația familiară i inapoia ochilor. În tot timpul dru- 
mului prin Nord și-napoi, pe generalul Poulder îl 
mâncase să lanseze una dintre fabuloasele lui șarje de 
cavalerie. Acolo, însă, îl impiedicaseră terenul aspru, 
sau vremea aspră, sau Împrejurările și mai aspre. Acum, 
in condiții ideale, se părea că nu putuse rezista ocaziei. 

Încet, Jalenhorm clătină din cap. 

- Afurisitul de Poulder... 

West scoase un mârâit frustrat, ridicându-și 
ocheanul ca să dea cu el de pământ. Reuși să se stăpâ- 
nească în ultimul moment, inspiră adânc, forțat, și 
strânse ocheanul cu un gest furios. În ziua aceea, nu-și 
putea permite să-și facă orice pofte. 

- Deci, asta e, nu? Ordonaţi atacul, pe toată linia! 

- Sunaţi atacul! mugi Pike. La atac! 

Se auzi semnalul de goarnă, ca un răget asurzitor 
în aerul rece al dimineţii — exact de ce avea nevoie West, 
cu durerea lui de cap. Își înfipse o cizmă înnoroiată în 
scară și se ridică fără tragere de inimă în șa, infrun- 
tându-și durerile după ce călărise toată noaptea. 

- Cred că trebuie să-l urmăm pe generalul Poulder 
pe cărările gloriei. Totuși, poate la o distanță mai 
puţin onorabilă. Mai e nevoie de cineva care să coor- 
doneze și toată harababura asta. 

Răspunsurile altor goarne, din lungul liniei, plu- 
teau spre ei, iar în dreapta, călăreții lui Kroy porneau 
la trap înainte. 

- Maior Jalenhorm, ordonă ca infanteria s-o ia 
inainte, în ajutor, imediat ce sosește. 

Cu un efort, adăugă: 

- Om cu om, la nevoie. 

- Desigur, Domnule Lord Mareșal, răspunse uria- 
şul, întorcându-și deja calul ca să transmită ordinele. 

- Războiul, mormăi West. Nobilă treabă. 

- Domnule? întrebă Pike. 

- Nimic. 


Jezal urcă ultimele câteva trepte câte două, cu 
Gorst şi o duzină de cavaleri de-ai lui bocănindu-i 
pe urme, aproape ca propriile lui umbre. Trecu pe 
lângă santinelă, cu un aer autoritar, ieșind în lumina 
vie de dimineaţă, pe terasa din vârful Turnului Lan- 
țurilor, la mare distanță deasupra orașului răvășit. 
Lordul Mareșal Varuz era deja lângă parapet, incon- 
jurat de o adunătură de-ai lui, cu toții privind crunt 
peste Adua. Bătrânul oștean se ținea țeapăn, cu mâi- 
nile la spate, la fel ca la antrenamentele de scrimă, 
cu ani în urmă. Totuși, pe vremuri, Jezal nu-i văzuse 
niciodată mâinile tremurând. Acum îi tremurau - și 
rău. Lângă el stătea Înaltul Judecător Marovia, cu 
roba neagră fâlfâind slab în briza blândă. 

— Ceva vești? se interesă Jezal. 

Limba Lordului Mareșal săgetă cu nervozitate 
peste buze. 

- Gurkienii au lansat un atac, înaintea zorilor. 
Apărătorii Zidului lui Arnault au fost covârșiţi. Nu 
peste mult, au reușit și să debarce oameni în port. 
Un mare număr de oameni. Am luptat într-o acţiune 
de ariergardă, cu cel mai mare curaj, dar... ei bine... 

Chiar nu era nevoie să spună mai mult. În timp ce 
se apropia de parapet, iar Adua rănită se dezvăluia 
vederii lui, Jezal îi distinse clar pe gurkieni cum șiroiau 
pe Calea-de-Mujloc, cu micile drapele aurii ale legiunilor 
Împăratului săltând peste masa de oameni, ca lemnele 
pe valurile unui torent sclipitor. Ca şi cum ar fi văzut 
o furnică pe covor, pentru ca apoi să-și dea seama că 
erau sute i sute, prin toată camera, Jezal incepu să ob- 
serve mișcări şi prin alte locuri, și prin altele, peste tot. 
Însuși centrul orașului era infestat de soldați gurkieni. 

— Am luptat într-o acțiune de ariergardă, cu... un 
succes moderat, încheie Varuz, jalnic. 

Departe, jos, câțiva oameni năvăliră afară din 
clădirile de lângă poarta apuseană a Agriontului, 
străbătând în fugă piaţa pietruită în faţa șanțului 
de apărare, spre pod. 

- Gurkien:? îngăimă un glas. 

- Nu, mormăi Lordul Mareșal. Aia-s de-ai noștri. 

Oameni care incercau să scape de măcelul ce avea 
loc, fără îndoială, în orașul ruinat. Jezal văzuse moar- 
tea cu ochii de suficiente ori ca să știe ce simțeau. 

- Porunciţi ca oamenii ăia să fie duși la adăpost, 
spuse el, cu un glas cam frânt. 

- Mă tem că... porțile au fost ferecate, Maiestatea 
Voastră. 

- Atunci, desferecați-le! 

Ochii înrouraţi ai lui Varuz se abătură spre Ma- 
rovia, cu o expresie neliniștită. 

- Ar fi... neinţelept. 

Încă vreo duzină sau mai mulți ajunseseră la pod, 
unde strigau și dădeau din braţe. Cuvintele li se pier- 
deau în depărtare, dar în ton li se simţea, inconfun- 
dabilă, teroarea neputincioasă. 

— Ar trebui să facem ceva, insistă Jezal, cu mâinile 
incleștate pe parapet. Trebuie să facem ceva! Vor mai 
ajunge și alții acolo, mult mai mulți! 

Varuz își drese glasul. 

- Maiestate... 

— Nu! Să mi se inșeueze calul. Adunați Cavalerii 
din Gardă. Refuz să... 

Înaltul Judecător Marovia trecuse în dreptul ușii 
dinspre scară, blocând-o, iar acum Îl privi pe Jezal 
in față, cu o tristețe calmă. 

- Dacă ar fi să deschideţi acum porțile, i-aţi pune 
in primejdie pe toți cei din Agriont. Mii și mii de 
cetățeni, toți așteptând protecția Maiestăţii Voastre. 
Aici, îi putem ţine în siguranţă, măcar pentru 
moment. Trebuie să-i ținem în siguranţă. 

Ochii i se abătură spre străzi. Ochi de culori dife- 
rite, observă Jezal - unul albastru, celălalt verde. 

- Trebuie să cântărim care e binele cel mai mare. 

- Binele cel mai mare... 

Jezal se uită în partea cealaltă, spre Agriont. Știa 
că în jurul zidurilor stăteau apărători viteji, gata să 
lupte până la moarte pentru țară și rege, oricât de 

puțin ar fi meritat. Îşi imagina și civili, fugind să se 
adăpostească pe ulițele strâmte. Bărbaţi, femei și copi, 
tineri și bătrâni, alungaţi din casele lor ruinate. Oameni 
cărora le promisese siguranța. Ochii îi săgetară peste 
clădirile mari și albe din jurul parcului verde, peste 
Piaţa Mareșalilor și Calea Regală, cu statuile ei inalte. 
Toate acele locuri erau pline, nu se indoia, cu oameni 
neajutoraţi și nevoiaşi. Cei destul de ghinioniști ca să 
nu aibă un om mai bun pe care să se bizuie decât escro- 
cul fără șira spinării, Jezal dan Luthar. 

Îi stătea în gât, dar ştia că bătrânul birocrat avea 
dreptate. Nu avea ce face. Fusese uluitor de norocos 
să scape cu viaţă din acel ultim și magnific atac, iar 
acum era mult prea târziu pentru altul. În afara Agri- 
ontului, soldații gurkieni începeau să fiarbă în piaţa 
din faţa porții. Câţiva îngenuncheară, cu arcurile în 
mâini, Și trimiseră un nor de săgeți, cu boltă, asupra 
podului. Siluete mici se clătinară și căzură, plescăind, 
în apă. Țipetele lor subțiri erau aduse de vânt până 
în vârful Turnului Lanţurilor. 

De pe ziduri își luă zborul o salvă de răspuns, stră- 
pungându-i pe gurkieni cu săgețile. Unii căzură, alții 
șovăiră și bătură în retragere, lăsând câteva cadavre 
risipite pe pietre. Se refugiară grăbiţi la adăpost în 
clădirile din jurul pieţei, repezindu-se prin penumbră, 
de la o casă la alta. Un soldat al Uniunii sări de pe 
pod şi dădu de câteva ori din braţe, prin apa din șanț, 
înainte de a dispărea. Nu mai ieși la suprafață. În 
spatele lui, câţiva ultimi apărători răzleți încă se mai 
târau, ridicând deznădăjduiţi braţele. Ideea binelui 

mai mare sau mai mic părea o slabă consolare pentru 
ei, în timp ce-și dădeau sufletul. Jezal închise strâns 
ochii și întoarse capul. 

- Acolo! La est! 

Varuz şi câţiva oameni de-ai lui se adunaseră lângă 
parapetul din partea opusă, privind dincolo de Casa 
Creatorului, spre câmpiile îndepărtate din afara ora- 
șului. Jezal porni spre ei, cu mâna streașină la ochi. 
Dincolo de zidul înalt al Agriontului, dincolo de râul 
strălucitor și curbura amplă a orașului, i se păru că 
zărea o mișcare. O mișcare în semilună, largă, venind 
incet spre Adua. 

Unul dintre ofițeri își cobori ocheanul. 

- Cavaleria! Cavaleria Uniunii! 

- Eşti sigur? 

- Armata! 

- Au cam întârziat la petrecere, mormăi Varuz, 
dar tot bine-veniţi sunt. 

- Ura pentru Mareșalul West! 

- Suntem salvaţi! 

Jezal nu avea chef să chiuie de bucurie. Speranța 
prindea bine, desigur, și multă vreme dusese lipsă de ea, 
dar orice sărbătorire ar fi fost neîndoielnic prematură. 
Se intoarse în cealaltă parte a turnului și privi încrun- 
tat în Jos. 

Alţi gurkieni năvăleau în piața din afara citadelei, 
Şi alții, și veneau bine pregătiți. Împingeau în fața lor 
niște apărători mari de lemn, pe roți, fiecare destul 
de lată ca să se ascundă inapoia ei vreo zece oameni 
sau chiar mai mulți. Cele din faţă erau deja pline de 

săgeți înfipte În ele, dar continuau să Înainteze spre pod. 
Alte și alte săgeți zburau în sus și-n jos. Răniţii cădeau, 
incercau să se târască inapoi. Una dintre clădirile din- 
tr-o latură a pieţei luase deja foc, cu streșinile linse 
de flăcări hulpave. 

- Armata! chiui cineva de pe meterezul din partea 
opusă. Mareşalul West! 

— Într-adevăr, murmură Marovia, privind încrun- 
tat spre carnajul de jos, în timp ce sunetele bătăliei 
deveneau tot mai innebunite. Să sperăm că n-a ajuns 
prea târziu. 


Zgomotele luptei se auzeau prin aerul rece. Dan- 
găte și zăngăneli, strigăte cu ecouri. Logen se uită la 
stânga și la dreapta, spre oamenii din jurul lui, care 
inaintau pe câmpie, cu respirația grăbită și șuierătoare, 
cu echipamentele zăngănind, o mulțime de chipuri 
incruntate și arme ascuţite. 

Nu-l prea însuflețea gândul că iar lua parte la așa 
ceva. 

Cel mai trist era faptul că, acum, Logen simţea 
mai multă afecţiune și incredere față de Ferro și Jezal, 
Bayaz și Quai, decât pentru ai lui. Fuseseră o adu- 
nătură de nemernici dificili, fiecare în felul lui. Nu se 
putea spune că-i inţelesese cu adevărat sau că-i 
plăcuseră prea mult. Când era cu ei însă, Logen se 
plăcuse pe sine însuși. Acolo, în pustietatea din vestul 
Lumii, fusese un om pe care te puteai baza, la fel ca 
tatăl lui. Un om fără un trecut sângeros care să-i sufle 
peste umăr, fără un nume mai negru decât iadul, fără 

nevoia de a-și păzi spatele în fiece clipă. Un om care 
putea să spere la ceva mai bun. 

Gândul de a-i revedea pe oamenii aceia și șansa de 
a fi din nou acel om îl îndemnau inainte, îi dădeau 
ghes s-o ia la fugă cu atât mai repede spre zidul cenușiu 
al Aduei. I se părea, în acel moment cel puţin, că l-ar 
fi putut lăsa pe Sângerosul-Nouă undeva în urmă. 

Ceilalți nordici, insă, nu-i îimpărtășeau nerăbdarea. 
Păreau mai degrabă să fi pornit la plimbare, decât la 
atac. Se apropiară de un pâlc de copaci, de unde câteva 
păsări își luară zborul spre cerul alburiu și se opriră 
locului. Nimeni nu scoase o vorbă. Un băiat se aşeză 
chiar, cu spatele rezemat de un pom, și incepu să 
soarbă apă dintr-o ploscă. 

Logen îl privi lung. 

- Pe toți morţii, nu cred c-am văzut vreodată un atac 
mai pișăcios ca ăsta. Ţi-ai lăsat oasele acasă, în Nord? 

Urmară câteva bombăneli, câteva priviri furișe. 
Tichie Roșie se uită într-o parte, cu limba împinsă 
in buza de jos. 

- Poate că da. Să nu mă-nţelegi greșit, șefule, sau 
Înălțimea Ta Regală, sau cum ţi s-o fi zicând acum, 
continuă el, inclinând din cap, ca să arate că nu voia 
să fie nerespectuos. Am mai luptat eu și-n trecut, 
și-ncă destul de greu, am ajuns cu viața pe muchie 
de cuţit, și toate alea. Numa” că, știi... De ce să ne 
luptăm acum? zic. Şi cred că toți gândim la fel. Nu-i 
treaba noastră, este? Nu-i lupta noastră, asta de-aici. 

Copoiul clătină din cap. 

- Uniunea o să ne ia drept o ceată de laşi. 

- Cui îi pasă de ce zic ăia? i-o întoarse cineva. 

Tichie Roșie se apropie. 

- Ascultă, șefule, mă cam doare-n cur dacă vreun 
neghiob pe care nu-l cunosc crede că-s laş. Am vărsat 
destul sânge, în privinţa asta. Și nu doar eu, toți de-aici. 

- Hmmm, mormăi Logen. Deci votezi să rămâ- 
nem pe loc, da? 

Celălalt ridică din umeri. 

- Păi, cred... 

Scoase un chirăit, când fruntea lui Logen îl izbi 
în mutră, strivindu-i nasul ca pe-o nucă pusă pe nico- 
vală. Căzu greoi pe spate, în noroi, cu sângele curgân- 
du-i peste bărbie. 

Logen se întoarse, cu capul înclinat într-o parte, 
așa cum făcea pe vremuri. Avea chipul Sângerosu- 
lui-Nouă - rece și neînsuflețit, fără să-i pese de nimic. 
Nu-i era greu. Îi venea la fel de firesc ca o pereche de 
cizme îndelung purtate. Mâna lui găsi plăselele reci ale 
sabiei Creatorului, iar oamenii din jurul lui se traseră 
inapoi, șușotind și bodogănind. 

- Mai votează careva dintre voi, muierilor? 

Băiatul își lăsă plosca să cadă în iarbă și sări în 
picioare. Logen îi privi pe câțiva, unul câte unul, pro- 
vocator, și rând pe rând își plecară ochii în pământ, îi 
ridicară spre copaci, uitându-se oriunde, numai la el 
nu. Până ajunse la Fior. Pletosul îl privea drept în față. 
Logen își îngustă ochii. 

— Și tu? 

Fior clătină din cap, cu părul legănându-i-se în 
jurul feţei. 

- A, nu. Nu acum. 

- Atunci, când oi fi gata. Când oricare dintre voi 
O să fie gata. Pân-atuncea, vă dau ceva de lucru. Ar- 
mele, mârâi el. 

Săbu şi securi, sulițe și scuturi, toate fură pregătite 
cât ai bate din palme. Oamenii se agitau, găsindu-și 
locurile, luându-se dintr-odată la întrecere care să por- 
nească primul la atac. Tichie Roșie abia se ridica în 
picioare, strâmbându-se, cu o mână la chipul insân- 
gerat. Logen îl măsură cu privirea. 

- Dacă-ţi zici că te-am luat prea tare, gândește-te 
așa: pe vremuri, acuma ai fi-ncercat să-ți ţii maţele 
să nu se verse. 

- Mda, mormăi Tichie Roșie, ștergându-se la gură. 
Că bine zici. 

Logen îl privi cum pleca înapoi la flăcăii lui, scui- 
pând sânge. Un lucru se putea zice despre Logen 
Nouădegete: avea un mare talent să-și prefacă un 
prieten în dușman. 

- Chiar trebuia? întrebă Copoiul. 

Logen ridică din umeri. Nu voise, dar acum el era 
conducătorul. O nenorocire, întotdeauna, dar asta 
era, iar cel de la conducere nu-i poate lăsa pe ceilalți 
să pună întrebări. Nu merge, și gata. Mai întâi vin 
cu întrebări, pe urmă vin cu cuţitele. 

— Altfel, n-aveam cum. Așa a mers dintotdeauna, nu? 

- Speram că s-or mai fi schimbat vremurile. 

- Vremurile nu se schimbă niciodată. Trebuie să 
fii realist, Copoiule. 

- Mda. Păcat, totuși... 

De multe lucruri era păcat. Logen renunțase să-n- 
cerce să le mai îndrepte, de mult. Scoase sabia Crea- 
torului și o ridică. 

- Atunci, să mergem! Și de data asta, ca și cum 
ne-ar durea-n cur! 

Porni printre copaci, auzindu-i pe ceilalți cum îl 
urmau. leșiră în câmp deschis, iar zidurile Aduei apă- 
rură în faţa lor, înălțându-se în vârful unei coline verzi, 
ca o faleză cenușie și dreaptă, cu turnuri rotunde dea- 
supra. Prin jur zăceau multe cadavre. Destule ca până 
și pe-un carl călit în luptă să-l ia cu fiori reci. Erau 
mai mult morți gurkieni, după culoarea pielii, pră- 
văliți printre tot felul de echipamente sfărâmate, 
afundaţi în pământul gloduros, călcaţi în copite. 

- Staţi! strigă Logen, alergând printre ei. Staţi așa! 

Zărise ceva în faţă, un gard de ţepușe ascuţite, cu 
leșul unui cal înfipt în ele. Dincolo de el, se mișcau 
niște oameni. Oameni cu arcuri. 

- La adăpost! 

Câteva săgeți zburară spre ei. Una se înfipse în 
scutul lui Fior, altele două în pământ, la picioarele 
lui Logen. La nici un pas distanţă de el, un carl primi 
una în piept și se prăbuși. 

Logen o luă la fugă. Gardul venea spre el, clătinat, 
puţin mai încet decât i-ar fi convenit. Cineva stătea 
între două țepușe, un negricios cu platoșă lucitoare 
pe piept și pană roșie în vârful coifului ascuţit. Striga 
spre alții adunaţi în spatele lui, agitând o sabie curbă. 
Un ofițer gurkian, probabil. La fel de bun de atacat 


puterea armelor 271 


ca oricare altul. Cizmele lui Logen clefăiau pe pă- 
mântul afânat. Încă două săgeți şuierară pe lângă el, 
țintite în pripă. Ofiţerul făcu ochii mari. Făcu un pas 
inapoi, nervos, ridicând sabia. 

Logen se smuci la stânga, iar lama arcuită se îm- 
plântă în țărână, la picioarele lui. Mârâind, își luă avânt 
cu sabia Creatorului, iar lama grea de metal zăngăni 
sonor în pieptarul ofițerului, lăsând o adâncitură. Omul 
ţipă, apoi se poticni înainte, îndoit de mijloc și abia 
mai respirând. Sabia îi zbură din mână, învârtindu-se, 
iar Logen îl lovi în ceafă, îndoindu-i coiful și dobo- 
rându-l în mocirlă. 

Se uită la ceilalți, dar nici unul dintre ei nu se clin- 
tise. Erau o adunătură zdrențăroasă, ca o versiune 
oacheșă a celor mai slabi dintre thralli. Nici pe departe 
ticăloșii necruţător] la care se așteptase, după cum vor- 
bea mereu Ferro despre gurkieni. Se adunaseră lao- 
laltă, cu suliţele îndreptate încoace și-ncolo. Vreo câțiva 
aveau chiar arcuri cu săgețile pregătite, l-ar fi putut 
impăna ca pe un arici, dar n-o făcură. Totuși, un atac 
frontal asupra lor ar fi putut fi tocmai lucrul potrivit 
ca să-i dezmeticească. Logen încasase o săgeată, două, 
la vremea lui, și nu-i mai ardea de altele noi. 

Așa că, în loc să-și continue drumul înainte, se 
indreptă cât era de înalt și scoase un răget. Un urlet 
de luptă, ca acela pe care-l slobozise când cobora în 
goană panta spre Carleon, cu atâţia ani în urmă, când 
incă mai avea toate degetele și toate speranţele intacte. 
Îl simți pe Copoi venind lângă el și ridicând sabia, 
pentru a răcni la rândul lui. Apoi li se alătură și Fior, 

mugind ca un taur și lovindu-și scutul cu capătul 
securii. Și Tichie Roșie, cu chipul plin de sânge, și 
Ursuzul, și toți ceilalți, cu strigăte de război. 

Stăteau înșiruiţi, agitându-și armele, izbindu-și-le 
cu zgomot, răcnind, urlând și chiuind din toți bojocii, 
făcând o zarvă de parcă însuși iadul s-ar fi căscat, pen- 
tru ca o hoardă de draci să cânte-n semn de bun-venit. 
Cafeniui îi priveau tremurând, cu ochii holbaţi, cu 
gurile căscate. Logen nu credea că mai văzuseră așa 
ceva vreodată. 

Unul dintre ei își scăpă lancea. Nu voise, poate, dar 
infățișarea și hărmălaia acelor nebuni păroși îi vlăgui 
degetele. Oricum, vrând nevrând, lancea căzu - și, ca 
la un semnal, toți incepură să-și arunce armele. Cât pu- 
teau de repede, săbii și sulițe zdrăngănind în iarbă. 
Părea o prostie să țipe mai departe, iar strigătele de 
luptă se stinseră, până rămaseră doar două grupuri ce 
se priveau în tăcere peste acea porțiune de mâl plin 
cu ţepușe indoite și hoituri sucite. 

— Ciudat soi de bătălie mai e și ăsta, mormăi Fior. 

Copoiul se aplecă spre Logen. 

- Acuma, că i-am prins, ce facem cu ei? 

- Doar n-om sta să le purtăm de grijă. 

- Mhm, încuviință Ursuzul. 

Logen își roase buza, învârtindu-și sabia în 
mână, în timp ce căuta vreo soluție deșteaptă. Nu-i 
venea niciuna-n minte. 

— Putem să-i lăsăm să se ducă. 

Arătă smucit cu capul spre nord. Nici unul dintre 
gurkieni nu se clinti, așa că mai încercă o dată, 

arătând și cu vârful sabiei. Când o ridică, ceilalți se 
crispară, șușotind între ei, iar unul căzu în noroi. 

- Căraţi-vă într-acolo doar, spuse el, și să n-avem 
vorbe. Căraţi-vă... doar... într-acolo! repetă, impun- 
gând iar aerul cu sabia. 

A A ° . . . . . 

În sfârșit, unul dintre ei prinse ideea și făcu un 

. A A . . 
pas temător, desprinzându-se de grup. Când nimeni 
nu-l dobori la pământ, o luă la fugă. Nu peste mult, 
il urmară și ceilalți. Copoiul se uită după ultimul care 
o tulea. Apoi, ridică din umeri. 

- Noroc să aibă, aș zice. 

- Mda, mormăi Logen. Noroc. 

Apoi, atât de încet încât nimeni nu-l putea auzi: 

— Încă viu, încă viu, încă viu... 


Glokta șchiopăta prin întunericul fetid, pe o 
pasarelă lată de-un pas, cu limba scormonindu-i prin 
gingiile goale în efortul de a se ține drept, strâm- 
bându-se tot timpul, pe măsură ce durerea din picior 
i se înrăutățea tot mai tare, chinuindu-se să nu respire 
pe nas. Am crezut, când zăceam schilodit în pat, după 
întoarcerea din Gurkbul, că mai jos de-atât nu pot să 
decad. Când prezidam peste brutalitatea unei închisori 
puturoase, în Englia, la fel mi-am zis. Când am pus să 
fie măcelărit un funcţionar, la abator, am crezut că 
ajunsesem la fund. Cât de amarnic m-am înșelat. 

Cosca și mercenarii lui mergeau unul după altul, 
cu Glokta la mijloc, iar blestemele lor, mormăielile 
și plescăitul pașilor reverberau în lungul tunelului 
boltit, în lumina felinarelor legănate care aruncau 

umbre unduitoare peste pereții de piatră umedă. De 
sus picura apă neagră, cu miros de putregai, se pre- 
lingea pe zidurile pline de igrasie, bolbocea prin șăn- 
țuleţe clisoase, curgea forfotitor în lungul canalului 
puturos de alături. Ardee își târșâia picioarele în urma 
lui, cu trusa de instrumente ţinută strâns sub braţ. 
Renunţase la orice încercare de a-și ridica poalele 
rochiei, iar materialul era imbibat în mâzgă neagră. 
Ridică privirea spre el, cu părul umed căzându-i pe 
față, şi făcu un efort vlăguit să zâmbească. 

- Da' sigur știi să inviți o domnişoară în cele mai 
plăcute locuri. 

- A, ba bine că nu. Talentul meu de a găsi decoruri 
romantice explică, fără îndoială, popularitatea pe care 
o am cu sexul frumos, răspunse Glokta, după care un 
junghi dureros îl făcu să se strâmbe. Chiar dacă sunt 
o monstruozitate oloagă. Acum încotro mergem? 

Picior-Lung șontâcăia în față, legat cu o funie de 
unul dintre mercenari. 

- Spre nord! Cam spre nord, mai mult sau mai 
puţin. Suntem chiar lângă Calea-de-Mijloc. 

- Mhm... 

Deasupra noastră, la nici zece pași distanță, se află 
unele dintre cele mai impresionante adrese din oraş. 
Palate scânteietoare şi un râu de căcat se află mult mai 
aproape decât le-ar conveni vreodată celor mai mulți 
să creadă. Tot ce-i frumos are și-o latură urâtă, iar unii 
dintre noi trebuie să sălășluim acolo, pentru ca alții să 
poată râde-n soare. Pufnetul lui amuzat se transformă 
intr-un chițăit speriat, când piciorul fără degete îi 

alunecă pe scândurile pasarelei. Dădu cu mâna spre 
perete, bâjbâind cu bastonul, care căzu țăcănind pe pie- 
trele unsuroase. Ardee îl prinse de cot înainte de a 
cădea și-i restabili echilibrul. Glokta nu-și putu stăpâni 
un scâncet de durere, subțire ca vocea unei fete, care-i 
șuieră prin golurile dintre dinți. 

- Nu prea te distrezi, așa-i? 

- Am avut şi zile mai bune. 

Se lovi cu ceafa de perete, când Ardee se aplecă 
să-i ridice bastonul. 

— Să fiu trădat de amândoi... se pomeni Glokta 
mormăind. Așa ceva doare. Chiar și pe mine. La unul, 
mă aşteptam. Unul, aș fi suportat. Dar amândoi? 
De ce? 

- Fiindcă ești un mișel nemilos, intrigant, pervers, 
plin de ură pentru ceilalți și milă de tine însuți? 

Glokta o privi lung, iar Ardee ridică din umeri. 

- Tu ai întrebat. 

Porniră din nou, prin bezna grețoasă. 

- Era o întrebare retorică. 

- Retorică? Într-un canal? 

— Staţi așa! ridică mâna Cosca, iar procesiunea 
bombănitoare se opri din nou. 

De sus răzbătea un sunet, slab la inceput, apoi mai 
tare - bocănitul ritmic al multor picioare, părând să 
se audă, în chip deconcertant, din toate direcțiile în 
acelaşi timp. Cosca se lipi de peretele cleios, cu fața 
brăzată de lumina ce intra printr-un grătar de deasupra 
și pana lungă a bonetei pleoștită de udă ce era. Prin 

tenebre sunau voci. Voci kantice. Cosca rânji, arătând 
cu un deget spre tavan. 

- Vechii noștri prieteni, gurkienii. Netrebnicii 
ăştia nu se lasă. 

- S-au mișcat repede, mormăi Glokta, în timp ce 
incerca să-și tragă răsuflarea. 

- Nu mai prea sunt lupte pe străzi, cred. Toţi s-au 
retras în Agriont, ori s-au predat. 

Să te predai gurkienilor, se strâmbă Glokta, în- 
tinzându-și piciorul. Rareori e o idee bună, și nu-i una 
la care un om s-ar gândi vreodată de două ori. 

— Atunci, trebuie să ne grăbim. Hai, mișcă, Frate 
Picior-Lung! 

Navigatorul porni mai departe. 

- Nu mai avem mult! Nu v-am dus pe drum greșit, 
nu, nu, nu eu! N-ar fi fost stilul meu. Suntem aproape 
de-acum, aproape de șanț, foarte aproape. Dacă e vreo 
trecere pe sub ziduri, am s-o găsesc, puteți fi siguri 
de asta. Vă duc dincolo de ziduri cât ai... 

- Țineţi gura și vezi-ţi de treabă, i-o reteză Glokta. 


Unul dintre lucrători scutură ultimele fire de ru- 
meguș din butoi, altul netezi grămada de praf deschis 
la culoare, şi terminară. Toată Piaţa Mareşalilor, de 
la zidurile albe și înalte ale Săli: Marţiale din dreapta 
lui Ferro și până la porțile aurite de la Rotonda Lor- 
zilor, în stânga ei, era complet acoperită cu talaș și 
rumeguș. Parcă ar fi nins pe neașteptate, numai acolo, 
aşternând o pătură subțire de zăpadă peste dalele 

netede. Peste pietrele de culoare închisă și peste 
metalul lucitor. 

- Bun, dădu din cap Bayaz, cu o satisfacție rară 
pentru el. Foarte bine! 

- Asta-i tot, stăpâne? întrebă șeful muncitorilor, 
din mijlocul grupului agitat. 

- Dacă nu vrea vreunul dintre voi să mai stea și 
să vadă cu ochii lui distrugerea indestrucubilelor O 
Sută De Cuvinte! 

Șeful intoarse capul spre un tovarăș, cu nedume- 
rirea citindu-i-se în ochii mijiți. 

- Nu... Nu, cred că mai bine o să... știți... 

Începu să se retragă, împreună cu restul lucră- 
torilor, luându-și cu ei și butoaiele goale. Curând, se 
pierdură printre palatele albe. Ferro și Bayaz rămaseră 
singuri pe întinderea de pulbere netedă. 

Numai ei doi, și cutia Creatorului, și obiectul 
din ea. 

- Așa. Capcana e gata. Nu mai trebuie decât să 
ne așteptăm prada. 

Bayaz încercă să-și afişeze zâmbetul complice, dar 
Ferro nu se lăsă amăgită. Îi vedea mâinile noduroase 
frământându-se, mușchii de la tâmplele capului pleșuv 
incordându-se și destinzându-se. Nici el nu era sigur 
că planul lui avea sorți de izbândă. Oricât de înțelept 
ar fi fost, oricât de subtil, oricât de viclean, nu putea 
fi sigur. Lucrul din cutie, Sămânţa, acea piatră grea 
și rece pe care Ferro jinduia s-o atingă, era o necunos- 
cută. Singurul precedent al folosirii ei rămăsese 

departe, pe intinderile pustii ale Vechiului Imperiu. 
Ruina vastă a mănatului Aulcus. 

Ferro se incruntă, desfăcând curelușa tecii sabiei. 

- Dacă vin, aia n-o să te salveze. 

- Nu poți avea niciodată prea multe cuțite, mârâi 
ea. De unde știi că vor veni pe-aici, măcar? 

- Altceva, ce pot să facă? Trebuie să vină oriunde 
sunt eu. Asta-i scopul lor. 

Magul trase aer pe nas, întretăiat, apoi îl suflă. 

— lar eu sunt aici. 


SACRIFICII 


Copoiul se înghesui pe poartă impreună cu un val 
de oameni — câţiva nordici şi o mulțime de flăcăi de-ai 
Uniunii, toți năvălind în oraş după acea așa-zisă luptă 
de-afară. Pe pereţii de deasupra arcadei se aflau câțiva 
oameni risipiţi, care strigau și chiuiau ca la nuntă. 
Un grăsan cu șorţ de piele stătea la ieșirea din tunel, 
bătându-i pe spate în timp ce treceau: 

— Mulţumesc, prietene! Își mulțumesc! 

Îndesă ceva în mâna Copoiului, zâmbind larg tot 
timpul, ca un nebun. O pâine. 

- Pâine... o mirosi Copoiul; părea proaspătă. Cu 
asta ce naiba mai e? 

Omul avea o grămadă de pâini, într-o căruţă. Le 
dădea tuturor soldaților care treceau, unioniști sau 
nordici. 

— Și ăsta cine-i, de fapt? 

- Un brutar? ridică din umeri Ursuzul. 

Nu prea aveau timp de gândire. Cu toții se îmbul- 
zeau într-un spațiu larg, plin de oameni care impingeau, 

mormăiau și se amestecau în dezordine. Tot felul de 
militari, iar pe margini câţiva bătrâni și femei, care în- 
cepeau să se sature de urale. Un flăcău dichisit în uni- 
formă neagră stătea în picioare pe o căruţă, în mijlocul 
nebuniei, behăind ca un țap rătăcit: 

- Regimentul opt, spre Patru Colţuri! Nouă, spre 
Agriont! Dacă sunteți din zece, aţi greșit naibii poarta! 

- Credeam că suntem lângă port, domnule maior! 

- De port se ocupă divizia lui Poulder! Noi mer- 
gem în partea de nord a orașului! Regimentul opt, 
spre Patru Colţuri! 

— Io-s din patru! 

- Din patru? Unde ţu-i calu”? 

- A murit! 

- Și noi? strigă Logen. Suntem nordici! 

Ofiţerul se holbă la ei, cu ochii mari, apoi își 
aruncă mâinile în sus. 

— Intraţi și gata! Dacă vedeţi gurkieni, omorâţi-i! 

Și se intoarse spre poartă, arătând peste umăr, cu 
degetul mare, către oraș: 

- Regimentul nouă, spre Agriont! 

Logen se incruntă. 

- Dracu” pricepe ce-i aici... 

Arătă în direcția unei străzi lungi, pline de soldați 
care mărșăluiau. Deasupra clădirilor se înălța un turn 
uriaș. Atât de uriaș, încât probabil era construit pe 
o colină. 

- Ne despărțim, mergem într-acolo. 

Porni pe stradă, iar Copoiul veni: după el, urmat 
de Fior și ai lui, cu Tichie Roșie și grupul său mai 

in spate. Nu peste mult, mulțimile se răzlețiră, astfel 
că acum mergeau pe străzi goale şi tăcute, unde se 
auzeau doar cântecele câtorva păsări, vesele ca 
intotdeauna, fără să le pese că tocmai avusese loc o 
bătălie - și cu atât mai puţin că urma încă una. 

Nici Copoiul nu se prea gândea la asta, deși ținea 
in mână un arc. Era prea ocupat să se uite la casele de 
pe cele două laturi ale străzii. Case cum nu mai văzuse 
in viaţa lui. Clădite din pietre pătrate, mici și roșii, și 
lemn negru cu alb. Fiecare era destul de mare ca să 
incânte o căpetenie, iar cele mai multe aveau și ferestre 
cu geamuri. 

- Afurisite palate, nu? 

Logen pufni. 

- Crezi că-i ceva de capul lor? Stai numai să vezi 
Agriontul spre care ne indreptăm. Ce clădiri au acolo... 
Nici n-ai visat așa ceva. Carleonul e o cocină de porci 
pe lângă ce-avem aici. 

Copoiul găsise întotdeauna Carleonul un pic cam 
prea pretențios. Adua i se părea de-a dreptul ridicolă. 
Încetini pasul, până ajunse să meargă pe lângă Fior. 
Rupse în două pâinea și-i întinse o jumătate. 

- Mulţumesc, răspunse Fior, mușcând o imbucă- 
tură, apoi încă una. Nu-i rea. 

- Nimic nu se compară, este? Gustu’ de pâine 
proaspătă! Are un gust de... pace, aș crede. 

— Dacă așa zici tu... 

O vreme, mestecară amândoi fără să spună nimic. 
Apoi, Copoiul se uită într-o parte. 

- Cred c-ar trebui să lăsați în urmă gâlceava aia a 
voastră. 

— Care gâlceavă? 

- D2’ câte ai? Aia cu noul nostru rege de colo, 
Nouădegete. 

- Nu pot să zic că n-am încercat, se Încruntă Fior 
spre spatele lui Logen, care mergea mai în față. Da 
oriunde mă-ntorc, dau de el lângă mine. 

- Fior, tu eşti un om de treabă. Îmi place asta. 
Tuturor ne placi. Ai sânge-n tine, băiete, și minte ai, 
iar oamenii te urmează. Poţi s-ajungi departe, dacă 
ai grijă să nu te-omoare careva, și tocmai asta-i 
problema. Nu vreau să te văd că te-apuci de ceva ce 
nu poți duce cu bine până la capăt. 

- Atunci, n-ai de ce să-ți faci griji. Tot ce-ncep, 
am grijă să termin. 

Copoiul clătină din cap. 

- Nu, nu, băiete, nu asta voiam să zic. Poate câștigă, 
poate nu câştigi. Da” aici nu-i vorba să învingă vreunw'. 
Sângele cere sânge, și nimic altceva. Ideea e că nu-i prea 
târziu pentru tine. Nu-i prea târziu să fii mai bun 
de-atât. 

Fior îl privi încruntat. Apoi azvârli coltucul de 
pâine, își întoarse spre Copoi umărul uriaș și merse 
mai departe, fără o vorbă. Copoiul oftă. Unele lucruri 
nu se pot rezolva doar cu vorba. Unele nu se pot 
rezolva deloc. 

leșiră din labirintul clădirilor, ajungând la un râu. 
Trebuia să fi fost la fel de lat ca Șuvoiul Alb, numai că 
avea ambele maluri făcute din piatră. Îl traversa cel mai 

mare pod pe care-l văzuse Copoiul vreodată, cu ba- 
lustradele făcute din fier imbârligat, destul de larg ca 
să-l treacă două căruţe, una lângă alta. În capăt se înălța 
un alt zid, și mai mare decât cel pe unde veniseră. Co- 
poiul făcu câțiva paşi pe pod, căscând gura în susul și-n 
josul apei, și văzu că mai erau și alte poduri. Multe al- 
tele, iar unele erau și mai mari, deslușindu-se prin pădu- 
rea imensă de ziduri, turnuri și clădiri inalte pân-la cer. 

Ceilalţi se holbau și ei, cu ochii căscați larg de 
parcă tocmai ar fi pășit pe Lună. Până și Ursuzul 
avea chipul schimonosit într-o expresie care-ar fi 
putut să fie de surpriză. 

- Mama naibii... murmură Fior. Ai mai văzut 
vreodată așa ceva? 

Pe Copoi îl durea gâtul, de cât şi-l tot sucea ca să 
se uite-n toate părțile. 

- Ce de chestii au ăştia aici... Atunci, de ce mai 
vor amărâta aia de Englia? I-o căcăstoare. 

Logen ridică din umeri. 

- Nu-ş' ce să zic. Unii oameni își doresc mereu 
mai mult, cred. 


- Unii oameni vor mereu mai mult, nu, Frate 
Picior-Lung? clătină dezaprobator din cap Glokta. 
Ți-am cruțat celălalt picior. Ți-am cruțat viața. Acum 
mai vrei și libertatea? 

- Superior Glokta, răspunse evaziv Navigatorul. 
Dacă se poate, te-ai însărcinat să mă eliberezi... Eu m-am 
ținut de cuvânt. Ușa aceea ar trebui să se deschidă într-o 
piață aflată nu departe de Casa Întrebărilor... 

- Vom vedea. 

O ultimă lovitură de topor, și ușa se dădu în lături 
pe balamalele ei ruginite, lăsând să se reverse lumina 
zilei în subsolul strâmt. Mercenarul cu tatuaje pe gât 
se trase într-o parte, iar Glokta înaintă șchiopătând 
și privi afară. AP, aer curat... Un dar de care suntem 
întotdeauna mult prea siguri. Câteva trepte urcau în- 
tr-o curte pietruită, înconjurată de calcanele jegoase 
ale unor clădiri cenușii. Glokta o cunoștea. Chiar 
după colț, de la Casa Întrebărilor, așa cum a promis. 

- Superior Glokta? murmură Picior-Lung. 

Glokta își răsfrânse buza. Dar ce-i râu în asta Sunt 
toate șansele ca nici unul dintre noi să nu mai apuce 
sfârșitul zilei, în orice caz, iar morții își pot permite să 
fie milostivi. De fapt, sunt singurul soi de oameni care 
pot. Mercenarul fără un ochi scoase un cuțit lung și 
tăie funia care ținea legate încheieturile lui Picior-Lung. 

- Cel mai bine ar fi să nu te mai văd. 

Pe chipul Navigatorului se ivi umbra unui zâmbet. 

- Nicio grijă, Superior Glokta. Chiar în clipa asta 
mă gândeam și eu la același lucru. 

Porni șontâc-șontăc inapoi pe unde veniseră, cobo- 
rând scara umedă spre canale, trecu de un colț și dispăru. 

- Spune-mi că ai adus ce trebuie, spuse Glokta. 

- Sunt nedemn de încredere, Superiorule, dar nu 
incompetent, răspunse Cosca, făcând un gest spre 
mercenari. E timpul, prieteni. Hai, să ne innegrim. 

Toţi ca unul, scoaseră la iveală măștile negre, și 
le puseră pe fețe, apoi își dădură jos mantalele rupte 
şi hainele zdrențuite. Pe dedesubt, fiecare avea câte 

un costum curat, negru din cap până-n picioare, și 
arme prinse cu grijă. În câteva clipe gaşca de bandiți 
se transformase într-o unitate ordonată de Practicieni 
ai Inchiziției Maiestăţii Sale. Nu c-ar fi cine știe ce 
deosebire între unii şi alții... 

Cosca își scoase și el haina, o întoarse repede pe dos 
și o imbrăcă la loc. Căptușeala era neagră ca noaptea. 

- Oricând e înțelept să-ți poţi schimba culoarea 
după gust, explică el. În caz că ți se cere să schimbi 
pe loc taberele. 

Însăși definiția unei haine cu doud fețe. Apoi, Cosca 
iși scoase boneta și dădu un bobârnac în pana murdară. 

- Pe-asta pot s-o păstrez? 

- Nu. 

- Aspru mai ești, Superiorule, rânji el, în timp ce 
o arunca undeva în întuneric. Şi-mi placi cu atât mai 
mult pentru asta. 

Își aplică și el masca, apoi se încruntă spre Ardee, care 
stătea nedumerită și epuizată într-un colț al magaziei. 

— Și ea? 

- Ea? Prizonieră, Practician Cosca! O spioană în- 
hăitată cu gurkienii. Eminența Sa și-a exprimat do- 
rința de a o interoga personal. 

Ardee clipi din ochi spre el. 

- Hai, că nu-i greu. Trebuie doar să pari speriată. 

Femeia înghiți în sec. 

- Asta n-ar fi o problemă. 

Să rătăcim prin Casa Întrebărilor, cu scopul de a-l 
aresta pe Arhilector? N-aș zice nu. Glokta pocni din 
degete: 

— Să mergem. 

— Să mergem, spuse West. Am degajat portul? Unde 
naiba-i Poulder? 

- Nimeni nu pare să știe, domnule. 

Brint încercă să-și mâne calul înainte, dar erau în- 
conjuraţi de o mulțime forfotitoare. Lăncile se legănau, 
cu vârfurile periculos de aproape. Soldații injurau. 
Sergenţii răcneau. Ofițerii cotcodăceau ca niște găini 
frustrate. Era greu de imaginat un teren mai dificil 
decât străzile strâmte din spatele docurilor, pe unde 
să manevrezi o armată de mii de oameni. Ca să fie 
totul și mai rău, apăruse și un torent ameninţător de 
răniți, șchiopătând sau duși pe sus, în direcție opusă. 

- Faceţi loc pentru Lordul Mareșal! mugi Pike. 
Lordul Mareşal! 

Își ridică sabia ca și cum ar fi fost gata să facă loc 
cu ea, iar oamenii se dădură repede la o parte din 
drum, formând o vale printre sulițele care zăngăneau. 
Un călăreț se ivi din mijlocul lor. Jalenhorm, cu o 
tăietură însângerată pe frunte. 

— Ai pățut ceva? 

Uriaşul zâmbi: 

- O nimica toată, domnule. M-am lovit cu capul 
de-o afurisită de bârnă. 

- Progrese? 

- Îi împingem înapoi spre vestul orașului. Cava- 
leria lui Kroy a ajuns la Patru Colţuri, din câte știu, 
dar gurkienii continuă să ţină Agriontul înconjurat, 
iar acum se regrupează, contraatacând de la apus. Mulți 
dintre pedestraşii lui Kroy sunt încă prinși pe străzi, 

de cealaltă parte a râului. Dacă nu trimitem acolo 
intăriri curând... 

- Trebuie să vorbesc cu generalul Poulder, se răsti 
West. Unde naiba-i blestematul de Poulder? Brint? 

- Ordonaţi! 

— Ia doi flăcăi din-ăștia și aduceţi-mi-l pe Poulder 
aici, imediat! porunci el, impungând aerul cu 
degetul. În persoană! 

- Am înțeles! replică Brint, străduindu-se să-și 
intoarcă în loc calul. 

- De pe mare ce se-aude? Reutzer a venit? 

- Din câte ştiu, a angajat în luptă flota gurkiană, 
dar nu am idee cum... 

Mirosul de putregai sărat și lemn ars se intensifica 
pe măsură ce ieșeau dintre clădiri, apropiindu-se de port. 

— Fir-ar al dracului... 

West nu putea decât să fie de acord. 

Curba graţioasă a docurilor din Adua devenise un 
carnaj în formă de semilună. În apropierea lor, cheiul 
era înnegrit, pustiit, plin de obiecte sfărâmate și tru- 
puri zdrobite. Mai încolo, mulțimi de oameni se zbu- 
ciumau în grupuri învălmășite, cu armele lungi ieșind 
in toate direcţiile, ca țepii unui arici, iar aerul vuia 
de gălăgia lor. Drapelele de luptă ale Uniunii și steagu- 
rile gurkiene fluturau în vânt ca zdrenţele unor sperie- 
tori de ciori. Amplul conflict acoperea aproape toată 
intinderea țărmului. Câteva magazii ardeau, făcând 
aerul să se unduiască în dogoare, astfel că toți cei în- 
cleștaţi în luptă dincolo de ele arătau ca niște stafii. 
Dâre lungi de fum înecăcios, negru, cenușiu, alb, se 

rostogoleau din clădirile aprinse, peste golf. Acolo, în 
portul clocotitor, o mulțime de corăbii erau angajate 
in propria lor luptă disperată. 

Navele se repezeau încoace și-ncolo, cu toate pân- 
zele sus, întorcându-se, abordându-se, intrecându-se 
să ocupe poziţii, aruncând prin aer trâmbe de stropi. 
Catapultele aruncau proiectile în flăcări, arcașii de 
pe punți trăgeau valuri de săgeți aprinse, marinarii 
se cățărau pe pânzele de păianjen ale greementului. 
Alte vase erau încleștate în perechi nearătoase, cu 
funii și ancore de abordaj, ca niște câini incăieraţi care 
se mușcă între ei, iar razele soarelui se oglindeau din 
armele și armurile oamenilor învălmășiți pe punți. 
Corăbule lovite șchiopătau zadarnic, cu velele rupte 
atârnând și scotele, straiurile și sarturile bălăbănin- 
du-se. Unele ardeau, trimițând în sus coloane de fum, 
dincolo de care soarele se mai vedea doar ca o pată 
hâdă. Pe apa inspumată pluteau tot felul de resturi - 
butoaie, lăzi, scânduri rupte și marinari morți. 

West cunoștea forma familiară a corăbulor Uniuni, 
cu sorii galbeni cusuți pe pânze, putea deduce care erau 
nave gurkiene, dar mai erau și altele, niște vase lungi 
și inguste, negre, ca niște fiare de pradă, cu câte o cruce 
neagră pe velele albe. Una, în special, domina cu mări- 
mea ei aproape toate celelalte corăbii din port, și tocmai 
acosta la unul dintre puţinele cheiuri încă intacte. 

- De la Talins nu vine nimic bun, mormăi Pike. 

- Ce naiba caută aici navele styriene? 

Fostul deținut arătă spre una care tocmai lovea 
cu prova bordajul unei corăbii gurkiene. 

- Se luptă cu gurkienii, după câte se pare. 

- Domnule, întrebă cineva, ce facem? 

Eterna întrebare. West deschise gura să răspundă, 
dar nu ieși nicio vorbă. Cum ar fi putut spera un om 
să controleze cât de cât haosul colosal din faţa lui? 
Îşi aminti de Varuz, în deșert, călărind cu enormul 
său stat major după el. Își aminti de Burr cum bătea 
cu pumnul în hărți și-și legăna degetul gros. Respon- 
sabilitatea cea mai mare a unui comandant nu era 
aceea de a comanda, ci doar de a părea că știe cum 
să comande. Își petrecu piciorul îndurerat peste șa 
și cobori pe caldarâmul slinos. 

- O să ne stabilim cartierul general aici, pentru 
moment. Maior Jalenhorm? 

- Ordonați! 

— Găsește-l pe generalul Kroy și spune-i să forțeze 
in continuare spre nord și spre vest, către Agriont. 

- Am înţeles. 

- Cineva să adune niște oameni și să-nceapă să 
strângă mizeriile astea din port. Trebuie să ne putem 
deplasa oamenii mai repede. 

- Da, domnule. 

— Şi, la naiba, altcineva să mi-l găsească pe generalul 
Poulder! Fiecare om trebuie să facă ce are de făcut! 

— Asta ce mai e? se încruntă Pike. 

O procesiune ciudată străbătea cheiul devastat, 
spre ei, arătând aproape ca un vis, atât de nepotriviţi 
erau acei oameni în mijlocul tuturor distrugerilor din 
jur. Doisprezece străjeri atenți, în armuri negre, 
flancau un singur om. Acesta avea păr negru cu șuvițe 

cărunte și un barbișon ascuțit, tuns impecabil. Purta 
cizme negre, un pieptar îngustat în talie, din oțel 
negru, și o mantie de catifea neagră, care i se unduia 
maiestuos de pe un umăr. De fapt, era îmbrăcat ca 
un antreprenor de pompe funebre, cel mai bogat din 
lume, dar pășea cu acea importanţă de sine oţelită care 
e rezervată celor mai sus-puse vlăstare de spiță regală. 
Mergea drept spre West, fără să se uite nici la stânga, 
nici la dreapta, iar păzitorii și ofiţerii de stat major, 
nedumeriți, fură înlăturați fără efort de aerul lui 
autoritar, ca pilitura de fier respinsă de un magnet. 

Nou-sositul întinse mâna cu mănușă neagră. 

- Sunt Marele Duce Orso, din Talins. 

Probabil West ar fi trebuit să ingenuncheze și să 
i-o sărute. În schimb, o luă într-a lui şi i-o strânse ferm. 

- Excelenţa Voastră, sunt onorat. 

Habar n-avea dacă era sau nu formula potrivită 
de adresare. Abia dacă s-ar fi așteptat să-l întâlnească 
pe unul dintre cei mai puternici oameni din lume, 
in toiul unei bătălii sângeroase din portul Adua. 

- Sunt Lordul Mareşal West, comandantul armatei 
Maiestăţii Sale. N-aș dori să par nerecunoscător, dar 
sunteți departe de casă... i 

- Fiica mea este Regina dumneavoastră. În numele 
ei, poporul din Talins este pregătit să facă orice sacri- 
ficiu. De îndată ce am auzit despre... problemele de 
aici, spuse Marele Duce Orso, arcuindu-și o sprân- 
ceană neagră spre portul incendiat, am pregătit o 
expediție. Corăbule din flota mea, precum și zece mii 
dintre cei mai buni ostași ai mei vă stau la dispoziţie. 

West nici nu știa cum să răspundă. 

- Într-adevăr...? 

- Mi-am luat libertatea de a-i debarca. S-au angajat 
in înlăturarea gurkienilor din pătrarul de sud-vest al 
orașului. Trei Ferme se numește, nu? 

- Ăă... da... 

Ducele Orso arboră cel mai subțire surâs. 

— Pitorească denumire pentru o zonă urbană. Nu 
mai e nevoie să vă deranjaţi cu flancul dumneavoastră 
apusean. Vă doresc cel mai mare succes în acțiunile 
domniei voastre, Domnule Lord Mareșal. Dacă soarta 
voiește, ne vom întâlni după aceea. Victorioși. 

Și, înclinându-și magnificul cap, plecă. 

West rămase cu privirea după el. Ştia că ar fi trebuit 
să fie realmente recunoscător pentru apariţia neaştep- 
tată a zece mii de ostași styrieni capabili, dar nu putea 
scăpa de sentimentul sâcâitor că s-ar fi simțit mai bine 
dacă Marele Duce Orso nu venea. Pentru moment, 
insă, avea griji mai presante. 

- Domnule Lord Mareșal! 

Era Brint, venind grăbit pe chei, în fruntea unui 
grup de ofițeri. Un obraz îi era străbătut de o dâră 
lungă de cenușă. 

- Domnule Lord Mareșal, generalul Poulder... 

- În sfârșit, naibii! se răsti West. Acum poate-o să 
primim niște răspunsuri. Unde dracu-i nenorocitul ăla? 

Îl dădu pe Brint la o parte cu umărul și încremeni. 
Poulder zăcea pe o targă ţinută de patru ofițeri neferi- 
ciți și plini de noroi, din statul lui major. Avea expresia 
unui om care doarme liniștit, atât de convingătoare încât 

West se tot aștepta să-l audă sforăind. Totuși, o rană 
uriașă în piept, cu margini sfârtecate, strica tot efectul. 

- Generalul Poulder a condus atacul din linia 
intâi, spuse unul dintre ofițeri, înghițindu-și lacrimile. 
Un nobil sacrificiu... 

West cobori privirea. Cât de des îi dorise acelui 
om moartea? Pradă unul val de greață, își trecu o 
mână peste chip, cu un gest smucit. 

— Fir-ar să fie... șopti el. 


— Fir-ar să fie! şuieră Glokta, când își suci glezna 
tremurătoare pe ultima treaptă, gata-gata să cadă-n nas. 

Un ÎInchizitor ciolănos, care venea din sens opus, 
il privi lung. 

- E vreo problemă? mârâi Glokta. 

Omul lăsă capul în piept și trecu repede pe alături, 
fără o vorbă. 

Cioc, boc, durere. Coridorul întunecos luneca pe 
lângă el cu o încetineală chinuitoare. Acum fiecare pas 
era un calvar, dar Glokta se străduia să meargă înainte, 
cu picioarele arzându-i, laba schiloadă pulsând de du- 
rere, gâtul străpuns de junghiuri, sudoarea șiroindu-i 
pe spatele strâmb, pe sub haine, și un rictus de non- 
șalanță știrbă întipărit pe faţă. De când intrase în clădire, 
la fiecare gâfâit și geamăt se aștepta la o provocare. La 
fiecare spasm și zvâcnet, așteptase ca Practicienii să 
năvălească pe uși, pentru a-i măcelări ca pe niște porci 
pe el și tocmiţii lui deghizați atât de străveziu. 

Dar puţinii oameni nervoși pe lângă care trecuseră 
abia dacă ridicau privirea. Frica-i face neglijenţi. Lumea 

se clatină pe buza prăpastiei. Toți se tem să facă un pas, 
nu care cumva să calce-n gol. Instinctul de conservare. 
Poate face praf eficiența unui om. 

Intră greoi pe ușa deschisă, în anticamera 
cabinetului Arhilectorului. Secretarul ridică smucit 
capul, furios. 

- Superior Glokta! Doar nu poți să... 

Se poticni în cuvinte, când mercenarii incepură 
să se bulucească pe ușă, după Glokta. 

- Voiam să zic... nu se poate... 

— Linişte! Acţionez la ordinele explicite ale regelui 
însuși. 

Mă rog, toată lumea minte. Diferenţa dintre un erou 
și un mișel este aceea că pe primu-l crede toată lumea. 

- În lături! şuieră el spre cei doi Practicieni care 
incadrau ușa. Sau de nu, pregătiți-vă să dați socoteală. 

Oamenii se uitară unul la altul, după care, cum în 
anticameră intrau tot mai mulți năimiţi de-ai lui Cosca, 
ridicară mâinile în același timp, lăsându-se dezarmați. 
Instinctul de conservare. Un dezavantaj indubitabil. 

În fața ușii, Glokta se opri. „Aici m-am crispat atât 
de des, spre încântarea Eminenţei Sale.“ Degetele-l 
furnicau în contact cu lemnul. E cu putință să fie atât 
de ușor? Să intru pur și simplu, ziua-n amiaza mare, și 
să-l arestez pe cel mai puternic om din Uniune? Fu nevoit 
să-și stăpânească un zâmbet afectat. Numai de m-aș fi 
gândit mai devreme... Răsuci mânerul ușii și trecu 
clătinat pragul. 

Cabinetul lui Sult arăta cam la fel ca intotdeauna. 
Ferestrele mari, cu vedere spre Universitate, imensa 

masă rotundă cu harta Uniunii bătută în pietre pre- 
țioase, scaunele ornamentate și portretele melanco- 
lice. În jilțul cel înalt, însă, nu stătea Sult, ci nimeni 
altul decât cățelul său favorit, Superiorul Goyle. Încer. 
căm tronul să vedem dacă ne vine bine, da? Mă tem 
CĂ-L prea mare pentru tine. 

Prima reacție a lui Goyle fu una de indignare. Cum 
îndrăzneşte cineva să dea buzna așa aici? A doua fu 
nedumerirea. Cine-ar indrăzni să dea buzna așa aici? 
A treia, șocul. Schilodul? Dar cum...ẹ lar a patra, la vede- 
rea lui Cosca și a patru dintre oamenii lui urmându-l 
pe Glokta în încăpere, groaza. Acum ajungem undeva... 

- Tu! şuieră el. Dar eşti... 

- Măcelărit? Schimbare de planuri, teamă mi-e. 
Unde-i Sult? 

Ochii lui Goyle săgetară prin cameră, spre mer- 
cenarul pitic, spre cel cu un cârlig în loc de mână și 
spre cel cu buboaiele h:doase, pentru ca în cele din 
urmă să se oprească asupra lui Cosca. Acesta mergea 
ţanţoș pe lângă perete, cu pumnul pe garda sabiei. 

- O să te plătesc! Oricât îți dă el, eu ofer dublu! 

Cosca întinse palma desfăcută. 

- Prefer cu banii-n mână. 

- Acum? N-am... nu-i am la mine. 

— Păcat, dar eu lucrez pe același principiu ca târfele. 
Cu promisiuni nu cumperi distracţii, prietene. 
Niciun fel de distracții. 

— Aşteptaţi! 

Ridicându-se iîmpleticit, Goyle făcu un pas înapoi, 
cu mâinile tremurătoare ridicate în față. Dar nu are 

unde să se ducă, decât pe fereastră. Asta-i problema cu 
ambiția. E ușor să uiţi, când priveşti mereu în sus, că sin- 
gura cale de a cobori de la cele mai ameţitoare înălțimi 
e o lungă cădere. 

— Stai jos, Goyle, mârâi Glokta. 

Cosca îl apucă de încheietura mâinii și-i răsuci 
sălbatic braţul drept la spate, făcându-l să guițe; îl aşeză 
cu forța pe scaun și, trântindu-i o mână pe ceafă, îi strivi 
mutra pe frumoasa hartă a Uniunii. Se auzi trosnetul 
tăios al nasului rupt, iar vestul Midderlandului fu 
stropit cu sânge. 

Nu tocmai subtil, dar în fond vremea subtilităților 
a rămas în urma noastră. Confesiunea Arbilectorului 
sau a cuiva apropiat de el... Îl preferam pe Sult, dar, dacă 
nu putem avea creierul, cred că nu ne mai rămâne decât 
să ne mulțumim și cu găoaza. 

- Unde-i fata aia cu ustensilele mele? 

Ardee se strecură în cameră cu teamă, ocoli încet 
masa și puse caseta pe tăblie. 

Glokta pocni din degete, indreptând arătătorul 
celeilalte mâini spre brațul liber al lui Goyle. Merce- 
narul cel gras se apropie și-l apucă strâns, întinzându-l 
brutal pe masă. 

- Presupun că știi îngrozitor de multe despre 
tortură, Goyle - nu? Crede-mă, totuși, nu înţelegi cu 
adevărat nimic până n-ai petrecut câtva timp de am- 
bele părți ale mesei. 

- Ticălos smintit! incepu să se zbată Superiorul, 
mânjind Uniunea cu sângele de pe față. Ai intre- 
cut limita! 

- Limita? pufni Glokta în râs. Mi-am petrecut 
noaptea tăind degetele unuia dintre prietenii mei și 
omorându-l pe altul, și tu cutezi să-mi vorbeşti de- 
spre limite? 

Deschise capacul trusei, iar instrumentele se înfățișară. 

— Singura limită care contează e aia care-i desparte 
pe cei puternici de cei slabi. Pe omul ce pune Întrebările 
de omul care le răspunde. Alte limite nu există. 

Se aplecă și-și înfipse vârful degetului într-o latură 
a ţestei lui Goyle. 

— Să-ţi intre bine-n cap! Cătușele, dacă ești amabil. 

- Hm? 

Cosca se uită la mercenarul gras, iar omul ridică 
din umeri, cu tatuajele tulburi de pe gât viermuindu-i. 

— Pffft, făcu piticul. 

Bubosul tăcea. Mercenarul fără o mână își scosese 
masca și era ocupat să se scobească-n nas cu cârligul. 

Arcuindu-și spinarea, Glokta scoase un oftat greu. 
Într-adevăr, nimic nu poate înlocui ajutoarele cu 
experiență. 

— Atunci, cred că va trebui să improvizăm... 

Culese o mână de cuie lungi și le împrăștie zor- 
năind pe masă. Apoi scoase ciocanul, al cărui cap 
șlefuit lucea. 

- Cred că-ţi poţi da seama încotro ne îndreptăm. 

- Nu! Nu! Nu! Putem ajunge la o înţelegere, 
putem să... 

Glokta apăsă vârful unui piron pe incheietura 
mâinii lui Goyle. 

— Au! Așteaptă! Stai să... 

- Eşti aşa de bun să-l ţii puțin? N-am decât două 
mâini. 

Cosca apucă delicat pironul între degetul mare și 
cel arătător. 

- Ai grijă, totuși, unde dai cu ciocanul, bine? 

- Nu-ţi face griji. Sunt foarte precis. 

Am practicat de n-am mai putut. 

Ciocanul produse trei țăcăneli metalice, aproape 
dezamăgitor de încete, în timp ce bătea cuiul drept 
printre oasele antebraţului lui Goyle, în lemnul de 
dedesubt. Superiorul urlă de durere, împroșcând 
masa cu scuipat sângeriu. 

- Ei, hai, acuma, Superiorule, în comparaţie cu 
ceea ce le-ai făcut prizonierilor tăi, în Englia, asta-i 
o copilărie. Încearcă să te liniștești. Dacă încă de 
pe-acum zbieri aşa, mai târziu ce-o să te faci? 

Mercenarul gras înhăță cealaltă încheietură a lui 
Goyle în mâinile sale umflate și o trase peste harta 
Uniunii. 

- Un piron? se interesă Cosca sec, ridicând o 
sprânceană. 

- Incepi să prinzi ideea. 

— Stai! Au! Așteaptă! 

- De ce? Asta-i singura distracție, sau pe-aproape, 
de care am parte de șase ani incoace. Nu-mi purta 
pică pentru micul meu moment de plăcere. Cunosc 
atât de puţine... 

Și Glokta ridică ciocanul. 

- Nu! 

Tac. Goyle răcni iar de durere. Ţac. Și iar. Ţac. 
Cuiul trecu, iar sperietoarea de odinioară a coloniilor 
penale din E.nglia se pomeni cu ambele braţe ţintuite. 
Cred că aici te aduce ambiția neînsoțită de talent. 
Umilinţa e mai ușor de învăţat decât ar crede oricine. 
Nu-i nevoie decât să ne perforăm aroganța cu un cui, 
două, în locurile potrivite. Răsuflarea lui Goyle șuiera 
printre dinţii însângeraţi, iar degetele imobilizate zgâ- 
riau lemnul. Glokta clătină din cap, dezaprobator. 

- Eu în locul tău nu m-aș zvârcoli așa. Nu faci 
decât să-ți sfâșii carnea. 

— Ai să plăteşti pentru asta, schilod nenorocit! Să 
nu crezi că n-o să plăteștu! 

— A, dar am plătit deja, răspunse Glokta răsucin- 
du-și încet gâtul, într-o încercare de a-și descleșta măcar 
cu o fracțiune mușchii crispați ai umerilor. Am fost 
ținut, nu-s Sigur cât timp, dar aș presupune că vreo 
câteva luni, într-o celulă nu ma: mare decât un scrin. 
Toate pozițiile posibile erau îndoit, sucit, chinuit. Sute 
de ore interminabile într-o beznă ca smoala, într-o 
căldură înăbușitoare. Îngenuncheat în mocirla putu- 
roasă a propriului meu căcat, foindu-mă, zbătându-mă, 
gâfâind sufocat. Cerșind apa pe care temnicerii mei 
mi-o picurau prin grătarul de deasupra. Uneori se pișau 
pe-acolo, și le eram recunoscător. De-atunci, niciodată 
n-am ma! putut să stau drept. Chiar n-am idee cum 
de-am rămas în toate mințile. 

Stătu un moment pe gânduri, apoi ridică din umeri. 

- Poate că nici n-am rămas. În orice Caz, ăsta-i 
genul de sacrificii pe care le-am făcut eu. Tu ce 

sacrificii ai fi dispus să faci, doar ca să păstrezi 
secretele lu: Sult? 

Niciun răspuns, doar sângele care se scurgea din 
antebraţele lui Goyle, formând o băltoacă în jurul 
pietrei scânteietoare care însemna Casa Întrebărilor 
din orașul Keln. 

- Hmm... 

Glokta își apucă strâns bastonul și se aplecă să-i 
șoptească lui Goyle la ureche: 

- Ai un peticuţ de piele, între fudulii și gaura 
curului. Niciodată nu poți s-o vezi cu ochii tăi, decât 
dacă eşti contorsionist, sau ai o pasiune nefirească 
pentru oglinzi. Ştii despre ce vorbesc. Oamenii petrec 
ore întregi cu gândul la zona din față și aproape tot 
atâtea gândindu-se la cea din spate — dar... bucățica 
aia de piele? Ignorată pe nedrept. 

Culese câteva piroane și le zornăi ușor în fața lui 
Goyle. 

- Am de gând ca azi să indrept situația. Voi începe 
de-acolo și am să merg spre în afară - și crede-mă, odată 
ce termin, ai să te gândeşti la peticuţul ăla de piele toată 
viața. Sau, cel puţin, ai să te gândești la locul unde l-ai 
avut, cândva. Practician Cosca, ești așa de bun să-l ajuţi 
pe Supenor să-și scoată pantalonii? 

- Universitatea! mugi Goyle; toată chelia îi lucea 
de sudoare. Sult! E la Universitate! 

Așa de curând? Aproape dezamăgitor. Dar, în fond, 
puțini bătduși rezistă la bătaie. 

— Și ce face acolo, într-un moment ca ăsta? 

- Nu... nu ştiu... 

- Nemulțumitor. Pantalonii, te rog. 

- Silber! E cu Silber! 

Glokta se încruntă. 

- Administratorul Universității? 

Ochii lui Goyle fulgerară de la Glokta la Cosca 
şi din nou la Glokta. Îi închise strâns. 

- Adeptul Demonic! 

Urmă o lungă pauză. 

- Adeptul cum? 

- Silber... nu face doar să conducă Universitatea. 
Face și... experimente. 

- Experimente de ce natură? il impunse Glokta 
puternic în față cu capul ciocanului. Până nu-ți bat 
limba-n cuie pe masă. 

— Experimente oculte! Sult îi dă bani, de mult! De 
când a venit aici Întâiul dintre Magi! Dinainte, poate! 

Experimente oculte? Finanţate de Arhilector? Nu 
prea pare stilul lui Sult, dar explică de ce afurisiţii dia 
de Adepţi așteptau bani de la mine, când am fost prima 
oară în vizită. Și de ce Vitari și tot circul ei s-au instalat 
acum acolo. 

- Ce experimente? 

- Silber... poate să intre în contact... cu Cealaltă 
Parte! 

- Ce? 

- Aşa e! Am văzut! Poate afla tot felul de lucruri, 
de secrete, care altfel nu se pot cunoaște, iar acum... 

- Da? 

— Zice c-a găsit o cale de a-i aduce aici! 

— Pe cine? 

- Pe Şoptitorii de Secrete, așa-i numește! 

Glokta își linse buzele uscate. 

- Demon:? 

Credeam că Eminenţa Sa n-are răbdare pentru super- 
stiții, și când colo, în tot timpul ăsta, el... Ce tupeu poate 
să aibă! 

- Poate să-i trimită împotriva dușmanilor lui, 
zice. Împotriva duşmanilor Arhilectorului! Sunt 
gata s-o facă! 

Simţind că ochiul stâng i se zbătea, Glokta și-l apăsă 
cu dosul palmei. Acum un an, m-aș fi stricat de râs și 
l-aş fi bătut în cuie pe tavan. Dar lucrurile s-au schim- 
bat de-atunci. Am trecut în Casa Creatorului. Am vå- 
zut-o pe Sbickel zâmbind în timp ce ardea. Dacă există 
Mâncători...£ Dacă există Magi... de ce să nu existe și 
demoni? Și cum sd nu existe? 

— Ce dușmani? 

- Înaltul Judecător! Întâiul dintre Magi! 

Goyle închise iar strâns ochii. 

- Regele... scânci el. 

Ahaaa... Re-ge-le. Aceste trei silabe sunt magia ce-o 
prefer. Glokta se întoarse spre Ardee și-i arătă gaura 
căscată între dinţii lui din față. 

— Ai fi așa de drăguță să pregătești un Act de 
confesiune? 

- Un Act de... 

Îl privi un moment, cu ochii măriți pe fața ei 
palidă, apoi se grăbi spre biroul Arhilectorului, smulse 
o coală de hârtie și un toc și înmuie peniţa într-o 
călimară, clănțănind. Se opri, cu mâna tremurându-i. 

— Ce să scriu? 

— A, ceva de genul: „Eu, Supeniorul Goyle, mărtu- 
risesc că sunt complice într-un complot de trădare al 
Eminenţei Sale Arhilectorul Sult, pentru a...“ 

Cum să formulez? Înălță din sprâncene. Cum s-o 
numesc altfel, decât așa cum e? 

— „...pentru a folosi artele diabolice impotriva 
Maiestăţii Sale Regele și membrilor Consiliului său 
Închis.“ 

Peniţa începu să scârțâie stângaci pe hârtie, imprăș- 
tiind stropi mărunți de cerneală. Apoi, Ardee îi 
întinse foaia, cu un foșnet uscat. 

- E bine așa? 

Glokta își aminti de frumoasele documente pe care 
obişnuia să le redacteze Practicianul Frost. Scrisul 
elegant, cursiv, formulările impecabile. Fiecare Act 
de confesiune, o operă de artă. Privi trist la ciorna 
pătată de cerneală pe care o ţinea în mână. 

- La un pas de a fi ilizibilă, însă ne va fi de folos. 

Strecură hârtia sub mâna tremurătoare a lui Goyle, 
apoi luă tocul de la Ardee şi i-l înfipse între degete. 

- Semnează. 

Goyle suspină, își trase nasul, și-și mâzgăli numele 
în partea de jos a filei, atâta cât putea cu brațul țintuit 
de masă. Am învins — și, pentru prima oară, gustul e 
aproape dulce. 

- Excelent, comentă Glokta. Scoateţi cuiele alea 
și găsiți un soi de bandaj. Ar fi mare păcat să moară 
din cauza hemoragiei, înainte de a avea șansa să 
mărturisească. Totuși, puneţi-i și un căluș, pentru 

moment am auzit destul. O să-l ducem cu noi la 
Înaltul Judecător. 

— Stau! Stai! Staa...auu...! 

Țipetele lui Goyle fură retezate brusc când merce- 
narul cu furuncule îi îndesă în gură o cârpă murdară. 
Piticul scoase cleştele din trusă. Până acum, suntem încă 
vii. Care-or fi vreodată sorții, în privința asta? Glokta 
şchiopătă până la fereastră, unde își întinse picioarele 
indurerate. Privi în direcția Universităţii, ale cărei turle 
se înălțau prin norii de fum ca niște degete descărnate. 
Experimente oculte? Invocări și trimiteri? Îşi linse 
acru gingiile goale. Ce se întâmplă acolo? 


- Ce se întâmplă acolo? 

Jezal se tot învârtea pe acoperișul Turnului Lan- 
țurilor, intr-un fel despre care spera că amintea de 
un tigru în cușcă, dar probabil semăna mai mult cu 
al unui criminal în dimineaţa spânzurării. 

Fumul așternuse un văl de funingine peste oraș, 
făcând imposibil de distins ce se intâmpla la distanţe 
mai mari de o jumătate de milă. Membrii statului major 
al lui Varuz, răsfirați pe lângă parapete, strigau din 
când în când vești inutile și complet contradictorii. 
Aveau loc lupte în piața Patru Colţuri, pe Calea-de-Mij- 
loc, prin tot centrul orașului. Oamenii luptau pe uscat 
și pe mare. Ba li se risipeau toate speranțele, ba erau 
din nou la un pas de victorie. Asupra unui lucru, însă, 
nu încăpea nicio îndoială: jos, dincolo de șanțul de 
apărare al Agriontului, eforturile gurkienilor conti- 
nuau, cu o statornicie rău prevestitoare. 

O ploaie de săgeți continua să cadă prin piața din 
faţa porții, dar pentru fiecare mort gurkian, pentru 
fiecare rănit târât de-acolo, alți cinci erau vomaţi din 
clădirile aprinse, ca albinele dintr-un stup spart. Sol- 
daţii roiau prin zonă cu sutele, înconjurând toată 
circumferința Agriontului cu un inel tot mai strâns de 
oameni și oțel. Se ghemuiau sub paravanele de lemn, 
trăgeau cu arcurile spre metereze. Bubuitul tobelor se 
apropiase statornic, iar acum răsuna din jurul intregului 
oraș. Privind prin ochean, cu toți mușchii încordați 
în încercarea de a-l ține nemișcat, Jezal incepuse să 
observe siluete stranii mișunând pe Jos. 

Siluete înalte și grațioase, sărind în ochi cu armu- 
rile lor de un alb perlat, mărginite cu aur sclipitor, 
se mișcau printre soldaţii gurkieni, arătând cu dege- 
tul, ordonând, dirijând. Tot mai des, arătau spre podul 
care ducea la poarta de vest a Agriontului. Gânduri 
negre îl munceau pe Jezal în străfundurile minții. Cele 
O Sută De Cuvinte ale lu: Khalul? Chemate din colțu- 
rile tenebroase ale istoriei ca să-l aducă pe Întâiul 
dintre Magi în faţa justiției? 

- Dacă n-aş ști ce știu, aș zice că se pregătesc pen- 
tru un asalt. 

- N-avem niciun motiv să ne alarmăm, croncăni 
Varuz, apărarea noastră e impenetrabilă. 

Glasul îi cam tremura, după care se frânse cu totul, 
pe ultimul cuvânt, nereușind să incurajeze pe nimeni. 
Doar cu câteva săptămâni în urmă, niciun om n-ar 
fi îndrăznit să sugereze că Agriontul putea să cadă 
vreodată. Dar nici n-ar fi visat cineva că va fi 

inconjurat de legiuni gurkiene. Era cât se poate de 
limpede că regulile se schimbaseră. Răsună un semnal 
vibrant din mai multe goarne. 

- Acolo, jos, mormăi cineva din statul major. 

Jezal se uită prin luneta împrumutată. Pe străzi 
fusese trasă o căruţă uriașă, ca o casă de lemn pe roți, 
acoperită cu plăci de metal ciocănit. Chiar în acel mo- 
ment, ostașii gurkieni o incărcau cu butoaie, îndrumați 
de doi oameni în armuri albe. 

- Pulbere explozivă, spuse o voce, fără niciun rost. 

Jezal simți mâna lui Marovia pe braţ. 

- Maiestatea Voastră, s-ar putea să fie mai bine să 
vă retrageți. 

- Dacă nici aici nu sunt în siguranţă, unde anume 
crezi c-aș fi în afara oricărui pericol? 

- Mareşalul West ne va salva curând, nu mă în- 
doiesc. Dar, intre timp, palatul e pe departe cel mai 
sigur loc. Am să vă însoțesc. 

Cu un zâmbet de scuză, adăugă: 

- La vârsta mea, mă tem că pe ziduri nu mai sunt 
de prea mare folos. 

Gorst întinse o mână înmănușată, spre scară: 

- Pe-aici. 


- Pe-aici, mârâi Glokta, șchiopătând pe culoar cât 
de repede îi permiteau picioarele schilodite, cu Cosca 
după el. Cioc, boc, durere. 

Doar un secretar mai rămăsese la intrarea în cabi- 
netul Înaltului Judecător, şi-i privi dezaprobator prin 
ochelarii lucitori. Fără îndoială, ceilalți au luat pe ei 

armuri prea mari și sunt pe ziduri. Sau, mai degrabă, 
s-au încuiat în beciuri. Ce n-aş da să fiu și eu cu ei... 

- Mă tem că Înălțimea Sa e ocupat. 

- A, mă va primi, nu-ţi face griji. 

Fără să se oprească, Glokta șontâcăi pe lângă el, 
puse mâna pe clanţa de alamă a cabinetului lui Ma- 
rovia, și fu cât pe ce să și-o retragă brusc, surprins. 
Metalul era rece ca gheaţa. Rece ca-n iad. O apăsă cu 
vârfurile degetelor și intredeschise ușa. Un val de aburi 
albicioși se revărsă pe culoar, la fel ca ceața aceea care 
plutea peste văile înzăpezite din Englia, în toiul iernii. 

În camera de dincolo de ușă domnea un frig de 
moarte. Mobila masivă de lemn, lambriurile vechi 
de stejar, geamurile murdare, toate sclipeau de chiciură. 
Teancurile de documente legale păreau acoperite de 
o blană alburie. Pe o masă de langă ușă, o sticlă de vin 
se spărsese, lăsând în locul ei un bloc de gheaţă tran- 
dafirie în formă de sticlă şi câteva cioburi risipite. 

- Ce naiba... 

Răsuflarea lui Glokta fumega înaintea buzelor 
care-l usturau. Prin camera înghețată erau împrăștiate 
obiecte misterioase. O bucată lungă și șerpuitoare de 
furtun negru stătea lipită de lambriuri, ca un șirag 
de cârnaţi lăsaţi în zăpadă. Pe cărţi se vedeau pete de 
gheață neagră, ca și pe birou, și pe covorul inăsprit. 
Sub tavan îngheţaseră frânturi rozacee, pe podea in- 
ghețaseră așchii lungi și albe... 

Rămășițe umane? 

O bucată mare de carne congelată, parțial acoperită 
cu brumă, zăcea în mijlocul biroului. Glokta întoarse 

capul intr-o parte, ca să se uite mai bine. Văzu o gură, 
cu câțiva dinți incă prinși pe maxilare, o ureche, un 
ochi. Câteva șuvițe dintr-o barbă lungă. Destul, în ul- 
timă instanță, pentru ca Glokta să-și dea seama ale cui 
fragmente erau răspândite atât de larg prin incăperea 
ingheţată. Ale cui altcuiva, decât ultima mea speranţă, 
al treilea peţitor al meu, Înaltul Judecător Marovia? 

Cosca iși drese glasul. 

— Se pare că e ceva de capul prietenului dumitale 
Silber, la urma urmei. 

O afirmaţie diabolic de jalnică. Glokta își simţi 
mușchii din jurul ochiului stâng palpitând cu o in- 
tensitate dureroasă. Secretarul veni la ușă, în spatele 
lui, aruncă o privire, icni și se retrase. Glokta îl auzi 
vărsând zgomotos, afară. 

- Mă îndoiesc că Înaltul Judecător ne va fi de prea 
mare ajutor. 

- Aşa e. Dar nu se face puţin cam târziu pentru 
hârtiile dumitale și toate alea? arătă Cosca spre feres- 
trele stropite cu sânge solidificat. Vin gurkienii, mai 
ţii minte? Dacă ai conturi de reglat, rezolvă-ţi-le acum, 
până nu-ți rup amicii noștri kantici toate facturile. 
Când planurile dau greș, nu ne mai rămâne decât să 
acționăm rapid, nu, Superiorule? 

Își duse mâna la ceafă, desfăcu catarama măştii și 
O lăsă să cadă pe podea. 

- E timpul să-i râzi dușmanului în faţă! Să riști 
totul pe-o ultimă mișcare! Cioburile le poţi aduna 
și pe urmă. Și dacă nu se mai potrivesc la loc, ce 

contează? S-ar putea ca mâine să trăim cu toții 
intr-o lume diferită. 

Sau să murim în ea. Nu așa cum voiam, poate, dar 
le zice bine. Poate reuşim să ludm cu împrumut o ultimă 
frântură din vechea vitejie a colonelului Glokta, până 
să se termine jocul? 

- Sper că mai pot conta pe ajutorul dumitale? 

Cosca îl bătu pe umăr, trimițându-i un tremur du- 
reros prin spatele strâmb. 

- Un nobil efort final impotriva tuturor sorților? 
Sigur că da! Deși ar trebui să precizez că de obicei 
taxez dublu când se amestecă și artele diabolice. 

- Da” triplu cum îţi sună? 

În fond, Valint şi Balk au buzunare adânci. 

Rânjetul lui Cosca se lăți și mai mult. 

- Îmi sună bine. 

- Şi oamenii dumitale? Putem conta pe e1? 

- Încă-și mai așteaptă patru cincimi din plată. 
Pân-o primesc pe toată, oricăruia dintre ei i-aș incre- 
dința și viața mea. 

- Bine. Atunci, suntem pregătiți. 

Glokta își mișcă piciorul îndurerat În gheată. Doar 
puțin mai avem, frumusețea mea fără degete. Doar câțiva 
pași tremurători și, într-un fel sau altul, amândoi ne vom 
putea odihni. Desfăcu degetele și lăsă confesiunea lui 
Goyle să plutească în jos spre podeaua brumată. 

- Spre Universitate, aşadar! Eminenţei Sale nu i-a 
plăcut niciodată să fie lăsat să aștepte. 


DESCHIDE CUTIA 


Logen putea simţi îndoiala oamenilor din jurul 
lui, putea să le vadă îngrijorarea pe feţe, în felul cum 
ÎȘI țineau armele, și nu-i condamna. Un om poate fi 
neînfricat în ușa casei lui, în faţa unor inamici pe 
care-i înțelege, dar du-l peste mări sărate și țări străine, 
in locuri la care nici n-a visat cândva, și-o să se sperie 
de fiecare ușă pustie. lar acum erau îngrozitor de 
multe din-astea. 

Orașul turnurilor albe, unde Logen îl urmase grăbit 
pe Întâiul dintre Magi, uimit de mărimea clădirilor, 
de ciudățenia oamenilor, de mulțimea nemăsurată a 
unora și a altora, devenise un labirint de ruine înne- 
grite. Se furișau pe străzi goale, mărginite cu schele- 
tele uriașe ale caselor arse, din care grinzile calcinate 
impungeau cerul. Se strecurau prin pieţe pustii, pline 
de moloz și de cenușă. Iar sunetele bătăliei se tot au- 
zeau, fantomatice - departe, aproape, de jur-imprețur. 

Parcă s-ar fi târât prin iad. 

- Cum să lupţi într-un loc ca ăsta? șopti Copoiul. 

Logen ar fi vrut să aibă un răspuns. În păduri, în 
munți, în văi, luptaseră de sute de ori, cu toții, şi cu- 
noșteau regulile — dar aici..? Ochii-i fulgerau nervos 
spre ferestrele și ușile căscate, peste mormane de 
pietre prăbușite. Atâtea locuri în care să se poată 
ascunde un dușman... 

Tot ce putea face Logen era să se indrepte spre 
Casa Creatorului și să spere. Ce-avea să se intâmple 
când ajungeau acolo, nu era sigur, dar putea să parieze 
că urma să se lase cu vărsare de sânge. Nimic care să-i 
facă vreunuia nici cel mai mic bine, după câte s-ar fi 
părut, dar spusese că se duce, și singurul lucru pe care 
nu-l poate face un conducător este să se răzgândească. 

Vacarmul luptei se auzea tot mai tare, de-acum, şi 
mai tare. Duhoarea de fum și furie îi înțepa nările, îl 
zgâria pe beregată. Metalul zgâriat al sabie: Creatorului 
îi aluneca în palma transpirată. Mergea încovoiat, peste 
dărâmături, în lungul unui zid sfărâmat, cu o palmă 
ridicată în spate, semn să fie atenţi. Ajunse la capătul 
zidului și se uită după colț. 

Agriontul se înălța chiar în față, ziduri imense și 
turnuri negre pe cerul albicios, și reflectate în apa din 
șanțul de apărare. Lângă șanț se adunaseră mulți oa- 
meni, îngrămădiți pe caldarâmul pieţei, cât vedeai cu 
ochii. Nu era nevoie de-o minte prea ascuţită ca să-ți 
dai seama că erau gurkieni. Săgeţi zburau spre mete- 
reze, altele veneau în jos, ricoșând din pietre, înfi- 
gându-se tremurător în apărătorile de lemn. 

La nici treizeci de pași distanţă, se aliniaseră câteva 
zeci, cu faţa spre centrul orașului. Un șir drept și 

ordonat, plin de sulițe care se înălțau de ambele părți 
ale unui steag înalt, cu litere aurii licărind pe el. Un 
șir dur de oameni neinduplecaţi, bine înarmați și bine 
implătoșaţi, nici pe departe ca amărâții pe care-i întâl- 
niseră în afara zidurilor. Logen nu se aștepta ca pe 
ăștia să-i trimită la plimbare cu strigăte. Poate doar 
să-i atragă spre el. 

- Hooo... murmură Copoiul, venind alături. 

Alţi câţiva nordici îl urmară, răsfirați la capătul 
străzii, privind prosteşte în jur. 

Logen le făcu un semn cu braţul: 

- Poate-i mai bine să nu ne arătăm, pentru... 

Un ofițer din mijlocul liniei gurkiene lătră în limba 
lui aspră, arătând spre ei cu sabia încovoiată. Armurile 
zăngăniră când oamenii își pregătiră lăncile. 

- Of, căca-m-aș... șuieră Logen. 

Porniră spre ei, iuți, dar organizați. O masă de oa- 
meni din care ieșeau vârfuri metalice lucitoare, ascu- 
țite, ucigătoare. 

Când ești atacat, ai doar trei căi. Să fugi, să stai pe 
loc sau să ataci la rândul tău. De obicei, fuga nu-i o 
idee rea, dar dat fiind felul cum se simțeau ceilalți, dacă 
O luau la goană, nu s-ar mai fi oprit până cădeau in 
mare. Iar dacă stăteau pe loc, ca o adunătură buimacă, 
după ce trecuseră prin oraș, era foarte posibil să cedeze, 
iar asta le-ar fi adus câtorva moartea și altora nimic. 
Ceea ce lăsa doar o variantă - care nici măcar nu se 
putea numi „variantă“. 

Două atacuri într-o zi. Un noroc căcăcios, de bună 
seamă, dar n-avea niciun rost să plângă din cauza asta. 
Cu asemenea lucruri trebuie să fii realist. 

Logen porni în fugă. Nu incotro dorea, ci inainte, 
peste caldarâm, spre șanț, lăsând în urmă clădirile. Nu 
se prea gândea dacă-l urma cineva. Era prea ocupat să 
rănească, agitându-și sabia. Primul spre ucidere, ca pe 
vremuri. Un sfârşit cum nu se poate mai nimerit pen- 
tru Sângerosul-Nouă. Ar fi ieșit un cântecel reușit, 
poate, dacă se deranja cineva să-l pună pe melodie. 
Scrâșni din dinți, așteptând cumplitul impact. 

In clipa următoare, din clădirile din stânga năvă- 
liră soldați ai Uniunii, strigând şi ei ca scoși din minţi. 
Atacul gurkian șovăi, linia începu să se destrame, cu 
săbiile balansându-se dezordonat, în timp ce oamenii 
se întorceau spre amenințarea neașteptată. O mană 
cerească, fără îndoială. 

Unioniștii se ciocniră de capătul șirului. Oamenii 
țipau şi răgeau, metalele se ciocneau zăngănind, arme 
fulgerau, trupuri cădeau, iar Logen nimeri chiar în 
mijloc. Lunecă pe lângă o lance care se bâţâia, dădu 
cu sabia spre un ostaș gurkian. Nu-l nimeri şi lovi 
altul, făcându-l să urle, cu sângele șiroindu-i peste zale. 
Pe un al treilea îl izbi cu umărul, trântindu-l pe spate, 
îl călcă pe falcă și-i simţi trosnetul sub cizmă. 

Ofiţerul gurkian care comandase atacul era doar 
la un pas distanţă, cu sabia pregătită. Logen auzi o 
coardă de arc în spatele lui, iar o săgeată se îinfipse 
lângă clavicula ofițerului. Acesta trase aer în piept 
să țipe, cutremurat, răsucindu-se pe jumătate. Logen 


puterea armelor 313 


Îi spintecă platoşa de pe spate, împroşcând cu stropi 
de sânge. În jurul lui, se buluceau oamenii din restul 
liniei. O suliță se îndoi și se frânse, așchii înțepându-i 
faţa lui Logen. Cineva mugi chiar lângă el, de-i țiuiră 
urechile. Întoarse smucit capul, pentru a vedea un 
carl ridicându-și disperat mâna, din care mușcă o sabie 
arcuită, retezând degetul mare. Logen îl lovi în față pe 
gurkianul cu sabia, lama grea a Creatorului nimerindu-l 
drept în obraz și despicându-i larg țeasta. 

O lance străfulgeră spre el. Încercă să se întoarcă 
intr-o parte, icni când vârful îi intră prin cămașă și-l 
zgârie pe sub coastele din dreapta, lăsând o dâră rece. 
Omul cu lancea se poticni spre el, mișcându-se mult 
prea repede ca să se mai poată opri. Logen îl străpunse 
din parte-n parte, chiar pe sub pieptar, ajungând să-i 
clipească în față. Un soldat unionist, cu fire de barbă 
roșcată pe obraji. 

Omul se încruntă, nedumerit să vadă un alt chip alb. 

- Ce... horcăi, dând să se agaţe de el. Logen se smul- 
se, cu o mână pe rana din coaste. Simţi umezeala, și 
se întrebă dacă lancea doar îl zgâriase, sau trecuse prin 
el. Se mai întrebă și dacă lovitura fusese mortală, și 
nu mai avea decât câteva momente de trăit. 

Apoi, ceva îl izbi în ceafă și-l făcu să se clatine, 
urlând, fără a şti ce se întâmplase. Membrele parcă-i 
erau făcute din lut. Lumea se învârtea în jur, plină 
de tăişuri și țărână care zburau de-a valma. Sfârtecă 
intr-o parte, dădu un picior în altă parte. Se incleștă 
de cineva, mârâind, își eliberă mâna și dibui după 
cuţit, îimpunse un grumaz din care țâşni sânge negru. 

Vacarmul luptei îi urla și-i țņiuia prin urechi. Un om 
se împletici pe-alături, cu o parte din față atârnând. 
Logen putu să vadă, prin locul obrazului, până-n gură, 
unde dinții cădeau din gingii. 

Tăietura din coaste îl ardea groaznic, iar Logen 
inspiră printre dinți. În craniu-i bubuiau bătăile inimii, 
după lovitura primită, făcând ca lumea să se clatine 
tulbure dintr-o parte-n alta. Avea gura plină de gustul 
coclit al sângelui. Simți o atingere pe umăr și se intoar- 
se greoi, cu dinții dezgoliţi şi degetele strânse pe mâ- 
nerul sabiei Creatorului. 

Copoiul îi dădu drumul, ridicând mâinile. 

- Eu sunt! Eu sunt! 

Logen văzu cine era. Acum, însă, mâna care ținea 
sabia nu mai era a lui, iar Sângerosul-Nouă vedea nu- 
mai treburile care erau de făcut. 


Ce turmă curioasă şi-a mai adunat și păstorul ăsta 
șontorog... Două duzini de falși Practicieni mergeau 
după Glokta pe străzile pustii din Agniont, cu Nicomo 
Cosca, infamul aventurier, țanțoș în fruntea lor. Toate 
speranţele mele, încredințate celui mai nedemn de în- 
credere om din lume. Unul dintre ei îl trăgea după el, 
cu o frânghie, pe Superiorul Goyle, legat și cu căluș 
în gură. Ca pe un câine scos la plimbare Jără voia lui. 
Prin mijlocul grupului își târșâia picioarele Ardee 
West, cu rochia albă mânjită de mizeria din canale și 
sângele mai multor oameni și fața pătată de vânătăi 
tot mai închise, pe sub expresia apatică. Fără îndoială, 
rezultatul numeroaselor orori la care deja a asistat pe ziua 

de azi. Și toți, târâindu-se prin Agriont după singurul 
Superior şchiop al Inchiziției. O veselă dănțuială spre 
infern, acompaniată de sunetele bătăliei din depărtare. 

Se opri brusc, clătinat. Lângă el, o arcadă dădea 
in Piaţa Mareșalilor și, din cine știe ce motiv pe care 
nu-l pricepea, tot spațiul acela întins era acoperit cu 
rumeguș. În mijlocul suprafeței gălbui-albicioase, ușor 
de recunoscut chiar și de la acea distanță, stătea Întâiul 
dintre Magi în aşteptare. Lângă el se afla femeia negri- 
cioasă care fusese la un pas de a-l îneca pe Glokta în 
baie. Cei doi oameni favoriţi ai mei din întreaga lume, 
declar cu tărie. 

- Bayaz, șuieră Glokta. 

- N-avem timp, îl prinse de cot Cosca, trăgându-l 
mai departe, iar Întâiul dintre Magi și tovarășa lui 
posacă dispărură din vedere. Glokta șchiopătă mai 
departe, pe uliţa îngustă, strâmbându-se când coti, și 
se pomeni privind drept în faţa vechii sale cunoștințe, 
Jezal dan Luthar. Sau, mai bine zis, Înaltul Rege al 
Uniunii. Sunt dureros de onorat. 

- Maiestatea Voastră, salută el, plecându-și capul, 
cu un junghi deosebit de dezagreabil prin grumaz. 

Cosca, apărând lângă el, făcu o plecăciune extra- 
vagantă, ducând mâna la cap ca să-și scoată boneta. 
N-o mai avea. Ridică din umeri, cu un aer de scuză, 
şi se trase de șuvița de păr slinos de pe frunte. 

Luthar se încruntă la el, apoi la fiecare membru al 
ciudatului grup, în timp ce apăreau pe rând de după 
colț. În spatele anturajului regal, părea să pândească 
cineva — o robă neagră cu auriu, printre toate acele 

armuri lustruite. SA fie oare... vechiul nostru prieten, 
Înaltul Judecător? Dar, cu siguranță, l-am văzut bucăți 
congelate... În clipa următoare, de după colț ieşi Ardee. 

Ochii lui Luthar se dilatară. 

— Ardee... 

- Jezal... murmură ea, întru totul la fel de uimită. 
Adică... 

Și aerul fu sfâşiat de o explozie colosală. 


Calea-de-Mijloc nu mai era așa cum fusese odinioară. 

West și statul lui major călăreau spre nord, intr-o 
tăcere năucită. Copitele cailor bocăneau pe pavajul 
crăpat. O pasăre amărâtă ciripea pe grinzile golașe ale 
unei case arse. Pe o stradă laterală, cineva țipa după 
ajutor. Dinspre apus încă se mai auzeau sunetele vagi 
ale luptelor, ca zgomotul unui eveniment sportiv înde- 
părtat, fără niciun câștigător. Focul străbătuse centrul 
orașului, prefăcând grupuri întregi de clădiri în sche- 
lete înnegrite, copacii în gheare cenușii, grădinile în pe- 
tice de mâzgă răscolită. Singurul adaos erau cadavrele. 
Cadavre de toate mărimile și înfățișările. 

Piaţa Patru Colţuri arăta ca un abator, plină de 
toate gunoaiele urâte ale războiului, mărginită de res- 
turile ruinate ale unora dintre cele mai frumoase 
clădiri din Adua. În apropiere, răniții erau depuși în 
șiruri lungi, pe pământul prăfuit, tușind, gemând, 
cerând apă, în timp ce chirurgii plini de sânge umblau 
neputincioşi printre el. 

Câţiva soldați posomorâţi îngrămădeau deja 
morții gurkieni în mormane diforme, maldăre de 

feţe, braţe și picioare amestecate. Îi supraveghea un 
bărbat înalt, cu mâinile la spate. Generalul Kroy, me- 
reu pregătit să pună lucrurile în ordine. Uniforma 
lui neagră era mânjită cu cenușă, iar o mânecă ruptă 
ii flutura în jurul încheieturii. Pesemne luptele fu- 
seseră într-adevăr sălbatice, dacă reușiseră să-şi lase 
urmele chiar și pe înfățișarea lui impecabilă, dar 
salutul îi rămăsese neafectat. N-ar fi fost mai desă- 
vârșit nici dacă se afla la paradă. 

- Progrese, generale? 

- Se desfășoară lupte inverșunate prin cartierul 
central, Domnule Lord Mareșal! Cavaleria noastră 
a răzbit azi-dimineaţă și i-am luat prin surprindere. 
Apoi, au contraatacat, în timp ce noi aşteptam infan- 
teria. Jur că porţiunea asta de teren nenorocit și-a 
schimbat stăpânii de-o duzină de ori. Acum, însă, 
avem piaţa Patru Colţuri! Inamicul luptă din răspu- 
teri pentru fiecare palmă de pământ, dar îi impingem 
inapoi spre Zidul lui Arnault. Ia priviți! arătă el spre 
două steaguri gurkiene care stăteau rezemate de un 
perete sfărâmat, cu simbolurile aurii lucind în mij- 
locul întregului dezastru. Vor fi un decor frumos 
pentru salonul oricui, nu, domnule? 

West se uită fără să vrea spre un grup de răniţi 
care gemeau sub cele două drapele. 

— Îţi doresc să te bucuri de ele. Agriontul? 

— Veşule de-acolo sunt mai puțin bune, teamă mi-e. 
Îi respingem din greu, dar gurkienii sunt numeroși. 
Citadela e încă înconjurată complet. 

- Forțaţi mai tare, generale! 


318 Joe ABERCROMBIE 


Kroy luă iar poziția de drepți, cu un salut milităresc. 

- Da, domnule, o să-i zdrobim, nu vă faceți griji. 
Pot întreba cum se descurcă generalul Poulder în port? 

- Portul e din nou în mâinile noastre, dar gene- 
ralul Poulder... a murit. 

O scurtă tăcere. 

- A murit? repetă Kroy, palid ca un cadavru. Dar 
cum a... 

Se auzi un vuiet, ca de tunet îndepărtat, iar caii 
tresăriră, bătând din copite. Toate chipurile - al lui 
West, al lui Kroy, ale ofițerilor — se întoarseră în ace- 
laşi timp spre nord. Din direcția aceea, dincolo de 
crestele ruinelor negre de la marginea pieței, se înălța 
pe cer un nor uriaș de praf, deasupra Agriontului. 


Lumea strălucitoare se învârtea și palpita, răsu- 
nând de frumosul cântec al bătăliei, minunatul gust 
de sânge, alesul și rodnicul miros al morții. În mij- 
loc, nu mai departe de o lungime de braţ, un om 
mărunţel stătea privindu-l. 

Să vină atât de aproape de Sângerosul-Nouă? Să 
caute moartea la fel de sigur ca aruncându-se într-un 
foc pârjolitor? S-o cerșească... S-o implore. 

Dinţui aceia ascuţiţi aveau ceva familiar. O amintire 
ștearsă, de demult. Dar Sângerosul-Nouă o respinse, 
o înlătură, o aruncă în marea fără fund. Pentru el nu 
avea nicio importanță cine erau oamenii sau ce făcuseră. 
El era Marele Netezitor, iar în faţa lui toți oamenii erau 
egali. Nu avea altă grijă decât să-i prefacă pe cei vii în 

morți, și venise de mult vremea ca buna treabă să 
inceapă. Ridică sabia. 

Pământul se cutremură. 

Sângerosul-Nouă se clătină, și un zgomot năprasnic 
îl invălui, repezindu-se printre vii și morți, sfâşiind 
lumea în două. Î simţi desprinzându-i ceva în țeastă. 
Cu un mărâit, se propti pe picioare, ridicând sabia... 

Atâta doar că braţul nu voia să i se miște. 

- Nemernicul... scrâșni Sângerosul-Nouă, dar toate 
flăcările se stinseseră. Cel care se întoarse în direcţia 
zgomotului era din nou Logen. 

Un nor imens de fum cenușiu se ridica dintre zi- 
durile Agriontului, la câteva sute de pași distanță. 
Deasupra, mii de frânturi zburau spre cer învârtin- 
du-se, intinzând dâre arcuite de praf maroniu pe cer, 
ca tentaculele unui gigantic monstru al mării. Una 
păru să atingă culmea zborului chiar deasupra lor. 
Logen o privi cum cădea. La inceput, păruse o pie- 
tricică. În timp ce se rostogolea încet prin aer, își dădu 
seama că era o bucată de zidărie mare cât o căruţă. 

- Căcat... mormăi Ursuzul. 

Altceva nu era nimic de zis. Porțiunea de zid se 
prăbuși peste o clădire, chiar în mijlocul luptei. Toată 
casa se spulberă, azvârlind care-ncotro cu trupuri sfâr- 
tecate. O grindă ruptă vâjâi pe lângă Copoi, căzând 
în șanțul de apărare. În timp ce se trântea la pământ, 
Logen simţi o ploaie de pietricele lovindu-l în ceafă. 

Peste drum se zăreau vălătuci de praf înecăcios. 
Logen icni, cu o mână la față. În timp ce lumea învolbu- 
rată oscila în jurul lui, se ridică nesigur pe picioare, 

rezemat în sabie ca într-o cârjă, cu urechile încă ți- 
uindu-i, neștiind nici măcar cine era, darămite unde 
se afla. 

Lupta de lângă șanț se moleșise de tot. Oamenii 
tușeau, rătăceau prin întunecime, cu ochii căscați. 
Peste tot zăceau leșuri, nordici, gurkieni, unioniști, 
toți claie peste grămadă. Logen văzu un bărbat negri- 
cios holbându-se la el, cu sângele dintr-o tăietură de 
deasupra ochiului curgându-i pe fața plină de praf. 

Ridică sabia, scoțând un răget gutural, încercă să 
atace și nu reuși decât să se clatine într-o parte, gata 
să cadă la pământ. Ostașul gurkian își lăsă sulița de 
izbeliște și o luă la fugă prin tenebre. 


Urmă o a doua detunătură asurzitoare, și mai 
aproape, la vest. O rafală neașteptată de vânt flutură 
părul lui Jezal, îl înțepă în ochi. Săbiile scrâșniră, scoase 
din teci. Oamenii se uitau în sus, cu chipuri șocate. 

- Trebuie să mergem, ciripi Gorst, apucându-l 
strâns pe Jezal de cot. 

Glokta și ai lui porniseră deja pe o uliţă pietruită, 
cât de repede putea Superiorul să șchiopăteze. Ardee 
mai aruncă o privire peste umăr, cu ochii mari. 

— Așteaptă... 

Văzând-o astfel, Jezal simţi brusc un val de dor 
sfâșietor. Gândul că se afla, în preajma acelui olog 
dezgustător, era aproape insuportabil. Gorst, însă, ră- 
mânea neinduplecat. 

- La palat, Maiestate. 

Îl zori pe Jezal spre parc, fără o singură privire 
in urmă, cu restul Gărzii Regelui după ei. Bucăţi de 
piatră incepură să cadă pe acoperișurile din jur, să 
ricoșeze pe stradă, să răsune din armurile cavalerilor. 

— Uite-i că vin, mormăi Marovia, privind ursuz 
spre Piaţa Mareșalilor. 


Ferro stătea chircită, cu mâinile peste cap, între 
ecourile monstruoase care încă mai răsunau dinspre 
zidurile inalte şi albe. Un bolovan cât un cap de om 
căzu din cer, spărgând solul la câțiva paşi de ea, într-o 
explozie de pietriș negru care se risipi peste rume- 
gușul albicios. Alt pietroi, de zece ori mai mare, stră- 
punse acoperișul unei clădiri, ale cărei ferestre zburară 
in cioburi. Praful se învolbura pe străzi, inundând piața 
cu nori cenușii. Treptat, zgomotul se stinse. Grindina 
stârnită de mâna omului încetă, înlocuită de o tăcere 
apăsătoare. 

- Și acum? mârâi Ferro spre Bayaz. 

- Acum vor veni. 

De undeva de pe străzi se auzi un trosnet, strigăte 
de oameni, apoi un zbieret prelung, retezat dintr-odată. 
Magul se intoarse spre ea, cu fălcile mișcându-i-se nervos. 

- După ce începem, să nu te clintești din loc. Nici 
cu-o câtime. Cercurile au fost foarte atent... 

— Vezi-ţi de ce-ai tu de făcut, Magule. 

— Aşa voi face. Deschide cutia, Ferro. 

Femeia se ridică în picioare, încruntată, frecându-și 
vârfurile degetelor. Simţea că, odată ce cutia era des- 
chisă, cale de întoarcere n-avea să mai fie. 

- Acum! se răsti Bayaz. Acum, dacă vrei să te 
răzbuni! 

— Ssss... 

Dar vremea întoarcerilor rămăsese departe în 
urma ei. Se lăsă pe vine, punându-și mâna pe capacul 
de metal rece. Singura cale era pe o cărare întunecată, 
aşa cum fusese dintotdeauna. Găsi butonul ascuns și-l 
apăsă. Cutia se deschise fără zgomot, şi fiorul acela 
straniu o pătrunse, o străbătu, o năpădi toată, făcând 
să i se oprească respirația în gâtlej. 

Sămânţa era înăuntru, cuibărită pe colacii ei me- 
talici, ca o piatră oarecare, cenușie, mată. Ferro o 
cuprinse cu degetele. Grea ca plumbul și rece ca gheața. 
O ridică din cutie. 

- Bun. 

Bayaz, insă, se strâmba privind-o, cu chipul schi- 
monosit de frică și dezgust. 

Când Ferro i-o întinse, el se retrase, smucit. Pe 
frunte îi luceau broboane de sudoare. 

- Nu te apropia! 

Ferro închise cutia. Doi străjeri de-ai Uniunii, în 
armuri complete, mergeau prin piață de-a-ndăratelea, 
cu săbiile grele strânse în pumni. În mișcările lor se 
simțea teama, ca și cum s-ar fi retras din fața unei 
armate. Numai un om, insă, apăru de după colț. Un 
bărbat în armură albă, cu modele de metal strălucitor. 
Chipul său negricios era tineresc, neted și frumos, 
dar ochii-i păreau bătrâni. Ferro mai văzuse un ase- 
menea chip, în pustietățile de lângă Dagoska. 

Un Mâncător. 

Cei doi străjeri se repeziră la el în același timp, 
unul scoțând un țipăt ascuțit de luptă. Mâncătorul 
se feri fără efort de săbiile lor, înaintă fulgerător și-i 
aplică unuia o lovitură nepăsătoare cu palma. Se auzi 
un dangăt găunos, când scutul și pieptarul se 
indoiră, amândouă o dată, iar unionistul zbură prin 
aer. Se prăvăli la vreo douăzeci de pași de locul unde 
stătuse, rostogolindu-se și lăsând urme închise în 
rumegușul gălbui. Rămase nu departe de Ferro, tuși, 
scuipând o jerbă lungă de sânge, și rămase nemișcat. 

Celălalt străjer bătu în retragere. Mâncătorul se 
uita la el, cu tristețea întipărită pe chipul său perfect. 
Aerul din jurul lui se undui o clipă, sabia unionistului: 
căzu, omul scoase un chițăit prelung și se apucă de 
cap. Acesta se spulberă, împroșcând cu bucăți de 
carne și os zidul alb al clădirii din spatele lui. Trupul 
fără cap se prăbuși la pământ. Și... tăcere. 

- Bun venit în Agriont! strigă Bayaz. 

Ochii lui Ferro fură atraşi de o mișcare rapidă. 
Deasupra, sus, o siluetă în armură albă alerga pe un 
acoperiș. Făcu un salt imposibil, până pe clădirea 
următoare, şi dispăru. Pe strada de jos, o femeie se 
desprinse din umbră, intrând în piață, echipată cu o 
tunică de zale sclipitoare. Șoldurile i se unduiau în 
ritmul mersului săltat, pe față avea un zâmbet fericit 
și ținea în mână o lance lungă. Ferro înghiţi în sec, 
strângând mai tare în pumn Sămânţa. 

O parte dintr-un zid se prăbuși în spatele ei, cu pie- 
trele rostogolindu-se prin piaţă. Prin spărtură apăru un 
uriaș, cu armura și barba lungă pline de praf, ținând 

în mâini ditamai bârna bătută în ghinturi negre de fier. 
Alți doi îl urmară, un bărbat și o femeie, toți cu aceeași 
piele netedă, aceleași feţe tinere și aceiaşi ochi negri, 
bătrânești. Ferro se încruntă spre ei, în timp ce-și scotea 
sabia al cărei metal rece luci în soare. Nu-i era chiar 
de niciun folos, probabil, dar cu ea în mână se simţea 
puţin mai bine. 

- Bun venit tuturor! strigă Bayaz. Te aşteptam, 
Mamun! 

Primul dintre Mâncători se încruntă, în timp ce 
pășea cu grijă peste cadavrul fără cap. 

- Şi noi pe tine. 

Siluete albe săreau de pe acoperișurile clădirilor, 
căzând ghemuite în piață, unde se ridicau. Patru la 
număr, câte una în fiecare colț. 

- Unde-i umbra aia târâtoare de Yulwei? 

- N-a putut veni. 

- Zacharus? 

- Împotmolit în vestul ruinat, încercând să vin- 
dece un leș cu un bandaj. 

- Cawneil? 

- Prea îndrăgostită de ceea ce-a fost cândva, pentru 
a învrednici c-un gând ce-o să vină. 

- Așadar, ai rămas singur, până la urmă - în afară 
de asta, remarcă Mamun, întorcându-și privirea goală 
spre Ferro. Ciudată mai e. 

— Așa este, și deosebit de dificilă, dar nu lipsită de 
resurse. 

Ferro se încruntă, fără să spună nimic. Dacă era 
ceva de zis, putea vorbi cu sabia. 

- Mă rog... ridică Bayaz din umeri. Mereu am 
constatat că-mi sunt cel mai bun sfătuitor. 

— Aveai de ales? Ţi-ai distrus propriul ordin, cu 
mândria ta, cu aroganţa ta, cu setea ta de putere. 

Alţii și alţii ieșeau pe ușile caselor, veneau fără 
grabă de pe străzile din jur. Unii mergeau țanțoș ca 
niște lorzi. Alții se ţineau de mână, ca îndrăgostiţii. 

- Numai puterea te-a interesat, și nici măcar asta 
nu ţi-a mai rămas. Întâiul dintre Magi, și cel din urmă. 

— Aşa s-ar părea. Nu te bucuri? 

- N-am niciun motiv de bucurie, Bayaz. Fac doar 
ceea ce este necesar. 

- Aha... O luptă dreaptă? O îndatorire sfântă? 
O cruciadă, eventual? Oare metodele tale îl vor face 
pe Dumnezeu să zâmbească, ce crezi? 

Mamun ridică din umeri. 

- Dumnezeu zâmbeşte când vede rezultate. 

Tot mai multe armuri albe se revărsau în piaţă, 
răspândindu-se pe margini. Se mișcau cu o graţie nepă- 
sătoare, cu o forță lipsită de efort, cu o aroganță ne- 
mărginită. Ferro le privea încruntată, strângând într-un 
pumn Sămânţa, iar în celălalt, sabia. 

- Dacă ai vreun plan, șuieră ea, acum ar fi cel mai 
bun moment. 

Întâiul dintre Magi, însă, nu făcea decât să se uite 
cum îi înconjurau, cu mușchii feței tresărind, cu 
pumnii strângându-se și descleștându-se pe lângă trup. 

- Păcat că n-a putut să vină în vizită și Khalul 
insuși, dar văd că tot ai adus cu tine niște prieteni. 

- O sută, așa cum am promis. Câţiva au alte sarcini 
prin oraș. Și-au exprimat regretul. Cei mai mulți, însă, 
se află aici pentru tine. Sunt mai mulți decât e suficient. 

Mâncătorii stăteau nemișcaţi, răspândiţi i intr-un cerc 
larg, cu fața spre Întâiul dintre Magi, aflat în mijloc. 
Desigur, Ferro Maljinn nu simțea niciun fior de teamă. 

Totuşi, şansele erau foarte mici. 

- Răspunde-mi la o întrebare, strigă Mamun, dacă 
tot am ajuns la sfârșit: de ce l-ai omorât pe Juvens? 

— Pe Juvens? Ha! Se gândea să facă o lume mai bună, 
numai cu zâmbete şi bune intenții. Bunele intenții nu 
rezolvă nimic, iar lumea nu devine mai bună fără luptă. 
Pot să spun că eu n-am omorât pe nimeni. 

Bayaz aruncă o privire piezișă spre Ferro. Acum, 
în ochi i se zărea o strălucire febnilă, iar chelia îi sclipea 
de sudoare. 

- Dar ce importanță mai are cine pe cine a ucis 
acum o mie de ani? Cine moare azi, aia contează. 

- Adevărat. Acum, în sfârșit, vei fi judecat. 

Încet, foarte încet, cercul Mâncătorilor începu să 
se strângă, toți ca unul pășind ușor înainte, spre mij- 
locul pieţei. 

Pe chipul Întâiului dintre Magi se ivi un zâmbet 
înverşunat. 

— A, se va ţine o judecată aici, Mamun, de-asta poți 
fi sigur. Magia din lume a secat. Arta mea e doar o 
umbră a ceea ce-a fost cândva. Uiţi însă, în timp ce 
vă ghiftuiţi cu carne de om, că rădăcina puterii este 
cunoașterea. Înalta Artă am învăţat-o de la Juvens. 
Plăsmuirea am luat-o de la Kanedias. 

- Vei avea nevoie de mai mult, ca să ne înfrângi. 

- Fireşte. Pentru asta, am nevoie de un medicament 
mai întunecat. 

Aerul din jurul umerilor lui Bayaz începu să se 
unduiască. Mâncătorii se opriră, unii ridicându-și bra- 
țele în dreptul fețelor. Ferro își îngustă ochii, dar în 
piaţă nu se simţea decât cea mai slabă adiere de vânt. 
O boare subtilă, care pornea ca un val de la Întâiul din- 
tre Magi, ridicând rumegușul de pe pietre și purtându-l 
intr-un nor alb spre marginile Pieței Mareșalilor. 

Mamun cobori privirea - și se încruntă. Sub pi- 
cioarele sale se zărea un luciu metalic, dintre pietre. 
Cercuri, şi linii, şi simboluri, şi iar cercuri în alte 
cercuri, acoperind toată întinderea pieţei cu un singur 
desen vast. 

- Unsprezece semne, spuse Bayaz, şi unsprezece 
semne inversate. Fier. Stins cu apă sărată. O imbună- 
tățire sugerată de cercetările lui Kanedias. Glustrod 
folosea sare brută. Asta a fost greșeala lui. 

Mamun ridică din nou capul. Calmul acela înghe- 
țat i se ștersese de pe chip. 

- Doar nu vrei să spui... 

Ochii negri se îndreptară rapid spre Ferro, cobo- 
rând apoi asupra mâinii ei, strânsă în jurul Seminţei. 

- Nu! Prima Lege... 

— Prima Lege? își dezveli Magul dinții. Legile sunt 
pentru copii. Ăsta-i un război, iar în război, singura 
crimă e aia de a pierde. Cuvântul lui Euz? 

Buza i se răsfrânse. 

- Ha! N-are decât să vină şi să mă oprească! 

- Destul! 

Unul dintre Mâncători se repezi inainte, sărind 
peste cercurile metalice, spre centrul lor. Ferro căscă 
gura, când piatra din mâna ei deveni dintr-odată 
cumplit de rece. În jurul lui Bayaz, aerul dansa, se 
răsucea, ca și cum Magul s-ar fi oglindit într-un iaz 
unduitor. 

Mâncătorul țâșni în sus, cu gura căscată și lama 
sabiei strălucind. Și dispăru. Dispărură incă doi, din 
spatele lui. În locul unde stătuseră, piaţa era mânjită 
cu o dâră prelungă de sânge. Ochii lui Ferro o urmă- 
riră, dilatându-se tot mai mult. Era stupefiată. 

În clădirea din spatele celor doi se căscase o 
spărtură uriașă, din temelie până la înălțimea ame- 
țitoare a acoperișului. Un canion enorm, mărginit 
cu pietre zdrobite, tencuială atârnând, grinzi frânte 
și geamuri sparte. De pe marginile sfărâmate ploua 
cu praf, în groapa imensă ivită dedesubt, iar prin aer 
fluturau hârtii rupte. Din mijlocul haosului se auzi 
un zbieret subțire, chinuit. Un suspin. Un vaiet de 
durere. Multe voci. Vocile celor care se refugiaseră 
in acea clădire. 

Ghinionul lor. 

Gura lui Bayaz se arcui încet într-un zâmbet. 

- Merge, șopti el. 


CĂRĂRI ÎNTUNECATE 


Jezal trecu grăbit pe sub arcada înaltă, intrând în 
grădina palatului, cu cavalerii în jur. Era remarcabil 
că Înaltul Judecător Marovia reuşise să țină pasul cu 
ei, în timp ce goneau prin Agriont, dar bătrânul nu 
părea aproape deloc obosit. 

- Ferecați porțile! mugi el. Porțile! 

Enormele batante fură închise şi zăvorâte cu două 
bârne groase cât catargele corăbiilor. Jezal își ingădui 
să respire puţin mai ușor. Poarta aceea masivă îi dădea 
un sentiment liniștitor, ca și înălțimea și grosimea 
zidurilor de incintă, și numărul apreciabil de oameni 
bine instruiți și înarmaţi care le apărau. 

Marovia îi puse o mână pe umăr, cu blândeţe, 
incepând să-l conducă pe cărarea pietruită, spre cea 
mai apropiată ușă de intrare în palat. 

—- Ar trebui să găsim cel mai sigur loc cu putinţă, 
Maiestate... 

Jezal îi dădu mâna la o parte. 

- Vrei să mă încui în dormitor? Sau să mă ascund 
in beci? Voi rămâne aici, ca să coordonez apărarea... 

Un urlet prelung, ingheţându-le tuturor sângele-n 
vene, se auzi de dincolo de zid, reverberând prin gră- 
dinile pustii. Parcă i-ar fi străpuns în trup o gaură 
prin care 1 se scurgea cu repeziciune toată siguranța 
de sine. Porţile se zgâlțâiră ușor în zăvoarele groase, 
iar ideea de a se ascunde în pivniţă deveni atractivă 
cu o iuţeală uimitoare. 

- Alinierea! lătră glasul ascuţit al lui Gorst. Pen- 
tru Rege! 

În jurul lui Jezal se formă cât ai clipi un perete de 
oameni în armuri grele, cu săbiile scoase și scuturile 
ridicate. Alţii îngenuncheară în față, scoțând săgețile 
din tolbe și încordându-și arcurile masive. Toți ochii 
stăteau ațintiți spre poartă. Aceasta se scutură din nou, 
cu scârțâieli slabe. 

- Acolo, jos! strigă cineva de pe ziduri. Acolo... 

Urmă un țipăt ascuţit și prelung, iar un om în 
armură se rostogoli de pe metereze, strivindu-se la 
pământ. Trupul îi zvâcni o dată și rămase nemișcat. 

- Cum... murmură cineva. 

De pe ziduri căzu o siluetă albă, invârtindu-se gra- 
țios prin aer, pentru a cădea cu zgomot pe cărare, în 
faţa lor. Se ridică. Era un om cu piele oacheșă, echipat 
intr-o armură albă cu auriu și cu chipul neted ca al 
unui băiețandru. În mână ţinea o suliță de lemn închis 
la culoare, cu o lamă lungă, curbată, la capăt. Jezal 
se uită la el, şocat, iar omul îi susținu privirea, fără 
NICIO expresie. În ochii aceia negri se zărea ceva, sau 

mai bine zis lipsea ceva. Jezal iși dădu seama că acela 
nu era om. Era un Mâncător. Unul dintre cei ce încăl- 
caseră A Doua Lege. Unul dintre Cele O Sută De Cu- 
vinte ale lu: Khalul, venit să încheie vechile socoteli 
cu Întâiul dintre Magi. Se părea, cam pe nedrept, că 
răfuiala lor ajunsese cumva să-l includă și pe Jezal. Mân- 
cătorul ridică o mână, cu un gest ca de binecuvântare. 

- Fie ca Dumnezeu să ne primească pe toți în cer. 

- Trageți! chițăi Gorst. 

Arbaletele țăcăniră, săgețile șuierară. Câteva rico- 
şară din armura Mâncătorului, altele două i se 
infipseră în carne — una sub pieptar, cealaltă în umăr. 
O săgeată îi trecu drept prin față, rămânând cu 
penele ieșite pe sub ochi. Orice om ar fi căzut mort 
in fața lor. Mâncătorul se repezi înainte cu o iuţeală 
uluitoare. 

Unul dintre cavaleri își ridică arcul, într-o încercare 
jalnică de a se apăra. Lancea i-l despică în două și-i reteză 
trupul pe mijloc, apoi mușcă din altul, cu un dangăt 
răsunător, trimițându-l de-a berbeleacul prin aer, până 
intr-un copac, la zece pași distanţă. Primul cavaler scoase 
un șuierat straniu, în timp ce jumătatea de sus a tru- 
pului i se răsturna pe cărare, improșcându-i cu sânge 
pe ostașii năuciți. 

Jezal fu smucit înapoi, fără să mai poată vedea 
nimic decât frânturi de mișcare printre gărzile lui de 
corp. Auzea zbierete și gemete, zăngăneli metalice, 
vedea săbii lucind, jerbe de sânge țâșnind. Un trup 
in armură zbură prin aer, ca o păpușă de cârpe, izbin- 
du-se de un zid, în cealaltă parte a grădinii. 

Trupurile se răzlețeau. Mâncătorul, înconjurat, își 
învârtea lancea în cercuri orbitoare. Sfâşie umărul unui 
om, de-l făcu să cadă la pământ țipând, iar forţa lovi- 
turii frânse lancea, a cărei lamă se înfipse în țărână. 
Un cavaler atacă din partea cealaltă, străpungându-l 
pe Mâncător prin spinare, până când vârful lucitor al 
halebardei ieși din pieptarul armurii, deloc înroșit de 
sânge. Alt cavaler îi zbură brațul cu o secure, iar din 
ciot sări praf. Mâncătorul scoase un zbieret și-l izbi 
in piept cu dosul mâinii, indoindu-i platoșa și dobo- 
rându-l la pământ. 

O lovitură de sabie străbătu armura albă, stârnind 
praf ca dintr-un covor bătut. Jezal se uita prosteşte, 
in timp ce Mâncătorul venea spre el. Gorst îl impinse 
intr-o parte, mârâind când îşi luă avânt cu sabia 
pentru a și-o trânti în grumazul Mâncătorului, cu o 
bufnitură cărnoasă. Acesta dădu din braţe, mut, cu 
capul atârnându-i doar de un zgârci și șuvoaie de praf 
maroniu curgându-i din răni. Se agăță de Gorst cu 
mâna rămasă, iar omul se clătină, schimonosit de 
durere, căzând în genunchi când Mâncătorul îi răsuci 
braţul la spate. 

- Poftim cerul, ticălosule! 

Sabia lui Jezal reteză ce mai rămăsese din gât, az- 
vârlind capul Mâncătorului pe iarbă. Trupul îi dădu 
drumul lui Gorst, care-și prinse cu cealaltă mână antre- 
braţul îndurerat; forma mâinii Mâncătorului i se înti- 
părise în armura masivă. Încet, trupul decapitat căzu 
pe-o parte. 

- Blestemăția naibii... 

Jezal se apropie și dădu un șut capului, privindu-l 
cum se rostogolea săltând prin grădină, până într-un 
rond de flori, cu o dâră de pulbere în urmă-i. Trei oa- 
meni înconjurară trupul, cu răsuflările grele răsunân- 
du-le din coifuri, în timp ce-l sfârtecau în bucăţi cu săbiile 
lucitoare. Degetele Mâncătorului încă mai tresăreau. 

- Sunt făcuţi din praf... șopti unul. 

Marovia privi încruntat rămășițele. 

— Unii, da. Alţii sângerează. Fiecare e altfel, Ar 
fi bine să intrăm în palat! strigă el, pornind grăbit 
prin grădină. Vor mai veni și alții! 

— Alții? 

Doisprezece cavaleri din Garda Regelui zăceau 
morți. Jezal înghiți în sec, în timp ce număra 
trupurile zdrobite, ciopârțite, hăcuite, pline de sânge. 
Cei mai buni oameni pe care-i avea de oferit Uniunea, 
imprăștiaţi prin grădina palatului ca nişte maldăre de 
fier vechi între frunzele veştede. 

- Ma: vin? Dar cum o să ne... 

Porţile se cutremurară. Jezal întoarse brusc capul 
într-acolo. Curajul orbesc al luptei i se risipea rapid, 
inlocuit de o panică bolnăvicioasă. 

- Pe-aici! răcni Marovia, chemându-l cu gesturi 
disperate, în timp ce ţinea deschisă o ușă. 

Nu părea să aibă altă cale. Jezal se grăbi să urce spre 
el, cizma aurită i se poticni de a treia treaptă și căzu 
pe burtă, dureros. În spatele lui se auzi un trosnet, un 
scrâșnet, un scârțâit de lemn și metal. Întorcându-se 
pe spate, văzu cum porțile zburau într-un nor de 
țăndări. Scânduri rupte se invârteau prin aer, cuie 


334 Joe ABERCROMBIE 


indoite ricoșau piuind de pe pietrele aleilor, aşchule 
se așterneau ușor pe iarbă. 

O femeie intră cu pas săltat pe poarta spartă, cu 
aerul încă vibrând ușor în jurul trupului ei înalt și 
subțiratic. O femeie palidă, cu păr lung, auriu. O alta 
mergea pe lângă ea, arătând întocmai la fel — atâta doar 
că pe partea stângă era stropită cu sânge din cap până-n 
picioare. Două femei, cu zâmbete încântate pe feţele 
lor identice, frumoase, perfecte. Una dintre ele plesni 
peste cap un Cavaler Vestitor ce le atacase, smulgân- 
du-i de pe țeasta sfărâmată coiful înaripat, care își luă 
zborul învârtindu-se prin aer. Cealaltă își întoarse 
ochii negri și goi spre Jezal. Acesta se chinui să se 
adune pe picioare și o luă la goană, gâfâind de spaimă, 
se strecură pe lângă Marovia şi ajunse în holul întu- 
necos, mărginit cu armuri și panoplii vechi. 

Gorst și câțiva Cavaleri din Garda Regelui se bu- 
luciră după el. În spatele lor, lupta fără sorţi de iz- 
bândă din grădină continua. Un om își ridică arcul, 
numai ca să explodeze într-o ploaie de sânge. Un trup 
în armură căzu peste un cavaler tocmai când acesta 
se întorcea să fugă, îl aruncă lateral printr-o fereastră, 
cu sabia sărindu-i din mână. Altul alergă spre ei, cu 
braţele pistonând pe lângă trup, se prăvăli la câțiva 
paşi distanță şi începu să se zbată pe jos, cu flăcări 
ieșindu-i prin articulațiile armurii. 

- Ajutor! se văicărea cineva. Ajutaţi-mă! Aju... 

Cu brațul nevătămat, Gorst trânti ușile masive, iar 
unul dintre oamenii lui împinse zăvorul gros în scoabe. 
Apoi, se apucară să smulgă de pe pereţi diverse sulițe 

și halebarde, printre care și o prăjină cu un steag vechi 
de luptă în capăt, ca să proptească ușa cu ele. 

Jezal se retrăgea deja, cu pielea leoarcă de sudori reci 
pe sub armură, strângând în mână garda sabiei, mai mult 
ca să se simtă în siguranță decât pentru a lupta. Suita, 
drastic împuţinată, îl urma ezitant — Gorst, Marovia și 
incă cinci doar, cu gâfâielile ingrozite reverberând prin 
culoarul întunecos și cu privirile spre ușă. 

- Poarta dinainte nu i-a ţinut în loc, șopti Jezal. 
De ce-ar rezista asta? 

Nu-i răspunse nimeni. 


- Țineţi-vă firea, domnilor, spuse Glokta. Ușa, 
te rog. 

Mercenarul gras lovi cu securea ușa din față a 
Universităţii. Așchule zburară în toate părțile. Sub 
prima izbitură, ușa vibră, la a doua se cutremură, iar 
a treia o sparse. Piticul cu un ochi se strecură înăuntru, 
cu câte un cuțit în fiecare mână, urmat indeaproape 
de Cosca, acesta scoțându-și sabia. 

- Liber, se auzi glasul cu accent styrian, da? cam 
mucegăit. 

- Excelent, răspunse Glokta, întorcându-se spre 
Ardee. Ar fi bine să rămâi mai la urmă. 

Epuizată, femeia dădu din cap. 

- Şi eu mă gândeam la fel. 

Glokta trecu pragul, șchiopătând dureros. Merce- 
narii în negru îl urmară, ultimul dintre ei trăgându-l 
și pe Goyle de mâinile bandajate. Și iatd-må pe aceleași 
cărări de prima oară când am vizitat mormanul ăsta 

prăfuit, cu atâtea luni în urmă. Înainte de vot. Înainte 
chiar și de Dagoska. Ce minunat e c-am venit iar... 

Porniră pe culoarul întunecos, pe lângă tablourile 
murdare ale Adepțuilor uitaţi, pe podelele șubrede care 
trosneau sub cizmele mercenarilor. Glokta intră în 
vasta sală de mese. 

Adunătura diformă a Practicienilor stătea răspân- 
dită prin încăperea slab luminată, la fel ca data trecută. 
Cei doi bărbați identici din Suljuk, cu săbiile lor înco- 
voiate. Lunganul, slăbănogul, negricioșii cu securile 
lor, nordicul cel uriaș și desfigurat. Și așa mai departe. 
Zece cu totul. Cum or fi șezut aici tot timpul, mă întreb, 
doar ameninţându-se unii pe alții? 

Vitari se ridicase deja de pe scaun. 

- Parcă ţi-am spus să nu mai apari pe-aici, ologule. 

- Am încercat, crede-mă că am încercat, dar nu-mi 
puteam şterge din minte amintirea zâmbetului tău. 

- Ho, ho, Shylo! 

Cosca intră și el, răsucindu-și cu o mână vârfurile 
unse ale mustăţii, în cealaltă ținând sabia. 

- Cosca! Tu chiar nu mori niciodată? 

Vitari lăsă să-i cadă din mână un cuţit în formă 
de cruce, care zăngăni pe podele, la capătul unui 
lanţ lung. 

- Pare să fie ziua oamenilor pe care speram să nu-i 
mai văd în viaţa mea. 

Practicienii ei o înconjurară, scoțându-și săbiile din 
teci, luând de pe masă topoarele, ghioagele și sulițele. 
Mercenarii tropăiau și ei în sală, cu propriile arme 
pregătite. Glokta își drese glasul. 

- Cred c-ar fi mai bine pentru toată lumea să dis- 
cutăm ca nişte oameni civilizaţi... 

- Vezi pe cineva civilizat pe-aici? scrâşni Vitari. 

Că bine zici... Un Practician sări pe masă, făcând 
tacâmurile să clănțăne. Mercenarul ciung își agită câr- 
ligul prin aer. Cele două grupuri înarmate până-n dinți 
se apropiau încet unul de altul. După câte se părea, 
Cosca și ai lui aveau să-și merite plata. Se anunţă o 
veselă baie de sânge, cutez a spune, iar rezultatul oricărei 
băi de sânge e de o imprevizibilitate notorie. Una peste 
alta, aș prefera să nu pariez pe nimeni. 

— Păcat de copiii voştri! Păcat de ei, că nu-i nimeni 
civilizat printre voi! 

Sprâncenele portocalii ale lui Vitari se îmbinară 
cu furie. 

- Sunt departe de aici! 

— A, mă tem că nu. Două fete și un băiat? Frumoşi, 
cu păr roșu ca flacăra, la fel ca al mamei lor? 

Prin care poartă ar trece? Gurkienii au venit de la 
apus, așa că... 

- Au fost opriţi la poarta de răsărit și luaţi în 
custodie, continuă Glokta, scoțându-și în afară buza 
de Jos. Custodie de protecție. Ştii, trăim timpuri 
cam periculoase pentru a ne lăsa copiii să hoină- 
rească pe străzi. 

Deși Vitari avea mască, pe chip i se putu distinge 
groaza. 

- Când? şuieră ea. 

Când și-ar fi trimis o mamd iubitoare copiii la 
adăpost? 

- Păi, chiar în ziua sosirii gurkienilor, desigur, știi 
foarte bine. 

Felul cum i se măriră ochii îi dădu de veste că 
ghicise corect. Și acum, să răsucim cuțitul. 

- Totuși, nu-ți face griji, sunt la loc sigur. Prac- 
ticianul Severard servește drept doică. Dar, dacă nu 
mă întorc... 

- Nu te-ai atinge de ei. 

- Ce-aveţi cu toții azi? Limite dincolo de care nu 
se poate trece? Oameni de care nu m-aș atinge? protestă 
Glokta, cu cel mai revoltător rânjet. Copii? Speranțe, 
perspective, toată viața înaintea lor? Îi dispreţuiesc pe 
netrebnicii ăia pricăjiți! declară el, ridicând din umerii 
stâlciți. Dar poate că mă cunoşti mai bine, totuşi. Dacă 
ţii morțiș să joci viețile copiilor tăi la zaruri, cred că 
putem afla. Sau, am putea ajunge la o înțelegere, așa 
cum am făcut în Dagoska. 

- Ei, căca-m-aș! mârâi unul dintre Practicieni, 
săltându-și securea, cu un pas inainte. Și atmosfera de 
violență mai face încă un pas amețit spre... 

Vitari ridică mâna, cu palma înainte: 

- Nu mișca. 

- Au copii - ei, și? Pentru mine nu-nseamnă nimic. 
Și nici pentru Sult n-o să-nsemneeeeeee... 

O fulgerare metalică, un zornăit de lanţ, și Prac- 
ticianul se împletici înainte, cu sângele șiroindu-i din 
beregată. 

Cuţitul cruciform reveni în mâna lui Vitari. 
Acesta îl fulgeră iar pe Glokta cu privirea. 

- O înţelegere? 

- Exact. Voi staţi aici. Noi trecem. N-aţi văzut 
nimic, n-aţi auzit nimic — cum se zice în cartierele 
vechi ale orașului. Ştii destul de bine că-n Sult nu poți 
avea încredere. În Dagoska, te-a lăsat la câini, nu? Și, 
oricum, e terminat. Gurkienii bat la ușă. E timpul 
să încercăm ceva nou, nu crezi? 

Masca lui Vitari se deformă, după mișcările gurii. 
Gândim, gândim... Ochii măcelarilor ei scânteiau, la- 
mele armelor luceau. Să nu pui ceva la cale, javră, să 
nu-ndrăznești... 

- În regulă! 

Făcu un semn, iar Practicienii se retraseră, nemul- 
țumiţi, continuând să se uite încruntați la mercenari. 
Vitari dădu din capul cu păr țepos spre o ușă din partea 
opusă a sălii. 

- Pe culoarul de-acolo, în jos, pe scara din capăt, 
şi-o să dați de-o ușă. O ușă cu ferecături negre de fier. 

- Excelent. 

Câteva vorbe pot fi mult mai eficiente decât o mul- 
time de arme, chiar şi în vremuri ca astea. Glokta o 
luă din loc, urmat de Cosca şi oamenii lui. 

Vitari privi incruntată după ei, cu ochii îngustaţi 
ca două fante ucigătoare. 

— Dacă te-atingi c-un deget de... 

- Da, da, făcu Glokta un gest de lehamite. Teroarea 
mi-e nemărginită. 


Un moment domni tăcerea, în timp ce resturile 
clădirii sparte se dărâmau nestingherite pe marginea 
Pieței Mareșalilor. Mâncătorii stăteau în cerc, la fel 

de uimiţi și șocați ca Ferro. Bayaz părea singurul 
neatins de proporțiile distrugerii. Chicotitul lui aspru 
răsună în piață, cu ecouri. 

- Merge! strigă el din nou. 

- Nu! urlă Mamun, iar Cele O Sută De Cuvinte 
dădură năvală înainte. 

Veneau tot mai aproape, cu lamele lustruite ale 
frumoaselor arme fulgerând, cu gurile hulpave căscate, 
cu dinții albi lucitori. Și mai aproape, şiroind spre 
centru cu o iuțeală cumplită, țipând într-un coral urii 
care făcea ca până și lui Ferro să-i îngheţe sângele. 

Bayaz, însă, râdea. 

— Să înceapă judecata! 

Ferro mârâi printre dinţii strânși, în timp ce răceala 
Seminţei îi ardea palma. O rafală de vânt puternic mă- 
tură piaţa, pornind din mijloc, trimițându-i pe Mân- 
cători de-a rostogolul ca pe niște frunze uscate. Zgâlțâ: 
toate ferestrele, smulse din țâțâni fiecare ușă, nu lăsă 
o clădire cu acoperişul la locul lui. 

Marile porţi cu intarsii ale Rotondei Lorzilor se 
dădură de perete, apoi săriră din balamale, zburând 
prin piață. Tone de lemn, învârtindu-se prin aer ca 
niște hârtii duse de furtună. 'Tăiară o brazdă nebunească 
printre Mâncătorii neputincioşi. Sfârtecară trupurile 
în armuri albe, aruncând carencotro cu membre, îm- 
proşcând cu jerbe de sânge și vălătuci de praf. 

Mâna lui Ferro vibra, până la jumătatea antebra- 
țului. Respira cu gâfâieli repezi, în timp ce răceala i se 
răspândea prin vene, prin toate părțile trupului, înghe- 
țându-i măruntaiele. Sămânţa tremura, încețoșată, ca 

şi cum ar fi privit-o prin apa unui pârâu iute. Vântul 
ti biciuia ochii, în timp ce siluetele albe erau azvâr- 
lite prin văzduh ca niște jucării, zvârcolindu-se prin- 
tr-un uragan de cioburi de sticlă, frânturi de lemn, schije 
de piatră. Doar vreo duzină se mai ţineau pe picioare, 
agățaţi de pământ, cu părul strălucitor fluturându-le 
pe capete, încercând cu disperare să reziste vântoasel. 

O siluetă întinse mâna spre Ferro, mârâind. Era 
o femeie, cu zalele lucitoare fâlfâind și degetele răș- 
chirate prin aerul șuierător. Venea mai aproape, și mai 
aproape... O față netedă, mândră, cu disprețul 
intipărit pe ea. 

La fel ca fețele Mâncătorilor care o atacaseră lângă 
Dagoska. Ca feţele negustorilor de sclavi care-i fura- 
seră viaţa. Ca faţa lui Uthman-ul-Dosht, care zâm- 
bise văzându-i mânia și neputința. 

Răcnetul de furie al lui Ferro se contopi cu urletul 
vântului. Nu ştiuse că putea mânui o sabie cu atâta 
putere. Expresia şocată abia avu timp să se contureze 
pe fața perfectă a Mâncătoarei, înainte ca lama 
curbată să-i reteze, din aceeaşi mișcare, braţul întins 
și capul de pe umeri. Trupul mutilat fu luat de vânt, 
cu praful zburându-i din rănile căscate. 

Aerul era plin de forme învălmășite. Ferro rămase 
incremenită, în timp ce resturile se învârtejeau prin jurul 
ei. O bârnă se înfipse în pieptul unui Mâncător care se 
zbătea și-l luă cu ea, zbierând, tot mai sus prin văzduh, 
străpuns ca o lăcustă de un ac. Altul fu spulberat 
dintr-odată, într-un nor de sânge și carne, rămășițele 
fiindu-i aspirate în spirală spre cerul tremurător. 

Mâncătorul cel mare, cu barbă, se chinuia să îna- 
inteze, ridicându-și bâta uriaşă deasupra capului și 
mugind cuvinte pe care nimeni nu le putea auzi. Prin 
aerul care pulsa și se răsucea, Ferro îl văzu pe Bayaz 
inălțând o sprânceană spre el, îi văzu buzele arti- 
culând un singur cuvânt: 

- Arzi. 

Preţ de-o clipă, Mâncătorul se învăpăie ca o stea, 
imaginea lui întipărindu-se albă în ochii lui Ferro. 
Apoi, oasele înnegrite îi fură smulse în furtună. 

Doar Mamun mai rămăsese. Avansa cu greu, tå- 
rându-și picioarele peste pietre, peste fier, pas cu pas, 
în disperare, spre Bayaz. O jambieră a armurii i se des- 
prinse de picior și zbură înapoi, rotindu-se prin aerul 
innebunit, după care o urmă şi o apărătoare de umăr. 
Stofa ruptă flutura. Pielea chipului schimonosit începu 
să se vălurească și să se întindă peste oase. 

- Nu! 

Un braţ încordat, cu degetele rășchirate, se întinse 
deznădăjduit spre Întâiul dintre Magi, vrând să-l apuce. 

- Ba da, replică Bayaz, cu aerul din jurul chipului 
său zâmbitor tremurând ca arșița deșertului. 

Unghule fură smulse de pe degetele lui Mamun, 
brațul întins i se îndoi inapoi, se rupse, sări din umăr. 
Pielea imaculată se jupuia de pe oase, fâlfâind ca o pânză 
de corabie în furtună, iar praful maroniu îi zbura din 
trupul sfâşiat ca o furtună de nisip peste dune. 

Dintr-odată, fu smuls din loc şi izbit de un perete, 
aproape de streașina uneia dintre cele mai inalte clădiri. 
Lăsă o gaură dintr-ale cărei margini începură să 

țâşnească pietre, rostogolindu-se în afară şi în sus. Se 
alăturară hârtiilor, lemnelor, platoşelor, bolovanilor 
care zburau prin jurul pieței, tot mai repede și mai 
repede, un cerc al nimicirii care se suprapunea peste 
cercurile de fier din caldarâm. Ajunse la nivelul cel mai 
de sus al clădirilor, urcă şi mai mult. Lovea şi spulbera 
tot ce întâlnea în cale, smulgând alte pietre, sticlă, lemn, 
metal, carne, din ce în ce mai întunecat, mai rapid, mai 
zgomotos şi mai puternic, de la o clipă la alta. 

Peste furia demențţială a vântului, Ferro abia auzi 
glasul lui Bayaz: 

- Dumnezeu zâmbeşte când vede rezultate. 


Copoiul se ridică în picioare și-și scutură capul chi- 
nuit de durere, aruncând în jur cu țărână. Pe braţ îi 
curgea sânge, roșu pe albul cămășii. Se părea că lumea 
nu se sfârşise, la urma urmei. 

Se părea că fusese la un pas, totuși. 

Podul şi turnul porții dispăruseră. În locul lor nu 
mai era decât o grămadă uriașă de moloz și un hău 
căscat prin ziduri. Atât, și mult praf. Unii oameni 
încă mai ucideau, dar cei mai mulți umblau rătăciţi, 
inecaţi, gemând, clătinându-se printre dărâmături, 
fără vlagă. Copoiul știa prea bine cum se simțeau. 

Cineva se cățăra pe maldărul de resturi din locul 
unde fusese șanțul, îndreptându-se spre spărtură. Ci- 
neva cu o claie de păr încâlcit și o sabie lungă în 
mână. 

Cine altul, dacă nu Logen Nouădegete? 

- Of, căca-m-aș... înjură Copoiul. 

Lui Logen îi veniseră brusc niște idei al naibii de 
smintite, dar ăsta nu era nici pe departe cel mai rău 
lucru. Cineva Îl urma peste acea punte de resturi. Fior, 
cu securea în mână, cu scutul pe braț şi cu chipul 
murdar încruntat ca al unui om care pune ceva necurat 
la cale. 

- Of, căca-m-aş! 

Ursuzul ridică din umerii acoperiţi de praf. 

- Mai bine ia-te după ei. 

- Mda. 

Copoiul îl impunse cu degetul mare pe Tichie 
Roșie, care tocmai se ridica de la pământ, scuturându-și 
haina de praf. 

- Adună niște flăcăi, bine? spuse el, arătând spre 
spărtură cu vârful sabiei. O luăm pe-acolo. 

La naiba, da-l tăia pișarea, ca de obicei. 


Jezal se retrăgea prin coridorul întunecos, abia 
indrăznind să respire măcar, cu sudoarea încleindu-i 
palmele, gâtul, șalele. 

- Ce mai așteaptă? mormăi un glas. 

De sus se auzi un trosnet uşor. Jezal ridică privirea 
spre grinzile negre. 

— Aşi auzit... 

O formă trecu prin tavan și se prăvăli pe par- 
doseala culoarului, ca un vălmășag albicios, strivindu-l 
pe unul dintre Cavalerii din Garda Regelui. Picioarele 
femeii lăsară două adâncituri în pieptarul armurii, pe 
când prin vizieră țâşnea sânge. 

Îi zâmbi lui Jezal: 

- Salutări de la Profetul Khalul. 

- Pentru Uniune! răcni un alt cavaler, repezin- 
du-se la atac. 

O clipă, sabia-i șuieră prin aer spre ea. În clipa 
următoare, femeia era de cealaltă parte a coridorului. 
Lama zăngăni fără rost pe pietrele pardoselii, iar omul 
se clătină înainte. Femeia îl apucă de subsuori, își 
indoi puţin genunchii şi, cu un țipăt, îl aruncă spre 
tavan. Tencuiala fărâmițată căzu peste ceilalți, în timp 
ce femeia înhăţa de ceafă încă un cavaler și-l dădea 
cu capul de perete - atât de tare, încât nefericitul 
rămase cu craniul înțepenit în zidăria spartă și cu 
picioarele bălăbănindu-se. Săbii străvechi căzură din 
scoabe, clănțănind în jurul trupului inert. 

- Pe-aici! 

Înaltul Judecător îl trase pe Jezal, amorţit și 
neputincios, spre o ușă dublă, aurită. Gorst ridică 
o cizmă grea, aplică un șut zdrobitor, iar ușile se 
dădură de perete. Năvăliră în Camera Oglinzilor, 
degajată de numeroasele mese care se aflaseră aco- 
lo în seara nunții lui Jezal - un pogon pustiu de 
dale lustruite. 

Jezal o luă la fugă spre uşa din partea opusă, cu 
paşii grei și respiraţia la fel de grea, șuierătoare, 
infricoșată, reverberând prin uriașa sală. Se văzu pe 
sine, alergând deformat, în oglinzile din față, în 
oglinzile de pe laturi. Ridicolă priveliște. Un rege 
bufon, fugind prin propriul lui palat, cu coroana 
strâmbă, cu chipul brăzdat de cicatrice nădușit, fleş- 
căit de groază și oboseală. Se opri alunecând, gata 

să cadă pe spate de-atâta grabă, iar Gorst aproape că 
se ciocni de spatele lui. 

Una dintre gemene stătea așezată pe dușumea, lângă 
ușă, cu spatele la oglinda de pe perete, reflectată în ea, 
ca și cum s-ar fi rezemat de propria ei soră. Ridică lan- 
guros o mână, pătată stacojiu cu sânge, și-i făcu semn. 

Jezal se răsuci spre ferestre. Înainte de a se putea 
măcar gândi să sară, una dintre ele se sparse, aruncând 
cu frânturi în cameră. Cealaltă soră geamănă se ros- 
togoli înăuntru, printr-o ploaie de cioburi scânteietoare, 
se dădu de-a dura de ma: multe ori pe pardoseala 
lucioasă, apoi se săltă în picioare și mai alunecă puţin 
până se opri. 

Își trecu o mână prin părul auriu, căscă, plesni din 
buze şi-l întrebă: 

- Ai avut vreodată sentimentul că altcineva are 
parte de toată distracţia? 


RECUNOAȘTERI 


Tichie Roșie avusese dreptate. Nu era niciun 
motiv să moară cineva acolo. Nimeni decât Sânge- 
rosul-Nouă, cel puțin. Era timpul ca nemernicul să-și 
asume partea lui de vină. 

- Încă viu, şoptea Logen. Încă viu.. 

Se furișă pe lângă colțul unei clădiri albe şi ajunse 
în parc. 

Își amintea locul acela plin de oameni. Râzând, 
mâncând, vorbind. Acum, nu se mai auzeau râsete. 
Vedea trupuri risipite pe iarbă. Unele în armuri, altele 
nu. De undeva, auzea un vuiet vag - o bătălie inde- 
părtată, poate. În apropiere, nimic altceva decât șuie- 
ratul vântului printre crengile desfrunzite și scrâşnetul 
propriilor lui paşi pe pietriș. Pielea-l furnica, în timp 
ce mergea spre zidul înalt al palatului. 

Ușile masive dispăruseră, doar balamalele indoite 
mai atârnau în arcadă. Grădina din cealaltă parte era 
plină de cadavre. În armuri, toate îndoite și însân- 
gerate. Mulţi zăceau pe cărarea din faţa porţii, 

zdrobiţi și striviți de parcă i-ar fi lovit un ciocan uriaș. 
Unul era secționat complet în jumătate, cele două 
bucăți zăcând într-o baltă de sânge închegat. 

În mijlocul carnajului stătea în picioare un om. Avea 
pe el o armură albă, stropită de sânge. Prin grădină sufla 
vântul, iar părul negru îi flutura în jurul feței oacheșe, 
cu pielea netedă și perfectă ca a unui copil mic. Privea 
încruntat un trup căzut la picioarele lui, dar ridică ochii 
când Logen intră pe poartă. Fără ură sau teamă, nici 
fericit și nici trist. Nu avea nicio expresie. 

- Te afli departe de casă, spuse el, în limba nordică. 

- Și tu, răspunse Logen, privindu-i chipul gol. Eşti 
Mâncător? 

- Această crimă sunt nevoit s-o recunosc. 

- Toţi suntem vinovaţi de câte ceva. 

Logen își cumpăni sabia în mână. 

- Deci, începem? 

- Am venit aici să-l ucid pe Bayaz. Nu pe altcineva. 

Rotindu-și privirea peste cadavrele sfârtecate din 
grădină, Logen replică: 

— Și atunci asta ce mai e? 

- Odată ce ţi-ai pus în minte să ucizi, e greu să 
mai alegi numărul morților. 

- Asta așa e. Sângele nu-ţi aduce decât și mai mult 
sânge, cum îmi spunea tatăl meu. 

- Înțelept om. 

- Numai de l-aș fi ascultat. 

- E greu, uneori, să ştii care este... adevărul. 

Mâncătorul își ținu înaintea ochilor mâna dreaptă, 
plină de sânge, privind-o încruntat. 

— Se cuvine ca un om drept să aibă... îndoieli. 

- Mie-mi spui? Nu pot zice c-aș cunoaște prea 
mulți oameni drepți. 

- Cândva, am crezut că ştiam câţiva. Acum nu 
mai sunt atât de sigur. Trebuie să ne luptăm? 

Logen trase adânc aer în piept: 

- Se pare că da. 

- Aşa să fie. 

Atacă atât de repede, încât Logen abia avu timp 
să ridice sabia, necum să mai și lovească. Se aruncă 
intr-o parte, dar tot primi în coaste o lovitură - de cot, 
de genunchi, de umăr... Poate fi greu să spui sigur, 
când te dai de-a dura pe iarbă și toate se rostogolesc 
în jurul tău. Încercă să se ridice și descoperi că nu 
putea. Abia reuși să-și salte puţin capul. Îl durea fiecare 
respirație. Capul îi căzu la loc pe spate, cu privirea spre 
cerul albicios. Poate ar fi fost mai bine să rămână în 
afara zidurilor. Poate era bine să-i lase pe băieți să se 
odihnească î între copaci, până se rezolva totul. 

În faţa ochilor lui înceţoșaţi se contură silueta 
inaltă a Mâncătorului, profilându-se neagră pe fun- 
dalul norilor. 

- Îmi pare rău. Am să mă rog pentru tine. Pentru 
noi amândoi mă voi ruga. 

Și-şi ridică piciorul în armură. 

O secure îl lovi în față, făcându-l să se clatine. 
Logen scutură din cap, trase puţin aer în piept. Se 
rezemă într-un cot, ţinându-se de coaste. Văzu un 
pumn în armură albă :zbind ca fulgerul scutul lui 
Fior. Smulse o bucată din margine, iar Fior căzu în 

genunchi. O săgeată ricoșă din apărătoarea de umăr 
a Mâncătorului, iar acesta se întoarse, cu o parte a 
capului atârnându-i desprinsă, însângerată. A doua 
săgeată îi străpunse gâtul. Ursuzul și Copoiul stăteau 
în arcadă, cu arcurile ridicate. 

Mâncătorul se repezi spre ei cu pași uriași, bubu- 
itori, vântul stârnit de mișcarea lui răvășind iarba. 

- Hm, făcu Ursuzul. 

Cotiera Mâncătorului îl izbi în plin, aruncându-l 
până-n trunchiul unui copac de la zece pași distanță, 
unde căzu pe armă. Mâncătorul ridică braţul celălalt, 
ca să-l lovească și pe Copoi, iar un carl înfipse în el 
o suliță, împingându-l înapoi. Alți nordici năvăliră 
pe poartă, umplând tot locul, strigând și urlând, dând 
cu săbiile și securile. 

Logen se întoarse pe burtă, porni târâș și-și luă 
sabia, smulgând odată cu ea și un pumn de iarbă 
umedă. Un carl se rostogoli pe lângă el, cu capul spart, 
plin de sânge. Strângând din dinți, Logen porni la atac, 
cu sabia ridicată cu ambele mâini. 

Tăişul muşcă din umărul Mâncătorului, îi 
sparse armura și-l despică până la piept, improș- 
când cu sânge faţa Copoiului. Aproape în același 
timp, unul dintre carli îl nimeri în plin, dintr-o 
parte, cu un baros, zdrobindu-i celălalt braț și în- 
doindu-i pieptarul. 

Mâncătorul se împiedică, iar Tichie Roșie îi ciopârți 
un picior. Căzu în genunchi, cu sângele țâşnindu-i din 
răni şi curgând pe armura albă îndoită, intr-o baltă ce 
i se lățea sub picioare. Părea să zâmbească - din câte 

putea spune Logen, văzându-i faţa din care jumătate 
atârna într-o parte. 

- Liber, șopti el. 

Logen ridică sabia Creatorului și-i zbură capul de 
pe umeri. 


Vântul se stârnise brusc, formând vârtejuri pe stră- 
zile răvășite, șuierând printre clădirile arse, biciuind 
chipul lui West cu cenușă și praf, în timp ce călărea 
spre Agriont. Fu nevoit să strige, ca să se facă auzit: 

- Cum merge? 

- Le-au pierit puterile! strigă şi Brint, cu părul flu- 
turat de o rafală. Sunt în plină retragere! Se pare că 
erau prea preocupaţi să impresoare Agriontul și n-au 
fost pregătiţi pentru noi! Acum aleargă claie peste gră- 
madă spre apus. Unii încă mai luptă, prin jurul Zidului 
lui Arnault, dar în Trei Ferme i-a pus pe fugă Orso! 

West văzu deasupra unei ruine forma familiară a 
Turnului Lanţurilor şi-şi indemnă calul într-acolo. 

- Bun! Dacă reuşim să-i alungăm din Agriont, avanta- 
jul va fi net de partea noastră! Atunci, vom putea să... 

Lăsă fraza neterminată, când cotiră și putură vedea 
până la poarta de vest a citadelei. Sau, mai bine zis, până 
in locul unde fusese poarta de vest. 

Avu nevoie de câteva clipe ca să se dezmeticească. 
Turnul Lanţurilor se înălța deasupra unei spărturi 
enorme din zidul Agriontului. Cumva, toată poarta 
fusese spulberată, impreună cu porțiuni mari de perete 
din ambele laturi, dărâmăturile umplând șanțul de apă- 
rare sau zăcând împrăștiate pe străzile din față. 

Gurkienii erau în Agriont. Însăși inima Uniunii 
stătea expusă. 

Nu departe, mai în față, continua o bătălie învăl- 
mășită lângă intrarea citadelei. West își zori calul mai 
aproape, printre răniţi și oameni răzleți, până la um- 
bra zidurilor. Văzu un șir de arcași trăgând un val 
zdrobitor de săgeți într-un grup de gurkieni, care 
începură să se prăbușească. Lângă el, un om urla în 
vânt, pe când altul încerca să-i lege cu un garou ciotul 
insângerat al piciorului. 

Chipul lui Pike deveni şi mai sumbru decât de 
obicei. 

- Ar trebui să stăm mai în spate, domnule. Aici 
nu suntem în siguranță. 

West nu-l luă în seamă. Fiecare om trebuia să-și 
joace rolul, fără excepție. 

- Avem nevoie de o linie, să se formeze aici! 
Unde-i generalul Kroy? 

Sergentul nu-l mai asculta. Se uita în sus, cu gura 
căscată prosteşte. West se răsuci în șa. 

O coloană neagră se ridica deasupra capătului apu- 
sean al citadelei. În primul moment, i se păru că erau 
vălătuci de fum, dar când putu aprecia mai bine dis- 
tanța, își dădu seama că era formată din obiecte care 
se roteau. O masă enormă. Tone fără număr. Ochii 
lui le urmăriră cum se inălțau, tot mai sus și mai sus. 
Până şi norii se mișcau, învârtiți în spirală la mijloc, 
plutind încet prin jur. Luptele conteniră, unioniști și 
gurkieni holbându-se la stâlpul clocotitor de deasupra 
Agriontului, în fața căruia Turnul Lanţurilor arăta ca 

un deget negru, iar Casa Creatorului, în spate, părea 
un beţișor neînsemnat. 

Din cer începu să plouă cu lucruri. Mici, la ince- 
put - așchii, praf, frunze, bucăți de hârtie. Apoi, un 
lemn cât piciorul unui scaun se izbi de pavaj și ricoșă 
invârtindu-se. Un soldat ţipă, când o piatră mare cât 
pumnul îl lovi în umăr. Cei ce nu luptau bătură în 
retragere, chirciți, cu scuturile deasupra capetelor. 
Vântul sufla tot mai feroce, hainele fluturau în furtună, 
oamenii încercau s-o înfrunte, aplecați, impleticiți, cu 
dinții strânși și ochii îngustați. Enormul vârtej deve- 
nea tot mai lat, mai întunecos, mai iute, mai înalt, 
ajungând până la cer. Pe la marginile lui, West vedea 
particule care dansau pe albul norilor ca niște roiuri 
de gâze într-o zi de vară. 

Atâta doar că nu erau găâze, ci bucăți de piatră, lemn, 
pământ, metal, absorbite spre cer prin cine știe ce 
anomalie a naturii, în zbor. Nu ştia ce se întâmpla, nici 
cum, nici de ce. Nu putea decât să privească încremenit. 

- Domnule! răcni Pike în urechea lui West. Dom- 
nule, trebuie să plecăm! 

Apucă frâul calului. Un fragment uriaș de zidărie 
se prăvăli la pământ, nu departe de ei. Atunci calul 
lui West, panicat, se ridică pe două picioare. Lumea 
se clătină, se roti - cât timp, nu-și putu da seama. 

Zăcea pe burtă, cu gura plină de zgură. Își săltă 
capul, se ridică vlăguit în patru labe, cu vântul 
vuindu-i prin urechi și valurile de țărână înțepându-i 
obrajii. Se întunecase ca la căderea serii. Văzduhul 
era plin de resturi învălmășite. Loveau pământul, 

casele, oamenii, care acum stăteau adunați ca nişte 
oi, uitând de orice luptă, vii și morți culcați împreună 
cu faţa în jos. Turnul Lanţurilor era bombardat de 
rămășițe, ardeziile acoperișului își luau zborul de pe 
grinzi, după care și grinzile fură smulse de furtună. 
O bârnă imensă căzu năprasnic, izbi caldarâmul și 
se dădu peste cap, aruncând încoace și-ncolo cu tru- 
puri omenești, până trecu prin peretele unei case al 
cărei acoperiș se surpă. 

West tremura, cu ochii usturându-l, înlăcrimați, 
complet neputincios. Așa avea să vină sfârșitul? Nu 
acoperit de sânge și glorie, în fruntea unei șarje 
nebunești, ca generalul Poulder. Nici stingându-se 
liniștit în noapte, precum Mareșalul Burr. Nici măcar 
spânzurat pe eșafod, pentru asasinarea Prințului: de 
Coroană Ladisla. 

Strivit la întâmplare de un gunoi uriaș căzut din cer. 

- lertaţi-mă, șopti el, în vuietul uraganului. 

Văzu conturul Turnului Lanţurilor mișcându-se. 
ÎL văzu cum se apleca. Începu o ploaie de pietre, ples- 
căind în șanțul de apărare. Tot edificiul acela enorm 
se cutremura, se umfla, şi în sfârșit se răsturnă, cu o 
incetineală imposibilă, prin furtuna dezlănțuită, peste 
casele orașului. 

În cădere, se rupse în bucăți monstruoase, 
dărâmând clădirile, strivind oamenii ca pe niște 
furnici, azvârlind în toate direcţiile cu proiectile 
ucigătoare. 

Și atâta tot. 

Nu mai exista nicio clădire, de-acum, în jurul spa- 
țiului vast care fusese cândva Piaţa Mareşalilor. Fân- 
tânile arteziene, statuile maiestuoase de pe Calea 
Regală, palatele pline de rozalii molatici. 

Toate, spulberate. 

Cupola aurită se ridicase de pe Rotonda Lorzilor, 
se crăpase, se spărsese și zburase în bucăți. Din pe- 
retele înalt al Sălii Marţiale mai rămăsese doar o 
ruină prăpădită. Restul mândrelor clădiri erau 
de-acum cioturi rupte, smulse din temelii. Toate se 
mistuiseră în faţa ochilor înlăcrimați ai lui Ferro. 
Se dizolvaseră în masa de furie diformă care se rotea 
urlând în jurul Întâiului dintre Magi, hămesită la 
nesfârșit, de la pământ până-n tăriile bolții. 

- Da! 

Îi auzi râsul încântat peste zgomotul furtunii. 

- Sunt mai mare decât Juvens! Și decât însuși Euz 
sunt mai mare! 

Asta era răzbunarea? Atunci, de câtă avea nevoie 
ca să se simtă reîntregită? Ferro se întrebă, vag, câți 
oameni stătuseră ascunși în clădirile acelea spulberate. 
În jurul Seminţei, vălurirea aerului creștea, ajungându-i 
la umăr, apoi la gât, până o înghiți. 

Lumea încremeni. 

În depărtare, distrugerile continuau, dar acum erau 
tulburi, sunetele ajungeau la ea înfundate, ca prin apă. 
Mâna-i era mai mult decât rece - era înghețată până 
la umăr. Îl văzu pe Bayaz, zâmbind, cu braţele ridicate. 
Vântul sufla prin jur, ca un zid de mișcare necontenită. 

În el, însă, se zăreau forme. 

Deveneau tot mai clare, chiar în timp ce restul 
lumii se încețoșa. Se adunau în jurul cercului exte- 
rior. Umbre. Fantome. O mulțime flămândă. 

- Ferro... se auzeau șoaptele lor. 

În grădină izbucnise pe neașteptate o furtună, mai 
fulgerător chiar decât furtunile din Locurile-Nalte. 
Lumina scăzuse, după care din cerul intunecat înce- 
puseră să cadă tot felul de lucruri. Copoiul nu știa 
de unde veneau și nici nu-i prea păsa. Avea pe cap 
alte griji, mai presante. 

Târau printr-o ușă înaltă răniții, care gemeau, 
blestemau - sau, cel mai rău, nu spuneau nimic. Pe 
vreo doi îi lăsară afară — se întorseseră deja în țărână. 
N-avea rost să-și piardă vremea cu cei ce de mult nu 
mai puteau fi ajutaţi în niciun fel. 

Logen îl ţinea pe Ursuz de subsuori, iar Copoiul 
îl luase de picioare. Avea chipul alb ca varul, mai puţin 
roșeața sângelui de pe buze. Se vedea limpede cât îi era 
de rău, dar nu se plângea - cine, Harding Ursuzul...? 
Dacă ar fi făcut-o, Copoiului nu i-ar fi venit să creadă. 

Îl culcară pe podea, în întunericul de dincolo de 
ușă. Copoiul auzea tot felul de lucruri lovind feres- 
trele, căzând pe pământul de-afară, bufnind deasu- 
pra, pe acoperișuri. Alți și alți oameni erau căraţi 
inăuntru - cu braţele și picioarele rupte, și chiar 
mai rău. Următorul intră Fior, cu securea însân- 
gerată într-o mână și braţul cu scutul atârnându-i 
pe lângă trup. 

Copoiul nu mai văzuse în viaţa lui un asemenea 
culoar. Dușumeaua era pardosită cu pietre verzi și 

albe, lustruite ca oglinda. Pe pereţi erau agăţate pic- 
turi mari. Tavanul era încrustat cu flori și frunze, atât 
de fin sculptate încât păreau aproape adevărate — atâta 
doar că erau făcute din aur, lucind în lumina slabă 
ce intra pe ferestre. 

Oamenii se aplecau, îngrijindu-și camarazii răniți, 
dându-le apă și vorbindu-le cu blândeţe, punându-le 
atele pe fracturi. Logen și Fior stăteau în picioare, 
aruncându-și câte o privire. Nu erau tocmai priviri 
pline de ură, dar nici respectuoase. Copoiului i-ar fi 
fost greu să spună ce anume exprimau, și nici asta 
nu-l prea interesa. 

— Ce-ai avut în minte? se răsti el. S-o iei așa la atac, 
de capul tău? Parcă era vorba că tu ești șefu'! Cam 
jalnic te-ai descurcat, nu? 

Logen nu făcu decât să-l privească lung, cu ochii 
lucindu-i în întuneric. 

- Trebuia s-o ajut pe Ferro, mormăi el, aproape 
pentru sine. Și pe Jezal. 

Copoiul holbă ochii. 

- Pe cine să ajuţi? Aici sunt oameni adevăraţi care 
au nevoie de ajutor. 

- Nu mă prea pricep să ingrijesc răniții. 

- Mda, numai să-i rănești te pricepi. Bine, Sânge- 
rosule-Nouă, hai, dacă trebuie neapărat... Fă-ţi 
treaba. 

La auzul acelui nume, chipul lui Logen tresări. 
Făcu un pas înapoi, cu o mână pe coaste și cealaltă 
strânsă pe sabie. Apoi se întoarse și porni șchiopătând 
in lungul culoarului poleit. 

- Doare, zise Ursuzul, când Copoiul se lăsă pe 
vine lângă el. 

- Unde? 

Gura însângerată zâmbi. 

— Peste tot. 

- Da, bine... 

Copoiul își scoase cămașa. O parte a pieptului îi 
era adâncită, cu o vânătaie negricioasă acoperind-o în 
intregime, ca o pată de catran. Abia dacă-i venea să 
creadă că un om mai putea trăi, cu o asemenea rană. 

- Aha... mormăi el, neavând idee de unde să 
inceapă. 

- Cred că... s-a zis cu mine. 

- De ce, din cauza ăsteia? încercă Copoiul să zâm- 
bească, deși nu-i venea deloc. O biată zgârietură. 

- Zgârietură, zici? 

Ursuzul încercă să-și ridice capul, se strâmbă și-l 
lăsă să cadă la loc, cu respirația subțiată. Se uita drept 
in sus, cu ochii larg deschişi. 

- Al naibii de frumos tavan. 

Copoiul înghiţi în sec. 

- Mhm. Și eu cred. 

- Trebuia să mor luptând cu Nouădegete, demult... 
Ce-a urmat a fost doar un dar. Sunt recunoscător, to- 
tuşi, Copoiule. Mereu mi-au plăcut... treburile noastre. 

Închise ochii și își dădu ultima suflare. Harding 
Ursuzul niciodată nu vorbise prea mult. Era vestit pen- 
tru asta. Acum, avea să rămână tăcut pentru totdeauna. 
O moarte fără niciun rost, departe de casă. Pentru 
nimic în lume n-ar fi crezut în ea, n-ar fi înţeles-o, n-ar 

fi avut nimic de câștigat de pe urma unei asemenea 
morți. Nimic decât o risipă inutilă. Dar, în fond, Co- 
poiul văzuse mulți flăcăi întorcându-se în țărână, și 
niciodată nu era ceva bun în asta. Trase prelung aer 
in piept, cu privirea în pământ. 


O singură lampă arunca umbre pâlpâitoare pe 
coridorul mucegăit, peste pietrele aspre și tencuiala 
cojită. Desena contururile sinistre ale mercenarilor, 
prefăcea fețele lui Cosca şi Ardee în măști nefamiliare. 
Întunericul părea să se adune în zidăria masivă a 
arcadei și în jurul ușii din ea - veche, noduroasă și 
granulată, bătută în nituri negre din fier. 

- Ceva amuzant, Superiorule? 

— Aici am stat, murmură Glokta. Chiar în locul 
ăsta. Cu Silber. 

Întinse o mână și mângâie clanța de fier cu vârfurile 
degetelor. 

- Îmi ţineam mâna pe ivăr... și am mers înainte. 

Ab, ce ironie... Răspunsurile pe care le căutăm atât 
de mult, atât de departe... adeseori se află tot timpul la 
îndemâma noastră. 

Simți un fior pe șira spinării în timp ce se apleca 
spre ușă. De dincolo putea auzi ceva, vorbe infundate, 
monotone, într-o limbă pe care n-o recunoștea. Adep- 
tul Demonic îi cheamă pe locuitorii abisului? Își umezi 
buzele, cu imaginea rămășițelor Înaltului Judecător 
Marovia proaspătă în minte. Ar fi o pripeală să intrăm 
imediat, oricât de nerăbdători suntem să ne astâmpârăm 
nedumeririle. O mare pripeală... 

- Superior Goyle, dacă tot ne-ai adus aici, poate 
binevoiești să intri primul? 

- Gâhhh? făcu Goyle prin căluș, cu ochii deja 
bulbucaţi ieșindu-i și mai mult din orbite. 

Cosca îl apucă pe Superiorul din Adua de guler, 
in cealaltă mână luă clanța de fier, deschise ușa repede 
și-și propti cizma în fundul pantalonilor lu: Goyle. 
Acesta se impletici înainte, bălmăjind sunete nearti- 
culate. Din cealaltă parte a ușii se auzi sunetul metalic 
al unui arc, impreună cu incantaţiile, acum mult mai 
puternice și mai aspre. 

Ce-ar fi spus colonelul Glokta? Înainte, spre victorie, 
băieţi! Glokta trecu și el pragul, aproape impiedi- 
cându-se de propriul picior îndurerat, și privi în jur 
surprins. O sală spațioasă, circulară, cu tavan boltit 
și, pe pereţii cufundați în umbră, o frescă vastă, 
extrem de detaliată... Și care-mi pare incomod de fami- 
ltară. Kanedias, Maestrul Creator, domina camera cu 
braţele desfăcute, în mărime de cinci ori cât cea na- 
turală, sau chiar mai mult, pe fondul unor vâlvătă: 
portocalii, carmin și albe. Pe peretele opus zăcea 
fratele său, Juvens, întins pe iarbă, sub niște copaci 
infloriți, cu sângele curgându-i din numeroasele răni. 
Între cei doi, Magii mergeau să se răzbune, șase pe-o 
parte, cinci pe cealaltă, cu Bayaz cel pleșuv în frunte. 
Sânge, foc, moarte, răzbunare. Ce minunat de potrivit, 
ținând seama de împrejurări... 

Un desen complicat fusese trasat cu o meticu- 
lozitate maniacală, acoperind toată pardoseala. Cercuri 
în interiorul altor cercuri, forme, simboluri, figuri de 

o complexitate inspăimântătoare, toate descrise din 
linii subțiri de praf alb. Sare, dacă nu må înșel prea mult. 
Goyle zăcea pe burtă, la un pas, doi, de ușă, cu mâinile 
incă legate la spate. De sub el se întindea o băltoacă 
de sânge, iar prin spinare îi ieșea vârful unei săgeți. 
Exact în locul unde-ar trebui să-i fie inima. N-aș fi crezut 
niciodată ca ăsta să fie punctul lui slab. 

Patru dintre Adepții Universităţii stăteau în pi- 
cioare privindu-l, unul mai uimit decât altul. Trei 
dintre ei, Chayle, Denka și Kandelau, ţineau în 
ambele mâini lumânări, ale căror feştile sfârâitoare 
emanau o înecăcioasă duhoare de hoit. Saurizin, 
Adeptul Chimic, strângea în mână un arc gol. Feţele 
bătrânilor, luminate într-un galben-verzui de jos în 
sus, arătau ca niște măști de pantomimă ale fricii. 

În partea opusă a sălii, Silber stătea la un pupitru, 
cu o carte mare deschisă în fața lui, privind foarte con- 
centrat paginile la lumina unei singure lămpi. Degetul 
său foșnea pe hârtie, iar buzele subțiri i se mișcau 
neincetat. Chiar de la distanța aceea, și în pofida 
faptului că domnea un frig de gheaţă, Glokta putea 
distinge broboanele mari de sudoare care i se prelin- 
geau pe chipul slab. Lângă el, ţinându-se dureros de 
drept în mantia albă imaculată, cu săgeți albastre țâş- 
nindu-i din ochi pe toată lățimea încăperii, stătea 
Arhilectorul Sult. 

- Glokta, schilod afurisit! mârâi el. Ce naiba 
Cauţi aici? 

- Aș putea să vă întreb și eu același lucru, Emi- 
nența Voastră, răspunse Glokta, arătând cu bastonul 

spre scena din faţa lui. Atâta doar că lumânările, 
cărțile străvehi, incantațiile și cercurile de sare dau 
de gol tot jocul, nu? 

Și pare, dintr-odată, un joc destul de infantil. În tot 
acel timp cât eu îmi croiam drum torturând printre 
Pânzari, în vreme ce eu îmi riscam viaţa acolo, în Da- 
goska, în timp ce obțineam voturi prin șantaj în numele 
Eminenţei Voastre, dumneavoastră de... treburi 
dintr-astea vă țineați? 

Sult, insă, părea să ia lucrurile destul de în serios. 

— leşi afară, nebunule! Asta-i ultima ta șansă! 

— Asta? Serios? 

Cosca intra deja pe ușă, urmat de mercenarii 
înarmaţi. Ochii lui Silber încă mai stăteau ațintiți 
asupra cărții, buzele continuau să i se miște, faţa-i era 
mai asudată ca oricând. Glokta se încruntă. 

— Făceţi-l careva să tacă. 

- Nu! strigă Chayle, cu o expresie de oroare de- 
plină pe chipul său mic. Nu trebuie să opriți incan- 
tațuile! Este o operațiune profund primejdioasă! 
Consecințele ar putea fi... ar putea fi... 

- Dezastruoase! ţipă și Kandelau. 

Fără să-i ia în seamă, unul dintre mercenari făcu 
un pas spre mijlocul sălii. 

- Nu călca pe lângă sare! chirăi Denka, a cărui 
lumânare se clătina, picurând cu ceară. Orice-ai face...! 

— Stai! se răsti Glokta, iar omul se opri la marginea 
cercului, privindu-l peste mască. 

Chiar în timp ce vorbeau, în cameră se făcea și mai 
frig. Un frig nefiresc. Ceva se întâmpla în mijlocul 

cercurilor. Aerul tremura, ca deasupra unui rug, tot 
mai vizibil, pe măsură ce glasul răgușit al lui Silber 
iși continua murmurele tărăgănate. Glokta rămase 
încremenit, cu ochii săgetându-i printre bătrânii 
Adepţi. Ce să fac? Să-l opresc sau să nu-l opresc? Sa-l 
opresc sau să... 

- Dă-mi voie! 

Cosca păși înainte, vârându-și mâna stângă, cea 
liberă, sub haina neagră. Dar nu poți sd... Îşi scoase 
brațul, cu o înfloritură nepăsătoare, iar cuțitul de 
aruncat apăru și el. Lama fulgeră în lumina lumânărilor, 
invârtindu-se direct prin aerul unduitor din centrul 
sălii, pentru a se infige până la plăsele în fruntea lui 
Silber, cu un sunet slab. 

- Ha! îl prinse Cosca pe Glokta de umăr. Ce ţi-am 
zis eu? Ai mai văzut vreodată o aruncătură de cuțit 
mai reușită? 

Sângele curgea pe faţa lui Silber într-un pârâiaș roșu. 
Ochii i se dădură peste cap, cu pleoapele tremurând, 
apoi se răsturnă într-o parte, trăgând după el și pupi- 
trul. Cartea căzu peste el, cu paginile vechi fâlfâind, 
iar lampa se vărsă, imprăştiind pe jos dâre de ulei aprins. 

- Nu! ţipă Sult. 

Chayle icni, cu gura căscată. Kandelau își aruncă 
lumânarea în lături și se prăbuși pe pardoseală, ge- 
mând. Denka scoase un guițat de groază, cu o mână 
peste faţă, privind cu ochii holbaţi printre degete. 
Urmă o lungă pauză, în timp ce toți, cu excepția lui 
Cosca, se uitau îngroziți spre cadavrul Adeptului 
Demonic. Glokta aștepta, cu cei câțiva dinţi ai săi 

dezgoliți și ochii strânși, aproape închiși. E ca momen- 
tul acela oribil și frumos dintre strivitul degetului și 
simțitul durerii. Uite-o că vine. Uite-o că vine. 

Uite că vine durerea... 

Dar nu veni nimic. Niciun râs demonic nu hohou 
prin sală. Pardoseala nu se nărui, pentru a da la iveală 
o poartă spre iad. Tremurul aerului încetă, în 
încăpere începu să se facă mai cald. Glokta inălță din 
sprâncene, aproape dezamăgit. 

- S-ar părea că artele diabolice sunt categoric 
supraestimate. 

- Nu! mârâi din nou Sult. 

- Ba mă tem că da, Eminenţa Voastră. Și când mă 
gândesc că v-am respectat cândva. 

Glokta rânji spre Adeptul Chimic, care încă-și mai 
strângea în mâini, fără vlagă, arcul gol. Făcu un semn 
spre cadavrul lui Goyle. 

- Bine ţintit. Te felicit. Încă o mizerie pe care nu 
mai sunt eu nevoit s-o curăţ. 

Apoi, îşi indreptă un deget spre grupul de mer- 
cenari din spatele lui: 

- Și acum, inhățați-l. 

- Nu! mugi Saurizin, aruncându-și arcul pe jos. 
N-am fost eu cu ideea! N-am avut incotro! El a fost! 
continuă, arătând cu un deget gros spre trupul nein- 
suflețit al lui Silber. Şi... şi el! întinse si braţul 
tremurător către Sult. 

- Ai prins ideea, dar interogatoriul poate să mai 
aștepte. Eşti așa de drăguţ să-l iei pe Eminenţa Sa în 
custodie? 


puterea armelor 365 


- Cu plăcere, porni Cosca prin sală, aruncând 
norișori de praf alb cu cizmele ale căror urme făceau 
ferfeniță modelele complicate. 

- Glokta, idiot împiedicat! zbieră Sult. Habar n-ai 
ce pericol reprezintă Bayaz! Întâiul dintre Magi şi 
regele lui bastard! Glokta! N-ai niciun drept! Aaah! 
icni el, când Cosca Îi răsuci braţele la spate, forțân- 
du-l să ingenuncheze, cu părul alb în neorânduială. 
Habar n-ai... 

- Dacă gurkienii nu ne omoară pe toți, vei avea 
timp destul să-mi explici. De asta te asigur, spuse 
Glokta cu rânjetul lui știrb, în timp ce Cosca lega 
strâns încheieturile mâinilor lui Sult. 

De-ai ști, numai, ce mult timp am visat să rostesc 
aceste cuvinte... 

- Arhilector Sult, te arestez pentru înaltă trădare 
la adresa Maiestăţii Sale, Regele. 


Jezal nu putea decât să stea şi să se holbeze. Una 
dintre gemene, cea stropită cu sânge, își ridică încet 
braţele lungi deasupra capului, întinzându-se alene, 
cu mulțumire. Cealaltă arcui o sprânceană. 

- Cum ţi-ar plăcea să mori? întrebă ea. 

- Maiestate, treceţi în spatele meu, spuse Gorst, 
pregătindu-și sabia în mâna teafără. 

- Nu. De data asta, nu. 

Jezal își scoase coroana de pe cap, coroana la al 
cărei model Bayaz ţinuse atât de mult, și o azvârli 
cu zgomot. Se săturase să fie rege. Dacă tot i-era scris 
să moară, avea să moară bărbătește, ca oricare altul. 

I se acordaseră atâtea avantaje, își dădea acum seama. 
Mult mai multe decât ar fi putut visa vreodată majo- 
ritatea oamenilor. Atât de multe șanse de a face bine, 
iar el nu făcuse nimic altceva decât să se smiorcăie 
și să se gândească numai la sine. Acum era prea târziu. 

- Mi-am trăit viaţa bazându-mă pe alții. Ascun- 
zându-mă după ei. Urcându-mă pe umerii lor. Nu 
și de data asta. 

Una dintre gemene ridică mâinile și incepu să 
aplaude încet, cu plesnetul regulat al palmelor rever- 
berat printre oglinzi. Cealaltă chicoti. Gorst inălță 
sabia. Jezal făcu același lucru, ca un ultim act de 
sfidare fără rost. 

Apoi, între ei apăru fulgerător Înaltul Judecător 
Marovia. Bătrânul avea mișcări de o iuţeală imposibilă, 
cu roba închisă la culoare plesnind în jurul lui. Ținea 
ceva în mână. O vergea lungă de metal intunecat, cu 
un cârlig la capăt. 

- Ce... îngăimă Jezal. 

Dintr-odată, cârligul deveni luminos, de un alb 
orbitor, ca soarele într-o zi de vară. O sută de cârlige 
străluceau ca stelele, reflectate în oglinzile de pe pereți, 
succedându-se tot mai departe. Cu o exclamație, Jezal 
închise strâns ochii, ridicându-și o mână în dreptul 
feței. Urma prelungă lăsată de acel punct luminos îi 
străpungea arzător vederea. 

Clipi din ochi, cu gura căscată, și-și cobori brațul. 
Gemenele stăteau în același loc, nemișcate ca două 
statui, cu Înaltul Judecător lângă ele. Şuviţe de abur 
alb șuierau prin orificiile din capătul ciudatei arme, 

incolăcindu-se în jurul brațului lui Marovia. Un mo- 
ment, nu se produse nicio mișcare. 

Apoi, o duzină de oglinzi mari din celălalt capăt 
se frânseră în două, ca nişte foi de hârtie tăiate brusc 
cu cel mai ascuţit cuțit din lume. Două dintre jumă- 
tățile de jos și una de sus căzură încet în cameră şi 
se sparseră, împrăștiindu-și cioburile lucitoare pe 
dalele pardoseli. 

- Uuuf, gâfâi geamăna din stânga. 

Jezal își dădu seama că de sub armura ei țâșnea 
sânge. Mâncătoarea ridică spre el o mână, care se des- 
prinse din capătul braţului și căzu pe jos, împroșcând 
cu sânge din ciotul retezat perfect. Femeia se răsturnă 
la stânga - sau, cel puțin, trupul ei. Picioarele căzură 
in cealaltă direcție. Trunchiul i se prăvăli la pământ, 
iar capul sărit de pe umeri se rostogoli pe dale, într-o 
băltoacă tot mai întinsă. Părul, tuns cu grijă la ceafă, 
se amestecă în balta de sânge, ca un nor auriu. 

Armură, carne, os, toate împărțite în două, cu 
precizia unei bucăţi de brânză tăiate cu sârma. Mân- 
cătoarea din dreapta se incruntă, făcu un pas clătinat 
spre Marovia, apoi genunchii îi cedară şi căzu sec- 
ționată din mijloc. Picioarele se înmuiară și rămaseră 
nemișcate, din ele scurgându-se praf într-o grămăjoară 
maronie. Jumătatea de sus se târi înainte cu unghiile 
și-și săltă capul, șuierând. 

Aerul din jurul Înaltului Judecător vibră, iar trupul 
retezat al Mâncătoarei izbucni în flăcări. Se zbătu un 
timp, scoțând un sunet prelung și subțire. Apoi rămase 
nemișcat, morman de cenușă neagră fumegândă. 

Marovia ridică ciudata armă, fluierând încetișor 
și zâmbind la vederea cârligului din care încă mai 
ieșeau câteva firişoare de aburi. 

- Kanedias. Fără îndoială, ştia cum să facă o armă. 
Maestru Creator într-adevăr, nu, Maiestate? 

- Ce? murmură Jezal, complet năucit. 

Chipul lui Marovia se topi încet, în timp ce por- 
nea spre ei. De sub el, altul începu să se formeze. 
Numai ochii rămaseră aceiaşi. Ochi de culori dife- 
rite, cu riduri vesele la colțuri, zâmbindu-i lui Jezal 
ca unui vechi prieten. 

Yoru Sulfur făcu o plecăciune. 

- Niciun moment de linişte, așa-i, Maiestatea 
Voastră? Nici cel mai scurt răgaz de liniște. 

Se auzi un trosnet, când una dintre uși se dădu 
de perete. Jezal ridică sabia, cu inima între dinți. 
Sulfur se răsuci în loc, ţinând arma Creatorului lângă 
trup. Un om intră greoi în sală. Un om masiv, cu o 
grimasă pe chipul acoperit de cicatrice, cu pieptul 
zbuciumat de gâfâieli. Într-o mână-i atârna o sabie 
grea, iar cu cealaltă iși apăsa coastele. 

Jezal clipi din ochi, aproape nevenindu-i să 
creadă. 

- Logen Nouădegete. Cum naiba ai ajuns aici? 

Nordicul îl privi un moment. Apoi, se sprijini de 
oglinda de lângă ușă, lăsându-și sabia să cadă pe par- 
doseală. Lunecă încet în jos, până atinse dalele, și 
rămase așezat acolo, cu capul rezemat de oglindă. 

- Poveste lungă... răspunse el. 

- Ascultă-ne... 

Acum, vântul era plin de siluete. Sute și sute. Se 
adunau imprejurul cercului exterior, al cărui fier 
lucitor se încețoșa, sclipind de umezeală rece. 

- ...avem lucruri să-ți spunem, Ferro... 

— Secrete... 

- Ce-ţi putem oferi? 

- Noi ştim... totul. 

- E nevoie doar să ne laşi să intrăm... 

Atât de multe glasuri. auzi printre ele pe Aruf, 
învățătorul ei de demult. Îl auzi pe Susman, negus- 
torul de sclavi. Îi auzi pe mama și tatăl ei. Pe Yulwei 
și pe Prinţul Uthman. O sută de voci. O mie. Voci 
pe care le cunoștea și pe care le uitase. Vocile morților 
și ale celor vii. Strigăte, murmure, urlete. Șoapte, în 
urechea ei. Și mai aproape. Mai aproape decât pro- 
priile sale gânduri. 

- Vrei răzbunare? 

— Îşi putem da răzbunarea. 

- Cum nici n-ai visat vreodată. 

- Tot ce vrei. Tot ce ai nevoie. 

- Numai lasă-ne înăuntru... 

- Spațiul acela gol din tine? 

- Noi suntem ce-ţi lipseşte! 

Cercurile metalice se albiseră de promoroacă. Ferro 
ingenunche în capătul unui tunel ameţitor, cu pereții 
făcuţi din materie năvalnică, furioasă, plină de umbre, 
și celălalt capăt departe, dincolo de cerul intunecat. 
În urechi îi răsuna slab râsul Întâiului dintre Magi. 
Aerul trepida de putere, răsucit, unduit, împăienjenit. 

- Nu trebuie să faci nimic. 

- Bayaz. 

- El o s-o facă. 

- Proasto! 

- Mincinosul! 

- Primește-ne... 

- El nu poate înţelege. 

- Se foloseşte de tine! 

- Râde. 

- Dar nu pentru mult timp. 

- Porţile se închid. 

- Lasă-ne înăuntru... 

Dacă auzea vocile, Bayaz nu dădea niciun semn. 
Prin pavajul tremurător se întindeau crăpături, rami- 
ficându-se de sub picioarele lui, iar țăndările zburau 
în jur, în spirale ameţitoare. Cercurile de fier ince- 
peau să se miște, să se umfle. Cu scrâșnete de metal 
torturat, se răsuciră afară dintre pietrele sfărâmate, 
zeci de tăișuri lucitoare. 

- Zăvoarele se rup. 

- Unsprezece semne. 

— Și unsprezece semne inversate. 

— Uşile se deschid. 

- Da, rostiră vocile la unison. 

Umbrele se adunau tot mai aproape. Ferro respira 
iute și sacadat, dinţii-i clănțăneau, membrele îi tremu- 
rau, frigul îi învăluia însăși inima. Stătea ingenun- 
cheată pe buza unei prăpăstii, fără fund, fără margini, 
plină de umbre, plină de voci. 

- Curând vom fi cu tine. 

- Foarte curând. 

- Timpul ne zoreşte din urmă. 

- Amândouă laturile despărțiturii, unite. 

— Aşa cum era sortit să fie. 

- Înainte ca Euz să fi rostit Prima Lege. 

— Lasă-ne să intrăm... 

Doar o clipă mai trebuia să se țină de Sămânță. 
Apoi, vocile aveau să-i dăruiască răzbunarea. Bayaz 
era un mincinos, ştiuse încă de la început. Nu-i datora 
nimic. Pleoapele i se închiseră, tremurând, gura i se 
căscă. Zgomotul vântului devenea tot mai slab, până 
când nu mai auzi decât vocile. 

Șoptitoare, liniștitoare, virtuoase. 

- Vom lua lumea și o vom îndrepta. 

— Împreună. 

— Primește-ne înăuntru... 

- Ne vei ajuta. 

— Ne vei elibera. 

- Poţi să ai încredere în noi. 

— Ai încredere în noi... 

Încredere? 

Un cuvânt pe care-l foloseau numai mincinoșii. 
Ferro își aminti prăpădul din Aulcus. Ruinele goale, 
noroiul răscolit. Creaturile din Cealaltă Parte sunt 
făcute din minciuni. Mai bine să aibă un gol într-însa, 
decât să-l umple cu așa ceva. Își înfipse limba între dinți 
și mușcă puternic, își simţi gura umplându-se cu sânge 
sărat. Trase aer în piept, se forță să-și deschidă ochii. 

— Ai încredere în noi... 

- Lasă-ne înăuntru! 

Văzu cutia Creatorului, un contur mişcător, fluid. 
Se aplecă peste ea, pipăind-o cu degetele amortțite, în 
timp ce aerul o biciuia. N-avea să fie sclava nimănui. 
Nici a lui Bayaz, nici a Șoptitorilor de Secrete. Avea 
să-și găsească singură calea. Una întunecată, poate, 
dar numai a ei. 

Capacul se deschise. 

- Nu, îi şuierară vocile la ureche, în cor. 

- Nu! 

Ferro scrâșni din dinţii insângerați, mârâi cu furie, 
in timp ce-și forța degetele să se descleșteze. Lumea 
era o masă de întuneric fără formă, care se topea ur- 
lând. Treptat, treptat, mâna moartă i se desfăcu. Asta 
era răzbunarea ei. Impotriva mincinoșilor, a hoților, 
a celor ce o foloseau. Pământul se cutremura, se frân- 
gea, se fărâmiţa, subțire și fragil ca un geam, și cu un 
gol căscat dedesubt. Îşi întoarse mâna tremurândă, 
iar Sămânța îi căzu din palmă. 

Toate ca una, vocile își zbierară răgușita poruncă: 

- Nu! 

Orbește, Ferro apucă în mână capacul. 

- Băga-v-aș în mama voastră de nenorocite! șu- 
ieră ea. 

Și, cu ultima fărâmă de putere, închise cutia. 


DUPĂ PLOI 


Logen stătea rezemat de parapet, sus în vârful unui 
turn dintr-o latură a palatului, încruntat, cu chipul 
bătut de vânt. La fel stătuse, în urmă cu o veșnicie, 
în Turnul Lanţurilor. Privise uluit nemărginirea ora- 
șului, întrebându-se dacă ar fi putut visa vreodată la 
un lucru făurit de om care să fie atât de mândru, și 
de frumos, și de indestructibil ca Agriontul. 

Pe toți morţii, cum se mai schimbă timpurile... 

Spaţiul verde al parcului era plin de resturi căzute, 
copaci frânți, gropi, o jumătate din apa lacului se 
scursese, formând o baltă mocirloasă. La marginea 
dinspre apus, câteva clădiri albe, elegante, încă mai 
stăteau în picioare, deși ferestrele se căscau goale, cu 
geamurile spulberate. Mai spre vest, casele nu mai 
aveau acoperișuri, doar grinzile dezgolite atârnând în 
gol. Și mai încolo, pereţii erau găuriţi și arși, ca niște 
carcase goale, îngropate în moloz. 

Iar dincolo de acestea nu mai era nimic. Sala cea 
mare, cu cupola aurită — spulberată. Piaţa unde Logen 

privise duelul - nimicită. Turnul Lanţurilor, zidul 
solid de sub el, toate clădirile mari peste care fugiseră 
Logen și Ferro - dispărute. 

Un cerc colosal al distrugerii era săpat dinspre 
capătul apusean al Agriontului și mai rămăseseră doar 
pogoane-pogoane de dărâmături fără nicio formă. 
Dincolo de ele, orașul era străbătut de cicatrice negre, 
fumul încă se mai înălța deasupra ultimelor focuri, ca 
și din namilele arse care mai pluteau prin golf. Casa 
Creatorului domina priveliștea, ca o masă neagră 
profilată sub norii mohorâţi, nepăsătoare și neatinsă. 

Logen stătea pe loc, scărpinându-și cicatricele de 
pe faţă, la nesfârșit. Rănile îl dureau. Atât de multe 
răni... Era lovit și învineţit peste tot, tăiat și sfârtecat. 
După lupta cu Mâncătorul, după bătălia de dincolo 
de șanț, după duelul cu Temutul, după cele șapte zile 
ale măcelului din Locurile-Nalte. După o sută de lupte, 
și bătăi, și campanii vechi. Prea multe ca să le mai țină 
minte. Atât de obosit, de lovit, de îngreţoșat... 

Își privi încruntat mâinile strânse pe parapet. Din 
locul unde avusese degetul mijlociu, piatra neagră a 
zidului îl privea și ea. Era tot Nouădegete. Sânge- 
rosul-Nouă. Un om plămădit din moarte, întocmai 
cum spusese Bethod. În ajun, fusese cât pe ce să-l ucidă 
pe Copoi, știa. Pe cel mai vechi prieten al lui. Pe sin- 
gurul lui prieten. Ridicase sabia, și dacă nu intervenea 
Chiar atunci o întorsătură a sorții, ar fi făcut-o. 

Își amintea cum stătuse la înălțime, pe marginea 
Marii Biblioteci Nordice, privind peste valea pustie, 
cu lacul ca o oglindă întinsă. Își amintea cum simţise 

vântul pe bărbia proaspăt rasă, întrebându-se dacă un 
om se poate schimba... 

Acum ştia răspunsul. 

- Meştere Nouădegete? 

Logen se întoarse scurt, șuierând printre dinți 
când simţi arsura cusăturilor din coaste. Pe ușă intră 
Întâiul dintre Magi. Părea schimbat, oarecum. Arăta 
mai tânăr. Mai tânăr chiar și decât atunci când se 
văzuseră prima oară. Mișcările lui erau mai precise, 
lucirea din ochi mai tăioasă. Se părea chiar că avea 
mai puține fire albe în barba ce-i mărginea zâmbetul 
prietenos. Primul zâmbet pe care-l vedea Logen, după 
o bună bucată de vreme. 

- Eşti rănit? îl întrebă Bayaz. 

Logen își supse acru dinţii. 

- Nu-i tocmai prima oară. 

— Și totuși, nu devine cu nimic mai ușor. 

Bayaz își rezemă pumnii cărnoși pe parapet, lângă 
mâinile lui Logen, privind încântat peisajul. 

- Nu prea mă aşteptam să te revăd atât de curând. 
Și să observ c-ai ajuns atât de departe. Înţeleg că ţi-ai 
incheiat socotelile. L-ai învins pe Bethod. L-ai aruncat 
de pe propriile lui ziduri, din câte-am auzit. Frumos 
gest. Te gândești mereu la imnul pe care-l vor cânta, 
nu-i așa? Și pe urmă, i-ai luat locul. Sângerosul-Nouă, 
Regele Nordicilor! Cine-ar fi crezut? 

Logen se încruntă. 

- Nu așa s-a întâmplat. 

- Detalii. Rezultatul e același, nu? Pace în Nord, 
în sfârșit? Oricum ar fi, te felicit. 

- Bethod a avut de spus câteva lucruri. 

- Serios? întrebă Bayaz, cu nepăsare. Conversația 
lui mi s-a părut întotdeauna cam plicticoasă. Nu 
vorbea decât despre el însuși, despre planurile lui, 
despre izbânzile lui... E așa de obositor, când oamenii 
nu se gândesc niciodată și la ceilalți... Proastă creștere. 

- A spus că tu ești motivul pentru care nu mă 
omorâse. Că te-ai târguit pentru viața mea. 

— Adevărat, trebuie să recunosc. Îmi era dator, iar 
tu ai fost preţul pe care i l-am cerut. Îmi place să stau 
cu ochii spre viitor. Încă de pe-atunci ştiam că s-ar fi 
putut să am nevoie de un om care putea vorbi cu 
spiritele. A fost un câștig neașteptat că te-ai dovedit a 
fi un asemenea tovarăș de călătorie, mereu învingător. 

Logen constată că vorbea printre dinți. 

- Mi-ar fi plăcut să știu, asta-i tot. 

- N-ai întrebat, Meștere Nouădegete. Nu voiai 
să-mi știi dinainte planurile, din câte-mi amintesc, şi 
nici eu n-am vrut să te simţi îndatorat. „i-am salvat 
cândva viaţa“ ar fi fost un început nepotrivit pentru 
prietenia noastră. 

Suna destul de rezonabil, ca tot ceea ce spunea 
vreodată Bayaz, dar tot îi lăsa un gust acru, la gândul 
că fusese tratat ca un animal din ogradă. 

- Unde-i Quai? Aş vrea să... 

- A murit, replică Bayaz scurt și tăios, ca o lovi- 
tură de cuțit. Îi resimţim foarte acut pierderea. 

— Înapoi î în țărână, mm? 

Logen își amintea ce eforturi făcuse pentru a salva 
viaţa acelui om. Câte mile străbătuse prin ploaie, 

incercând să facă ceea ce trebuia. Și totul, degeaba. 
Poate ar fi trebuit să se simtă mai afectat - dar îi era 
greu cu atâtea morți răspândite în faţa lui. Era amorțit. 
Sau, poate, puţin îi păsa. Era greu de spus care din două. 

- Înapoi în țărână... mormăi el din nou. Și totuși, 
mergi înainte, nu-i așa? 

- Desigur. 

— Asta-i datoria care însoțește supraviețuirea. Îi 
amintești de ei, rostești câteva cuvinte, apoi mergi 
mai departe, și speri să fie mai bine. 

- Într-adevăr. 

- În legătură cu lucrurile astea, trebuie să fii realist. 

- Aşa e. 

Logen își frecă rana din coaste cu o mână, în- 
cercând să simtă ceva. Dar o fărâmă de durere în plus 
nu foloseşte nimănui. 

— leri am pierdut un prieten. 

- A fost o zi sângeroasă. Dar și victorioasă. 

- Nu zău? Pentru cine? 

Vedea oameni mișcându-se printre ruine, ca niște 
insecte scormonind prin moloz, căutând supravie- 
ţuitori şi găsind numai morți. Se îndoia că mulți 
dintre ei simțeau în acele momente extazul victoriei. 
El, unul, ştia că nu-l simţea. 

- Ar trebui să mă duc la ai mei, mormăi, dar fără 
să se miște din loc. Să-i ajut la îngropat. Și la îngrijit 
răniții. 

- Și totuși, ești aici, privind în jos. 

Ochii lu: Bayaz deveniseră duri ca două pietre. 
Acea duritate pe care Logen o observase la el chiar 

de la început, dar cumva uitase de ea. Cumva, 
ajunsese s-o ignore. 

- Își înțeleg perfect sentimentele. Vindecarea e 
pentru cei tineri. Pe măsură ce îmbătrânim, consta- 
tăm că avem tot mai puţină răbdare cu răniții. 

Înălță din sprâncene, în timp ce întorcea capul din 
nou spre cumplita priveliște. 

- Iar eu sunt foarte bătrân. 


Ridică pumnul să ciocănească, apoi se opri, 
frecându-și nervos palma cu degetele. 

Își amintea mirosul ei dulceag-acrișor, forța mâi- 
nilor ei, conturul sprâncenelor încruntate în lumina 
focului. Își amintea căldura ei, strâns lipită de el, în 
noapte. Ştia că între ei doi se întâmplase ceva bun, 
chiar dacă toate vorbele pe care le rostiseră fuseseră 
dure. Unii oameni nu au în ei cuvinte blânde, oricât 
de mult ar încerca. 

Nu nutrea speranţe prea mari, desigur. Unui om 
ca el îi era mai bine fără ele. Dar dacă nu contribui 
cu NIMIC, NICI nu primeşti nimic. 

Așa că Logen strânse din dinţi și ciocăni. Niciun 
răspuns. Se iîncruntă nervos și, ajuns dintr-odată la 
capătul răbdării, apăsă pe clanță și deschise ușa. 

Ferro se răsuci în loc. Avea hainele mototilite și 
murdare, și mai murdare decât de obicei. Ochu-i erau 
mari, sălbatici chiar, și-și ţinea pumnii încleștați. 
Când văzu că era el, însă, îi căzu faţa, iar inima lui 
se prăbuși odată cu ea. 

- Eu sunt, Logen. 

- Hm, mormăi Ferro. 

Îşi smuci capul într-o parte, privind încruntată spre 
fereastră. Făcu doi pași într-acolo, cu ochii îngustați. 
Apoi se răsuci brusc, în cealaltă direcție. 

- Poftim! 

- Ce? murmură Logen, nedumerit. 

- Nu-i auzi? 

- Ce s-aud? 

- Pe ăia, idiotule! replică Ferro, lipindu-se de perete. 

Logen nu fusese sigur cum avea să meargă. Cu ea, 
nu puteai fi niciodată sigur de nimic, știa bine. Dar 
la așa ceva nu se așteptase. Probabil că nu-i mai 
rămânea decât să meargă inainte. Ce altceva fi putut 
să facă? 

- Acum sunt rege, pufni el. Regele Nordicilor, 
iți vine să crezi? 

Se aștepta să-i râdă în față, dar Ferro nu făcea decât 
să stea pe loc, ascultând cu urechea la perete. 

- Eu și Luthar, amândoi. O pereche. de regi. Te 
poți gândi la doi ticăloși mai nevrednici pentru a fi 
încoronați, mm? 

Niciun răspuns. Logen își umezi buzele. Nu-i mai 
rămânea decât să i-o spună de-a dreptul, după câte 
se părea. 

— Ferro. Așa cum au ieșit lucrurile... Așa cum... 
le-am lăsat... 

Făcu un pas spre ea, și încă unul. 

— Aș vrea să nu fi... nu știu... 

Îi puse o mână pe umăr. 

- Ferro, încerc să-ți spun... 

Femeia se întoarse scurt, acoperindu-i gura cu 
mâna. 

— 93... 

Îl apucă de cămașă și-l trase în jos, îngenun- 
chindu-l. Apoi, își lipi urechea de dalele pardoselii, 
cu ochii mișcându-se încoace și-ncolo, ca şi cum ar 
fi ascultat ceva. 

— Auzi...? 

Îi dădu drumul şi se retrase în colț. 

- Acolo! Îi auzi? 

Logen întinse mâna, încet, și o atinse pe ceafă, își 
trecu vârfurile aspre ale degetelor peste pielea ei. Ferro 
il respinse cu o smucitură din umeri, făcându-l să se 
crispeze. Poate că lucrul acela bun dintre ei existase 
numai în mintea lui, niciodată şi într-a ei. Poate că-l 
dorise atât de tare încât își îngăduise să și-l imagineze. 

Se ridică în picioare și-și drese glasul. 

- Nu contează. Am să vin mai târziu, poate. 

Ferro stătea tot în genunchi, adusă de spate, cu 
capul lipit de pardoseală. Nici măcar nu se uită la el 
când ieși. 


Moartea nu-i era străină lui Logen Nouădegete. De 
când se ştia, umblase printre morţi. Privise cadavre 
arse cu zecile, după bătălia Carleonului, demult. Le 
văzuse îngropate cu sutele, în valea fără nume din 
Locurile-Nalte. Călcase pe o colină de oase omenești, 
sub ruinatul Aulcus. 

Însă nici chiar Sângerosul-Nouă, nici chiar cel mai 
temut om din Nord, nu mai văzuse vreodată așa ceva. 

Leșurile erau stivuite pe marginea străzii largi, în 
mormane înalte până la piept. Munţi de hoituri îngră- 
mădite, la nesfârșit. Prea multe ca să le ghicească, 
măcar, numărul. Cineva făcuse o încercare de a le 
acoperi, dar fără prea multă tragere de inimă. La urma 
urmei, morții nu mai ofereau mulțumiri pentru 
nimic. Bucăți de pânză ruptă fluturau în vânt, ținute 
în loc cu lemne, iar de sub ele atârnau mâini și 
picioare fără viaţă. 

In capătul acela al străzii, câteva statui încă mai 
rămăseseră în picioare. Regi și sfetnici de-ai lor, odi- 
nioară mândri, chipuri și trupuri de piatră, zgâriate 
ȘI ciuruite, priveau cu tristețe în jos la rămășițele 
insângerate de la picioarele lor. Destule pentru ca Logen 
să înțeleagă că aceea era într-adevăr Calea Regală, și nu 
nimerise, cine ştie cum, pe tărâmul morților. 

La o sută de pași distanță, mai erau numai socluri 
goale, unul încă mai având deasupra picioarele statuii 
sparte. În jurul lor se adunase un grup ciudat. Oameni 
cu înfățișări veştejite. Undeva, între viață și moarte. 
Unul stătea așezat pe un pietroi, uitându-se apatic în 
gol, pe când își smulgea din cap smocuri de păr. Altul 
tușea într-o cârpă pătată de sânge. O femeie și un băr- 
bat zăceau unul lângă altul, fără să privească nicăieri, 
cu chipurile scofalcite cât pumnul. Respirau cu scraâș- 
nete scurte și repezi. Logen nu ma: respira nicicum. 

După încă o sută de pași, avu impresia că trecea 
printr-un infern în ruine. Nici urmă de faimoasele 
statui, clădiri sau orice altceva. In locul lor mai rămă- 
seseră doar maldăre învălmășite de resturi stranii. 

Pietre sfărâmate, lemne frânte, fiare răsucite, hârtii, 
cioburi de sticlă, toate pisate laolaltă și închegate cu 
tone de praf și noroi. Din tot amestecul ieșeau diverse 
lucruri, rămase în chip ciudat întregi — câte o ușă, 
câte un scaun, un covor, un platou pictat, faţa zâm- 
bitoare a unei statui. 

Peste tot, prin acel haos, rătăceau bărbaţi și femei, 
mânjiţi cu murdărie, scormonind prin gunoaie, arun- 
cându-le pe fostele străzi, încercând să-și croiască 
drum. Salvatori, lucrători, hoți - cine să știe? Logen 
trecu pe lângă un foc de lemne cât un stat de om, îi 
simţi sărutarea fierbinte pe obraz. Alături stătea un 
soldat înalt, cu armura pătată de funingine. 

— Găsiţi ceva din metal alb, orice? răcnea el la 
căutători. Tot ce găsiți, imediat în foc! Carne în metal 
alb? O ardeți! Din ordinul Consiliului Inchis! 

După alți câțiva pași, Logen văzu un om în vârful 
uneia dintre cele mai înalte grămezi, chinuindu-se cu 
o grindă lungă de lemn. Se intoarse s-o apuce mai bine. 
Nimeni altul decât Jezal dan Luthar. Avea hainele 
rupte și murdare, și chipul stropit cu glod. Nu arăta 
mai rege decât Logen. 

Un bărbat masiv se uita spre el, cu braţul prins 
într-o eșarfă. 

- Maiestate, e periculos! ciripea el, cu o voce de 
o subțirime stranie, ca a unei fete. Zău c-ar trebui să... 

- Nu! Aici e nevoie de mine! 

Jezal se aplecă peste bârnă, cu venele gâtului ie- 
şindu-i în relief. N-avea cum s-o urnească de unul 
singur, dar incerca totuși. Logen rămase privindu-l. 


puterea armelor 383 


- De când o ține așa? 

- De-o zi şi-o noapte, răspunse omul cel masiv, 
şi nici gând să se oprească. Dintre puţinii oameni pe 
care i-am găsit vii, aproape toţi au boala asta, continuă 
el, arătând cu braţul nevătămat spre grupul jalnic de 
lângă statui. Le cade părul. Unghiile. Dinţii. Se usucă 
pe picioare. Unu au și murit deja. Alții sunt pe drum. 

Clătină incet din cap. 

— Ce crimă am săvârșit, ca să merităm o pedeapsă 
ca asta? 

- Nu întotdeauna cei vinovaţi au parte de pedepse. 

- Nouădegete! 

Jezal se uita la el, luminat din spate de soarele apos. 

- Tu ai spate puternic! Apucă bârna asta de 
capătul celălalt! 

Îi era greu să înţeleagă la ce-ar fi folosit mutarea 
din loc a unei bârne, în toată nebunia de-acolo. Totuși, 
marile călătorii încep cu pași mărunți. Așa-i spunea 
mereu tatăl său. Prin urmare, se urcă pe grămada de 
pietre și lemne care-i alunecau de sub cizme, se săltă 
in vârf și rămase acolo, cu privirea în gol. 

— Pe toți morţii... 

Din locul unde stătea, colinele de resturi păreau 
să se întindă la nesfârșit. Oamenii mișunau peste ele, 
smucind înnebuniți rămășițele, încercând să le pună 
in ordine, sau doar stând ca el, năuciți de proporțiile 
dezastrului. Un cerc al distrugerii depline, lat de o 
milă sau chiar mai mult. 

- Logen, ajută-mă! 

- Mda... bine... 

Se aplecă și-și vâri mâinile sub capătul grinzii lungi 
de lemn zgâriat. Doi regi, trăgând de-o bârnă. Regii 
noroiului. 

- Gata, trage! 

Logen se opinti, străpuns de arsura cusăturilor. 
Incet, simţi cum lemnul se urnea. 

- Da...! scrâșni Jezal, printre dinţi. 

Împreună, ridicară grinda și o traseră într-o parte, 
Apoi, Jezal se aplecă și smulse din loc o creangă 
uscată, dădu în lături un cearșaf sfâșiat... Dedesubt 
zăcea o femeie, cu capul întors într-o parte. Își ținea 
braţul rupt în jurul unui copil, cu părul cârlionțat, 
plin de sânge. 

- În regulă. 

Jezal se șterse încet la gură cu dosul mâinii murdare. 

- În regulă. Asta e. O să-i ducem lângă ceilalți 
morți. 

Porni mai departe, peste dărâmături. 

- Tu de colo! Adu aici ranga aia! Și un târnăcop, 
să dăm la o parte pietroiul ăsta! ÎI punem acolo. Vom 
avea nevoie de el, mai târziu. La reconstrucţie! 

Logen îi puse o mână pe umăr. 

— Jezal, stai. Așteaptă. Mă cunoşti. 

— Sigur. Aș vrea să cred că da. 

— Bine. Atunci, spune-mi ceva. Sunt... 

Se chinuia să-și caute cuvintele. 

- Sunt un... om rău? 

- Tu? Îl privi Jezal, nedumerit. Tu ești cel mai bun 
om pe care-l cunosc. 

Stăteau adunaţi sub un copac frânt, în parc, un grup 
posomorât. Siluete negre șezând calme, nemișcate, sub 
norii roșiatici răsfirați deasupra, în jurul soarelui care 
asfinţea. Logen le auzea glasurile încete, în timp ce se 
apropia. Cuvinte rostite pentru morți, blânde și triste. 
Două duzini de movilițe de pământ proaspăt săpat, 
dispuse în cerc, astfel ca toți să fie egali. Marele Nete- 
zitor, cum spun locuitorii dealurilor. Oameni coborâți 
in țărână, și oameni pronunţând cuvinte. Parcă ar fi 
fost o scenă din bătrânul Nord, veche, de pe vremea 
lui Skarling cel Fără Glugă. 

- ...Harding Ursuzul. Niciodată n-am văzut un 
om mai dibaci cu arcul. Nici măcar o dată. Nu mai 
știu de câte ori mi-a salvat viaţa, şi niciodată n-a 
așteptat să-i mulțumesc. Poate doar să fac și eu același 
lucru pentru el. Se pare că n-am putut, de data asta. 
Se pare că nici unul dintre noi n-a putut... 

Copoiul lăsă cuvântarea neterminată. Câteva 
capete se intoarseră spre Logen, auzindu-i pașii scrâş- 
nind pe pietriș. 

- Dacă ăsta nu-i Regele Nordicilor... murmură 
un glas. 

- Sangerosul-Nouă însuși. 

— Ar trebui să facem o plecăciune, nu? 

Acum toți se uitau la el. Le vedea ochii lucind în 
penumbrele amurgului. Nimic mai mult decât niște 
siluete zburlite, greu de deosebit între ele. O adu- 
nătură de umbre. O adunătură de stafii, și întru totul 
la fel de neprietenoase. 

- Ai ceva de zis, Sângerosule-Nouă? întrebă cineva, 
de undeva din spate. 

- N-aş crede, răspunse el. Faceți bine ce faceți. 

- N-am avut niciun motiv să venim aici. 

Câteva mormăieli de încuviințare. 

- Nu era lupta noastră, naibii. 

— Au murit degeaba. 

Alte bombănel. 

- Pe tine-ar trebui să te ingropăm. 

- Mda, poate. 

Lui Logen i-ar fi plăcut să lăcrimeze - dar, în 
schimb, se pomeni zâmbind. Zâmbetul Sângero- 
sului-Nouă. Rânjetul acela pe care-l au hârcile, dincolo 
de care nu se află decât moarte. 

- Poate. Dar nu noi alegem cine moare și cine nu. 
Numai dacă ne ține să dăm o mână de ajutor. Și, pe 
voi vă ține? Vă ține? 

Tăcere. 

- Bine, atunci. Cinste lui Harding Ursuzul. Cinste 
și celorlalți morți, tuturor le vom duce lipsa. 

Scuipă pe iarbă. 

- Pe voi, ceilalți, mă cac. 

Și se răsuci în loc, pornind inapoi dincotro venise. 

În întuneric. 


RĂSPUNSURI 


Atâtea de făcut... 

Casa Întrebărilor era tot în picioare, şi trebuia să 
ia cineva hăţurile-n mână. Cine altul s-o facă? Supe- 
riorul Goyle? Din păcate, il împiedică o săgeată în 
inimă. Cineva trebuia să arunce o privire peste arest 
şi să ia la întrebări sutele de prizonieri gurkieni, tot 
mai mulți capturați în fiecare zi, pe măsură ce armata 
îi impingea pe invadatori înapoi spre Keln. Și atunci, 
cine? Practiciana Vitari? A părăsit Uniunea pentru 
totdeauna, cu copiii după ea. Trebuia să examineze 
cineva trădarea Lordului Brock. Să-l scoată la lumină 
și să-i dezgroape pe complicii lui. Să facă arestări și 
să obțină mărturisiri. Și altcineva, cine ar mai fi acum 
Arhilectorul Sult? Vai de mine, nu! 

Glokta se târi spre ușă, cu cei câțiva dinți dezve- 
iţi din cauza nesfârșitelor dureri de picioare. O decizie 
inspirată, cel puţin, aceea a mutării în partea de est a 
Agriontului. S-ar cuveni să fim recunoscători pentru 
mărunțișurile vieții - cum ar fi, un loc unde să-ți 

odihnesti epava făcută ferfeniță. Fără îndoială, vechea 
mea locuinţă leneveste acum sub o mie de tone de moloz, 
la fel ca tot ce-a mai rămas din... 

Uşa nu era închisă bine. O împinse cât putea de 
ușor, şi se deschise scârțâind, lăsând lumina slabă a 
lămpii să se reverse pe coridor, ca o fâșie portocalie 
peste podelele prăfuite, peste capătul bastonului și 
vârful unei ghete mânjite cu noroi. N-am lăsat nicio 
ușă descuiată, și în niciun caz vreo lampă aprinsă. Limba 
ii lunecă nervoasă peste gingiile goale. Un vizitator, 
așadar. Unul nepojtit. Să intru și să-i urez bun-venit în 
odăile mele? Ochii i se abătură lateral, spre umbrele 
de pe coridor. Sau s-o iau la fugă” Aproape că zâmbea, 
in timp ce-și târșâia picioarele peste prag, cu basto- 
nul în față, urmat de piciorul drept, apoi și de stângul, 
târât dureros în urmă. 

Oaspetele lu: Glokta stătea așezat lângă fereastră, 
in lumina singurei lămpi, care-i scălda trăsăturile aspre, 
cu umbre reci adunate în adânciturile feței. Tabla cu 
pătrate stătea în faţa lui, așa cum o lăsase Glokta, iar 
piesele aruncau umbre prelungi peste lemnul caroiat 
in alb și negru. 

- Ei, Superior Glokta, te aşteptam. 

Și eu pe tine. Glokta șchiopătă spre masă, zgâriind 
cu bastonul podelele neacoperite. Cu tot atâta tragere 
de inimă ca un om care șontăcăte spre eșafod. Mă rog... 
Nimeni nu-l păcăleşte pe călău la nesfârșit. Poate că vom 
afla nişte răspunsuri, cel puțin, înainte de sfârşit. Visul 
meu dintotdeauna a fost să fiu bine informat. Încet, foarte 
incet, se lăsă gemând pe scaunul liber. 

- Am plăcerea să mă adresez Maestrului Valint 
sau Maestrului Balk? 

- Amândurora, firește, zâmbi Bayaz. 

Glokta își învălui cu limba unul dintre puţinii 
dinți rămași, apoi și-o retrase cu un ţocăit slab. 

— Şi cărui fapt îi datorez această copleșitoare cinste? 

- Am spus, nu-i așa, în ziua când am vizitat Casa 
Creatorului, că ar trebui să avem o discuție la un 
moment dat? O discuţie despre ce doresc eu și despre 
ce dorești dumneata? Momentul acela a sosit. 

- O, ce zi voioasă. 

Întâiul dintre Magi îl privea, cu aceeași expresie 
in ochii lui strălucitori cu care s-ar fi uitat la un 
gândac interesant. 

- Trebuie să recunosc că mă fascinezi, Superiorule. 
Viaţa dumitale ar părea să fie absolut insuportabilă. 
Și totuși, te lupi din răsputeri să rămâi viu. Cu toate 
armele şi stratagemele. Pur și simplu refuzi să mori. 

- Sunt gata să mor, îi susținu Glokta privirea, 
deloc intimidat. Dar refuz să pierd. 

- Oricare ar fi costul, hmm? Suntem de aceeași 
speță, dumneata și cu mine, o speță rară, într-adevăr. 
Înţelegem ce trebuie să se facă, și nu ne codim s-o fa- 
cem, indiferent de orice sentimente. Îţi mai aminteşti 
de Lordul Cancelar Feekr, desigur. 

Dacă-mi arunc gândurile foarte departe în urmă... 

- Cancelarul de Aur? Se zice că a condus Consiliul 
Închis timp de patruzeci de ani. Se zice că el condu- 
cea şi Uniunea. 

Așa spunea Sult. Spunea că moartea lui a lăsat un 
gol, pe care erau dornici să-l umple atât el cât și Marovia. 
Atunci a început dansul ăsta urât, pentru mine. Cu o 
vizită de la Arhilector, cu confesiunea vechiului meu 
prieten Salem Rews, cu arestarea lui Sepp dan Teufel, 
Maestrul Monetăriilor... 

Bayaz își plimbă un deget gros peste piesele de 
pe tabla de joc, ca și cum și-ar fi calculat următoarea 
mutare. 

- Am avut o înţelegere, Feekt și cu mine. Eu l-am 
făcut să fie puternic. El m-a slujit cu desăvârșire. 

Feekt... fundamentul pe care se baza națiunea... te-a 
slujit pe tine? Mă aşteptam la iluzii de grandoare, dar 
asta le întrece pe toate. 

- Vrei să înţeleg că ai controlat Uniunea în tot acel 
timp? 

Bayaz pufni. 

- De când am închegat-o cu forța, pe vremea lui 
Harod cel Mare, aşa-numitul. Uneori, a fost necesar 
să dau și eu câte o mână de ajutor, ca în criza asta, 
cea mai recentă. Dar, de cele mai multe ori, m-am 
ținut la distanță — în culise, cum s-ar zice. 

— Aerul e cam înăbușitor acolo, îmi imaginez. 

- Un rău necesar, luciră dinţii albi ai Magului în 
lumina lămpii. Oamenilor le place să privească specta- 
colele de marionete drăguțe, Superiorule. O clipă doar 
dacă-l zăresc pe păpușar, pot fi foarte tulburaţi. Păi, 
s-ar putea chiar să observe, dintr-odată, sforile legate 
de propriile lor mâini. Sult a întrezărit ceva, în culise, 
Și uită-te numai câte necazuri ne-a pricinuit tuturor. 

Răsturnă una dintre piese, care căzu pe o parte, 
legănându-se apoi încet încoace și-ncolo. 

— Să zicem că eşti într-adevăr Marele Arhitect, şi 
ne-ai dăruit... 

Glokta arătă cu mâna spre fereastră. „Pogoane în- 
tregi de ruine fermecătoare.“ 

— „toate astea. De ce atâta generozitate? 

- Nu din motive întru totul altruiste, trebuie să 
recunosc. Khalul îi convinsese pe gurkieni să lupte 
pentru el. Până şi cel mai mare dintre generali are ne- 
voie de oameni mărunți,ca să păstreze poziţiile. 

Absent, împinse înainte una dintre cele mai mici 
piese. 

- Până şi cel mai iscusit războinic are nevoie de 
armură. 

Glokta își răsfrânse buza de jos. 

- Dar pe urmă Feekt a murit, iar dumneata ai 
rămas gol. 

- Gol ca un nou-născut - la vârsta mea...! oftă pre- 
lung Bayaz. Și pe-o vreme cât se poate de urâtă, cu 
Khalul pregătindu-se pentru război. Ar fi trebuit să 
pregătesc mai repede un succesor convenabil, dar 
eram cu gândurile în altă parte, adâncit în cărțile mele. 
Cu cât îmbătrâneşti mai mult, cu atât trec anii mai 
repede. E ușor să uiţi ce iute mor oamenii. 

Si ce ușor... 

— Moartea Cancelarului de Aur a lăsat un vid în 
urma lui, mormăi Glokta, chibzuind adânc. Sult și Ma- 
rovia au văzut o ocazie de a prelua puterea, ca să-și 

avanseze propriile idei despre felul cum ar fi trebuit 
să fie națiunea. 

— Nişte idei excepțional de neghioabe, după cum 
s-a văzut. Sult voia să se Întoarcă Într-un trecut ima- 
ginar, unde toți stăteau la locurile lor și făceau mereu 
numai ce li se spunea - iar Marovia? Ha! Marovia 
voia să pișe puterea la cheremul poporului. Voturi? 
Alegeri? Vocea omului de rând? 

— A exprimat asemenea concepţii... 

— Sper că și dumneata ai exprimat disprețul cores- 
punzător. Putere pentru popor? se strâmbă Bayaz. 
Oamenii de rând numai de-așa ceva n-au chef. N-o 
înțeleg. Și dac-ar avea-o, ce dracu” să facă cu ea? Oa- 
menii sunt ca niște copii. Sunt niște copii. Au nevoie 
de cineva care să le spună ce să facă. 

- Cineva ca dumneata, presupun? 

- Cine altul ar fi mai potrivit? Marovia s-a gândit 
să mă folosească pentru planurile lui meschine, și 
tot timpul m-am folosit eu de el. În timp ce se cion- 
dănea cu Sult pentru firimituri, partida era deja câș- 
tigată. O mutare pe care o pregătisem cu câtva timp 
in urmă. 

Încet, Glokta dădu din cap. 

— Jezal dan Luthar. 

Micul nostru bastard. 

- Prietenul dumitale şi al meu. 

Dar un bastard nu e de niciun folos, decât dacă... 

- Prinţul de Coroană Raynault stătea în drum. 

Magul răsturnă încă o piesă, care se rostogoli incet 
de pe tablă, căzând pe masă cu un țăcănit. 

- Discutăm despre evenimente mari. E inevitabil 
să survină și unele pierderi. 

- Vorbeşti de parcă l-ar fi omorât un Mâncător. 

- A, păi, așa a și fost, ridică Bayaz o privire fudulă, 
din umbră. Nu toţi cei care încalcă A Doua Lege îl 
servesc pe Khalul. Ucenicul meu, Yoru Sulfur, a 
agreat dintotdeauna un dumicat, două. 

Și clănțăni din dinții săi albi și regulaţi. 

- Înţeleg. 

- Aşa-i la război, Superiorule. În război trebuie să 
te foloseşti de orice armă. Scrupulozitatea e o nebunie. 
Mai rău: e lașitate. Dar uite cui îi țin eu predici. N-ai 
dumneata nevoie de lecții despre lipsa de scrupule. 

- Într-adevăr. 

Le-am învăţat cu cuțitul, în închisorile Împăratului, 
și de-atunci le practic întruna. 

Bayaz împinse ușor înainte încă o piesă. 

- Un om de mare folos, Sulfur. Un om care a 
acceptat de mult cerințele necesității și stăpânește 
disciplina schimbării formelor. 

El era străjerul care plângea lângă ușa Prințului Ray- 
nault. Paznicul care a doua zi se pierduse Jără urmă... 

- Un petic de material luat din dormitorul Emisa- 
rului, murmură Glokta. O pată de sânge pe roba lui. 

Si astfel, un om nevinovat s-a urcat pe eșafod şi 
a izbucnit războiul între Gurkbul și Uniune. Două 
obstacole înlăturate ușor, dintr-o mișcare scurtă de 
mătură. 

- Pacea cu gurkienii nu convenea scopurilor mele. 
A fost o neglijenţă din partea lui Sulfur să lase niște 

probe așa de cusute cu aţă albă. Dar, la drept vorbind, 
nici nu se aştepta să te intereseze adevărul, când aveai 
la îndemână o explicație atât de comodă. 

Glokta dădu din cap, încet, în timp ce prin minte 
evenimentele i se conturau tot mai limpede. 

- A auzit despre investigaţiile mele de la Severard, 
și am primit o vizită fermecătoare din partea cada- 
vrului dumitale ambulant, Mauthis, care mi-a spus 
că fie mă opresc, fie mor. 

- Întocmai. Cu alte ocazii, Yoru a apărut sub un 
chip diferit, punându-și Tăbăcarul, pentru a incita 
niște țărani la un comportament foarte necuviincios, 
continuă Bayaz, examinându-și unghiile. Totuși, numai 
pentru o cauză nobilă, Superiorule. 

- Ca să-ți poleiască dumitale cu glorie cea mai nouă 
marionetă. S-o aducă în grațiile poporului. Sa-l fami- 
liarizeze pe Luthar cu nobilii, cu Consiliul Închis. 
Dumneata ai fost sursa tuturor zvonurilor. 

- Fapte de eroism în vestul ruinat? Jezal dan 
Luthar? pufni Bayaz. Nu făcea decat să se smiorcăie 
că tot plouă. 

- Uluitor, ce palavre sunt în stare idioții să creadă, 
dacă le strigi destul de tare. Și ai mai măsluit și Turnirul. 

- Ai observat-o și pe-asta? se lăți zâmbetul lui 
Bayaz. Sunt impresionat, Superiorule, cum nu se poate 
mai impresionat. În tot acest timp, pe dibuite, te-ai 
apropiat foarte mult de adevăr... 

Și totuși, ești atât de departe... 

- N-aș avea de ce să mă simt prost. Am multe avan- 
taje de partea mea. Și Sult bâjbâia spre răspunsuri, în 

ultima vreme, dar era mult prea târziu. Am bănuit 
din primul moment cam ce punea la cale. 

- De-asta mi-ai cerut să-l investighez? 

- Faptul că nu mi-ai îndeplinit cererea până în 
ultimul moment mi-a adus o oarecare nemulțumire. 

- Poate dacă mă ruga: frumos o făceam mai repede. 

Ar fi fost înviorător, cel puţin. 

- Regret că am ajuns într-o poziție dificilă. Așa 
se întâmplă când ai prea mulți stăpâni. 

- Totuși, nu mai e cazul, hmm? Am fost aproape 
dezamăgit când am aflat cât de limitate erau studiile 
lui Sult. Sare, lumânări și incantaţii? Jalnic de adoles- 
centin. Suficient ca să aducă sfârșitul prematur al acelui 
așa-zis democrat de Marovia, eventual, dar nimic care 
pentru mine să însemne cea mai mică amenințare. 

Glokta se incruntă spre tabla de joc. Sult și Marovia. 
Cu toată inteligenţa lor, cu toată puterea lor, mica gål- 
ceavă dintre ei n-a însemnat nimic. Nu erau decât niște 
piese mici în tot jocul ăsta. Atât de mici, încât nici 
măcar nu bănuiau cât de întinsă era cu adevărat tabla. 
Ceea ce-nseamnă că eu sunt... ce? Un fir de praf între 
pătrate, în cel mai bun caz. 

- Și cu misterioasa vizitatoare din odăile dumitale, 
in ziua când te-am cunoscut, ce-a fost? 

O vizitatoare care a venit și în odăile mele, poate? 
O femeie, una rece... 

Riduri furioase brăzdară fruntea lui Bayaz. 

- O greșeală din tinereţe. Nu vei mai vorbi de- 
spre asta. 

- A, bine, cum poruncești. Și Marele Profet Khalul? 

- Războiul va continua. Pe alte câmpuri de luptă 
și cu alți ostași. Dar aceasta va fi ultima bătălie purtată 
cu armele trecutului. Magia se scurge din lumea noas- 
tră. Lecţiile Vechiului Timp se pierd în tenebrele 
istoriei. Trăim zorii unei epoci noi. 

Magul făcu o mișcare neglijentă cu mâna, și ceva 
se ivi în aer, căzu în mijlocul tablei de joc și se învârti 
ca un titirez până se răsturnă pe-o parte, cu sunetul 
inconfundabil al banilor ce se rostogolesc. O monedă 
de cincizeci de mărci, din aur, lucind cald și bine- 
voitor în lumina lămpii. Glokta fu cât pe ce să izbuc- 
nească în râs. O, chiar și acum, Chiar și aici, ajungem 
mereu la asta. Toate au prețul lor. 

- Banii au adus istoria în războiul ăla necopt al 
Regelui Guslav cu gurkienii, continuă Bayaz. Banii 
au unificat Consiliul Deschis înapoia regelui bastard. 
Banii l-au adus pe Ducele Orso în goana mare să-și 
apere fiica şi au înclinat balanţa în favoarea noastră. 
ȘI toţi erau numai banii mei. 

— Banii mi-au dat și mie posibilitatea să țin Dagoska 
atâta timp. 

— Și ştii ai cui erau. 

Cine-ar fi crezut? Mai degrabă întâiul dintre credi- 
tori, decât Întâiul dintre Magi. Consiliul Deschis și 
Închis, oameni de rând și regi, negustori și torționari, 
toți prinși într-o plasă de aur. O plasă a datoriilor, a 
minciunilor, a secretelor, cu fiecare fir prins la locul 
potrivit, ca să cânte pe ele un maestru al barpei. Și cum 
rămâne cu bietul Superior Glokta, bufonul împiedicat? 

Există vreun loc și pentru nota lui amărâtă, în muzica 
asta dulce? Sau mi se va cere să achit datoria vieții mele? 

- Cred că ar trebui să te felicit pentru cum ţi-ai 
jucat cartea, mormăi amar Glokta. 

- Eh, făcu Bayaz un gest indiferent. Silirea unei 
adunături de primitivi să se unească sub cretinul ăla 
de Harod şi i-am făcut să se poarte ca niște oameni 
civilizați... Menţinerea Uniunii întreagă, pe parcursul 
războiului civil, și aducerea nătărăului de Arnault pe 
tron... Îndrumarea lașului de Casamir să cucerească 
Englia... Alea au fost cărți bine jucate. Asta e o nimica 
toată. Ţin în mână toate atuurile, și întotdeauna le 
voi ține. Am... 

Încep să mă satur. 

— Și bla-bla-bla, bla-bla de căcat. Duhoarea în- 
gâmfării devine sufocantă. Dacă vrei să mă omori, 
fă-mă scrum în clipa asta şi să terminăm odată, dar, 
pentru numele morților, nu mă mai supune lăudă- 
roșeniilor tale. 

Rămaseră nemișcați mult timp, privindu-se în tăcere 
peste masa cufundată în întuneric. Timp suficient 
pentru ca piciorul lui Glokta să înceapă să tremure, 
ochiul să i se zbată, gura știrbă să se usuce ca deșertul. 
Dulce anticipare. O să se întâmple acum? O să... 

— Să te omor? întrebă blajin Bayaz. Și să mă lipsesc 
de atoatebiruitorul dumitale simţ al umorului? 

Nu acum. 

- Atunci... de ce mi-ai dezvăluit jocul pe care-l faci? 

- Fiindcă în curând am să plec din Adua, se aplecă 
Magul inainte, cu chipul apărându-i în lumină. Fiindcă 

e necesar să înţelegi unde se află puterea, și unde va 
fi întotdeauna. Este necesar ca dumneata, spre deose- 
bire de Sult, spre deosebire de Marovia, să ai o per- 
spectivă corectă. Este necesar... dacă vrei să mă slujești. 

- Să te slujesc? 

Mai curând aș petrece doi ani în bezna aia plind de 
putoare, mai degrabă mi-aş face piciorul carne tocată. 
Mai degrabă aș lăsa să-mi fie smulși dinții din gură. Dar, 
de vreme ce pe toate astea le-am făcut deja... 

— Vei primi sarcina pe care a deținut-o cândva Feekt. 
Sarcina pe care au mai avut-o vreo zece oameni mari 
înaintea lui. Vei fi reprezentantul meu, aici, în Uniune. 
Vei administra Consiliul Închis, Consiliul Deschis și 
pe prietenul nostru comun, regele. Îi vei asigura moşte- 
nitori. Vei menține stabilitatea. Pe scurt, vei suprave- 
ghea tabla de joc, în lipsa mea. 

- Dar restul Consiliului Închis niciodată nu va.. 

- Cu cei rămași în viață s-a vorbit deja. Se vor pleca 
în fața autorității dumitale. Aflată sub a mea, firește. 

- Și cum am să... 

- Vom ţine legătura. Frecvent. Prin oamenii mei 
de la bancă. Prin ucenicul meu, Sulfur. Prin alte mij- 
loace. Le vei afla. 

- Cred că nu prea am de ales. 

- Numai dacă poţi achita milionul de mărci pe 
care ţi l-am împrumutat. Plus dobânzile. 

Glokta se bătu pe pieptarul cămăși. 

- La naiba. Mi-am lăsat punga la birou. 

- Atunci, mă tem că n-ai de ales. Dar de ce m-ai re- 
fuza? Îi ofer șansa de a mă ajuta să făuresc o eră nouă. 

Să-mi îngrop mâinile pân'la cot în treburile tale 
murdare. 

- De a fi un om mare. Cel mai mare dintre toți 
oamenii. 

Să încalec Consiliul Închis ca un colos schilod. 

- De a-ţi lăsa efigia sculptată în piatră, pe Calea 
Regală. 

Unde hidoșenia sa poate face copiii să plângă. După 
ce vor fi date la o parte dărâmăturile și hoiturile, 
desigur. 

- De a cârmui mersul unei naţiuni. 

- Sub poruncile dumitale. 

- Evident. Nimic nu e pe gratis, știi bine asta. 

Magul dădu iar din mână și ceva se rostogoli zăn- 
gănind pe tabla cu pătrate. Se opri în fața lui Glokta, 
lucind auriu. Inelul Arhilectorului. De-atâtea ori m-am 
aplecat să sărut acest giuvaier... Cine-ar fi visat cd l-aş 
putea purta şi eu, într-o zi? ÎL ridică, întorcându-l 
gânditor între degete. Și astfel, scap în fine de un stăpân 
tenebros, numai pentru a mă pomeni cu lesa în mâna 
altuia, pe departe mai tenebros și mai puternic. Dar am 
de ales? Are cu adevărat de ales oricare dintre noi? Îşi 
puse inelul pe deget. Marea piatră strălucea în lumina 
lămpii, cu scânteieri purpurii. Din mort, am ajuns cel 
mai mare din tot ținutul — și numai într-o singură seară. 

- Mi se potriveşte, murmură Glokta. 

- Desigur, Eminenţa Voastră. Am știut asta din- 
totdeauna. 


w 


RĂNIȚII 


West se trezi din somn cu o tresărire și încercă 
să se salte în șezut. Durerea îi străbătu un picior, 
pieptul, braţul drept - şi rămase acolo, pulsând. Se 
lăsă la loc pe spate, gemând, cu privirea în tavan. Un 
tavan boltit de piatră, acoperit cu umbre adânci. 

Acum, de peste tot se furișau spre el sunete. Mor- 
măieli și scâncete, tusete și suspine, gâfâieli iuți, 
mârâituri încete. Câte un țipăt de durere. Glasuri în 
parte omenești, în parte animalice. O voce scheuna 
gutural de undeva din stânga, la nesfârșit, ca un 
șobolan care zgârie peretele: 

- Nu mai văd... Vânt afurisit... Nu văd nimic... 
Unde sunt?... E cineva...? Nu mai văd... 

West înghiţi în sec, simțind cum durerea se în- 
tețea. Şi in spitalele din Gurkhul se auziseră asemenea 
sunete, când venise să-i viziteze pe soldaţii răniți din 
compania lui. Îşi amintea duhoarea și zarva din acele 
corturi oribile, nefericirea oamenilor culcați în ele 
Și, mai presus de orice, dorinţa irezistibilă de a pleca 

și de a face parte dintre cei sănătoși. Dar îi era deja 
ingrozitor de limpede că de data asta plecarea n-avea 
să mai fie chiar atât de ușoară. 

Era unul dintre răniți. O specie diferită, dezgustă- 
toare și vrednică de dispreț. Oroarea i se infiltra încet 
prin trup, amestecându-se cu durerea. Cât de grav 
rănit era? Mai avea toate membrele? Încercă să-și miște 
degetele de la mâini, de la picioare, și strânse din dinți 
când durerea din braţ și picior deveni şi mai puternică. 
Tremurând, își ridică o mână în dreptul feței, 
intorcând-o pe toate părțile. În lumina slabă, părea 
nevătămată, cel puţin, dar era singurul membru pe 
care putea să și-l miște, și până și asta-l costa un efort 
zdrobitor. Panica îi luneca în sus prin gât, inecându-l. 

- Unde sunt...? Vânt afurisit... Nu mai văd... 
Ajutor... Ajutor... Unde sunt? 

- Taci dracu” din gură! strigă West, dar cuvintele 
i se frânseră în gâtlejul uscat. Nu ieși decât o tuse 
găunoasă, care-i făcu iar coastele să ia foc. 

— Ş$$--. 

O atingere ușoară pe piept. 

— Nu te mișca. 

Deasupra lui se ivi un chip. Faţa unei femei, i se 
păru, cu păr blond, dar o vedea ca prin ceață. Închise 
ochii și renunţă să mai încerce. Oricum nu prea părea 
să conteze. Simţi ceva pe buze - gura unei sticle. Bău 
cu sete, bolborosind, și simți cum apa rece îi curgea 
pe grumaz. 

- Ce s-a întâmplat? horcăi el. 

- Ai fost rănit. 

- Ştiu asta. Vreau să zic... în oraș... Vântul... 

- Nu ştiu. Nu cred că ştie cineva. 

- Am învins? 

- Cred că... gurkienii au fost alungaţi, da. Avem 
însă mulți răniți. Și mulți morți. 

Încă o sorbitură de apă. De data asta, reuși s-o 
inghită fără să se înece. 

- Cine ești? 

- Mă numesc Ariss. Dan Kaspa. 

- Ariss... își scotoci West memoria. L-am cu- 
noscut pe vărul tău. L-am cunoscut bine... un om de 
treabă. Mereu vorbea despre... cât ești de frumoasă. 
Și bogată, murmură el, vag conştient că n-ar fi trebuit 
s-o spună, dar neputând să-și oprească gura. Foarte 
bogată. A murit. În munți. 

- Ştiu. 

- Ce faci aici? 

- Încerc să ajut răniții. Acum ar fi mai bine să 
dormi, dacă... 

- Sunt întreg? 

O pauză. 

- Da. Dormi acum, dacă poți. 

Fața femeii se impăienjeni, iar West își lăsă ochii 
să se închidă. Încet, zgomotele suferințelor din jurul 
lui se stinseră. Era întreg. Totul avea să fie bine. 


Cineva stătea lângă patul lui. Ardee. Sora sa. Clip: 
din ochi, își mișcă gura plină de acreală, nesigur un 
moment unde se afla. 

— Visez? 

Ardee întinse mâna și-și implântă unghiile în 
braţul lui. 

- Au! 

- Un vis care te doare, mm? 

- Nu, fu el nevoit să recunoască. Sunt treaz. 

Sora sa arăta bine. Mult mai bine decât ultima 
oară când o văzuse, cu siguranţă. În primul rând, 
nu avea sânge pe față. Nicio expresie de ură dez- 
golită nu avea. Părea doar gânditoare, încruntată. 
West încercă să se salte în capul oaselor, nu reuși 
și se lăsă la loc pe pernă. Ardee nu se oferi să-l ajute. 
Nici nu se așteptase. 

- Cât de rău e? o întrebă. 

- Nimic grav, se pare. Un braţ rupt, câteva coaste 
și un picior invinețit, așa mi-au spus. Nişte tăieturi pe 
față, care s-ar putea să-ți lase o cicatrice, două, dar în 
fond eu am moștenit toată frumuseţea familiei. 

West pufni în râs, iar durerea din piept îl făcu să 
se strâmbe. 

- Destul de adevărat. Și creierii. 

— Să nu te simţi prost din cauza asta. Mi i-am folo- 
sit ca să realizez monumentalul succes al vieţii mele 
pe care-l vezi în faţa ta. Genul de izbândă la care tu, 
ca Lord Mareșal al Uniunii, nu poţi decât să visezi. 

- Nu... șuieră el, strângându-și mâna teafără pe 
coaste. Mă doare. 

- Nu mai puţin decât meriţi. 

Râsul lui se opri într-un bolborosit scurt, și câteva 
clipe rămaseră tăcuţi, uitându-se unul la altul. Până 
și atâta lucru era greu. 

- Ardee... începu el din nou, cu glasul abia ieșind 
din gâtlejul îndurerat. Poţi să... mă ierți? 

- Te-am și iertat. Din prima clipă când am aflat 
că ai murit. 

Încerca să zâmbească, se vedea bine. Totuşi, încă 
mai avea acea grimasă de furie. Probabil ar fi preferat 
să-și înfigă brațele în obrazul lui, nu în braţ. O clipă, 
aproape îi păru bine că era rănit. Așa, o obliga să se 
poarte blând cu el. 

- E foarte bine că nu ești. Mort, vreau să zic.. 

Întoarse capul, privind încruntată peste umăr. În- 
tr-un capăt al pivniței prelungi se stârnise agitație. 
Glasuri ridicate, bocănit de pași în armuri. 

- Regele! exclamară toți cei din apropiere, emo- 
ționaţi. Iar vine regele! 

În paturile din jur, oamenii întoarseră capetele, 
se săltară în coate. O surescitare nervoasă se răspândea 
de la unul la altul. 

- Regele...? șopteau răniții, cu expresii neliniștite, 
în așteptare, ca și cum ar fi avut privilegiul de a asista 
la o apariție divină. 

Prin zona umbrită de la capătul culoarului mer- 
geau încet câteva siluete. West făcu un efort să le 
distingă, dar nu putea vedea mai mult decât lucirile 
metalice, în întuneric. Cea mai apropiată se opri în 
dreptul unui rănit, la câteva paturi distanţă. 

- Te tratează bine? întrebă un glas - ciudat de 
familiar, ciudat de diferit. 

- Da, domnule. 

- Ai nevoie de ceva? 

- Sărutarea unei femei de treabă? 

— "Ți-aș dărui-o cu plăcere, dar mă tem că eu nu 
sunt decât un rege. Noi suntem mult mai neinte- 
resanţi decât femeile de treabă. 

Câţiva râseră, deşi nu era amuzant deloc. West 
bănuia că râsul oamenilor la glumele nesărate era 
unul dintre avantajele statutului de monarh. 

- Altceva? 

- Poate... poate încă o pătură, domnule. Aici se 
face cam frig noaptea. 

- Desigur. 

Umbra făcu un semn cu degetul mare spre un om 
din spatele său. Lordul Hoff, il recunoscu West, care 
se ținea la o distanță respectuoasă. 

— Câte o pătură în plus pentru toți oamenii de-aici. 

Lordul Șambelan, acel înfricoșător tartor al came- 
rei de audienţe, dădu umil din cap, ca un copil muș- 
truluit. Regele se îndreptă de spate și ieși la lumină. 

Jezal dan Luthar, desigur - și totuși, ar fi fost greu 
de crezut că era același om; nu numai datorită mantiei 
luxoase tivite cu blană și cercului de aur de pe cap. 
Părea mai înalt. Tot chipeș, dar nu mai arăta ca un 
tinerel. O cicatrice adâncă, pe obrazul bărbos, îi dădea 
un aer de putere. Grimasa arogantă devenise o expresie 
incruntată, poruncitoare. În locul umbletului țanțoș 
și nepăsător, acum avea un mers hotărât. Înainta încet 
pe culoarul dintre paturi, vorbind cu fiecare om, 
apăsându-le mâinile, mulțumindu-le, făgăduindu-le 
ajutor. Nimeni nu era trecut cu vederea. 

- Ura pentru rege! bolborosi cineva printre dinţi. 

- Nu! Nu. Uralele trebuie să fie pentru voi, vitejii 
mei prieteni! Voi, care ați făcut sacrificii în numele 
meu. Vouă vă datorez totul. Numai cu ajutorul vostru 
au fost înfrânți gurkienii. Numai cu ajutorul vostru 
am putut salva Uniunea. Eu nu uit niciodată o dato- 
rie, vă dau cuvântul meu! 

West îl privea cu ochi mari. Indiferent cine era 
personajul acela straniu care semăna atât de mult 
cu Jezal dan Luthar, vorbea ca un suveran. Aproape 
că simţea imboldul ridicol de a se da jos din pat, ca 
să ingenuncheze. Un rănit tocmai incerca să facă 
același lucru, în timp ce regele trecea pe lângă patul 
lui. Jezal îl opri, punându-i blând o mână pe piept, 
zâmbi şi-l bătu pe umăr, ca și cum toată viaţa ar fi 
alinat răniții, în loc de a se iîmbăta prin taverne cu 
ceilalți ofițeri, plângându-se de sarcinile mărunte 
care i se dădeau. 

Se apropie şi-l văzu pe West, în patul lui. Chipul 
i se lumină, deși zâmbetul dădea la iveală un dinte lipsă. 

- Collem West! rosti el, grăbind pasul. Pot spune 
sincer că în viața mea nu m-am bucurat mai mult să 
te văd la față. 

- Ăăă... începu West să-și miște gura, fără a ști ce 
să răspundă. 

Jezal se intoarse spre sora lui. 

- Ardee... Sper că ești bine. 

- Da. 

Altceva nu spuse. Se priviră lung, intens, preț de 
câteva clipe stânjenitoare, fără o vorbă. 

Lordul Hoff privi încruntat spre rege, apoi spre 
West, apoi spre Ardee. Se strecură cumva între cei doi. 

- Maiestatea Voastră, ar trebui să... 

Fără efort, Jezal îl făcu să tacă, ridicând doar mâna. 

- Am încredere că în curând mi te vei alătura în 
Consiliul Închis, West. Am nevoie de un chip priete- 
nos acolo, drept să-ți spun. Ca să nu mai zic și de un 
bun sfătuitor. Întotdeauna ai fost o mină nesecată de 
sfaturi bune. Și niciodată nu ţi-am mulțumit pentru 
asta. Ei bine, acum pot să-ți mulțumesc. 

- Jezal... Adică, vreau să zic, Maiestate... 

- Nu, nu. Pentru tine voi rămâne mereu Jezal, sper. 
O să ai o cameră în palat, desigur. O să-l ai la dispoziție 
pe medicul regal. Tot ce se poate face. Ocupă-te de 
asta, te rog, Hoff. 

Lordul Șambelan făcu o plecăciune. 

- Firește. Toate se vor aranja. 

- Bun. Bun. Mă bucur că ești bine, West. Nu-mi 
pot permite să te pierd. 

Dădu din cap spre el și spre sora lui. Apoi, se în- 
toarse și porni mai departe, apăsând mâini și rostind 
cuvinte blânde. La trecerea lui, părea să se răspân- 
dească în jur o aură de speranţă. În urmă, se lăsa 
deznădejdea. Zâmbetele se ștergeau. Capetele oame- 
nilor cădeau la loc pe perne, cu feţele încețoșate de 
durere. 

- Responsabilitatea pare să-i fi priit, murmură 
West. E aproape de nerecunoscut. 

— Cât crezi c-o să dureze? 

- Mi-ar plăcea să sper că va rămâne așa, dar la o 
adică eu am fost toată viaţa un optimist. 

- Asta-i bine, replică Ardee, urmărindu-l cu pri- 
virea pe magnificul rege al Uniunii cum se îndepărta, 
printre răniții care se întindeau din paturi ca să-i 
atingă o clipă mantia. Măcar unul dintre noi poate 
fi aşa. 


- Domnule Mareșal West! 

- Jalenhorm. Mă bucur să te văd. 

West își dădu la o parte păturile cu mâna sănă- 
toasă, își trase picioarele peste marginea patului și, 
cu o strâmbătură de durere, se ridică în șezut. Uriașul 
se apropie și-i strânse mâna, apoi îl bătu pe umăr. 

- Arătați bine! 

- Cu fiecare zi, tot mai bine, răspunse West, 
zâmbind vag. Armata mea ce face? 

- Cam bâjbâie, fără dumneavoastră. Kroy ține 
lucrurile în ordine. Generalul nu-i un om chiar așa 
de rău, după ce te obișnuieşti cu el. 

- Dacă zici tu... Câţi oameni am pierdut? 

- Încă e greu de spus. Situaţia e cam haotică. Lipsesc 
companii întregi. Unităţi improvizate continuă să-i 
fugărească pe gurkienii răzleți, prin regiunile din jur. 
Nu cred că vom şti niciun număr precis, pentru incă 
o bucată de vreme - sau... vreodată. Toţi au suferit 
pierderi, dar regimentul nouă e cel care a luptat în 
capătul de vest al Agriontului. L-a lovit în plin... 

Își căută cuvintele. 

- „chestia aia. 

West se încruntă. Își amintea coloana aceea neagră 
de rămășițe învârtindu-se, de la pământul răscolit 
până la vârtejul norilor de pe cer. Resturile care-i bi- 
ciuiau pielea, urletul vântului în jurul său. 

- Ce era... chestia aia? 

- Al naibii să fiu dacă ştiu, clătină din cap Jalen- 
horm. Al naibii dacă ştie cineva. Dar se zvonește că 
a avut și Bayaz, cumva, un amestec. Jumătate din 
Agriont e în ruine, și abia au început să strângă mo- 
lozul. N-aţi mai văzut în viața dumneavoastră așa 
ceva, vă dau cuvântul meu. O mulțime de morţi, 
peste tot. Cadavre îngrămădite la loc deschis... 

Trase adânc aer în piept. 

— Şi-n fiecare zi mor alții și alţii. Mulţi oameni s-au 
imbolnăvit. 

Se cutremură. 

- Ce mai... boală... 

- Molimele merg mereu mână-n mână cu răz- 
bouul. 

- Ca asta, nu. Sute de cazuri, de-acum. Unii mor 
intr-o zi, aproape sub ochii tăi. Altora le ia mai mult. 
Se usucă până rămân numai piele și os. Săli întregi 
s-au adunat. Numai duhoare și nicio speranţă. Dar 
nu trebuie să vă faceți griji pentru asta, încheie el, 
ridicându-se. Acum trebuie să plec. 

- Deja? 

- O vizită pe fugă, domnule. Ajut la pregătirea 
funeraliilor lui Poulder, vă vine să credeți? E ingropat 
cu onoruri de stat, la ordinul regelui... adică, al lui 


Jezal. Jezal dan Luthar. 

Îşi umflă obrajii. 

- Ciudată treabă. 

- Cea mai ciudată. 

- Atâta vreme... Un fiu de rege, drept în mijlocul 
nostru. Ştiam eu că trebuia să fie un motiv pentru 
care era așa de-al naibii de dibaci la cărți. 

Îl bătu pe West din nou pe umăr. 

- Mă bucur să văd că arătaţi așa de bine, domnule. 
Ştiam eu că n-au să vă poată ţine la pat mult timp! 

- Vezi să nu dai de necazuri! strigă West după el, 
in timp ce pornea spre ușă. 

- Întotdeauna! răspunse cu un zâmbet uriașul, 
închizând ușa în urma lui. 

West își luă bastonul de lângă pat și se ridică 
in picioare, scrâşnind din dinți. Porni cu greu pe par- 
doseala cu dale pătrate, pas cu pas, chinuitor, până 
la fereastră, unde se opri în lumina soarelui de 
dimineață. 

Privind în jos, spre grădinile palatului, îi venea 
greu să creadă că avusese loc vreun război, că incă 
mai existau prin Jur întinderi de ruine și mormane 
de morţi. Peluzele erau tunse cu grijă, pietrișul bine 
greblat. Ultimele câteva frunze veștede căzuseră din 
copaci, lăsând goale crengile negre, cu coaja netedă. 

Când pornise spre Englia, era toamnă. Chiar se 
putea să fi trecut de-atunci doar un an? Supravieţuise 
din patru mari bătălii, un asediu, o ambuscadă și o 
amestecătură sângeroasă. Asistase la un duel pe viață 
și pe moarte. Se aflase in mijlocul unor evenimente 
epocale. Scăpase cu bine după un marș de sute de mile 

prin cumplita iarnă din Englia. Își găsise camarazi noi, 
in locuri neaşteptate, și văzuse prieteni murind sub 
ochii lui. Burr, Kaspa, Cathil, Treicopaci, toţi înapoi 
in țărână, cum spuneau nordicii. Privise moartea în 
față, și le-o adusese altora. Își mișcă braţul rănit în 
eșarfă, incomod. ÎL ucisese cu mâinile lui pe moşte- 
nitorul tronului Uniunii. Și, printr-un noroc vecin 
cu imposibilul, urcase într-unul dintre cele mai inalte 
posturi ale țării. 

Un an plin. 

lar acum, se terminase. Avea liniște, într-un fel. 
Oraşul zăcea în ruine, fiecare om trebuia să-și facă 
treaba, dar el merita puțină odihnă. Cu siguranță, 
nimeni nu l-ar fi condamnat pentru asta. Probabil, 
putea insista ca Ariss dan Kaspa să-l îngrijească până 
la insănătoșire. O infirmieră bogată și frumoasă părea 
tocmai lucrul de care avea nevoie... 

- N-ar trebui să te scoli din pat. 

În ușă apăruse Ardee. 

West zâmbi. Îi părea bine s-o vadă. În ultimele 
câteva zile, deveniseră destul de apropiați. Aproape 
ca pe vremuri, in copilărie. 

- Nu-ţi face griji. Cu fiecare zi mă întremez tot 
mai mult. 

Ardee veni şi ea la fereastră. 

- A, da, în câteva săptămâni vei fi puternic ca o 
fetișcană. Înapoi în pat. 

Îl prinse de braţ și-i luă bastonul din mână, înce- 
pând să-l conducă înapoi prin cameră. West nu făcu 

nicio încercare de a se opune. La drept vorbind, in- 
cepea oricum să se simtă cam obosit. 

- Nu vreau să riscăm nimic, spunea ea. Tu ești 
tot ce am, cu regret trebuie să spun. Dacă nu-l punem 
la socoteală și pe celălalt invalid, bunul meu prieten 
Sand dan Glokta. 

West aproape pufni în râs. 

- Terminatul ăla? 

- Omul e absolut dezgustător, desigur - într-un 
sens. Înfricoșător Și, în același timp, vrednic de milă. 
Și totuși... neavând pe nimeni cu care să stau de 
vorbă, îmi descopăr o simpatie ciudată pentru el. 

- Hmm... Cândva, era dezgustător într-un cu 
totul alt fel. N-am fost niciodată prea sigur de ce-mi 
plăcea atunci. Și totuși, aşa era. Cred că nu e niciun... 

Simţi un val neașteptat de greață cuprinzându-i 
măruntaiele, se împletici și fu cât pe ce să cadă. Se 
lăsă pe pat, cu piciorul țeapăn întins în faţa lui. Vedea 
ca prin ceaţă și i se învârtea capul. Își rezemă fața în 
palme, cu dinții strânși, iar gura i se umplu de salivă. 
Simţi mâna lui Ardee pe umăr. 

— Te simţi rău? 

— A, nu, doar că... Am mai avut accese din-astea de 
greață. Ă 

Senzaţia trecea deja. Își frecă tâmplele îndurerate, 
apoi ceafa. Ridicând capul, îi zâmbi din nou. 

- Sunt sigur că nu e mare lucru. 

- Collem... 

Între degetele lui rămăseseră câteva fire de păr. 
Cam multe fire de păr. Al lui, după culoare. Le privi 

clipind din ochi, nedumerit, apoi izbucni într-un râs 
neincrezător, care se transformă in tuse. O tuse 
umedă, sărată, pornind de undeva de sub coaste. 

— Ştiam că mi se răreşte de ani buni, horcăi el, dar 
zău așa, e cam mult... 

A A, . A. œ . e. . . 

Ardee nu rase. li privea mainile, cu ochii dilataţi 

de groază. 


ÎNDATORIRI PATRIOTICE 


Glokta se strâmbă, în timp ce se așeza cu grijă pe 
scaun. Nu exista nicio fanfară care să marcheze mo- 
mentul când fundul lui îndurerat atinse lemnul tare. 
Nicio rundă de aplauze. Numai un trosnet scurt, în 
genunchiul care-l ardea. Și totuși, este un moment de 
maximă semnificaţie — și nu numai pentru mine. 

Decoratorii Camerei Albe se aventuraseră să con- 
ceapă o mobilă mai mult decât austeră, incomodă de-a 
binelea. M-a fi gândit că puteau să se deranjeze și cu 
puțină tapiterie, pentru cel mai puternic om din tot 
ținutul. Poate au intenţionat a le reaminti ocupanților 
că nu trebuie niciodată să te simţi prea comod, pe culmile 
puterii. Aruncă o privire în lături şi-l văzu pe Bayaz 
uitându-se la el. Ei bine, la ceva mai mult decât incomod 
n-am cum să mă aştept. N-am spus-o eu de-atâtea ori? 
Se strâmbă, în timp ce incerca să se tragă puţin mai în 
față, târând picioarele scaunului pe podea. 

Demult, când eram chipeș, tânăr și promiţător, visam 
sd stau într-o zi la masa asta, ca nobil Lord Maresal, sau 

respectabil Înalt Judecător, sau chiar onorabil Lord 
Șambelan. Cine-ar fi bănuit vreodată, chiar și în cele mai 
negre momente, că frumosul Sand dan Glokta va sta 
cândva în Consiliul Închis în calitate de temut, detestat, 
atotputernic Arbhilector al Inchiziției? Abia dacă-și putea 
stăpâni zâmbetul gurii ştirbe, când se rezemă de lemnul 
tare. 

Totuși, nu toți păreau amuzaţi de promovarea lui 
neașteptată. Regele Jezal, indeosebi, se încrunta la el 
cu cea mai profundă antipatie. 

- E remarcabil că ai fost deja confirmat în funcţie, 
spuse el răstit. 

Bayaz interveni: 

- Când există voinţă, asemenea lucruri se pot 
intâmpla foarte repede, Maiestatea Voastră. 

- În fond, observă și Hoff, renunțând pentru o 
clipă la potir pentru a mătura masa cu o privire melan- 
colică, numărul nostru s-a redus jalnic. 

Nimic mai adevărat. Câteva scaune erau în chip 
semnificativ goale. Mareșalul Varuz lipsea, presupus 
mort. Mort cu siguranță, de vreme ce conducea apărarea 
Turnului Lanţurilor, o construcție acum împrăștiată 
pe toate străzile din oraș. Adio, vechiul meu instructor 
de scrimă, adio. Şi Înaltul Judecător Marovia lăsase un 
scaun gol. Fără îndoială, încă se mai încearcă răzuirea 
ciozvârtelor înghețate de pe pereţii cabinetului. Rămas-bun 
și celui de-al treilea peţitor al meu, teamă mi-e. Lordul 
Valdis, Comandantul Cavalerilor Vestitori, nu era pre- 
zent. Stătea de gardă la poarta de sud, din câte înţe- 
leg, când și-au detonat gurkienii pulberea explozivă. 

Trupul nu i s-a găsit, nici nu se va mai găsi vreodată, 
cred. Și Lordul Amiral Reutzer era absent. Rănit pe 
mare, de un hanger în burtă. Fără şanse de supravieţuire, 
din păcate. 

Într-adevăr, piscul puterii e mai puţin aglomerat 
decât odinioară. 

- Mareșalul West n-a putut fi printre noi? se 
interesă Lordul Cancelar Halleck. 

- Regretă că nu poate veni, răspunse generalul 
Kroy, părând să muște cu dinţii din fiecare 
cuvânt. Mi-a cerut să-i ţin eu locul, și vorbesc în 
numele armatei. 

- Și cum e mareșalul? 

- Rănit. 

— ȘI, în plus, afectat de boala aceea gravă care a nă- 
pădit recent Agriontul, adăugă regele, incruntându-se 
aspru în lungul mesei spre Întâiul dintre Magi. 

- Regretabil. 

Pe chipul lui Bayaz nu se citea nici cea mai mică 
urmă de regret sau a oricărui alt simțământ. 

- Cumplită situație, se lamentă Hoff. Medicii 
sunt complet dezorientați. 

— Puţini scapă cu viaţă, continuă Jezal, a cărui 
privire devenise de-a dreptul ucigătoare. 

— Să sperăm fierbinte, se repezi Torlichorm, că 
Mareşalul West este unul dintre cei norocoși. 

Să sperăm, într-adevăr. Deși speranța nu schimbă 
nimic. 

- Atunci, ne apucăm de treabă? 

Vinul gâlgâi din carafă, în timp ce Hoff își um- 
plea pocalul pentru a doua oară de când intrase în 
incăpere. Cum merge campania, generale Kroy? 

- Armata gurkiană e complet zdrobită. I-am ur- 
mărit spre Keln, unde câțiva au reușit să fugă cu ce 
le mai rămăsese din flotă. Dar le-au venit şi lor de 
hac corăbule Ducelui Orso. Invazia s-a sfârșit. Vic- 
toria e a noastră. 

Și totuși, se încruntă de parcă ar recunoaște înfrângerea. 

- Excelent. 

- Națiunea le datorează mulțumiri bravilor săi 
soldați. 

— Felicitările noastre, generale. 

Kroy privea tăblia mesei. 

— Felicitările i se cuvin Mareşalului West, care a 
dat ordinele, și generalului Poulder, și celorlalți care 
le-au dus la indeplinire cu prețul vieții. Eu n-am fost 
decât un observator. 

— Dar ţi-ai făcut datoria, și incă admirabil, ridică 
Hoff cupa. Dată fiind nefericita absenţă a Mareșalului 
Varuz, am convingerea că Maiestatea Sa va dori 
curând să te avanseze. 

Aruncă o privire spre rege, iar Luthar mormăi un 
consimțământ lipsit de entuziasm. 

- Sunt onorat să servesc în orice calitate va hotărî 
Maiestatea Voastră, desigur. Totuși, problema prizo- 
nierilor e mai urgentă. Am luat mii și mii, și n-avem 
mâncare să le... 

- N-avem destul mâncare nici pentru propriii 
noștri Ostași, pentru cetățenii noștri, pentru răniți, 
il întrerupse Hoff, tamponându-și buzele umede. 

- Să-i oferim înapoi Împăratului oamenii de calitate, 
în schimbul unei răscumpărări? sugeră Torlichorm. 

- Prin toată armata aia afurisită erau al naibii 
de puţini oameni de calitate. 

Bayaz se incruntă în lungul mesei. 

- Dacă pentru Împărat nu valorează nimic, atunci 
e clar că nici nouă nu ne sunt de niciun folos. Să 
moară de foame. 

Câţiva oameni se foiră stânjeniți pe scaune. 

- E vorba de mii de vieţi... începu Kroy. 

Privirea Întâiului dintre Magi se prăvăli asupra lui 
ca o stâncă uriașă, strivindu-i orice obiecţii. 

— Ştiu despre ce e vorba, generale. Despre inamici. 
Cotropitori. 

- Cu siguranță, putem găsi o cale, nu? interveni 
regele. N-am putea să-i transportăm înapoi pe țărmu- 
rile kantice? Ar fi un epilog jalnic pentru victoria 
noastră, dacă... 

- Fiecare prizonier hrănit ar insemna un cetățean 
flămânzit. Aceasta este cumplita aritmetică a puterii. 
O decizie dificilă, Maiestate, dar de altele nu dispu- 
nem în încăperea unde ne aflăm. Opinia Eminenţei 
Voastre care ar fi, Arhilectore? 

Ochii regelui și ai tuturor bătrânilor de pe scau- 
nele cu spătar înalt se întoarseră spre Glokta. Aha, 
știm ce e de făcut, nu tresărim, nu ezităm, și aşa mai 


puterea armelor 419 


departe. Să-l lăsăm pe monstru să pronunțe sentința, 
astfel încât ceilalți să se simtă ca niște oameni civilizați. 

- N-am fost niciodată un mare admirator al 
gurkienilor, ridică Glokta din umerii îndurerați. 
N-au decât să flămânzească. 

Regele Jezal se așeză mai bine pe tron, și mai în- 
cruntat. Ar fi posibil ca monarhul nostru să fie o idee 
mai puţin dresat decât ar dori Întâiul dintre Magi să 
credem? Lordul Cancelar Halleck își drese glasul. 

- Acum, că victoria ne aparține, prima noastră 
grijă, fără discuţie, este aceea de a degaja ruinele și 
de a indrepta pagubele cauzate de... 

Ochii i se abătură cu nervozitate spre Bayaz și inapoi. 

— „„agresiunea gurkiană. 

— Auzi, auz... 

- Să reconstruim. Toată lumea e de acord. 

- Costurile, continuă Halleck, strâmbându-se ca 
și cum cuvintele i-ar fi cauzat dureri, fie și numai 
pentru a înlătura dărâmăturile din Agriont, pot 
ajunge la zeci de mii de mărci. Iar prețul reconstruc- 
ției, la multe milioane. Dacă, pe lângă asta, ținem 
seama și de pagubele extinse suferite de orașul Adua... 
ne-ar Costa... 

Se încruntă din nou, frecându-și cu o mână bărbia 
rasă neglijent. 

- E greu până și doar să facem o estimaţie. 

- Nu putem decât să ne dăm toată silinţa, clătină 
Hoff din cap, cu tristeţe. Și să adunăm ban cu ban. 

- Eu, unul, sugerez să căutăm la nobili, spuse 


Glokta. 

Se auziră câteva mormăieli de incuviințare. 

— Bine zice Eminenţa Sa. 

- O îngrădire drastică a puterilor Consiliului 
Deschis, adăugă Halleck. 

- Impozite severe pentru cei care n-au oferit spri- 
jin material în războiul recent. 

- Splendid! Să le mai tăiem din pânze - ai naibii 
de paraziți! 

- Reforme cuprinzătoare. Pământuri înapoiate 
coroanei. Taxe pe moșteniri. 

- Pe moșteniri! Ce dee inspirată! 

- Şi Lorzii Guvernatori trebuie să fie aduși la ordine. 

- Skald și Meed. Da, da! Prea mult timp s-au 
bucurat de o independență deșănțată. 

- Meed nu prea poate fi invinuit, în provincia 
lui e jale... 

- Nu e vorba de nicio învinuire, interveni Bayaz. 

Sigur că nu e, știm cu toții a cul e vina. 

- Este vorba de control. Victoria ne-a oferit şansa 
unor reforme. 

- Trebuie să centralizăm! 

- Și pe cei din Portul de Vest. Prea mult timp au 
aţâţat tensiuni între noi și gurkieni. 

- Acum au nevoie de noi. 

- Poate ar fi bine să extindem Inchiziția și în orașul 
lor? propuse Glokta. 

- O filială în Styria! i 

- Trebuie să reconstruim! bătu Întâiul dintre Magi 
in masă cu pumnul său cărnos. O construcție și mai 
solidă și mai glorioasă decât inainte. Or fi căzut 

statuile de pe Calea Regală, dar au eliberat locul 
pentru altele noi! 

- O epocă nouă a prosperității! declară Halleck, 
cu ochi strălucitori. 

- O epocă nouă a puterii, completă Hoff, ridicând 
potuirul. 

- O epocă de aur? se uită Bayaz în lungul mesei, 
spre Glokta. 

- O epocă a unității și a egalității de șanse pentru 
toți! conchise regele. 

Proclamaţia lui căzu cam în gol. Perechi-perechi 
de ochi se întoarseră spre capul mesei, cu expresii 
cam stânjenite. De parcă s-ar fi băşit zgomotos, în loc 
să vorbească. 

- Ăăă... Maiestatea Voastră, spuse Hoff. Egalitate 
de șanse... 

Pentru oricine are destul noroc să facă parte din 
Consiliul Închis, adică. 

- Eventual impozite mai grele pe ghildele ne- 
gustorești? propuse Halleck. Așa cum se gândea și 
ultimul nostru Arhilector. Și pe bănci. O asemenea 
mișcare n-ar putea decât să genereze venituri vaste... 

- Nu, i-o reteză nepăsător Bayaz. Nici pe ghilde, 
nici pe bănci. Libera funcționare a acestor nobile 
instituții garantează avuţia Și securitatea tuturor. 
Viitorul națiunii se află în comerţ. 

Umil, Halleck își înclină capul. Cu o undă de 
teamă, sau mi se pare mie... ẹ 

- Desigur, Lord Bayaz, aveți dreptate. Îmi re- 
cunosc de bunăvoie greșeala. 

Magul continuă netulburat: 

- Totuși, poate că băncile ar fi dispuse să acorde 
un imprumut coroanei. 

- Excelentă idee, aprobă Glokta fără ezitare. Casa 
bancară Valint şi Balk este o instituţie de incredere, 
cu vechime. Ne-au fost de mare valoare, în timpul 
incercărilor mele de a apăra Dagoska. Sunt sigur că 
putem conta din nou pe ajutorul lor. 

Zâmbetul lui Bayaz era aproape impercepubil. 

- Iar între timp, pământurile, titlurile și toate 
bunurile trădătorului Lord Brock au fost rechi- 
ziționate de către coroană. Din vânzarea lor se va 
obține o sumă considerabilă. 

- Şi cu omul în sine cum rămâne, Arhilectore? 

— Se pare că a fugit din țară odată cu ultimii dintre 
gurkieni. Presupunem că incă mai este... oaspetele lor. 

- Marioneta lor, vrei să zici, își supse Bayaz 
dinții. Din nefericire. Ar putea fi în continuare un 
focar de discordie. 

- Doi dintre copiii lui se află sub cheie in Casa 
Întrebărilor. Fiica și un fiu. Ar fi posibil un 
schimb... 

- Cu Brock? Ha! lătră Hoff. Asta nu şi-ar oferi viața 
la schimb nici pentru întreaga lume, cu tot ce conține. 

Glokta înălță din sprâncene. 

- Atunci, poate o demonstraţie de intenție? Un 
mesaj clar că trădarea nu este și nu va fi tolerată 
nicicând? 

- Un mesaj nu strică niciodată, mârâi Bayaz, in 
murmurele afirmative ale celorlalți. 

- O declarație publică a vinovăţiei lui Brock, 
așadar, și privind rolul lui în ruinarea oraşului Adua. 
Însoțită de două spânzurări. 

Păcat de ei, că s-au născut ca fii ai unui tată atât de 
ambițios, dar oricui îi place o execuție publică. 

- Preferă cineva o anumită zi, sau... 

- N-o să fie spânzurat nimeni, interveni regele, 
uitându-se încruntat direct la Bayaz. 

Hoff clipi din ochi. 

- Dar, Maiestate, nu puteți îngădui... 

— S-a vărsat destul sânge. Mai mult decât destul. 
Eliberaţi-i pe copiii Lordului Brock. 

Din jurul mesei se auziră câteva inspirări zgo- 
motoase. 

— Lăsaţi-i să se ducă după tatăl lui, sau să rămână 
in Uniune, cu statutul de cetățeni de rând - cum 
doresc. 

Din capătul celălalt al sălii, Bayaz se încrunta cu 
furie, dar regele nu părea deloc intimidat. 

- Războiul s-a terminat. Am învins. 

Războiul nu se termină niciodată, iar victoria e 
temporară. 

— Aş încerca mai degrabă să vindec rănile, decât 
să le adâncesc. 

Un inamic rănit e cel mai bun soi — cel mai ușor 
de omorât. 

- Uneori, cu milostenia câștigi mai mult decât cu 
lipsa de îndurare. 

Glokta își drese glasul. 

- Uneori. 

Desi eu, unul, încă mai aştept să văd o asemenea 
împrejurare. 

- Bun, încheie regele, pe un ton care nu mai lăsa 
loc de discuţii. Atunci, s-a decis. Mai avem și alte pro- 
bleme presante? Trebuie să fac o vizită prin spitale, 
apoi să mă ocup din nou de înlăturarea ruinelor. 

- Desigur, Maiestate, făcu Hoff o plecăciune slu- 
garnică. Grija pe care o manifestații pentru supușii 
Maiestăţii Voastre vă face o deosebită cinste. 

Jezal îl privi lung câteva clipe, apoi pufni și se ridică. 
leșise deja din cameră, înainte ca majoritatea bătrânilor 
să se fi adunat cu chiu, cu vai pe picioare. lar mie-mi 
ia si mai mult... Când Glokta se eliberă în sfârșit din 
scaun Și, cu o strâmbătură, se ridică, il găsi pe Hoff 
lângă el, cu o expresie incruntată pe chipul său rumen. 

- Avem o mică problemă, mormăi el. 

- Serios? Ceva ce nu putem discuta cu restul 
Consiliului? 

- Mă tem că da. Ceva ce, in special, ar fi mai bine 
să nu discutăm în fața Maiestăţii Sale. 

Se uită scurt peste umăr și aşteptă ca ultimul dintre 
bătrâni să tragă după el ușa masivă, lăsându-i fără 
martori. Secrete, așadar? Ce extraordinar de interesant. 

- Sora absentului nostru Lord Mareşal. 

Glokta se încruntă. Vai de mine. 

- Ardee West? Ce-i cu ea? 

- Ştiu din surse de încredere că se află într-o... 
situaţie delicată. 

Valul familiar de tremurături străbătu iar obrazul 
stâng al lui Glokta. 

- Chiar așa? 

Ce rușine... 

- Eşti remarcabil de bine informat despre pro- 
blemele personale ale domnișoarei. 

- E de datoria mea să fiu așa. 

Aplecându-se mai aproape, Hoff îl învălui pe Glokta 
in răsuflarea lui cu miros de vin, în timp ce șoptea: 

- Când te gândești cine se prea poate să fie tatăl... 

— Și cine anume e? 

Deși cred că amândoi știm deja răspunsul. 

— Cine altul dacă nu regele? șuieră Hoff printre 
dinți, cu o notă de panică în glas. Nu se poate să 
nu știi Că au avut o... relație, ca să mă exprim delicat, 
inainte de incoronare. Doar nu-i un secret. Și acum, 
asta? Un copil din flori! Când nici pretenția regelui 
insuși la tron nu-i una dintre cele mai neprihănite? 
Când încă mai are atât de mulți dușmani în Con- 
siliul Deschis? Un asemenea copil ar putea fi folosit 
impotriva noastră, dacă se află despre el - și se va 
afla, desigur! 

Se aplecă și mai aproape. 

- Un asemenea lucru ar constitui o amenințare 
la adresa statului. 

- Într-adevăr, replică pe un ton de gheață Glokta. 

Și, din nefericire, e absolut adevărat. Ce păcat, cumplit 
de păcat. 

Degetele dolofane ale lui Hoff se frământau cu 
nervozitate. 

- Îmi dau seama că ai anumite legături cu dom- 
nişoara şi cu familia ei. Înţeleg întru totul dacă ai 

prefera să te degrevezi de o asemenea responsabilitate. 
Pot face toate aranjamentele necesare, fără nicio... 

Glokta afișă cel mai nebunesc rânjet. 

- Vrei să sugerezi că n-aş fi suficient de necruţător 
ca să omor o viitoare mamă, Domnule Lord Șambelan? 

Ecourile glasului ricoșară din pereții albi şi duri, 
nemiloase ca niște lovituri de pumnal. 

Hoff tresări, cu ochii săgetându-i nervos spre ușă. 

- Sunt sigur că nu te-ai eschiva de la nicio inda- 
torire patriotică... 

- Bine. Atunci, poți sta liniștit. Prietenul nostru 
comun nu m-a ales pentru acest rol datorită inimii 
mele milostive. 

Dimpotrivă, chiar. 

- Voi rezolva problema. 


Aceeași casă mică, de cărămidă, pe aceeaşi stradă 
deloc remarcabilă unde Glokta mai fusese de-atâtea 
ori. Aceeași casă unde am petrecut atâtea dupd-amieze 
plăcute. Cât de posibilă o fi plăcerea, de când am fost 
târât cu bale la gură din temniţele Împăratului. Îşi stre- 
cură mâna dreaptă în buzunar și simţi cu vârfurile de- 
getelor metalul rece. De ce fac asta? De ce? Pentru ca 
boul dla bețiv de Hoff să se șteargă de sudoare, bucuros 
că a fost evitată o calamitate? Pentru ca Jezal dan Luthar 
să stea o idee mai sigur pe tronul lui de panaramă? Își 
răsuci șoldurile într-o parte și-n alta, până-și simți 
coloana țăcănind la locul ei. Fata asta merita ceva 
mult mai bun. Dar așa funcționează cumplita aritmetică 
a puterii. 

Deschise poarta, șontâcăi până la ușa din față și 
ciocăni scurt. Trecu un moment până să răspundă ser- 
vitoarea. „Poate cea care l-a anunţat pe beţivul nostru 
de la curte, Lordul Hoff, despre nefericita situaţie?“ 
Cu un mormăit, slujnica îl introduse în salonul 
incărcat de mobilă și-l lăsă acolo, cu privirea spre focul 
mic din căminul la fel de mic. Glokta își zări chipul 
in oglinda de deasupra șemineului și se încruntă. 

Cine e omul la? Epava aia ferfenițită? Cadavrul 
ăla ambulant? Se poate așa ceva numi mutră măcar? 
Atât de zbârcită și schimonosită, așa de marcată de 
dureri. Ce specie vrednică de milă şi dispreţ e asta? O, 
de-ar exista un Dumnezeu, să mă apere de o asemenea 
arătare! 

Încercă să zâmbească. Șanţuri sălbatice îi brăz- 
dară pielea cadaverică, golul hidos dintre dinți se 
căscă. Colţul gurii îi tremura, ochiul stâng îi zvâc- 
nea, mai îngust decât dreptul, mărginit cu o roșeață 
furioasă. Zâmbetul pare să promită orori şi mai Sigur 
decât încruntătura. 

A arătat vreodată un om mai mult ca un ticălos? 
A existat pe lumea asta unul mai monstruos? Ar fi cu 
putință să mai rămână vreun vestigiu de umanitate în 
spatele unei asemenea mâști? Cum a devenit frumosul 
Sand dan Glokta... așa ceva? Oglinzi. Sunt mai rele 
chiar și decât scările. Buza i se răsfranse de silă, în timp 
ce intorcea capul. 

Ardee stătea în ușă, privindu-l tăcută. Arăta bine, 
după părerea lui, odată ce lăsă în urmă surpriza neplă- 
cută de a fi fost observat. Chiar foarte bine, și poate 

deja cu abdomenul ușor bombat? Trei luni să fie? Patru, 
poate? În curând nu va mai avea cum să se ascundă. 

- Eminența Voastră, il măsură ea cu privirea, 
intrând în cameră. Vă stă bine în alb. 

- Adevărat? Nu găsești că-mi face cearcănele 
cadaverice din jurul ochilor ăstora aprinși de febră 
să arate Și mai vinete? 

- A, câtuși de puţin. Se asortează perfect cu 
paloarea ta de strigoi. 

Glokta își afișă rânjetul ștrb. 

- Exact efectul pe care-l speram. 

— Ai venit să mă iei într-o nouă plimbare prin 
canale, camere de tortură şi moarte? 

- Din păcate, nu cred că ar mai fi posibilă o per- 
formanță atât de reușită. Se pare că data trecută mi-am 
consumat toți prietenii și majoritatea dușmanilor. 

- Și, în mod regretabil, armata gurkiană nu mai 
poate fi cu noi. 

- E ocupată în altă parte, din câte înțeleg. 

O privi cum venea spre masă, aruncând o privire 
pe fereastră, spre stradă, cu lumina de-afară lucindu-i 
în păr și conturându-i obrazul. 

- Sper că ești bine. 

- Mai ocupat chiar și decât gurkienii. Am o mul- 
țime de treburi. Ce-ţi mai face fratele? Voiam să-l 
vizitez, dar... 

Dar mă îndoiesc că, atunci, aș putea suporta chiar 
și eu însumi duboarea propriei mele ipocrizii. Eu 
cauzez suferințe. Alinarea lor e o limbă străină pen- 
tru mine.“ 

Ardee își privi picioarele. 

- Acum e bolnav tot timpul. De fiecare dată când 
mă duc la el, îl găsesc tot mai slab. Când eram acolo, 
1-a căzut un dinte. 

Ridică din umeri. 

- Încerca să mănânce, și i s-a desprins. Era să se 
inece cu el. Dar ce pot face? Ce poate oricine să facă? 

- Îmi pare sincer rău să aud. 

Dar asta nu schimbă nimic. 

- Sunt sigur că-i ești de mare ajutor. 

Sunt sigur că nimic nu-l mai poate ajuta. 

- Și tu, cum o duci? 

- Mai bine decât majoritatea, cred, oftă prelung 
Ardee, apoi se scutură, încercând să zâmbească. Bei 
un strop de vin? 

- Nu, dar nu te jena. 

Știu că nu te-ai jenat niciodată. 

Ardee, insă, luă sticla în mână doar pentru o clipă, 
după care o puse la loc. 

- Încerc să beau mai puţin, în ultima vreme. 

- Întotdeauna am fost de părerea asta, incuviință 
Glokta, după care făcu un pas spre ea. Așadar, ai gre- 
țuri dimineaţa? 

Femeia intoarse scurt capul într-o parte, apoi în- 
ghiți în sec, cu mușchii subțiri ai gâtului zvâcnindu-i 
convulsiv. 

— Ai aflat? 

- Sunt Arhilector, replică el, apropiindu-se. Trebuie 
să le știu pe toate. 

Umerii ei se înmuiară, capul îi căzu în piept și se 
aplecă înainte, cu ambele mâini pe marginea mesei. 
Glokta îi văzu, din profil, pleoapele tremurând. Își std- 
pânește lacrimile. Oricât ar fi de furioasă, și de deşteaptă, 
are la fel de multă nevoie să fie salvată ca oricine. Dar 
nu are pe nimeni care să-i vind în ajutor. Numai pe mine. 

- Cred că am cam încurcat treburile, intocmai aşa 
cum prevăzuse fratele meu. Cum ai spus și tu. Îmi 
inchipui că ești foarte dezamăgit. 

Glokta simți un spasm al feţei. Un fel de zâmbet, 
poate. Dar nu prea vesel. 

- Am fost dezamăgit aproape toată viaţa. Dar nu 
din cauza ta. Lumea e nedreaptă. Nimeni nu primește 
ceea ce merită. 

Cât timp trebuie s-o mai lungim așa, pând ne vine 
curajul? Oricum, nicicând n-o să ne fie mai ușor. Acum 
e momentul. 

- Ardee... 

Glasul îi suna răgușit în propriile urechi. Mai 
șchiopătă cu încă un pas, strângând mânerul basto- 
nului în palma transpirată. Ardee ridică privirea spre 
el, cu ochii umezi lucindu-i și o mână pe pântec. Dădu 
să se retragă. O undă de teamă, poate? Și cine-ar putea 
s-o condamne? Oare a ghicit ce urmează? 

- Ştii că întotdeauna l-am simpatizat și respectat 
mult pe fratele tău. 

Gura-i era uscată, limba i se impiedica de gingiile 
goale. A sosit clipa. 

- În ultimele luni, am început să te plac și să te 
respect mult și pe tine. 

Un val de tresăriri îi cuprinse obrazul, făcând ca 
din ochiul tremurător să 1 se prelingă o lacrimă. 
Acum, acum... 

- Sau... atâta cât se poate apropia un om ca mine 
de asemenea sentimente, măcar. 

Glokta își strecură mâna în buzunar, cu grijă, 
ca Ardee să nu observe. Simţi metalul rece, cu margi- 
nile tari, nemiloase, frecându-i pielea. Acum trebuie... 
Inima-i bătea cu putere, iar gâtlejul i se comprimase 
atât de tare, încât abia mai putea să vorbească. 

- E foarte greu. Îmi pare... rău. 

- Pentru ce? se încruntă ea. 

Acum. 

Zyvâcni spre ea, smulgându-și mâna din buzunar. 
Ardee se ciocni de masă, cu ochii mari... și amândoi 
incremeniră. 

Inelul lucea între ei. Cu un diamant colosal, scân- 
teietor, atât de mare încât banda groasă de aur părea 
neinsemnată. Atât de mare încât ai zice că-i o glumă. 
Un fals. O imposibilitate absurdă. Cea mai mare piatră 
pe care au avut-o de oferit Valint și Balk. 

- Trebuie să te cer în căsătorie, horcăi Glokta. 

Mâna cu inelul tremura ca o frunză uscată. Pune-mi 
în ea un satâr, și e sigură ca stânca, dar cere-mi să țin 
un inel, şi mai-mai că fac pe mine. Curaj, Sand, curaj. 

Ardee se uita lung la piatra scăpărătoare, cu gura 
căscată prosteşte. De șoc? De oroare? Să mă mărit cu... 
arătarea asta? Mai bine mor! 

- Ăă... bâigui ea. Eu... 

— Ştiu! Știu, sunt la fel de dezgustat ca și tine, dar... 
lasă-mă să vorbesc. Te rog. 

Cobori privirea În podea, cu gura schimono- 
sindu-i-se în timp ce rostea cuvintele. 

- Nuss atât de prost incât să-mi inchipui că m-ai 
putea iubi vreodată... Că ai putea să iubești un om ca 
mine, Sau să te gândești la mine, măcar, cu sentimente 
mai calde decât mila. E o chestiune de necesitate. N-ar 
trebui să te codeșt, numai fiindcă sunt... așa cum sunt. 
Au aflat că porţi în pântec copilul regelui. 

- Au aflat? murmură ea. 

- Da. Au aflat. Pentru ei, copilul e un pericol. Și 
tu ești un pericol pentru ei. Numai așa pot să te apăr. 
Voi face să ai un copil legitim. Trebuie să fie copilul 
nostru, acum Și pentru totdeauna. 

Ardee continua să privească inelul în tăcere. Ca 
un prizonier care se uită la instrumente, îngrozit, și se 
hotărăște să mărturisească. Are de ales între doud rele, 
si nu știe care-i râul cel mai mare. 

- Sunt multe lucruri pe care ţi le pot oferi. Ocro- 
tire. Securitate. Respect. Vei avea tot ce e mai bun 
din toate. Un loc sus-pus în societate, dacă asta valo- 
rează ceva. Nimeni nu va visa, măcar, să te-atingă fie 
și doar c-un deget. Nimeni nu va indrăzni să-ți vor- 
bească altfel decât cuviincios. Desigur, se va șușoti pe 
la spatele tău... Dar se va vorbi despre frumuseţea ta, 
despre spiritul tău și virtutea ta mai presus de toate. 

Ingustându-și ochii, adăugă: 

- O să am eu grijă. 

Ardee ridică privirea spre el, înghițind în sec. $: 
acum vine refuzul. Mulţumesc mult, dar mai bine mor. 

- Se impune să fiu sinceră cu tine. Când eram mai 
tânără... am făcut unele prostii. 

Gura i se strâmbă. 

- Nu e prima oară când port un bastard în mine. 
Data trecută, tatăl meu m-a imbrâncit pe scară, și l-am 
lepădat. Era să mor și eu. Nu credeam să se mai poată 
intâmpla din nou. 

- Cu toţii am făcut lucruri de care nu suntem 
mândri. 

Ar trebui s-auzi mărturisirile mele, cândva. Sau, mai 
bine să nu le-audă nimeni, niciodată. 

— Asta nu schimbă cu nimic lucrurile. 'Ți-am promis 
că mă voi îngriji de bunăstarea ta. Altă cale nu văd. 

- Atunci, da. 

Fără nicio ceremonie, îi luă inelul din mână și și-l 
puse pe deget. 

- N-avem de ce să stăm pe gânduri, așa-i? 

Nu-i tocmai acea acceptare entuziastă, încuviințarea 
înlăcrimată, abandonul voios despre care citim în càr- 
tile de povești. Un aranjament de afaceri, cam fără tra- 
gere de inimă. O ocazie de a reflecta cu tristețe la tot ceea 
ce-ar fi putut să fie, dar n-a fost să fie. 

- Cine-ar fi crezut, murmură ea, privind neste- 
mata de pe deget, când te priveam duelându-te cu 
fratele meu, cu atâţia ani în urmă, că într-o zi am 
să-ți port inelul? Dintotdeauna ai fost bărbatul visu- 
rilor mele. 

lar acum, al coşmarurilor tale. 

- Viaţa ia Întorsături ciudate. Împrejurările nu-s 
tocmai cele pe care le-ar fi prezis toată lumea. 

Și astfel, salvez două vieți. Cât de mult din râul pe 
care l-am făcut ar putea să compenseze asta? Totuşi, 
măcar pun ceva și pe celălalt talger al balanței. Fiecare 
om are nevoie să încline cântarul şi spre bine, cât de cât. 

Ochii ei negri se intoarseră spre ai lui. 

- O piatră mai mare nu ţi-a! putut permite? 

- Doar dacă prădam tezaurul, croncăni Glokta. 

Acum, tradiţia ar cere un sărut, dar... după cum stau 
lucrurile... 

Ardee veni spre el, ridicând un braţ. Glokta se 
feri, cu un junghi în șold care-l făcu să se strâmbe. 

- Scuză-mă. Mi-am cam... ieşit din mână. 

- Dacă tot e să fac treaba asta, măcar s-o fac aşa 
cum se cuvine. 

- Să faci tot ce poate fi mai bun, vrei să zici? 

- Să fac atât cât se poate, măcar. 

Veni și mai aproape. Glokta fu nevoit să facă un 
efort pentru a rămâne pe loc. Ardee îl privi în ochi. 
Ridică mâna, încet, și-i atinse obrazul, făcându-i pleoa- 
pa să se zbată. O prostie. Câte femei m-au mai atins până 
acum... Și totuși, asta a fost în altă viață. În altă... 

Mâna lui Ardee îi alunecă în jurul feței, apăsându-i 
falca puternic, cu degetele. Când îl trase spre ea, gâtul 
lui Glokta trosni. Îi simți respirația caldă pe bărbie. 
Buzele ei le atinseră pe ale lui, ușor, intr-o parte, apoi 
în cealaltă. O auzi scoțând un geamăt slab, gutural, 
care făcu să i se taie respirația. Se preface, desigur. Cum 
ar putea dori o femeie să atingă trupul ăsta terciuit? 


puterea armelor 435 


Să sărute mutra asta desfigurată? Până și pe mine mă 
apucă repulsia. Joacă teatru — și totuși, merită să-i aplaud 
eforturile. 

Piciorul stâng îi tremura, și fu nevoit să se țină 
strâns de baston. Respira repede, șuierător, pe nas. 
Stăteau față în faţă, iar buzele li se atinseră, umede. 
Îi linse cu vârful limbii gingiile goale. Teatru, desigur, 
dar ce altceva ar putea să fie? Și totuși, îl joacă bine, 
foarte bine... 


PRIMA LEGE 


Ferro stătea așezată și-și privea mâna. Mâna care 
ținuse Sămânţa. Arăta la fel ca intotdeauna, și totuși, 
senzaţia era diferită. Și-o simţea rece, nemișcată. 
Foarte rece. Şi-o învelise în pături. Și-o îmbăiase în 
apă caldă. Și-o ţinuse aproape de foc, atât de aproape, 
că se alesese cu arsuri. 

Nimic nu-l ajuta. 

- Ferro... 

O şoaptă atât de înceată, incât ar fi putut să fie 
vântul dincolo de fereastră. 

Sări în picioare, cu cuțitul strâns în pumn. Se uită 
in colțurile camerei. Toate erau goale. Se aplecă să 
privească sub pat, sub dulapul înalt. Cu mâna liberă, 
smulse draperiile. Nu era nimeni. Știuse că n-avea să 
găsească pe nimeni. 

Și totuși, auzea șoaptele. 

O bătaie în ușă o făcu să se întoarcă iar, cu respi- 
raţia șuierându-i printre dinți. Încă un vis? Încă un 
duh? Alte lovituri grele. 

— Intră...? mârâi ea, întrebător. 

Ușa se deschise. Bayaz. La vederea cuțitului, inălță 
o sprânceană. 

— Îşi plac mult prea mult obiectele tăioase, Ferro. 
Aici nu ai dușmani. 

Cu ochii ingustați, Ferro se încruntă spre Mag. 
Nu era atât de sigură. 

- Ce s-a întâmplat acolo, în vânt? 

— Ce să se întâmple? ridică el din umeri. Am învins. 

— Ce erau formele alea? Umbrele alea... 

- N-am văzut nimic, decât pe Mamun și Cele O 
Sută De Cuvinte ale lui primindu-și pedeapsa pe care 
o meritau. 

- N-ai auzit niște voci? 

— Peste tunetul victoriei noastre? N-am auzit nimic. 

- Eu, da, răspunse Ferro, lăsând jos cuțitul și 
vârându-și-l la cingătoare; își mișcă degetele mâinii - 
aceeaşi, și totuși schimbată. Le mai aud și acum. 

- Şi ce-ţi spun, Ferro? 

- Vorbesc despre încuietori, porți şi uși și despre 
deschiderea lor. Despre deschiderea lor vorbesc tot 
timpul. Întreabă despre Sămânţă. Unde e? 

- La loc sigur, răspunse Bayaz, privind-o fără nicio 
expresie. Ține minte, dacă auzi într-adevăr făpturile 
din Cealaltă Parte, sunt făcute din minciuni. 

- Nuss singurele. Îmi cer să calc Prima Lege. La 
fel cum ai făcut tu. 

- Un subiect deschis interpretărilor, își arcui 
mândru Bayaz un colț al gurii, ca și cum ar fi realizat 
un lucru miraculos. Am temperat disciplinele lui 

Glustrod cu tehnicile Maestrului Creator și am 
folosit Sămânţa ca motor pentru Arta mea. Rezul- 
tatele au fost... 

Respiră prelung, cu satisfacţie. 

- Mă rog, ai văzut cu ochii tăi. A fost, mai presus 
de orice, un triumf al voinţei. 

- Ai umblat la încuietori. Ai pus lumea în pericol. 
Şoptitorii de Secrete... 

- Prima Lege este un paradox. Ori de câte ori 
schimbi un lucru imprumutat din lumea de jos, există 
anumite riscuri. Dacă am depășit o limită, nu este 
decât limita balanței. Lumea e în siguranță, nu? N-am 
de ce să prezint scuze pentru ambițiile viziunii mele. 

- Se îngroapă oameni cu sutele, bărbați, femei și 
copii, în gropi comune. La fel ca în Aulcus. Boala 
asta... e cauzată de ceea ce-am făcut noi. Va să zică, 
asta înseamnă ambiția? Mărimea mormintelor? 

Bayaz scutură din cap, cu nepăsare. 

- Un efect secundar neprevăzut. Preţul victoriei, 
teamă mi-e, este același acum ca și în Vechiul Timp - 
şi întotdeauna va fi așa. 

O fixă cu privirea, în care se simţea o undă de 
amenințare. O provocare. 

- Dar dacă am încălcat Prima Lege, ce e? În ce 
tribunal ai să mă judeci? Cu ce jurați? O vei elibera 
pe Tolomei, din tenebre, ca să depună mărturie? Ai 
să-l cauţi pe Zacharus, să citească acuzațiile? O să-o 
târăști pe Cawneil, de la marginea Lumii, ca să dea 
verdictul? Îl aduci pe marele Juvens, de pe tărâmul 
morților, să pronunţe sentința? N-aș crede. Sunt 

Întâiul dintre Magi. Sunt autoritatea supremă și, aș 
spune... sunt un om drept. 

- Tu? Aiurea. 

- Ba da, Ferro. Puterea face ca toate lucrurile să fie 
drepte. Asta e prima mea lege, și ultima. Este singura 
lege pe care o recunosc. 

- Zacharus m-a prevenit, murmură ea, cu gândul 
la câmpia nesfârșită, la bătrânul cu ochi înnebuniți 
și cu păsările care dădeau târcoale. Mi-a spus să fug, 
să fug și să nu mă mai opresc. Mai bine-l ascultam. 

— Pe băşica aia umflată de-atâta încântare de sine? 
pufni Bayaz. Poate-ar fi trebuit să-l asculți, dar cora- 
bia aia ai pierdut-o. I-ai făcut cu mâna de pe mal, 
veselă, și în schimb ai ales să-ți alimentezi furia. 
Bucuros ţi-ai alimentat-o. Hai să nu ne prefacem - 
nu te-a amăgit nimeni. Ştiai că erai sortită să mergi 
pe cărări întunecate. 

- Nu mă aşteptam... își strânse ea degetele înghe- 
țate, într-un pumn tremurător. La asta. 

- Şi-atunci, la ce te-așteptai? Să lăsăm filosofia în 
seama celor care au mai mult timp și mai puţine con- 
turi de reglat. Vinovăție, regrete, dreptate și nedrep- 
tate? Parc-aș sta de vorbă cu marele Rege Jezal. Și 
cine are răbdare pentru aşa ceva? 

Se intoarse spre ușă. 

- Ar trebui să stai pe lângă mine. S-ar putea ca, 
mai târziu, Khalul să trimită și alți agenți. Iar atunci, 
voi avea din nou nevoie de talentele tale. 

Ferro pufni. 

— Și până atunci? Să şed aici, în compania umbrelor? 

- Până atunci, zâmbeşte, Ferro - dacă mai ţii 
minte cum, o fulgeră Bayaz cu surâsul lui alb, stră- 
lucitor. "Ţi-ai căpătat răzbunarea. 


Vântul sufla prin jurul ei, vâjâia tare și șuiera, plin 
de umbre. Îngenunche într-un capăt al tunelului de 
urlete, atingând însuși cerul. Lumea era subțire și fra- 
gilă ca un geam, gata să se crape. Dincolo de ea, un 
hău fără fund, plin cu voci. 

— Lasă-ne să intrăm... 

- Nu! 

Se smulse să scape și se ridică în picioare, gâfâind, 
lângă pat, cu toți mușchii incordați. Dar nu era nimeni 
cu care să se lupte. Doar un alt vis. 

Și numai din vina ei, fiindcă-și permisese să 
adoarmă. 

O rază lungă de lună se întindea spre pat, pe 
pardoseală. Fereastra din capătul ei stătea intredeschisă, 
lăsând să intre o adiere nocturnă rece, care-i răcorea 
pielea îmbrobonată de sudoare. Se duse acolo, în- 
cruntată, o închise și trase ivărul. Apoi se întoarse. 

În umbra adâncă de lângă ușă stătea o siluetă. Un 
contur cu un singur braț, înfășurat în zdrenţe. Cele 
câteva piese ale armurii încă prinse de el erau zgâriate 
și îndoite. Faţa-i arăta ca o ruină plină de praf, cu 
pielea ruptă atârnând fâșii-fâșii de pe oasele albe - însă 
chiar și așa, Ferro îl recunoscu. 

Mamun. 

- Ne întâlnim iar, sânge-de-diavol, foșni glasul lui, 
ca o hârtie uscată. 

- Visez, șuieră Ferro. 

- Ai vrea tu să visezi. 

Cât ai clipi, traversă camera. Singura lui mână o 
apucă de gât ca o zgardă de fier. 

- Cât m-am târât prin pământ, scurmând palmă 
cu palmă, ca să ies de sub dărâmături, mi s-a făcut 
foame, scrâșni, gâdilându-i faţa cu suflarea lui în- 
ghețară. O să-mi fac un braţ nou din carnea ta, și cu 
e] îl voi dobori pe Bayaz și-l voi răzbuna pe marele 
Juvens. Profetul a văzut totul. Și ce-a văzut el eu am 
să adeveresc. 

O ridică în aer, fără efort, strivindu-i spatele de 
perete, cu călcâiele lovind în lambriuri. 

Mâna se strânse. Pieptul lui Ferro palpita, însă 
prin gât nu trecea niciun strop de aer. Se lupta să-i 
descleșteze degetele, le zgâria cu unghiile, dar erau 
făurite din fier, cioplite din piatră, strânse ca un 
ștreang de spânzurătoare. Se zbătea și se sucea, însă 
nici vorbă să se clintească din loc. Atunci, atacă fața 
descompusă a lui Mamun, scormonind prin obrazul 
sfâșiat, smulgând carnea prăfuită dinăuntru - dar 
ochii lui nici nu clipeau. În cameră se făcuse frig. 

- Rostește-ți rugăciunile, copilă, șopti Mamun, 
scrâșnind din dinții sfărâmaţi, și speră ca Dumnezeu 
să fie milostivă. 

O părăseau puterile. Plămânii-i plesneau. Și încă-l 
mai zgâria, dar cu mișcări tot mai slabe. Tot mai vlă- 
guite. Braţele îi căzură, picioarele-i rămaseră atârnate, 
avea pleoapele grele, grele. Și era îngrozitor de frig. 

- Acum, șopti el, suflând aburi. 

O lăsă jos și deschise gura, cu buzele ferfenițite 
trăgându-se de pe dinții sparți. 

- Acum. 

Degetul ei îl împunse în gât. Intră prin piele, în 
carnea uscată, până la rădăcină. Îi întoarse capul într-o 
parte. Cealaltă mână o cuprinse pe a lui, și-o desprinse 
de gât, îi îndoi degetele pe spate. Simţi falangele ples- 
nind, zdrobindu-se, sfărâmându-se, în timp ce cădea iar 
cu picioarele pe pardoseală. Promoroacă albă se intin- 
dea peste geamuri, lângă ea, îi scârțâi sub tălpile goale, 
în timp ce-l răsuci pe Mamun și-l izbi de perete, stri- 
vindu-i trupul de lambriurile ce se crăpau, de zidăria 
care trosnea. Forţa loviturii stârni o ploaie de tencuială. 

Își afundă și mai adânc degetul în gâtul lui, în sus, 
inăuntru. Nu-i era greu. Puterea ei era nemărginită. 
Provenea din cealaltă parte a despărțiturii. Sămânța 
o schimbase, la fel cum o schimbase și pe Tolomei, 
și nu mai era cale de întoarcere. 

Ferro zâmbi. 

- Poftim carnea mea, n-o vrei? Ţi-ai luat ultima 
masă, Mamun. 

Vârful arătătorului ieși printre dinţii lui, întâlni 
degetul mare și-l agăță pe Mamun ca pe un peşte în 
cârlig. Cu o smucitură a incheieturii, îi smulse man- 
dibula și o azvârli cât colo, clănțănind. Limba rămase 
să se bălăbăne în masa de carne prăfoasă. 

- Spune-ţi rugăciunile, Mancătorule, șuieră Ferro, 
ȘI sper ca Dumnezeu să fie milostiv. 

Îi strânse capul în palme. Prin nasul Mâncătorului 
ieși un ţiuit prelung. Palma lui zdrobită dădea spre 

ea, zadarnic. Craniul se indoi, apoi se turti, și se spul- 
beră, aruncând cu așchii de os. Ferro lăsă trupul să 
cadă, praful scurgându-se pe dale, formând norișori 
in jurul picioarelor ei. 

- Da... 

Nu tresări. Nu se holbă. Știa de unde venea vocea. 
De pretutindeni și de nicăieri. 

Se duse la fereastră şi o deschise. Sări afară, căzu 
de la doisprezece pași înălțime pe pământ, și se în- 
dreptă. Noaptea era plină de sunete, dar ea rămase 
tăcută. Lipă: desculță pe iarba luminată de lună, cu 
firele înghețate trosnind sub tălpile ei, urcă o scară 
lungă și ajunse pe ziduri. Vocile o urmau. 

— Stai. 

- Sămânţa! 

- Ferro. 

- Lasă-ne înăuntru... 

Nu le luă în seamă. Un bărbat în armură stătea cu 
privirea în noapte, spre Casa Creatorului, ca un contur 
și mai negru pe cerul intunecat. O fâșie de intuneric 
deasupra Agriontului, unde nu mai erau stele, nu mai 
erau nori luminaţi de lună, nu se mai zărea nicio rază 
de lumină. Ferro se întrebă dacă în umbrele dinăuntru 
pândea Tolomei, zgâriind porţile. Zgâriind, zgâriind, 
la nesfârșit. Pierduse ocazia să se răzbune. 

Ferro n-avea să facă la fel. 

Porn: pe metereze, pe lângă străjer, care-și strânse 
mantaua pe umeri când trecu pe lângă el. Se urcă pe 
parapet și sări, cu vântul scăldându-i pielea. Zbură peste 
șanț, a cărui gheață scârțâia deasupra apei, pe sub ea. 

Caldarâmul de pe mal i se repezi în întâmpinare. Picioa- 
rele ei îl izbiră și se rostogoli de mai multe ori, în- 
depărtându-se printre clădiri. Hainele i se rupseseră în 
cădere, dar pe piele nu avea nicio urmă. Nici măcar 
un strop de sânge. 

- Nu, Ferro. 

= Înapoi, și găsește Sămânţa! 

- E aproape de el. 

- Bayaz o are. 

Bayaz. Poate că, atunci când va termina în Sud, 
avea să se întoarcă. După ce-l va îngropa pe marele 
Uthman-ul-Dosht sub ruinele propriului său palat. 
După ce-l va trimite în iad pe Khalul, cu Mancătorii 
lui și cu toți preoții lui. Poate că atunci avea să se 
înapoieze și să-i dea Întâiului dintre Magi lecţia pe care 
o merita. Lecţia pe care voise să i-o dea Tolomei. Dar 
în fond, mincinos sau nu, își ținuse cuvântul față de 
ea, până la urmă. Îi oferise mijloacele de a se răzbuna. 

Acum, urma s-o facă. 

Ferro se furișa printre ruinele tăcute ale orașului, 
iute și fără zgomot, ca o briză nocturnă. Spre sud, 
către port. Avea să găsească o cale. Spre sud, peste 
mare până în Gurkhul, și apoi... 

Vocile îi șopteau. O mie de voci. Vorbeau despre 
porțile pe care le închisese Euz și despre zăvoarele cu 
care le ferecase. Acum, O rugau să le deschidă. Îi cereau 
să le sfărâme. Îi spuneau cum, și-i porunceau s-o facă. 

Dar Ferro zâmbea doar. Puteau vorbi cât pofteau. 

Ea nu avea stăpâni. 


CEAI ȘI AMENINȚĂRI 


Logen stătea încruntat. 

Privea încruntat prin sala cea mare, se uita in- 
cruntat spre oglinzile lucitoare și către numeroșii 
oameni puternici dinăuntru. Se încrunta la marii lorzi 
ai Uniunii, aşezaţi în faţa lui. Două sute la număr 
sau chiar mai mulți, murmurând în cealaltă parte a 
incăperii. Vorbele lor prefăcute și zâmbetele false și 
chipurile fățarnice, toate îl îngrețoșau ca mierea peste 
măsură de multă. Dar nu avea o părere mai bună nici 
despre oamenii din aceeași parte, care împărțeau plat- 
forma înaltă cu el și cu Regele Jezal. 

Era acolo și schilodul rânjit care pusese toate între- 
bările în ziua aceea, în turn, acum îmbrăcat complet 
in alb. Era și un grăsan cu chipul plin de vinișoare 
sparte, de parcă și-ar fi început fiecare zi golind câte 
o sticlă. Mai era unul înalt şi slab, cu un zâmbet moale 
și ochi mici și duri, având pe piept o platoșă neagră 
cu zorzoane aurii. Cea mai lunecoasă tagmă de min- 
cinoşi pe care o avusese vreodată Logen înaintea 

ochilor, dar unul anume era mai rău decât toți ceilalți 
la un loc. 

Bayaz şedea cu un zâmbet nepăsător pe chip, ca 
și cum toate ar fi ieșit intocmai cum plănuise. Poate 
că așa și era. Vraciu” naibii! Logen ar fi trebuit să 
știe că nu putea avea încredere într-un om fără păr 
pe cap. Spiritele îl preveniseră că Magii au propriile 
lor țeluri, dar el nu le luase în seamă avertismentele, 
se avântase orbește, sperând ca totul să meargă bine, 
ca întotdeauna. Un lucru poţi să zici despre Logen 
Nouădegete: că nu ascultă niciodată. Unul dintre 
numeroasele lu: cusururi. 

Ochii i se abătură în cealaltă direcție, spre Jezal. 
Acesta părea să se simtă destul de confortabil in ro- 
bele lui regale, cu coroana de aur strălucitor pe cap, 
așezat pe un tron de aur și mai mare decât jilțul unde 
stătea Logen. Lângă el se afla soția lui. Emana o 
mândrie înghețată, poate, dar nimic mai rău decât 
atât. Nemernicul ăla norocos părea să cadă mereu in 
picioare. Frumoasă ca o dimineaţă de iarnă. Și, când 
se uita la Jezal, avea expresia aceea pe faţă. Un soi 
de ferocitate, ca și cum abia s-ar fi stăpânit să nu-l 
sfâșie cu dinții. Ar fi putut mușca un dumicat din 
Logen, dacă poftea, dar ce femeie în toate minţile ar 
fi vrut una ca asta? 

Cel mai mult, se încrunta la el însuși, reflectat în 
oglinda din față, sus pe platforma înaltă, lângă Jezal 
și regina lui. Alături de perechea aceea frumoasă, arăta 
ca un monstru înfricoșător și brăzdat de cicatrice, 
posomorât și îngândurat. Un om făurit din ucideri, 

apoi înfofolit în stofe scumpe și colorate, în blănuri 
albe rare, cu catarame lustruite și ţinte sclipitoare, și 
peste toate astea, ditamai lanţul de aur la gât. Același 
lanț pe care-l purtase și Bethod. Din mânecile cu 
manşete îmblănite îi ieșeau mâinile de brută, brăzdate, 
cu un deget lipsă, strângând brațele jilțului aurit. 
Haine de rege, poate, dar mâini de ucigaș. Arăta ca 
zmeul din basmele vechi: pentru copii. Războinicul 
neinduplecat, care-și croise drum până la putere fo- 
losind oţelul și focul. Se cățărase spre tron pe un 
munte de cadavre. Poate că era într-adevăr omul acela. 

Se foi în loc, cu pielea umedă zgâriată de hainele 
cele noi. Făcuse cale lungă, de când se târâse afară 
dintr-un râu, fără măcar o pereche de cizme care să 
fie ale lui. Rătăcise prin Locurile-Nalte fără altă com- 
panie decât un urcior. Ajunsese departe, dar nu era 
sigur că se plăcea pe sine însuși mai mult decât ina- 
inte. Râsese, auzind că Bethod își spunea rege. Iar 
acum, iată-l și pe el făcând același lucru, și fiind chiar 
mai nepotrivit pentru o asemenea treabă. Un lucru 
să zici despre Logen Nouădegete - să zici că-i un 
căcănar. Nimic mai simplu. Și nu orice om e gata să 
recunoască așa ceva despre sine însuși. 

Beţivanul, Hoff, vorbea cel mai mult. 

- Rotonda Lorzilor zace în ruine, din păcate. Prin 
urmare, s-a decis ca deocamdată, până se va construi 
un loc la fel de grandios, potrivit pentru această 
nobilă instituție - o nouă Rotondă a Lorzilor, mai 
mare și mai bogată decât cea veche, Consiliul Deschis 
să fie suspendat. 

Urmă o pauză. 

- Suspendat? bombăni cineva. 

- Și cum ne vom face auziţi? 

- Unde vor spune nobilii ce au de zis? 

- Nobilii vor vorbi prin mijlocirea Consiliului 
Închis, replică Hoff, pe tonul folosit când i te adresezi 
unui copil care nu înțelege. Sau pot cere să fie primiți 
de rege, prin Secretarul pentru Audienţe. 

- Dar asta poate s-o facă orice ţăran! 

Hoff inălță din sprâncene. 

— Adevărat. 

Un val de furie se răspândi prin rândurile lorzilor 
din faţa lor. N-o fi înţeles Logen mare lucru din poli- 
tică, dar putea să-și dea seama când un grup de oameni 
ii dădea peste nas altuia. Niciodată nu era plăcut să fii 
amestecat în așa ceva, dar acum făcea și el parte dintre 
cei ce le dădeau peste nas celorlalți, cel puţin o dată. 

- Regele și națiunea sunt una! se auzi glasul sever 
al lui Bayaz, peste toată zarva. Pământurile nu faceți 
decât să vi le luaţi cu împrumut de la el. Regretă că 
are nevoie de o parte dintre ele înapoi, dar e un caz 
de strictă necesitate. 

- Un sfert, își linse ologul gingiile știrbe, cu un 
plescăit slab. De la fiecare dintre voi. 

- Asta n-o să vă meargă! strigă un boșorog furios, 
din rândul întâi. 

- Aşa crezi, Lord Isher? îi zâmbi Bayaz. Cei care 
sunt de aceeași părere pot să-l urmeze pe Lordul 
Brock în exil și să predea coroanei toate pământurile, 
nu doar o parte. 

- E o ofensă! strigă altul. Întotdeauna, regele a fost 
întâiul dintre egali, cel mai mare dintre nobili, dar nu 
mai presus de ei. Voturile noastre l-au adus pe tron, 
și refuzăm... 

- Dansezi cam aproape de margine, Lord Heu- 
gen, se scutură chipul schilodului în spasme 
hidoase, în timp ce privea încruntat spre el. Poate 
vrei să rămâi în partea unde domnesc siguranța, 
căldura și loialitatea. În cealaltă parte nu cred că te-ai 
simți la fel de bine. 

O lacrimă lungă i se prelinse din ochiul stâng, care 
se zbătea, pe obrazul supt. 

— Supraveghetorul general vă va evalua moșiile în 
lunile următoare. Ar fi înţelept ca toți să-i acordați 
deplina dumneavoastră asistență. 

De-acum, mulți se ridicaseră în picioare, agitându-și 
pumnii și vociferând. 

- E scandalos! 

- Fără precedent! 

- Inacceptabil! 

- Refuzăm să ne lăsăm intimidaţi! 

Jezal sări de pe tron, ridicându-și sus sabia bătută 
in pietre prețioase, și se apucă să lovească repetat 
platforma cu capătul tecii, astfel că toată sala incepu 
să răsune de bubuituri reverberate. 

- Sunt regele! strigă el, spre mulțimea care amuţi 
dintr-odată. Nu vă dau să alegeți - pronunţ un 
decret regal! Adua va fi reconstruită, mai străluci- 
toare decât oricând! Acesta este prețul! V-aţi obiș- 
nuit prea mult timp cu o coroană slabă, domnii mei! 

Credeți-mă când vă spun că acele vremuri au rămas 
de-acum în urma noastră! 

Bayaz se înclină într-o parte, pentru a-i șopti lui 
Logen la ureche: 

- Se pricepe surprinzător de bine la treaba asta, 
nu-i așa? 

Lorzii bombăneau, dar se așezară la loc, în timp 
ce Jezal vorbea ma: departe, cu un glas care umplea 
sala cu încredere calmă, ținând încă strâns mânerul 
sabiei aflate în teacă. 

— Cei care mi-au acordat din toată inima sprijinul 
în criza recentă vor fi scutiți. Dar acea listă, spre 
dezonoarea dumneavoastră, este mult prea scurtă. 
Aceia care ne-au susținut în vremuri de restriște au 
fost prieteni din afara Uniunii! 

Omul în negru se ridică din jilțul său. 

- Eu, Orso din Talins, le stau mereu alături fiului 
și fiicei mele de neam regal! 

Apucă în mâini chipul lui Jezal și-l sărută pe 
amândoi obrajii. Apoi făcu același lucru și cu regina. 

— Prietenii lor sunt și prietenii mei, continuă el 
zâmbind, dar cu un subinţeles care nu putea să scape 
nimănui. lar dușmanii lor...? Ei, dar cu toții sunteți 
oameni inteligenți. Puteţi ghici continuarea. 

- Îşi mulțumesc pentru rolul pe care l-ai jucat in 
izbăvirea noastră, spuse Jezal. Îţi exprimăm întreaga 
noastră recunoștință. Războiul dintre Uniune și Nord 
a luat sfârșit. Tiranul Bethod e mort, și s-a instăpânit 
o ordine nouă. Sunt mândru să-l numesc prieten pe omul 
care l-a doborât, Logen Nouădegete! Regele Nordicilor! 

Îi întinse mâna, radios. 

- Se cuvine să pornim ca niște frați spre acest 
viitor nou Și cutezător. 

- Mda, făcu Logen, chinuindu-se să se ridice din 
jilț. Așa e. 

Îl cuprinse pe Jezal într-o îmbrățișare, bătându-l 
pe spate de răsună toată sala. 

- Cred c-o să stăm de partea noastră a Șuvoiului 
Alb, de-acum încolo. Doar dacă nu cumva fratele meu 
de-aici are necazuri, desigur, continuă el, plimbându-și 
peste mutrele mohorâte ale bătrânilor din primele 
rânduri o privire îngheţată ca un cimitir iarna. Să nu 
vă pună dracu” să mă faceți să mai vin aici! 

Și se așeză din nou în jilț, încruntat. Nu s-o fi 
priceput prea mult Sângerosul-Nouă la politică, dar 
știa bine cum să formuleze o ameninţare. 

— Am câștigat războiul! își zornăi Jezal garda aurită 
a sabiei, după care și-o petrecu la loc prin agățătoarea 
de la cingătoare. Acum, trebuie să câştigăm și pacea! 

— Bine zis, Maiestatea Voastră, bine zis. 

Bețivul roșu la față se ridică, fără a lăsa pe nimeni 
să mai intervină. 

- Atunci, mai rămâne un singur punct de pe ordi- 
nea de zi, inainte de suspendarea Consiliului Deschis. 

Și se întoarse spre Mag, cu un zâmbet uleios și o 
plecăciune adâncă. 

- Să-i oferim mulțumirile noastre Lordului Bayaz, 
Întâiul dintre Magi, omul care prin înţelepciunea sa 
Și puterea Artei sale a alungat invadatorii și a salvat 
Uniunea! anunță el, începând să aplaude. 

Ologul Glokta : se alătură, apoi și Ducele Orso. 
Un lord mătăhălos din primul rând sări în picioare. 

- Lord Bayaz! răcni el, plesnind din palmele grase. 

Curând, toată sala răsuna de aplauze fără pic de 
convingere. Până și Heugen li se alătură. Chiar și 
Isher, deși avea o mutră de parcă ar fi aplaudat la 
propria lui înmormântare. Logen își lăsă mâinile 
acolo unde erau. La drept vorbind, îi era cam greață 
că se afla în acel loc. Greaţă şi furie. Rămase așezat 
în jilț, încruntat în continuare. 


Jezal îi privea pe marii și distinșii Uniunii cum 
ieșeau pe rând, amărâți, din Camera Oglinzilor. Toți, 
oameni aleși. Isher, Barezin, Heugen și ceilalți. Oameni 
la care cândva se uitase cu gura căscată. Toți, umiliți. 
Abia dacă-și putea stăpâni zâmbetul de pe buze, auzin- 
du-i cum își bombăneau nemulțumirea neputincioasă. 
Se simţea aproape ca un rege — până-și zări regina. 

Terez și tatăl ei, Marele Duce Orso, erau prinși 
intr-o discuție ce părea foarte aprinsă, intr-o styriană 
expresivă, accentuată din ambele părți cu mișcări vio- 
lente ale mâinilor. Jezal ar fi putut să se simtă ușurat 
că nu era singurul membru al familiei pe care Terez 
părea să-l disprețuiască, dacă n-ar fi bănuit că el era 
subiectul controversei. Auzi din spatele lui un râcâit 
slab, de scaun tras, și văzu, cu oarecare dezgust, chipul 
schimonosit al noului Arhilector. 

- Maiestatea Voastră, începu Glokta încet, ca și 
cum ar fi avut de gând să abordeze niște secrete, pri- 
vind încruntat spre Terez și tatăl ei. Dacă-mi permiteți 


puterea armelor 453 


să vă întreb... este totul în regulă între dumneavoas- 
tră și regină? 

Continuă cu glas și mai scăzut: 

= Înţeleg că rareori dormiţi în aceeaşi cameră. 

Jezal era gata să-i dea schilodului un dos de palmă 
peste faţă, pentru nesimţire. Apoi, cu coada ochiului, 
o surprinse pe Terez privindu-l — cu acea expresie de 
dispreţ total care era tratamentul lui obișnuit, ca soţ. 
Își simţi umerii înmuindu-se. 

- Abia dacă suportă să stea în aceeași țară cu mine, 
darămite în același pat. Femeia asta e cea mai mare 
scorpie! mârâi el, după care își lăsă capul în piept, 
cu privirea spre pardoseală. Ce să mă fac? 

Glokta își suci gâtul intr-o parte, apoi și în cea- 
laltă, iar Jezal își stăpâni un fior de silă la auzul 
trosnetului. 

— Daţi-mi voie să vorbesc cu regina, Maiestate. Pot 
fi foarte persuasiv, când îmi propun asta. Vă înţeleg 
dificultățile. Și eu sunt căsătorit de foarte puţină vreme. 

Jezal se ingrozea la gândul soiului de femeie 
monstruoasă care l-ar fi putut accepta pe acel bărbat 
monstruos drept soţ. 

- Serios? întrebă el, prefăcându-se interesat. Şi, 
cine este doamna...? 

- Cred că dumneavoastră vă cunoaşteţi de departe. 
Ardee se numeşte. Ardee dan Glokta. 

Și buzele ologului se retraseră, dezvăluind golul 
dintre dinții de sus. 

- Dar nu... 

- Sora vechiului meu prieten Collem West, da. 

Jezal rămase mut, cu ochii holbați. Glokta făcu 
o plecăciune țeapănă. 

- Vă accept felicitările. 

Apoi se întoarse, șchiopătă până la marginea 
platformei și începu să coboare treptele, rezemându-se 
greu în baston. 

Jezal abia dacă-și putea stăpâni șocul înghețat, 
dezamăgirea zdrobitoare, oroarea deplină. Nici nu 
putea concepe ce șantaj o fi folosit monstruozitatea 
aia jalnică pentru a o prinde în cursă. Poate că fusese 
pur și simplu disperată, după ce Jezal o abandonase. 
Poate că, fratele ei fiind bolnav, nu-i mai rămăsese 
nimeni la care să apeleze. Doar cu o dimineață in 
urmă, la spital, vederea e1 Îi strânise ceva in suflet, 
la fel ca pe vremuri. Își spusese că poate, într-o zi, 
cu timpul... 

Acum, până și o asemenea fantezie plăcută se pră- 
vălea la pământ. Ardee era măritată cu un om pe care 
Jezal îl disprețuia. Un om care făcea parte din 
propriul lui Consiliu Închis. Şi pentru ca lucrurile 
să stea şi mai rău, un om căruia tocmai îi mărturisese, 
intr-un moment de nebunie, eșecul total al propriei 
sale căsnicii. Apăruse i în ochii lui slab, vulnerabil, 
absurd. Înjură amarnic printre dinți. 

Í se părea acum că o iubea pe Ardee cu o pasiune 
insuportabilă. Împărtășiseră ceva ce n-avea să mai 
regăsească niciodată. Cum de nu-şi dăduse seama, la 
vremea aceea? Cum de lăsase să se aleagă praful de 
tot, pentru asta? Tristul adevăr, probabil, era aceea 
că dragostea în sine nu e niciodată de ajuns. 

Când deschise ușa, Logen simţi mai întâi un 
junghi de dezamăgire, urmat îndeaproape de un val 
h:dos de furie. Camera era goală, curată și ordonată, 
ca și cum acolo n-ar fi locuit nimeni. Ferro plecase. 

Nimic nu ieșise conform speranţelor lui. Poate că, 
de-acum, ar fi trebuit să se și aştepte. La urma urmei, 
nici inainte nu mersese altfel. Și totuşi, continuase să 
se pișe în contra vântului. Era ca un om a cărui ușă 
e prea joasă, dar în loc de a învăța să se aplece, se tot 
dă cu capul de pragul de sus în fiecare zi a vieții lui 
nefericite. li venea să-și plângă de milă, dar știa că nici 
n-ar fi meritat altceva. Unul care a făcut tot ce făcuse 
el nu se poate aștepta la finaluri fericite. 

leşi pe coridor și porni de-a lungul acestuia, cu fălcile 
incleştate. Deschise cu umărul ușa alăturată, fără să cio- 
cănească. Ferestrele inalte erau deschise, iar razele soa- 
relui luminau camera aerisită, cu perdelele fâlfâind ușor 
in adiere. Bayaz stătea într-un jilț încrustat, în fața uneia 
dintre ele, cu o ceașcă în mână. Un servitor umil, în ves- 
ton de catifea, îi turna ceaiul dintr-un vas de argint, ținând 
delicat tava cu ceștile pe vârfurile degetelor desfăcute. 

- A, Regele Nordiculor! exclamă Bayaz. Ce mai... 

- Unde-i Ferro? 

— S-a dus. A cam lăsat vraiște în urma ei, dar am 
făcut eu ordine, aşa cum de-atâtea ori mă pomenesc... 

- Unde? 

Magul ridică din umeri. 

- Spre Sud, aş crede. Ca să se răzbune, sau așa ceva, 
dac-aș fi nevoit să ghicesc. Mereu vorbea foarte mult 
despre răzbunare. O femeie extrem de irascibilă... 

- S-a schimbat. 

- Evenimente mărețe, prietene. Nici unul dintre 
noi nu mai e tocmai același. Ia spune, bei un ceai? 

Servitorul se și repezi, cu tava de argint legănân- 
du-se. Logen îl apucă de veston și-i dădu un brânci 
cât colo. Chiţăind, omul se izbi de perete și căzu pe 
covor, cu ceștile zăngănind în jur. 

Bayaz inălță o sprânceană. 

- Un simplu „nu“ ar fi fost suficient. 

— Mă cac pe nu-urile tale, nemernic bătrân. 

Întâiul dintre Magi se încruntă. 

- Ei, Meștere Nouădegete, pari cam prost-dispus 
în dimineaţa asta. Acum eşti rege, și nu se cade să te 
lași dominat așa de patimile tale cele mai josnice. Regii 
de acest soi nu rezistă mult niciodată. Incă mai ai 
dușmani în Nord. Calder și Solz, sus pe dealuri, fac 
necazuri, nu mă indoiesc. La bunele maniere se răs- 
punde cu maniere asemenea, cum am considerat eu 
dintotdeauna. M-ai ajutat, și te pot ajuta și eu în schimb. 

- La fel ca pe Bethod? 

- Întocmai. 

- Că mult i-a mai folosit. 

- Când a avut parte de ajutorul meu, a prosperat. 
Pe urmă, l-a ajuns mândria, și indisciplina, și a inceput 
să ceară ca toate să meargă numai cum voia el. Fără 
ajutorul meu... în fine, știi ce-a urmat. 

- Nu te băga în treburile mele, vraciule, replică 
Logen, lăsându-și mâna să cadă pe plăselele sabiei 
Creatorului. Dacă săbiile aveau voci, aşa cum îi spusese 
odată Magul, tocmai formulase o ameninţare cruntă. 

Dar pe chipul lui Bayaz nu se citea decât cea mai 
vagă urmă de nemulțumire. 

- Un om mai prejos decât mine s-ar fi putut 
supăra. Nu ţi-am cumpărat eu viața de la Bethod? Nu 
ţi-am dăruit un scop când nu aveai nimic? Nu te-am 
dus până la marginea Lumii, nu ţi-am arătat minuni 
pe care puţini oameni le-au văzut vreodată? Ai niște 
maniere foarte urâte. Păi, însăşi sabia cu care mă 
ameninți ai primit-o în dar de la mine. Sperasem să 
ajungem la o... 

- Nu. 

- Înţeleg. Nici măcar... 

- Am terminat. Se pare că n-am să fiu niciodată 
un om mai bun, dar pot încerca să nu fiu mai rău. 
Măcar atâta lucru pot să-ncerc, cel puţin. 

Bayaz își îngustă ochii. 

- Ei, Meştere Nouădegete, mă surprinzi peste 
poate. Te credeam un om curajos, dar reţinut, calcu- 
lat însă și plin de compasiune. Te credeam, mai presus 
de orice, realist. Dar nordicii au avut întotdeauna o 
tendinţă spre a fi năzuroși. Observ acum în tine o 
undă de încăpățânare și un temperament destructiv. 
Îl văd, în sfârșit, pe Sângerosul-Nouă. 

- Mă bucur că te dezamăgesc. Se pare că ne-am 
judecat unul pe altul complet greșit. Te credeam un 
om mare. Acum îmi dau seama de greșeală, clătină 
incet din cap Logen. Ce-ai făcut din acest loc? 

- Ce-am făcut? pufni Bayaz, cu un râs neincre- 
zător. Am combinat trei discipline pure ale magiei 
și am făurit una nouă! Se pare că nu înţelegi ce 

realizare e asta, Meştere Nouădegete, dar te iert. Îmi 
dau seama că ştiinţa de carte n-a reprezentat nicio- 
dată principala ta calitate. Un asemenea lucru nu s-a 
mai văzut încă dinaintea Vechiului Timp, când Euz 
şi-a împărțit darurile printre fiii lui. 

Oftă. 

- Nimeni nu va aprecia cum se cuvine cea mai 
mare izbândă a mea, din câte se pare. Nimeni decât 
Khalul, poate, și e improbabil ca el să-mi prezinte 
vreodată felicitări. Păi, o asemenea putere n-a mai fost 
eliberat în Cercul Lumii de... de când... 

- De când s-a distrus Glustrod singur, cu tot cu 
Aulcus? 

Magul înălță din sprâncene. 

- Dacă tot ai adus vorba... 

— Jar rezultatele sunt cam aceleași, pare-mi-se, atâta 
doar că acum ai dezlănțuit un măcel mai puțin ne- 
atent şi ai distrus o parte mai mică dintr-un oraș mai 
MIC, într-un timp mai scurt. Altfel, care e diferenţa 
intre tine şi el? 

- Credeam că asta se vede de la sine, ridică Bayaz 
ceașca, privind blajin peste buza ei. Glustrod a pierdut. 

Logen rămase tăcut o vreme, pe gânduri. Apoi, se 
intoarse și ieşi din cameră, servitorul ferindu-se din 
calea lui. Pe culoar, pașii lui incepură să răsune cu 
ecouri din tavanul aurit. Lanţul greu al lui Bethod îi 
zornăia imprejurul umerilor, parcă râzând. 

Probabil ar fi fost mai bine să-l păstreze pe ne- 
mernicul ăla bătrân și nemilos de partea lui. Era 
foarte posibil ca, la întoarcere, să aibă nevoie de 


puterea armelor 459 


ajutorul său, după cum mergeau lucrurile în Nord. 
Probabil era mai bine să soarbă din pișatul ăla putu- 
ros numit ceai și să zâmbească de parcă ar fi fost 
miere. Probabil ar fi trebuit să râdă, să-l numească 
pe Bayaz prieten vechi, ca să se poată târi spre Marea 
Bibliotecă a Nordului, când se impuţea brânza. Așa 
ar fi fost cel mai bine. Aşa ar fi fost realist. Dar era 
tocmai cum spusese intotdeauna tatăl lui Logen... 
Niciodată nu fusese chiar atât de realist. 


ÎN SPATELE TRONULUI 


De îndată ce auzi ușa deschizându-se, Jezal își dădu 
seama cine trebuia să fie vizitatorul. Nici măcar nu 
era nevoie să ridice privirea. Cine-ar fi avut îndrăzneala 
să dea buzna în odăile regelui, fără să ciocănească 
măcar? Blestemă — în gând, dar cu multă înverșunare. 

Nu putea fi decât Bayaz. Temnicerul lui. Cel din- 
tâi dintre torționarii lui. Umbra mereu prezentă. 
Omul care distrusese jumătate din Agriont și pre- 
făcuse în ruine frumoasa Adua, iar acum zâmbea și 
se desfăta în aplauze de parcă ar fi fost salvatorul 
naţiunii. Era destul ca să-l facă să-și verse maţele. Jezal 
scrâșni din dinți, cu privirea pe fereastră, spre ruine, 
refuzând să se întoarcă. 

Alte pretenţii. Alte compromisuri. Alte vorbe 
despre ceea ce aveau de făcut. Poziţia de șef al statului, 
cel puţin cu Întâiul dintre Magi mereu lângă umărul 
lui, era o experienţă nemărginit de frustrantă şi isto- 
vitoare. O luptă aproape imposibilă, ca să se facă pe 
voia lui până și cele mai neinsemnate mărunțișuri. 

Oriunde privea, se pomenea uitându-se direct la chipul 
incruntat dezaprobator al Magului. Se simţea ca o biată 
fantoşă, şi nimic mai mult. O momâte arătoasă, aurită, 
magnifică, dar de niciun folos. Măcar statuile de lemn 
aurit ajung uneori să stea pe prova unei corăbii. 

- Maiestatea Voastră, se auzi glasul bătrânului, cu 
acea pojghiță de respect care abia ascundea, ca de obicei, 
disprețul masiv de dedesubt. 

— Ce mai e? se întoarse în sfârşit Jezal cu faţa spre el. 

Fu surprins să vadă că Magul își înlocuise robele 
oficiale cu vechea sa haină, pătată de-atâtea călătorii, 
și perechea de cizme grele pe care o purtase în fatidica 
lor expediție spre vestul devastat. 

- Pleci undeva? îl întrebă, abia indrăznind să spere. 

- Părăsesc Adua. Azi. 

- Azı? 

Jezal abia se stăpâni să nu sară-n sus, chiuind de 
bucurie. Se simțea întocmai ca un prizonier care iese 
din temnița puturoasă, în lumina orbitoare a libertății. 
Acum putea să reclădească Agriontul așa cum găsea 
el de cuviință. Putea să reorganizeze Consiliul Închis, 
putea să-și aleagă singur sfătuitorii. Poate chiar și să 
scape de scorpia aia de nevastă, cu care tot Bayaz îl 
incotoșmănase. Avea să fie liber să facă ce trebuia — 
oricare-ar fi fost acele lucruri. Liber să incerce să afle 
ce trebuia să facă, cel puţin. Nu era el Înaltul Rege 
al Uniunii, la urma urmei? Cine să-l refuze? 

— Ne va părea rău să te pierdem, desigur. 

- Îmi pot imagina. Mai întâi, însă, sunt de făcut 
câteva aranjamente. 

- Neapărat. 

Orice, numai să scape de ticălosul ăla bătrân. 

- Am vorbit cu noul Arhilector al Maiestății Voas- 
tre, Sand dan Glokta. 

Simplul nume era de ajuns ca să-i stârnească un 
tremur de repulsie. 

- Chiar așa? 

- E un om pătrunzător. M-a impresionat foarte 
mult. I-am cerut să vorbească în locul meu, în timpul 
cât voi lipsi din Consiliul Închis. 

- Serios? replică Jezal, întrebându-se dacă să-l 
azvârle pe schilod din funcție imediat după ce Magul 
ieșea pe poartă sau să mai aștepte o zi. 

- V-aș recomanda, continuă acesta, pe tonul cu 
care ar fi dat un ordin, să-i ascultați cu atenție opiniile. 

- A, sigur că da. Îți urez numai noroc, pe drumul 
inapoi spre... 

- De fapt, aș dori să faceți așa cum spune el. 

Jezal simţi în gât un nod rece de furie. 

- Adică, îmi ceri... să mă supun lui? 

Ochii lui Bayaz nu se abătură nici cu o câtime 
dinspre ai lui. 

- Practic... da. 

Pentru o clipă, Jezal amuţi. Își închipuia Magul 
că putea să vină și să plece cum i se năzărea, lăsându-și 
lacheul ăla căsăpit la conducere? Mai presus de rege, 
in propriul lui regat? Ce aroganță covârșitoare! 

- În ultima vreme, ai început să te amesteci cam 
mult în treburile mele! se răsti el. N-am de gând să 
schimb un sfetnic autoritar cu altul. 

- Omul acela îţi va fi de mare folos. Ne va fi. Va 
trebui să iei hotărâri pe care ai să le găsești dificile. 
Va trebui să întreprinzi multe acţiuni pe care ai 
prefera să nu ţi le asumi. Oamenii care au să trăiască 
in palate scânteietoare vor avea nevoie de alții, care 
să fie dispuși să le ducă gunoiul, nu să-l îingrămădească 
pe marmura coridoarelor pentru ca într-o zi să-i 
ingroape. Toate acestea sunt foarte simple și evidente. 
Nu pe mine m-ai slujit. 

- Nu! Tu ești cel care nu m-a slujit cum trebuia. 
Sand dan Glokta? Nemernicul ăla olog... 

Își dădu seama că alesese nefericit cuvintele, dar 
fu nevoit să continue totuși, înfuriindu-se mai mult 
ca oricând: 

- „..să stea în Consiliul Închis? Să-mi rânjească 
peste umăr câte zile oi avea? Iar acum, mai vrei și 
să-mi dicteze? Inacceptabil! Intolerabil! Imposibil! Nu 
mai suntem pe vremea lui Harod cel Mare! Habar 
n-am ce te face să crezi că-mi poți vorbi în felul ăsta. 
Eu sunt regele aici și refuz să mă las dus de căpăstru! 

Bayaz închise ochii, inspirând încet, pe nas. Ca 
și cum ar fi încercat să nu-și piardă răbdarea, în timp 
ce se străduia să educe un cretin. 

- N-ai cum să înţelegi ce înseamnă să trăieşti o 
viață atât de lungă ca a mea. Să știi tot ceea ce ştiu 
eu. Voi, oamenii, muriţi cât ai clipi și trebuie să În- 
vățaţi aceleaşi lecţii, iar și iar. Aceleași lecţii pe care 
le-a învățat Stolicus de la Juvens, acum o mie de ani. 
Devine extrem de obositor. 

Furia lui Jezal creștea tot mai mult. 

- Scuză-mă dacă te plictisesc! 

- Scuzele se acceptă. 

- Glumeam! 

- Aha. Ai un umor atât de ascuţit, încât nici n-am 
observat că mă înțepase. 

- Îşi baţi joc de mine! 

- Nu mi-e greu deloc. Mie, fiecare om mi se pare 
un copil. Când ajungi la vârsta mea, observi că istoria 
merge în cerc. De-atâtea ori am călăuzit națiunea asta 
inapoi din pragul distrugerii, și inainte spre o glorie 
tot mai mare. Şi ce doresc în schimb? Câteva sacrificii 
mărunte? Numai de-ai înţelege sacrificiile pe care 
le-am făcut eu pentru binele turmei tale! 

Jezal făcu un gest furios cu degetul spre fereastră. 

— Şi cu toți morții ăștia cum rămâne? Cu cei care 
au pierdut totul? Turma asta, cum spui tu! Sunt mul- 
țumiți de sacrificiile lor, ce crezi? Ce ai de zis despre 
toţi cei care au suferit de boala asta? Care incă mai 
suferă? Printre ei e și cel mai apropiat prieten al meu! 
N-am cum să nu observ că seamănă cu boala aia despre 
care mi-ai povestit între ruinele din Aulcus. Nu pot 
să nu mă gândesc că magia ta ar putea să fie cauza! 

Magul nu făcu niciun efort să nege. 

- Eu mă ocup de lucruri cuprinzătoare. Nu mă 
pot preocupa de soarta fiecărui țăran. Cum nici tu 
nu poţi. Am încercat să-ți explic asta, dar se pare că 
n-ai reuşit să înveți lecţia. 

- Te înşeli! Refuz s-o învăţ! 

Era şansa lui. Acum, când era atât de furios, avea 
șansa să iasă pentru totdeauna din umbra lui Bayaz 

și să fie liber. Bayaz era o otravă și trebuia să scape 
de el. 

- M-ai ajutat să ajung pe tron, și pentru asta Îți 
mulțumesc. Dar nu-mi place stilul tău de guvernare, 
miroase a tiranie! 

Bayaz își îngustă ochii. 

- Guvernarea înseamnă tiranie. În cel mai bun 
caz, poate fi îmbrăcată în culori plăcute. 

- Cată desconsideraţie față de viețile supușilor 
mei! N-am s-o permit! Am ajuns dincolo de tine. Nu 
mai ești dorit aici. Nu mai ești necesar. De-acum 
incolo, am să-mi găsesc singur drumul. 

Şi-i făcu semn spre ușă, cu un gest de concediere 
pe care-l spera destul de regal: 

- Poți să pleci. 

— Chiar... îmi dai... voie? 

Întâiul dintre Magi rămase tăcut mult timp, tot 
mai încruntat. Îndeajuns pentru ca mânia lui Jezal 
să înceapă să se înmoaie, gura să i se usuce, să-și simtă 
genunchii slăbind. 

- Îmi dau seama că am fost mult prea blând cu 
tine, spuse într-un târziu Bayaz, pronunţând fiecare 
cuvânt pe un ton tăios ca o lamă de brici. Te-am coco- 
loșit ca pe un nepoţel favorit și ai devenit mofturos. 
O greșeală pe care n-am s-o repet. Un tutore respon- 
sabil nu trebuie să cruțe niciodată bățul. 

- Sunt fiu de regi! mârâi Jezal. N-am să... 

Un junghi de durere prin burtă, năucitor de brusc, 
il făcu să se încovoaie. Se impletici un pas, doi, cu 
un val de vomă fierbinte țâșnindu-i pe gură. Căzu 

cu fața În jos, abia putând să mai respire, iar coroana 
ii sări din cap, rostogolindu-se până în colțul camerei. 
În viaţa lui nu mai simţise asemenea chinuri. Nici 
pe departe. 

- Nu am idee... ce te face să crezi... că-ți poți permite 
să-mi vorbeşti în felul ăsta. Mie, Întâiul dintre Magi! 

Jezal auzi pașii lui Bayaz apropiindu-se încet, iar 
glasul Magului îi străpunse urechile, în timp ce se 
zvârcolea neputincios în propria-i vărsătură. 

- Fiu de regi? Sunt dezamăgit, după toate cele prin 
câte-am trecut împreună, că ești atât de naiv încât să 
crezi minciunile pe care le-am răspândit pe seama ta. 
Prostia aia era pentru idioţii de pe străzi, dar se pare 
că și idioții din palate se lasă amăgiți de dulcegării la 
fel de ușor. Te-am cumpărat de la o târfă. M-ai costat 
șase mărci. Voia douăzeci, dar ştiu să mă târguiesc 
la sânge. 

Cuvintele erau dureroase, desigur. Dar mult, mult 
mai rele erau junghiurile insuportabile care-i frângeau 
șira spinării, care-i smulgeau ochii din cap, care-i ar- 
deau pielea și-i pârjoleau rădăcinile firelor de păr, 
făcându-l să se zbată ca o broască în apă fiartă. 

— Aveam și alții pe lista de aşteptare, desigur. Mă 
duce mintea să nu mizez doar pe o singură aruncă- 
tură de zar. Alți fii cu origini misterioase, gata să intre 
în rol. Exista o familie numită Brint, din câte-mi 
amintesc, şi multe altele pe lângă ea. Dar tu ai ieșit 
la suprafață, Jezal, plutind ușurel, ca un căcat în bate. 
Când am trecut podul în Agriont și te-am revăzut, 
om în toată firea, am știut că tu erai acela. Pur și 

simplu arătai cum trebuia, iar asta nu se-nvață. Ai 
ajuns până și să vorbeşti ca un rege, ceea ce e un avan- 
taj la care nu mă așteptasem niciodată. 

Jezal gemea și bolborosea, neputând nici măcar 
să urle. Simţi vârful cizmei lui Bayaz strecurându-se 
sub el, ca să-l întoarcă pe spate. Chipul încruntat 
al Magului se aplecă asupră-i, vizibil tulburat prin 
ceața lacrimilor. 

- Dar, dacă insiști să fii dificil... dacă insiști s-o 
ţii pe-a ta... ei bine, mai sunt și alte variante. Până 
și regii mor din motive inexplicabile. Aruncați din 
șa de vreun cal. Înecându-se cu un sâmbure de 
măslină. Căzând de la mare înălțime pe caldarâmul 
tare, tare de tot. Sau, pur și simplu, găsiţi dimineaţa 
morți în pat. Viaţa e întotdeauna scurtă pentru voi, 
insectele. Dar poate fi și mai scurtă, în cazul acelora 
care nu folosesc la nimic. Din nimic te-am făcut. Din 
văzduh. Pot să te desfac cu un singur cuvânt. 

Pocni din degete, iar sunetul străpunse stomacul 
lui Jezal ca o sabie. 

- Uite-așa te pot înlocui. 

Întâiul dintre Magi se aplecă și mai jos. 

- Şi acum, nimicule, bastardule, puiule de târfă, 
gândeşte-te bine ce-mi răspunzi la următoarele între- 
bări: vei face cum te sfătuiește Arhilectorul, da? 

Junghiurile slăbiră cu o câtime. Îndeajuns pentru 
ca Jezal să șoptească: 

- Da... 

- ÎL vei lăsa să te îndrume în toate privinţele? 

- Da. 

- Îi vei îndeplini ordinele, în public și în particular? 

- Da. 

- Bine, replică Magul, îndreptându-se de spate, 
pentru a-l domina pe Jezal la fel cum statuia lui domi- 
nase odinioară oamenii de pe Calea Regală. Mă aștep- 
tam la răspunsul ăsta, fiindcă pe lângă faptul că te 
știu înfumurat, ignorant și nerecunoscător, mai știu 
şi Că ești... laş. Am încredere că măcar asta-i o lecție 
pe care n-ai s-o ignori. 

Chinurile încetară dintr-odată. Destul pentru ca 
Jezal să-și ridice de pe pardoseală capul care i se învârtea. 

- Te urăsc, izbuti el să horcăie. 

Bayaz pufni în râs. 

- Mă urăști? Vestita ta aroganță: să-ți închipui că 
mi-ar păsa! Mie, lui Bayaz, întâiul ucenic al marelui 
Juvens! Mie, care l-am doborât pe Maestrul Creator, 
care am făurit Uniunea, care am distrus Cele O Sută 
De Cuvinte! 

Încet, Magul ridică piciorul pentru a și-l propti 
pe obrazul lui Jezal. 

- Nu mă interesează dacă-ți plac sau nu, nătărăule! 

Și, apăsând cu cizma, frecă fața lui Jezal în voma 
de pe pardoseală. 

- Mă interesează doar să mă asculți. Și mă vei 
asculta. Așa e? 

- Da... bolborosi Jezal prin gura strivită. 

- Atunci, Maiestatea Voastră, îmi iau rămas-bun. 
Mă rog să nu-mi dați niciodată motive să mă mai intorc. 

Apăsarea zdrobitoare de pe faţa lui Jezal incetă, și 
acesta auzi pașii Magului indepărtându-se prin cameră. 

Ușa se deschise scârțâind, apoi fu închisă la loc, cu 
un zgomot scurt. 

Zăcea pe spate, cu privirea în tavan, respirând greu 
și sacadat. După un timp, își adună curajul să se 
întoarcă și se ridică amețit în patru labe. Simţea o 
duhoare neplăcută, și nu numai de la voma care-i 
mânjea chipul. Își dădu seama, cu o slabă tresărire 
de ruşine, că făcuse pe el. Se târi până la fereastră, 
incă moleșit ca o cârpă stoarsă, se ridică în genunchi, 
gâfâind, și privi în grădina îngheţată de-afară. 

Trecu doar un moment până când Bayaz apăru la 
vedere, pășind pe cărarea cu pietriș dintre peluzele 
ingrijite, cu chelia lucindu-i în soare. Yoru Sulfur 
mergea în urma lui, cu toiagul într-o mână și o cutie 
de metal închis la culoare la subraț. Aceeași cutie care-i 
urmase pe Jezal, Logen și Ferro într-o căruță, peste 
jumătate din Cercul Lumii. Ce fericite păreau acum 
zilele acelea... 

Bayaz se opri brusc și se întoarse, ridicând capul, 
cu privirea drept spre fereastră. 

Cu un scâncet înspăimântat, Jezal se ascunse după 
perdele, tremurând din tot trupul. Încă mai simţea 
durerea aceea insuportabilă, intipărită în măruntaie, 
rece ca gheaţa. Întâiul dintre Magi mai stătu pe loc 
un moment, cu un zâmbet abia vizibil pe față. Apoi, 
se întoarse scurt, o luă din loc printre Cavalerii Gărzii 
Regelui de lângă poartă, care-l salutară cu plecăciuni, 
ȘI ieși din grădină. 

Jezal inghenunche din nou, ținându-se de perdele 
ca un copil de fustele mamei. Se gândea cât de fericit 

fusese cândva, și cum nu-și dăduse seama. Înconjurat 
de prieteni, jucând cărți, cu un viitor luminos în față. 
Trase aer în piept, întretăiat, prin gâtlejul sugrumat, 
cu ochii umplându-i-se de lacrimi. Niciodată în viața 
lui nu se mai simțise atât de singur. Fiu de regi? Nu 
avea pe nimeni și nimic. Suspină și-și trase nasul. 
Vederea-i era tot mai înceţoșată. Incepu să se scuture 
de sughițuri neputincioase, cu buza brăzdată de 
cicatrice tremurându-i, în timp ce lacrimile-i picurau 
pe pardoseala lucioasă. 

Plângea de durere și frică, de rușine și furie, de dez- 
amăgire și neputinţă. Dar Bayaz avusese dreptate. Era 
un laş. Așa că, mai presus de orice, plângea de uşurare. 


OAMENI BUNI, OAMENI RĂI 


Era o dimineaţă cenușie, în grădinile umede și 
friguroase, iar Copoiul nu făcea decât să stea acolo, 
gândindu-se la vremurile mai bune. Stătea acolo, în 
mijlocul cercului de morminte, privind moviliţa de 
pământ de deasupra lui Harding Ursuzul. Ciudat, cum 
un om care spunea așa de puţin putuse lăsa în urma 
lui un gol atât de mare. 

Copoiul făcuse cale lungă, în ultimii câțiva ani, cale 
lungă și ciudată. De nicăieri până niciunde, iar pe drum 
pierduse o mulţime de prieteni. Îşi amintea de toți acei 
oameni plecaţi înapoi în țărână. Harding Ursuzul. Tul 
Duru Capdetunet. Rudd Treicopaci. Forley Molâul. 
Și pentru ce? Cine-o ducea acum mai bine, din cauza asta? 
Numa! vieţi irosite. Era deajuns pentru ca unui om 
să i se facă rău până-n vârfurile cizmelor. Chiar și unuia 
vestit pentru cât de nesimţitor era. Toţi duși, lăsându-l 
pe Copoi singur. Fără ei, lumea era mai strâmtă. 

Auzi pași prin iarba umedă. Logen venea spre el 
prin ploaia cețoasă, cu respirația formând aburi în 


472 Joe ABERCROMBIE 


jurul chipului brăzdat. Copoiul își aminti ce fericit 
fusese în noaptea aceea, când Logen apăruse în lu- 
mina focului, tot viu. Atunci, păruse că era un nou 
inceput. Un moment bun, făgăduind vremuri mai 
bune. Și nu ieșise tocmai așa. Ciudat, acum Copoiul 
nu se mai simțea atât de fericit la vederea lui Logen 
Nouădegete. 

- Regele Nordicilor, mormăi el. Sângerosul-Nouă. 
Cum ţi-e ziua? 

- Umedă, cum să fie? Ne apropiem de sfârșitul 
anului. 

- Mda. Vine înc-o iarnă, mormăi Copoiul, râcâin- 
du-și cu unghiile pielea aspră a palmei. Vin tot mai 
repede și mai repede. 

- Socot că-i vremea să plec inapoi spre Nord, hm? 
Calder și Solz încă umblă liberi, făcând tot felul de 
porcării, şi numai morții știu ce fel de necazuri o mai 
fi pus la cale Dow. 

- Mda, cutez a spune. E timpul să mergem. 

- Vreau ca tu să mai rămâi. 

Copoiul ridică privirea. 

- Ce? 

- Trebuie să vorbească cineva cu sudicii, să ajungă 
la o învoială. Tu ai fost intotdeauna omul cel mai iscu- 
sit la vorbă, din câți am cunoscut. În afară de Bethod, 
poate, dar... acum el nu mai e prin preajmă, așa-i? 

- Ce fel de invoială? 

- Poate vom avea nevoie de ajutorul lor. În Nord 
vor fi tot felul de oameni nu prea încântați de felul 
cum au ieșit lucrurile. Oameni care nu vor un rege, 

sau cel puţin nu-l vor pe ăsta. Cu Uniunea de partea 
noastră, ne va fi mai ușor. N-ar strica nici să aduci 
niște arme cu tine, când vei veni. 

Copoiul se strâmbă. 

- Arme, zici? 

- Mai bine să le-avem chiar și dacă nu le vrem, 
decât s-avem nevoie de ele și... 

- Ştiu continuarea. Ce s-a întâmplat cu vorba aia: 
incă o luptă și am terminat? Ce s-a întâmplat cu: 
facem să crească lucruri? 

- Poate va trebui să crească fără noi, deocamdată. 
Ascultă, Copoiule, niciodată n-am căutat luptele cu 
lumânarea, știi bine asta, dar trebuie să fii... 

- Nu... te... osteni. 

- Încerc să fiu un om mai bun, poftim, Copoiule. 

- Chiar așa? Nu mi se pare că te străduiești prea 
tare. Tu l-ai omorât pe Tul? 

Ochii lui Logen se ingustară. 

- Dow a dat din gură, nu-i așa? 

- Nu contează cine-a spus. L-ai omorât pe Capde- 
tunet sau nu? Hai, că nu-i o-ntrebare prea grea. Zi 
doar da sau nu. 

Logen scoase un fel de pufnet, ca și cum ar fi fost 
gata să izbucnească în râs sau în plâns - dar nu făcu 
nici una, nici alta. 

— Nu ştiu ce-am făcut. 

- Nu ştii? La ce-ţi foloseşte să zici că nu ştii? La 
fel ai să spui și după ce mă-njunghii pe la spate, În 
timp ce eu voi încerca să-ţi salvez viața? 

Cu o strâmbătură, Logen se uită spre iarba umedă. 

- Poate că da. Nu știu. 

Apoi, ridică din nou privirea către Copoi, țintu- 
indu-l cu cruzime. 

- Dar ăsta-i preţul, nu? Ştii ce sunt. Ai fi putut 
alege un alt om pe care să-l urmezi. 

Copoiul îl privi cum pleca, neștiind ce să spună, 
neștiind nici măcar ce să-și spună. Stătea doar acolo, 
în mijlocul mormintelor, tot mai ud de ploaie. Simți 
pe cineva venind lângă el. Tichie Roșie, urmărindu-l pe 
Logen, a cărui siluetă neagră se pierdea incet prin ploaie, 
tot mai departe. Clătină din cap, cu buzele strânse. 

- N-am crezut niciodată ce se povestea despre el. 
Despre Sângerosul-Nouă. Numai baliverne, imi: 
spuneam. Acum, însă, le cred. Am auzit că l-a omorât 
pe băiatul lui Crummock, în lupta aia din munți. L-a 
spintecat cu tot atâta nepăsare ca și cum ai strivi un 
gândac, fără niciun motiv. Asta-i un om căruia nu-i 
pasă de nimic. Nu există om mai rău, cred, în tot 
Nordul - şi nici n-a fost vreodată. Nici chiar Bethod. 
Un ticălos al dracului de tot, cel mai al dracu”. 

— Chiar așa? 

Copoiul se pomeni privindu-l pe Tichie Roșie 
drept în față și strigând: 

- Mă piş pe tine, boule! Cine te-a făcut pe tine 
judecător de căcat? 

- Ziceam doar, atâta tot, răspunse Tichie Roșie, 
uitându-se lung la el. Adică... am crezut că gândim 
la fel. 

- Ei bine, nu gândim la fel! E nevoie de-o minte 
mai mare decât o boabă de mazăre ca să gândești în 

vreun fel, și tu nu ești inzestrat cu așa ceva, idiotule! 
N-ai şti să deosebești un om bun deunu” rău nici dacă 
s-ar pișa pe tine! 

Tichie Roșie clipi din ochi. 

- Că bine zici. Văd c-am prins greșit ideea. 

Făcu un pas înapoi, apoi plecă prin ploaia măruntă, 
clătinând din cap. 

Copoiul îl privi cum se îndepărta, cu dinții strânși, 
spunându-i că tare-ar mai fi vrut să-i dea cuiva una, 
dar nu era sigur cui anume. Oricum, doar el mai era 
acolo. El și morţii. Dar poate că așa i se-ntâmplă când 
incetează luptele unui om care nu știe decât să lupte. 
Începe să se lupte cu sine însuși. 

Trase adânc în piept aerul rece și umed, incrun- 
tându-se către moviliţa de pământ de pe mormântul 
Ursuzului. Se întreba dacă el mai știa să deosebească 
un om bun de unul rău. Se întreba care era diferenţa. 

Era o dimineaţă cenușie, în grădinile umede și 
friguroase, iar Copoiul nu făcea decât să stea acolo, 
gândindu-se la vremurile mai bune. 


NU AȘA CUM Al VRUT 


Glokta fu trezit de o rază de lumină blândă a soa- 
relui care se strecura printre perdele și peste așternutul 
mototolit și în care dansau fire de praf. Încercă să se 
întoarcă pe partea cealaltă. Se strâmbă când îi trosni 
gâtul. Aha, primul spasm pe ziua de azi. Nici al doilea 
nu întârzie mult. Îl fulgeră prin șoldul stâng, în timp 
ce se chinuia să se întoarcă pe spate, tăindu-i respirația. 
Durerea i se strecura pe șira spinării, se opri în picior 
și rămase acolo. 

- Ah, gemu el. 

Încercă, foarte încet, să-și răsucească glezna, să-și 
flexeze genunchiul. Într-o clipă, durerea deveni și 
mai puternică. 

- Barnam! 

Trase cearșaful într-o parte, iar mirosul familiar 
al dejecțiilor îi ajunse la nări. Nimic nu se compară 
cu duhoarea propriului bâlegar, ca să anunţe o dimi- 
neață productivă. 

- Au! Barnam! scânci el, și scrâșni, și-și apucă în 
mâini coapsa ofilită, dar nimic nu-i alina durerea tot 
mai insuportabilă. Fibrele porneau din carnea lui 
secătuită ca niște sârme, iar piciorul fără degete se 
zbătea grotesc, scăpat complet de sub control. 

- Barnam! zbieră Glokta. Barnam, labagiule! Ușa! 

Gura sa fără dinţi stropea cu scuipat, lacrimile 
ii curgeau pe chipul străbătut de spasme, mâinile i 
se încleștau, strângând în pumni cearșaful mânjit cu 
maroniu. 

Auzi niște pași grăbiţi pe coridor, apoi clănțănitul 
broaștei de la ușă. 

- E încuiată, prostule! ţipă el printre gingii, zvâr- 
colindu-se de durere și furie. 

Imediat, clanţa se înclină și, spre marea lui mirare, 
ușa se deschise. Ce nat... 

Ardee veni grăbită spre pat. 

— leşi afară! șuieră Glokta, acoperindu-și cu un 
braț chipul, fără rost, în timp ce cu celălalt trăgea 
peste el cearșaful. Ieși afară de-aici! 

- Nu. 

Îi smulse cearșaful, iar Glokta se strâmbă, aștep- 
tând s-o vadă pălind, retrăgându-se ca ameţită, cu 
o mână peste gură și ochii holbați de șoc și dezgust. 
Sunt măritată... cu monstruozitatea asta îngălată-n 
căcat? Ardee nu făcu decât să se încrunte o clipă, 
apoi îi prinse coapsa sfârtecată și o apăsă cu dege- 
tele mari. 

Glokta icni, dădu din mâini, încercă să se smulgă, 
dar strânsoarea ei era nemiloasă, două puncte de 

durere împungându-l drept prin mijlocul tendoa- 
nelor crispate. 

- Au... Futu-te... mă... 

Muşchii atrofiați se înmuiară dintr-odată, iar Glokta 
se moleși și el, lăsându-se să cadă la loc pe saltea. Iar 
acum, faptul că-s mânjit cu căcatul meu propriu începe 
să pară doar o idee cam jenantă. 

Zăcu un moment acolo, neputincios. 

- Nu voiam să mă vezi... aşa. 

— Prea târziu. Te-ai însurat cu mine, îţi aduci aminte? 
Acum suntem unul singur. 

- Cred că eu am ieșit în avantaj. 

- lar eu am rămas în viaţă, nu? 

- Nu-i tocmai genul de viață după care ar tânji 
majoritatea femeilor tinere. 

O privi, văzând cum i se unduia lumina soarelui 
pe faţa întunecată, cu fiecare mișcare. 

— Știu că nu-s ceea ce-ţi doreai... de la un soţ. 

- Toată viaţa am visat la un bărbat cu care să pot 
dansa, ridică ea ochii, susținându-i privirea. Dar cred 
că s-ar putea ca tu să fii mai potrivit pentru mine. Visele 
sunt pentru copii. Noi amândoi suntem oameni maturi. 

- Totuși... Acum vezi că neputința de a dansa e 
cea mai mică dintre probleme. N-ar trebui să fii 
nevoită să faci... asta. 

- Vreau s-o fac. 

Îl apucă strâns de față și i-o intoarse, destul de 
brutal, silindu-l s-o privească drept în ochi. 

- Vreau să fac ceva. Vreau să fiu de folos. Vreau 
să aibă cineva nevoie de mine. Poţi înțelege asta? 

Glokta înghiți în sec. 

- Da. 

Puține-ar fi mai bune. 

- Unde-i Barnam? 

- I-am spus că poate să-și ia dimineața liberă. Că 
de-acum incolo am să mă ocup eu de problemele 
astea. Și i-am mai spus și să-mi aducă patul aici. 

- Dar... 

- Vrei să zici că nu pot dormi în aceeași cameră 
cu soţul meu? 

Încet, mâinile îi alunecară peste pielea lui uscată, 
blând dar ferm, masându.-i cicatricele, apăsând mușchii 
distruși. De cât timp? De când nu s-a mai uitat la mine 
o femeie altfel decât cu oroare? De când nu m-a mai 
atins o femeie altfel decât cu violenţă? Se lăsă pe spate, 
cu ochii închiși și gura căscată, în timp ce-i curgeau 
lacrimile, prelingându-se pe pernă. Aproape plăcut. 
Aproape... 

- Nu merit asta, șopti el. 

- Nimeni nu primește ce merită. 


Regina Terez il privi de sus pe Glokta, în timp 
ce intra greoi în salonul ei insorit, fără nici cea mai 
mică încercare de a-și ascunde dezgustul și disprețul 
suprem. De parcă s-ar uita la o libarcă târându-se pe 
sub ochii ei regali. Dar mai vedem noi. Cunoastem bine 
drumul, la urma urmei. Și noi înșine l-am urmat, și 
am mai tras în urma noastră atâția alții. Mândria e 
prima. Apoi vine durerea. Umilinţa o urmează în- 
deaproape. lar la un pas după ea, supunerea. 

- Mă numesc Glokta. Sunt noul Arhilector al 
Inchiziției Maiestății Sale. 

- Aha, schilodul, se strâmbă ea. 

Drept la țintă. Înviorător de direct. 

— Şi de ce-mi tulburi după-amiaza? Aici nu vei 
găsi criminali. 

Numai scorpui styrtene. 

Ochii lui Glokta fulgerară spre cealaltă femeie, 
care stătea lângă o fereastră, dreaptă ca un vătrai. 

- E vorba de o problemă pe care ar fi mai bine 
s-o discutăm fără martori. 

- Contesa Shalere mi-e prietenă de-o viață. Nu 
există niciun lucru pe care mi l-ai putea spune fără 
să-l audă şi ea. 

Contesa îl privi pe Glokta cu un dispreţ doar o 
idee mai puţin pătrunzător decât al reginei. 

— Prea bine. 

N-am cum s-o spun cu delicateţe. Și, în orice caz, mă 
îndoiesc că delicatețea ne-ar folosi la ceva aici. 

- Mi s-a adus la cunoștință, Maiestate, că nu vă 
îndepliniți îndatoririle de soție. 

Gâtul subțire al lui Terez păru să se lungească și 
mai mult de indignare. 

- Cum îndrăzneşti? Nu e treaba dumitale! 

- Ba mă tem că este. Moștenitori pentru rege, 
înțelegeți. Viitorul statului și aşa mai departe... 

- E intolerabil! exclamă regina, albă de furie. 

Într-adevăr, Giuvaierul Talinilor aruncă flăcări. 

- Trebuie să mănânc porcăriile voastre respingă- 
toare, trebuie să vă îndur vremea groaznică, trebuie 

să zâmbesc la bombănelile fără șir ale regelui vostru 
idiot! Și acum, să mai dau socoteală și slugoilor lui 
grotești? Sunt prizonieră aici! 

Glokta se uită prin jur, la minunatele decorațiuni 
ale camerei. Draperiile opulente, mobila aurită, ta- 
blourile splendide. Cele două femei frumoase, în hai- 
nele lor aproape la fel de frumoase. Își înfipse un dinte, 
acru, în partea de jos a limbii. 

- Credeţi-mă. Nu așa arată o temniță. 

— Există temnițe de multe feluri! 

- Am învăţat să trăiesc în condiţii și mai rele, și 
alții de asemenea. 

Să vedeţi, numai, ce trebuie să îndure nevastă-meal! 

- Să-mi impart patul cu un bastard dezgustător, 
un pui de cine știe ce, desfigurat de cicatrice, să mă 
pipăie în noapte un bărbat păros și impuțit? continuă 
regina, cu un fior de silă. Nici nu intră în discuție! 

În ochi îi luceau lacrimi. Doamna de onoare veni 
grăbită, cu rochia foșnindu-i, și îngenunche lângă 
ea, punându-i o mână liniștitoare pe umăr. Terez 
i-o acoperi cu a ei. Contesa îl privea pe Glokta cu 
ură nedisimulată. 

— leşi afară! Afară, șontorogule, și să nu te mai 
intorci! Ai supărat-o pe Maiestatea Sa! 

- Am eu, așa, un talent... mormăi Glokta. Unul 
dintre motivele pentru care mă urăște atâta lume... 

Lăsă fraza în aer, încruntat, cu privirea spre cele 
două mâini de pe umărul lui Terez. Se simțea ceva în 
atingerea aceea. Liniștitoare, incurajatoare, protectoare. 
Atingerea prietenei devotate, a confudentei de încredere, 

a tovarâșei apropiate ca o soră. Dar e mai mult decât 
atât. Prea familiară. Prea caldă. Aproape ca atingerea 
unei... Aha. 

- Nu vă prea interesează bărbaţii, așa e? 

Cele două femei îl priviră in același timp, apoi 
Shalere își smulse mâna de pe umărul reginei. 

- N-am înţeles ce-ai vrut să spui! lătră Terez, dar 
vocea-i era ascuţită, in pragul unui atac de panică. 

- Cred că știți destul de bine ce-am vrut să spun. 

lar sarcina mea este de a ușura cu mult situația. 

- O mână de ajutor, vă rog! 

Doi Practicieni mătăhăloși năvăliră pe ușă. 

Și, cât ai bate din palme, totul se schimbă. Uluitor, 
câtă sare și piper pot adăuga doi bărbaţi voinici într-o 
conversație. Unele genuri de putere sunt doar trucuri 
ale minţii. Am învățat bine asta în închisorile Împă- 
ratului, iar noul meu stăpân n-a făcut decât să-mi 
reamintească lecţia. 

- N-ai să-ndrăznești! zbieră Terez, privindu-i cu 
ochi mari pe cei doi mascaţi. N-ai să-ndrăznești să 
te-atingi de mine! 

- Din fericire, mă îndoiesc că va fi necesar, dar 
vom vedea. 

Glokta arătă spre contesă: 

- Prindeţi-o pe femeia aia. 

Cei doi oameni cu măști negre porniră cu pași grei 
pe covorul gros. Unul dădu la o parte din drum un 
scaun, cu O grijă exagerată. 

- Nu! sări regina în picioare, apucând mâna lui 
Shalere într-a ei. Nu! 

- Ba da, replică Glokta. 

Cele două femei se retraseră, agăţându-se strâns una 
de alta — Terez în faţă, protejând-o pe contesă cu trupul 
el. Îşi dezgoli dinţii într-o grimasă amenințătoare, în 
vreme ce Practicienii uriași se apropiau. Am putea fi 
aproape mișcați de evidenta lor afecțiune reciprocă — 
dacă am mai fi capabili să fim mișcați de ceva... 

- Luaţi-o. Dar reginei să nu-i lăsaţi semne, vă rog. 

- Nu! urlă Terez. O să vă iau capetele pentru asta! 
Tatăl meu... tatăl meu este... 

- În drum spre Talins - și, în orice caz, mă 
indoiesc că va porni un război numai pentru prie- 
tena dumneavoastră de-o viaţă. Aţi fost cumpărată 
și plătită, iar Ducele Orso nu mi se pare genul care 
să renege o tranzacţie. 

Cei doi bărbaţi și cele două femeise invârteau prin 
capătul opus al camerei, într-un fel de dans dizgraţios. 
Unul dintre Pracucieni o inșfăcă pe contesă de 
incheietură, smulgându-i mâna dintr-a reginei, și o 
ingenunche cu forța, răsucindu-i braţele la spate și 
aplicându-i o pereche de cătușe masive. Terez ţipa, 
dădea cu pumnii, cu picioarele, îl zgârie pe celălalt — 
dar la fel de bine și-ar fi putut descărca furia pe un 
copac. Uriașul nici nu se clintea, având ochii la fel 
de lipsiți de orice emoție ca masca ce-i ascundea. 

Glokta descoperi că aproape zâmbea, în timp ce 
urmărea neplăcuta scenă. Oi fi eu schilod, și bidos, și 
chinuit tot timpul de dureri, dar umilirea unor femei 
frumoase e o plăcere pe care încă mai pot s-o savurez. 
Acum o fac cu ameninţări și violență, nu cu vorbe 

blânde și îmbieri, totuși... Distracţia e aproape la fel de 
mare ca pe vremuri. 

Unul dintre Practicieni trase un sac de pânză groasă 
peste capul lui Shalere, transformându-i strigătele in 
suspine înăbușite, apoi o împinse prin cameră. Celă- 
lalt rămase pe loc un moment, ținând-o pe regină 
blocată în colț. După aceea, se retrase către ușă. Din 
mers, luă scaunul pe care-l mutase și-l puse cu grijă 
exact în locul unde-l găsise. 

- Blestemat să fii! zbieră Terez, strângându-și 
pumnii tremurători, când ușa se închise, lăsându-i 
singuri. Blestem pe capul tău, ticălos diform! Dacă-i 
faci vreun rău... 

- Nu se va ajunge până acolo. Fiindcă aveți în 
mână soluţia eliberării ei. 

Regina înghiți un nod, cu pieptul zbuciumat de 
gâfâieli. 

- Ce trebuie să fac? 

— Să vă futeți. 

În decorul acela elegant, cuvântul părea să sune 
de două ori mai urât. 

— Şi să faceţi copii. Îi voi acorda contesei șapte zile 
în întuneric, nemolestată. Dacă, la sfârșitul acestui 
interval, nu aud c-ați pus pe jar cocoșelul regelui în 
fiecare noapte, le-o voi prezenta Practicienilor mei. 
Bieţui băieți. Fac atât de puţină mișcare... Zece minute 
de fiecare ar fi de ajuns, dar sunt o mulțime în Casa 
Întrebărilor. Îndrăznesc să spun că o vor ține ocupată 
zi şi noapte pe prietena dumneavoastră din copilărie. 

Un spasm de oroare trecu peste faţa lui Terez. $i 
de ce nu? E un capitol josnic, chiar şi pentru mine. 

— Şi dacă fac ceea ce-mi ceri? 

- Atunci, contesa nu va păți nimic. După ce se 
confirmă că sunteţi grea cu copil, am să v-o înapoiez. 
Lucrurile pot continua așa cum sunt acum, pe 
perioada izolării dumneavoastră. Doi băieți, ca 
moștenitori, două fete, pentru măritiș, și putem zice 
c-am terminat unul cu altul. Regele își poate găsi 
distracţiile și prin alte părți. 

- Dar va lua ani întregi! 

- Se poate rezolva în trei sau patru, dacă vă dați 
toată Silința. Și s-ar putea să constataţi că viețile 
tuturor vor fi mai ușoare, dacă măcar vă prefaceți că 
vă face plăcere. 

- Să mă prefac...? șopti ea. 

- Cu cât daţi mai mult impresia că vă place, cu 
atât se va termina mai repede. Cea mai ieftină târfă 
din port poate să guițe pentru gologanii ei, când o 
trag în țeapă marinarii. Vreți să-mi spuneți că nu 
puteți guița pentru Regele Uniunii? Îmi ofensaţi 
sensibilitățile patriotice! Ohhh! gâfâi el, dându-și ochii 
peste cap, într-o parodie a extazului. Ahhh! Daaa! Da, 
acolo...! Nu te opri! 

Apoi, își răsfrânse buza spre ea. 

- Vedeţi? Până și eu pot s-o fac! O mincinoasă 
cu experiența dumneavoastră n-ar trebui să aibă 
nicio dificultate. 

Ochii ei înlăcrimaţi săgetară prin cameră, ca și 
cum ar fi căutat o ieșire. Dar nu există niciuna. 

Nobilul Arhilector Glokta, protectorul Uniunii, inima 
cea mare a Consiliului Închis, întruchiparea virtuților 
senioriale, își demonstrează flerul pentru politică și 
diplomaţie. Când îi vedea deznădejdea jalnică, simţea 
o mică tresărire într-însul, un freamăt neglijabil în 
pântece. Vinovăţie, poate? Sau indigestie? Nu prea con- 
tează care din doud, am învăţat lecţia. La mine, mila 
nu ține niciodată. 

Mai făcu un pas înainte, încet. 

- Maiestatea Voastră, sper că înțelegeți pe deplin 
care e cealaltă variantă. 

Terez dădu din cap, ștergându-și lacrimile. Apoi, 
ridică bărbia cu un aer mândru. 

- Voi face tot ce-mi ceri. Te rog, te implor, nu-i 
face niciun rău... te rog... 

Te rog, te rog, te rog... Felicitări din suflet, Eminenţa 
Voastră. 

- Vă dau cuvântul meu. Voi avea grijă ca doamnei 
contese să i se acorde numai cele mai bune tratamente. 

Își linse ușor golurile acre dintre dinți. 

- Jar Maiestatea Voastră va face acelaşi lucru cu 
soţul domniei sale. 


Jezal stătea așezat în întuneric. Privea dansul 
focului în marele șemineu și se gândea la tot ce-ar fi 
putut să fie. Se gândea cu amărăciune și înverșunare. 
Toate căile pe care ar fi putut s-o apuce viaţa lui, și 
uite unde ajunsese. Singur. 

Auzi balamalele scârțâind. Ușa cea mică dinspre 
dormitorul reginei se deschise încet. Jezal nu se ostenise 

niciodată s-o încuie pe partea dinspre el. Nu prevăzuse 
nicio împrejurare în care Terez ar fi putut dori s-o 
folosească. Acum, fără îndoială, era vorba de vreo 
eroare de etichetă comisă de el, una pentru care Terez 
nu putea nici măcar să aștepte până dimineața, ca să-l 
admonesteze. 

Se ridică grăbit în picioare, cuprins de o agitație 
prostească. 

Terez intră pe ușa cufundată în umbră. Arăta atât 
de schimbată, încât în primul moment abia dacă o 
recunoscu. Avea părul despletit și purta numai cămașa 
de noapte. Privea în jos, umilă, cu fața cufundată în 
intuneric. Picioarele ei desculțe lipăiau pe podele, apoi 
peste covorul pufos, spre foc. Dintr-odară, părea 
foarte tânără. Tânără și mică, slabă și singură. Jezal 
o privea în culmea nedumeririi, aproape speriat, dar 
ȘI ușor excitat, pe măsură ce se apropia de el, iar 
lumina focului îi contura trupul. 

- Terez, dra... 

Nu-și găsea cuvintele. „Draga mea“ nu părea prea 
potrivit. Nici „lubito“. „Dușmancă“ poate ar fi mers, 
dar nu rezolva nimic. 

- Pot să... 

Îl intrerupse, ca întotdeauna, dar nu cu tirada la 
care se așteptase. 

- Îmi pare rău pentru felul cum m-am purtat cu 
tine. Pentru lucrurile pe care le-am spus... probabil 
mă consideri... 

Avea lacrimi în ochi. Lacrimi adevărate. Până în 
acel moment, nici n-ar fi crezut-o în stare să plângă. 

Făcu un pas, doi, spre ea, grăbit, cu o mână ușor 
întinsă, neștiind ce să facă. Niciodată nu îndrăznise 
să spere vreo scuză, și-n niciun caz una prezentată 
atât de sincer și onest. 

- Știu, se bâlbâi el. Ştiu că... că nu-s deloc ceea ce-ţi 
doreai de la un soţ. Îmi pare rău. Dar și eu sunt 
prizonierul acestei situaţii, la fel ca tine. Sper doar 
că... că poate reușim s-o scoatem cumva la capăt. Poate 
găsim o cale... să ținem unul la altul? Pe altcineva nu 
avem, nici unul dintre noi. Te rog, spune-mi ce am 
de făcut... 

- Șșşt... 

li atinse buzele cu un deget, privindu-l în ochi, 
cu o jumătate a feței luminată portocaliu de foc, iar 
cealaltă ascunsă în umbră. Degetele ei îi porniră prin 
păr, trăgându-l mai aproape. Il sărută, ușor, stângaci 
aproape, cu buzele abia atingându-li-se, apoi mai strâns, 
dar tot împiedicat. Jezal își trecu o mână pe lângă 
gâtul ei, pe sub ureche, mângâindu-i cu degetul mare 
obrazul neted. Gurile li se mișcau mecanic, însoțite 
de foșnetul slab al respirației prin nasul lui, de ples- 
căitul încet al salivei în mișcare. Nu tocmai cel mai 
pătimaș sărut din viaţa lui, dar era mult mai mult 
decât se așteptase vreodată să capete de la ea. Sub 
pântece îi incepeau niște furnicături plăcute, în timp 
ce-și împingea limba în gura ei. 

Își plimbă cealaltă palmă peste spatele lui Terez, 
simţindu-i sub degete umflăturile vertebrelor. Mârâ: 
incet, când mâna-i ajunse pe fundul ei, prin jurul 
șoldului, apoi între picioare, cu poala cămășii strânsă 

in jurul încheieturii. O simţi cutremurându-se, o 
simţi tresărind și mușcându-și buza, şocată, se pă- 
rea, sau poate chiar dezgustată. Jezal îşi smuci mâna 
inapoi, și se despărțiră, amândoi cu privirile în 
podea. 

- lartă-mă, mormăi el, reproșându-și în sinea lui 
graba. M-am... 

- Nu. E vina mea. Nu am... experienţă... cu 
bărbaţii... 

Un moment, Jezal clipi din ochi, apoi aproape că 
zâmbi ușurat. Desigur. Acum totul era clar. Fusese 
atât de sigură pe sine, atât de tăioasă, încât nicio clipă 
nu-i trecuse prin minte că putea fi virgină. Frica și 
nimic mai mult era cauza acelui tremur. Frica de a-l 
dezamăgi. Simţi un val de compasiune. 

- Nicio grijă, murmură el incet, făcând un pas 
inainte și cuprinzând-o cu braţele. 

O simţi crispându-se, de nervozitate, fără îndoială, 
și-i mângâie blând părul. 

- Pot să mai aştept... nu e nevoie să... nu Încă. 

- Ba da, replică ea cu o hotărâre surprinzătoare, 
privindu-l fără teamă în ochi. Trebuie. 

Își scoase cămașa peste cap, lăsând-o să cadă pe 
podea. Apoi veni lângă el, îl luă de încheietură și-i 
conduse mâna în susul coapsei, tot mai sus. 

- Ah, șopti, intens și gutural, cu buzele frecându-i 
obrazul, cu răsuflarea arzându-l fierbinte în ureche. 
Da... acolo... nu te opri... 

Și- conduse, cu respiraţia tăiată, spre pat. 

— Asta-i tot? 

Glokta se uită în jurul mesei, dar bătrânii tăceau. 
Toți așteaptă cuvântul meu. Regele lipsea din nou, aşa 
că-i lăsă să aştepte mult mai mult decât ar fi fost 
nevoie. Doar ca să înţeleagă toți șovăielnicii cine-i seful. 
Și de ce nu, în fond? Scopul puterii nu este acela de a 
te purta cu mănuși. 

- Atunci, această ședință a Consiliului Închis a luat 
sfârșit. 

Se ridicară repede, tăcuţi și în deplină ordine. 
Halleck, 'Torlichorm, Kroy și toți ceilalți ieșiră încet, 
rând pe rând, din sală. Glokta se sculă și el, cu piciorul 
încă durându-l, în amintirea cârceilor de dimineață, 
numai pentru a descoperi că Lordul Șambelan rămă- 
sese din nou pe loc. Și nu arată deloc amuzat. 

Hoff aşteptă ca ușa să se închidă înainte de a vorbi. 

- Imaginează-ţi ce surprins am fost, spuse el răstit, 
să aud de recenta dumitale căsătorie. 

- O ceremonie scurtă și modestă, îi arătă Glokta 
dezastrul dinților din față. Dragostea tânără, înţelegi, 
nu suferă amânare. Îmi prezint scuze dacă lipsa unei 
invitații te-a jignit. 

- Invitaţie? mârâi Hoff, încruntându-se fioros. 
Cam greu! Nu asta am discutat! 

- N-am discutat? Cred că a survenit o neînțe- 
legere. Prietenul nostru comun, continuă Glokta, 
cu o privire semnificativă spre al treisprezecelea 
scaun, care rămăsese neocupat, în capătul opus al 
mesei, m-a lăsat la conducere. Pe mine. Nu pe alt- 
cineva. Consideră că e necesar ca acest Consiliu Închis 

să vorbească doar cu o singură voce. De-acum 
incolo, vocea aceea va suna remarcabil de ase- 
mănător cu a mea. 

Chipul rumen al lui Hoff păli ușor. 

- Desigur, dar... 

- Eşti conștient, presupun, că am trăit doi ani de 
tortură, nu? Doi ani în infern, aşa că acum pot sta 
drept în faţa dumitale. Sau strâmb, dacă preferi, șui 
ca o rădăcină de copac bătrân. O caricatură oloagă, 
schiloadă și șontoroagă, ce zici, Lord Hoff? Hai să 
vorbim cinstit unul cu altul. Uneori, îmi pierd con- 
trolul propriului picior. Al propriilor ochi. Al pro- 
priei feţe - dacă se mai poate numi față, pufni el. Și 
al intestinelor, nici nu știi cât sunt de rebele. Adesea, 
mă trezesc dimineaţa bălăcindu-mă în rahatul meu 
propriu și personal. Am încontinuu dureri, iar amin- 
tirea a tot ceea ce-am pierdut mă râcâie la nesfârșit. 

Își simţi ochiul stâng zbătându-se. Las’ să se zbată. 

- Prin urmare, înţelegi de ce, în pofida eforturilor 
mele constante de a fi un om cu o dispoziţie luminoasă, 
constat mereu că dispreţuiesc lumea, și tot ce are-n ea, 
și pe mine însumi în primul rând. O stare de fapt 
regretabilă, pentru care nu există niciun remediu. 

Lordul Șambelan își linse buzele, nesigur. 

— Te asigur de toată compasiunea mea, dar nu prea 
văd ce relevanţă are. 

Pe neașteptate, Glokta ajunse foarte aproape de 
el, înghesuindu-l pe Hoff lângă masă, fără a lua în 
seamă un spasm care-i străbătea piciorul. 

- Compasiunea dumitale nu face nici cât o ceapă 
degerată, iar relevanța e următoarea: știind ce sunt, 
ce-am îndurat, ce voi îndura în continuare... îţi poți 
imagina Că mai există pe lumea asta vreun lucru de 
care să-mi fie teamă? Vreo faptă pe care să mă codesc 
s-o fac? Cele mai insuportabile suferinţe ale altora 
sunt, pentru mine... o simplă jenă, în cel mai rău caz. 

Se îndesă smucit și mai aproape, lăsându-și 
buzele să-i dezvelească dinții sfărâmați, lăsându-și 
chipul să tremure și ochiul să lăcrimeze. 

- Știind toate astea... oare poți găsi că e înțelept... 
pentru un om aflat în poziția dumitale de acum... să 
vină cu amenințări? Ameninţări împotriva soţiei 
mele? Împotriva copilului meu încă nenăscut? 

- N-am intenţionat nicio ameninţare, desigur, 
niciodată n-aş... 

- Nu merge așa de simplu, Lord Hoff! Nu merge, 
și gata. La cel mai mic semn de violență contra lor... 
ei bine, nu-ți doresc nici măcar să-ţi imaginezi oroarea 
inumană a reacției mele. 

Și mai aproape - atât de aproape, încât saliva i se 
depunea ca o ceață subțire pe fălcile tremurătoare ale 
lui Hoff. 

- Nu pot permite nici o altă discuție despre această 
problemă. Niciodată. Nu permit nici măcar zvonul că 
ar putea să existe vreo problemă. Niciodată. Pur... și... 
simplu... n-ar... merge, Lord Hoff, ca un maldăr de 
carne fără ochi, fără limbă, fără mutră, fără degete, fără 
coaie, să ocupe scaunul dumitale în Consiliul Închis. 

Se retrase, afișându-și rânjetul cel mai revoltător. 

- Căci, Domnule Lord Şambelan... atunci cine-ar 
mai bea tot vinul? 

Era o zi frumoasă de toamnă în Adua, iar soarele 
strălucea plăcut printre ramurile inmiresmate ale po- 
milor fructiferi, aşternând pete de lumină și umbră 
pe iarba de dedesubt. O briză plăcută adia prin livadă, 
făcând să fremete mantia carmin a regelui care se 
plimba maiestuos pe gazon și roba albă a Arhilec- 
torului, în timp ce șchiopăta îndărătnic la o distanță 
respectuoasă, cocoșat peste baston. Păsările ciripeau 
in copaci, iar cizmele lustruite ca oglinda ale Maies- 
tății Sale scrâșneau pe pietriș, cu ecouri slabe, agrea- 
bile, dinspre clădirile albe ale palatului. 

Din cealaltă parte a zidurilor înalte se auzea 
zgomotul slab al unor lucrări în depărtare. Bocănit 
de târnăcoape și ciocane, foșnete de pământ săpat și 
trosnete ale pietrelor. Strigătele slabe ale tâmplarilor 
și zidarilor. Acestea erau cele mai plăcute sunete din 
toate, în auzul lui Jezal. Sunetele reconstrucției. 

- Va dura un timp, desigur, spunea el. 

— Desigur. 

- Ani întregi, poate. Dar o mare parte din moloz 
s-a înlăturat deja. Reparațiile unora dintre clădirile 
mai ușor avariate au și început. Până să ne dumirim, 
Agriontul va fi mai strălucitor ca oricând. Am făcut 
din asta principala mea prioritate. 

Glokta își plecă și mai adânc capul. i 

- Şi, prin urmare, și a mea, și a Consiliului Inchis 
al Maiestăţii Voastre. Pot să mă interesez... murmură 
el, de sănătatea soției dumneavoastră, regina? 

Jezal își mișcă gura în gol. Nu-i prea plăcea să 
discute despre problemele lui personale cu acel om, 
tocmai cu el, dar nu putea nega faptul că, indiferent 
ce-o fi spus ologul, avusese loc un progres cum nu 
se poate mai dramatic. 

- O schimbare substanţială, clătină el din cap. 
Acum constat că este o femeie cu... apetituri aproape 
nesățioase. 

- Sunt încântat că sugestiile mele au avut efect. 

- A, au avut, Sigur c-au avut, numai că încă mai 
există o anumită... 

Mișcă mâna prin aer, căutând cuvântul potrivit. 

- ...O anumită tristeţe în felul ei de a se purta. 
Câteodată... o aud plângând, noaptea. Stă la fereastra 
deschisă și plânge, ore în şir. 

- Plânge, Maiestate? Poate că nu-i e decât dor de 
casă. Întotdeauna am bănuit că are un suflet mult mai 
gingaș decât pare. 

- Așa este! Așa e. Un suflet gingaș. 

Jezal stătu un moment pe gânduri. 

— Ştii, cred că s-ar putea să ai dreptate. Dor de casă... 

În minte incepea să i se contureze un plan. 

- Poate ar fi bine să schimbăm modelul gră- 
dinilor palatului, ca să amintească de Talins? Am 
putea modifica râul, după forma canalelor și aşa 
mai departe! 

Glokta rânji știrb ca de obicei. 

- Sublimă idee. Am să vorbesc cu Grădinarul 
Regal. Poate-am să mai schimb câteva cuvinte și cu 
Maiestatea Sa, ca să văd dacă-i pot stăvili lacrimile. 

- Îşi voi fi recunoscător pentru tot ceea ce faci. 
„„„ȘI soția dumitale cum o mai duce? aruncă el peste 
umăr, încercând să schimbe subiectul, după care își 
dădu seama că abordase unul şi mai dificil. 

Dar Glokta nu făcu decât să-și arate iar rânjetul gol. 

- E o mângâiere extraordinară pentru mine, Maies- 
tate. Zău că nu știu cum m-am descurcat înainte fără ea. 

Câteva clipe, îşi continuară drumul într-o tăcere 
cam stânjenitoare, apoi Jezal își drese vocea. 

- M-am gândit, Glokta, la planul ăla al meu. Ştii, 
in legătură cu impozitul pe bănci? Poate ca să con- 
struim un spital nou, lângă port. Pentru cei care nu-și 
pot permite un medic. Oamenii de rând au fost de 
mare folos. Ne-au ajutat să ajungem la putere și au 
suferit în numele nostru. Un guvern ar trebui să le 
ofere câte ceva tuturor cetăţenilor săi, nu? Cu cât sunt 
mai mărunți, mai de jos, cu atât au mai multă nevoie 
de ajutorul nostru. De fapt, un rege nu e mai bogat 
decât cel mai sărac supus al lui, nu crezi? I-ai cere Înal- 
tului Judecător să schițeze ceva? Ceva mic, pentru 
inceput, apoi putem merge mai departe. Case pe 
gratis, eventual, pentru cei rămași fără adăpost. Ar 
trebui să ne gândim... 

- Maiestate, am vorbit cu prietenul nostru comun 
despre asta. 

Jezal se opri locului, simțind un fior rece care-i 
străbătea şira spinării. 

— Aşa...? 

- Mă tem că este obligația mea. 

Tonul ologului era cel al unui servitor, dar ochii 
lui înfundați în cap nu se abăteau nicio clipă dinspre 
ai lui Jezal. 

- Prietenul nostru nu e... prea entuziasmat. 

- El conduce Uniunea sau eu? 

Dar cunoșteau amândoi destul de bine răspunsul 
la această întrebare. 

- Maiestatea Voastră sunteți regele, desigur. 

- Desigur. 

- Dar prietenul nostru comun... N-ar fi bine să-l 
dezamăgim. 

Glokta șchiopătă cu un pas mai aproape, în timp 
ce ochiul stâng îi palpita respingător. 

- Nici unul dintre noi, sunt sigur, n-ar dori să 
incurajeze o vizită în Adua... din partea lui. 

Dintr-odată, Jezal simţi cum i se îinmuiau genun- 
chii. Amintirea vagă a acelei dureri groaznice, insu- 
portabile, îi zgândărea stomacul. 

- Da, horcăi el, da, sigur că n-ar fi de dorit. 

Glasul schilodului era doar cu puţin mai sonor 
decât o șoaptă. 

- Poate, cu timpul, se vor găsi fonduri și pentru 
vreun mic proiect. Prietenul nostru nu poate vedea 
totul, la urma urmei, iar ceea ce nu vede nu va face 
niciun rău. Sunt sigur că, intre noi, discret... vom face 
și puţin bine. Dar încă nu. 

- Nu. Ai dreptate, Glokta. Văd că ai un simţ 
foarte fin pentru asemenea lucruri. Să nu facem nimic 
care să cauzeze cea mai mică ofensă. Te rog să-l in- 
formezi pe prietenul nostru că opiniile lui vor fi 

intotdeauna prețuite mai presus de toate celelalte. Te 
rog să-i spui bunului nostru prieten că se poate baza 
pe mine. Ai să-i spui, te rog? 

- Da, Maiestate. Va fi încântat să audă. 

- Bine, murmură Jezal. Bine. 

Se stârnise un vânt rece, așa că se intoarse spre pa- 
lat, înfășurat în mantie. Nu era, până la urmă, o zi 
chiar atât de plăcută pe cât sperase. 


DETALII NEREZOLVATE 


O boxă albă murdară, cu două uși față-n faţă. 
Tavanul prea jos ca să se simtă comod, camera prea 
viu luminată de lămpi arzătoare. Într-un colț se forma 
igrasie, iar pe tencuială apăruseră băşici cojite, presă- 
rate cu mucegai negru. Cineva incercase să răzuiască 
de pe perete o pată de sânge lunguiaţă, dar fără a se 
strădui prea tare. 

Doi Practicieni uriași stăteau lângă perete, cu braţele 
încrucişate. Unul dintre scaunele de la masa prinsă în 
podea era gol. Pe celălalt se afla Carlot dan Eider. Vorba 
aia: istoria merge în cerc. Cum s-au mai schimbat lucru- 
rile! Și totuși, cât de asemănătoare au rămas... Faţa femeii 
era palidă de ingrijorare, în jurul ochilor avea cearcăne 
vinete de nesomn, dar tot mai părea frumoasă. Mai 
frumoasă ca oricând, într-un fel. Frumusețea flăcării de 
lumânare care e gata să se stingă. Din nou. 

Glokta îi auzea respiraţia înspăimântată, în timp 
ce se așeza pe scaunul rămas, incruntat, rezemându-și 
bastonul de tăblia zgâriată a mesei. 

— Încă mă mai întreb dacă, în următoarele câteva 
zile, voi primi scrisoarea aia despre care-mi vorbeai. 
Ştii care. Cea pe care voiai s-o citească Sult. Cea în 
care povestești micul meu act de caritate și auto- 
indulgență față de tine. Cea despre care te-ai asigurat 
că-i va fi trimisă Arhilectorului... în eventualitatea 
morții tale. Își va găsi drumul până pe biroul meu, 
acum - ce crezi? O ironie finală. 

Urmă o pauză. 

- Îmi dau seama că am comis o greşeală de neiertat 
când m-am întors. 

Și una chiar mai de neiertat, când n-ai plecat destul 
de repede. 

- Sper că-mi vei accepta scuzele. Nu voiam decât 
să te previn în legătură cu gurkienii. Dacă poți găsi 
in inima ta resurse de îndurare... 

— Prima dată te așteptai să fiu îndurător? 

- Nu, şoptu ea. 

— Atunci, care crezi că ar fi şansele să fac aceeași 
greșeală de două ori? Să nu te mai întorci niciodată, 
așa ţi-am spus. Orice-ar fi. 

Gesticulă cu o mână, iar unul dintre monstruoşii 
Practicieni se apropie și deschise capacul trusei. 

- Nu... nu, murmură ea, cu ochii fulgerând spre 
instrumente și înapoi. Ai câștigat. Sigur că ai câștigat. 
Ar fi trebuit să fiu recunoscătoare prima oară. Te rog. 

Se aplecă înainte, privindu-l în ochi. Vocea îi 
deveni mai înceată, mai răgușită. 

- Te rog. Cu siguranţă, trebuie să fie... ceva ce pot 
face... ca să-mi plătesc nesocotința... 

„O combinaţie bizară de dorință simulată și 
repulsie sinceră. Jinduire falsă și silă autentică. Și cu 
atât mai dezgustătoare din cauza nuanţei de teroare 
crescândă. Mă face să mă întreb de ce am fost milostiv 
prima dată.“ 

Glokta pufni. 

- Trebuie să fie şi stânjenitor, nu numai dureros? 

Încercarea de seducţie se stinse repede. Dar observ 
că frica nu dispare nicăieri. Acum i se alătura o notă 
de disperare tot mai intensă. 

— Știu că am făcut o greșeală... Încercam să ajut... 
te rog, nu ţi-am dorit răul... Nu ţi-am făcut niciun 
rău, știi doar! 

Glokta întinse încet mâna spre trusă, privindu-i 
ochii îngroziți cum îi urmăreau mănușa albă, în timp 
ce vocea-i devenea un chițăit de panică. 

- Numai spune-mi ce pot să fac! Te rog! Pot să 
te ajut! Pot fi de folos! Spune-mi ce pot să fac! 

Mâna lui Glokta își continua deplasarea necruțătoare 
peste masă. Bătu cu un deget în lemn. Degetul pe care 
inelul Arhilectorului scânteia în lumina lămpilor. 

— Poate că ar fi o cale. 

- Orice, se repezi ea, cu lacrimile lucindu-i în ochi. 
Orice, numai spune! 

— Ai relaţii în Talins? 

Femeia înghiţi în sec. 

- În Talins? Sigur... sigur că da. 

- Bun. Eu și alți câțiva colegi de-ai mei din Con- 
siliul Închis suntem preocupaţi de rolul pe care Marele 
Duce Orso intenţionează să-l joace în politica Uniunii. 

Suntem de părere - o părere foarte fermă - că ar fi 
mai bine să se ocupe mai departe de styrieni și să nu-și 
bage nasul în treburile noastre. 

Făcu o pauză semnificativă. 

— Şi eu cum să... 

- Ai să te duci la Talins. Ai să fii ochiul meu în 
oraș. O trădătoare, fugind ca să scape cu viață, singură 
şi fără niciun prieten, care caută doar un loc unde 
s-o ia de la capăt. O trădătoare frumoasă, dar ghinio- 
nistă, având nevoie disperată de un braț puternic care 
s-o apere. Ai prins ideea. 

- Cred... cred că aş putea să fac asta. 

Glokta pufni. 

- N-ar strica. 

- Voi avea nevoie de bani... 

- Bunurile tale au fost confiscate de Inchiziţie. 

- Toate? 

- Poate ai observat că sunt multe lucruri de re- 
construit. Regele are nevoie de fiecare marcă pe care 
poate să pună mâna, iar trădătorii recunoscuţi nu se 
prea pot aștepta să-și păstreze averile în vremuri ca 
astea. i-am aranjat călătoria. La sosire, ia legătura cu 
casa bancară Valint și Balk. Își vor oferi un împrumut, 
ca să începi. 

- Valint și Balk? repetă Eider, arătând și mai 
speriată decât înainte — dacă aşa ceva era posibil. Aș 
prefera să mă îndatorez oricui altcuiva, numai lor nu. 

- Cunosc sentimentul. Dar n-avem de ales: asta 
sau nimic. 

- Cum am să... 

- O femeie descurcăreaţă ca tine? Sunt sigur că 
vei găsi o cale. 

Se strâmbă, în timp ce se ridica de pe scaun. 

- Vreau să fiu bombardat cu scrisori de la tine. 
Tot ce se întâmplă în oraș. Ce pune la cale Orso. Cu 
cine intră în război, cu cine cade la pace. Cine-i sunt 
aliaţii și cine dușmanii. Vei pleca la fluxul următor. 

Ajuns în ușă, se mai întoarse o dată, scurt. 

- Am să fiu foarte atent. 

Carlot dan Eider dădu din cap, amorțită, ștergân- 
du-și lacrimile de ușurare cu dosul palmei tremurânde. 
Mai întâi ni se face nouă, apoi le-o facem și noi altora, 
după care ordonăm să se facă. Așa merg lucrurile. 


- Mereu eşti beat la ora asta? 

- Eminența Voastră, mă lezaţi, rânji Nicomo 
Cosca. De obicei, la ora asta sunt beat de mult. 

Hm. Fiecare ne găsim calea de a mai rezista o zi. 

- Ar trebui să-ți mulțumesc pentru tot ajutorul 
pe care mi l-ai dat. 

Styrianul făcu un gest flamboaiant cu mâna. O 
mână, observă Glokta, plină de inele masive. 

- La naiba cu mulțumirile, ţi-am primit banii. 

— Şi cred că i-ai cheltuit înțelept până la ultimul. 
Sper c-ai să rămâi în oraș, ca să te mai bucuri un timp 
de ospitalitatea Uniunii. 

— Ştii ceva? Cred că mai stau. 

Mercenarul își scărpină gânditor urticaria de pe 
gât, lăsând urme roșii de unghii pe pielea cojită. 

- Cel puţin, până mi se termină aurul. 

- Dar cât de repede poți cheltui tot ce ţi-am dat? 

- O, ai fi uimit. Am tocat zece averi la viața mea, 
ba chiar mai multe. Abia aştept să mai risipesc una. 

Își plesni coapsele, se ridică de pe scaun, porni spre 
ușă, cam nesigur pe picioare, după care se întoarse, 
cu o înfloritură teatrală ca de obicei. 

- Să mă chemi neapărat data viitoare când mai 
organizezi o operațiune disperată. 

- Prima mea scrisoare îți va fi adresată. 

- Atunci, îţi spun... rămâi cu bine! 

Cosca își scoase pălăria enormă și se plecă adânc. 
Apoi, cu un rânjet complice, ieși pe ușă și se făcu nevăzut. 

Glokta mutase biroul Arhilectorului într-o sală 
mare de la parterul Casei Întrebărilor. Mai aproape 
de adevăratul obiect de activitate al Inchiziției — prizo- 
nierii. Mai aproape de întrebări și de răspunsuri. Mai 
aproape de adevăr. Și, desigur, principalul avantaj... 
fără scări de urcat. 

Dincolo de ferestrele mari se întindea o grădină 
bine îngrijită. Prin geamuri se auzea slab clipocitul unei 
fântâni arteziene. În încăpere, însă, nu exista nimic din 
nesuferitul arsenal al puterii. Pereții erau tencuiți și 
zugrăviți simplu, în alb. Mobila era tare și funcțională. 
Gresia aspră a disconfortului m-a ținut lucid atâta timp. 
N-am niciun motiv de a lăsa tăișul să se tocească, numai 
fiindcă am rămas fdră duşmani. Dușmanii noi se vor 
prezenta singuri, nu peste multă vreme. 

Lângă pereţi se aflau câteva corpuri masive de 
bibliotrecă, din lemn închis la culoare. Mai multe bi- 
rouri acoperite cu piele, deja încărcate de documente, 

îl aşteptau să se ocupe de ele. Pe lângă masa mare și 
rotundă, cu harta Uniunii și compasul ei insângerat, 
Glokta mai adusese jos cu el doar unul dintre obiec- 
tele lui Sult. Portretul în tonuri închise al lui Zoller, 
bătrân și pleșuv, îl privea crunt de deasupra șemineu- 
lui simplu. Prezintă o asemănare neliniștitoare cu un 
anumit Mag pe care l-am cunoscut cândva. Se cuvine, 
în fond, să ne menţinem perspectiva corectă. Fiecare om 
răspunde în fața cuiva. 

Se auzi o bătaie în ușă, iar în deschizătură apăru 
capul secretarului. 

— Au sosit Lorzii Mareşali, Arhilectore. 

- Pofteşte.-i. 

Câteodată, când vechii prieteni se întâlnesc, lu- 
crurile redevin într-o clipă la fel ca inainte, cu atâţia 
ani în urmă. Prietenia se reia, neatinsă, ca și cum n-ar 
fi avut loc nicio întrerupere. Câteodată, dar nu și 
acum. Collem West era aproape de nerecunoscut. 
Părul îi căzuse, lăsând goluri hidoase. Avea chipul sco- 
falcit, cu o tentă gălbuie. Uniforma îi atârna moale de 
pe umerii osoși, pătată la guler. Își târşâi picioarele în 
cameră, cocârjat ca un bătrân, rezemându-se greu 
în baston. Arăta ca un cadavru ambulant. 

Glokta se așteptase la așa ceva, desigur, după cele 
povestite de Ardee. Totuși, șocul bolnăvicios al dez- 
amăgirii și ororii, la vederea lui, îl luă chiar și pe el 
prin surprindere. „E ca atunci când te întorci într-un 
loc unde-ai fost fericit în tinerețe și-l găsești în ruine. 
Mort. Se întâmplă în fiecare zi. De câte ori am cauzat 
moartea cu mâinile mele? Ce-o fi făcând-o atât de 

greu de suportat?“ Și totuși, aşa era. Se pomeni că 
sărea de pe scaun, pornind cu chiu, cu vai spre el, ca 
să-i dea o mână de ajutor. 

- Eminenţa Voastră. 

Glasul lui West era fragil și colțuros ca sticla 
spartă. Făcu un efort vlăguit să zâmbească. 

— Sau, presupun că... s-ar cuveni să-ţi zic cumnate. 

- West... Collem... mă bucur că te văd. 

Mă bucur, și-n același timp mă simt îngrozitor. 

Câţiva ofițeri îl urmară pe West în încăpere. Pe mi- 
nunat de competentul locotenent Jalenborm îl ţin minte, 
desigur, dar acum e maior. Și pe Brint, ajuns căpitan după 
rapida avansare a prietenului său. Pe bunul Maresal Kroy 
mi-l amintesc și-l îndrăgesc din Consiliul Închis. Felici- 
tări, tuturor, pentru înaintările în grad. Grupul îl 
incheia un necunoscut. Un om slab, cu chipul ars în- 
grozitor. Dar nu se cade ca tocmai noi să-i reproșăm 
desfigurarea repulsivă. Toți se încruntau cu nervozitate 
spre West, ca și cum ar fi fost gata să se repeadă inainte 
dacă se prăbușea de pe picioare. Totuși, mareșalul reuși 
să ajungă până la masa rotundă, unde se așeză, 
tremurând, pe scaunul cel mai apropiat. 

- Trebuia să vin la tine, spuse Glokta. 

Trebuia să vin la tine de mult. 

West făcu încă un efort să zâmbească, și mai stre- 
pezit decât cel dinainte. Îi lipseau câţiva dinți. 

- Prostii. Știu cât ești de ocupat, de-acum. Iar azi 
mă simt mult mai bine. 

- Bun, bun. E foarte... bine. Pot să-ți aduc ceva? 
Orice? 

Oare ce-ar mai putea să-l ajute? 

- Nu cred, clătină din cap West. Pe acești domni 
îi cunoşti, desigur. Cu excepția sergentului Pike. 

Omul cu fața arsă dădu din cap spre Glokta. 

- Plăcerea e de partea mea. 

Să cunosc pe cineva și mai desfigurat decât mine, 
întotdeauna. 

- Am primit... veşti bune, de la sora mea. 

Glokta se strâmbă, aproape neputându-și privi 
vechiul prieten în ochi. 

- Ar fi trebuit să-ţi cer permisiunea, desigur. Și 
sigur aș fi făcut-o dacă aveam timp. 

- Înţeleg, răspunse West, fixându-l cu ochii săi 
strălucitori. Mi-a explicat totul. Mă consolează, oare- 
cum, să știu că va fi bine îngrijită. 

- De asta poți fi sigur. O să mă ocup eu. Nu va 
mai avea de suferit niciodată. 

Chipul supt al lu: West se schimonosi. 

— Bine... Bine... 

Îşi frecă uşor obrazul. Avea unghiile vinete, 
mărginite cu sânge uscat, ca și cum ar fi stat să se 
desprindă. 

- Întotdeauna avem un preț de plătit, nu, Sand? 
Pentru ceea ce facem? 

Glokta își simți ochiul tresărind. 

— Aşa se pare. 

- Mi-am pierdut câţiva dinți. 

— Văd, și te înţeleg perfect. Supa, o găsesc... 

O gâsesc de-a dreptul dezgustătoare. 

- Abia mai pot să... merg. 

- Şi în privința asta te înţeleg. Bastonul îţi va fi 
cel mai bun prieten. 

Cum este și al meu, de multă vreme, aș zice. 

- Sunt doar o umbră jalnică a celui ce-am fost. 

- Îți simt cu adevărat durerea. 

Cu adevărat. Aproape și mai intens decât pe a mea. 

Încet, West clătină din capul împuţinat. 

- Cum o suporţi? 

— Pas cu pas, bătrâne prieten. Evit scările, oricând 
am posibilitatea, și oglinzile, intotdeauna. 

- Inţelept sfat, tuși West - o tuse găunoasă, de 
mai jos de coaste; înghiți zgomotos. Nu cred că mai 
am mult. 

- În niciun caz! 

Mâna lui Glokta se întinse o clipă, ca pentru a se 
depune pe umărul slab al lu: West, ca pentru a-l îm- 
bărbăta. Şi-o smuci înapoi, încurcat. Mâna mea nu 
se pricepe la treburi din-astea. 

West își linse gingiile goale. 

— Așa ne ducem cei mai mulți, nu? Fără o șarjă fi- 
nală. Fără momente de glorie. Doar ne... mistuim încet. 

Lui: Glokta i-ar fi plăcut să dea o replică optimistă. 
Dar balivernele alea ies din alte guri, nu dintr-a mea. 
Guri mai tinere, mai drăguțe, eventual și cu toți dinții 
înduntru. 

- Cei ce mor pe câmpul de luptă sunt, în unele 
privinţe, puţinii norocoși. Veșnic tineri, veşnic 
incununaţi de glorie. 

West dădu din cap, încet. 

— Atunci, pentru puținii norocoși... 

Ochii i se dădură peste cap, se clătină și căzu Într-o 
parte. Jalenhorm reacționă primul, prinzându-l Îna- 
inte de a atinge pardoseala. Mareșalul se inmuie în 
braţele uriaşului, împroșcând dalele cu un val pre- 
lung de vomă. 

- Înapoi la palat! se răsti Kroy. Imediat! 

Brint se grăbi să deschidă ușile, în timp ce Jalen- 
horm și Kroy îl scoteau pe West din cameră, cărân- 
du-l între ei, cu brațele pe după umerii lor. Picioarele 
inerte i se târau pe jos, capul cu pete pleșuve se legăna. 
Glokta îi privi cum plecau, stând neputincios, cu gura 
știrbă întredeschisă, ca pentru a mai spune ceva. Ca 
pentru a-i ura prietenului său noroc, sau sănătate, sau 
o după-amiază plăcută. Totuși, nici una dintre ele nu 
prea pare potrivită cu Situaţia. 

Uşile se închiseră zgomotos, iar Glokta rămase 
cu privirea spre ele. Pleoapa i se zbătea, simţea ume- 
zeală pe obraz. Nu sunt lacrimi de compasiune, firește. 
Nu-s lacrimi de durere. Nu simt nimic, nu mă tem de 
nimic, nu-mi pasă de nimic. Au tăiat în temniţele 
Împăratului acele părți din mine care puteau să plângă. 
Asta nu poate fi decât apă sărată și nimic mai mult. 
Doar un reflex frânt pe o față mutilată. Adio, frate. 
Adio, singurul meu prieten. Și adio şi ție, duh al frumo- 
sului Sand dan Glokta. N-a mai rămas nimic din el. 
Totul, spre mai bine, desigur. Un om în poziția mea 
nu-și poate permite indulgenţe. 

Trase scurt aer în piept și-și șterse faţa cu dosul 
mâinii. Șchiopătă până la birou, se așeză, aşteptă un 
moment să se reculeagă, ajutat și de un junghi subit 

in piciorul fără degete. Apoi, își îndreptă atenţia spre 
documente. Declaraţii de confesiune, sarcini impor- 
tante, toate treburile obositoare ale guvernării... 

Ridică ochii. O siluetă se desprinsese din umbrele 
de lângă una dintre etajerele inalte, iar acum păși în 
cameră, cu braţele încrucișate pe piept. Omul cu faţa 
arsă care venise odată cu ofițerii. Se părea că, în toată 
agitația plecării lor, rămăsese pe loc. 

— Sergent Pike, nu-i așa? murmură Glokta, încrun- 
tându-se. 

- Ăsta e numele pe care mi l-am luat. 

— Ţi l-ai luat...? 

Chipul ars se schimonosi într-o imitație de zâm- 
bet. Una și mai bidoasă decât a mea, dacă e cu putință. 

- Nu mă mir că nu m-aţi recunoscut. În prima 
săptămână, a avut loc un accident la forjă. Se întâmplă 
des accidente în Englia. 

Englia? Glasul acela... ceva din glasul acela... 

- Tot nimic? Poate dacă vin mai aproape? 

Fără veste, se năpusti asupra lui. Glokta încă se mai 
chinuia să se ridice de pe scaun, când omul sări peste 
biroul lui. Se rostogoliră impreună pe jos, într-un nor 
de hârtii învălmășite, Glokta dedesubt, lovindu-se cu 
capul de pardoseală, în timp ce aerul i se revărsa din 
piept cu un șuierat prelung, dureros. 

Simţi atingerea oțelului pe gât. Chipul lui Pike 
era la doar câteva degete distanță de al lui, masa aceea 
de arsuri distingându-se revoltător de detaliat. 

— Şi acum? șuieră el. [i se pare ceva cunoscut? 

Glokta își simți ochiul stâng zbătându-se, când 
recunoaşterea îl cuprinse precum un val de apă rece 
ca gheaţa. Schimbat, desigur. Complet și total schimbat. 
Si totusi, îl cunosc. 

- Rews, suflă el. 

- Nimeni altul, mușcă Rews cuvintele, cu o 
satisfacție înverșunată. 

— Ai scăpat cu viaţă, șopti Glokta, mai întâi cu 
fascinaţie, apoi cu amuzament crescând. Ai supravie- 
țuit! Eşti un om mult mai dur decât te credeam! Mult, 
mult mai dur. 

Începu să chicotească, cu lacrimile curgându-i iar 
pe obraz. 

- E ceva de râs? 

- Totul! Trebuie să admiri ironia. Am învins 
atâția dușmani puternici, iar acum Salem Rews imi 
ține jungherul la gât! Lama pe care n-o vezi e întot- 
deauna aia care te taie cel mai adânc, nu? 

— Ai să te-alegi și cu tăieturi mai adânci decât asta. 

- Atunci, taie, dragul meu, sunt gata, își dădu 
Glokta capul pe spate, întinzându-și gâtul, apăsându-l 
pe metalul rece. De mult sunt gata. 

Pumnul lui Rews se flexă pe plăselele cuțitului. 
Chipul său ars tremura, cu ochii îngustați ca două 
fante lucitoare în orbitele trandafirii. Acum. 

Buzele pătate se retraseră de pe dinți. Tendoanele 
gâtului ieșiră în relief, în timp ce se pregătea să 
implânte tăișul. „Hai odată...!“ 

Respirația lui Glokta șuiera sacadat, gâtul îl 
furnica, în așteptare. Acum, în sfârșit... acum... 

Dar braţul lui Rews nu se mișcă. 

— Și totuși, uite că eziţi, șopti Glokta, printre gin- 
guile goale. Nu din milă, fireşte, și nici din slăbiciune. 
Ingheţul le-a scos pe toate din tine, așa-i? În Englia? 
Aștepţi fiindcă-ţi dai seama că, în tot acel timp cât 
ai visat că mă omori, nu te-ai gândit nicio clipă ce 
va urma. Ce-ai să câștigi cu adevărat, după toată re- 
zistenţa ta? După toate vicleșugurile și eforturile tale? 
Vei fi vânat? Vei fi trimis înapoi? Eu îţi pot oferi 
incomparabil mai mult. 

Expresia încruntată a lui Rews deveni și mai dură. 

- Ce-ai putea să-mi mai dai? După toate astea? 

— A, asta-i o nimica toată. Sufăr o durere îndoită 
și o umilință înzecită, în fiecare dimineaţă când mă 
trezesc din somn. Un om ca tine mi-ar putea fi foarte 
util. Un om... atât de dur cum ai dovedit tu că eşti. 
Un om care a pierdut totul, inclusiv orice scrupul, 
orice milă, orice urmă de teamă. Amândoi am pierdut 
totul. Amândoi am supravieţuit. Te înțeleg, Rews, 
mai bine decât ar putea oricine să te înțeleagă. 

- Acum mă numesc Pike. 

— Sigur că da. Lasă-mă să mă ridic, Pike. 

Încet, cuțitul se retrase de lângă gâtul său. Omul 
care fusese cândva Salem Rews se ridică deasupra 
lui, privindu-l încruntat. Cine s-ar aștepta vreodată la 
întorsăturile pe care le poate lua soarta 

- Hai, sus. 

- Mai uşor de zis decât de făcut. 

Glokta inspiră de câteva ori, după care, gemând 
intr-un efort pe cât de mare, pe-atât de jalnic, se răsuci 

încet în patru labe. O izbândd eroică, într-adevăr. Își 
încercă membrele, cu grijă, strâmbându-se la auzul 
țăcănitului din articulațiile deformate. Nimic rupt. 
Nimic mai rupt decât de obiceiuri, cel puţin. Întinse 
mâna și apucă între două degete bastonul care căzuse, 
trăgându-l spre el printre hârtiile împrăștiate. Simţi 
vârful cuţitului apăsându-i spinarea. 

- Să nu mă crezi prost, Glokta. Dacă incerci 
vreo figură... 

Se agăță de marginea biroului și se săltă în picioare. 

- Îmi spinteci ficatul și toate celelalte. Nicio grijă. 
Sunt mult prea schilod ca să incerc altceva decât să 
mă cac pe mine. Totuși, am ceva să-ți arăt. Ceva ce 
sunt sigur c-o să-ți placă. Dacă mă inșel, ei bine... poți 
să-mi tai beregata puţin mai târziu. 

leşi greoi din birou, cu Pike urmându-l indeaproape, 
ca o umbră lângă umăr, cu cuțitul ascuns vederii. 

- Stațu aici, se răsti el la cei doi Practicieni din 
anticameră, șontâcăind prin faţa biroului enorm de 
unde secretarul îl privea încruntat. 

Pe culoarul larg care străbătea Casa Întrebărilor 
prin mijloc, Glokta începu să șchiopăteze mai repede, 
țăcănind cu bastonul pe dale. Îl durea, dar îşi ținea 
capul sus și buza răsfrântă cu răceală. Cu coada ochiu- 
lui, îi vedea pe Funcţionari, Practicieni și Inchizitori 
cum făceau plecăciuni, retrăgându-se, eliberând dru- 
mul. Cum se mai tem de mine... Mai tare decât de 
oricare alt om din Adua, și pe bună dreptate. Ce mult 
s-au schimbat lucrurile... Și totuși, cât de neschimbate 
au rămas! Piciorul, gâtul, gingiile. Erau la fel ca 

intotdeauna. Și vor rămâne așa pentru totdeauna. 
Doar dacă nu cumva voi fi torturat din nou, firește. 

- Arăţi bine, aruncă el peste umăr. Lăsând la o 
parte arsurile de pe față, desigur. Ai mai slăbit. 

- Înfometarea poate avea efectul ăsta. 

— Într-adevăr, într-adevăr... Și eu am devenit mult 
mai zvelt in Gurkhul. $i nu numai din cauza 
bucăților pe care le-au tăiat din mine. Pe-aici. 

Cotiră printr-o ușă masivă, încadrată de doi Prac- 
ticieni încruntaţi, și trecură pe lângă o poartă ză- 
brelită, deschisă. Ajunseră pe un coridor lung, fără 
ferestre, care cobora în pantă lină, luminat de câteva 
felinare şi plin de umbre care se mișcau încet. Pereții 
erau rindeluiţi și văruiți, deși nu prea recent. Domnea 
o stare de părăginire și un miros de umezeală. La fel 
ca întotdeauna. Ţăcănitul bastonului lui Glokta, șuie- 
ratul respirației, foșnetele robei albe, toate sunau 
infundat în aerul rece și umed. 

- Dacă mă omori, nu-ţi vei găsi cine știe ce satis- 
facție, să știi. 

- Mai vedem. 

- Mă îndoiesc. N-am fost eu principalul răspun- 
zător pentru mica ta călătorie spre nord. Am făcut 
treburile concrete, poate, dar ordinele le-au dat alții. 

- Aia nu erau prietenii mei. 

Glokta pufni. 

- Te rog...! Prietenii nu-s decât niște oameni care 
ne inchipuim că ne plac, pentru ca viaţa să fie mai 
suportabilă. Oamenii ca noi nu au nevoie de mofturi 

din astea. Dușmanii noștri sunt cei după care ne 
măsurăm. 

Și iatd-i și pe ai mei. Avea în faţă șaisprezece trepte. 
Tăiate în piatră netedă, ușor tocite spre mijloc. Vechea 
și familiara scăriță. 

- Trepte. Nenorocitele... Dac-aș putea să torturez 
un om, ştii cine-ar fi? 

Chipul lui Pike nu era decât o cicatrice lipsită de 
orice expresie. 

- Lasă, nu contează. 

Glokta ajunse la baza scării, fără niciun incident, 
mai șchiopătă câțiva pași chinuiți până la o ușă groasă 
de lemn, cu ferecături metalice. 

- Am ajuns. 

Scoase din buznarul robei un inel de chei, căută prin- 
tre ele până o găsi pe cea potrivită, descuie ușa și intră. 

Arhilectorul Sult nu mai era același dinainte. Dar, 
în fond, nimeni dintre noi nu mai e tocmai același. 
Magnificul său ciuf de păr alb stătea lipit de ţeasta 
emaciată, mânjită pe-o parte cu sânge închegat, maro- 
niu-gălbui. Ochii albaștri pătrunzători își pierduseră 
lucirea autoritară, mărginiţi cu roșu și înfundați în 
găvanele adânci. Fusese ușurat de haine, iar trupul 
său vânos, bătrân, cam păros prin jurul umerilor, era 
mânjit de jegul din celule. De fapt, arăta cam ca un 
cerșetor bătrân și nebun. Chiar e posibil ca ăsta să fi 
fost cândva unul dintre cei mai puternici oameni din 
tot Cercul larg al Lumii Nici n-ai zice. O lecție salutară 
pentru noi toți. Cu cât urci mai sus, cu atât mai cum- 
plită e căderea. 

- Glokta! mârâi el, zbătându-se neputincios în 
lanțurile care-l ţineau legat de scaun. Ticălos trădă- 
tor și pervers ce ești! 

Glokta își ridică mâna în mănușă albă, cu piatra 
purpurie a inelului funcţiei scânteind în lumina 
crudă a lămpii. 

- Cred că „Eminenţa Voastră“ este formula de 
adresare cuvenită. 

- Tu? râse Sult scurt, ca un lătrat. Arhilector? 
O epavă de om veștejită, demnă de milă? Mă dez- 
guști! 

- Nu-mi veni cu de-astea, se așeză Glokta, strâm- 
bându-se, pe celălalt scaun. Dezgustul e pentru oa- 
menii inocenți. 

Sult îl privi incruntat pe Pike, care stătea amenin- 
țător lângă masă, cu umbra așternută peste caseta 
lustruită care conţinea instrumentele lu: Glokta. 

— Arătarea asta ce mai e? 

- Un vechi prieten al nostru, Maestre Sult, rein- 
tors abia recent de la războaiele din Nord, în căutare 
de noi posibilități. 

— Felicitările mele! N-am crezut niciodată că-ți vei 
putea găsi un asistent și mai hidos decât tine! 

— Eşti nedelicat, dar, slavă Domnului, nu ne lăsăm 
ofensaţi prea ușor. Hai să zicem că e la fel de hidos. 

Și intocmai la fel de necruţător, sper. 

- Când incepe procesul meu? 

- Proces? De ce mi-aş dori așa ceva? Eşti presupus 
mort, și n-am făcut nicio incercare de a nega. 


516 Joe ABERCROMBIE 


- Pretind dreptul de a mă adresa Consiliului 
Deschis! se zbătu Sult zadarnic în lanțuri. Pretind... 
Blestemat să fii! Pretind să fiu audiat! 

Glokta pufni. 

- Pretinde cât ai chef, dar uită-te în jur. Nimeni 
nu-i curios să te asculte, nici măcar eu. Suntem mult 
prea ocupați. Consiliul Deschis e suspendat pe ter- 
men nedefinit. Consiliul Închis s-a schimbat complet, 
iar de tine a uitat toată lumea. Acum eu conduc lucru- 
rile. Mai complet decât ai fi putut tu visa vreodată. 

- În lesa diavolului ăluia de Bayaz! 

- Corect. Poate, cu timpul, am să mai lărgesc 
zgarda, cum am făcut și cu tine. Destul ca să fac 
treburile cum vreau eu — dar... cine știe? 

- Niciodată! De ăla n-ai să scapi niciodată! 

- Vom vedea, ridică Glokta din umeri. Oricum, 
există sorți și mai rele decât să fii întâiul dintre sclavi. 
Mult mai rele. Le-am văzut cu ochii mei. 

Le-am și trâut. 

- Nesocotitule! Am fi putut să fim liberi! 

- Ba n-am fi putut. Iar libertatea e desuetă, în orice 
caz. Toţi avem responsabilitățile noastre. Toți datorăm 
câte ceva, cuiva. Numai oamenii complet nevrednic: 
sunt liberi. Nevrednicii și morţii. 

- Ce importanţă mai are acum? se strâmbă Sult, 
peste masă. Ce mai contează orice din toate astea? 
Hai, începe cu întrebările. 

- A, dar nu pentru așa ceva ne aflăm aici. Nu de data 
asta. N-am venit pentru întrebări, nici pentru confesiuni, 
nici pentru adevăruri. Am deja toate răspunsurile. 

Și-atunci, de ce fac asta? De ce? Glokta se aplecă 
incet peste masă. 

— Suntem aici ca să ne distrăm. 

Sult se holbă la el o clipă, apoi izbucni într-un râs 
sălbatic, ca un nechezat. 

— Să te distrezi! N-o să-ți capeți niciodată dinţii 
inapoi! Nici piciorul n-o să-l mai ai! Nici viaţa n-ai 
să ţi-o mai regăsești vreodată! 

- Sigur că nu, dar o pot lua pe a ta. 

Ţeapăn, încet, dureros, Glokta se întoarse spre 
omul de lângă masă, cu rânjetul său știrb. 

- Practician Pike, ești așa de drăguţ să-i arăţi pri- 
zonierului nostru ustensilele? 

Pike se incruntă la Glokta. Se încruntă la Sult. Mai 
stătu pe loc câteva momente, nemișcat. 

Apoi, făcu un pas înainte și înlătură capacul trusei. 


„STIE DIAVOLUL 
CĂ-I DIAVOL?“ 


Elizabeth Madox Roberts 


ÎNCEPUTUL 


Laturile văii erau acoperite cu zăpadă. Drumul 
negru o străbătea ca o cicatrice veche, până la pod, 
peste râu și în sus spre porțile Carleonului. Mănun- 
chiuri negre de rogoz, smocuri de iarbă neagră, pietre 
negre ieșeau prin pătura albă și curată. Crengile negre 
ale copacilor erau așternute pe deasupra cu propriul 
lor strat de albeață. Orașul se vedea ca o îngrămădeală 
de acoperișuri albe și ziduri negre, înghesuite în jurul 
colinei, îndesate în bifurcația râului negru, sub cerul 
de un cenușiu pietros. 

Logen se întreba dacă așa vedea Ferro Maljinn 
lumea. În negru și alb, și nimic altceva. Nicio culoare. 
Se întreba unde era acum și ce făcea. Și dacă se gândea 
la el. 

Cel mai probabil, nu. 

- Din nou înapoi. 

- Mda, răspunse Fior. Înapoi. 

Nu avusese prea multe de spus, în tot timpul dru- 
mului călare de la Uffrith. Și-or fi salvat ei viaţa unul 

altuia, dar conversaţia era cu totul altceva. Logen 
bănuia că tot nu era omul favorit al lui Fior. Și se 
indoia că avea să fie vreodată. 

Înaintau în tăcere, un şir lung de călăreți duri 
pe lângă râul negru, nu mai lat decât o panglică de 
gheață. Caii și oamenii pufneau rotocoale de aburi, 
harnașamentele zornăiau sonor în aerul rece. Tre- 
cură podul, cu copitele bocănind găunos pe scân- 
duri, spre poarta unde Logen vorbise cu Bethod. 
Poarta de deasupra căreia îl aruncase. Iarba cres- 
cuse la loc, fără îndoială, în cercul unde-l ucisese 
pe 'Temut, apoi o acoperise zăpada. Așa se întâm- 
pla cu toate faptele oamenilor, în cele din urmă. 
Erau acoperite și uitate. 

Nu era nimeni care să-l întâmpine cu urale, dar 
asta nu-l surprindea. Sosirea Sângerosului-Nouă nu 
era niciodată un motiv de sărbătorire, şi cu atât mai 
puţin în Carleon. Prima oară când îl vizitase, lucru- 
rile nu ieșiseră prea bine pentru nimeni. Și nici după 
aceea. Fără îndoială, oamenii stăteau zăvorâți în case, 
speriaţi să nu fie ei cei dintâi arși de vii. 

Descălecă, lăsându-i pe Tichie Roșie și ceilalți să-și 
vadă de ale lor. Porni pe strada pavată, urcând panta 
abruptă spre poarta zidului interior, cu Fior alături. 
Doi carli îi priveau cum se apropiau. Doi flăcăi de-a: 
lui Dow, aspri la înfățișare. Unul dintre ei îi adresă 
un rânjet cu jumătate din dinți lipsă. 

- Regele! strigă el, agitându-și sabia prin aer. 

- Sângerosul-Nouă! strigă și celălalt, zăngănin- 
du-și scutul. Regele Nordicilor! 

Logen porni prin curtea tăcută, cu zăpada adu- 
nată pe la colțuri, spre ușile înalte de la marea sală a 
lui Bethod. Ridică mâinile și le împinse. 

În sală nu era mult mai cald decât afară, în zăpadă. 
Ferestrele înalte din capătul opus stăteau deschise, 
lăsând să intre zgomotul râului rece, rece de tot, ce 
vuia departe, jos. Scaunul lui Skarling stătea pe 
platforma sa înălțată, în capătul treptelor, aruncând 
o umbră prelungă peste podelele aspre, spre el. 

Pe scaun stătea cineva, observă Logen, când ochii 
1 se deprinseră cu întunericul. Dow cel Negru. Cu 
securea și sabia rezemate într-o parte a scaunului, 
metalul ascuţit lucind în penumbră. Întocmai ca el. 
Îşi ținea mereu armele la îndemână. 

Logen îi zâmbi. 

- Te-ai făcut comod, Dow? 

- Cam tare pentru curv’ meu, drept să spun, da” 
tot i-un stătău mai bun ca țăr'na. 

— L-ai găsit pe Calder și Solz? 

- Mda, i-am găsit. 

- Sunt morţi, aşadar? 

- Nu încă. M-am gândit să-ncerc ceva diferit. Am 
stat de vorbă. 

- De vorbă? Cu nemernicii ăia doi? 

- Cunosc eu alții și mai răi. Copoiul unde-i? 

- Tot acolo, stă la taclale cu Uniunea, să pună la 
cale o-nţelegere. 

- Ursuzul? 

Logen clătină din cap. 

- Înapoi î în țărână. 

- Hm. Ei, asta e. Oricum, așa o să-mi fie mai ușor, 
adăugă Dow, privind într-o parte. 

- Ce-o să-ți fie mai uşor? 

Logen se uită în jur. Fior stătea chiar lângă el, în- 
cruntat de parcă ar fi avut de gând să omoare pe careva. 
Nu era nevoie să-l intrebe pe cine. Oțelul lucea alături, 
in întuneric. Un tăiș, pregătit. Ar fi avut timp destul 
să-l înjunghie în spate. Dar n-o făcuse niciodată, și n-o 
făcea nici acum. Logen avea impresia că toți stăteau 
nemișcaţi de câtva timp, la fel de ingheţaţi ca valea de 
dincolo de ferestre. 

- Hai, căca-m-aş, aruncă Fior cuțitul cât colo, clăn- 
țănind pe podele. Sunt mai bun decât tine, Sângero- 
sule-Nouă. Sunt mai bun decât voi doi la un loc. Poți 
să-ți faci treaba, Dow cel Negru. Eu, unul, am terminat. 

Se răsuci în loc și ieși, imbulzindu-se pe lângă cei 
doi carli de la poartă, care tocmai veneau din direcția 
opusă. Unul își săltă scutul, incruntându-se spre 
Logen. Celălalt închise ușile și trase zăvorul, cu un 
bufnet apăsat. 

Logen scoase din teacă sabia Creatorului, intoarse 
capul și scuipă pe podele. 

— Aşa, vasăzică? 

— Sigur că așa, replică Dow, din Scaunul lui Skar- 
ling. Dacă te uitai c-un pas mai departe de lungul 
nasului, ai fi știut. 

- Şi cu vechile obiceiuri cum rămâne, hm? Cu 
cuvântul dar? 

—- Vechile obiceiuri s-au dus. Tu le-ai omorât. Tu 
şi Bethod. În vremurile astea, cuvintele oamenilor 

nu mai preţuiesc mare lucru. Ei, ce se-aude? strigă 
el, peste umărul lu: Logen. Ți s-a ivit ocazia, nu? 

Logen simți momentul. O alegere norocoasă, poate, 
dar el avusese întotdeauna mult noroc, şi la fel de mult 
nenoroc. Se aruncă într-o parte, auzi în aceeași clipă 
țăcănitul arcului, se rostogol pe podea și se ridică ghe- 
muit, în timp ce săgeata lovea peretele din spatele lui. 
Acum distingea o siluetă în întuneric, îngenuncheată 
în capătul celălalt al sălii. Calder. Logen îi auzi sudalma, 
în timp ce-și scotea altă săgeată din tolbă. 

- Sângerosule-Nouă, câine nenorocit! 

Solz se repezi din umbră, tropăind cu cizmele pe 
podele. În mâini ținea o secure cu lama mare cât roata 
carului. 

— Uite-ți moartea! 

Logen rămase pe loc, cu genunchii indoiți, pre- 
gătit, şi simţi că zâmbea. Sorţii erau împotriva lui, 
poate, dar nu era nimic nou în asta. Ba chiar se 
simţea aproape ușurat că nu era nevoit să gân- 
dească. Vorbe alese și politicale, nimic din toate 
acelea nu însemnau nimic pentru el. Dar asta...? 
Pe-asta o înțelegea. 

Securea lovi podelele, făcând să sară așchii. Logen 
se rostogolise deja la o parte. Acum se retrase, privind, 
mereu în mișcare, lăsându-l pe Solz să ciopârțească 
aerul din jurul lui. La urma urmei, aerul se vindeca 
repede. Următoarea lovitură fulgeră lateral, iar Logen 
se feri, lăsând securea să smulgă o bucată mare de 
tencuială din perete. Făcu un pas spre Solz, în timp 
ce acesta mârâia din nou, cu ochii săi mici și furioşi 

ieşiţi din cap, gata să dea cu securea o lovitură care 
să spintece lumea. 

Mânerul sabiei Creatorului îl pocni în gură 
înainte de a apuca să lovească, smucindu-i capul în 
sus, cu stropi de sânge și o bucată de dinte alb 
zburând. Se împletici de-a-ndăratelea, iar Logen îl 
urmă. Privirea lui Solz cobori, securea se ridică, 
gura însângerată i se deschise ca să mai scoată un 
răget. Cizma lui Logen îi izbi cu putere piciorul 
din lateral. Genunchiul i se îndoi în sens invers, cu 
un pocnet ascuţit, şi căzu pe podele, cu toporul 
zburându-i din mâini și mugetul transformându-i-se 
într-un chirăit de durere. 

- Genunchiu” meu! Au, genunchiu”! Futu-i! 

Se zvârcolea pe jos, cu sângele curgându-i pe băr- 
bie, încercând să se târască înapoi cu ajutorul pi- 
ciorului teafăr. 

- Porc umflat ce ești, râse Logen. Te-am prevenit, 
nu-i așa? 

- Pe toți morţii de căcat! lătră Dow. 

Sări de pe Scaunul lui Skarling, cu securea și sabia 
în mâini. 

- Dacă vrei ca o treabă să iasă naibii ca lumea, fă 
bine și pune și tu mâna! 

Lui Logen i-ar fi plăcut să-l înjunghie pe Solz drept 
prin capul ăla umflat, dar erau în jur prea mulți oa- 
meni care aveau nevoie de atenţia lui. Cei doi carli 
încă mai stăteau lângă ușă. Calder își potrivea în arc 
următoarea săgeată. Logen porni lateral, încercând să-i 
țină sub ochi pe toți odată, și în primul rând pe Dow. 

- Da, mișel necredincios! strigă el. Hai, să-ți venim 
de hac! 

- Necredincios, eu? pufni Dow, în timp ce cobora 
incet treptele, una câte una. Sunt un mișel, da, știu 
ce sunt. Da” pentru tine nu-s nimic. Știu să-mi deose- 
besc prietenii de dușmani. Niciodată n-am omorât 
vreunul dintre-ai mei. Bethod a avut dreptate cu un 
lucru, Sângerosule-Nouă: ești făcut din moarte. Ştii 
ceva? Dacă pot să termin cu tine, va fi cel mai bun 
lucru pe care l-am făcut în viața mea. 

- Asta-i tot? 

Dow își dezveli dinții. 

— Asta, şi că m-am săturat să tot fac naibii ce zici 
tu. 

Se repezi iute ca un șarpe, ridicând securea, cu 
sabia fulgerându-i lângă cingătoare. Logen se feri de 
topor, apoi îi lovi sabia cu a lui, într-un dangăt 
metalic. Dow îl nimeri cu genunchiul în coastele deja 
rănite și-l aruncă înapoi spre perete, icnind, după care 
sări iar asupra lui, cu lamele armelor lăsând în urma 
lor dâre lucitoare prin întuneric. Logen sări la o parte, 
se rostogoli și se ridică din nou, pentru a reveni în 
mijlocul sălii, cu sabia în mâna relaxată. 

— Atâta poți? întrebă, zâmbind în ciuda durerii 
din coaste. 

- Îmi pun doar sângele-n mișcare. 

Dow făcu un salt inainte, fentă spre dreapta apoi 
atacă prin stânga, cu securea și sabia lovind în același 
timp. Logen le văzu venind, evită securea, respinse 
sabia cu a lui și făcu un pas înainte, mârâind. Dow 

se smuci înapoi, când lama Creatorului șuieră prin 
aer chiar în fața lui, poticnindu-se cale de-un pas, doi. 
Ochiul i se zbătea, iar dintr-o ciupitură de sub el îi 
curgea pe obraz un firișor roșu. Zâmbind, Logen își 
roti mânerul sabiei în mână. 

- Acum chiar că ţi s-a pus în mișcare. Dă şi pe 
dinafară. 

- Mda, zâmbi și Dow. Întocmai ca pe vremuri. 

- Trebuia să te omor atunci. 

- Pe bune că da. 

Dow începu să-i dea târcoale, mereu în mișcare, 
cu armele lucind în lumina rece care intra pe 
ferestrele înalte. 

- Da-ţi place să faci pe omv’ bun, nu? Știi ce-i mai 
rău decât un nemernic? Un nemernic care se crede 
erou. Un om ca ăsta e-n stare de orice şi mereu își 
găsește câte-o scuză. Am avut un ticălos fără milă care 
s-a făcut Rege al Nordului, și-al dracu” să fiu dacă 
primesc să văd unu” şi mai rău. 

Schiță un gest înainte, iar Logen zvâcni îndărăt. 

Auzi arcul lui Calder țăcănind iar și văzu săgeata 
zburând drept printre ei. Dow se încruntă spre el. 

- Încerci să mă omori? O săgeată să mai tragi 
aiurea, și te-ai ars, auzi? 

- Hai nu te mai căca pe tine și omoară-l, atunci! 
se răsti Calder, lăsându-și deoparte arma. 

- Omoară-l! răcni şi Solz, de undeva din întuneric. 

- De asta mă ocup, porcule. 

Dow smuci din cap spre cei doi carli de lângă ușă. 

- Vă băgaţi și voi sau ce faceţi? 

Străjerii se uitară unul la altul, nu prea încântați. 
Apoi, porniră prin sală, cu scuturile rotunde ridicate 
și ochii spre Logen, inghesuindu-l către un colț. 

În timp ce se retrăgea, Logen își dezveli dinții. 

— Așa vreți s-o rezolvați, deci? 

- Preferam să te omor cinstit. Da” dacă te omor 
necurat, ce-are? ridică Dow din umeri. Merge și-aşa. 
N-am obiceiul să ofer şanse. Hai odată! Pe el! 

Cei doi se apropiară, prudenți, în timp ce Dow 
trecea într-o parte. Logen se retrase și mai mult, în- 
cercând să se prefacă speriat, în așteptarea unei ocazii. 
Nu întârzie mult. Unul dintre carli veni cam prea 
aproape, cu scutul coborât. Alese un moment prost 
pentru a ridica securea, și un mod și mai prost de-a 
o face. Cu un scrâșnet scurt, sabia Creatorului îi re- 
teză antebraţul, lăsându-l atârnat sub cot de o fâşie 
de zale. Omul se clătină înainte, trăgând șuierător aer 
în piept, gata să urle, în timp ce sângele-i țâșnea din 
ciot, improșcând podelele. Logen îi crăpă coiful cu 
încă o lovitură, doborându-l în genunchi. 

- Aaaaa... ţipă carlul, cu sângele șiroindu-i peste 
faţă. Ochii i se dădură peste cap şi căzu pe-o parte. 
Celălalt sări peste trupul lui, răcnind din toți bojocii. 
Logen îi pară sabia, lamele frecându-se una de alta, 
apoi lovi scutul cu umărul, trântindu-l pe carl în fund. 
Nefericitul scoase un vaiet, ridicând o cizmă să se 
apere, iar Logen îşi prăvăli sabia Creatorului, pentru 
a-i despica laba piciorului până la gleznă. 

Acoperiţi de urletul carlului se auziră niște pași 
repezi apropiindu-se. Logen se răsuci și îl văzu pe 

Dow cel Negru atacându-l, cu chipul schimonosit 
într-un rânjet ucigaș. 

- Mori! şuieră el. 

Logen se feri, în timp ce sabia trecea pe lângă 
el, printr-o parte, şi securea prin cealaltă. Încercă 
să-şi ia avânt cu sabia Creatorului, dar Dow era prea 
iute şi isteţ. Îl împinse cu cizma, făcându-l să-și 
piardă echilibrul. 

- Mori, Sângerosule-Nouă! 

Atacă din nou, fără milă. Logen se apleca, para, 
se impiedica. Oțelul lucea prin întuneric, lamele se 
izbeau, lovituri ucigătoare, toate. 

- Mori, futu-te-n cur de diavol! 

Sabia lui Dow căzu cu putere, iar Logen abia și-o 
intoarse pe a sa la timp ca s-o oprească. Securea apăru 
din senin, de jos în sus, izbi garda sabiei și o smulse 
din mâna amorțită a lui Logen. Acesta se mai retrase 
cu câțiva pași şi rămase pe loc, gâfâind, cu sudoarea 
șiroindu-i pe gât. Sabia Creatorului zburase la câţiva 
pași distanţă. 

La mare ananghie nimerise. Mai trecuse prin altele 
și mai rele, nici vorbă, şi rămăsese viu ca să-și cânte 
cântecele, dar îi era greu să-şi închipuie cum avea să 
iasă din asta de-acum. Arătă cu capul spre sabia 
Creatorului, care zăcea pe podele, chiar lângă cizma 
lui Dow: 

- Cred că n-ai chef să-i dai omului o şansă şi să 
mă lași s-o iau pe aia, mm? 

Rânjetul lui Dow se lăți mai mult ca oricând. 

- Da” cum mă cheamă, Dow cel Alb? 

Desigur, Logen avea la îndemână şi un pumnal. 
Purta mereu la el, și nu doar unul. Ochii îi săgetară 
de la lama crestată a sabiei lui Dow spre muchia luci- 
toare a securii și inapoi. Oricât de numeroase ar fi fost 
cuţitele, nu le puteau face față acelora două, când erau 
în mâinile lui Dow cel Negru. Și mai era și arcul lui 
Calder, care țăcănea iar, în timp ce încerca s-o încarce 
din nou. N-avea să rateze la nesfârșit. Carlul cu piciorul 
despicat se târa spre ușă, văicărindu-se, pentru a-i lăsa 
înăuntru și pe alții, ca să termine treaba. Dacă rămânea 
pe loc și lupta, Logen era ca și mort, oricât ar fi fost 
el de Sângerosul-Nouă. Avea de ales între moarte și o 
șansă de a trăi — adică, nu avea de ales. 

Odată ce ştii ce ai de făcut, e mai bine s-o faci, 
decât să trăieşti cu teama de a o face. Așa ar fi spus 
tatăl lui. Prin urmare, Logen se întoarse spre feres- 
trele înalte. Ferestrele înalte, deschise, prin care intra 
lumina orbitoare a soarelui și vântul rece — şi o luă 
la goană într-acolo. 

Auzi strigăte în urma lui, dar nu le dădu nicio 
atenție. Alergă mai departe, cu respiraţia șuierând, 
spre razele lungi de lumină care se clătinau tot mai 
aproape. Urcă treptele din două salturi, trecu pe lângă 
Scaunul lu: Skarling, tot mai repede și mai repede. 
Bătu cu piciorul drept în podeaua platformei. Stân- 
gul călcă pe pervazul de piatră. Sări în gol, cu toată 
puterea care-i mai rămăsese, și pentru o clipă fu liber. 

Apoi, începu să cadă. Cu viteză. Prin faţa lui tre- 
ceau ca fulgerul zidurile aspre, apoi peretele de 

stâncă - piatră cenușie, mușchi verde, pete albe de 
zăpadă, toate rostogolindu-se în jur. 

Încet, Logen se răsuci în aer, cu membrele bălă- 
bănindu-i-se care-ncotro, prea speriat ca să ţipe. 
Vântul năprasnic îi vâjâia pe la urechi, îi biciuia ochii, 
îl trăgea de haine, îi smulgea respirația din gură. El 
o alesese? Nu părea o alegere prea inţeleaptă, pe 
moment, în timp ce se prăbușea spre râu. Dar un 
lucru poţi să spui despre Logen Nouădegete - poți 
să spui că... 

Apa îi veni în întâmpinare. Îl lovi dintr-o parte, 
ca un taur în atac, îi alungă aerul din plămâni, îi zbură 
mințile din cap, îl supse în adâncul rece și întunecos... 


